
SKIRIU SAVO TĖVAMS... 


PADĖKA 


uolankiai ir nuoširdžiai tariu ačiū: 
Visų pirma, kaip įprastai, redaktoriui ir artimam draugui Jason Kauf- 
man už jo pasiaukojimą ir talentą... svarbiausia, už nuolatinę gerą nuotaiką. 

Nuostabiajai žmonai Blythe už jos meilę, per rašymo procesą demonstruotą 
kantrybę, taip pat už puikius jos, kaip pirmosios redaktorės, instinktus ir atvirumą. 

Nenuilstamai dirbančiai agentei ir patikimai draugei Heide Lange už jos 
talentą daugybėje šalių suorganizuoti neįtikimą gausybę pokalbių pačiomis įvai- 
riausiomis temomis. Amžinai būsiu dėkingas už jos įgūdžius ir energiją. 

Visai „Doubleday“ leidyklos komandai už entuziazmą, kūrybingumą ir dar- 
bą vardan mano knygų, ypač dėkoju Suzanne Herz (už tai, kad geba susidoroti 
su aibe užduočių... ir jas atlikti taip veiksmingai), Bill Thomas, Michael Windsor, 
Judy Jacoby, Joe Gallagher, Rob Bloom, Nora Reichard, Beth Meister, Maria 
Carella, Lorraine Hyland, už begalinę paramą ačiū Sonny Metha, Tony Chirico, 
Kathy Trager, Anne Messitte ir Markus Dohle. Šaunieji žmonės iš „Random 
House“ pardavimų skyriaus... jūs nepralenkiami. 

Išmintingajam advokatui Michael Rudell už draugystę ir neklystančius 
instinktus, kurie padeda spręsti tiek paprastus, tiek sudėtingus klausimus. 

Nepakeičiamai asistentei Susan Morehouse už taktą ir gyvybingumą. Jeigu 
ne ji, viskas nugrimztų į chaosą. 

Bičiuliams iš „Transworld“, ypač Bill Scott-Kerr už kūrybingumą, paramą 
tr pakilią nuotaiką, taip pat Gail Rebuck už genialų vadovavimą. 

Italijos leidyklai „Mondadori“, ypač Ricky Cavallero, Piera Cusani, Gio- 
vanni Dutto, Antonio Franchini ir Claudia Scheu; Turkijos leidyklai „Altin Ki- 
taplar“, ypač Oya Alpar, Erden Heper ir Batu Bozkurt, už išskirtinę pagalbą, 
susijusią su knygoje minimomis vietovėmis. 

Nepaprastiems mano leidėjams iš viso pasaulio už jų aistrą, sunkų darbą ir 


atsidavimą. 

Leon Romero-Montalvo ir Luciano Gugliemi už įspūdingą vadovavimą 
vertimo centrams Londone ir Milane. 

Sumaniajai daktarei Marta Alvarez Gonzalez už tai, kad Florencijoje tiek 
daug laiko praleido su mumis ir įkvėpė gyvybę micsto meno kūriniams bei ar- 
chitektūrai. 

Neprilygstamam Maurizio Pimponi už viską, ką jis padarė siekdamas, kad 
mūsų viešnagė Italijoje būtų kuo geresnė. 

Iš visos širdies ačiū istorikams, gidams ir specialistams, kurie Florencijoje 
ir Venecijoje man didžiadvasiškai aukojo savo laiką ir dalijosi profesinėmis ži- 
niomis: Giovanna Rao ir Eugenia Antonucci iš Biblioteca Medicea Laurenziana, 
Serena Pini ir darbuotojams iš Palazzo Vecchio, Giovanna Giusti iš Ufizi galeri- 
jos; Barbara Fedeli iš baptisterijos ir I// Duomo; Ettore Vito ir Massimo Bisson iš 
Šv. Morkaus bazilikos; Giorgio Tagliaferro iš Dožų rūmų; Isabella di Lenardo, 
Elizabeth Carroll Consavari ir Elena Svalduz iš Venecijos; Annalisa Bruni ir 
Biblioteca Nazionale Marciana personalui; galybei kitų, kurių nepaminėjau šiame 
sutrumpintame sąraše. 

Rachel Dillon Fried su Stephanie Delman iš „Sanford J. Greenburger As- 
sociates“ už jų darbą, dėl manęs nuveiktą tiek namuose, tiek užjūryje. 

Išskirtinai protingiems dr. George Abraham, dr. John Treanor ir dr. Bob 
Helm už jų mokslinę kompetenciją. 

Įžvalgų suteikusiems pirmiesiems skaitytojams: Greg Brown, Dick ir Con- 
nie Brown, Rebecca Kaufman, Jerry ir Olivia Kaufman ir John Chaftec. 

Interneto pasaulį puikiai išmanančiam Alex Cannon, kuris drauge su „San- 
born Media Factory“ populiarina mano darbus virtualioje erdvėje. 

Judd ir Kathy Gregg, suteikusiems man galimybę apsistoti ramiame Žalias- 
togių prieglobstyje, kol rašiau paskutinius šitos knygos skyrius. 

Nuostabiems Wor/d of Dante, Prinstono universiteto Dante Project ir Ko- 


lumbijos universiteto Digita/ Dante internetiniams šaltiniams. 


Tamsiausios pragaro vietos rezervuotos tiems, 


kurie moralinės krizės metu laikosi neutraliteto. 


FAKTAS: 


Visi romane aprašyti meno kūriniai, lite- 
ratūra, mokslo duomenys ir istoriniai šalti- 


niai yra tikri. 


Konsorciumas — tai privati organizacija 
su savo filialais septyniose valstybėse. Sau- 
gumo ir konfidencialumo sumetimais jos 


pavadinimas pakeistas. 


Dantė Aligjeris savo epinėje poemoje 
„Dieviškoji komedija“ vaizduoja pragarą 
kaip įmantrios sandaros požemių karalystę, 
kurioje pilna „šmėklų“ — tarp gyvenimo ir 


mirties įkalintų bekūnių sielų. 


PROLOGAS 


- su šmekla. 
Per graudulingą miestą sbrunku. 

Pro amžiną sielvartą bėgu. 

Uždusęs nudribsnoju palei Arno upės krantą... pasuku kairėn į Via dei 
Castellani, traukiu į šiaurę gūždamasis Uficių galerijos šešėlyje. 

Jie vis seka įkandin. 

Negailestingai ryžtinga medžioklė tęsiasi, ir jų Žingsniai garsėja. 

Mane gaudo jau ne vienerius metus. Dėl jų užsispyrimo turėjau slėptis po- 
grindyje... gyventi skaistykloje... kamuotis po žeme kaip chtoninė pabaisa. 

Esu šmėkla. 

Dabar, būdamas atviroje erdvėje, pakeliu akis šiaurės pusėn, bet nepajėgiu 
rasti tako, vedančio į išsigelbėjimą... nes pirmuosius aušros spindulius temdo 
Apeninų kalnai. 

Iš užnugario apcinu rūmus su dantytu bokštu ir vieną rodyklę turinčiu 
laikrodžiu... slenku tarp prekeivių, kurie ankstyvą rytą Šv. Florencijos aikštėje 
šūkauja kimiais balsais, atsiduodančiais /ampredotto, karvės skrandžio gabalėlių, 
ir keptų alyvuogių kvapais. Priešais Bardželo rūmus lekiu į kitą kelio pusę, pasi- 
renku vakarų kryptį, leidžiuos tekinas link Fiorentinos abatijos ir laiptų apačioje 
Įsirėžiu į geležinius vartus. 

Čia reikia palikti visas savo dvejones. 

Trūkteliu rankeną ir nužingsniuoju ten, iš kur, kaip žinau, niekada nebegrį- 
šiu. Raginu švinines kojas kopti į dausas kylančiu sraigtiniu laiptatakiu... kilnoju 
jas per nudilusias ir ruplėtas marmurines pakopas. 

Apačioje aidi balsai. Maldingi. 

Persekiotojai atkakliai vejasi, nenumaldomai artėja. 

Jie nesupranta, kas gresia... ir ką dėl jų padariau! 

Nedekingas kraštas! 

Kol kopiu aukštyn, mane perlieja regėjimai... ugnies lietuje besiraičiojantys 
geidulingi kūnai, išmatose skendinčios rajūnės sielos, lediniuose šėtono gniauž- 
tuose sustirę klastingi piktadariai. 

Įveikiu paskutines pakopas, viršuje leisgyvis išsvirduliuoju į drėgną ryto orą. 
Nuskubu prie sienos, aukštumo sulig mano galva, ir įsižiūriu pro plyšius. Toli 
apačioje driekiasi palaimintas miestas, priglaudęs mane ir sergėjęs nuo tų, dėl 
kurių atsidūriau tremtyje. 

Pavymui atvilnija garsėjantys balsai. 

— Tu pasielgei beprotiškai! 

Beprotybė gimdo beprotybę. 

— Dėl Dievo meilės, — šaukia jie, — sakyk, kur jį paslėpei! 

Būtent del Dievo meilės aš tylesiu. 

Įspraustas į kampą, nugara prisišlieju prie šalto mūro. Jie apniukusiais 
žvilgsniais varsto skaisčiai žalias mano akis, jau nebemeilikauja, o grasina: 

— Mes pasitelksime savo metodus. Priversime atskleisti, kur jis. 

Todėl ir užsikoriau čia, todėl ir esu pusiaukelėje iki dangaus. 

Netikėtai apsisuku, pakeliu rankas, pirštais įsikimbu už aukštos atbrailos, 
prisitraukiu ir ant jos atsiklaupiu, tuomet atsistoju... ir susverdėju ties praraja. 
Brangusis Virgilijau, vesk mane per nebūtį. 

Negalėdami patikėti tuo, ką regi, jie metasi pirmyn, nori stverti mane už 
kojų, tačiau bijo, kad neteksiu pusiausvyros ir nukrisiu. Apimti tylios nevilties, 
ima melsti, bet aš stūksau nusigręžęs. Žinau, 44 privalau padaryti. 

Po mano kojomis, svaiginančiose tolybėse, nelyginant užmiestyje tyvuliuo- 
janti ugnies jūra, plyti raudonų čerpių stogai, nutvieskę puikiąją šalį, kurioje andai 
klaidžiojo milžinai... Džotas, Donatelas, Bruneleskis, Mikelandželas, Botičelis. 

Per colį pasistumiu link iškyšos briaunos. 

— Lipk žemyn! — ragina jie. — Dar ne vėlu! 

Eh, jūs, kietakakčiai neišmanėliai! Nėjau nematot ateities? Nejau nesuvokiate, 
koks didingas mano kūrinys? Ir koks reikalingas? 

Aš mielai pasiaukosiu... ir kartu sužlugdysiu bet kokias viltis rasti tai, ko 
ieškote. 

Jūs nė už ką jo neaptiksite laiku. 

Už kelių šimtų pėdų akmenimis grįsta aikštė kviečia mane tarsi ramybės 
oazė. Kaip gaila, kad neturiu daugiau laiko... Deja, laikas yra vienintelis dalykas, 
kuris neįperkamas net už gausius mano turtus. 


Prieš pat baigtį pažiūrėjęs į aikštę išvystu pribloškiantį vaizdą. 

Pamatau tavo veidą. 

Tu žiūri į mane iš šešėlių. Nors tavo akys graudžios, jaučiu, kad jos byloja 
apie pagarbą mano nuveiktiems darbams. Tu supranti, kad man nėra iš ko rink- 
tis. Privalau apsaugoti savo šedevrą, vardan žmonijos. 

Jis bręsta netgi dabar... laukia... lėtai verda raudoname it kraujas telkiny, kuria- 
me neatsisbindi dangus žvaigždėtas. 

Arplėšiu akis nuo tavųjų, mąsliai nužvelgiu horizontą. Aukštai virš sunkios 
naštos slegiamo pasaulio tariu paskutinę maldą. 

Viešbalie švenčiausias, lai pasaulis atžmena mane ne kaip siaubingą nusidėjėlį, 0 
kaip išganytoją — juk žinai, kad toks ir esu. Lai žmonija suvokia, ką jai dovanoju. 

Dovanoju ateity. 

Dovanoju išsigelbėjimą. 

Dovanoju pragarą. 


Sukuždu „amen“... ir žengiu į prarają. 


1 SKYRIUS 


2 —— materializavosi pamažu... tartum burbulai, nyrantys iš bedugnio 
šulinio tamsos. 

Moteris su šydu. 

Robertas Lengdonas stebeilijosi į ją, įbedęs žvilgsnį anapus verpetais sū- 
kuriuojančios, nuo kraujo paraudusios upės. Veidą po vualiu slepianti moteris 
iškilmingai, nejudėdama stiebėsi kitame krante. Rankoje laikė mėlyną galvos 
raištį, kurį nūnai kilstelėjo, pagerbdama ties jos kojomis liūliuojančią lavonų jūrą. 
Aplinkui viešpatavo mirties dvokas. 

Ieškokite, pašnibždomis tarė ji. Ir rasi/e. 

Lengdonui dingojos, kad tie žodžiai pasigirdo galvoje. 

— Kas jūs? — suriko jis, tačiau pro lūpas neišsprūdo joks garsas. 

Laiko atsargos senka, tyliai pridūrė moteris. Žeškoki/e, ir rasite. 

Robertas Lengdonas pasislinko kiek arčiau upės, bet kruvinai raudonos gel- 
mės niekaip nebūtų pavykę perplaukti. Kai vėl atsisuko į šydu apsigaubusią mote- 
rį, paaiškėjo, kad ją supančių kūnų skaičius gerokai išaugo. Jų gretas sudarė šimtai, 
galbūt tūkstančiai, kai kurie tebekrutėjo gyvi, agoniškai raitydamiesi, pasitikdami 
neįsivaizduojamai baisią mirtį... pleškėdami liepsnose, prasmegdami fekalijose, 
rydami vieni kitus. Virš srauto aidu sklido gedulinga žmogiškos kančios aimana. 

Nepažįstamoji žengtelėjo jo link ir ištiesė liaunas rankas sakytum prašyda- 
ma pagalbos. 

— Kas jūs? — dar sykį sušuko Lengdonas. 

Užuot atsakiusi, moteriškė lėtai pakėlė vualį. Ji buvo neįtikimai daili, bet 
vyresnė nei Lengdonas manė — turbūt šešiasdešimties su viršum metų, tvirto, 
įspūdingo stoto lyg nesenstanti skulptūra, griežtų formų smakru, giliai įspraus- 
tomis melancholiškomis akimis, ilgais, sidabriškai žilais plaukais, kurių garbanos 
kaskadomis krito ant pečių. Po kaklu kabėjo lazurito amuletas — aplink lazdą 
vinguriuojanti gyvatė. 

Lengdonas nujautė žinąs, kas ji tokia... ir ja pasitikis. Be/ iš kur? Ir kodel? 

Moteris bedė pirštu į dvi kojas, kuriomis mataravo kažkoks nelaimėlis, že- 
myn galva ir iki juosmens įkastas į žemę. Blyškią vyro šlaunį ženklino purvu 
užrašyta R. 

R? Raidė žymi... Roberto vardą? — dvejodamas savęs paklausė Lengdonas. 

— Ar ten... aš? 

Jos veidas liko bejausmis. Ieškokite, ir rasite, pakartojo moteris. Staiga ėmė 
trykšti baltu švytėjimu... vis ryškesniu ir ryškesniu. Kūnas suskato įnirtingai vib- 
ruoti, kol pagaliau, nugriaudėjus perkūno trenksmui, ji išsprogo į tūkstančius 
tviskesio šipulių. 

Lengdonas šaukdamas žaibiškai pakirdo. 

Kambaryje plieskė šviesa. Jis buvo vienas. Ore dvelkė aitrus medicininio 
spirito kvapas, į taktą širdies ritmui pypsėjo aparatas. Mėginant sujudinti deši- 
niąją ranką, pastangas nutraukė veriantis skausmas. Lengdonas nudelbė akis į 
dilbį ir pamatė odą tempiančią lašelinės žarnelę. 

Pulsas paspartėjo, savo ruožtu ėmė mitriau dzingsėti ir prietaisai. 

Kur aš? Kas atsitiko? 

Pakaušį raižė dygus smilksėjimas. Laisvąja ranka jis atsargiai palietė vir- 
šugalvį, ieškodamas skausmo šaltinio. Po susivėlusiais plaukais užčiuopė tuzino 
krauju apkepusių dygsnių gumburėlius. 

Užsimerkęs pabandė prisiminti nelaimingą įvykį. 

Neatkūrė ničnieko. Sąmonė buvo visiškai ištuštėjusi. 

Galvok. 

Vien tamsa. 

Pro tarpdurį įbėgo mediko drabužiais apsirengęs vyriškis, kuris, matyt, su- 
reagavo į monitoriaus informaciją apie pagreitėjusį širdies plakimą. Jis želdinosi 
gauruotą barzdą ir tankius ūsus, o švelnios akys iš po antakių brūzgyno spindu- 
liavo mąslią ramybę. 

— Kas... nutiko? — išspaudė Lengdonas. — Ar aš patekau į avariją? 

Barzdočius prispaudė smilių prie savo lūpų, nėrė atgal į koridorių ir šūksniu 
kažką pakvietė. 

Lengdonas pakreipė galvą, tačiau nuo judesio po visą kaukolę išplito skaus- 
mas. Jis suskato giliai alsuoti ir laukti, kol diegliai atslūgs. Galop iš lengvo ir 
metodiškai apžvelgė sterilų kambarį. 

Ligoninės palatoje stovėjo tiktai viena lova. Jokių gėlių. Jokių atvirukų. Ant 
gretimos spintelės pūpsojo skaidriame plastikiniame maiše sulankstyti jo drabu- 


žiai. Siuos margino kraujo dėmės. 

O, Dieve. Regis, buvau pakliuvęs į rimtą bėdą. 

Jis labai lėtai pasuko galvą į langą prie gulto. Lauke tamsu. Naktis. Lengdo- 
nas tematė savo atspindį — mirtinai išbalusį, nusikamavusį, žarnelėmis ir laidais 
apraizgytą, medicininės įrangos apsuptą nepažįstamą žmogų. 

Kitapus durų pasigirdo garsėjantys balsai, ir jo žvilgsnis vėl nukrypo į pa- 
talpą. Grįžo gydytojas, bet šįkart ne vienas, o su moterimi. Ji atrodė trisdešimties 
su trupučiu, dėvėjo mėlyną mediko aprangą, gelsvus plaukus buvo susirišusi į 
uodegėlę, kuri jai kulniuojant švytavo už nugaros. 

— Aš esu daktarė Siena Bruks, — nusišypsojo ji žengusi per slenkstį. — 
Šįvakar dirbsiu su daktaru Markoniu. 

Lengdonas vangiai linktelėjo. 

Aukšta ir liekna daktarė Bruks demonstravo savimi pasitikinčios atletės ei- 
gastį. Vilkėjo beformius darbo drabužius, tačiau buvo elegantiška ir grakšti kaip 
gluosnis. Nors ir be makiažo — bent jau Lengdonas nepastebėjo kosmetikos 
požymių, — veidas atrodė neįprastai glotnus, ir vienintelis odos trūkumas buvo 
virš lūpos juoduojantis apgamas. Šviesiai rudos, bet neįtikimai skvarbios akys 
tarytum liudijo gilią, nebūdingą tokiam amžiui patirtį. 

— Daktaras Markonis beveik nekalba angliškai. — Gydytoja prisėdo šalia 
lovos. — Todėl paprašė manęs užpildyti jūsų registracijos formą. — Moteris vėl 
Jam nusišypsojo. 

— Ačiū, — sukrenkštė Lengdonas. 

— Ką gi, — dalykiškai tarė ji. — Kuo jūs vardu? 

Jis atsakė ne iš karto. 

— Robertas... Lengdonas. 

Daktarė Bruks plonyčio žibintuvėlio spinduliu pašvietė jam į akis. 

— Profesija? 

Šitie duomenys dar lėčiau išniro į sąmonės paviršių. 

— Esu meno istorijos... ir simbologijos profesorius. Iš Harvardo universi- 
teto. 

Ji priblokšta nuleido žibintuvėlį. Lygiai taip pat apstulbo ir gydytojas tan- 
kiais antakiais. 

— Jūs... amerikietis? 

Lengdonas sutrikęs pažiūrėjo į moterį. 

— Na, tiesiog... — ji akimirksnį dvejojo. — Jūs atvykote šįvakar be jokių 
asmens dokumentų. Buvote apsirengęs „Harris Tweed“ švarku ir avėjote „Somer- 


set“ laivelius, todėl palaikėme jus britu. 

— Aš — amerikietis, — patikino jis, bet jautėsi per daug išsekęs aiškinti, 
kodėl mieliau renkasi puikiai pasiūtus apdarus. 

— Ką nors skauda? 

— Galvą. 

Nuo ryškaus spindulio kaukolę varstantis tvinkčiojimas tik sustiprėjo. Lai- 
mei, daktarė Bruks įsikišo žibintuvėlį kišenėn, suėmė jo riešą ir patikrino pulsą. 

— Jūs atsibudote rėkdamas, — tarė ji. — Ar pamenate kodėl? 

Mintyse vėl šmėstelėjo keistas regėjimas — šydu prisidengusi moteris, su- 
pama besiraitančių kūnų. Ieškokite, ir rasite. 

— Sapnavau košmarą. 

— Kokį? 

Lengdonas jį apsakė. 

Kai rašė pastabas į popieriaus lapą, prignybtą prie segtuvo, neutrali jos mina 
nė kiek nepakito. 

— Ar nutuokiate, kas galėjo pakurstyti gąsdinančius vaizdus? 

Perkratęs atmintųų Lengdonas krestelėjo galvą, kuri protestuodama vėl su- 
pulsavo. 

— Gerai, — pratarė gydytoja nesiliaudama rašiusi. — Pateiksiu keletą 
standartinių klausimų. Kokia dabar savaitės diena? 

Jis šiek tiek pamąstė. 

— Šeštadienis. Popiet ėjau per universiteto miestelį... į paskaitas... o tada... 
ne, nieko daugiau neprisimenu. Ar aš parkritau? 

— Tai aptarsime vėliau. Žinote, kur esate? 

Lengdonas pabandė atspėti: 

— Masačusetso ligoninėje? 

Moteris vėl kažką brūkštelėjo. 

— Gal apie jus reikėtų kam nors pranešti? Žmonai? Vaikams? 

— Niekam, — instinktyviai atsakė jis. 

Vienuma ir savarankiškumu, kuriuos suteikė pasirinktas viengungiškas gy- 
venimas, visada mėgavosi, bet teko pripažinti, kad dabartinėmis aplinkybėmis 
pažįstamas veidas būtų nudžiuginęs. 

— Galėčiau paskambinti keliems kolegoms, bet apsicisiu. 

Daktarė Bruks baigė rašyti, ir prie lovos prisiartino vyresnis gydytojas. Su- 
glostęs antakių tankynę, jis iš kišenės iškrapštė nediduką diktofoną, kurį parodė 
kolegei. Toji supratingai kinktelėjo galva ir atsigręžė į pacientą. 


— Pone Lengdonai, šįvakar čia atėjęs jūs be paliovos kažką vapėjote. 


DAN BROWN »* INFERNO 21 


Ji metė akį į daktarą Markon), šis ištiesė skaitmeninį diktofoną ir paspaudė 
mygtuką. 

Įsijungus įrašui, Lengdonas išgirdo tą pačią frazę veblenantį savo balsą: 
„Ve... sorry. Ve... sorry.“ 

— Man susidarė įspūdis, — tarė gydytoja, — kad jūs kartojate: „Very sorry. 
Very sorry. Labai gaila. Labai gaila.“ 

Lengdonas sutiko, nors neatsiminė taip kalbėjęs. 

Daktarė Bruks pacientą pervėrė neramiu, įtemptu, įdėmiu žvilgsniu. 

— Ar numanote, ką sakote? Jūs dėl ko nors apgailestaujate? 

Tyrinėdamas tamsiausias savo atminties kertes jis vėl išvydo ant kruvinos 
upės kranto tarp kūnų stovinčią moterį su vualiu. Šnerves nutvilkė mirties tvaikas. 

Lengdoną netikėtai užvaldė instinktyvus grėsmės pojūtis. Pavojus kilo nc 
vien jam... bet visiems. Pulso monitorius vėl pagreitintai supypsėjo. Mėginant 
atsisėsti, įsitempė jo raumenys. 

Daktarė Bruks skubiai įrėmė delną Lengdonui į krūtinkaulį ir privertė iš- 
sitiesti. Tada pašnairavo į barzdočių, o tasai žengė prie spintelės ir ėmė kažkam 
ruoštis. 

Palinkusi virš lovos gydytoja sušnabždėjo: 

— Pone Lengdonai, po smegenų traumos žmones dažnai apima nerimas. 
Bet jums reikia sulėtinti pulsą. Nevalia judėti. Nevalia jaudintis. Tiesiog ilsėkitės. 
Jūs pasveiksite. Atmintį po truputį atgausite. 

Daktaras Markonis grįžo nešinas švirkštu, kurį padavė kolegei. Ji suleido 
vaistus į lašelinę. 

— Čia silpni raminamieji, — paaiškino. — Jie padės jums aprimti. Ir nu- 
malšins skausmą. — Moteris pakilo eiti. — Jūs pasitaisysite. Dabar miegokite. 
Jei ko prireiks, spauskite prie lovos kyšantį mygtuką. 

Ji išjungė švicsą ir pasišalino drauge su barzdotu gydytoju. 

Tamsoje vaistai konc iš karto užtvindė organizmą ir nutempė jį atgal į gilų 
šulinį. Lengdonas priešinosi tam pojūčiui, dumsiame kambaryje gulėjo praskyręs 
blakstienas. Stengėsi atsisėsti, bet kūną tarytum kaustė cemento sluoksnis. 

Jis pasimuistė ir suvokė vėl žiūrįs į langą. Lempa užgeso, todėl aptemusiame 
stikle atspindį pakeitė pastatų kontūrai dangaus fone. 

Tarp kupolų ir smailių akiratyje buvo iškilęs vienas didingas fasadas. Jis 
priklausė impozantiškai akmeninei tvirtovei su rantytu parapetu ir trijų šimtų 
pėdų aukščio bokštu. Iš platesnės, netoli viršūnės išsipūtusios jo dalies kyšojo 


mašikulomis išvarpyta dantyta siena. 

Lengdonas bemat atsisėdo ir pajuto, kaip galvą perskrodė skausmo pliūps- 
nis. Kovodamas su deginančiu smilksėjimu, įsmeigė akis į bokštą. 

Viduramžių statinį puikiai pažinojo. 

Jis buvo unikalus. 

Ir, deja, suręstas už keturių tūkstančių mylių nuo Masačusetso. 


Slypėdama Via Torregalli šešėliuose, galingo sudėjimo moteris nulipo nuo 
BMW motociklo ir tarsi auką persekiojanti pantera energingai žengė pirmyn. 
Jos žvilgsnis buvo aštrus. Virš juodos odinės baikerio striukės apykaklės stiebėsi 
trumpai kirpti, dygliukais sušukuoti plaukai. Ji pasitikrino ginklą su duslintuvu ir 
įsistebeilijo į Roberto Lengdono palatos langą, kuris ką tik aptemo. 

Šiąnakt įvykdyti užduoties nepasisekė. 

Įvykių eigą pakeitė suburkavęs balandis. 

Ji ketino ištaisyti klaidą. 


2 SKYRIUS 


š Florencijoje?! 

Roberto Lengdono kaukolė dunksėjo. Atsisėdęs ligoninės lovoje jis 
pirštu spūsčiojo iškvietimo mygtuką. Nepaisant suleistų raminamųjų, krūtinėje 
įnirtingai daužėsi širdis. 

Maskatuodama plaukų uodegėle, į palatą įlėkė daktarė Bruks. 

— Kaip jaučiatės? 

Lengdonas sumišęs palingavo galvą. 

— Aš... Italijoje? 

— Puiku. Jūs prisiminėte. 

— Ne! — jis smiliumi parodė pro langą į tolėliau iškilusį statinį. — Atpa- 
žinau Senuosius rūmus. 

Gydytoja įjungė šviesą, ir Florencijos pastatų kontūrai dingo. Prisiartinusi 
prie gulto ji švelniai sukuždėjo: 

— Pone Lengdonai, nerimauti nėra reikalo. Jus kamuoja nestipri amnezija, 
bet, kaip tikina daktaras Markonis, smegenys funkcionuoja normaliai. 

Barzdočius taip pat atskubėjo pro duris, tikriausiai išgirdęs kvietimo signa- 


lą. Jis patikrino širdies monitorių ir išklausė jaunąją kolegę, prabilusią sklandžia 

itališka greitakalbe — rodos, pasakojančią, kaip pacientas agi/a/o, kai sužinojo 
esąs Italijoje. 

Sako, kad aš susijaudinęs? Veikiau apstulbęs, piktai pagalvojo Lengdonas. Or- 
ganizmą perliejo adrenalinas, dabar besigrumiantis su raminamaisiais. 

— Kas man atsitiko? — griežtai paklausė jis. — Kokia dabar diena? 

— Viskas gerai, — tarė daktarė Bruks. — Aušta ankstyvas kovo aštuonio- 
liktosios, pirmadienio, rytas. 

Pirmadienis. Lengdonas privertė sopančias smegenis atsukti praeities vaiz- 
dus iki atmintyje įstrigusių paskutinių kadrų — šaltą ir apniukusią šeštadienio 
popietę jis traukė į paskaitą žingsniuodamas per Harvardo universiteto teritoriją. 
Prieš dvi dienas? Stiprėjant panikai, profesorius mėgino atkurti paskaitą lydėju- 
sius įvykius. Bet nieko nepešė. Širdies ritmą stebintis prietaisas supypsėjo sparčiau. 

Vyresnis gydytojas pasikasęs barzdą toliau derino įrangą, o moteris vėl pri- 
sėdo ant lovos. 

— Jūs pasveiksite, — dar sykį patikino romiu balsu. — Jums diagnozuota 
retrogradinė amnezija, nuo kurios dažnai nukenčia galvos traumą patyrę žmo- 
nės. Pastarųjų kelių dienų atsiminimai gali būti migloti arba visai pranykti, bet 
ilgalaikių nemalonių padarinių jūs turėtumėt išvengti. — Po pauzės ji tarė: — Ar 
pamenate mano vardą? Prisistačiau pirmąkart atėjusi. 

Lengdonas akimirką susimąstė. 

— Siena. — Dak/arė Siena Bruks. 

Ji nusišypsojo. 

— Matot? Jūsų smegenyse jau formuojasi nauji prisiminimai. 

Lengdono galvą skverbė bemaž nepakeliamas skausmas, artimiausias regė- 
Jimo laukas išliko apsiblausęs. 

— Jums derėtų pailsėti ir galbūt... 

— Kaip aš čia patekau? — neatlyžo jis ir privertė širdies monitorių dzing- 
sėti dar eikliau. 

— Pasistenkit alsuoti ramiai. — Daktarė Bruks su kolega apsimainė ner- 
vingais žvilgsniais. — Tuojau pasakysiu. — Ji pratęsė gerokai rimtesniu tonu: — 
Pone Lengdonai, prieš tris valandas jūs įsvirduliavote į ligoninės priimamąjį 
sužeistas į galvą ir kraujuodamas. Iš karto susmukote ant grindų. Niekas neį- 
sivaizdavo, kas toks esate ir kaip pas mus atkakote. Kažką murmėjote angliškai, 
todėl daktaras Markonis paprašė mano pagalbos. Anksčiau dirbau Jungtinėje 
Karalystėje, bet esu pasiėmusi metų atostogas. 


Lengdonas jautėsi lyg atsipeikėjęs siurrealistiniame Makso Ernsto paveiks- 

le. Ką, po velnių, aš veikiu Italijoje? Paprastai čia viešėdavo birželį, kai lankydavosi 
meno konferencijoje, bet dabar kovas. 

Dėl stiprėjančio vaistų poveikio rodės, kad žemės trauka sulig kiekviena sc- 
kunde vis energingiau bando nusitempti jo kūną kiaurai čiužinį. Jis iš visų jėgų prie- 
šinosi raminamiesiems, stengdamasis nenukabinti galvos ir neprarasti budrumo. 

Daktarė Bruks palinko virš paciento tarsi ore plevenantis angelas. 

— Prašau, pone Lengdonai, — sušnabždėjo. — Patyrus galvos traumą, arti- 
miausią parą reikia saugotis. Pailsėkite, antraip galite rimtai sau pakenkti. 

Staiga sutraškėjo vidaus ryšio sistema ir iš jos atsklido balsas. 

— Daktare Markoni? 

Barzdočius palietė mygtuką prie sienos ir atsakė: 

— Si? 

Per garsiakalbį kažkas ėmė dudenti itališka greitakalbe. Lengdonas nesu- 
prato, ką žmogus sakė, bet pastebėjo, kad abu gydytojai nustebę susižvalgė. O ga/ 
išsigandę? 

— Momento“, — pokalbį užbaigė daktaras Markonis. 

— Kas vyksta? — pasiteiravo Lengdonas. 

Daktarė Bruks mažumėlę prisimerkė. 

— Tai registratorė iš intensyviosios terapijos skyriaus. Jūs sulaukėte svečio. 

Silpnumo jausmą pervėrė vilties spindulys. 

— Kokios puikios naujienos! Gal jis atskleis, kas man nutiko. 

Jos neapleido dvejonės. 

— Keista, kad čia išvis kažkas pasirodė. Mes tik dabar nustatėme, kas esate, 
ir iki šiol nė nebuvome jūsų užregistravę savo sistemoje. 

Kovodamas su vaistų įtaka Lengdonas nerangiai pasikėlė lovoje. 

— Jei tas asmuo sugebėjo mane rasti, jis turėtų žinoti, kas man atsitiko. 

Moteris pašnairavo į daktarą Markonį, bet šis kaipmat pakratė galvą ir su- 
barbeno į laikrodį. Ji vėl atsigręžė į pacientą. 

— Jūs gulite intensyviosios terapijos skyriuje, — paaiškino. — Niekam ne- 
valia čia užeiti bent jau iki devintos ryto. Daktaras Markonis susitiks su lankyto- 
ju ir išsiaiškins, ko jis arba ji nori. 

— O kaipgi mano norai? — atkirto Lengdonas. 

Gydytoja kantriai nusišypsojo ir pasvirusi arčiau prabilo tylesniu balsu: 

— Klausykit, jūs kai ko nežinote apie aną vakarą... apie tai, ką išgyvenote. 


* Taip? (Iral.) 
* Sekundėlę (ita/.). 

Prieš bendraujant su kitais, reikėtų susipažinti su visais faktais. Bet vargu ar jums 
pakanka jėgų... 

— Kokiais faktais? — valdingai paklausė Lengdonas, mėgindamas atsisės- 
ti tiesiau. Lašelinės žarnelė skausmingai timptelėjo dilbio odą, kūnas sakytum 
svėrė keletą šimtų svarų. — Man aišku tik tiek, kad esu Florencijos ligoninėje, į 
kurią atsibeldžiau kartodamas žodžius „labai gaila“... 

Jo galvą persmelkė siaubą kelianti mintis. 

— Padariau avariją? Ką nors sužalojau? 

— Ne, nemanau. 

— Tuomet kas nutiko?— Lengdonas niršiai žvelgė į abu gydytojus. — Aš 
turiu teisę žinoti, kas vyksta! 

Ilgam stojo tyla, galop daktaras Markonis nenoriai linktelėjo patraukliajai 
jaunajai kolegei. Daktarė Bruks atsiduso ir prisiartino prie lovos. 

— Tebūnie, išklosiu, ką žinau... bet jūs klausysitės šaltakraujiškai, sutarėm? 

Lengdonas pakinkavo galvą, nors dėl judesių kaukolę užliejo sopulio banga. 
Jis nekreipė dėmesio į skausmą, nes troško išgirsti atsakymus. 

— Pirmiausia... galvos traumą patyrėte ne per avariją. 

— Koks palengvėjimas. 

— Nėra ko džiaugtis. Jus sužeidė kulka. 

Iš Lengdono širdies monitoriaus vėl atsklido spartesnis pypsėjimas. 

— Nesupratau?! 

Daktarė Bruks atsiliepė ramiai, bet prašneko greičiau: 

— Pakaušį užkliudė kulka, kuri veikiausiai sukrėtė smegenis. Jums pasisekė, 
kad išgyvenote. Colis žemiau, ir... — ji krestelėjo galvą. 

Lengdonas spiginosi į moterį negalėdamas patikėti savo ausimis. Į mane šovė? 

Už kambario ribų kažkas susivaidijo, ir trijulę pasiekė rūstūs balsai. Kad ir 
kas nutarė aplankyti Lengdoną, tas žmogus laukti nesiruošė. Tolimajame kori- 
atžygiuojančią figūrą. 

Moters kūną dengė juodi odiniai drabužiai. Ji buvo tvirto stoto, raumenin- 
ga, tamsiais, į dygliukus suteptais plaukais. Kulniavo grakščiai, tartum kojomis 
nesiekdama grindų, ir drožė tiesiai Lengdono palatos link. 

Daktaras Markonis ryžtingai puolė į tarpdurį ir užtvėrė jai kelią. 

— Ferma" — įsakė atstatęs delną it policininkas. 


*  Stokit! (Ira/.) 

Nepažįstamoji nelėtindama žingsnio išsitraukė pistoletą su duslintuvu. Nu- 
sitaikė jam į krūtinę ir paleido šūvį. 

Vamzdis sušnypštė. 

Lengdoną apėmė siaubas stebint, kaip daktaras Markonis atbulas įsvyravo 
į palatą ir spausdamas delną prie krūtinės sudribo ant grindų — baltą jo chalatą 


permerkė kraujas. 

D riešaušrio rūką, kuris kilo nuo banguojančios Adrijos jūros, skverbė variklius 
įjungusi, per penkias mylias nuo Italijos pakrantės nutolusi 237 pėdų ilgio 
prabangi jachta „Mendacium“. Pilkšvai nudažyto korpuso profilis susiliejo su 
aplinka ir nemaloniai priminė karišką laivą. 

Daugiau kaip tris šimtus milijonų dolerių kainuojanti jachta galėjo pasi- 
puikuoti tradiciniais patogumais — spa, baseinu, kino teatru, asmeniniu povan- 
deniniu laivu ir sraigtasparnio aikštele. Bet žemiškos gėrybės savininko nedo- 
mino — įsigijęs ją prieš penkerius metus, akimoju išdorojo didžiąją dalį vidinės 
erdvės ir patalpose įkūrė elektroninės įrangos prigrūstą, iš vidaus švino sluoksniu 
padengtą karinio štabo stiliaus vadavietę. 

Per vien tik jam skirtas tris palydovines sąsajas ir aibę retransliacijos stočių 
duomenis gaunančiame kontrolės skyriuje triūsė beveik per dvi dešimtis analiti- 
kų, misijų koordinatorių, kurie gyveno laive ir palaikė nuolatinį ryšį su sausumo- 
se įrengtais, organizacijai priklausančiais įvairiais operacijų centrais. 

Vietinę apsaugą sudarė negausus kvalifikuotų kariškių būrys, dvi raketų 
sekimo sistemos ir pažangiausių ginklų arsenalas. Įskaitant pagalbinius darbuo- 
tojus — kokus, valytojus, techninės pricžiūros specialistus, — jachta plaukiojo 
daugiau nei keturiasdešimt žmonių. „Mendacium“ faktiškai atstojo mobilų biurų 
statinį, iš kurio šeimininkas valdė savo imperiją. 

Profosas, — taip į jį kreipdavosi personalas, — buvo smulkus, nedidukas 
vyras įdegusia oda ir giliai įdubusiomis akimis. Neįspūdingas stotas ir tiesmukos 
manieros puikiai pritiko individui, kuris susikrovė milžiniškus turtus, veikdamas 
miglotuose visuomenės paribiuose ir privatiems asmenims siūlydamas slaptumą 
garantuojančių paslaugų pakctą. 

Jam klijavo įvairiausias pravardes — vadino beširdžiu savanaudžiu, nuo- 


dėmių kurstytoju, šėtono dešiniąja ranka, — tačiau tic apibūdinimai jachtos sa- 

vininko neatspindėjo. Jis viso labo dovanodavo klientams galimybę siekti savo 
tikslų ir troškimų, nesibaiminant jokių padarinių. Ne jo bėda, kad žmonija iš 
prigimties linkusi nusidėti. 

Nors pavyduolių nestigo ir jiems nuolat kildavo klausimų dėl etikos, profo- 
so moralinis kompasas buvo nepajudinamas. Jis nusipelnė šlovės — ir išgarsino 
Konsorciumą — prisilaikydamas dviejų auksinių taisyklių. 

Neduok žodžio, kurio negalėsi tesėti. 

Ir nemeluok klientui. 

Niekada. 

Per visą savo, kaip specialisto, karjerą jis niekuomet nelaužė pažado ir neat- 
šaukė sandėrio. Profoso žodis reikšdavo šimtaprocentinę garantiją, kad sutartys 
bus įvykdytos, net jeigu jis gailėjosi kai kurias sudaręs. 

Ryte žengęs į asmeninį kajutės balkoną, „Mendacium“ šeimininkas įsmeigė 
žvilgsnį virš putojančios jūros, bandydamas užgniaužti vidurius slegiantį nerimą. 

Praeities sprendimai yra ateities kūrėjai. 

Kadaise priimti sprendimai leisdavo jam apeiti faktiškai bet kokius minų 
laukus ir įveikti sunkumus. Bet šiandien, pro langą stebėdamas tolimus Italijos 
miesto žiburius, jis juto graužiantį neįprastą dirglumą. 

Prieš metus šioje jachtoje profosas apsisprendė atlikti užduotį, kurią vyk- 
dant galbūt žlugs viskas, ką jis sukūrė. Aš sutikau tiekti paslaugas ne tam žmogui. 
Anuomet negalėjo žinoti, kaip rutuliosis įvykiai, bet dabar dėl apsiskaičiavimo 
įsisiautėjo nenumatytų iššūkių audra, privertusi pasiųsti kelis geriausius agentus 
į veiksmų zoną, prieš tai jiems įsakius griebtis „bet kokių priemonių“, kad tik 
neapvirstų ant šono pasviręs jo laivas. 

Dabar profosas laukė žinių iš vienos konkrečios operatyvininkės. 

Vajenta, sau tarė jis, mintyse regėdamas tvirtą, raumeningą specialistę stirk- 
sančiais trumpais plaukais. Ligi paskutinės misijos moteris tarnavo idealiai, bet 
vakar padarė klaidą, kuri nulėmė rimtus padarinius. Pastarąsias šešias chaotiškas 
valandas Konsorciumas žūtbūt stengėsi suvaldyti padėtį. 

Vajenta teigė, esą dėl klaidos kaltos nesėkmingai susiklosčiusios aplinkybės — ne 
laiku užburkavęs balandis. 

Bet jis netikėjo sėkme. Kad ir kokio darbo imdavosi, iš pradžių užkirsdavo 
kelią netikėtumams ir pašalindavo rizikos faktorius. Profosas, tikras kontrolės 
ckspertas, numatydavo visas tikimybes, už akių užbėgdavo kiekvienai reakcijai 
ir taip sumodeliuodavo tikrovę, kad gautų pageidaujamus rezultatus. Įvykdytų 


užduočių ir slaptumo požiūriu, jo profesinė patirtis buvo nepriekaištinga, o lai- 

mėjimai pritraukė stulbinančią klientūrą — milijardierius, politikus, šeichus, net 
šalių vyriausybes. 

Rytuose žemiausiai virš horizonto kybančias žvaigždes pamažu tirpdė pir- 
mieji blyškūs aušros spinduliai. Profosas denyje kantriai lūkuriavo, kol Vajenta 


praneš apie atliktą misiją. 


4 SKYRIUS 


ckundę Lengdonui rodėsi, kad laikas sustojo. 

Daktaras Markonis nekrutėdamas gulėjo ant grindų, iš jo krūtinės plū- 
do kraujas. Mėgindamas atsispirti prieš organizmą veikiančius raminamuosius, 
Lengdonas pakėlė galvą į dygliaplaukę žudikę, kuri plačiais žingsniais mynė ko- 
ridoriumi. Kai iki slenksčio liko keli jardai, moteris atsigręžė į pacientą, bemat 
pasuko ginklą jo kryptimi... ir nusitaikė į galvą. 

Aš mirsiu, suvokė Lengdonas. Čia ir dabar. 

Ankštoje ligoninės palatoje nuaidėjo kurtinantis griausmas. 

Lengdonas atšoko į lovos galą įsitikinęs, kad jo link nušvilpė kulka, tačiau 
garsą sukėlė ne pistoletas, o daktarė Bruks, kuri trenkė sunkiomis metalinėmis 
durimis ir jas užrakino. 

Baimės išsprogintomis akimis gydytoja iškart atsigrįžo, pritūpė greta kru- 
vino kolegos ir patikrino jo pulsą. Daktaras Markonis iškosėjo kraują, kuris pa- 
sruvo skruostu ir nuvarvėjo tankia barzda. Ir suglebo. 

— Enrico, no! Ti prego"“ — užriko ji. 

Metalinį durų paviršių anapus sudrebino šūvių kruša. Koridorių užtvindė 
išgąstingi šūksniai. 

Lengdono kūnas kažkaip pajudėjo iš vietos, raminamųjų poveikį nustelbė 
panika ir instinktai. Nerangiai ropščiantis nuo gulto, dešinįjį dilbį nutvilkė de- 
ginantis skausmas. Akimirką manė, kad kulka prasispraudė pro duris ir kliudė 
ranką, tačiau pažvelgęs žemyn suprato: atitrūko lašelinės žarnelė. Iš dilbio kyšojo 
plastikinis kateteris, o iš vamzdelio jau sruvo kraujas. 

Jis visiškai atsipeikėjo. 

Susigūžusi prie Markonio, trykšdama ašaromis, daktarė Bruks vis dar ban- 
dė užčiuopti pulsą. Staiga, lyg būtų spragtelėjęs vidinis jungiklis, ji pašoko ir 


*  Enrikai, ne! Prašau tavęs! (1ta/.) 

atsisuko į Lengdoną. Moters išraiška neatpažįstamai pasikeitė, jaunus bruožus 
sukaustė ligoninės priimamajame dirbančio, užsigrūdinusio mediko šaltakrau- 
jiškumas. 

— Sekite paskui mane. 

Taip tarusi gydytoja čiupo jį už rankos ir nusitempė į priešingą palatos pusę. 
Kol Lengdonas ant linkstančių kojų siūbavo pirmyn, koridoriuje vis dar skardėjo 
šūvių ir chaoso garsai. Protas jau veikė budriai, tačiau galūnės nuo vaistų apsun- 
ko ir į impulsus reagavo lėtai. Judinkis! Padus vėsino grindų plytelės, ligoninės 
apatiniai baltiniai buvo per trumpi, kad pridengtų visą šešių pėdų ūgio kūną. Jis 
jautė, kaip delne kaupiasi dilbiu srūvantis kraujas. 

Kulkoms tebečaižant masyvią durų rankeną, daktarė Bruks jį įstūmė į ne- 
didelę vonios patalpą. Jau ruošėsi smukti įkandin, bet sustingo, nubėgo atgal prie 
spintelės ir griebė iškruvintą „Harris Tweed“ švarką. 

Pamirškite tuos prakeiktus drabužius! 

Ji grįžo nešina švarku ir skubiai užrakino kambarėlį. Kaip tik tada braškė- 
damos atsivėrė palatos durys. 

Jaunoji gydytoja elgėsi užtikrintai. Nėrusi per vonios patalpą, staigiai pra- 
darė antras duris ir įvedė Lengdoną į gretimą pooperacinę palatą. Užnugaryje 
drioksint šūviams, daktarė Bruks iškišo galvą į koridorių, stvėrė jį už rankos ir 
nuvilko laiptinės link. Nuo ūmių judesių tavaravo akyse, ir Lengdonas nujautė 
galįs bet kuriuo metu apalpti. 

Kitas penkiolika sekundžių aplinkiniai vaizdai skendėjo migloje... jis leidosi 
laiptais... klupčiojo... krito... Nepakenčiamai tvinkčiojo galvoje. Rega dar smar- 
kiau išskydo, raumenys buvo vangūs, kiekvienas krustelėjimas — uždelstas. 

Oras ūmai atvėso. 

Aš lauke. 

Daktarei Bruks stumiant jį tamsia siaura gatvele, tolyn nuo pastato, Leng- 
donas užmynė ant aštraus daikto, pargriuvo ir tėškėsi į grindinį. Moteris vargais 
negalais padėjo bendražygiui pakilti, balsu koneveikdama jos pačios suleistus ra- 
minamuosius. 

Skersgatvio gale Lengdonas vėl dribo ant žemės. Šįsyk, užuot puolusi į 
pagalbą, gydytoja išlėkė į gatvę ir kažką rėksmingai pakvietė. Tolumoje jis įžiū- 
rėjo blausiai žalią priešais ligoninę stovinčio taksi švieselę. Automobilis iš vietos 
nejudėjo, vairuotojas akivaizdžiai miegojo. Daktarė Bruks ėmė šaukti ir kaip pa- 
klaikusi mostaguoti rankomis. Galiausiai priešakiniai žibintai užsižiebė, ir taksi 


tingiai nuburzgė jų pusėn. 

Už nugaros subildėjo atlapojamos durys, ausis pasiekė sparčiai artėjančių 
žingsnių garsai. Kryptelėjęs galvą jis išvydo atlekiančią tamsią figūrą. Pabandė 
atsistoti, bet gydytoja į jį įsistvėrė ir privertė smukti į tuščiąja eiga urzgiančio 
„Fiat“ taksi saloną. Lengdonas sudribo pusiau ant užpakalinės sėdynės, pusiau 
ant grindų, daktarė Bruks užvirto ant jo ir trenkė durelėmis. 

Mieguistas vairuotojas atsigręžė į keistą porą — į uodegėlę plaukus susiri- 
šusią merginą medikės apranga ir apiplyšusius ligoninės baltinius dėvintį vyriškį 
kraujuojančia ranka. Jau ketino pasiūlyti jiems nešdintis velniop iš automobilio, 
kai į šipulius išlakstė šoninis veidrodėlis. Iš skersgatvio skuodė moteris juodais 
odiniais drabužiais, rankoje gniaužianti ginklą. Tuo pat metu, kai pistoletas vėl 
sušnypštė, daktarė Bruks griebė Lengdoną už galvos ir staigiai palenkė ją žemyn. 
Sprogo užpakalinio vaizdo veidrodis, ir ant visų trijų pažiro šukės. 

Vairuotojo nebereikėjo raginti. Jis koja smogė per akceleratoriaus pedalą ir 
nurūko pirmyn. 

Lengdonas jautė beprarandąs sąmonę. Kažkas bando mane nužudyti? 

Kai jie pasuko už kampo, gydytoja atsisėdo ir čiupo kruviną jo dilbį. Iš ran- 
kos kreivai styrojo kateteris. 

— Žiūrėkite pro langą, — įsakė daktarė Bruks. 

Jis pakluso. Tamsoje pro šalį plūdo vaiduokliški antkapiai. IDabartinė padė- 
tis savotiškai derėjo prie kapinių vaizdo. Lengdonas pajuto, kaip moters pirštai 
švelniai palietė kateterį ir staigiu, netikėtu judesiu jį ištraukė. 

Svilinančio skausmo dūris smigo tiesiai į galvą. Lengdonas užvertė akis, ir 


pasaulis nugrimzdo į tamsą. 


5 SKYRIUS 
d 
S aižiai suskambus telefonui, profosas atplėšė žvilgsnį nuo raminančių Adrijos 
jūros ūkanų ir skubiai grįžo į kajutę. 

Pats metas, pamanė nckantraudamas išgirsti naujienas. 

Virš rašomojo stalo nušvitęs kompiuterio ekranas informavo, kad ryšį mė- 
ginama užmegzti švedišku „Sectra Tiger XS“ šifratoriumi aprūpintu telefonu, o 
skambutis į laivą nukreiptas per keturis nesusekamus maršrutizatorius. 

Jis užsidėjo ausines. 

— Kalba profosas, — lėtai ir aiškiai tarė. — Klausau. 


— Čia Vajenta. 

Moters balse buvo girdėti neįprasto dirglumo gaidos. Operatyviniai agentai 
su profosu bendraudavo nedažnai ir po siaubingų nesėkmių, kokia nutiko vakar, 
dar rečiau likdavo tarnyboje. Bet jam reikėjo agento, kuris vietoje padėtų suval- 
dyti krizę, ir tokiam darbui geriausiai tiko Vajenta. 

— Turiu žinių, — pridūrė Vajenta. 

Profosas tylėjo, taip duodamas ženklą pratęsti. 

Ji kalbėjo bejausmiu tonu — akivaizdžiai stengėsi išlikti profesionale. 

— Lengdonas pabėgo. Su objektu. 

Prisėdęs už stalo profosas ilgai neatsiliepė. 

— Aišku, — pagaliau ištarė. — Spėju, kad jis bandys kuo greičiau susisiekti 


su valdžia. 


Vyresnysis fasilitatorius Lorensas Noultonas, tūnantis dviem deniais Že- 
miau, saugumo kontrolės skyriuje įkurtame asmeniniame savo gardelyje, paste- 
bėjo, kad profosas baigė kalbėti šifruota ryšio linija. O, kad tik jis būtų sulaukęs 
gerų naujienų. Pastarąsias dvi dienas nuo jachtos savininko sklido kone fiziškai 
apčiuopiama įtampa, ir kiekvienas laivu plaukiantis agentas nujautė, kad šiuo 
metu vyksta gyvybiškai svarbi operacija. 

Statymai neįsivaizduojamai aukšti, tad Vajentai antrąkart suklysti nederėtų. 

Noultonas prižiūrėdavo kruopščiai parengtus žaidimo planus, bet šis konk- 
retus scenarijus žlugo ir prasmego chaose, todėl jo ėmėsi pats profosas. 

Mes atsidūrėme neištirtoje teritorijoje. 

Šiuo metu pasaulyje jie vykdė dar šešias kitas misijas, bet jomis rūpinosi 
tenykščiai Konsorciumo skyriai, todėl profosas ir „Mendacium“ įgula galėjo su- 
sitelkti vien tik į problemas keliančią užduotį. 

Prieš keletą dienų Florencijoje klientas užsimušė šokęs į mirties glėbį, bet 
Konsorciumas privalėjo jam suteikti dar ne vieną paslaugą — atlikti tam tikrus 
pavedimus, su kuriais, užsakovo pageidavimu, būtina susidoroti, kad ir kaip klos- 
tytųsi aplinkybės, — ir kaip visada užbaigti darbus nieko neklausinėdamas. 

Man duoti įsakymai aiškūs, pamanė Noultonas, ketindamas beatodairiškai 
Jiems paklusti. Jis nėrė iš garsui nepralaidaus stiklinio gardelio, nužingsniavo pro 
pustuzinį panašių kabinetų — ir perregimomis, ir matinėmis sienomis, — ku- 
riuose budintys darbuotojai reguliavo kitus tos pačios misijos aspektus. 

Noultonas perėjo siaurą ventiliuojamą kontrolės skyriaus patalpą, linksėji- 
mu pasisveikindamas su technikais, ir įžengė į saugyklą, užpildytą tuzino seifų. 

Vieną atidarė ir iškrapštė jo turinį — raudoną USB atmintinę. Pasak prilipdytos 
užduoties kortelės, atmintuke slypėjo didžiulis vaizdo failas, kurį klientas liepė 
rytojaus rytą, nurodytu metu, persiųsti stambiausioms žiniasklaidos kompanijoms. 

Anoniminis duomenų perdavimas sunkumų nesukels, tačiau, prisilaikant 
skaitmeninių failų protokolo, šitą medžiagą reikėjo peržvelgti šiandien — iki iš- 
siunčiant likus dvidešimt keturioms valandoms, — idant Konsorciumas spėtų ją 
iššifruoti ir prieš įkėlimą baigtų reikiamus pasirengimus. 

Negalima nieko palikti likimo valiai. 

Noultonas grįžo į savo permatomą gardelį, uždarė sunkias stiklines duris. 

Spustelėjus jungiklį, sienos akimirksniu patamsėjo. Siekiant užtikrinti pri- 
vatumą, „Mendacium“ jachtoje visas stiklines kabinetų sienas papildė „pakibusių 
dalelių įrenginys“. Stiklo skaidrį lengvai valdydavo elektros srovė, surikiuojanti 
arba išblaškanti milijonus plokštėje kybančių miniatiūrinių strypo formos dalelių. 

Pasiskirstymo sistema tapo kertiniu Konsorciumo sėkmės akmeniu. 

Žinok tik savo misiją. Nesidalink jokia informacija. 

Noultonas jaukiai įsitaisė asmeninėje crdvėje, įkišo atmintuką į kompiuterį 
ir atsidarė failą, pasirengęs pradėti vertinimo procedūrą. 

Ekranas beveik iš karto aptemo... ir iš garsiakalbių atsklido švelnus van- 
dens tekšenimas. Juodame fone lėtai pasirodė vaizdas... beformis ir miglotas. Iš 
tamsos išnyrantis reginys įgavo kontūrus... Tai urvas... arba kažkokia milžiniška 
ertmė. Vietoj grindų tyvuliavo vanduo, sakytum požeminiame ežere. Keista, bet 
jis atrodė apšviestas... lyg ir iš vidaus. 

Noultonas gyvenime nebuvo matęs nieko panašaus. Visa ola tviskėjo nykiu 
rausvu atspalviu, blyškias sienas žvilgino tarsi augalo ūsai nutįsę raibuliuojančių 
vilnių atspindžiai. Kokia... čia vieta? 

Pliuškenimui neslopstant, objektyvas pakrypo žemyn ir ėmė statmenai leis- 
tis, kol pervėrė blizgantį telkinio paviršių. Garsus užgožė šiurpi povandeninė 
tyla. Kamera nugrimzdo dar per kelias pėdas ir stabtelėjo netoli dumblino dugno. 

Akiratyje sumirgėjo prie žemės pritvirtinta stačiakampė titano plokštelė su 


užrašu: 


ŠIANDIENĄ IR ŠIOJE VIETOJE 
BUVO AMŽIAMS PAKEISTAS PASAULIS 


Jos apačioje Noultonas pamatė išgraviruotą vardą ir datą. 
Kliento vardą. 
Ir... rytojaus datą. 


DAN BROWN » INFERNO 33 


6 SKYRIUS 


engdonas juto, kaip jį kelia stiprios rankos... tempia iš klejonių gelmės, pade- 
da išlipti iš taksi. Basas kojas šaldė gatvės paviršius. 

Perpus užgriuvęs liauną gydytoją, jis siūbavo tarp dviejų daugiabučių nusi- 
driekusia tuščia alėja. Paryčio orą drebino vėjas, plaikstantis apatinius baltinius, ir 
zvarba smelkėsi į tas kūno kertes, kur šiaip jau neturėjo prasiskverbti. 

Nuo ligoninėje suleistų raminamųjų blausa tvyrojo ne vien prieš akis, bet 
ir sąmonėje. Jis tarytum skendėjo vandens gelmėse, yrėsi pro dulsvai apšviestą 
klampų pasaulį. Siena Bruks jį prilaikė vilkdama pirmyn, demonstruodama ste- 
bėtiną jėgą. 

— Laiptai, — perspėjo moteris, ir Lengdonas suprato nusigavęs iki šoninių 
pastato durų. 

Jis įsikibo į turėklą ir apsvaigęs ėmė rabždintis aukštyn. Kūnas rodėsi gre- 
mėzdiškas. Daktarė Bruks energingai jį pastūmė. Kai abu užsikapanojo ant 
laiptatakio aikštelės, gydytoja suvedė skaičius aprūdijusioje užrakto klaviatūroje, 
ir durys zvimbdamos atsivėrė. 

Kitapus slenksčio buvo neką šilčiau, bet, palyginti su gruoblėta kelio danga, 
grindų plytelės priminė minkštą kilimą. Daktarė Bruks nulydėjo Lengdoną prie 
lifto, timptelėjo suvertines duris ir įvedė jį į kabiną, didumo sulig telefono būdele. 
Oras atsidavė MS cigaretėmis — karčiu salsvumu, paplitusiu Italijoje, kaip ir 
šviežias espreso aromatas. Dėl rūkalų kvapo truputėlį, per nago juodymą, prasi- 
sklaidė Lengdono galvoje kybanti migla. Kai moteris paspaudė mygtuką, kažkur 
viršuje sudunksėjo seni krumpliaračiai, ir kabina pajudėjo iš vietos. 

Aukštyn... 

Girgždantis liftas kilo vibruodamas. Vietoj sienų kabiną supo metaliniai 
tinkleliai, todėl Lengdonas suvokė regis, kaip pro šalį ritmiškai slysta vidiniai 
šachtos paviršiai. Nors pats buvo pusiau sąmoningas, viduje išsikerojusi, nuo seno 
kamuojanti ankštų patalpų baimė niekur nedingo. 

Žiūrėk kitur. 

Jis nugara įsirėmė į pertvarą ir pasistengė atgauti kvapą. Dilbį maudė, ir 
nudūrus akis žemyn paaiškėjo, kad ranką lyg tvarstis pančioja „Harris Tweed“ 
švarko rankovė. Nutrinta ir purvina kita apdaro dalis vilkosi per grindis. 

Negalėdamas pakelti pulsuojančio galvos skausmo, Lengdonas užsimerkė, 


bet jį vėl pasiglemžė tamsa. 

Mintyse nušvito pažįstamas regėjimas — didinga moteris su vualiu, amu- 
letu ir žilomis garbanomis. Stovėdama, kaip anksčiau, ant kruvinos upės kranto, 
tarp besiraitančių kūnų, ji prabilo maldingu balsu: Ieškokite, ir rasite! 

Lengdoną užvaldė įsitikinimas, kad jis privalo išgelbėti žilaplaukę... išgel- 
bėti visus. Iš žemės kyšančios kojos glebo... viena po kitos. 

Kas jūs, tylą perrėžė jo šūksnis. Ko jūs norite! 

Vešlius jos plaukus ėmė virpinti karštas vėjas. Laiko atsargos senka, sušnabž- 
dėjo moteriškė, liesdama po kaklu kabantį amuletą. Staiga išsprogo akinančio- 
mis liepsnomis, kurios nubangavo virš upės ir juos abu prarijo. 

Surikęs Lengdonas kaipmat praplėšė blakstienas. 

Daktarė Bruks jį nužvelgė neslėpdama nerimo. 

— Kas yra? 

— Aš vis matau haliucinacijas! Tą pačią sceną. 

— Žilaplaukę moterį? Ir negyvėlius? 

Lengdonas palinksėjo, jo kakta apsipylė prakaito lašais. 

— Jūs atsigausite, — užtikrino gydytoja, nors kalbėjo netvirtai. — Amne- 
zijos atvejais regėti pasikartojančias vizijas įprasta. Atsiminimus rūšiuojanti ir 
klasifikuojanti smegenų funkcija laikinai streikuoja, todėl bet ką sumeta į bendrą 
vaizdą. 

— Kuris nelabai malonus, — išspaudė jis. 

— Žinau, bet kol pasitaisysite, prisiminimai liks drumsti ir pakriki — tar- 
pusavyje jauksis praeitis, dabartis ir fantazijos. Kaip sapnuose. 

Po krestelėjimo liftas sustingo, ir daktarė Bruks atstūmė suveriamąsias duris. 
Šįsyk jiedu patraukė tamsiu siauru praėjimu. Nuslinko pro langą, už kurio prieš- 
aušrio prieblandoje lėtai ryškėjo Florencijos stogų siluetai. Koridoriaus gale ji 
pritūpė, po ištroškusio kambarinio augalo vazonu susirado raktą ir atrakino duris. 

Butas pasirodė besąs mažutis, viduje tvyrojo oro užuomina į nuolatinę kovą 
tarp vanile kvepiančių žvakių ir senos kiliminės dangos. Baldai ir meno kūriniai 
geriausiu atveju buvo skurdoki, tartum pirkti per sendaikčių išpardavimą. Dak- 
tarė Bruks parcguliavo termostatą, radiatoriai subildėjo ir atgijo. 

Ji sustingo, užsimerkė ir giliai atsiduso, lyg bandydama susivaldyti. Po sc- 
kundėlės atsigręžė ir nusivedė amerikietį profesorių į kuklią virtuvę, kurioje sto- 
vėjo plastikinis stalas ir dvi trapiai atrodančios kėdės. 

Lengdonas vylėsi galėsiąs prisėsti, tačiau gydytoja viena ranka griebė jį už 
dilbio, kita atidarė spintelę... beveik tuščią, teužpildytą krekeriais, pora makaronų 
maišelių, kokakolos skardine ir „NoDoz“ buteliu. 

Daktarė Bruks stvėrė „NoDoz“ ir jam į delną iškratė šešias ovalias tabletes. 

— Kofeinas, — paaiškino. — Vartoju, kai tenka dirbti naktinėje pamainoje, 
kaip šiąnakt. 

Įsimetęs jas į burną Lengdonas pasidairė vandens. 

— Verčiau kramtykite. Tuomet medžiaga greičiau išplis po organizmą ir 
padės neutralizuoti raminamųjų poveikį. 

Jis perkando tabletes ir bemat susiraukė. Burną nutvilkė kartumas, jas aiš- 
kiai reikėjo ryti, o ne triaukšti. Daktarė Bruks pravėrė šaldytuvo duris ir padavė iš 
vidaus išgriebtą pustuštį „San Pellegrino“ mineralinio vandens butelį. Jausdamas 
dėkingumą jis ėmė godžiai gerti. 

Į uodegėlę plaukus susirišusi medikė įsikibo į dešiniąją jo ranką, nuvyniojo 
laikinąjį tvarstį ir perkėlė švarką ant stalo. Paskui įdėmiai apžiūrėjo žaizdą. Gy- 
dytojai laikant apnuogintą jo dilbį, jos liaunos rankos drebėjo. 

— Jūs gyvensite, — paskelbė moteris. 

Lengdonas nuoširdžiai tikėjosi, kad ji atsigaus. Stačiai galvoje netilpo, ką 
jiedu ištvėrė. 

— Daktare Bruks, mums reikia kam nors paskambinti. Konsulatui... poli- 
cijai. Kam nors. 

Ji pritardama linktelėjo. 

— Ir liaukitės mane vadinęs daktare Bruks — aš vardu Siena. 

— Ačiū. Aš — Robertas. — Regis, gelbėdami gyvybes jie užmezgė tujini- 
mą pateisinantį ryšį. — Sakei, kad esi britė? 

— Tokia yra mano kilmė. 

— Tartis jos neišduoda. 

— Puiku. Prireikė daug pastangų, kad atsikratyčiau akcentu. 

Lengdonas jau žiojosi pasidomėti priežastimi, bet Siena mostu liepė jam 
sekti iš paskos ir siauru koridoriumi nusivedė į ankštą, niaurų vonios kambarį. 
Virš kriauklės pritvirtintame veidrodyje jis išvydo savo atspindį — pirmą sykį 
nuo tada, kai šį matė ligoninės palatos lange. 

Nieko gero. Tankūs juodi plaukai susivėlę, akys nuilsusios ir pasruvusios 
krauju, smakras aptemdytas barzdaplaukių šydo. 

Siena atsuko čiaupą ir pakišo jo dilbį po lediniu vandeniu. Srovė nudilgino 
žaizdą, tačiau Lengdonas rankos nepatraukė. 

Švarų frotinį audinį ji apipurškė skystu antibakteriniu muilu. 

— Gal verčiau nusigręžk. 

— Nieko baisaus. Manęs negąsdina... 

Moteris ėmė įnirtingai trinti odą, ir galūnę pervėrė skausmo liepsnos. 
Lengdonas sukando dantis, tramdydamas protesto šūksnius. 

— Vargu ar norėtum infekcijos. — Siena įniko dar energingiau šveisti ran- 
ką. — Ir jei tau maga skambinti valdžiai, privalai tapti budresnis. Niekas taip 
nesuaktyvina adrenalino gamybos kaip skausmas. 

Lengdonas kentė gremžimą kokias dešimt sekundžių, kol pagaliau iš visų 
jėgų trūktelėjo dilbį. Užžeks! Nors, tenka pripažinti, dabar jautėsi stipresnis ir 
labiau išsibudinęs; ranką varstantys sopuliai nustelbė galvos tvinkčiojimą. 

— Tvarka. 

Ji užsuko čiaupą ir rankšluosčiu nusausino odą. Tuomet siauru bintu ap- 
tvarstė žaizdą, bet, kol Siena darbavosi, Lengdonas išsiblaškė pastebėjęs tai, kas 
jį smarkiai prislėgė. 

Beveik keturis dešimtmečius jis nešiojo senovinį laikroduką su Peliuko 
Mikio atvaizdu, kolekcininkams skirtą gaminį, iš tėvų gautą dovaną. Vypsantis 
Mikio veidas ir audringai mostaguojamos rankos kasdien primindavo dažniau 
šypsotis ir per daug rimtai nežiūrėti į gyvenimą. 

— M-mano laikrodis... — sumikčiojo Lengdonas. — Dingo! — stoko- 
damas Mikio, ūmai pasijuto nevisavertis. — Ar jis buvo ant mano rankos, kai 
atsibasčiau į ligoninę? 

Sprendžiant iš žvilgsnio, Siena negalėjo patikėti, kad jam rūpi tokia smulk- 
mena. 

— Aš nepamenu jokio laikrodžio. Nusiprausk. Grįšiu po kelių minučių, ir 
mes sumąstysime, kaip tau pagelbėti. — Ji apsisuko citi, bet prie tarpdurio su- 
stojo ir per veidrodį pažiūrėjo Lengdonui į akis. — Kol manęs nebus, siūlyčiau 
gerai pasvarstyti, kodėl kažkas užsigeidė tave nudobti. Spėju, kad šitą klausimą 
valdžia pateiks pirmiausia. 

— Minutėlę, kur tu susiruošcei? 

— Juk su policija nebendrausi pusnuogis. Paieškosiu drabužių. Mano kai- 
mynas — maždaug tavo stoto. Prieš išvykdamas paprašė manęs pašerti jo katę. 
Jis man skolingas. 

Sulig paskutiniu žodžiu Siena dingo anapus slenksčio. 

Robertas Lengdonas dirstelėjo į veidrodėlį ir vos atpažino iš jo dėbsantį žmo- 
gų. Kažkas trokšta mano mirties. Mintyse vėl pasigirdo nuosavų vapaliojimų įrašas. 

Very sorry. Very sorry. Labai gaila. Labai gaila. 

Jis panaršė po atmintį kokių nors prisiminimų... bet ko. Tačiau sąmonėje 
viešpatavo tuštuma. Lengdonas težinojo esąs Florencijoje ir nukentėjęs nuo pa- 
kaušį kliudžiusios kulkos. 

Spoksodamas į pailsusias akis, jis kone ėmė spėlioti, ar tik staiga nepakirs 
namuose, savo krėsle, su ištuštinta martinio taure ir „Mirusiomis sielomis“, ir tai 
primins, kad tarpusavyje niekada nederėtų maišyti „Bombay Sapphire“ džino ir 
Gogolio. 


7 SKYRIUS 


Nauys nusimetė kruvinus ligoninės baltinius ir rankšluosčiu susiautė lie- 
menį. Vandeniu apšlakstė veidą, atsargiai prisilietė prie pakaušio Žaizdos. 
Oda perštėjo, bet virš siūlių suglosčius kaltūną dygsnius buvo galima paslėpti. 

Mąstyk, Robertai. Pasistenk atsiminti. 

Belangis vonios kambarys netikėtai pakurstė klaustrofobijos pojūtį, todėl 
Lengdonas iš jo pasišalino ir instinktyviai žengė link aušros spindulių, priešingo- 
je koridoriaus pusėje besiveržiančių pro dalinai atvertas duris. Įslinko į darbo ka- 
bineto atitikmenį, kuriame buvo pigus rašomasis stalas, nutrinta sukamoji kėdė, 
ant grindų sukrautos įvairios knygos ir, laimei... /angas. 

Jis patraukė dienos šviesos kryptimi. 

Tolumoje aukščiausias bundančio miesto smailes — varpinės, Fiorentinos 
abatijos, Bardželo rūmų — ką tik pabučiavo tekanti Toskanos saulė. Lengdonas 
kakta prigludo prie vėsaus stiklo. Dėl gaivaus ir šalto kovo oro sustiprėjo virš 
kalvų šlaitų žvilgčiojančios saulės spindulių spektras. 

Tai dailininkų šviesa, kaip ją vadino. 

Centrinėje dangaus fono dalyje kilo gigantiškas skliautuotas raudonų čer- 
pių stogas, kurio viršūnę puošė it švyturys blizgantis paauksuotas varinis rutulys. 
I/ Duomo. Bruneleskis įėjo į architektūros istoriją savo sukurtu masyviu bazilikos 
kupolu, ir dabar, daugiau nei po penkių šimtmečių, 375 pėdų didumo konstruk- 
cija tebekyšojo virš Piazza de/ Duomo, arba Katedros aikštės, tarytum nepajudi- 
namas milžinas. 

Ko man prireikė Horencijoje? 

Lengdonui, užkietėjusiam italų meno gerbėjui, Florencija tapo vienu iš 
mėgstamiausių Europos miestų. Vaikystėje po šias gatves lakstė Mikelandželas, 
kurio studijose įsižiebė itališkas renesansas. Vietinės galerijos viliojo milijonus 
keliautojų pasigrožėti Botičelio „Veneros gimimu“, Leonardo da Vinčio „Apreiš- 
kimu“ ir miesto džiaugsmu bei pasididžiavimu — I/ Davide. 


Kai Lengdonas paauglystėje išvydo „Dovydą“, statula jį užbūrė... aure Dai- 

lės akademija, į kurią įėjęs lėtai pėdini pro niaurią Mikelandželo „Vergų“ falan- 
gą... ir jauti, kaip žvilgsnį nenumaldomai prikausto septyniolikos pėdų aukščio 
šedevras. Pirmą kartą čia apsilankiusius žmones priblokšdavo vien statulos dydis 
ir raumenyno kontūrai, bet Lengdoną labiausiai sužavėjo geniali Dovydo poza. 
Mikelandželas naudojosi tradiciniu kontrapostu ir taip sukūrė iliuziją, kad Do- 
vydas savo svorį perkėlęs ant dešinės kojos, o į kairiąja beveik nesiremia, nors iš 
tiesų pastarąją slėgė tonos marmuro. 

Būtent „Dovydas“ privertė Lengdoną pirmąsyk suvokti nuostabių skulptū- 
rų galią. Nūnai jis ėmė spėlioti, ar per paskutines kelias dienas grožėjosi šedev- 
ru, bet tepajėgė prisiminti, kaip atsibudo ligoninėje ir pamatė nekalto gydytojo 
žmogžudystę. Labai gaila. Labai gaila. 

Nuo kaltės jausmo kone pykino. Ką aš padariau? 

Stovint prie lango, akiračio pakraštyje šmėstelėjo ant stalo padėtas nešio- 
jamasis kompiuteris. Nežinia, kas jam vakar nutiko, bet visai įmanoma, kad apie 
tuos įvykius paskelbė žiniatinkliai. 

Atsakymus galbūt rasiu internete. 

Lengdonas pasisuko į tarpdurį ir sušuko: 

— Siena?! 

Tyla. Kaimyno bute ji vis dar ieškojo drabužių. 

Įsitikinęs, kad Siena supras, kodėl jis kiša nagus prie svetimo turto, Leng- 
donas pakėlė ekraną ir įjungė kompiuterį. 

Nušvito „mėlynas debesis“, standartinis „Windows“ fonas. Jis bemat atsi- 
vertė „Google Italia“ ir į paieškos langelį įvedė „Robertas Lengdonas“. 

O, jei dabar mane regėtų studentai, galvoje sukirbėjo mintis. Jis dažnai per- 
spėdavo mokinius, kad šie per „Google“ neknaisiotų informacijos apie save — 
neužsiimtų keista nauja pramoga, atspindinčia asmeninės šlovės maniją, kuri, 
rodos, užvaldė Amerikos jaunimą. 

Prieš akis pasirodė rezultatų puslapis su šimtais nuorodų į Lengdoną, jo 
knygas ir paskaitas. 

Ne, man rūpi ne tai. 

Jis apribojo paiešką spustelėjęs „Žinių“ mygtuką. 

Ekrane nušvito naujas užrašas: Žinios abie „Rober/ą Lengdoną“. 

Knygų pasirašymai: Robertas Lengdonas atvyksta į... 

Robertas Lengdonas kreipiasi į absolventus... 

Robertas Lengdonas išleidžia bpradžiamokslį apie simbolius... 


Sąrašas tęsėsi keletą puslapių, tačiau jis neužėjo nieko, kas suteiktų aišku- 

mo dabartinėms aplinkybėms. Kas vakar atsitiko? Neatlyždamas profesorius įsi- 
jungė „Ihe Fiorentine“, Florencijoje angliškai leidžiamo laikraščio, internetinę 
svetainę. Patyrinėjo antraštes, svarbiausias naujienas, policijos suvestinę, akimis 
pcrmetė straipsnius apie gaisrą bute, su vyriausybe susijusį grobstymo skandalą 
ir įvairius smulkius nusikaltimus. 

Nejau neaptiksiu ničnieko? 

Jis paskaitė anotaciją apie miesto valdininką, kurį anąnakt Katedros aikš- 
tėje pražudė širdies smūgis. Asmuo bus įvardytas vėliau, bet nužudymo versija 
nekeliama. 

Lengdonas nebenutuokė, ko dar griebtis, todėl prisiregistravo prie Har- 
vardo elektroninio pašto ir patikrino laiškelius, spėliodamas, ar juose įžiūrės ko- 
kius nors atsakymus. Rado tik įprastą srautą Žinučių, gautų iš kolegų, studentų 
ir draugų, didžiuma jų tiesiog priminė apie kitą savaitę numatytus susitikimus. 

Regis, niekas nenumano, kad aš dingau. 

Apimtas stiprėjančios nežinios būsenos, Lengdonas išjungė kompiuterį ir 
nulenkė ekraną. Jau ketino apleisti kabinetą, kai žvilgsnis už kai ko užkliuvo. Ant 
stalo kampe gulėjo stirta medicininių žurnalų bei dokumentų ir ant jų užmes- 
ta momentinė „Polaroid“ nuotrauka. Ligoninės koridoriuje kvatojančių Sienos 
Bruks ir barzdoto bendradarbio kadras. 

Daktaras Markonis. Kai pakėlė fotografiją, jį vėl persmelkė kaltės jausmas. 

Grąžindamas ją į vietą, Lengdonas su nuostaba atkreipė dėmesį į geltoną 
lankstinuką, padėtą ant leidinių — į apdriskusią programėlę iš Londono „Globe“ 
teatro. Ji anonsavo Šekspyro „Vasarvidžio nakties sapną“... beveik prieš dvide- 
šimt penkerius metus statytą spektaklį. 

Kažkas „Magic Marker“ žymekliu ant viršaus užrašė: Mie/oji, niekada nepa- 
miršk, kad esi tikras stebuklas. 

Lengdonas kilstelėjo programą ir iš vidaus netyčia iškratė šūsnį iškarpų. 
Skubiai visas pakėlė nuo stalo, bet atvertęs padūlėjusį puslapį, ties kuriuo jos 
buvo įkištos į lankstinuką, sustingo kaip įkaltas. 

Jis stebeilijosi į šelmišką clfą Paką vaidinusios aktorės nuotrauką. Į maž- 
daug penkerių metų mergaitę su pažįstama gelsvų plaukų uodegėle. 

Apačioje išspausdintas tekstas skelbė: Gimė žvaigždė. 

Emocijomis trykštanti biografija priklausė teatro vunderkindei Sienai 
Bruks, neįtikimai aukštą intelekto koeficientą turinčiam vaikui, kuris per vie- 
ną naktį mintinai išmoko kiekvieno veikėjo žodžius ir per pirmąsias repeticijas 


neretai juos sufleruodavo trupės nariams. Penkiametė mėgo groti smuiku, žaisti 

šachmatais, gilintis į biologiją ir chemiją. Blakhite, Londono priemiestyje, gy- 
venančios turtingos poros dukra jau buvo spėjusi išgarsėti moksliniuose sluoks- 
niuose; vos ketverių nugalėjo šachmatų didmeistrį ir mokėjo skaityti trimis kal- 
bomis. 

O, Dieve, dingtelėjo Lengdonui. Siena... dabar man kai kas aiškėja. 

Jis pagalvojo apie vieną iš žymiausių Harvardo universiteto absolventų, 
vunderkindą Solą Kripkę, šešerių išmokus; hebrajų kalbą ir iki dvylikos nuodug- 
niai susipažinusį su visais Dekarto raštais. Lengdonas atsiminė ne taip seniai 
skaitęs apie jauną fenomeną Mošę Kaj; Kavaliną, kuris vienuolikos gavo univer- 
siteto diplomą, mokslus baigė vien aukščiausiais 4.0 pažymiais, laimėjo naciona- 
linį kovos menų čempionatą ir keturiolikos išleido knygą, pavadintą „Mes galime 
tai padaryti. 

Lengdonas patyrinėjo antrą iškarpa su septynmetės Sienos fotografija: 
VAIKO GENIJAUS IO SIEKIA 208 BALUS. 

Jis nė neįsivaizdavo, kad egzistuoja toks aukštas intelekto koeficientas. Pa- 
sak laikraščio straipsnio, Siena Bruks virtuoziškai griežė smuiku, naują kalbą 
gebėdavo išmokti per mėnesį, pati dėstė anatomiją ir fiziologiją. 

Trečią straipsnį, iškirptą iš medikų žurnalo — MINTIES ATEITIS: NE 
VISI PROTAI GIMSTA LYGUS, — papildė kadras, vaizduojantis kokių dešim- 
ties metų Sieną, vis dar šviesiaplaukę, stovinčią greta didžiulio medicininio apa- 
rato. Autorius ėmė interviu iš gydytojo, kuris aiškino, esą pozitronų emisijos to- 
mografas nustatė, kad Siena /iziškai kitokia nei aplinkiniai — ji turi stambesnes, 
aptakesnes smegenėles, galinčias taip manipuliuoti vaizdiniu erdviniu turiniu, 
kad dauguma žmonių nė neįstengia suprasti jos gebėjimo. Fiziologinį Sienos 
privalumą daktaras palygino su keistai sparčiu smegenų ląstelių augimu, panašiu 
į vėžio suvešėjimą, tiesa, mergaitės atveju, greitai formavosi ne sveikatai pavojin- 
gos ląstelės, o naudingi smegenų audiniai. 

Lengdonas užtiko miestelio laikraščio iškarpą. 

TALENTO PRAKEIKSMAS. 

Šįkart nuotraukos nebuvo, bet straipsnis pasakojo apie genialiąją Sieną 
Bruks, kuri mėgino lankyti paprastas mokyklas, deja, nepajėgė prisitaikyti prie 
bendramokslių, todėl iš jų sulaukdavo patyčių. Autorius dėstė apie izoliacijos 
pojūtį, būdingą talentingiems jaunuoliams, kurie tampa atsiskyrėliais, nes jų so- 
cialiniai įgūdžiai vystosi lėčiau nei intelektas. 

Anot įrašo, Siena aštuonerių pabėgo iš namų, ir jai užteko sumanumo 


slapstytis dešimt dienų. Mergaitę rado prabangiame Londono viešbutyje, į kurį ji 

įsikėlė apsimetusi svečio dukra, nugvelbė raktą ir kažkieno kito sąskaita pasinau- 
dojo kambarių aptarnavimu. Iš visko sprendžiant, savaitę praleido skaitydama 
tūkstantį šešis šimtus „Grėjaus anatomijos“ puslapių. Kai pareigūnai paklausė, 
kodėl ji domisi medicininiais tekstais, Siena atsakė norinti išsiaiškinti, kas darosi 
jos smegenims. 

Kai galvojo apie mergytę, Lengdonui nudiegė širdį. Sunku net įsisąmo- 
ninti, kokia vienatvė kamuoja vaiką, kuris taip smarkiai skiriasi nuo aplinkinių. 
Jis sulankstė iškarpas, paskutinį kartą dirstelėjo į Paką vaidinusios penkiametės 
Sienos nuotrauką. Atsižvelgiant į rytinės jųdviejų pažinties siurrealistiškumą, 
reikėtų pripažinti, kad jai keistai tiko padykusio, sapnus sužadinančio elfo vai- 
dmuo. Tik, gaila, priešingai nei pjesės veikėjai, jis negalės pabusti ir apsimesti, 
kad neseniai patirti išgyvenimai tebuvo sapnas. 

Kai atsargiai grąžino iškarpas į vietą ir užvertė lankstinuką, Lengdoną ne- 
tikėtai apėmė melancholija, nes į akis vėl krito ant viršelio parašyti žodžiai: Mie- 
loji, niekada nepamiršk, kad esi tikras stebuklas. 

Jo žvilgsnis nuslydo apačion iki gerai žinomo simbolio. Iki senovės Graiki- 
jos laikų piktogramos, kuri užgimė prieš du su puse tūkstantmečio, tapo dramos 
teatro sinonimu ir visame pasaulyje puošė daugumą spektaklių programėlių. 


La maschere. Kaukės. 


Žiūrint į garsiuosius komedijos ir tragedijos veidus, ausyse staiga pasigir- 
do keistas zvimbimas — atrodė, tarsi sąmonėje būtų lėtai įtempiamas laidas. 
Kaukolę iš vidaus perrėžė skausmo dūris. Prieš akis supleveno kaukės regėjimas. 
Lengdonas aiktelėjo, pakėlė rankas, atsisėdo ant kėdės ir stipriai užsimerkęs del- 
nais susiėmė už viršugalvio. 

Iš tamsos niršiai išsiveržė gąsdinančios vizijos... ryškios ir gyvos. 

Į jį vėl kreipėsi amuletą nešiojanti, anapus kruvinos upės stovinti žilaplaukė 
moteris. Smardų orą varstė jos nevilties šūksniai, kurių nenustelbė net kanki- 
namų, merdėjančių, kiek akis užmato agoniškai besiblaškančių žmonių garsai. 
Lengdonas išvydo aukštyn kyšančias kojas su raide R. Jomis desperatiškai mata- 


ravo perpus į žemę įkastas kūnas. 

Ieškokite, tr rasite, jį ragino moteris. Laiko atsargos senka! 

Lengdoną vėl užvaldė poreikis jai padėti... pagelbėti visiems. Jis kaip pa- 
klaikęs suriko nepažįstamajai, iškilusiai kitoje it kraujas raudonos upės pusėje. 
Kas jūs?! 

Žilaplaukė antrąsyk atidengė šydą ir parodė jam jau matytą stulbinantį veidą. 

Aš esu gyvybė, pasakė ji. 

Virš moters nelauktai materializavosi gigantiškas pavidalas — šiurpi kaukė 
su ilga snapo formos nosimi ir ugningomis žaliomis akimis, kurios smigo tiesiai 
į Lengdoną. 


O aš... esu mirtis, užgriaudėjo balsas. 


8 SKYRIUS 


i kaipmat praskyrė blakstienas ir virpėdamas giliai įkvėpė. Jis tebe- 
sėdėjo už Sienos stalo, rankomis apglėbęs pakaušį, jausdamas, kaip krūtinėje 
daužosi širdis. 

Kas, po velnių, man darosi? 

Žilaplaukės moteriškės ir ilganosės kaukės vaizdai iš sąmonės nepranyko. 
Aš esu gyvybė. Aš esu mirtis. Pastangos nusikratyti vizija nuėjo perniek, nes ji tar- 
tum amžiams buvo įdeginta į galvą. Iš programėlės į jį žiopsojo komedijos ir 
tragedijos veidai. 

Prisiminimai liks drumsti ir bakriki, aiškino Siena. Tarpusavyje jauksis praei- 
tis, dabartis ir fantazijos. 

Lengdonas apkvaito. 

Kažkur atgijo telefonas. Čaižus, senamadiškas signalas vilnijo iš virtuvės. 

— Siena? — pakildamas sušuko jis. 

Jokios reakcijos. Būsto šeimininkė dar negrįžo. Vos po dviejų skambučių 
įsijungė atsakiklis. 

— Ciao sono io, — džiugiai pranešė įrašytas Sienos balsas. — Lasciatemi un 
messaggto e vi rechiamerė." 

Pyptelėjimas užleido vietą panikuojančios, akivaizdžia rytų europietės tar- 
timi kalbančios moters balsui. Jis nuaidėjo koridoriuje. 

— Siena, cia Danikova! Kur tu? Cia baisu! Tavo draugas, daktaras Marko- 


Sveiki, čia aš. Palikite žinutę, ir aš jums atsakysiu. (17a/.) 

nis, negyvas! Ligoninė kraustosi iš proooto! Atvyksta policininkai! Žmonės jiems 
sako, tu bėgi mėgindama išgelbėti pacientą?! Kodėl?! Tu jo nepažįsti! Dabar po- 
licija nori šnekėti su fžavimi/ Paima darbuotojo bylą! Aš žinau, kad informacija 
neteisinga — ne tas adresas, jokių telefono numerių, netikra darbo viza, — todėl 
šiandien tavęs neranda, bet taip nutinka netrukus! Bandau tave perspėti. Labai 
atsiprašau, Siena. 

Ryšys nutrūko. 

Jį vėl užliejo apgailestavimo banga. Žinutė liudijo, kad daktaras Markonis 
leido Sienai dirbti ligoninėje. Lengdono pasirodymas barzdotam gydytojui kai- 
navo gyvybę, o Sienos instinktai, privertę gelbėti nepažįstamą Žmogų, jai žadėjo 
skaudžias pasekmes. 

Kaip tik tada buto gale užsitrenkė durys. 

Ji parsigavo atgal. 

Dar po akimirkos ėmė trimituoti atsakiklis. „Siena, cia Danikova! Kur tu?“ 

Lengdonas krūptelėjo puikiai žinodamas, ką jai lemta išgirsti. Skambant 
pranešimui, jis skubiai padėjo atgal lankstinuką ant žurnalų stirtos ir sutvarkė 
stalą. Tada žengė į koridorių ir smuko į vonios kambarį — jautėsi nesmagiai dėl 
to, kad dirstelėjo į Sienos praeitį. 

Po dešimties sekundžių duris suvirpino švelnus beldimas. 

— Paliksiu drabužius ant rankenos, — tarė ji nuo emocijų pertekliaus lūž- 
tančiu balsu. 

— Esu be galo tau dėkingas, — atsiliepė Lengdonas. 

— Apsirengęs ateik į virtuvę, — pridūrė Siena. — Kol dar niekam nepa- 
skambinai, privalau tau parodyti kai ką svarbaus. 


Ji nukėblino į kuklų miegamąjį. Iš stalčiaus išsitraukė džinsus su megztiniu 
ir juos nusinešė į vonios kambarį. 

Stovėdama priešais veidrodį, įbedusi akis į savo atspindį, Siena stipriu jude- 
siu patraukė už gelsvų plaukų uodegėlės, ir perukas nuslydo nuo pliko viršugalvio. 

Iš veidrodžio į ją spitrijosi beplaukė moteris. 

Siena nuo mažų dienų patyrė užtektinai išbandymų ir pramoko įveikti prob- 
lemas pasikliaudama intelektu, bet dabartiniai nemalonumai ją sukrėtė iki širdies 
gelmių. 

Ji stumtelėjo peruką į šoną, nusiplovė veidą ir rankas. Apsišluosčiusi per- 


sirengė, užsidėjo netikrus plaukus ir kruopščiai juos pasitaisė. Savigailos daž- 

niausiai netoleravo, bet šiuo metu, jusdama, kaip giliai iš vidaus kaupiasi ašaros, 
suprato, kad privalo jas išlieti. 

Taip ir padarė. 

Siena apverkė gyvenimą, kurio neįstengė suvaldyti. 

Apverkė jos akivaizdoje mirusį mentorių. 

Apverkė širdyje išsikerojusią vienatvę. 


Ir, svarbiausia, apverkė ateitį... nes toji ūmai tapo visiškai miglota. 


9 SKYRIUS 


HT Lorensas Noultonas lindėjo uždarame stikliniame gardelyje, po 
prabangios jachtos „Mendacium“ deniais, ir netikėdamas savo akimis žvelgė 
į kompiuterio ekraną, kuriame baigėsi kliento paliktas vaizdo įrašas. 

Rytoj ryte žiniasklaidai turėčiau persiųsti šitai? 

Per dešimt Konsorciume išdirbtų metų Noultonui teko vykdyti keisčiausias 
užduotis, kitaip tariant, imtis pusiau nedoros, pusiau neteisėtos veiklos. Na, dar- 
buotis tamsios moralės srityje įprasta, jei priklausai organizacijai, besilaikančiai 
vienintelės etinės normos: griebtis bet kokių veiksmų, kad tik būtų išpildytas 
klientui duotas žodis. 

Mes atliekame darbą iki galo. Nieko neklausinėdami. Bet kuriuo atveju. 

Tačiau fasilitatorių trikdė mintis, kad jis privalės filmuką išsiųsti. Pracityje 
buvo sulaukęs įvairių neįprastų pavedimų, bet visuomet nuspėdavo priežastis... 
motyvus... pageidaujamą rezultatą. 

Dabar pamatyti kadrai kėlė sumaištį. 

Jie atrodė kažkuo neįprasti. 

Labai neįprasti. 

Noultonas atsisėdo prie kompiuterio ir vėl įjungė vaizdo failą vildamasis, 
kad antroji peržiūra suteiks daugiau aiškumo. Jis padidino garsą ir susikaupė 
stebėti devynių minučių trukmės reginį. 

Kaip ir prieš tai, įrašas prasidėjo nuo pliuškenimo, girdimo vandens pil- 
name nykiame urve, kur viešpatavo mistiškas rausvas žvilgesys. Kamera nėrė į 
apšviestą telkinį, ir objektyvas smigo į dumbliną dugną. Noultonas vėl perskaitė 
ant nugrimzdusios plokštelės parašytą tekstą: 


ŠIANDIENĄ IR ŠIOJE VIETOJE 
BUVO AMŽIAMS PAKEISTAS PASAULIS 

Jį kick sudirgino po užrašu išgraviruotas Konsorciumo kliento vardas. Ry- 
fojaus data... na, ji kėlė stiprėjantį nerimą. Bet labiausiai šiurpą varė pratęsimas. 

Kamera pasisuko į kairę ir nufilmavo po vandeniu greta plokštelės kyban- 
tį gluminantį objektą. Prie dugno trumpu siūleliu pritvirtintą plastikinę sferą. 
Gležnas ir tirtantis nelyginant milžiniškas muilo burbulas, permatomas rutulys 
priminė balioną... tik užpildytą ne heliu, o rusvai gelsvu gličiu skysčiu. Išsipūtęs 
amorfinis pavidalas buvo maždaug pėdos skersmens, ir kitapus skaidrių sienelių, 
tarytum nebyliai įsišėlstančios audros centre, lėtai sūkuriavo niūrus drebučių de- 
besis. 

Jėzau, pamanė šalto prakaito išmuštas Noultonas. Antrą sykį įsispoksojus į 
kybančią sferą, toji rodėsi dar grėsmingesnė. 

Nušvito kitas vaizdas — drėgna olos siena, ant kurios raibuliavo nutvieksto 
vandens atspindžiai. Juos aptemdė šešėlis... urve stovinčio individo šešėlis... su 
siaubingai deformuota galva. 

Vietoj nosies jis turėjo ilgą snapą... lyg būtų pusiau paukštis. 

Žmogus prabilo dusliu balsu... keistai iškalbingai... ir ritmiškai... sakytum 
klasikinį chorą pristatantis koncerto vedėjas. 

Šešėliui dudenant, Noultonas sėdėjo nekrutėdamas, vos kvėpuodamas. 


Esu šmėkla. 

Jeigu tai žiūrite, vadinas, mano siela pagaliau surado ramybę. 

Kreipiuosi į pasaulį iš žemių gelmės, nuvarytas į pogrindį, ištremtas 
į niaurųjį urvą, kuriame it kraujas raudonas telkinys neatspindi dangaus 
žvaigždėto. 

Bet čia yra mano rojus... idealios įsčios mano trapiam kūdikiui. 

Pragaras. 

Netrukus jūs sužinosite, ką po savęs palikau. 

Aiman, net ir šioje vietoje girdžiu žingsnius, kurie priklauso neišmanė- 
liams persekiotojams, žūtbūt siekiantiems suardyti mano planus. 

Atleisk jiems, turbūt pasakytumėt, nes jie nežino, ką darą. Bet pasaulio 
istorijoje ateina metas, kai nemokšiškumas tampa nedovanotinu nusikalti- 
mu... metas, kai atlaidumo teisė belieka tik sveikam protui. 

Su tyra sąžine perduodu jums vilties, išsigelbėjimo, rytojaus dovaną. 

Bet nederėtų pamiršti tų, kurie mane medžioja lyg skalikai ir yra 
veidmainiškai įsitikinę, kad pakvaišau. Viena dailioji žilaplaukė netgi drįsta 


mane apšaukti pabaisa! Tarsi Koperniko mirties reikalavę neišprusėliai 

dvasininkai ji žvelgia į mane iš aukšto ir vadina demonu - kraupdama, kad 
suvokiau Tiesą. 

Bet aš — ne pranašas. 

Esu jūsų išsigelbėjimas. 


Esu šmėkla. 


10 SKYRIUS 


ėskis, — tarė Siena. — Noriu tavęs kai ko paklausti. 

Įžengdamas į virtuvę Lengdonas jautėsi gerokai tvirčiau. Vilkėjo pui- 
kiai jam tinkantį kaimyno „Brioni“ kostiumą. Patogūs buvo netgi batai laiveliai, 
ir Lengdonas pamanė, kad grįžęs namo pereis prie itališkos avalynės. 

Jei tik grįšiu namo, pridūrė. 

Būsto šeimininkė, gražuolė iš prigimties, visiškai pasikeitė — persirengė 
aptemptais džinsais ir kreminiu megztiniu, kurie derėjo prie liekno kūno. Plau- 
kus vis dar buvo susirišusi į uodegėlę, tiesa, bc valdingumo teikiančių mediko 
drabužių atrodė savotiškai pažeidžiamesnė. Paraudusios akys liudijo, kad ji ti- 
kriausiai verkė, ir Lengdoną vėl apėmė kaltės pojūtis. 

— Siena, man labai gaila. Girdėjau atsakiklyje paliktą žinutę. Nė nežinau, 
ką sakyti. 

— Ačiū, — atsiliepė ji. — Bet dabar mums reikia susitelkti į /ave. Prašau 
sėstis. 

Ryžtingiau skambantis moters tonas paskatino Lengdoną prisiminti ką tik 
skaitytus straipsnius apie jos intelektą ir ne pagal metus išsivysčiusios mergaitės 
vaikystę. 

— Privalai pagalvoti. — Siena mostu liepė jam įsitaisyti ant kėdės. — Ar 
pameni, kaip mes atvykome į butą? 

Lengdonas nesuprato, kodėl jai rūpi pati kelionė. 

— Taksi, — atsakė prisėsdamas už stalo. — Kažkas į mus šaudė. 

— Šaudė į /ave. Kalbėkime tiesiai šviesiai. 

— Taip. Atleisk. 

— Ar prisimeni girdėjęs šūvius, kai atsidūrei taksi salone? 

Keistas klausimas. 

— Taip, porą. Pirmas pataikė į šoninį veidrodėlį, antras sutrupino užpaka- 


linį langą. 

— Gerai. Užsimerk. 

Sumojęs, kad Siena tikrina jo atmintį, Lengdonas pakluso. 

— Kaip aš apsirengusi? 

Mintyse jis regėjo pašnekovę kuo aiškiausiai. 

— Juodi bateliai be užkulnių, mėlyni džinsai ir kreminis megztinis su V 
formos iškirpte. Tavo plaukai gelsvi, siekiantys pečius, surišti ties pakaušiu. 

Lengdonas praplėšė vokus, nužvelgė ją ir apsidžiaugė pamatęs, kad eidetinė 
atmintis funkcionuoja normaliai. 

— Puiku. Kognityvinis vaizdų įsiminimas nuostabus, kitaip tariant, tu iš 
tikrųjų patyrei retrogradinę amneziją, kuri atminties procesui nepadarys ilgalai- 
kės žalos. Ar atkūrei ką nors iš pastarųjų kelių dienų? 

— Deja, ne. Bet tau nesant mane buvo užplūdusi dar viena vizijų banga. 

Lengdonas nupasakojo pasikartojančią haliucinaciją apie moterį su šydu, 
galybę lavonų ir besiraitančias, iš žemės kyšančias, raide R pažymėtas kojas. Tuo- 
met išklojo apie danguje pakibusią keistą kaukę su snapo pavidalo nosimi. 

— „Aš esu mirtis“? — apimta nerimo paklausė Siena. 

— Būtent taip ir paskelbė. 

— K3 gi... manau, tai pranoksta „Aš esu Višnus, pasaulių naikintojas“. 

Ji savaip pacitavo frazę, kurią Robertas Openheimcris pasakė išbandyda- 
mas pirmąją atominę bombą. 

— Ar numanai, kodėl tavo sąmonė nupiešė ilganosės žaliaakės kaukės vaiz- 
dą? — suglumusi pasiteiravo Siena. 

— Visiškai nenutuokiu, bet ji buvo paplitusi viduramžiais... — Lengdonas 


Ir vadinama maro kauke. 


po pauzės pridūrė: 

Jauna moteris kažkodėl sudirgo. 

— Maro kauke? 

Jis paskubom paaiškino, kad simbolių pasaulyje unikalus ilganosės kaukės 
pavidalas kone sinonimiškas Juodajai mirčiai — negailestingam marui, keturio- 
liktame amžiuje nusiaubusiam Europą ir kai kuriuose regionuose pražudžiusiam 
trečdalį gyventojų. Dauguma tikėjo, esą žodis „juodoji“ siejamas su tamsėjančiais, 
gangrenuojančiais aukų kūnais ir subepiderminiu kraujavimu, bet iš tikrųjų jis 
atspindėjo neapsakomą siaubą, kurį kėlė žmoniją praretinusi pandemija. 

— Maro laikais kaukes su nosimi-snapu nešiodavo gydytojai, kad jiems 
besirūpinant infekuotaisiais užkratą nuo šnervių skirtų kuo didesnis atstumas. 

— Ir vizijoje išties matei tokią kaukę? — Sienos balsas virpėjo. — Vidu- 


ramžiais maro aukas prižiūrėjusio daktaro kaukę? 

Lengdonas linktelėjo. Jos sunku neatpažinti. 

Siena raukė kaktą, ir jis ėmė nujausti, kad moteris bando sugalvoti, kaip 
pateikti blogas naujienas. 

— O žilaplaukė vis ragino tave: „Ieškokite, ir rasite“? 

— Taip. Kaip ir anksčiau. Bėda ta, kad nenutuokiu, ko privalau ieškoti. 

Nutaisiusi rūškaną miną Siena lėtai atsiduso. 

— Regis, aš žinau. Ir dar... manau, užduotį jau įvykdei. 

Jis išpūtė akis. 

— Apie ką tu šneki? 

— Robertai, vakar atklydęs į ligoninę švarko kišenėje kai ką turėjai. Ar 
pameni ką? 

Lengdonas pakratė galvą. 

— Atsinešei neįprastą... netgi gąsdinantį objektą. Užtikau jį atsitiktinai, kai 
mėginome tave apvalyti. — Siena mostelėjo į paticstą ant stalo kruviną „Harris 
Tweed“ švarką. — Jis tebėra savo vietoje. Jei nori, gali pažiūrėti. 

Profesorius dvejodamas nužvelgė savo apdarą. Bent jau aišku, kodėl ji grįžo 
į palatą ir prigriebė švarką. Čiupęs krauju ištepliotą rūbą, jis paeiliui perkratė 
kišenes. Nieko nerado. Išnaršė jas dar sykį. Galop sutrūkčiojo pečiais ir atsisuko. 

— Tuščia. 

— O slaptoje kišenėje? 

— Kur? Pas mane nėra slaptų kišenių. 

— Ne? — Siena sumišo. — Čia... kito žmogaus drabužis? 

Lengdono galvoje vėl viskas susipainiojo. 

— Ne, mano. 

— Tu įsitikinęs? 

Visiškai, po velnių. Juk tai mano pamėgtas „Harris Nweed Camberlay'. Taip 
pagalvojęs, jis atmetė skverną ir bedė pirštu į mėgstamiausią simbolį iš madų 
pasaulio — į „Harris Iwecd“ ikoniškąjį rutulį su trylika sagučių pavidalo bran- 
gakmenių ir viršuje kyšančiu Maltos kryžiumi. 

Lai tvido atraižoje krikščionių karius iškviečia škotai. 

— Pažvelk. — Lengdonas parodė ranka išsiuvinėtus inicialus R. L. 

Jis visada rinkdavosi tik pagal užsakymą gaminamus „Harris Tweed“ mode- 
lius ir sumokėdavo papildomai, kad prie etiketės būtų pridėtos pirmosios vardo 
ir pavardės raidės. Universiteto miestelio valgomuosiuose ir auditorijose šimtai 
žmonių nusiimdavo arba užsimesdavo tvido švarkus, ir Lengdonas neketino per 


neapdairumą išmainyti savojo į prastesnį. 

— Aš tavimi tikiu. — Ji perėmė švarką. — Dabar /u žiūrėk. 

Siena plačiau praskleidė skvernus ir ties apykakle atidengė pamušalą, kuria- 
me puikavosi kruopščiai įsiūta, su audiniu susiliejanti didelė kišenė. 

Kas per velnias? 

Lengdonas neabejojo ją regis pirmą kartą gyvenime. 

Siūlės aplink kišenę buvo idealiai paslėptos. 

— Anksčiau jos nebuvo! — užsispyręs tikino jis. 

— Tuomet, kiek suprantu, nesi matęs ir... ši/0? 

Siena iš kišenės ištraukė glotnų metalinį daiktą, kurį atsargiai perdavė pro- 
fesoriui. 

Lengdonas priblokštas įsistebeilijo į objektą. 

— Ar žinai, kas čia? — paklausė moteris. 

— N-ne, — sumikčiojo jis. — Man neteko matyti nieko panašaus. 

— Nelaimei, aš žinau. Ir esu beveik tikra, kad būtent dėl jo kažkam maga 


tave nužudyti. 


„Mendacium“ jachtoje fasilitatorius Noultonas sukiojosi savo kabinete ir 
vis labiau nerimaudamas mąstė apie vaizdo įrašą, kuriuo rytojaus rytą turėjo pa- 
sidalyti su pasauliu. 

Esu šmekla? 

Anot gandų, per pastaruosius kelis mėnesius šį konkretų klientą paveikė 
psichozė, ir filmuota medžiaga įrodė, kad paskalos neišlaužtos iš piršto. 

Beliko dvi išeitys. Arba perleisti failą žiniasklaidos priemonėms, kaip ir 
buvo žadėta užsakovui, arba pasidomėti profoso nuomone. 

Ką jis pasakys, ir taip aišku. Kiek fasilitatoriui buvo žinoma, viršininkas nie- 
kada nelaužydavo klientui duoto žodžio. Lieps pasiysti įrašą į visus Žemės kampus, 
nieko neklausinėti... ir įnirš, kad prašau jo patarimo. 

Noultonas vėl nukreipė žvilgsnį į filmuką, atsuktą iki kadrų, kuric jį išmušė 
iš vėžių. Paleidus įrašą, ekrane pasirodė šiurpokai apšviestas urvas ir suteškeno 
vanduo. Ant apvarvėjusios sienos juodavo šešėlis ilgu paukščio snapu. 

Deformuotas tamsus pavidalas prašneko dusliu balsu: 


Nūnai užslinko naujieji viduramžiai. 
Prieš šimtmečius Europa skendėjo kančios gelmėse, žmonės grūdosi 
tarpusavyje, badavo, klimpo į nuodėmių ir nevilties liūną. Jų gretos panė- 


šėjo į pernelyg tankų mišką, dūstantį nuo sausuolių, laukiantį Viešpaties 

žaibo — kibirkšties, galop įžiebsiančios ugnį, kuri įsisiautėtų visame krašte, 
išnaikintų sausdžiūvius ir sveikoms šaknims dovanotų saulės spindulius. 

Praretinimas yra dieviškoji gamtos tvarka. 

Paklauskite savęs, kas lydėjo Juodąją mirtį. 

Atsakymą žino kiekvienas iš mūsų. 

Renesansas. 

Atgimimas. 

Taip buvo visada. Įkandin mirties seka gimimas. 

Norint pakilti į rojų, reikia pereiti pragarą. 

Aure, ką mums atskleidė didis menininkas. 

Ir žilaplaukė neišmanėlė drįsta mane vadinti pabaisa? Negi nesuvokia 
matematinio ateities pagrindimo? Negi nesupranta, kokius siaubingus daly- 
kus ji žada? 

Esu šmėkla. 

Esu jūsų išsigelbėjimas. 

Taigi dabar stoviu olos gilumoje, žvelgiu į telkinį, kuris neatspindi 
dangaus žvaigždėto. Čia, paskendusiuose rūmuose, po vandeniu rusena 
pragaras. 

Neilgai trukus jis išsprogs liepsnomis. 


Ir tada niekas šioje žemėje nepajėgs užkirsti joms kelio. 

Rr laikomas daiktas pagal savo apimtis atrodė stebėtinai sunkus. Laibas 
ir glotnus metalinis cilindras buvo apytikriai šešių colių ilgio ir ties galais 
užapvalintas nelyginant miniatiūrinė torpeda. 

— Kol jo nesukratei, gal norėsi pažvelgti į priešingą pusę? — nervingai 
nusišypsodama pasiūlė Siena. — Minėjai, kad universitete dėstai apie simbolius? 

Vėl sutelkęs dėmesį į blizgantį vamzdelį, Lengdonas jį pavartė, kol išvydo 
ant šono nupieštą ryškiai raudoną ženklą. 

Jo kūnas bemat įsitempė. 

Kaip ikonografijos specialistas Lengdonas žinojo, kad žmogui staigiai su- 
kelti baimę galėjo tik vienas kitas įmantrus vaizdinys... bet jų sąrašui tikrai pri- 
klausė šitas simbolis. Jis reagavo instinktyviai ir nedvejodamas — padėjo cilin- 


drinį objektą ant stalo ir su kėde pasistūmė atgal. 

Siena linktelėjo. 
— Aha, tokia buvo ir mano reakcija. 


Ant nugludinto metalo raudonavo trišonė piktograma. 

Kartą Lengdonas skaitė, kad dvidešimto amžiaus septintame dešimtme- 
tyje liūdnai pagarsėjusį ženklą sukūrė „Dow Chemical“ kompanija, kuri siekė 
pakeisti gausybę anksčiau nesėkmingai naudotų perspėjimo žymių. Kaip ir visi 
nusisekę simboliai šis buvo paprastas, savitas ir lengvai atgaminamas. Išmoningai 
kurstydama įvairiausias asociacijas, pradedant krabo žnyplėmis ir baigiant nin- 
dzės svaidomaisiais peiliais, šiuolaikinė biologinio pavojaus piktograma išplito 
visame pasaulyje ir sugebėdavo perteikti grėsmę kiekviena kalba. 

— Tai biologinis vamzdelis, — paaiškino Siena. — Naudojamas saugiai 
transportuoti pavojingas medžiagas. Mes, medikai, retsykiais su jais susiduria- 
me. Vidus išklotas putplasčio mova, į kurią dėl saugumo įkišamas mėginys. — 
Čia... — ji bedė pirštu į biologinio pavojaus simbolį, — ... na, spėju, kad čia slypi 
mirtinas reagentas arba... galbūt virusas? — Siena pratęsė po pauzės: — Pirmuo- 
sius Ebolos viruso pavyzdžius iš Afrikos atvežė panašiame vamzdelyje. 

Lengdonui nė kiek nesinorėjo klausytis tokių kalbų. 

— K, po velnių, jis veikia mano švarke? Aš esu meno istorijos profesorius; 
kodėl nešiojuos šitą daiktą? 

Sąmonę pervėrė žiaurūs besiraitančių kūnų vaizdai... ir virš merdėjančių 
žmonių pakibusi maro kaukė. 

Labai gaila... labai gaila. 

— Tu apsirūpinęs pažangiausios technologijos daikčiuku, — atsiliepė Sie- 
na, — kad ir iš kur jį gavai. Pagamintu iš titano, kurį iš vidaus dengia švino 
sluoksnis. Prasiskverbti pro jo sieneles faktiškai neįstengtų niekas, netgi radiaci- 
ja. — Ji parodė į pašto ženklo dydžio žymę, juoduojančią greta trišonio simbo- 
lio. — Atrakinamas nykščio atspaudu. Tam atvejui, jeigu vamzdelis būtų pames- 
tas arba pavogtas. Jį pradaryti gali tik konkretus individas. 

Nors Lengdonas jautė, kad protas jau veikia sau įprastu tempu, jam vis 
dar sunkiai sekėsi perprasti, kas čia darosi. Aš nešiojausi biometriškai užplombuotą 
talbyklą. 

— Aptikusi cilindrą tavo švarke, ketinau radinį parodyti daktarui Marko- 


niui, bet prieš tau atsipcikėjant taip ir neištaikiau progos. Kol gulėjai be sąmonės, 

svarsčiau, ar nevertėtų prie paspaudės priglausti tavo nykščio, bet nenutuokiau, 
ką rasiu viduje, ir... 

— MANO nykščio? — Lengdonas papurtė galvą. — Šis daikčiukas negali 
būti užprogramuotas taip, kad jį paveiktų mano pirštas. Apie biochemiją neišma- 
nau ničnieko. Anksčiau nesu turėjęs nieko panašaus. 

— Įsitikinęs? 

Be abejo, velniai griebtų, pamanė jis ir nykščiu prisilietė prie paspaudės. Jo- 
kios reakcijos. 

— Matai?! Juk sakiau... 

Titano vamzdelis garsiai spragtelėjo, ir profesorius patraukė ranką lyg ap- 
sideginęs. Kad mane kur skradžiai. Jis žiopsojo į talpyklą tarsi laukdamas, kol 
jos dalys savaime atsisuks ir iš vidaus pasklis mirtinos dujos. Po trijų sekundžių 
objektas vėl trakštelėjo, matyt, užsirakindamas. 

Lengdonas praradęs žadą pažiūrėjo į Sieną. 

Gydytoja baugščiai atsiduso. 

— Akivaizdu, kad vamzdelis skirtas tau. 

Įvykių eiga jam rodėsi tiesiog neįtikima. 

— Neįmanoma. Pirma, kaip su tuo metalo luitu būčiau prasmukęs pro oro 
uosto apsaugą? 

— Galbūt skridai privačiu reaktyviniu lėktuvu? Arba jį gavai atvykęs į Ita- 
liją? 

— Siena, privalau paskambinti į konsulatą. Tučtuojau. 

— Nemanai, kad iš pradžių derėtų jį atidaryti? 

Gyvenime Lengdonui ne sykį teko griebtis neapgalvotų veiksmų, bet jis 
tikrai nesiruošė jaunos moters virtuvėje tikrinti, kas glūdi pavojingų medžiagų 
saugykloje. 

— Ne, vamzdelį atiduosiu valdžiai. Nedelsdamas. 

Sučiaupusi lūpas Siena apmąstė variantus. 

— Gerai. Bet po skambučio liksi vienas. Nepainiok manęs į savo bėdas. Ir 
su niekuo nesitark susitikti šitame bute. Italijoje. mano, kaip emigrantės, padė- 
tis... gan komplikuota. 

Lengdonas pažvelgė jai į akis. 

— Siena, aš žinau tik tiek, kad išgelbėjai man gyvybę. Todėl elgsiuos ir 
spręsiu problemas, kaip tu norėsi. 

Ji dėkingai linktelėjo, prisiartino prie lango ir nukreipė žvilgsnį į gatvę. 


— Gerai, štai kokių veiksmų imsimės. 

Moteris bendrais bruožais išdėstė planą. Elementarų, gudrų ir saugų. 

Jis tylėdamas palaukė, kol Siena savo mobiliajame užblokavo skambinančiojo 
numerį ir surinko reikiamus skaičius. Jos pirštai buvo liauni, tačiau judėjo ryžtingai. 

— Informazioni abbonati? — bc jokio akcento itališkai prabilo Siena. — 
Per favore, buo darmi il numero del Consulato americano di Firenze? — po pauzės 
ji skubiai užsirašė telefono numerį. — Grazie mille" — Taip tarusi nutraukė ryšį. 
Tuomet Lengdono kryptimi pastūmė popieriaus lapelį ir mobilųjį. — Tavo eilė. 
Pameni, ką sakyti? 

— Mano atmintis kuo puikiausia, — nusišypsojo jis ir klaviatūroje suspau- 
dė ant skiautės brūkštelėtus skaičius. Aparatas ėmė pypsėti. 

Kas bus, tas bus. 

Lengdonas įjungė garsiakalbį ir nuleido telefoną ant stalo, idant pokalbį 
girdėtų Siena. Po kurio laiko įsijungė atsakiklis ir nuskambėjo pranešimas apie 
konsulato paslaugas bei darbo laiką, kuris prasidės 08.30. 

Jis pašnairavo į mobiliojo laikrodį. Dar tik 06.00. 

— Kritiškos padėties atveju, — kalbėjo įrašytas balsas, — spauskite septyni 
septyni ir kreipkitės į naktinį budintį tarnautoją. 

Lengdonas kaipmat surinko papildomą numerį. 

Iš telefono antrąsyk atsklido pypsėjimas. 

— Consulato americano, — atsiliepė nuvargusio žmogaus balsas. — Sono i/ 
Junzionario di turno. 

— Lei parla inglese?* — paklausė Lengdonas. 

— Žinoma, — amerikietišku anglų kalbos variantu patvirtino vyriškis. — 
Kuo galėčiau jums padėti? 

— Aš — JAV pilietis, atkeliavęs į Florenciją. Buvau užpultas. Esu Robertas 
Lengdonas. 

— Paso numeris? — pašnekovas garsiai nusižiovavo. 

— Dokumentai dingę. Spėju, kad juos nugvelbė. Mane pašovė į galvą. Gu- 
lėjau ligoninėje. Man būtina pagalba. 

Tarnautojas ūmai atkuto. 

— Sere?! Jus pašovė? Koks, sakėte, jūsų vardas? 

— Robertas Lengdonas. 


Telefono abonentų informacija? Ar galite man duoti Amerikos konsulato Florencijoje numerį? La- 
bai ačiū. (J/a/.) 
* Amerikos konsulatas. Cia budintis pareigūnas. 


Ar kalbate angliškai? (//a/.) 

Iš garsiakalbio atvilnijo šiugždėjimas, paskui konsulato darbuotojo pirštai 
suskato barbenti per klaviatūrą. Kompiuteris dzingtelėjo. Stojo pauzė. Vėl ėmė 
tarškėti klavišai. Dar vienas dzingt. Ir trys veriantys signalai. 

Antra pauzė tęsėsi ilgiau. 

— Sere? — pagaliau pratarė vyriškis. — Jūs — Robertas Lengdonas? 

— Teisingai. Ir aš patekau į bėdą. 

— Sere, jūsų pavardė pažymėta ženklu, kuris nurodo tuojau pat jus sujung- 
ti su generalinio konsulo vyriausiuoju administratoriumi. — Žmogus trumpam 
nuščiuvo lyg netikėdamas tuo, ką mato ekrane. — Palūkėkite. 

— Minutėlę! Ar galite pasakyti... 

Bet ryšio liniją jau spėjo užvaldyti signalai. Po ketvirtojo jis išgirdo priki- 
musį balsą: 

— Čia Kolinsas. 

Giliai įkvėpęs Lengdonas prašneko kaip įmanydamas ramiau ir aiškiau. 

— Pone Kolinsai, aš esu Robertas Lengdonas. Florencijoje viešintis ame- 
rikietis. ] mane šovė. Man reikalinga pagalba. Noriu dabar pat atvykti į JAV 
konsulatą. Ar galite pagelbėti? 

Kimus balsas nedvejodamas atsakė: 

— Ačiū Dievui, jūs gyvas, pone Lengdonai. Mes jūsų ieškojome. 

onsulatas žino, kad esu Florencijoje? 

Lengdoną bemat užtvindė palengvėjimas. Ponas Kolinsas, prisistatęs 
generalinio konsulo vyriausiuoju administratoriumi, dudeno tvirtu profesionalo 
tonu, kuriame visgi buvo girdėti primygtinumo gaidos. 

— Pone Lengdonai, mes privalome kuo greičiau pasikalbėti. Ir, aišku, ne 
telefonu. 

Kol kas niekas nebuvo aišku, bet įsiterpti jis neketino. 

— Ką nors pasiųsiu jūsų paimti, — pridūrė Kolinsas. — Kur dabar esate? 

Per garsiakalbį pokalbio besiklausanti Siena nervingai pasimuistė. Leng- 
donas ją nuramino linktelėjimu, pasirengęs tiksliai vykdyti jaunos moters planą. 

— Apsistojau viešbutuke, pavadintame „Pensione la Fiorentina“, — atsi- 
liepė įsmeigdamas akis į apšiurusius svečių namus kitapus gatvės, kuriuos prieš 


kelias minutes nurodė Siena. Ir pasakė adresą. 

— Supratau. Nejudėkite iš vietos. Pas jus tuojau atvažiuos mūsų žmogus. 
Koks kambario numeris? 

Lengdonas jį išgalvojo. 

— Trisdešimt devintas. 

— Gerai. Būsime po dvidešimties minučių. — Kolinsas prašneko tyliau: — 
Pone Lengdonai, spėju, kad esat sužeistas ir išmuštas iš pusiausvyros, bet aš pri- 
valau žinoti... ar jūs nieko daugiau nepraradote? 

Nieko daugiau nepraradote? Nuojauta tikino, kad klausimas, nors ir paslap- 
tingas, gali būti susijęs su vieninteliu dalyku. Jo akys nukrypo į padėtą ant stalo 
biologinį vamzdelį. 

— Ne, sere. Nieko daugiau. 

Kolinsas garsiai atsipūtė. 

— Kai prapuolėte, nusprendėme... na, tiesą sakant, pagalvojome apie blo- 
giausią atvejį. Man nuo širdies nukrito akmuo. Likite viešbučio kambaryje. Nic- 
kur neikite. Po dvidešimties minučių mūsų žmogus pasibels į jūsų duris. 

Vyriausiasis administratorius nutraukė ryšį. 

Nuo tada, kai jis pakirdo ligoninėje, pirmą sykį atlėgo pečius kaustanti 
įtampa. Konsulatas žino, kas dedasi, ir neilgai trukus man pateiks atsakymus. Profe- 
sorius užsimerkė ir lėtai atsikvėpė, vėl pasijutęs kone normaliu žmogumi. Galvos 
skausmas veik praėjo. 

— Nagi nagi, elgeisi kaip tikras MI6* agentas, — pusiau juokais tarė Sie- 
na. — Gal tu šnipas? 

Šiuo metu Lengdonas pats nenutuokė, kas esąs. Jam vis dar netilpo galvoje, 
kaip įmanoma pamiršti dvi pastarąsias gyvenimo dienas ir atsidurti tokioje ne- 
suvokiamoje padėtyje, nors būtent taip ir nutiko... Bet po dvidešimties minučių 
nudrengtame viešbutyje jo laukė susitikimas su JAV konsulato tarnautoju. 

Kas čia vyksta? 

Lengdonas atsigrįžo į Sieną suprasdamas, kad artimiausiu metu jųdviejų 
keliai išsiskirs, tačiau jusdamas, kad juos sieja kažkokie nebaigti reikalai. Mintyse 
išvydo barzdotą gydytoją, kuris jos akivaizdoje negyvas griuvo ant palatos grindų. 

— Siena, — sukuždėjo, — tavo draugas... daktaras Markonis... jaučiuosi 
siaubingai. 

Ji be jokių emocijų kinktelėjo galva. 

— Atleisk, kad tave įvėliau į šituos nemalonumus. Tavo padėtis ligoninėje 


sudėtinga, ir jei prasidės tyrimas... — jis neužbaigė sakinio. 


Jungtinės Karalystės slaptoji žvalgybos tarnyba. 

— Nieko tokio, aš įpratusi klajoti. 

Bet atokus moters žvilgsnis liudijo, kad šįryt jos situacija drastiškai pasi- 
keitė. Nors Lengdono gyvenime įsivyravo chaosas, dėl jaunosios medikės jam 
suskaudo širdį. 

Ji išgelbėjo man gyvybę... o aš sužlugdžiau jos ateitį. 

Minutę abu nepratarė nė žodžio, atmosfera tarp jų darėsi vis slogesnė, tarsi 
abu būtų geidę prabilti, bet nežinoję, ką pasakyti. Jie tebuvo nepažįstami žmo- 
nės, dalyvaujantys trumpoje keistoje kelionėje, ir dabar, pasiekus išsišakojimą, 
kickvienam reikės traukti savo taku. 

— Siena, — galiausiai prabilo Lengdonas, — kai konsulate sutvarkysiu 
reikalus... jei tik galėčiau tau kaip nors padėti... prašau... 

— Ačiū, — pašnibždomis atsakė ji ir liūdnai įsispigino pro langą. 


Slenkant laikui, Siena Bruks išsiblaškiusi dairėsi pro langą ir svarstė, ką jai 
žada šiandiena. Bet kuriuo atveju vakare jos pasaulis atrodys visai kitaip. 

Amerikietis profesorius keistai ją masino, nors šiltus jausmus turbūt pa- 
kurstė organizmą užplūdęs adrenalinas. Neskaitant simpatiškos išvaizdos, jis, 
regis, turėjo išties gerą širdį. Kokiame tolimame, alternatyviame gyvenime jiedu 
gal net taptų pora. 

Robertas Lengdonas nė už ką nenorėtų su manimi sueiti, pagalvojo Siena. Aš 
esu su defektais. 

Mėginant nuslopinti emocijas, už lango kai kas prikaustė jos dėmesį. Gy- 
dytoja atsisėdo tiesiai kaip strėlė, prispaudė veidą prie stiklo ir įsižiūrėjo į gatvę. 

— Robertai, pažvelk! 

Nudūręs akis į kelią, Lengdonas pamatė aptakų juodą BMW motociklą, 
kuris atriaumojęs sustingo priešais „Pensione la Fiorentina“ viešbutį. Lieknas, 
bet tvirto sudėjimo vairuotojas vilkėjo juodą odinį baikerio kostiumą ir slėpė 
galvą po šalmu. Kai jis grakščiai nulipo nuo savo ratų ir nusiėmė juodą blizgantį 
šalmą, Siena pastebėjo, kad Lengdonas liovėsi alsavęs. 

Regint lyg dygliai styrančius plaukus, nekilo jokių abejonių, kas tai per mo- 
teris. 

Ji išsitraukė ligoninėje matytą pistoletą, patikrino duslintuvą ir įgrūdo gin- 
klą atgal į striukės kišenę. Tuomet, demonstruodama mirtinai grėsmingą elegan- 
ciją, pranyko viešbutyje. 

— Robertai, — iš baimės įsitempusiu balsu sušnibždėjo Siena, — JAV val- 
džia pasiuntė žmogų, kuriam liepė tave nužudyti. 

obertą Lengdoną, prilipus;į prie buto lango, neįstengiantį atplėšti žvilgsnio 
R viešbučio, perliejo panikos banga. Dygliaplaukė moteris ką tik smuko 
vidun, bet jis nepajėgė perprasti, iš kur motociklininkė gavo adresą. 

Organizme sukilo adrenalinas ir vėl išderino mąstymą. 

— Amerikos valdžia kažkam įsakė mane pribaigti? 

Siena atrodė lygiai taip pat nustėrusi. 

— Robertai, vadinasi, pirmąjį pasikėsinimą į tavo gyvybę irgi sankcionavo 
Jungtinių Valstijų vyriausybė. — Ji atsistojo ir dar sykį patikrino, ar buto durys 
užrakintos. — Jeigu JAV konsulatas turi leidimą tave nudaigoti... — Siena neuž- 
baigė minties, bet to daryti jai ir nereikėjo. Išvados kėlė siaubą. 

Velniai rautų, ko, jų nuomone, aš prikrėčiau? Kodel tabau nuosavos valdžios 
taikiniu? 

Galvoje vėl nuskambėjo du žodžiai, kuriuos jis vapėjo atsidanginęs į gydy- 
mo įstaigą. 

Labai gaila... labai gaila. 

— Tau čia nesaugu, — tarė Siena. — Mums nesaugu. — Ji pamojo kitapus 
gatvės. — Ana moteris matė, kaip drauge sprukome iš ligoninės. Kertu lažybų, 
kad mane jau bando atsekti tavo vyriausybės pareigūnai ir policija. Aš gyvenu 
būste, kuris pernuomotas kitam asmeniui, bet mane vis tiek suras. — Siena atsi- 
suko į gulintį ant stalo biologinį vamzdelį. — Privalai tuoj pat jį atidaryti. 

Dėbsodamas į titano cilindrą Lengdonas regėjo tiktai biologinio pavojaus 
simbolį. 

— Kad ir koks daiktas tenai slypi, — tęsė moteris, — prie jo veikiausiai 
pridėtas identifikacinis kodas, konkrečios agentūros lipdukas, telefono numeris, 
kas nors. Tau reikia informacijos. Man reikia informacijos. Tavo šalies valdžia 
pražudė mano draugą! 

Jos balsą atmiešęs skausmas privertė Lengdoną išnirti iš savo minčių, ir jis 
linktelėjo suvokdamas, kad Siena teisi. 

— Taip, man... labai gaila. 

Ir įtraukė galvą, vėl išgirdęs tuodu žodžius. Atsigręžė į metalinį cilindrą 
svarstydamas, kokius atsakymus aptiks viduje. 

— Pradaryti vamzdelį gali būti nepaprastai pavojinga. 


Siena trumpam susimąstė. 

— Manau, čia tūno itin gerai apsaugotas, tikriausiai į organinio stiklo mė- 
gintuvėlį įkištas objektas. Biologinis vamzdelis tėra išorinis kiautas, papildoma 
saugumo priemonė, reikalinga pervežant jo turinį. 

Lengdonas pro langą pažvairavo į juodą motociklą. Moteris dar negrįžo 
laukan, bet ji greitai susiprotės, kad aukos pastate nėra. Įdomu, kaip tuomet elg- 
sis... ir kiek laiko praeis, kol žudikė mesis talžyti buto duris? 

Jis apsisprendė. Nuo stalo pakėlė titano vamzdelį, nenoriai priglaudė nykšų 
prie biometrinės paspaudės. Po sekundėlės cilindras ėmė zyzti ir garsiai sprag- 
telėjo. 

Kol talpykla neužsirakino, Lengdonas priešingomis kryptimis perkreipė dvi 
jos puses. Užteko ketvirčio sūkio, kad ausis vėl pasiektų zvimbtelėjimas — jis 
suvokė turįs užbaigti, ką pradėjo. 

Sukant vamzdelio dalis, Lengdoną išpylė prakaitas. Abi pusės be jokių trik- 
džių slinko idealiai suraižytais sriegiais. Jis darbavosi apimtas pojūčio, kad bando 
išardyti rusišką matriošką, tik nenumano, kas iškris laukan. 

Po penkių apsisukimų dvi puselės atsipalaidavo nuo įvijų. Lengdonas giliai 
įkvėpė ir švelniai jas praskyrė. Platėjant spragai, iš vidaus išslydo putplastis, kurį 
jis nuleido ant stalo. Kamšalas miglotai priminė pailgą „Nerf“ futbolo kamuolį. 

Kas bus, tas bus. 

Jis apdairiai praskleidė viršutinę apsauginės medžiagos dalį ir atidengė į 
putplastį įsuptą daiktą. 

Siena įsispoksojo į turinį ir suglumusi pakreipė galvą. 

— Tokio radinio tikrai nesitikėjau. 

Lengdonas manė pamatysiąs kokią nors futuristiškos išvaizdos ampulę, ta- 
čiau biologiniame vamzdelyje tūnojo anaiptol nc šiuolaikiškai atrodantis objck- 
tas — regis, pagamintas iš dramblio ilties, su puošniais pjaustiniais, ilgumo sulig 
„Life Savers“ mėtinukų pakeliu. 

— Iš pažiūros jis senoviškas, — šnipštelėjo Siena. — Lyg koks... 

— Tai cilindrinis antspaudas, — paaiškino Lengdonas, galop lcidęs sau 
atsidusti. 

Cilindriniai antspaudai, kuriuos šumerai išrado 3500 metais prieš mūsų 
erą, buvo poligrafinės giliaspaudės technikos pirmtakai. Į graviruotą tuščiavidurį 
cilindrą reikėdavo įkišti veleną ir ritinti būgną kaip dažų volelį, kad šlapiame 
molyje ar terakotoje atsispaustų pasikartojanti simbolių, vaizdinių arba teksto 
juosta. 


Lengdono nuomone, šis konkretus senovinis daiktas, be jokių abejonių, 

buvo retas ir vertingas, tik nežinia kodėl objektas įkalintas titano saugykloje tarsi 
biologinis ginklas. 

Pirštais atsargiai vartant atspaudą paaiškėjo, kad jis išdailintas itin kraupiu 
raižiniu — trigalviu raguotu šėtonu, vienu metu ryjančiu tris žmones, dorojančiu 
aukas visais trejais nasrais. 

Koks malonus vaizdelis. 

Profesorius sutelkė dėmesį į septynias raides, išdrožtas po nelabuoju. Jis 
nesunkiai suprato tai, ką mato, nors įmantrios kaligrafijos simboliai buvo surašyti 
atvirkščiai, kaip kiekvienas tekstas ant spausdinimo volelio — SALIGIA. 

Skersakiuodama į užrašą, Siena garsiai perskaitė: 

— Salipia? 

Jis sulinksėjo, nors nuo balsu ištarto žodžio kūnu perbėgo šiurpas. 

— Lotyniška mnemonikos priemonė, kurią viduramžiais Vatikanas sukūrė, 
idant krikščionims geriau primintų septynias mirtinas nuodėmes. Sa/igia kaip 
akronimas reiškia: superbia, avaritia, luxurta, invidia, gula, ira ir acedia. 

Siena susiraukė. 

— Puikybė, godumas, gašlumas, pavydas, rajumas, rūstumas, tingumas. 

Ji padarė Lengdonui įspūdį. 

— Moki lotyniškai? 

— Augau katalikiškoje šeimoje. Nuodėmes žinau. 

Išspaudęs vypsnį Lengdonas vėl susitelkė į antspaudą ir paklausė savęs, kam 
prireikė jį slėpti biologiniame vamzdelyje kaip pavojingą daiktą. 

— Maniau, čia dramblio iltis, bet tai — kaulas, — pasakė Siena ir pakrei- 
pusi artefaktą į saulės šviesą bedė pirštu į jo brūkšnius. — Iltims būdingas rombo 
formos kryžminės linijos ir perregimas dryžuotumas, o kaulams — lygiagretūs 
ruoželiai ir patamsėję įdubimai. 

Lengdonas švelniai pakėlė objektą ir įdėmiau apžiūrėjo drožinius. Auten- 
tiškus šumerų antspaudus puošdavo primityvios figūros ir dantiraštis. Bet šitie 
raižiniai pasirodė besą gerokai sudėtingesni. Tikriausiai viduramžiški. Negana to, 
pagražinimai bylojo trikdantį ryšį su jo haliucinacijomis. 

Siena į jį žvelgė sunerimusi. 

— Kas yra? 

— Pasikartojanti tema. — Paniuręs Lengdonas mostelėjo į vieną iš rai- 
Žybos pavyzdžių. — Matai žmones čiaumojantį trigalvį velnią? Vaizdinys buvo 
paplitęs viduriniais amžiais ir susijęs su Juodąja mirtimi. Trys dantytos burnos 


rodė, kaip veiksmingai maras doroja aukas. 


60 DAN BROWN »* INFERNO 


Moteris dirgliai nužvelgė vamzdelį ženklinančią biologinio pavojaus pik- 
togramą. 

Šįryt užuominos į marą pernelyg dažnai badė akis, ir Lengdonas nori ne- 
nori turėjo pripažinti dar vieną sąsają. 

— Saligia simbolizuoja bendras žmonijos ydas, dėl kurių, pasak viduram- 
žiško religinio mokymo... 

— ... Dicvas nubaudė pasaulį Juodąja mirtimi, — sakinį užbaigė Siena. 

— Taip. 

Lengdonas nutilo, nes trumpam pametė minties giją. Jis ką tik atkreipė dė- 
mesį į keistą cilindro savybę. Paprastai žmogus galėdavo žiūrėti pro tuščiavidurį 
antspaudą tarytum pro vamzdelį, tačiau artefakto ertmė buvo užblokuota. Kaule 
kažin kas slypi. Jo galas pagavo šviesą ir sumirguliavo. 

— Vidun įgrūstas kažkoks daikčiukas, — tarė Lengdonas. — Regis, stikli- 
nis. — Jis apvertė cilindrą, ketindamas patikrinti kitą galą, ir tuo pat metu per 
visą kaulo ilgį nubarškėjo miniatiūrinis objektas, sakytum vamzdyje dardantis 
rutulinis guolis. 

Lengdonas sustingo ir išgirdo tylų medikės aiktelėjimą. 

Kokia čia velniava? 

— Girdėjai? — išlemeno Siena. 

Atsakydamas jis palinksėjo ir nedrąsiai įsispitrijo į būgno galą. 

— Angą temdo... lyg ir metalinis paviršius. — Ga/būt mėgintuvėlio dangtelis? 

Siena atšlijo. 

— Ar jis... sulūžęs? 

— Nemanau. 

Lengdonas vėl pakreipė kaulą, norėdamas dar sykį ištirti stiklinį paviršių, 
ir tarškesys pasikartojo. Po sekundės stiklas pateikė visiškai netikėtą staigmeną. 

Jis nušvito. 

Siena išplėtė akis. 


— Robertai, liaukis! Nejudėk! 


14 SKYRIUS 


1 nekrutėdamas laikė iškėlęs ranką ir gniaužė kaulinį cilindrą. Pro 
stiklą akivaizdžiai veržėsi švytėjimas... tarsi nelauktai būtų atgijęs antspaudo 
turinys. 

Bet šviesa veikiai užgeso. 

Tankiai alsuojanti Siena pasislinko arčiau. Kryptelėjo galvą ir įsmeigė 
žvilgsnį į kaulo viduje matomo stiklo dalį. 

— Pasuk dar kartą, — sušnibždėjo. — Labai lėtai. 

Jis švelniai apvertė vamzdelį, ir mažasis objektas nubarškėjo į priešingą ci- 
lindro pusę. 

— IJar sykį, — liepė ji. — Tik atsargiai. 

Pakartojus procedūrą, nuo antspaudo vėl atsklido dardesys. Stikliukas blau- 
siai paraibuliavo ir po akimirkos aptemo. 

— Į cilindrą veikiausiai įdėtas mėgintuvėlis, — paskelbė Siena, — su rutu- 
liniu maišikliu. 

Jis žinojo, kad rutuliniai maišikliai dedami į purškiamų dažų skardines — 
jas pakračius šratukai suplaka turinį. 

— Spėju, kad viduje slypi fosforescuojantis cheminis junginys, — pridūrė 
ji, — arba bioliuminescencinis organizmas, kuris sudirgintas žvilga. 

Lengdonui į galvą atėjo kitokia mintis. Pats buvo matęs chemines švytin- 
čias lazdeles ir net bioliuminescencinį planktoną, kuris imdavo tviskėti, kai laivas 
suteliūskuodavo gyvių arealą, tačiau beveik neabejojo, kad rankoje sugniaužtame 
cilindre nieko panašaus nebuvo. Jis keletą sykių pervertė vamzdelį, kol tas už- 
sižiebė, ir spindintį galą pakreipė į savo delną. Kaip ir spėjo, delną nurausvino 
blyški projekcija. 

Malonu žinoti, kad protarpiais klysta ir žmogus, kurio intelekto koeficientas sie- 
kia 208 balus. 

— Stebėk. 

Lengdonas ėmė įnirtingai purtyti antspaudą, priversdamas vidinį objektą 
tarškėti į priekį ir atgal — vis greičiau ir greičiau. 

Siena atšoko. 

— Ką tu darai!? 

Nepaliaujamai krėsdamas vamzdelį profesorius paspaudė lempos jungiklį, 
ir virtuvė nugrimzdo į prieblandą. 

— Tai ne mėgintuvėlis, — jis tebepurtė cilindrą, kiek leido jėgos, — o Fa- 
radėjaus rodomoji lazdelė. 

Kitados vienas iš studentų dovanojo Lengdonui tapatų prietaisą — laze- 
rinę rodyklę, skirtą dėstytojams, kurie nepakęsdavo nuolat kaitalioti AAA tipo 
elementų ir mielai kelias sekundes padrebindavo lazdelę, savo kinetinę energiją 
transtormuodami į elektrą. Kratant prietaisą, miniatiūrinį generatorių atgaivin- 


davo tarp vidinių menčių kursuojantis metalinis rutuliukas. Kažkas sumąstė to- 

kią rodyklę įsprausti į raižytą tuščiavidurį kaulą — senoviniu kiautu pridengti 
šiuolaikinį elektroninį žaisliuką. 

Stiklinis cilindro galas ryškiai įsižiebė, ir į Sieną atsigręžęs Lengdonas ne- 
jaukiai nusišypsojo. 

— Pradedam šou. 

Kauliniu sluoksniu apgaubtą rodomąją lazdelę jis atsuko į niekuo nepri- 
dengtą virtuvės sienos plotą. Kai tas nušvito, Sienai užėmė kvapą. Bet iš nuosta- 
bos atbulas šastelėjo būtent Lengdonas. 

Vietoj raudono lazerinio taško ant sienos pasirodė didelės raiškos fotografi- 
ja, kurią vamzdelis demonstravo it senamadiškas skaidrių projektorius. 

O, Dieve! Žiūrint į vertikalų paviršių užklojusią makabrišką sceną, jo ranka 
nežymiai virpėjo. Nieko keista, kad mane absėdo mirties vaizdai. 

Greta stovinčią moterį reginys tiesiog užbūrė, ji delnu prisidengė burną ir 
nedrąsiai žengė pirmyn. 

Iš drožinėto kaulo iššovė nuotrauka, įamžinusi aliejiniais dažais tapytą ne- 
gailestingą žmogiškos kančios paveikslą — tūkstančius sielų, siaubingai maito- 
jamų skirtinguose pragaro lygiuose. Skerspjūviu pavaizduota požemio karalystė 
atrodė kaip erdvi, neapsakomai gili piltuvo formos duobė. Pragaras buvo pada- 
lytas į žemyn einančias, vis baisesnėmis kankynėmis užpildytas pakopas, kuriose 
galavosi įvairiausi nusidėjėliai. 

Lengdonas bemat atpažino paveikslą. 

Šedevrą La Mappa dell "Inferno nutapė vienas iš tikrų itališkojo Renesanso 
milžinų Sandras Botičelis. „Pragaro žemėlapis“ — tai detalus požemio karalys- 
tės planas ir viena iš labiausiai gąsdinančių pomirtinio gyvenimo vizijų per visą 
pasaulio istoriją. Net ir šiais laikais žmonės sustodavo kaip įkalti pamatę tamsią, 
žiaurią, šiurpinančią drobę. Priešingai nei spalvingas „Pavasaris“ arba „Veneros 
gimimas“, Botičelis kūrė „Pragaro žemėlapį“ pasitelkęs slogią raudonos, sepijos 
ir rudos atspalvių paletę. 

Galvą vėl pervėrė klaikus skausmas, bet nuo tada, kai jis atsipeikėjo keistoje 
ligoninėje, Lengdonas pirmą kartą pajuto, kad į savo vietą stojo tam tikra galvo- 
sūkio dalis. Gūdžias haliucinacijas aiškiai sukėlė garsusis paveikslas. 

Aš, ko gero, tyrinėjau Botičelio „Pragaro žemėlapį“, pamanė jis, bet neįstengė 
atsiminti kodėl. 

Nors baugulius žadino patys vaizdiniai, nūnai stiprėjantį nerimą kurstė 
drobės kilmė. Lengdonas puikiai žinojo, kad grėsmingo šedevro idėja užgimė ne 


Botičelio, o dviem šimtmečiais anksčiau gyvenusio asmens galvoje. 

Vienas didis meno kūrinys įkvėpė kitą. 

Botičelis savuoju „Pragaro žemėlapiu“ pagerbė keturioliktame amžiuje su- 
kurtą literatūros veikalą, vieną iš garsiausių rašytinių paminklų per visą istoriją... 
Pagerbė plačiai žinomą, iki šių dienų atgarsio susilaukiančią makabrišką pože- 
mių pasaulio viziją. 


Dantės „Pragarą. 


Kitapus gatvės Vajenta tarnybiniais laiptais tyliai užsikorė ant mieguisto 
nediduko „Pensione la Fiorentino“ viešbučio stogo ir pasislėpė terasoje. Leng- 
donas nurodė neegzistuojančio kambario numerį ir su konsulato žmogumi su- 
tarė pasimatyti „veidrodinėje“ susitikimo vietoje, kaip ji buvo vadinama Vajentos 
verslo terpėje — pasinaudojo slaptose operacijose naudojamu tradiciniu meto- 
du, kuris, prieš atskleidžiant koordinates, leis jam įvertinti padėtį. Žmonės visad 
rinkdavosi „veidrodinę“ vietą, nes į ją atsiverdavo puikus vaizdas iš fikrosios. 

Vajenta įsitaisė slėptuvėje su gerai apžvelgiama apylinkių panorama. Jos 
žvilgsnis lėtai kopė anapus gatvės stūksančio namo aukštais. 


Jūsų ėjimas, bone Lengdonai. 


Tuo pat metu „Mendacium“ jachtoje profosas žengė į raudonmedžio denį 
ir giliai įkvėpė, mėgaudamasis druskingu Adrijos jūros oru. Laivas daugelį metų 
atstojo namus, tačiau visą jo gyvenimo darbą grasė sužlugdyti įvykiai Florencijoje. 

Konsorciumo operatyvininkė Vajenta viską pastatė ant kortos, bet profosui 
jos tebereikėjo, nors pasibaigus misijai agentės veiksmus teks nuodugniai ištirti. 

Jau verčiau ji, bo velnių, tesuvaldo jovalu virtusią padėtį. 

Už nugaros pasigirdo spartūs žingsniai, ir profosas pasisukęs išvydo ristelc 
atbėgančią analitikę. 

— Sere? — uždususi moteris vos prakvėpavo. — Gavome informacijos. — 
Ryto ore jos balsas suskambo neįprastos įtampos gaidomis. — Robertas Leng- 
donas ką tik patikrino Harvardo universitetui priklausančią elektroninio pašto 
dėžutę, prie kurios prisijungė iš kompiuterio su neblokuojamu IP adresu. — 
Analitikės ir profoso žvilgsniai susikirto. — Mes nustatysime tikslias Lengdono 
koordinates. 

Jachtos savininką apstulbino žinia, kad žmonės gali taip kvailai elgtis. Jis 


sudėjo delnus stogeliu ir žvelgė į kranto liniją, apgalvodamas naujienos reikšmę. 

— Ar žinome, kokią poziciją užėmusi Žvalgybos ir greitojo reagavimo ko- 
manda? 
— Taip, sere. Nuo Lengdono ją skiria mažiau nei dvi mylios. 


Profosas priėmė sprendimą akimirksniu. 


15 SKYRIUS 


„= | inferno di Dante. 


Pakerėta Siena Bruks per col; priartėjo prie atšiauraus požemio kara- 
lystės vaizdo, nušvitusio ant virtuvės sienos. 

Gyvomis sbalvomis perteikta Dantės pragaro vizija, sau tarė Lengdonas. 

Garsėjantis kaip vienas žymiausių veikalų literatūros pasaulyje „Pragaras“ 
buvo pirma iš trijų knygų, kurios sudarė Dantės Aligjerio „Dieviškąją kome- 
diją“ — 14 233 eilučių epinę pocmą, pasakojančią apie Dantės nusileidimą į 
siaubingus požemius, kelionę per skaistyklą ir galiausiai atvykimą į rojų. Iš trijų 
„Dieviškosios komedijos“ dalių — Inferno, Purgatorio ir Paradiso — pirmoji buvo 
dažniausiai skaitoma ir įsimintiniausia. 

Keturiolikto amžiaus pradžioje Dantės Aligjerio parašytas Inferno tiesio- 
gine žodžio prasme visiškai pakeitė viduramžišką amžinų kančių suvokimą ir 
pirmą sykį masėms taip įdomiai pateikė pragaro idėją. Per vieną naktį poeto dar- 
bas abstrakčią pragaro sąvoką pavertė ryškiu ir klaikiu reginiu — didžiu, apčiuo- 
piamu, nepamirštamu. Nieko keista, kad pasirodžius kūriniui Katalikų bažnyčią 
pradžiugino gerokai išaugusios avelių gretos, nes prie jų prisijungė pašiurpinti 
nusidėjėliai, kuriems knietėjo išvengti atnaujintos pragaro versijos. 

Botičelis vaizdavo gąsdinančią Dantės Inferno viziją kaip požeminį kan- 
kinamų sielų piltuvą — košmarišką ugnies, sieros, srutų, baidyklių peizažą su 
centre lūkuriuojančiu pačiu šėtonu. Į devynis duobės lygius, vadinamus devyniais 
ratais, patekdavo nusidėjėliai, kurių bausmė priklausydavo nuo ydingumo. Netoli 
viršaus gaš/ūnus, arba „kūniškiems geiduliams atsidavusius nenaudėlius“, nepa- 
liaujamai talžė vėtra, simbolizuojanti negebėjimą suvaldyti geismą. Po jais veidu į 
išmatų pliurzę drybsojo apsirizėliai, kurių burnas užkimšo besaikio rajumo vaisiai. 
Dar giliau degančiuose karstuose kalėjo eretikai, pasmerkti kęsti amžinas lieps- 
nas. Ir taip toliau... sulig kiekvienu žemesniu lygiu bausmės darėsi vis kraupesnės. 

Per septynis šimtmečius neblėstantis Dantės pragaro regėjimas įkvėpė iški- 


liausius kūrybinius pasaulio protus atiduoti jam duoklę, užsiimti vertimu arba sa- 

vomis variacijomis. Inferno paremtus veikalus rašė Longfelou, Čoseris, Marksas, 
Miltonas, Balzakas, Borchesas ir net keli popicžiai. Pagal poemą kompozicijas 
kūrė Monteverdis, Listas, Vagneris, Čaikovskis, Pučinis ir viena iš Lengdono 
pamėgtų dar gyvų muzikančių — Lorina Makenit. Su Dante susijusių gaminių 
netrūko netgi šiuolaikiniame kompiuterinių žaidimų ir planšetinių „iPad“ prog- 
ramų pasaulyje. 

Trokšdamas studentams atskleisti Dantės vizijose kunkuliuojančią simbo- 
lių gausą, Lengdonas kartais dėstydavo kursą paskaitų apie vaizdinius, kurie kar- 
todavosi tiek viduramžių poeto, tiek kitais šimtmečiais gyvenusių ir jo įkvėptų 
menininkų darbuose. 

— Robertai. — Moteris žengė dar arčiau sienos. — Žiūrėk! — ji pirštu 
dūrė į vieną iš apatinių piltuvo dalių. Rodė Maleboldžę — arba „blogus grio- 
vius“ — aštuntą ir priešpaskutinį pragaro ratą, susidedantį iš konkretiems pikta- 
darystės tipams skirtų dešimties griovių. 

Dar labiau užsidegusi Siena pabaksnojo smiliumi. 

— Pažvelk! Ar tik ne šitai matei savo haliucinacijose? 

Lengdonas įtempė akis, bet nieko nepastebėjo. Mažučio projektoriaus 
energija seko, ir paveikslas jau bluko. Jis skubiai ėmė kratyti prietaisą, kol tas 
ryškiai įsižiebė. Tada atitraukė jį toliau nuo sienos, nuleido ant spintelės kitoje 
virtuvės pusėje ir taip padidino demonstruojamą vaizdą. Prisigretino prie Sienos 
ir žengtelėjo į šoną, kad galėtų patyrinėti tviskantį žemėlapį. 

Ji vėl bedė pirštu į aštuntąjį pragaro ratą. 

— Žiūrėk. Regis, sakei, kad haliucinacijose figūravo iš žemės styrančios ir 
raide R pažymėtos kojos? — moteris palietė tašką sienoje. — Va, kur jos! 

Lengdonas nc sykį regėjo Botičelio paveikslą ir žinojo, kad dešimtame Ma- 
leboldžės griovyje spietėsi perpus užkasti nusidėjėliai aukštyn kyšančiomis galū- 
nėmis. Keista, bet šioje versijoje ant vieno žmogaus kojų rudavo purvu užrašyta 
R, lygiai tokia pat, kokią jis matė sąmonės sukurptuose vaizdiniuose. 

O, Dieve! Lengdonas įdėmiai nužvelgė smulkutę detalę. 

— Toji raidė... jos nėra Botičelio originale! 

— Štai dar viena, — tarė Siena. 

Jis žvilgsniu pasekė moters pirštą, kuris nuslinko iki gretimo Maleboldžės 
griovio — iki raidės E, ištepliojusios netikrą pranašą atbulai persukta galva. 

Kas per velniava? Paveikslas perdarytas. 

Į akiratį pakliuvo kitos raidės, žyminčios nusidėjėlius visuose grioviuose. C 


ženklino sąvadautoją, kurį rimbu plakė demonas... dar viena R bjaurojo gyvačių 

amžinai kandžiojamą vagį... A pakeverzota ant korumpuoto, į verdančios dervos 
telkinį nugramzdinto politiko. 

— Šitos raidės neturi nieko bendra su Botičelio originalu, — užtikrintai 
pareiškė Lengdonas. — Paveikslas modifikuotas skaitmeninėmis priemonėmis. 

Jis nukreipė akis į aukščiausią Maleboldžės sritį ir nuo viršaus į apačią per- 
skaitė raides iš kiekvieno griovio. 

Cala LAR Os Val GB k 

— Catrovacer? Čia itališkai? 

Siena papurtė galvą. 

— Ir ne lotyniškai. Bent aš žodžio ncatpažįstu. 

— Gal tai... parašas? 

— Catrovacer? — suabejojo ji. — Į pavardę nepanašu. Bet pažvelk čia. — 
Sienos pirštas smigo į vieną iš daugybės trečiajame griovyje įstrigusių veikėjų. 

Kai Lengdonas išvydo atvaizdą, jo kūną nutvilkė žvarba. Nusidėjėlių mi- 
nioje spraudėsi ikoniškoji viduramžių figūra — žmogus, dėvintis apsiaustą, pa- 
slėptu po kauke veidu su snapo pavidalo ilga nosimi ir negyvomis akimis. 

Maro kaukė. 

— Botičelis buvo nutapęs ir maro gydytoją? — paklausė Siena. 

— Žinoma, ne. Figūrą kažkas pridėjo. 

— O dailininkas savo originalą pasirašė? 

Profesorius šito neprisiminė, tačiau, žvilgsniui nuslydus į dešinįjį apatinį 
kampą, kur menininkai dažniausiai palikdavo autografus, jis suvokė, kas Sie- 
ną nustebino. Vietoj parašo, ties tamsiai rudu La Mappa krašteliu, driekėsi vos 
matomo, spausdintinėmis didžiosiomis raidėmis užrašyto teksto gija: /a verita ė 
visibile solo attraverso gli occhi della morte. 

Jis pakankamai gerai mokėjo itališkai, kad galėtų išversti esmę. 

— „Tiesą galima įžiūrėti tik mirties akimis.“ 

Siena linktelėjo. 

— Keista. 

Pamažu blėstant atgrasiam paveikslui, abu stūksojo tylėdami. Dantės „Pra- 
garas“, mąstė Lengdonas, nuo 1330-ųjų įkvepiantis grėsmingus meno kūrinius. 

Į paskaitų ciklą apie Dantę jis visada įtraukdavo šedevrus, kurių atsiradi- 
mą nulėmė Inferno. Botičelio garsųjį „Pragaro žemėlapį“ papildydavo Rodeno 
„Trimis šmėklomis“ — laiko išbandymus atlaikiusia skulptūra iš „Pragaro vartų“ 
kompozicijos... Stradanuso iliustracija, kurioje Flegijas irklavo valtį Stikso upėje, 


tarp panirusių lavonų... Viljamo Bleiko geidulingais nusidėjėliais, sūkuriuojan- 

čiais amžinoje audroje... Bugro savitai erotiška vizija, kurioje Dantė su Vergiliju- 
mi stebi du kovoje susikibusius nuogus vyrus... Bairoso iškankintomis, po svili- 
nančia ugnies lašų kruša susigūžusiomis sielomis... Salvadoro Dali ekscentriška 
akvarelių ir medžio raižinių serija... Dorė milžiniška nespalvotų graviūrų kolek- 
cija, pradedant į Hadą vedančiu tuneliu... baigiant pačiu sparnuotuoju šėtonu. 

Rodos, Dantės poetiniai pragaro reginiai padarė įtaką ne tik visų laikų gar- 
biausiems menininkams, bet ir dar vienam asmeniui — iškrypusiam individui, 
kuris skaitmeniniu būdu pakoregavo žymųjį Botičelio paveikslą, pridėdamas de- 
šimt raidžių su maro gydytoju ir pasirašydamas nerimą keliančia fraze apic tiesą, 
įžiūrimą tik mirties akimis. Paskui jis įkėlė vaizdą į šiuolaikišką projektorių, pa- 
slėptą kaule su kraupiais drožiniais. 

Lengdonas nenutuokė, kam galėtų šauti į galvą sukurti tokį artefaktą, bet 
dabar jam ramybės nedavė gerokai labiau nervinantis klausimas. 


Kodėl, po velnių, jį nešiojuos? 


Kol Siena su Lengdonu virtuvėje mąstė apie tolesnius savo veiksmus, apa- 
čioje netikėtai užkriokė daug arklio galių turintis variklis. Griausmą lydėjo pa- 
dangų cypčiojimai ir uždaromų durų trenksmai. 

Suglumusi moteris pribėgo prie lango ir pažvelgė laukan. 

Į gatvę atlėkė ir prie namo sustojo niekaip nepažymėtas juodas furgonas. Iš 
kabinos plūdo vyrai juodomis uniformomis ir ant kairio peties prisegtais apskri- 
tais žaliais medalionais. Jie gniaužė automatinius šautuvus ir judėjo kaip rūsčiai 
energingi dalykiški kariškiai. Keturi iš jų nedvejodami metėsi prie įėjimo į dau- 
giabutį. 

Siena pajuto, kaip suledėjo kraujas gyslose. 


— Robertai! Nenumanau, kas tie žmonės, bet jie mus rado! 


Gatvėje agentas Kristofas Bruderis rėksmingai dalijo nurodymus į statinį 
lekianticms pavaldiniams. Galingai sudėtas karinio ugdymo vyras tryško šaltu 
pareigos jausmu ir pagarba hierarchinei valdžiai. Jis žinojo, kokią misiją reikia 
atlikti ir kas pastatyta ant kortos. 

Organizacija, kuriai Bruderis dirbo, turėjo įvairių padalinių, tačiau jo ŽIGR 
būrį — Žvalgybos ir greitojo reagavimo komandą — kviesdavo tik tuo atveju, 
jeigu situacija įgaudavo „krizės“ statusą. 

Vyrams pranykstant gyvenamajame pastate, prie paradinių durų budintis 
Bruderis išsitraukė ryšio įrenginį ir susisickė su vadovaujančiu asmeniu. 
— Čia Bruderis, — pasakė. — Per kompiuterio IP adresą sėkmingai at- 


sekėme Lengdoną. Mano būrys rengiasi puolimui. Pranešiu jums, kai jį sulai- 


kysime. 


Vajenta slėpėsi ant „Pensione la Fiorentina“ viešbučio stogo ir pasibaisėjusi, 
netikėdama savo akimis, stebėjo, kaip agentai veržiasi į statinį. 

Ką, velniai griebtų, JIE čionai veikia? 

Ji pirštais persibraukė stirksančius plaukus, ūmai įsisąmonindama skau- 
džias pasekmes, kurių sulaukė dėl vakar nesėkmingai atliktos užduoties. Užteko, 
kad suburkuotų balandis, ir padėtis tapo visiškai nekontroliuojama. Elementari 
misija virto tikru košmaru. 

Jei į vietą atvyko ŽIGR komanda, vadinas, man — galas. 

Vajenta stvėrė „Sectra Tiger XS“ šifratoriumi aprūpintą mobilųjį ir pa- 
skambino profosui. 

— S-sere, — prabilo mikčiodama, — čia pasirodė ŽIGR komanda! Kitoje 
gatvės pusėje į daugiabutį bėga Bruderio vyrai! 

Vietoj atsakymo ji teišgirdo čaižius spragsėjimus ir elektroninį balsą, kuris 
abejingai paskelbė: 

— Pradedamas išsižadėjimo protokolas. 

Vos tiktai Vajenta nuleido telefoną ir į jį įsispoksojo, ekranas aptemo. 

Mirtinai blykšdama ji prisivertė susitaikyti su įvykių eiga. Konsorciumas su 
ja nutraukė bet kokius ryšius. 

Nebeliko jokių sąsajų. Jokių kontaktų. 

Manęs išsižadėjo. 

Šoko būsena truko tik sekundės dalelę. 


O tada širdin įsismelkė siaubas. 


16 SKYRIUS 


( | reičiau, Robertai! — ragino Siena. — Paskui mane! 
Pro duris neriant į daugiabučio koridorių, Lengdono galvoje tebe- 


sisuko žiaurūs vaizdai iš Dantės požemio karalystės. Didelę rytinę įtampą Siena 

Bruks pakėlė gana šaltakraujiškai, bet dabar bendražygės ramybę blaškė jam ligi 
tol nematyta emocija — tikra baimė. 

Moteris nuskuodė pirmyn, prašvilpė pro besileidžiantųį liftą, kurį, be abejo, 
iškvietė į vestibiulį įžengę vyrai. Siena visu greičiu perbėgo koridorių ir nė sykio 
neatsisukusi pranyko laiptinėje. 

Lengdonas įkandin sekė neatsilikdamas, slysčiodamas pasiskolintais glot- 
niapadžiais batais laiveliais. Krūtinę bilsnojo į „Brioni“ švarko vidinę kišenę įkiš- 
tas mažasis projektorius. Sąmonėje vis dar šmėžavo aštuntąjį pragaro ratą puo- 
šiančios keistos raidės: CATROVACER. Jis mintyse išvydo maro kaukę ir vietoj 
parašo brūkštelėtą savotišką frazę: Tiesą galima įžiūrėti tik mirties akimis. 

Robertas Lengdonas iš visų jėgų stengėsi sujungti padrikus elementus, bet 
kol kas jie atrodė beprasmiški. Pagaliau nusigavęs į laiptinės aikštelę, jis rado ten 
stovinčią, įdėmiai besiklausančią Sieną. Iš apačios sklido žingsnių dundėjimas. 

— Kitas išėjimas yra? — šnipštelėjo Lengdonas. 

— Eik man iš paskos, — lakoniškai atsiliepė ji. 

Šiandien Siena jau padėjo išsaugoti gyvybę, todėl neturėdamas iš ko rinktis, 
tegalėdamas pasikliauti moterimi, profesorius giliai įkvėpė ir jai pavymui nušuo- 
liavo žemyn. 

Abiem įveikus du laiptų maršus, paaiškėjo, kad aulinių garsai aidi greta, ne 
toliau, kaip už poros aukštų. 

Kodel ji bėga tiesiai link tų žmonių? 

Nespėjus Lengdonui užprotestuoti, Siena griebė jį už rankos ir iš laiptinės 
išvilko į užrakintų durų pilną koridorių. 

Mes nerasime, kur pasislėpti! 

Bendražygė paspaudė jungiklį ir užgesino kelias lemputes, tačiau prieblan- 
da niekuo nepagelbėjo — bėgliai buvo aiškiai matomi. Žingsniai griaudėjo visai 
prie pat, ir Lengdonas suprato, kad užpuolikams bet kuriuo momentu atsivers 
vaizdas į šitą koridorių. 

— Man reikia tavo švarko. — Taip sukuždėjusi Siena nutempė jį nuo 
Lengdono pečių ir įsakė pritūpti už nugaros. — Nejudėk. 

Ką ji daro? Juk stovi tiesiai jiems prieš akis! 

Ant laiptatakio pasirodė viršun kopiantys kareiviai, kurie sustingo lyg įbes- 
ti, kai tamsokame koridoriuje pastebėjo Sieną. 

— Per Vamore di Dio! — piktai riktelėjo ji. — Cosė guesta confusione?" 


* Dėl Dievo meilės! Kokia čia sumaištis? (/4a/.) 

Du vyrai prisimerkė, aiškiai nesuvokdami, ką regi. 

Moteris tebešūkavo: 

— Tanto chbiasso a guestora" 

Juodąjį švarką Siena užsimetė ant galvos ir pečių tarsi senolės skarą. Ji kūp- 
rinosi ir savo kūnu užstojo šešėliuose tupintį Lengdoną. Neatpažįstamai pasikei- 
tusi, per žingsnį nušlubčiojo į priekį ir suspigo karšios senutės balsu. 

Vienas kareivis rankos mostu liepė jai grįžti į butą. 

— Signora! Rientri subito in casaF“ 

Siena vėl pasverdėjo pirmyn, rūsčiai grūmodama kumščiu. 

— Auete svegliato mio marito, che ė malato! 

Lengdonas klausėsi išmuštas iš vėžių. Jūs pažadinote mano sergantį sutuok- 
Hin? 

Kitas kariškis iškėlė automatą ir pasuko vamzdį į ją. 

— Ferma 0 sparo""** 

Siena stabtelėjo ir negailestingai juos koneveikdama nuraišavo atgal į ko- 
ridorių. 

Pralėkę palei tarpdurį vyrai dingo viršutiniame aukšte. 

Vaidinimas gal ir nevertas Šekspyro dramos, pagalvojo Lengdonas, Žet įspū- 
dingas. Regis, atitinkamas spektaklio fonas atstoja universalų ginklą. 

Moteris nuo viršugalvio nusitraukė švarką ir jį grąžino savininkui. 

— Ivarka. Neatsilik nuo manęs. 

Šįkart Lengdonas bėgo pavymui be menkiausių dvejonių. 

Jiedu nulipo iki laiptų aikštelės, iškilusios virš vestibiulio, kuriame du ka- 
riškiai ką tik smuko į lifto kabiną. Prie furgono budėjo dar vienas kareivis juoda, 
įsitempusia virš raumeningo kūno uniforma. Bėgliai tyliai ir mitriai nusileido į 
pusrūsį. 

Požeminiame garaže tvyrojo tamsa ir dvelkė šlapimo smarvė. Siena metėsi į 
motoroleriais ir motociklais užgrūstą kampą, sustojo prie sidabrinio triračio mo- 
pedo, panašaus į bjaurią itališko „Vespa“ ir suaugusiems skirto triratuko atžalą, 
pakišo laibą ranką po priekiniu purvasargiu ir iškrapštė įmagnetintą dėžutę. Šios 
viduje sugraibė raktą, kurį įstačiusi į spynelę užvedė variklį. 

Po kelių sekundžių Lengdonas įsitaisė jai už nugaros. Nesaugiai svyruoda- 


mas ant siauros sėdynės, šonuose pasidairė kokių nors rankenų. 


Kiek daug triukšmo tokiu metu! (//a/.) 
Ponia! Grįžkite į namus! (/7a/.) 
“m Stokit, antraip šausiu! (Iza/.) 

— Nėra kada kuklintis. — Siena čiupo profesoriaus rankas ir jomis apvijo 
savo liekną juosmenį. — Tau derėtų laikytis kuo stipriau. 

Jai vairuojant triratį išvažiavimo nuožulna, Lengdonas tiksliai įvykdė nu- 
rodymą. Transporto priemonė buvo galingesnė nei atrodė: kai iš garažo išlėkė į 
ankstyvo ryto brėkšmą ir nuo pagrindinio įėjimo nutolo per penkiasdešimt jardų, 
jie kone atsiplėšė nuo žemės. Priešais daugiabutį pastatą budintis raumenų kal- 
nas kaipmat atsisuko ir pamatė Lengdoną su Siena, rūkstančius mopedu, kuris, 
jai atidarius droselį, suskato šaižiai birgzti. 

Už jos kiūtantis Lengdonas dirstelėjo per petį. Jis įsitempė pastebėjęs, kad 
kareivis kelia ginklą ir prisitaiko. Po šūvio kulka atšoko nuo užpakalinio purva- 
sargio, per plauką nekliudydama jo strėnų. 

Jėzau! 

Ties kryžkele Siena staigiai pasuko kairėn, ir jis pajuto slystąs nuo sėdynės. 

— Lenkis prie manęs! — suriko ji. 

Triračiui dideliu greičiu urzgiant platesne gatve, Lengdonas pasviro pirmyn 
ir taip atgavo pusiausvyrą. Vėl ėmė alsuoti tik tada, kai jie įveikė kvartalą. 

Po galais, kas tie žmonės? 

Vingiuodama tarp negausių rytinio eismo dalyvių, Siena nenuleido akių 
nuo prospekto. Kai kurie pėstieji pakartotinai atsigręždavo į pravažiuojantį mo- 
pedą, nes juos suglumindavo šešių pėdų ūgio, „Brioni“ švarką dėvinčio, už grakš- 
čios moters prisėdusio vyro vaizdas. 

Jiedu nuplerpė dar per tris kvartalus ir jau artinosi prie erdvios sankryžos, 
kai priešakyje užkaukė automobilių signalai. Čiuoždamas ant dviejų ratų, iš už 
kampo į kelių sankirtą šovė blizgantis juodas furgonas, kuris nuriaumojo trira- 
čio kryptimi. Savo išvaizda jis niekuo nesiskyrė nuo automobilio, atkakusio prie 
daugiabučio namo. 

Siena akimoju nėrė dešinėn ir paspaudė stabdį. Mopedui slystant už sto- 
vinčio prekių sunkvežimio, Lengdono krūtinė prisiplojo prie jos nugaros. Kai 
triratis sustingo greta užpakalinio sunkiasvorės mašinos buferio, Siena užgesino 
variklį. 

Ar bersekiotojai mus pastebėjo? 

Jiedu gūžėsi lūkuriuodami... sulaikę kvapą. 

Furgonas ryžtingai nugriaudėjo pro šalį — be abejo, jų niekas nepamatė. 
Bet pralekiančio automobilio salone Lengdonas kai ką įžvelgė. 

Ant užpakalinės sėdynės, lyg kalinė įsprausta tarp dviejų kareivių, tūnojo 


moteris nuleistais akių vokais. Galva siūbavo aukštyn, tarytum ji būtų apimta 

klejonių arba pripumpuota vaistų. Po kaklu kabėjo amuletas, ant pečių garbano- 
mis krito žili plaukai. 
Lengdonui trumpam suveržė gerklę, ir jis įtikėjo išvydęs vaiduoklį. 
Furgonas vežė haliucinacijose regėtą moterį. 


17 SKYRIUS 


pr tūžmingai išdrožė iš valdymo punkto ir mėgindamas surikiuoti min- 
tis nukulniavo dešiniuoju ilguoju „Mendacium“ deniu. Įvykiai Florencijos 
daugiabutyje buvo stačiai neįmanomi. 

Jis du kartus apėjo jachtą, grįžo į kabinetą ir susirado penkiasdešimties 
metų viensalyklį „Highland Park“ viskį. Užuot prisipylęs stiklą, pastatė butelį ant 
stalo ir nusigręžė — taip sau įrodė, kad padėtį tebevaldo. 

Laivo šeimininko žvilgsnis instinktyviai nukrypo į knygų lentyną slegiantį 
nutrintą tomą — kliento dovaną... kliento, kurį jis gailėjosi pažinęs. 

Prieš metus... iš kur aš galėjau žinoti? 

Įprastomis aplinkybėmis profosas asmeniškai neapklausdavo perspektyvių 
užsakovų, bet šį siūlė patikimas šaltinis, todėl jis padarė išimtį. 

Tądien, kai privatus kliento sraigtasparnis nutūpė ant „Mendacium“ denio, 
jūroje tvyrojo mirtinas štilis. Svečias, garsi savo srities asmenybė, buvo keturias- 
dešimt šešerių, dailiai apsirengęs, neapsakomai aukštas ir skvarbių žalių akių. 

— Kaip žinote, — prabilo atvykėlis, — man jus rekomendavo bendras 
mūsų draugas. — Vyriškis ištiesė ilgas kojas, patogiai įsitaisydamas prašmatnia- 
me profoso kabinete. — Tad leiskite apsakyti, ko man reikia. 

— Ne, — jį nutraukė jachtos savininkas, taip pademonstruodamas, kas čia 
vadovauja. — Pagal mano protokolą jūs neturėtumėt nieko man pasakoti. Kai 
atskleisiu, kokias paslaugas teikiu, apsispręsite, kokios jus domina. 

Svečias nustebo, bet susitaikė su tokiomis sąlygomis ir įdėmiai jį išklausė. 
Kaip galų gale paaiškėjo, ilgšio norai neperžengė Konsorciumo standartinės veik- 
los ribų — ypač pageidavimas kurį laiką tapti „nematomu“, kad jis galėtų siekti 
savo tikslų atokiau nuo smalsių akių. 

Vaikų žaidimas. 

Konsorciumas atliks užduotį parūpindamas netikrą tapatybę ir saugią, į jo- 
kią sistemą neįtrauktą gyvenamąją vietą, kur klientas visiškai slaptai gilinsis į 
darbą — kad ir koks jis būtų. Profosas niekada nesiteiraudavo, 40de/ užsakovui 


reikia pagalbos, norėdamas kuo mažiau žinoti apie jį nusamdžiusius asmenis. 

Ištisus metus, gaudamas stulbinantį pelną, „Mendacium“ šeimininkas teikė 
prieglobstį žaliaakiui vyrui, kuris pasirodė besąs idealus klientas. Jiedu nepalai- 
kydavo ryšio, ir visos sąskaitos būdavo apmokamos laiku. 

Pricš dvi savaites aplinkybės drastiškai pasikeitė. 

Ilgšis nelauktai užmezgė ryšį, nes panūdo akis į akį susitikti su profosu. Šis, 
atsižvelgdamas į pinigų sumą, ligi tol gautą iš kliento, nutarė jo užgaidą išpildyti. 

Į jachtą atvykęs nevalyvas tipas nė iš tolo nepriminė pernai matyto solidaus, 
tvarkingo vyriškio. Kitados aštrių žalių akių žvilgsnis buvo paklaikęs. Vyras at- 
rodė kone... ligotas. 

Kas jam nutiko? Ką jis veikė? 

Profosas paragino nervingą žmogystą užeiti į kabinetą. 

— Žilaplaukė nelaboji, — pralemeno klientas. — Ji artėja sulig kiekviena 
diena. 

Jachtos šeimininkas nuleido akis į išstypėlio bylą ir pasižiūrėjo į simpatiškos 
žilaplaukės moters nuotrauką. 

— O, taip, žilaplaukė nelaboji. Mes puikiai žinome jūsų priešus. Kad ir 
kokia galinga ji būtų, jus sėkmingai slėpėme visus metus ir savo darbą pratęsime. 

Žaliaakis vyras pirštų galiukais dirgliai susuko riebaluotų plaukų sruogą. 

— Žiūrėkit, kad jūsų neapkvailintų jos grožis, nes ji — pavojingas priešas. 

Teisybė, mintyse tarė profosas, susierzinęs, kad klientas sukėlė kažkieno tokio 
įtakingo susidomėjimą. Žilaplaukė disponavo begaliniais ištekliais ir informacijos 
šaltiniais — tai ne toks varžovas, kuriam nereikėtų skirti per daug dėmesio. 

— Jeigu nelaboji arba jos demonai mane susiras... 

— To neįvyks, — užtikrino profosas. — Argi mes jūsų nepaslėpėme ir ne- 
suteikėme visko, ko reikalavote? 

— Taip, jūs teisus, tačiau miegosiu ramiau, jeigu... — nutilęs jis apmąstė 
kitus savo žodžius. — Privalau žinoti, kad jeigu man kas nors atsitiks, jūs įvyk- 
dysite paskutinę mano valią. 

— Kokią tiksliai? 

Vyriškis iš kuprinės ištraukė užklijuotą vokelį. 

— Voko turinys padės atidaryti Florencijos banke išnuomotą seifą. Jame 
surasite nedidelį daiktą. Kaip sakiau, jeigu man kas atsitiks, šį daiktą turėsite kai 
kam atiduoti. Tarsi dovaną. 

— Gerai. — Profosas suėmė plunksnakotį, pasirengęs užsirašyti nurody- 
mus. — Kam konkrečiai jį įteikti? 

— Žilaplaukei nelabajai. 

„Mendacium“ savininkas pakėlė galvą. 

— Dovana jūsų kankintojai? 

— Veikiau dieglys šone. — Jis kaip paklaikęs sužybčiojo akimis. — Iš kaulo 
pagamintas įmantrus spygliukas. Ji perpras gavusi žemėlapį... sulaukusi nuosavo 
Vergilijaus... kuris ją lydės į asmeninio pragaro centrą. 

Profosas nuo jo nenuleido tiriančio žvilgsnio. 

— Gerai, — po užsitęsusios pauzės atsiliepė. — Jūsų noras bus įvykdytas. 

— Svarbiausia tinkamai pasirinkti laiką, — neatlyžo vyriškis. — Dovanos 
nevalia pristatyti per anksti. Slėpkite ją, kol... — jis nuščiuvo ūmai paniręs į savo 
mintis. 

— Iki kada? — paakstino profosas. 

Žaliaakis staiga atsistojo, žengė kitapus rašomojo stalo, griebė raudoną žy- 
meklį ir profoso kalendoriuje apibrėžė datą. 

— Iki tos dienos. 

Kabineto šeimininkas iškvėpė orą pro kietai sukąstus dantis, bet užgniaužė 
kliento įžūlumo sukeltą apmaudą. 

— Aišku, — tarė. — Nieko nedarysiu, kol išauš jūsų apibrėžta diena, o tada 
iš banko seifo paimtą objektą, kad ir kas tai būtų, perleisiu žilaplaukei moteriš- 
kei. — Jis paskaičiavo, kiek laiko liko iki negrabiai apibrauktos datos. — Jūsų 
pageidavimą išpildysiu lygiai po dviejų savaičių. 

— Ir nė diena anksčiau! — karštligiškai perspėjo ilgšis. 

— Supratau. Nė diena anksčiau. 

Profosas voką įkišo į kliento bylą ir brūkštelėjo reikiamas pastabas, taip už- 
tikrindamas, kad jo norai bus tiksliai vykdomi. Vyriškis nepaaiškino, kas padėta 
banko seife, bet taip netgi geriau. Atokumas — kertinis Konsorciumo filosofijos 
akmuo. Su/eik paslaugą. Nieko neklausinėk. Ir nekritikuok. 

Užsakovas kiek nukorė pečius ir giliai atsiduso. 

— Ačiū. 

— Ar turite dar prašymų? — paklausė profosas, nes jam magėjo kuo sku- 
biau nusikratyti neatpažįstamai pasikeitusiu klientu. 

— Tiesą sakant, taip. — Ilgšis kišenėje sugraibė tamsiai raudoną USB at- 
mintinę. — Čia įrašytas vaizdo failas, — pridūrė nuleisdamas atmintuką ant 
stalo. — Norėčiau, kad jį persiųstumėte pasaulinei žiniasklaidai. 

Protosas smalsiai nužvelgė svečią. Konsorciumas dažnai klientų vardu teik- 
davo duomenis visuomenės informavimo priemonėms, bet šito žmogaus reika- 


lavimas kažin kuo trikdė. 


DAN BROWN e INFERNO 75 


— Tą pačią dieną? — jis mostelėjo į nelygų apskritimą kalendoriuje. 

— O, taip, — patvirtino žaliaakis. — Ir nė akimirka anksčiau. 

— Tvarka. — Profosas paženklino raudonąjį atmintuką atitinkama infor- 
macija. — Viskas? — Jis atsistojo pasirengęs užbaigti susitikimą. 

Klientas nepakilo. 

— Ne. Yra dar vienas dalykas. 

Profosas vėl prisėdo. 

Žalios atvykėlio akys bemaž liepsnojo, tarsi jis būtų sulaukėjęs. 

— Kai išplatinsite vaizdo įrašą, aš tuoj pat pasidarysiu be galo žinomas. 

Juk ir taip esate žinomas, pamanė jachtos savininkas, turėdamas omenyje 
įspūdingus kliento pasiekimus. 

— Ir jūs nusipelnėte dalies garbės. Nes teikėte paslaugas, kurios man lei- 
do sukurti šedevrą... pasaulį pakeisiantį opusą. Turėtumėte didžiuotis savo vaid- 
meniu. 

— Nežinau, apie kokį šedevrą kalbate, — vis labiau nekantraudamas atsakė 
profosas, — bet džiaugiuosi, kad jūsų pageidautas nuošalumas suteikė galimybę 
prie jo darbuotis. 

— Atsidėkodamas noriu įteikti atsisveikinimo dovaną. — Nevalyvas vyras 
įkišo ranką į kuprinę. — Knygą. 

Profosas pamanė, kad galbūt slaptąjį opusą, prie kurio jis visą šį laiką plušėjo. 

— Ją parašėte jūs? 

— Ne. — Ilgšis nuleido sunkų tomą ant stalo. — Priešingai... veikalas pa- 
rašytas 2a7n. 

Sutrikęs profosas pažvelgė į vyriškio ištrauktą leidinį. K/ientui atrodo, kad 
knyga parašyta jam? Vai buvo literatūros klasika... sukurta keturioliktame amžiuje. 

— Perskaitykite ją, — paragino vyriškis nykiai išsišiepdamas, — ir jūs su- 
prasite viską, ką nuveikiau. 

Taip taręs netvarkingas svečias pakilo, atsisveikino ir skubiai išsinešdino iš 
kabineto. Profosas pro langą matė, kaip jo sraigtasparnis atsiplėšė nuo denio ir 
nuskrido atgal, Italijos krantų link. 

Galiausiai „Mendacium“ šeimininkas vėl sutelkė dėmesį į masyvų tomą. 
Neryžtingai kilstelėjo odinį viršelį ir pavartė pradžią. Pirmas posmas, išspausdin- 


tas stambiomis kaligrafinėmis raidėmis, užėmė visą puslapį. 


PRAGARAS 
Gyvenime nuėjęs pusę kelio, 

Aš atsidūriau miško tankmėje, 


Pametęs tiesų pėdsaką takelio." 
Kitoje lapo pusėje klientas ranka brūkštelėjo: 


Mielas drauge, ačiū, kad badėjai rasti taką. 


Pasaulis dekoja tr tau. 


Profosas nenutuokė, ką tai reiškė, bet prisiskaitė su kaupu. Užvertė knygą ir 
padėjo ją ant lentynos. Laimei, profesiniai santykiai su keistuoliu netrukus baig- 
sis. Po dviėjų savaičių, pamanė jis, įsmeigdamas žvilgsnį į asmeninį kalendorių ir 
kreivu šleivu raudonu apskritimu pažymėtą datą. 

Per kitas dienas mintys apic klientą kėlė jam nebūdingą nerimą. Ilgšiui, 
regis, atsisuko varžteliai. Tačiau, kad ir ką kuždėjo nuojauta, laikas slinko be jokių 
incidentų. 

Deja, prieš pat apibrėžtą datą Florencijoje nutiko serija katastrofiškų įvykių. 
Profosas bandė suvaldyti krizę, bet ji veikiai tapo nekontroliuojama ir pasiekė 
kulminacijos tašką, kai klientas užsikorė į Fiorentinos abatijos bokštą. 

Jis šoko... į mirties glėbį. 

Nors ir pasibaisėjęs, kad prarado klientą, ir dar tokiu būdu, profosas išliko 
žodžio žmogumi. Jis bemat ėmė ruoštis tesėti velioniui duotą pažadą — perduoti 
žilaplaukei objektą iš Florencijos banke nuomojamo seifo, ir šį darbą atlikti su- 
tartu metu, kas buvo itin svarbu, kaip jį perspėjo. 

Ir ne diena anksčiau. 

Voką su užrakto kodu profosas įteikė Vajentai, ir ši nukeliavo į Florenciją 
paimti banke slypinčio daikto — „įmantraus spygliuko“. Paskambinusi agentė 
pranešė stulbinančias ir sykiu gąsdinančias naujienas. Seifo turinys jau buvo pa- 
imtas, ir Vajenta vos išvengė sulaikymo. Kažkaip nustačiusi, kas nuomojasi seifą, 
žilaplaukė moteris pasinaudojo savo įtaka ir prie seifo priėjo, negana to, kiekvie- 
nam mėginančiam jį atidaryti išrūpino arešto orderį. 

Štai kas atsitiko prieš tris dienas. 

Klientas akivaizdžiai vylėsi dabar jau nusavintu daiktu pasinaudoti kaip ga- 
lutiniu žilaplaukės įžeidimu, kuris nuskambėtų tarsi iš kapo sklindantis pašaipus 
balsas. 


Bet jis nuskambėjo per anksti. 


Dantės „IDicviškoji komedija“ knygoje cituojama pagal Aleksio Churgino vertimą. 

Nuo tada Konsorciumas žūtbūt stengėsi sureguliuoti padėtį — visais turi- 
mais ištekliais apsaugoti tiek paskutinę užsakovo valią, tiek save pačius, — todėl 
teko kirsti ne vieną ribą, kurią peržengus, kaip profosas žinojo, atgal nebegrįžta- 
ma. Šiuo metu, kol Florencijoje buvo bandoma atraizgyti nesėkmių pynę, „Men- 
dacium“ savininkas nudūrė akis į rašomąjį stalą ir paspėliojo, ką žada ateitis. 

Kalendoriuje raudonavo kliento karštligiškai pakeverzotas beprotiškas aps- 
kritimas, žymintis ypatingą dieną. 

Rytojus. 

Profosas be noro pažvelgė į priešais stovintį škotiško viskio butelį. Pirmą kar- 


tą per keturiolika metų šliūkštelėjo alkoholio sau į stiklą ir vienu mauku jį ištuštino. 


Po deniais įsitaisęs fasilitatorius Lorensas Noultonas iš kompiuterio ištrau- 
kė raudonąjį atmintuką ir padėjo jį ant stalo. Vaizdo įrašas buvo vienas iš keis- 
čiausių dalykų, kokį teko regėti gyvenime. 

Ir lygiai devynių minučių trukmės... nei sekunde ilgesnis, nei sekunde trumpesnis. 

Neįprastai sudirgęs jis pašoko ant kojų, ėmė žingsniais matuoti gardelį ir 
vėl įniko svarstyti, ar nevertėtų keistojo filmo parodyti profosui. 

Atlik darbą, sau paliepė Noultonas. Nieko neklausinėk. Ir nekritikuok. 

Jis išgujo matytus kadrus iš galvos ir į misijų grafiką įtraukė patvirtintą 


užduotį. Rytoj, kaip reikalavo klientas, įrašą persiųs žiniasklaidai. 


18 SKYRIUS 


V. Niccolo Macbiavelli vadinama grakščiausia iš visų Florencijos alėjų. Tarp 
vešlių gyvatvorių ir lapuočių medžių nudrykusius plačius S formos vingius 
dievino dviratininkai ir „Ferrari“ gerbėjai. 

Iš apskretusio gyvenamojo kvartalo persikėlusi į prašmatnų vakarinį mies- 
to krantą, kur dvelkė tyras, kedrais kvepiantis oras, Siena vairavo triratų kelio 
linkiais kaip tikra profesionalė. Jie pravažiavo pro koplyčios laikrodį, mušantį 
aštuntą valandą ryto. 

Lengdonas laikėsi įsikibęs į bendražygę, mintimis grįždamas prie glumi- 
nančių Dantės pragaro vaizdų... ir slėpiningo veido, priklausančio nuostabiai 
moteriškei sidabriškais plaukais, kurią jis neseniai pastebėjo ant užpakalinės fur- 


gono sėdynės, įspraustą tarp dviejų augalotų kareivių. 

Kad ir kas toji žilaplaukė, pagalvojo Lengdonas, /ą sučiupo mūsų persekiotojai. 

— Moteris iš furgono, — mopedo variklio riaumojimą nustelbė Sienos bal- 
sas. — Tu įsitikinęs, kad ji — iš tavo haliucinacijų? 

— Visiškai. 

— Turbūt per pastarąsias dvi dienas judu kažkuriuo metu bendravote. To- 
dėl nuolat ją matai... ir todėl ji nesiliauja kartojusi: „Ieškokite, ir rasite.“ 

Lengdonas pritarė Sienos nuomonei. 

— Hmm, nežinau... aš nepamenu mūsų susitikimo, bet kaskart, kai išvystu 
jos veidą, mane užvaldo pojūtis, kad privalau jai pagelbėti. 

Labai gaila. Labai gaila. 

Nejau keistas atsiprašymas skirtas žilaplaukei, ūmai dingtelėjo jam. Ar kaip 
nors ją apvyliau? Nuo tokios minties sutraukė vidurius. 

Lengdonas tarytum prarado gyvybiškai svarbų arsenalo ginklą. 4š nieko ne- 
prisimenu. Jis nuo pat vaikystės turėjo cidetinę atmintį, intelektinį turtą, kuriuo 
labiausiai pasikliovė. Kai ima nebeprisiminti žmogus, įpratęs dėtis į galvą painias 
bet kokio vaizdo smulkmenas, jis jaučiasi lyg mėginantis tamsoje, neveikiant ra- 
darams, nutupdyti lėktuvą. 

— Manau, rasti atsakymus galėtum tiktai iššifravęs La Mappa, — tarė Sie- 
na. — Kad ir kokią paslaptį saugo paveikslas... rodos, kaip tik dėl jo tave ir me- 
džioja. 

Jis linktelėjo mąstydamas apie žodį ca/rovacer, užrašytą ant besirangančių 
kūnų iš Dantės „Pragaro“. 

Staiga sąmonę pervėrė aiški mintis. 

Aš atsibeikejau Florencijoje... 

Joks kitas pasaulio miestas taip glaudžiai nesusijęs su viduramžių poetu 
kaip Florencija. Dantė Aligjeris čia gimė, užaugo, įsimylėjo, anot legendos, Beat- 
ričę, buvo negailestingai išvarytas ir daugelį metų klajojo po Italiją sielvartingai 
ilgėdamasis namų. 

Paliksi visa, kas tau buvo miela, apie tremtį rašė Dantė, 44 fu mylėjai: ši strėlė 
rūsti sužeis tuoj pat benamę tavo sielą. 

Kol galvoje skambėjo posmas iš septynioliktos „Rojaus“ giesmės, Lengdo- 
nas pasuko akis dešinėn, į tolimas senosios Florencijos smailes, kyšančias prie- 
šingoje Arno upės pusėje. 

Jis puikiai įsivaizdavo senamiesčio planą — labirintą, pilną turistų, grūsčių, 
transporto priemonių, bruzdančių siauromis gatvelėmis aplink garsiąją Florenci- 
jos katedrą, muziejus, bažnytėles ir prekybinius rajonus, — ir įtarė, kad atsikratę 


triračio mopedo jiedu su Siena galėtų nesunkiai išgaruoti žmonių minioje. 

— Mums reikia patekti į senamiestį, — paskelbė Lengdonas. — Jei atsa- 
kymai egzistuoja, jie greičiausiai slypi ten. Dantei senoji Florencija įkūnijo visą 
pasaulį. 

Siena palinksėjo ir šūktelėjo per petį: 

— Ir toje vietoje bus saugiau — mes lengvai rasime kur pasislėpti. Nukak- 
sime iki Porta Romana, o tada persikelsime per upę. 

Upė, nežymiai suvirpėdamas pagalvojo Lengdonas. Nuo kelionės per upę 
prasidėjo ir legendinis Dantės žygis į požemių karalystę. 

Siena padidino greitį, ir pro šalį švilpiantis kraštovaizdis išskydo, Lengdo- 
nas savo ruožtu mintyse suskato tyrinėti pragaro, negyvų ir merdėjančių žmo- 
nių, maro gydytojo ir keistu žodžiu — CATROVACER — papildytų dešimties 
Maleboldžės griovių vaizdus. Apmąstė niaurią frazę, užrašytą La Mappa apačio- 
je — Liesą galima įžiūrėti tik mirties akimis — ir paspėliojo, ar tai nėra citata iš 
„Dieviškosios komedijos“. 

Man ji negirdėta. 

Lengdonas gerai išmanė Dantės veikalus, ir jo, kaip žymaus meno istoriko, 
kuris specializavosi ikonografijoje, kai kada paprašydavo interpretuoti gausius 
poeto kūrybos simbolius. Taip jau sutapo, — nors galbūt atsitiktinumas čia nie- 
kuo dėtas, — kad prieš dvejus metus jis skaitė paskaitą apie Dantės Inferno. 

„Dieviškasis Dantė: pragaro simboliai. 

Dantė Aligjeris tapo tikra kultine istorine figūra ir visame pasaulyje paskati- 
no kurtis jo gerbėjų draugijas. 1881 metais Kembridže, Masačusetso valstijoje, už- 
gimusią seniausią JAV draugiją įkūrė Henris Vordsvortas Longfelou. Garsusis pa- 
prastų žmonių poetas pirmas iš amerikiečių išvertė „Dieviškąją komediją“. Iki šių 
dienų jo veikalas išliko tarp labiausiai gerbiamų ir dažniausiai skaitomų vertimų. 

Lengdoną, kaip plačiai pagarsėjusį; Dantės kūrybos specialistą, pakvietė 
pasakyti kalbą svarbioje konferencijoje, kurią Vienos mokslų akademijoje orga- 
nizavo viena iš seniausių Dantės draugijų Societa Dante Alighieri Vienna. Pagrin- 
dinis rėmėjas, turtingas mokslininkas ir draugijos narys, sugebėjo išsirūpinti du 
tūkstančius vietų talpinančią akademijos auditoriją. 

Atvykus; profesorių pasitiko ir vidun nusivedė konferencijos direktorius. 
Jiems žingsniuojant vestibiuliu, Lengdonas negalėjo nepastebėti penkių žodžių, 
gigantiškomis raidėmis parašytų ant užpakalinės sienos: WHAT IF GOD WAS 
WRONG?* 


*  Kas,jei Dievas klydo? (Ang/.) 

— Luko Trobergo darbas, — sušnibždėjo palydovas. — Mūsų naujausia 
meninė instaliacija. Ką manot? 

Lengdonas apžiūrinėjo milžinišką tekstą nežinodamas, ką atsakyti. 

— Hmm... jis puikiai įvaldęs plačius potėpius, bet ne tariamąją nuosaką. 

Direktorius sutrikęs žvilgtelėjo į profesorių. Lengdonas vylėsi, kad su žiū- 
rovais ryšį užmegs lengviau. 

Pagaliau užlipęs ant scenos sulaukė entuziastingų sausakimšos salės aplo- 
dismentų. 

— Meine Damen und Herren, — per garsiakalbius nugriaudėjo Lengdono 
balsas, — Wi//kommen, bienvenue, welcome.“ 

Garsieji žodžiai iš filmo „Kabaretas“ pakurstė supratingą klausytojų juoką. 

— Mane informavo, kad šįvakar čia susirinko ne vien Dantės draugijos 
nariai, bet ir kviestiniai mokslininkai bei studentai, kurie galbūt pirmąsyk su- 
sipažins su Dante, Todėl per daug užsiėmusiems mokslais, kad skaitytų vidu- 
ramžiškas itališkas poemas, trumpai apsakysiu Dantės gyvenimą ir darbą, be to, 
paaiškinsiu, kodėl jis laikomas vienu iš įtakingiausių veikėjų per visą istoriją. 

Vėl pasigirdo plojimai. 

Nedideliu nuotolinio valdymo pulteliu Lengdonas įjungė Dantės atvaizdų 
seriją — pirmajame, Andrea del Kastanjo nutapytame žmogaus dydžio portrete, 
poetas stovėjo tarpduryje ir gniaužė filosofijos knygą. 

— Dantė Aligjeris, Florencijos rašytojas ir filosofas, gyveno nuo 1265-ųjų 
iki 1321-ųjų. Šiame portrete, kaip beveik visuose paveiksluose, jis užsidėjęs rau- 
doną cabpuccio — aptemptą pintą kepurę su ausinėmis. Poetas paprastai vaiz- 
duojamas būtent su tokiu galvos apdangalu, taip pat su tamsiai raudona Lukos 
gyventojo mantija. 

Lengdonas pademonstravo naują skaidrę: Uficių galerijoje saugomą, Bo- 
tičelio tapytą portretą, kuriame dailininkas akcentavo ryškiausius Dantės bruo- 
žus — atsikišusį smakrą ir kumpą nosį. 

— Kaip matot, unikalus Dantės veidas vėl įrėmintas raudonuoju cabpuccio, 
bet Botičelis pridėjo ir laurų vainiką, kaip tradicinį profesionalumo — šiuo atve- 
ju eilėdaros mene, — simbolį, pasiskolintą iš senųjų graikų, netgi mūsų dienomis 
naudojamą pagerbiant poezijos ir Nobelio premijos laureatus. 

Jis skubiai parodė kitas skaidres, kuriose menininkas buvo vaizduojamas su 


išsišovusia nosimi, raudona kepure, raudonu apdaru ir laurų vainiku. 


Ponios ir ponai (24.), sveiki atvykę. (V54., pranc., angl.) 

— Baigiant apie Dantės įvaizdį... antai statula iš Šventojo Kryžiaus aikštės 
ir, be abejo, Džoto rankai priskirta žymioji freska iš Bardželo rūmų koplyčios. 

Lengdonas ekrane paliko Džoto freską ir žengė į scenos vidurį. 

— Kaip visi, aišku, žinote, Dantę labiausiai išgarsino monumentalus lite- 
ratūros šedevras „Dieviškoji komedija“. Savo poemoje jis negailestingai raiškiai 
dėsto, kaip leidžiasi į pragarą, keliauja per skaistyklą ir kopia į rojų, kad pa- 
šnekėtų su Dievu. Pagal šiandienos standartus „Dieviškojoje komedijoje“ nėra 
nieko juokinga. Pavadinimą nulėmė visai kita priežastis. Keturioliktame amžiuje 
galiojo taisyklės, Italijos rašytinius darbus dalijusios į dvi kategorijas: tragediją, 
formaliąja italų kalba kurtą aukštąją literatūrą, ir komediją, buitinę literatūrą, 
kuriai buvo vartojami vietiniai dialektai. 

Jis pervertė skaidres iki ikoniškosios Mikelino freskos, ;jamžinusios Dantę 
už Florencijos sienų, su „Dieviškąja komedija“ rankose. Foną sudarė Skaistyklos 
kalnas, pakopomis kylantis virš pragaro vartų. Nūdien freska kabėjo Švč. Merge- 
lės Marijos Gėlių katedroje, geriau žinomoje kaip Duomo. 

— Turbūt atspėjote iš pavadinimo, — tęsė Lengdonas, — kad „Dieviškoji 
komedija“ parašyta vietiniu dialektu, arba, kitaip tariant, prastakalbe. Tačiau ji 
genialiai sulipdė religiją, istoriją, politiką, filosofiją ir socialinius komentarus į 
beletristinę visumą, kuri, nors ir reikalauja erudicijos, puikiai tiko plačiosioms 
masėms. Poema tapo tokiu didžiuliu pamatiniu Italijos kultūros akmeniu, kad 
Dantės rašymo stiliuje, pasak vertintojų, užkoduota šiuolaikinė italų kalba. 

Lengdonas dramatiškai nutilo ir po trumpos pauzės sušnabždėjo: 

— Mano bičiuliai, Dantės Aligjerio veikalo neįmanoma pervertinti. Ne- 
skaitant Biblijos, per visą pasaulio istoriją joks kitas dailės, muzikos, poezijos ar 
apskritai literatūros kūrinys neįkvėpė tiek sekimų, imitacijų, variacijų ir anotacijų 
kaip „Dieviškoji komedija“. 

Išvardijęs daugybę kompozitorių, dailininkų ir rašytojų, kai kuriuose savo 
darbuose pasirėmusių epiškąja poema, Lengdonas įdėmiai nužvelgė žiūrovus. 

— Sakykit, kiek šįvakar čia susibūrė kuriančių literatūrą? 

Aukštyn pakilo trečdalis rankų. Lengdonas suglumęs išplėtė akis. Obo, arba 
manęs klausosi rafinuočiausia auditorija pasaulyje, arba kaip reikiant suklestėjo elekt- 
roninė leidyba. 

— Na, kaip Žino visi autoriai, kiekvieną rašytoją neapsakomai džiugina 
trumpos anotacijos — vienas kitas reklaminis įtakingo asmens sakinys, kuris 
skatina pirkti jūsų kūrinį. Kažkas panašaus egzistavo ir viduramžiais. Ko jau ko, 


o Dantei jų netrūko. 

Lengdonas pakeitė skaidres. 
— Norėtumėt, kad ant jūsų knygos viršelio būtų išspausdinta žokia frazė? 


Šioje žemėje nebuvo už jį didingesnio žmogaus. 
Mikelandželas 


Minioje sušnarėjo nuostabos murmesys. 

— Taip, tai Siksto koplyčią išdailinęs ir „Dovydo“ skulptūrą nukalęs meni- 
ninkas, — patvirtino Lengdonas. — Mikelandželas buvo ne tik genialus daili- 
ninkas ir skulptorius, bet ir įstabus poetas, išleidęs beveik tris šimtus eilėraščių, 
įskaitant kūrinį, pavadintą „Dantė“ ir dedikuotą asmenybei, kurio stingdančios 
pragaro vizijos įkvėpė Mikelandželą nutapyti „Paskutinį teismą“. Jei manimi 
netikite, perskaitykite trečiąją Dantės „Pragaro“ giesmę ir apsilankykite Siksto 
koplyčioje; iš karto virš altoriaus pamatysite gerai žinomą reginį. 

Lengdonas įjungė skaidrę, su visomis šiurpiomis smulkmenomis vaizduo- 
jančią raumeningą bjaurų senį, kuris užsimojęs irklu baudėsi tvoti iš baimės su- 
sigūžusiems žmonėms. 

— Jūs matote, kaip nepaslankius keleivius talžo Charonas, keltininkas iš 
Dantės „Pragaro“. 

Jis perėjo prie naujos skaidrės — antro detalaus Mikelandželo „Paskutinio 
teismo“ fragmento — nukryžiuojamo žmogaus. 

— Čia Hamanas Agagitas, kuris, pasak Biblijos, buvo pakartas. Tačiau 
Dantės poemoje jis prikalamas prie kryžiaus. Kaip matote, Siksto koplyčioje 
Mikelandželas pasirinko ne Šventojo Rašto, o dantiškąją versiją. — Lengdonas 
išsišiepė ir sukuždėjo: — Tik nesakykite popiežiui. 

Žiūrovai prajuko. 

— Dantė „Pragare“ sukūrė skausmo ir kančių pasaulį, anais laikais prano- 
kusį bet kokią vaizduotę, ir jo darbas tiesiogine prasme apibrėžė šiuolaikiškas 
požemio karalystės vizijas. — Po pauzės Lengdonas pridūrė: — Ir patikėkite 
manimi, Katalikų bažnyčia turi už ką padėkoti Dantei. Jo Inferno ne vieną šimt- 
metį gąsdino tikinčiuosius, ir sukelta baimė patrigubino maldos namų lanko- 
mumą. 

Jis pakeitė skaidrę. 

— Štai ir priežastis, dėl kurios čia susibūrėme. 

Ekrane nušvito paskaitos pavadinimas: DIEVIŠKASIS DANTĖ: PRAGA- 
RO SIMBOLIAI. 

— Dantės Znfėrno kraštovaizdis taip prisotintas simbolių ir ikonografijos, 
jog kai kada jam skiriu semestro trukmės kursą. Ir šįvakar, siekiant atskleisti 
veikalo simbolius, geriausia būtų eiti su poetu koja kojon... pro pragaro vartus. 

Prisiartinęs prie scenos krašto, Lengdonas apžiūrėjo auditoriją. 

— Bet jei ketiname pasivaikščioti po pragarą, aš primygtinai rekomenduoju 
pasinaudoti žemėlapiu. Mes nerasime nuodugnesnio ir tikslesnio plano už nuta- 
pytąjį Sandro Botičelio. 

Jis spustelėjo mygtuką nuotolinio valdymo pultelyje, ir priešais minią pa- 
sirodė Botičelio grėsmingasis Mappa de//'Inferno. Žiūrovams mėginant į save 
sugerti baisybes, vykstančias piltuvo formos požeminėje ertmėje, Lengdonas iš- 
girdo keletą dejonių. 

— Priešingai nei kai kurie menininkai, Botičelis nepaprastai ištikimas 
Dantės tekstui. Tiek daug laiko praleido jį skaitydamas, kad didis meno istorikas 
Džordžijus Vazaris teigė, esą dėl šios manijos „rimtai susijaukė dailininko gyve- 
nimas“. Botičelis nutapė du tuzinus su Dante susijusių darbų, bet žemėlapis yra 
garsiausias. 

Lengdonas atsisuko į ekraną ir pamojo į kairįjį viršutinį paveikslo kampą. 

— Mūsų žygis prasidės žemės paviršiuje, kur jūs matote raudonai apsiren- 
gus; Dantę su vedliu Vergilijumi, stovinčius prie pragaro vartų. Nuo ten leisimės 
žemyn, pro devynis pragaro ratus, kol akis į akį susidursime su... 

Jis įjungė naują skaidrę — gerokai padidintą šėtoną iš to paties Botičelio pa- 
veikslo, košmarišką trigalvį Liuciferį, kiekviena burna ėdantį po skirtingą žmogų. 

Minia aiktelėjo. 

— Užmeskime akį į būsimas pramogas. Pas šitą gąsdinantųį veikėją užsi- 
baigs šiandienos kelionė. Čia devintasis pragaro ratas, kuriame apsistojęs šėto- 
nas, bet... — Lengdonas akimirką nutilo. — Pasiekti tikslą tėra dalis smagumo, 
tad mažumėlę atsukime vaizdą... grįžkime į pradžią, atgal prie pragaro vartų. 

Jis parodė kitą skaidrę — Giustavo Dorė litografiją su įėjimu į tamsų tunelį, 
išgremžtą rūsčios uolos paviršiuje. Virš durų puikavosi užrašas: CIONAI ĮŽEN- 
GĘS, VILTĮ MESK Į ŠALĮ. 

— Na... — nusišypsojo Lengdonas. — Ar įžengsime? 

Kažkur sužvigo padangos, ir žiūrovai pranyko. Iš inercijos jis pasviro į priekį 
ir atsitrenkė Sienai į nugarą, nes triratis motociklas čiuoždamas sustojo Makia- 
velio alėjos viduryje. 

Apic pragaro vartus tebemąstančiam Lengdonui apsvaigo galva. Galų gale 


jis atgavo orientaciją ir susivokė, kur esąs. 

— Kas atsitiko? — paklausė. 
Siena pirštu bedė į Por/a Romana — senovinius mūrinius Romos vartus, 
vedančius į Florencijos senamiestį. 


— Robertai, mums kilo problema. 


19 SKYRIUS 


Ą gentas Bruderis stoviniavo varganame bute ir bandė perprasti, ką matąs. 
as, po velnių, čia gyvena? Dėl padriko, netvarkingo apstatymo būstas pri- 
minė pigiai įrengtą koledžo bendrabučio kambarį. 

— Agentc Bruderi, — kitapus slenksčio nuskambėjo vieno iš pavaldinių 
balsas. — Manau, norėsite tai pamatyti. 

Žingsniuodamas koridoriumi jis paspėliojo, ar policija jau sulaikė Lengdo- 
ną. Bruderio nuomone, tokias krizes visada geriau spręsti savo priemonėmis, deja, 
amerikiečiui profesoriui pabėgus, nebeliko kitos išeities — vietinių teisėtvarkos 
atstovų teko paprašyti suręsti kelio užtvaras. Vinkliomis Florencijos gatvėmis 
nardantis žvitrus motociklas lengvai išsisuktų nuo Bruderio furgonų, kurie dėl 
sunkių polikarbonato langų ir tvirtų nepraduriamų padangų buvo neįveikiami, 
bet griozdiški. Italijos teisės saugotojų pajėgos garsėjo kaip nelinkusios bendra- 
darbiauti su pašaliečiais, tačiau Bruderio organizacijos įtaka aprėpdavo policiją, 
konsulatus, ambasadas. Jei mes ko nors reikalaujame, prieštarauti nedrįsta niekas. 

Bruderis įėjo į ankštą kabinetą, kuriame per nešiojamojo kompiuterio kla- 
viatūrą barbeno latekso pirštines užsitempęs Žmogus. 

— Lengdonas buvo įsijungęs šitą aparatą, — tarė vyriškis. — Per jį tikrino 
savo elektroninio pašto dėžutę ir į paieškos sistemą įvedė kelis užklausimus. Fai- 
lai išsaugoti atmintyje. 

Bruderis prisigretino prie rašomojo stalo. 

— Bet tai ne Lengdono kompiuteris, — pridūrė technikas. — Registracija 
liudija, kad jis priklauso asmeniui, kurio inicialai S. K. — vardą ir pavardę netru- 
kus sužinosiu. 

Lūkuriuojančio Bruderio žvilgsnis nuslydo iki stalą prislėgusios popierių stir- 
tos. Jis pakėlė šūsnį ir pervertė keistą rinkinį — Londono „Globe“ teatro progra- 
mėlę, laikraščių straipsnių iškarpas. Kuo ilgiau skaitė, tuo labiau apvalėjo jo akys. 

Stvėręs dokumentus kariškių komandos vadas nėrė atgal į koridorių ir pa- 


skambino savo bosui. 

— Čia Bruderis, — pasakė. — Man regis, mes nustatėme Lengdonui pa- 
dedančio žmogaus tapatybę. 

— Kas jis? 

Bruderis lėtai atsiduso. 


— Jūs nepatikėsite. 


Už dviejų mylių braukė virš savo BMW susilenkusi Vajenta. Priešinga 
kryptimi dūmė sirenomis žviegiantys policijos automobiliai. 

Manęs išsižadėjo, mąstė ji. 

Švelni keturtakčio variklio vibracija paprastai apmalšindavo nerimą. Bet tik 
ne šiandien. 

Per dvylika Konsorciume išdirbtų metų Vajenta nepaliaujamai kilo karjeros 
laiptais — pradėjo nuo teritorinės paramos skyriaus, vėliau persikėlė į strategijos 
koordinavimo padalinį, galiausiai tapo aukšto rango operatyvinė agente. Be savo 
profesinės veiklos, nieko daugiau neturiu. Agentai privalėjo susitaikyti su amžinu 
slaptumu, kelionėmis, ilgai trunkančiomis misijomis, ir visa tai trukdydavo skirti 
dėmesį asmeniniam gyvenimui arba rimtiems santykiams. 

Šioje misijoje dalyvauju jau metus, pagalvojo ji negalėdama patikėti, kad pro- 
fosas taip netikėtai ėmė taikyti išsižadėjimo protokolą. 

Vajenta dvylika mėnesių rūpinosi priežiūros paslaugomis Konsorciumo kli- 
entui — ekscentriškam žaliaakiui genijui, kuris viso labo norėjo „pranykti“, idant 
priešai ir konkurentai netrukdytų plušėti. Laukan jis išeidavo retai, dažniausiai 
nepastebimai ir didžiąją laiko dalį aukojo darbui. Kuo konkrečiai vyriškis užsi- 
ėmė, Vajenta nenutuokė, nes buvo tik įpareigota slėpti klientą, kad jo nerastų 
įtakingi Žmonės. 

Ji vykdė pareigas demonstruodama tobulą profesionalumą, ir viskas klostėsi 
idealiai. 

Bent jau... iki ano vakaro. 

Nuo tada Vajentos emocinė būsena ir karjera ėmė ristis velniop. 

Aš tabau svetima. 

Jei pritaikomas išsižadėjimo protokolas, agentas turi nedelsiant apleisti savo 
misiją ir „veiksmų zoną“. Operatyvininkui pakliuvus į nelaisvę, Konsorciumas jo 
kaipmat atsisakydavo. Iš asmeninės patirties žinodami, kad organizacija pasižy- 
mi nerimą keliančiu gebėjimu pagal savo poreikius manipuliuoti tikrove, agentai 


nedrįsdavo rizikuoti ir sprausti jos į kampą. 

Vajentai teko girdėti tik apie porą išsižadėtų agentų. Keista, bet vėliau nė 
sykio su jais nesusidūrė. Spėjo, kad po oficialaus tyrimo valdžia tuodu atleido ir 
prisakė niekada nebeužmegzti kontakto su Konsorciumo darbuotojais. 

Bet nūnai ją apėmė abejonės. 

Tu pernelyg jautriai reaguoji, save ramino ji. Konsorciumas pasitelkia gerokai 
elegantiškesnius metodus nei šaltakraujiška žmogžudyste. 

Tačiau kūną vėl nukratė šaltukas. 

Vos tik prie daugiabučio namo prisistatė Bruderio komanda, instinktai pa- 
ragino nešti kailį nuo viešbučio stogo, ir dabar Vajenta klausė savęs, ar tik nuo- 
jauta jos neišgelbėjo. 

Niekas nenumano, kur aš esu. 

Tiesia Viale de/ Poggio Imperiale rūkdama į šiaurę, Vajenta suvokė, kaip per 
keletą valandų pasikeitė jos padėtis. Vakar baiminosi, kad praras darbą. Dabar 


bijojo prarasti gyvybę. 


20 SKYRIUS 


K“ Florenciją supo siena ir centrinio įėjimo funkcijas atliko 1326-aisiais 
umūryti Porta Romana. Slenkant šimtmečiams, didžioji perimetro sienų 
dalis buvo sunaikinta, bet Romos vartai vis dar egzistuoja ir eismo srautas plūsta 
į miestą pro skliautuotą gigantiškų įtvirtinimų tunelį. 

Patys vartai, į penkiasdešimties pėdų aukštumas kylanti, iš plytų ir akmens 
suręsta užkarda, išsaugojo medines duris su skląsčiu, bet anga visada būna atvira, 
kad pro ją galėtų kursuoti transporto priemonės. Priešais Porta Romana sueina 
šeši pagrindiniai keliai, įsiliejantys į žiedą, kurio žolėtame viduryje stiebiasi augi 
Mikelandželo Pistoleto statula — pro miesto vartus išeinanti, ant galvos milži- 
nišką ryšulį nešanti moteris. 

Nors dabar vietinės apylinkės virtusios eismo košmaru, kitados greta aske- 
tiškų Florencijos vartų vykdavo Fiera dei Contratti — Sutarčių mugė, — kurioje 
tėvai mėgindavo ištekinti dukras ir stengdamiesi užsitikrinti kuo didesnį kraitį 
versdavo jas gundomai šokti. 

Šįryt, kai iki Romos vartų liko keli šimtai jardų, Siena sustabdė padango- 
mis cypiantį triratį ir įsitcmpusi mostelėjo į priekį. Lengdonas pažvelgė iš už jos 
nugaros ir akimoju užsikrėtė bendražygės nerimu. Priešakyje driekėsi tuščiąja 


ciga veikiančio transporto vora. Judėti žiedu neleido policijos barikada, prie jos 

artinosi kitos patrulinės mašinos. Vairuotojus apklausė palei automobilius vaikš- 
čiojantys ginkluoti pareigūnai. 

Negali būti, kad ieško mūsų, pamanė Lengdonas. Ar gali? 

Jydviejų kryptimi, atokiau nuo grūsties, į Via/e Machiavelli šlaito viršų trau- 
kė prakaituotas dviratininkas. Jis mynė velomobilio pedalus, priešais save ener- 
gingai kilnodamas plikas kojas. 

Siena šūksniu paklausė: 

— Cosė successo?" 

— Echi lo sa" — sunerimęs atsiliepė jis. — Carabinieri, — pridūrė ir nu- 
skubėjo pro šalį nekantraudamas išsinešdinti. 

Moteris paniurusi atsigręžė į Lengdoną. 

— Kelio užtvara. Karinė policija. 

Toli užnugaryje sukaukė sirenos, ir Siena baimės perkreiptu veidu visu 
kūnu atsigręžė į Makiavelio alėją. 

Mes įkalinti viduryje, pamanė Lengdonas, žvilgsniu ieškodamas kokios 
kryžkelės, automobilių aikštelės ar privažiavimo tako, bet kairėje tematydamas 
privačius namus, o dešinėje — aukštą akmeninę sieną. 

— Ana ten, — liepė jis, mosteldamas pirmyn. Už trisdešimties jardų dunk- 
sojo kilnojamoji cemento maišyklė, žadanti bent šiokią tokią priedangą. 

Sienos Bruks vairuojamas motociklas užlėkė ant šaligatvio ir dideliu greičiu 
nuburzgė į statybvietę. Bet jiems atsidūrus už cemento maišyklės paaiškėjo, kad 
toji užstoja tiktai triratį. 

— Sek paskui mane. — Ji nuskuodė prie nedidelio įrankių sandėliuko, 
įsprausto tarp krūmokšnių, kurie vešėjo pric akmeninės sienos. 

Čia ne sandėliukas, susigaudė Lengdonas, kai žengus arčiau nosį ėmė riesti 
tvaikas, o A1/nojanasis fualetas. 

Pripuolant prie statybininkų biotualeto, juos atsivijo vis garsiau spiegian- 
čios policijos automobilių sirenos. Siena patrūkčiojo rankeną, bet pradaryti durų 
neleido sunki grandinė ir kabamoji spyna. Lengdonas griebė ją už dilbio ir pri- 
vertė lįsti į tarpą, tarp kabinos ir akmeninės užtvaros. Jiedu vos tilpo ankštoje, 
slogiai dvokiančioje erdvėje. 

Vos tik jis įsispraudė įkandin, akiratyje pasirodė juodas kaip degutas „Su- 
baru Forester“ su užrašu CARABINIERI ant šono. Visureigis lėtai nuriedėjo pro 
jųdviejų slėptuvę. 


Kas atsitiko? ///a/.) 
* Kas ten žino! (Ira/.) 

Italijos karo policija, sau tarė Lengdonas, negalėdamas tuo patikėti. Įdomu, 
paklausė savęs, ar pareigūnams įsakyta šauti be perspėjimo? 

— Kažkam ne juokais rūpi mus rasti, — sušnibždėjo Siena. — Nežinau 
kaip, bet jiems pavyko. 

— Gal navigatoriumi? — balsu pasvarstė Lengdonas. — Kas, jei projekto- 
riuje yra sekimo prietaisas? 

Moteris pakratė galvą. 

— Patikėk, jeigu tą daikčiuką būtų įmanoma atsekti, mus jau suptų policija. 

Aukštaūgis Lengdonas pasimuistė, mėgindamas patogiau įsitaisyti siauroje 
angoje, ir ant užpakalinės biotualeto sienos, prieš pat savo nosį, išvydo stilingų 
grafičių koliažą. 

Leiskite tuo užsiimti italams. 

Amerikoje daugumą kilnojamųjų tualetų margino infantilūs paveikslėliai, 
miglotai primenantys gigantiškas krūtis ir penius. Bet šitas grafitis labiau panė- 
šėjo į dailės studento sąsiuvinio eskizus — Žmogaus akis, tikroviškai pavaizduota 
ranka, vyro profilis, pasakų slibinas. 

— Italijoje nuosavybė bjaurojama ne vien taip, — pasakė Bruks, lyg per- 
skaičiusi jo mintis. — Kitoje akmeninės sienos pusėje veikia Florencijos meno 
institutas. 

Tarsi patvirtindama jos žodžius, tolumoje pasirodė grupelė studentų, kurie 
po pažastimis spaudė aplankus ir palengva ėjo jųdviejų link. Jaunuoliai šnekučia- 
vosi, degėsi cigaretes ir stebėjosi, kam šalia Romos vartų prireikė užkardų. 

Lengdonas su Siena kiek pritūpė, kad jų nepastebėtų studentai, ir tuo pat 
metu jam į galvą visiškai netikėtai šovė įdomi mintis. 

Perpbus užkasti nusidėjėliai, kurių kojos kyšo lauke. 

Kad ir kas sudirgino vaizduotę — žmogaus išmatų tvaikas ar plikomis kojo- 
mis mataruojantis velomobilio vairuotojas, — Lengdono sąmonėje ūmai blyks- 
telėjo sušvinkusio Maleboldžės pasaulio ir iš žemės kyšančių nuogų kojų vaizdas. 

Jis bemat atsisuko į bendražygę. 

— Klausyk, mūsiškėje La Mappa versijoje kojos styro dešimtajame griovyje, 
ar ne? Žemutiniame Maleboldžės lygmenyje? 

Siena jam atsakė keistu žvilgsniu, tarytum bylojančiu, kad tokioms kal- 
boms — ne pats tinkamiausias metas. 

Sekundės dalelę Lengdonas vėl persikėlė į Vieną, kur skaitė paskaitą. Jis 
stovėjo scenoje, jau nusiteikęs savo didingam finalui, ką tik žiūrovams parodęs 
Giustavo Dorė graviūrą — virš Maleboldžės gyvenantį sparnuotą pabaisą Ge- 


rioną su nuodingu geluonimi užsibaigiančia uodega. 

— Su šėtonu mes susitiksime tik tada, — per garsiakalbius dudeno žemas 
jo balsas, — kai įveiksime dešimt Maleboldžės griovių, kuriuose baudžiami suk- 
čiai — sąmoningai blogybes krėtę nusidėjėliai. 

Lengdonas įjungė detalų Maleboldžės vaizdą ir ėmė paeiliui vardyti griovius: 

— Taigi nuo viršaus į apačią: moterų suvedžiotojai ir sąvadautojai, kuriuos 
botagais čaižo velniai... žmonių išmatų buzoj nugrimzdę saldžialiežuviai... iki 
pusės užkasti bažnytinių apeigų pardavėjai iš žemės kyšančiomis kojomis... bur- 
tininkai atbulai persuktomis galvomis... į kunkuliuojančią dervą panirę korum- 
puoti politikai... veidmainiai sunkiais švininiais gobtuvais... gyvačių kandžiojami 
plėšikai... liepsnų ryjami netikę patarėjai... demonų draskomi nesantaikos kurs- 
tytojai... ir pagaliau neatpažįstamai sumaitoti melagiai. — Jis atsigrįžo į žiūro- 
vus. — Labiausiai tikėtina, kad žemutinį griovį Dantė skyrė melagiams, nes dėl 
įvairių prasimanymų jam teko apleisti mylimąją Florenciją ir gyventi tremtyje. 

— Robertai? — balsas buvo Sienos. 

Lengdonas akimirksniu grįžo į dabartį. 

— Kas nutiko? — smalsiai į jį žiūrėdama paklausė moteris. 

— Mūsiškis La Mappa variantas... paveikslas perdarytas! — švarko kišenėje 
Lengdonas sužvejojo projektorių ir ankštoje aplinkoje kaip įmanydamas stipriau 
jį pakratė. Rutulinis maišiklis subarškėjo, tačiau garsą nustelbė sirenos. — Kad ir 
kas sukūrė šitą atvaizdą, tas žmogus pakoregavo Maleboldžės lygius! 

Užsižiebusį prietaisą jis pakreipė į glotnų paviršių. Prieblandoje ryškiai nu- 
švito La Mappa del! Inferno. 

Botičelio šedevras ant biotualeto sienos, susigėdęs pagalvojo Lengdonas. Ko 
gero, neelegantiškiausioje vietoje iš visų, kuriose buvo eksbonuojami Botičelio darbai. 
Jis akimis permetė dešimt griovių ir įsiaudrinęs sulinkčiojo. 

— Taip! — šūktelėjo. — Kūrinys perdirbtas! Apatiniame Maleboldžės 
griovyje turėtų knibždėti subjauroti, o ne žemyn galva užkasti žmonės. Dešim- 
tasis griovys numatytas melagiams, o ne prekeiviams bažnytinėmis apeigomis! 

Pastebėjimas suintrigavo Sieną. 

— Bet... kam juos prireikė sukeisti vietomis? 

— Catrovacer, — tyliai pratarė Lengdonas, žvelgdamas į raides, pridėtas 
prie kiekvieno lygmens. — Ne, čia parašyta kitkas. 

Nors sužalojimas ištrynė pastarųjų dviejų dienų prisiminimus, jis jautė, kad 
ilgalaikė atmintis veikia nepriekaištingai. Užsimerkė ir suskato mintyse analizuo- 
ti regimų dviejų Za Mappa versijų skirtumus. Maleboldžėje pokyčių buvo mažiau 
nei Lengdonas tikėjosi... bet dabar lyg netikėtai pakilo jo akis dengiantis šydas. 


90 DAN BROWN » INFERNO 


Staiga bet kokios abejonės prasisklaidė. 

Ieškokite, ir rasite! 

— Kas yra? — paklausė Siena. 

Jam perdžiūvo burna. 

— Aš žinau, kodėl esu Florencijoje. 

— Tikrai?! 

— Taip, ir žinau, kur turėčiau keliauti. 

Siena griebė jį už rankos. 

— Kur? 

Lengdonui dingojos, kad nuo tada, kai atsigaivelėjo ligoninėje, jo kojos pir- 
mą kartą atsirėmė į tvirtą pagrindą. 

— Šios dešimt raidžių, — pašnibždomis ištarė jis, — tiksliai nurodo, kokios 
vietos reikia ieškoti senamiestyje. Ten ir slypi atsakymai. 

— Kur senamiestyje? — neatlyžo Siena. — Ką tu supratai? 

Anapus biotualeto nuaidėjo juokas. Pro šalį žingsniavo kita įvairiomis kal- 
bomis plepančių ir sąmojus laidančių studentų grupelė. Lengdonas iš už būdelės 
atsargiai kyštelėjo nosį ir juos nulydėjo žvilgsniu. Tuomet pasidairė policijos. 

— Metas judėti. Viską išaiškinsiu pakeliui. 

— Pakeliui? — Siena sulingavo galva. — Mes niekaip nepraeisime pro 
Romos vartus. 

— Lik čia, — liepė jis. — Po trisdešimties sekundžių sek paskui mane. 


Lengdonas nėrė laukan, palikdamas naująją draugę vieną ir priblokštą. 


21 SKYRIUS 


cusi! — Robertas Lengdonas nusivijo studentų būrį. — Scusate" 
Jaunuoliai atsisuko, ir jis apsimetė besižvalgančiu pasiklydusiu turistu. 

— Dovė / Instituto statale d arte?“ — paklausė laužyta italų kalba. 
Tatuiruotas vaikis šaltakraujiškai išpūtė cigaretės dūmą ir su pašaipa atsakė: 
— Non parliamo italiano.“** — Jis šnekėjo su prancūzišku akcentu. 
Viena iš merginų pabarė bičiulį ir mandagiai mostelėjo palei ilgąją sieną, 
rodydama į Porta Romana. 
* Atleiskite! Atsiprašau! (//a/.) 


“* Kuryra Meno institutas? (Iza/.) 
** Mes nekalbanne itališkai. (Ira/.) 

— Piū avanti, sempre dritto. 

Dar pirmyn ir tiesiai, išsivertė Lengdonas. 

— Grazie. 

Tartum po signalo, nepastebimai išlindusi iš už kilnojamojo tualeto, jų pu- 
sėn nupėdino Siena. It gluosnis liekna trisdešimt dvejų metų moteris prisigreti- 
no prie grupės, ir Lengdonas pasitikdamas nuleido ranką jai ant peties. 

— Čia mano sesuo Siena. Ji — dailės mokytoja. 

Tatuiruotasis sumurmėjo: 

— Karšta pupytė. 

Jo draugužiai nusijuokė. 

Nekreipdamas dėmesio į vaikinų reakciją, Lengdonas kalbėjo toliau: 

— Florencijoje ieškome kokios nors mokymo įstaigos, kuri metams įdar- 
bintų mano seserį. Ar galėtume paeiti su jumis? 

— Ma certo," — nusišypsojo jaunoji italė. 

Būreliui artėjant prie policininkų, ties Romos vartais įrengusių užkardą, 
Siena įsitraukė į pokalbį su studentais, o Lengdonas susikūprinęs, bandydamas 
nepakliūti pareigūnams į akis, slinko grupės viduryje. 

Ieškokite, ir rasite. Jam įsivaizduojant dešimt Maleboldžės griovių, iš jaudu- 
lio širdis daužėsi krūtinėje kaip pašėlusi. 

Catrovacer. Dešimt raidžių tiesiogiai susijusios su viena iš myslingiausių 
meno pasaulio paslapčių — prieš šimtmečius iškilusiu, bet taip ir neišspręstu gal- 
vosūkiu. 1563 metais Florencijoje, garsiuosiuose Senuosiuose rūmuose, aukštai 
ant sienos atsirado per keturiasdešimt pėdų nuo žemės nutolusi, be žiūronų veik 
neįmatoma žinutė. Visiems prieš akis užrašytų žodžių niekas neįžvelgė ištisus 
šimtmečius, kol galų gale dvidešimto amžiaus aštuntame dešimtmetyje juos pa- 
stebėjo nūdien žymus menotyrininkas ir paskui daugelį metų mėgino atskleisti 
jų prasmę. Buvo iškelta daugybė teorijų, tačiau žinutės taip ir nepavyko perprasti. 

Kodas jį grąžino į gerai žinomą sritį — tarsi į uostą, sergstintį nuo nepažįs- 
tamos kunkuliuojančios jūros. Juk Lengdono stichija buvo meno istorija ir seno- 
viniai slėpiniai, o ne pavojingų medžiagų biologiniai vamzdeliai ir ginklų šūviai. 

Pro Romos vartus plūstelėjo papildomų policijos pajėgų automobiliai. 

— Jėzau, — pratarė tatuiruotas vaikis. — Kad ir ką jiems maga rasti, tas 
žmogus greičiausiai prikrėtė siaubingų dalykų. 

Grupė pasiekė centrinį įėjimą į Meno institutą ir prisidėjo prie studentų, 


Žinoma (iza/). 

stebinčių įvykius greta Por/a Romana. Už minimalų atlygį dirbantis apsauginis 
atsainiai dirsčiojo į pažymėjimus, kuriuos rodė į instituto teritoriją plūstantys 
studentų pulkai — jį labiau domino, kodėl čia sulėkė tiek policininkų. 

Per aikštę nuaidėjo stabdžių cypimas, ir prie Romos vartų čiūžtelėjęs susto- 
jo gerai pažįstamas juodas furgonas. 

Lengdonui nereikėjo antrą kartą žiūrėti, kas gi čia atvyko. 

Jiedu su Siena pasinaudojo proga ir netardami nė žodžio, sekdami paskui 
naujuosius draugus, smuko pro vartus. 

Link Instituto Statale d'Arte vedė stebėtinai gražus, kone didingai atrodantis 
kelias. Iš abiejų pusių stiebėsi nežymiai palinkę aukšti ąžuolai, ir jų lapija rėmino 
tolumoje blankiai geltonuojantį statinį su trijų dalių portiku ir priešais žaliuojan- 
čia ovalo formos plačia veja. 

Kaip ir daug ką šiame mieste, pastatą užsakė žymioji dinastija, penkiolik- 
tame, šešioliktame ir septynioliktame amžiuose dominavusi politiniame Floren- 
cijos gyvenime. 

Medičiai. 

Vien jų pavardė simbolizavo Florenciją. Per tris viešpatavimo šimtmečius 
karališkieji Medičių rūmai sukaupė neapsakomus turtus, įgijo beribę įtaką, pa- 
sauliui dovanojo keturis popiežius, dvi Prancūzijos karalienes ir stambiausią Eu- 
ropoje finansinę instituciją. Net ir mūsų laikais bankai taiko Medičių išrastus 
sąskaitybos metodus — kredito ir debeto dvejybinio įrašo sistemą. 

Vis dėlto įspūdingiausias valdovų palikimas matyti ne finansuose ar politi- 
koje, o meno srityje. Būdami, ko gero, dosniausi mecenatai, kokie tik kada nors 
egzistavo meno sferoje, jie nuolat išlaidžiai dalijo pinigus užsakymams ir taip 
kurstė Renesanso liepsnas. Padėdavo įvairiausiems švicsuliams, pradedant Da 
Vinčiu, baigiant Galilėjumi ir Botičeliu — pastarasis garsiausią kūrinį, „Veneros 
gimimą“, nutapė Lorenco de Medičio paprašytas erotiškai gundančio paveikslo, 
kurį šis galėtų pakabinti virš santuokinės pusbrolio lovos kaip vestuvių dovaną. 

Lorencas de Medičis — anuomet dėl labdaringos veiklos pramintas Lo- 
rencu Nuostabiuoju — pats buvo prityręs dailininkas ir poetas, be to, puikiai ge- 
bėdavęs įžvelgti talentą. 1489 metais, susižavėjęs jauno Florencijos skulptoriaus 
darbu, pasiūlė vaikinukui persikraustyti į Medičių rūmus ir lavintis apsuptam 
dailės, genialios poezijos ir aukštos kultūros. Medičio globojamas paauglys su- 
žydėjo ir galų gale nukalė dvi iš žymiausių skulptūrų per visą pasaulio istori- 
ją — „Pietą“ bei „Dovydą“. Šiandien jį pažįstame kaip Mikelandželą, kūrybinį 
gigantą, kai kada vadinamą didžiausia Medičių dovana žmonijai. 

Atsižvelgdamas į senųjų valdovų aistrą menui, Lengdonas nujautė, kad jų 
giminė džiaugtųsi žinodama, kad priešais jį dunksantis pastatas, anuomet Medi- 
čių arklidės, virto energijos sklidinu Meno institutu. Žirgai buvo įkurdinti šioje 
ramioje vietovėje, — kuri nūnai įkvėpdavo jaunus menininkus, — nes greta drie- 
kėsi jodinėjimui skirti plotai, vieni iš prašmatniausių Florencijoje. 

Boboli sodai. 

Lengdonas trumpam nukreipė akis kairėn, į kyšančias virš aukštos sienos 
medžių viršūnes. Erdvus parkas buvo tapęs populiaria turistų vieta. Jis žinojo, 
kad patekę į sodus jiedu su Siena sugebėtų nepastebimi apeiti Romos vartus. Juk 
tose platybėse nestigo slėptuvių — giraičių, labirintų, grotų, paminklų nimfoms. 
Svarbiausia, kad perlėkę Boboli sodus jie atkaktų iki Pičių rūmų, akmeninės cita- 
delės, kadaise pagrindinės kunigaikščių Medičių rezidencijos, kurios šimtas ke- 
turiasdešimt kambarių tebėra vienas iš dažniausiai lankomų Florencijos turistų 
traukos centrų. 

Jei mes nusigautume iki Pičių rūmų, mąstė Lengdonas, tiltas į senamiestį būtų 
pasiekiamas ranka. 

Jis apsimestinai atsainiai mostelėjo į parką supančią sieną. 

— Kaip mums patekti į sodus? Kol dar neužsukome į institutą, mielai juos 
aprodyčiau seseriai. 

Tatuiruotas vaikis pakratė galvą. 

— Čia kelio nėra. Įėjimą rasite prie Pičių rūmų. Jums teks pro Romos var- 
tus važiuoti į priešingą parko pusę. 

— Skiedalai, — išrėžė Siena. 

Į moterį atsisuko visi, įskaitant Lengdoną. 

— Nagi nagi... — glostydama gelsvų plaukų uodegėlę ji nutaisė koketišką 
vypsnį, — tik nesakykite, kad jūs, bičiuliai, niekada slapta nelendate į sodus pa- 
rūkyti žolės ar šiaip pakvailioti. 

Jaunuoliai susižvalgė ir staiga prapliupo juoktis. 

Vaikinas su tatuiruotėmis, regis, ją įsimylėjo iki ausų. 

— Mem,jūs tikrai turėtumėt mums dėstyti. — Jis nuvedė Sieną iki statinio 
ir pamojo į automobilių aikštelę už kampo. — Matot pašiūrę? Ana ten, kairėje? 
Už jos rasite žemėtą kauburį. Užlipkite ant stogo, ir galėsite peršokti sieną. 

Moteris iškart patraukė tikslo link. Ji žvilgtelėjo per petį ir globėjiškai nu- 
sišypsojo Lengdonui. 


— Eikš, broluži Bobai. Nebent esi per senas peršokti per užtvarą? 

| Pa sėdinti žilaplaukė prigludo kakta prie neperšaunamo lango ir užsi- 
merkė. Po ja sukosi žemė. Nuo gautų vaistų pykino. 

Man reikia medikų pagalbos, į galvą atėjo mintis. 

Bet pric pat įsitaisęs ginkluotas sargybinis vykdė griežtus įsakymus — ne- 
kreipti dėmesio į jos poreikius, kol bus sėkmingai atlikta užduotis. Sprendžiant iš 
aplinkui aidinčių chaotiškų garsų, jiems nelemta užbaigti misijos artimiausiu metu. 

Svaigulys stiprėjo, ir dabar ji vos prakvėpavo. Mėgindama atsilaikyti prieš 
naują šleikštulio bangą, žilaplaukė paklausė savęs, kaip gyvenimas ją atvedė į 
šitokią siurrealistišką kryžkelę. Atsakymas per daug sudėtingas, kad skendėjant 
kvaitulyje pavyktų jį išnarplioti, tačiau dėl pradinio kelionės taško nekilo jokių 
abejonių. 

Niujorkas. 

Prieš dvejus metus. 

Į Manhataną ji atskrido iš Ženevos, kurioje dirbo Pasaulio sveikatos orga- 
nizacijos direktore — itin visų geidžiamą ir prestižinį postą užėmė beveik prieš 
dešimtmetį. Kaip užkrečiamųjų ligų ir sparčiai plintančių infekcijų epidemiolo- 
gijos specialistę ją pakvietė į Jungtinių Tautų būstinę įvertinti pandemijos grės- 
mės trečiojo pasaulio šalyse. Per savo raminančią, optimistišką kalbą PSO vadovė 
bendrais bruožais išklojo apie kelias sistemas, padedančias užfiksuoti pradines 
ligų stadijas, Pasaulio sveikatos organizacijos parengtus gydymo planus ir kitus 
dalykus. Netgi sulaukė griausmingų ovacijų. 

Vėliau, koridoriuje bendraujant su užsilaikiusiais akademikais, pašnekesį 
nutraukė atžygiavęs JI darbuotojas su aukšto lygio diplomato kortele. 

— Daktare Sinski, su mumis ką tik susisiekė Tarptautinių santykių taryba. 
Kai kas iš tenykščių norėtų su jumis pasimatyti. Lauke stovi jums atsiųstas au- 
tomobilis. 

Nustebusi, kick išmušta iš vėžių, daktarė Elizabeta Sinski atsiprašė moks- 
lininkų ir pasiėmė savo kelioninį krepšį. Kai limuzinas nulėkė Pirmuoju aveniu, 
ją apėmė keistas nerimas. 

Tarptautinių santykių taryba? 

Elizabeta Sinski, kaip ir didžiuma, gandus buvo girdėjusi. 

Dvidešimto amžiaus trečiajame dešimtmetyje įkurtai TST praeityje pri- 


klausė bemaž visi valstybės sekretoriai, per pustuzinis prezidentų, dauguma 

CŽV bosų, senatorių, teisėjų, taip pat ir legendinės dinastijos, pavyzdžiui, Mor- 
ganai, Rotšildai, Rokfeleriai. Neprilygstama intelekto, politinės įtakos ir turto 
sankaupa išgarsino Tarptautinių santykių tarybą kaip „galingiausią privatų klubą 
visoje Žemėje“. 

Vadovaudama Pasaulio sveikatos organizacijai, Elizabeta dažnai sukioda- 
vosi tarp šulų. Visai neseniai, atkreipęs dėmesį į ilgametę jos tarnybą ir tiesmukas 
manieras, reikšmingas žurnalas įtraukė daktarę Sinski į įtakingiausių pasaulio 
žmonių sąrašą. Pasaulio sveikatos veidas — po nuotrauka skelbė užrašas, kuris 
Elizabetai pasirodė ironiškas, nes vaikystėje ją kamavo sunkios ligos. 

Astmos iškankintą šešerių metų mergaitę ėmė gydyti viltį teikiančiais 
naujais vaistais — ką tik atrastais gliukokortikoidais, arba steroidiniais hormo- 
nais, — kurių didelės dozės stebuklingai išgydė astmos simptomus. Deja, nenu- 
matytas šalutinis poveikis paaiškėjo gerokai vėliau, lytinio brendimo metu nesu- 
laukus menstruacijų ciklo. Ji niekada nepamiršo slogių akimirkų, kurias išgyveno 
būdama devyniolikos, kai gydytojo kabinete sužinojo, kad reprodukcijos sistemai 
padaryta neatitaisoma žala. 

Elizabeta Sinski negalėjo turėti vaikų. 

Bėgant laikui, jūs būtinai užpildysite vidinę tuštumą, tikino daktaras, tačiau 
liūdesys ir pyktis tiktai sustiprėjo. Galimybę pastoti negailestingai atėmę vaistai 
nenuslopino dauginimosi instinktų. Su troškimais patenkinti neįmanomą aistrą 
ji grūmėsi ne vieną dešimtmetį. Netgi dabar, šešiasdešimt vienerių, PSO vado- 
vei nudiegdavo paširdžius kiekvieną sykį, kai akiratyje sušmėžuodavo motina su 
kūdikiu. 

— Mes beveik vietoje, — pranešė limuzino vairuotojas. 

Elizabeta šepečiu skubiai persibraukė ilgas žilas garbanas, veidrodyje apžiū- 
rėjo veidą. Netrukus automobilis sustojo, ir vairuotojas atidaręs dureles pagelbėjo 
jai išlipti laukan, į prabangų Manhatano kvartalą. 

— Palauksiu jūsų čia, — tarė. — Kai grįšite, važiuosime tiesiai į oro uostą. 

Tarptautinių santykių taryba savo būstinę įkūrė neoklasikinio stiliaus 
pastate, kitados „Standard Oil“ kompaniją valdžiusio magnato namuose, kurie 
stūksojo prie Parko aveniu ir Šešiasdešimt aštuntosios gatvės sankryžos. Į akis 
nekrentanti išorė padėjo statiniui lengvai įsilieti į elegantišką kraštovaizdį ir jo- 
kiomis užuominomis neišdavė unikalios jo paskirties. 

— Daktare Sinski, — ją pasitiko apkūni priimamojo sekretorė. — Prašom 
eiti čia. Jis jūsų laukia. 

Gerai, bet kas tas „jis“? Elizabeta prašmatniu koridoriumi nusekė įkandin 

sekretorės, kuri prisiartino prie uždarų durų, subarbeno, atvėrė jas ir mostu pa- 
ragino viešnią įeiti. 

Ji žengė per slenkstį, ir durys užsitrenkė. 

Nedidelį tamsų posėdžių kambarį apšvietė tiktai žvilgantis vaizdo ekranas. 
Priešais jį stypsojo itin aukštas ilgakojis siluetas. Nors veido nebuvo matyti, PSO 
direktorė jautė patalpoje tvyrančią galios atmosferą. 

— Daktare Sinski, — veriančiu balsu prabilo vyriškis, — ačiū, kad prie 
manęs prisijungėte. 

Kapota, aiški tartis bylojo, kad žmogus veikiausiai kilęs iš Šveicarijos, Eli- 
zabetos gimtinės, arba iš Vokietijos. 

— Prašau sėstis, — nepažįstamasis mostelėjo į kėdę priešakinėje kambario 
dalyje. 

Nė neprisistatysite? Elizabeta pakluso. Ją apėmusio dirglumo nenumalšino ir 
ekrane užsižiebęs atvaizdas. Kas per ve/niava? 

— Ryte klausiausi jūsų kalbos, — pareiškė siluetas. — Dėl jos sukoriau ilgą 
kelią. Pasirodėte įspūdingai. 

— Dėkui, — atsakė ji. 

— Beje, norėčiau pridurti, kad jūs gražesnė nei maniau... nors pagyvenusi ir 
dėl pasaulio sveikatos puoselėjanti trumparegišką požiūrį. 

Elizabetai nukaro žandikauliai. Komentaras skambėjo užgauliai įvairiau- 
siais atžvilgiais. 

— Atleiskit? — ji įsispitrijo į tamsą. — Kas jūs toks? Ir kodėl mane pasi- 
kvietėte? 

— Dovanokit už nevykus; mano bandymą pajuokauti, — atsiliepė išstypęs 
šešėlis. — Vaizdas ekrane paaiškins, kodėl esate čia. 

Sinski nukreipė akis į ekrano rodomą šiurpų paveikslą, kuriame vilnijo be- 
ribė Žmonijos jūra, tankūs nuogų kūnų raizginiai, vienų per kitus ropojančių, 
sunykusių individų grūstys. 

— Didis menininkas Giustavas Dorė, — paskelbė vyriškis. — Ypač niūriai 
interpretuota Dantės Aligjerio pragaro vizija. Tikiuosi, reginys jūsų netrikdo... 
nes kaip tik tokį likimą mums žada ateitis. — Nutilęs jis lėtai patraukė viešnios 
kryptimi. — Tuojau atskleisiu kodėl. 

Siluetas slinko artyn ir su kiekvienu žingsniu, regis, nenumaldomai augo. 

— Jeigu suplėšyčiau popierių... — šešėlis nuo stalo pakėlė lapą ir garsiai 
perdrėskė jį pusiau, — abi dalis sudėčiau į krūvelę... — jis taip ir padarė, — ir 


pakartočiau procesą... vyriškis vėl perplėšė popierius ir juos sušūsniavo, — mano 

stirta būtų keturis sykius storesnė už originalą, teisingai? — kabineto prieblan- 
dojc žmogaus akys tarytum ruseno. 

Elizabetai nepatiko globėjiškas pašnekovo tonas ir agresyvi laikysena. Bet 
ji nutylėjo. 

— Hipotetiškai kalbant, — artėdamas pratęsė ilgšis, — jeigu lapo storis 
siekia vieną dešimtąją milimetro, o aš kartoju procedūrą... sakykime, penkiasde- 
šimt sykių... ar žinot, kokio aukščio susidarytų stirta? 

PSO direktorė pasišiaušė. 

— Be abejo. — Ji atkirto priešiškiau nei ketino. — Vienos dešimtosios 
milimetro, padauginto iš dviejų, pakelto penkioliktuoju laipsniu. Tai vadinama 
geometrine progresija. Ar galiu paklausti, ką čia veikiu? 

Vyriškis šyptelėjo ir sulinksėjo, tartum moters žinios jam būtų padariusios 
įspūdį. 

— Taip, ar įsivaizduojate fizinę matematinio dydžio išraišką? Vienos de- 
šimtosios milimetro, padauginto iš dviejų, pakelto penkioliktuoju laipsniu? Ar 
žinote, kaip išaugo mūsų stirta? Dvigubinta vos penkiasdešimt kartų, ji beveik 
siekia... saulę. 

Elizabeta nenustebo. Su stulbinančia geometrinio augimo galia nuolat su- 
sidurdavo savo veiklos srityje. Užkrato zonos... infekuotų ląstelių replikacija... tikė- 
inas mirusiųjų skaičius. 

— Atleiskit, jei pasirodysiu naivi, — pasakė ji nė nesistengdama nuslėpti 
susierzinimo, — bet man neaišku, kur jūs lenkiate. 

— Kur lenkiu? — išstypėlis tyliai sukrizeno. — Esmė ta, kad žmonių gau- 
sėjimo istorija dar drastiškesnė. Kaip ir popieriaus šūsnies atveju žemės populia- 
cijos ištakos gana menkos... tačiau potencialas grėsmingas. 

Siluetas vėl pajudėjo iš vietos. 

— Apmąstykit mano žodžius. Prireikė tūkstantmečių — nuo Žmonijos 
apyaušrio iki devyniolikto amžiaus pradžios, — kad mūsų gretos padidėtų iki 
vieno milijardo. Sunku patikėti, bet per kitą šimtmetį, iki dvidešimto amžiaus 
trečio dešimtmečio, skaičius padvigubėjo. Paskui užteko vos penkiasdešimties 
metų, ir žmonių — jau kežuri milijardai. Kaip suprantat, labai greitai mūsų bus 
aštuoni milijardai. Vien šiandien Žemės planeta pasipildė ketvirčiu milijono... 
ketvirčiu mi/ijono. Ir taip nutinka kiekviena dieną, bet kokiu oru. Kasmet žmonių 
padaugėja tiek, kiek jų gyvena Vokietijoje. 

Aukštaūgis vyras sustingo iškilęs virš Elizabetos. 

— Kiek jums metų? 

Dar vienas užgaulus klausimas. Tiesa, kaip PSO vadovė, ji buvo pratusi 
diplomatiškai reaguoti į priešiškumą. 

— Šešiasdešimt vieneri. 

— Ar žinojote, kad jei su pasauliu atsisveikinsite dar po devyniolikos, su- 
laukusi aštuoniasdešimties, per jūsų gyvenimo trukmę populiacija bus pažrigu- 
bėjusi. Viena gyvenimo trukmė — trigubai daugiau žmonių. Pagalvokite, kokios 
išvados peršasi. Jūsiškė PSO vėl pakoregavo prognozes į blogesnę pusę, spėdama, 
kad iki dvidešimt pirmo amžiaus vidurio mūsų gyvens apytikriai devyni milijar- 
dai. Žaibiškai greitai nyksta gyvūnų rūšys. Į padanges šauna menkėjančių gamtos 
išteklių poreikis. Vis sunkiau rasti švaraus vandens. Pagal bet kokius biologinius 
kriterijus žmonių giminės skaičius peržengė ribą, ties kuria dar galėtume paken- 
čiamai egzistuoti. O katastrofos akivaizdoje Pasaulio sveikatos organizacija — 
planetos sveikatos sergėtoja — stengiasi gydyti diabetą, kaupti kraujo atsargas, 
kovoti su vėžiu. — Jis nutilo dėbsodamas į daktarę Sinski. — Pakviečiau jus 
norėdamas tiesiai šviesiai paklausti, kodėl PSO nedrįsta spręsti ncatidėliotinos, 
svarbiausios problemos? 

Elizabeta jau kunkuliavo iš pykčio. 

— Kad ir kas esate, jūs privalote puikiai žinoti, kad PSO /a6ai rimtai žiūri 
į gyventojų perteklių. Pastaruoju metu išleidome milijonus dolerių, siųsdami gy- 
dytojus į Afriką, kur jie nemokamai dalija prezervatyvus ir tenykščiams suteikia 
žinių apie gimstamumo kontrolę. 

— O, taip! — nusivaipė pašnekovas, — bet jums ant kulnų lipa dar gau- 
sesnė armija katalikų misionierių, kurie dėsto afrikicčiams, esą jie keliaus į pra- 
garą, jeigu naudosis gumelėmis. Afrikoje aplinkosaugininkus užgriuvo naujos 
bėdos — kalnai užkastų neišpakuotų prezervatyvų. 

Elizabeta turėjo sutelkti jėgas, kad nulaikytų liežuvį už dantų. Taip, jis ne- 
klydo, bet šiuolaikiniai katalikai ėmė priešintis Vatikano įpročiui kištis į repro- 
dukcinius reikalus. Ypač stengėsi Melinda Geits, nuoširdžiai pamaldi katalikė, 
kuri rizikuodama užsitraukti Bažnyčios rūstybę įsipareigojo skirti penkis šimtus 
šešiasdešimt mi/ijony dolerių, idant planetoje pagerėtų gimstamumo kontrolė. 
Bilas ir Melinda Geitsai per savo fondą siekė, kad Žemė būtų kuo sveikesnė, ir 
už pastangas nusipelnė kanonizavimo. Deja, vienintelė institucija, galinti tuodu 
paskelbti šventaisiais, kažkodėl nepajėgė susigaudyti, kokia krikščioniška jų veikla. 

— Daktare Sinski, — tęsė šešėlis. — PSO nesugeba pripažinti, kad Žemė 
serga vienintele liga. — Jis bedė smiliumi į ekraną — į kraupią galybės susiraiz- 


giusių žmonių jūrą. — Štai kokia. — Vyriškis akimirką nutilo. — Kaip moks- 

lininkė vargu ar gilinatės į klasikinį meną ir dailę, todėl parodysiu kitą vaizdą, 
kuris prabils jums suprantama kalba. 

Kambarys aptemo, ir po sekundės ekranas vėl sužvilgo. 

Nušvitusią diagramą Elizabetai teko regėti daugybę kartų... ir ji visada ža- 
dindavo nykų neišvengiamybės pojūtį. 


Gyventojų skaičiaus augimas per visą pasaulio istoriją 

Kambaryje pakibo slogi tyla. 

— Taip, — galiausiai prabilo ištįsėlis. — Į] kreivę pritinka reaguoti neby- 
liu siaubu. Lyg Žiūrėtume į priešakinius atidundančio garvežio žibintus. — Jis 
neskubėdamas atsisuko į Elizabetą ir šykščiai, maloningai vyptelėjo. — Turite 
klausimų, daktare Sinski? 

— Tik vieną, — atrėžė ji. — Pasikvietėte mane užsigeidęs išdrožti pamoks- 
14 ar įžeisti? 

— Nei viena, nei kita, — nemaloniai pataikūnišku balsu tarė ilgšis. — Man 
terūpi su jumis bendradarbiauti. Kaip pati, be abejo, žinote, mūsų giminės per- 
teklių galima vadinti sveikatos bėda. Tik, bijau, nesuvokiate, kad ji paveiks in- 
divido sielą. Per didelė gyventojų gausa kurstys įtampą, dėl kurios anksčiau apie 
vagystes nemąstę asmenys taps ilgapirščiais, kad pramaitintų šeimas. Prieš tai 
niekada negalvoję apie nužudymą skers aplinkinius, kad pasirūpintų savo atžalo- 
mis. Prasiverš visos Dantės mirtinos nuodėmės — gobšumas, apsirijimas, klasta, 
žmogžudystės ir kitkas. Jos kils į žmonijos paviršių ir nykstant patogumams ne- 


paliaujamai stiprės. Mums reikės stoti į kovą už pačią Žmogaus sielą. 

— Aš — biologė. Gelbėju gyvybes... o ne sielas. 

— Na, galiu užtikrinti, kad bėgant metams gelbėti gyvybes bus vis sunkiau. 
Mūsų perteklius nulems ne tik dvasinį nepasitenkinimą. Makiavelis rašė... 

— Taip, taip, — įsiterpė ji ir iš atminties pacitavo garsiąją citatą: — „Kai 
visos šalys persipildo gyventojų taip, kad jie neturi iš ko gyventi ir negali per- 
sikraustyti kur nors kitur... pasaulis būtinai turi apsivalyti...“* Su šituo posakiu 
susipažinę visi iš PSO. 

— Puiku, vadinasi, jūs žinote, kad, Makiavelio nuomone, maras yra natūrali 
apsivalymo priemonė? 

— Taip, bet, kaip minėjau savo kalboje, mes matome sąsajas tarp gyventojų 
tankumo ir plataus masto epidemijos tikimybės, todėl nenuilstamai tobuliname 
ligų aptikimo ir gydymo metodus. PSO įsitikinusi, kad sugebėsime užkirsti kelią 
pandemijoms. 

— Apmaudu. 

Netikėdama tuo, ką girdi, Elizabeta išplėtė akis. 

— Nesupratau? 

— Daktare Sinski, — keistai nusijuokė vyriškis, — jūs šnekate apie epide- 
mijų suvaldymą kaip apie gėrį. 

Elizabeta į jį spoksojo praradusi žadą. 

— Tik pažiūrėkit, — tarė ilgšis lyg baigiamąjį žodį sakantis advokatas, — 
aukščiausios klasės 


aš bendrauju su Pasaulio sveikatos organizacijos vadove 
specialistu, kokį PSO gali pasiūlyti. Geriau pagalvojus, tokia aplinkybė gąsdi- 
na. — Ekrane jis vėl įjungė kūnų vaizdą. — Priminiau jums, kokie bauginantys 
padariniai gresia dėl nekontroliuojamo gyventojų prieaugio. — Dūrė pirštu į 
popiergalių šūsnelę ir pridūrė: — Informavau, kad esame prie dvasinio žlugimo 
slenksčio. — Trumpam nutilęs atsigręžė tiesiai į ją. — O koks jūsų atsakymas? 
Nemokami prezervatyvai afrikiečiams. — Išstypėlis pašaipiai nusijuokė. — Ly- 
giai taip pat sėkmingai galima bandyti musių mušekliu priploti atlekiantį aste- 
roidą. Laiko bomba nebetiksi. Ji jau sprogo, ir jei nesiimsite drastiškų priemonių, 
naujuoju jūsų Dievu taps eksponentinė matematika... ir šitas Viešpats — kerš- 
tingas. Dantės pragaro viziją Jis materializuos tiestog Parko aveniu, kur savo iš- 
matose voliosis minios žmonių. Pasauliniu retinimu užsiims pati gamta. 

— Nejaugi? — nukirto Elizabeta. — Gerai, atskleiskite sav477 ateities re- 
gėjimą, idealų individų kiekį, stebuklingą skaičių, kuris leistų mūsų giminei am- 
žinai ir santykinai patogiai gyventi. 


Vertė Petras Račius. 

Aukštaūgis nusišypsojo akivaizdžiai apsidžiaugęs, kad sulaukė tokio klau- 
simo. 

— Bet kuris aplinkosaugininkas biologas arba statistikas jums pasakytų, 
jog ilgalaikis mūsų išlikimas būtų labiausiai tikėtinas, jei pasaulyje gyventų apie 
keturi milijardai žmonių. 

— Keturi milijardai? — atšovė Elizabeta. — Mūsų jau septyni milijardai, 
todėl šiuo požiūriu truputį pavėlavome. 

Žaliose ištįsėlio akyse sublyksėjo liepsnelės. 

— Ar tikrai? 


23 SKYRIUS 


1 pietiniame Boboli sodų pakraštyje Lengdonas persirito per 
atraminę sieną ir tėškėsi į purią žemę. Greta nusileidusi Siena pašoko, 
apsišluostė drabužius ir ėmė dairytis. 

Jiedu atsidūrė šalia giraitės išplitusioje paparčių ir samanų progumoje. Pa- 
lazzo Pitti visiškai užstojo medžiai, ir Lengdonas nujautė, kad parke nepavyktų 
aptikti kito taško, kurį nuo Pičių rūmų skirtų dar didesnis atstumas. Laimei, 
ankstyvą rytą aplinkui neklaidžiojo nei darbininkai, nei turistai. 

Jo žvilgsnis pakrypo į žirnakmenio taką, grakščiai vingiuojantį papėdėn ir 
prasmengantį miškelyje. Ten, kur kelias dingo tarp medžių, akį traukė marmuri- 
nė skulptūra, pastatyta stačiai idealioje vietoje. Nieko stebėtino. Boboli sodams 
pasisekė, nes jais rūpinosi išskirtinai gabūs projektuotojai, — Nikolas Tribolas, 
Džordžijus Vazaris, Bernardas Buontalentis, — talentingas estetizmo smegenų 
trestas, šimto vienuolikos akrų drobę pavertęs šedevru, po kurį galima vaikštinėti. 

— Rūmus pasieksime eidami į šiaurės rytus. — Lengdonas pamojo į ta- 
kelį. — Ana ten įsimaišysime tarp turistų ir nepastebimai dingsime iš parko. 
Manau, jis atsidaro devintą. 

Lengdonas nudūrė akis į ranką, kad pasitikslintų, kiek dabar valandų, bet vie- 
toj laikrodžio su Peliuku Mikiu tepamatė pliką riešą. Išsiblaškęs pasvarstė, ar tėvo 
dovana kartu su kitais drabužiais liko ligoninėje — ar ją išvis pavyks susigrąžinti. 

Siena nepaklusniai įrėmė kojas į žemę. 

— Robertai, prieš kitą mūsų žingsnį privalau žinoti, kur keliausime. Ką tu 
perpratai? Kalbu apie Maleboldžę. Supainiotą griovių seką? 

Lengdonas mostelėjo į miškingą teritoriją. 

— Pirmiausia dinkime iš atviros erdvės. 

Jis nusivedė bendražygę taku, įsirangiusiu į aptvertą nišą — į „kambarį“, šne- 
kant kraštovaizdžio architektų kalba, — kur stovėjo keli pseudomediniai suoliukai 
ir tryško nedidelis fontanas. Po medžių lapija tvyrojo akivaizdžiai vėsesnis oras. 

Lengdonas iš kišenės ištraukė projektorių ir suskato jį purtyti. 

— Siena, skaitmeninį atvaizdą kūręs žmogus ne vien pridėjo raides prie 
Maleboldžėje kalinčių nusidėjėlių, bet ir pakoregavo ydų cilės tvarką. 

Užšokęs ant suolelio ir iškilęs aukštai virš moters, jis nukreipė įtaisą sau po 
kojomis. Ant glotnaus paviršiaus blyškiai nušvito Botičelio Mappa del! Inferno. 
Lengdonas parodė į zoną, pakopomis siaurėjančią žemutinėje piltuvo dalyje. 

— Įžiūri raides dešimtyje griovių? 

Siena jas aptiko ir perskaitė iš viršaus į apačią. 

— Catrovacer. 

— Teisingai. Skamba beprasmiškai. 

— Bet tu susiprotėjai, kad griovių vietos pakeistos? 

— Viskas daug paprasčiau. Dešimt lygių įsivaizduok kaip malką kortų, tik 
ne sumaišytų, o vieną kartą perkeltų. Tada jų seka išlieka tokia pati, tik prasideda 
ne nuo tos kortos. — Lengdonas pirštu bedė į Maleboldžę. — Anot Dantės, vir- 
šutiniame griovyje moterų suvedžiotojus ir sąvadautojus bizūnais plaka velniai. 
Bet mūsiškiame variante viliokliai nustumti... į septintąjį. 

Siena įdėmiai patyrinėjo blėstantį vaizdą ir linktelėjo. 

— Aba, matau. Pirmasis griovys tapo septintuoju. 

Įkišęs projektorių į kišenę, Lengdonas nulipo ant tako. Stvėrė pagaliuką ir 
žemės lopinėlyje ėmė braižyti užrašą. 


— Va, kaip raidės išdėstytos modifikuotoje pragaro versijoje. 


RETOP<SC>53A>r0O 

— Catrovacer, — perskaitė Siena. 
— Taip. Štai kurioje vietoje perkelta „malka“. 
Po septintąja raide Lengdonas brūkštelėjo liniją ir palaukė, kol bendražygė 


išnagrinės jo darbą. 


P<C0>37A4>O 


> MO | 


— Aišku, — skubiai tarė ji. — Cažrova. Cer. 

— Teisingai. Norėdami kortas vėl išdėstyti eilės tvarka, grąžiname jas į vieną 
krūvą, tik apatine dalimi uždengiame viršutinę. Abi puses sukeičiame vietomis. 

Siena nužvelgė raides ir patrūkčiojo pečiais. 


— Cer. Catrova. — Permainos jai nepadarė jokio įspūdžio. — Vis tiek be- 


prasmiška. 

— Cercatrova, — pakartojo Lengdonas. Po pauzės suliejo žodžius: — Cer- 
catrova. — Galiausiai ištarė juos, ties viduriu trumpam nutildamas: — Cerca... 
trova. 


Siena aiktelėjo, ir jos žvilgsnis smigo profesoriui į akis. 

— Taip. — Lengdono veidą nutvieskė šypsena. — Cerca trova. 

Į frazę sujungti itališki žodžiai cerca ir £/rova virto biblinio aforizmo „leško- 
kite, ir rasite“ sinonimu. 

— Tavo haliucinacijos! — Sienai kone užėmė kvapą. — Moteris su šydu! 
Kuri tave vis ragino ieškoti ir rasti. Robertai, ar suvoki, kokios išvados peršasi? 
Tuodu žodžiai s/ypėjo tavo pasąmonėje! Frazę veikiausiai iššifravai prieš atvykda- 
mas į ligoninę! Turbūt matei projekciją anksčiau... tik užmiršai! 

Ji teisi, pamanė Lengdonas. Taip buvo susitelkęs į šifrą, kad nė neapmąstė 
galimybės, jog tą pačią mįslę sprendžia ne pirmą sykį. 

— Robertai, minėjai, kad Za Mappa nurodo konkrečią senamiesčio vietą. 
Bet aš vis tiek nesuprantu kokią. 

— Cerca trova tau nieko nesako? 

Moteris gūžtelėjo. 

Lengdonas mintyse nusišypsojo. Pagaliau atsirado nors vienas dalykas, kurio 
Siena nežino. 

— Tiesą sakant, žodžiai priklauso garsiai freskai iš Senųjų rūmų — Penkių 
Šimtų salėje cksponuojamam Džordžijaus Vazario „Marčiano mūšiui“. Neto- 
li paveikslo viršaus Vazaris mažutėlėmis raidėmis užrašė cerca frova. Egzistuoja 
daugybė teorijų, kodėl jis taip pasielgė, bet kol kas nepasisekė aptikti nė vieno 
patikimo įrodymo. 

Staiga šaižiai suzvimbė lyg iš niekur atšvilpęs, virš giraitės lapijos slystantis 
nedidukas orlaivis. Veriantis ūžesys buvo girdimas visai greta, ir Lengdonas su 
Siena kurį laiką nckrutėdami lūkuriavo, kol jis pasišalins. 

Objektui tolstant, Lengdonas įsižiūrėjo tarp medžių. 

— Žaislinis sraigtasparnis, — atsikvėpė jis stebėdamas, kaip radijo bango- 
mis valdomas trijų pėdų orlaivis skrieja viražu. Garsas priminė pikto milžiniško 
uodo zirzimą. 

Tačiau Siena išliko budri. 

— Nekrutėk. 

Na, žinoma, mažasis sraigtasparnis atliko viražą ir vėl pajudėjo jų kryptimi, 
bemaž liesdamas medžių viršūnes, antrąsyk pralėkė pro šalį ir nudūzgė virš kai- 
rėje pusėje plytinčios kitos laukymės. 

— Čia ne žaislas, — sukuždėjo ji, — o žvalgybinis zondas. Veikiausiai turi 
kamerą ir... kažkam tiesiogiai transliuoja filmuojamus vaizdus. 

Lengdonas sukando dantis, žvilgsniu lydėdamas sraigtasparnį, skrendantį 
ten, iš kur pasirodė — Romos vartų ir Meno instituto link. 

— Nenumanau, ką tu pridirbai, — pasakė Siena, — bet tavęs labai uoliai 
ieško galingos personos. 

Po antro viražo orlaivis ėmė zyzti palei sieną, nuo kurios jie ką tik nušoko. 

— Matyt, prie Meno instituto kai kam pakliuvome į akis, ir tie liudininkai 
apie mus prasitarė persekiotojams. — Siena nužygiavo taku. — Reikia nešdintis. 
Tučtuojau. 

Žondui ūžiant į tolimąjį sodų galą, Lengdonas koja ištrynė ant žemės pa- 
keverzotas raides ir nubėgo įkandin moters. Umai čiūžtelėjo ir sustingo tarp me- 


džių — jo veidas išdavė sąmyšį. 

Sustojo ir Siena. 

— Robertai? Kas atsitiko? 

— Aš nekaltas, — paskelbė jis. 

— Apie ką tu šneki? 

— Spėjau, kad žmonės mane vaikosi... nes iškrėčiau kokį siaubingą dalyką. 

— Taip, ligoninėje vis kartojai „labai gaila“. 

— Žinau. Bet maniau, kad kalbėjau angliškai. 

Siena nustebo. 

— Tu 4a/bėjai angliškai. 

Mėlynos Lengdono akys spinduliavo jaudulio kupiną žvilgsnį. 

— Ne, aš neatsiprašinėjau murmėdamas very sorry. Lemenau apie slaptą ži- 
nią iš Senųjų rūmų freskos! — mintyse jis tebegirdėjo į diktofoną įrašytą vapantį 
savo balsą: Ve... sorry, ve... sorry. 

Siena atrodė sutrikusi. 

— Nejau tau neaišku? — Lengdonas jau plačiai šiepėsi. — Aš sakiau ne 


very sorry, very sorry, O dailininko pavardę — Va... zaris. Vazaris! 


24 SKYRIUS 


ajenta užgulė stabdžius. 

Motociklas paslidinėjo, griausmingai sužvigo, Via/e de! Poggio Imperiale 
nudažydamas ilga padangų žyme, ir galop stabtelėjo už transporto priemonių 
voros. Imperijos Kalno alėjoje eismą kaustė grūstis. 

Aš neturiu tam laiko! 

Ji pakėlė galvą virš automobilių mėgindama pamatyti, dėl ko kilo spūstis. 
Vengiant ŽIGR komandos ir prie daugiabučio įsišėlusio chaoso, prireikė riedėti 
plačiu lanku, bet dabar Vajenta siekė patekti į senamiestį ir iškraustyti viešbučio 
kambarį, kuriame gyveno pastarąsias kelias misijos dienas. 

Manęs išsižadėjo — turiu nešdintis 1$ miesto! 

Nesėkmių ruožas, deja, tęsėsi. Į senąją miesto dalį vedantį pasirinktą kelią, 
regis, blokavo užtvaros. Ji neketino laukti, todėl pasuko motociklą į siaurą kelk- 
raštį ir nudūmusi pirmyn galų gale išvydo transporto pilną sankryžą. Priešakyje 
matė užkimštą žiedą, į kurį suėjo šešios pagrindinės gatvės — Por/a Romana, 
judriausią Florencijos sankirtą ir vartus į senamiestį. 


Kas, po velnių, čia vyksta? 

Vajenta pastebėjo, kad apylinkėse knibždėte knibžda policininkų, ko gero, 
surentusių užkardą arba įrengusių kažkokį kontrolės punktą. Staiga ją iš pusiaus- 
vyros išmušė į akis krintąs objektas veiksmų zonos centre — pažįstamas juodas 
furgonas, prie kurio sukinėjosi vietos valdžios atstovams įsakymus dalijantys juo- 
dai apsirengę agentai. 

Tie vyrai, be jokių abejonių, dirbo Žvalgybos ir greitojo reagavimo koman- 
doje, tik Vajentai galva neišnešė, ką jie čia veikia. 

Nebent... 

Ji nugurkė seiles, vos drįsdama patikėti galimybe. Negi Lengdonas išsisuko 
ir nuo Bruderio? Tiesiog neįsivaizduojama; jis faktiškai neturėjo jokių šansų pa- 
bėgti. Antra vertus, profesorius veikė ne vienas, o Vajenta iš asmeninės patirties 
žinojo, kokia išradinga toji blondinė. 

Netoliese nuo vieno automobilio prie kito vaikščiojantis policininkas vai- 
ruotojams ir keleiviams rodė spaudai skirtą simpatiško rudaplaukio vyro nuot- 
rauką. Ji kaipmat atpažino Robertą Lengdoną. Krūtinėje uždainavo širdis. 

Bruderis jo nesučiupo... 

Lengdonas vis dar laisvas! 

Būdama įgudusi strategė, Vajenta skubiai apmąstė, kokius pokyčius nulėmė 
įvykių eiga. 

Pirmas variantas: paklusti taisyklėms ir sprukti. 

Vajenta sumovė nepaprastai svarbią užduotį, todėl profosas jos išsižadėjo. 
Geriausiu atveju jai grėsė oficiali apklausa ir profesinės veiklos pabaiga. Bet jei 
sėkmė nenusišypsos, — jeigu ji nuvertino darbdavio griežtumą, — galimas daik- 
tas, likusią gyvenimo dalį teks žvalgytis per petį ir spėlioti, ar šalimais netyko 
Konsorciumas. 

Bet egzistuoja ir antra išeitis. 

Užbaigti misiją. 

Išsižadėjimo protokolas gricžtai draudė pratęsti užduotį, tačiau, Lengdonui 
tebesišlaistant laisvėje, Vajenta sulaukė progos įvykdyti pradinį nurodymą. 

Jei Bruderis neįstengs sugauti Lengdono, galvojo ji jausdama, kaip spartėja 
pulsas, 0 man pavyks... 

Sprendimas, aišku, rizikingas, bet jei profesorius išvengė Bruderio, o Vajen- 
ta sugebėtų atlikti pavedimą, ji vien savo jėgomis apsaugotų Konsorciumą nuo 
problemų, ir profosas būtų priverstas elgtis atlaidžiai. 

Aš nebrarasiu darbo. Mane gal net baaukštins. 

Vajenta ūmai sumetė, kad jos ateitis priklausys nuo šito lemtingo uždavinio. 
Turiu rasti Lengdoną... anksčiau už Bruderį. 

Lengva nebus. Bruderis galėjo naudotis beribiais žmonių resursais ir aibe 
pažangių žvalgybos technologijų. Ji savo ruožtu veikė savarankiškai. Bet žinojo 
tai, apie ką nenutuokė Bruderis, profosas ir policija. 

Aš puikiai numanau, kur link trauks Lengdonas. 

Užgriaudėjusi varikliu, Vajenta apsuko BMW motociklą šimtu aštuonias- 
dešimčia laipsnių ir nurūko ten, iš kur atvažiavo. Ponte a//e Grazie, sau tarė ji, 


įsivaizduodama šiaurėje nudrykus;į tiltą. Į senamiestį vedė ne vienas kelias. 


25 SKYRIUS 


T ne atgaila, mąstė Lengdonas, 0 menininko pavardė. 
— Vazaris, — išlemeno Siena atšlydama per žingsnį. — Žodžius cerca 
trova freskoje paslėpęs menininkas. 

Jis nesusivaldęs nusišypsojo. Netikėtas atradimas tarsi šviesos spindulys iš 
dalies prasklaidė keblią padėtį gaubiančią miglą ir sykiu suteikė progą lengviau 
atsipūsti, nes dabar jam nebereikėjo spėlioti, ką tokio siaubingo padarė... dėl ko 
nepaliaujamai apgailestavo. 

— Robertai, akivaizdu, kad Botičelio projekciją matei prieš sužalojimą ir 
žinojai, kad atvaizde užkoduota nuoroda į Vazario freską. Štai kodėl kartojai jo 
pavardę. 

Lengdonas pabandė susigaudyti, ką visa tai reiškė. Džordžijų Vazarį, šešio- 
likto amžiaus dailininką, architektą ir rašytoją, jis dažnai vadindavo „pirmuoju 
meno istoriku pasaulyje“. Nors Vazaris nutapė šimtus paveikslų ir suprojekta- 
vo tuzinus pastatų, įspūdingiausias ilgalaikis jo palikimas — be galo įtakinga, 
originali knyga „Nuostabiausių dailininkų, skulptorių ir architektų gyvenimai“, 
Italijos menininkų biografijų rinkinys, kurį iki šių dienų privalėdavo perskaityti 
meno istorijos studentai. 

Frazė cerca /rova atgaivino visuomenės susidomėjimą Vazariu, kai maždaug 
prieš trisdešimt metų milžiniškoje freskoje, eksponuojamoje Senuosiuose rūmuo- 
se, Penkių Šimtų salėje, buvo aptikta jo „slapta žinutė“. Chaotiškoje mūšio scenoje 
vos įžiūrimos raidės margino žalią kovos vėliavą. Tyrėjai dar nepadarė vieningos 
išvados, dėl kokios priežasties Vazaris kūrinį papildė keistais žodžiais, bet, anot 
vyraujančios teorijos, ateities kartoms jie pateikė užuominą apie prarastą Leonar- 
do da Vinčio freską, kuri glūdėjo už sienos žiojinčiame trijų centimetrų plyšyje. 


Bruks dirgliai pasidairė į medžių viršūnes. 

— Aš kai ko nesuprantu. Jeigu tu nesakei „labai gaila, labai gaila“, kodėl 
žmonės siekia tave nužudyti? 

Jis savęs klausė to paties. 

Vis garsiau dūzgiant tolimam žvalgybiniam zondui, Lengdonas suvokė, 
kad atėjo metas apsispręsti. Kol kas nesusigaudė, kaip Vazario „Marčiano mūšis“ 
siejasi su Dantės „Pragaru“ arba vakarykščiu šūviu į galvą, bet po kojomis paga- 
liau įžvelgė taką. 

Cerca trova. 

Ieškokite, ir rasite. 

Lengdonas mintyse vėl išvydo žilaplaukę moterį, šaukiančią iš kitos upės 
pusės. Laiko atsargos senka! Nuojauta tikino, kad atsakymai, jei tik jie egzistuoja, 
turėtų būti Senuosiuose rūmuose, Palazzo Vecchio. 

Galvoje šmėstelėjo Egėjo jūros salose gyvenę, koraliniuose urvuose omarus 
gaudydavę senovės graikų narai ir jų posakis: P/aukdamas tamsiu tuneliu galiau- 
siai atsiduri už lemtin gos ribos, kurią įveikus nebeužtenka kvapo grįžti atgal. Belieka 
skverbtis pirmyn, į nežinomybę... ir melstis, kad abtiksi išėjimą. 

Įdomu, ar jiedu jau pasiekė tą ribą, pasvarstė Lengdonas. 

Jis nukreipė akis į parką raizgančių takų labirintą. Jeigu pavyktų nukakti iki 
Pičių rūmų ir išsiveržti iš sodų, tuomet į senamiestį būtų galima prasmukti per 
Ponte Vecchio, arba Senąjį tiltą, garsiausią pėsčiųjų tiltą pasaulyje. Ten visada spie- 
čiasi minios žmonių, tarp kurių lengva pasislėpti. Kitoje upės pusėje nuo Senųjų 
rūmų juos teskirtų keli kvartalai. 

Zondas jau ūžė arčiau, ir Lengdoną akimirką prislėgė nepakeliama nuo- 
vargio našta. Mėginimai sprukti nuo policijos kurstė prieštaringus jausmus, nes 
dabar jis žinojo nesakęs „labai gaila“. 

— Siena, mane vis tiek sugaus. Gal užteks bėgti? 

Moteris jį pervėrė baimingu žvilgsniu. 

— Robertai, į tave šaudo kaskart, kai sustoji! Privalai išsiaiškinti, kur įsi- 
vėlei. Tau reikia apžiūrėti Vazario freską ir tikėtis, kad ji sužadins prisiminimus. 
Galbūt padės atkurti, iš kur gavai projektorių ir kodėl jį nešiojies. 

Lengdono sąmonėje nušvito vaizdai... dygliaplaukė moteris, šaltakraujiškai 
atėmusi gyvybę daktarui Markoniui... į juos šaudę kareiviai... prie Porta Romana 
susibūrusi italų karinė policija... ir Boboli soduose jųdviejų ieškantis žvalgybinis 
zondas. Jis nuščiuvo ir trindamas pailsusias akis apmąstė variantus. 

— Robertai, — kylančia intonacija kreipėsi Siena, — aš nepaminėjau dar 


vieno dalyko... tada nemaniau, kad jis reikšmingas, bet šiuo metu galvoju kitaip. 

Lengdonas pakėlė akis, sureagavęs į rimtai skambantį jos toną. 

— Ketinau tau pasakyti bute, bet... 

— Ką? 

Ji trumpam sučiaupė lūpas, regis, pasijutusi nesmagiai. 

— Atsibastęs į ligoninę klejojai ir bandei kažką mums pranešti. 

— Taip, burbėjau „Vazaris, Vazaris“. 

— Aha, bet prieš tai... prieš mums atsinešant diktofoną, tu pasirodei ligoni- 
nėje ir ištarei žodžius, kurie įstrigo man į atmintį. Pasakei tik vieną kartą, bet aš 
tikra, kad juos supratau gerai. 

— Ką konkrečiai? 

Siena pašnairavo į zondą ir vėl atsigręžė į Lengdoną. 

— Sakei: Aš turiu raktą, kuris padės jį aptikti... Jei susikirsiu, visiems bus galas. 

Lengdonas tepajėgė į ją spoksoti išpūtęs akis. 

Moteris pratęsė: 

— Buvau tikra, kad turi omeny objektą iš švarko kišenės, bet dabar mane 
apėmė abejonės. 

Jei susikirsiu, visiems bus galas? Vie žodžiai jį pribloškė. Sąmonėje vėl su- 
švysčiojo gąsdinantys mirties vaizdai — Dantės pragaras, biologinės grėsmės 
simbolis, maro gydytojas, — tačiau juos nustelbė anapus kruvinos upės regimas 
maldingas dailios žilaplaukės veidas. Ieškokite, ir rasite! Laiko atsargos senka! 

Į tikrovę jį grąžino Siena. 

— Kad ir ką projektorius nurodo... kad ir ką stengies atkapstyti, tas dalykas 
turėtų būti neapsakomai pavojingas. Juk kažkam knieti mus nudobti... — balsas 
nežymiai užlūžo, ir ji sekundėlę patylėjo, idant surikiuotų mintis. — Tik pagal- 
vok. Į tave šovė vidury baltos dienos... šovė į mane, nekaltą pašalinį asmenį. Nie- 
kam nerūpi leistis į derybas. Amerikos valdžia tave išdavė... tu prašei pagalbos, o 
atstovybė pasiuntė žmogžudę. 

Jis bejausmiu žvilgsniu įsistebeilijo į žemę. Galbūt JAV konsulatas tik in- 
formavo žudikę, kur ieškoti Lengdono, o gal pats ją nusamdė. Koks skirtumas — 
ir vienu, ir kitu atveju piršosi tokia pati išvada. Mano šalies valdžia stojo prieši- 
ninkų pusėn. 

Lengdonas dirstelėjo į rudas Sienos akis ir jose išvydo slypinčią narsą. Kur 
aš ją įpainiojau? 

— O, kad tiksliai žinočiau, ko mes ieškome. Tuomet galėtume objektyviau 
įvertinti šitą reikalą. 

Bendražygė sulinksėjo. 

— Kad ir kas tai būtų, mes privalome jį rasti. Bent jau įgytume svertą. 

Pastaba atrodė logiška ir nepancigiama. Tačiau giliai viduje jį kažin kas te- 
begraužė. Jei susikirsiu, visiems bus galas. Kiaurą rytą teko susidurti su makabriš- 
kais biologinio pavojaus, maro ir Dantės pragaro simboliais. Reikia pripažinti, 
kol kas jis nenutuokė, ko tiksliai dairosi, bet tik naivuolis nebūtų pagalvojęs bent 
jau apie mirtinos ligos arba stambaus masto biologinės grėsmės galimybę. Vis 
dėlto, jeigu tokios prielaidos teisingos, kodėl jį siekia pribaigti nuosava valdžia? 

Nėjau mano, kad esu įsivėlęs į potencialią ataką? 

Nesamonės. Čia dėjosi dar kažkas. 

Lengdonas vėl prisiminė žilaplaukę. 

— Nepamirškime moters iš regėjimų. Nujaučiu, kad mums derėtų surasti 
1f ją. 

— Siūlau pasikliauti instinktais. Dabartinėmis sąlygomis geriausias tavo 
kompasas — pasąmonė. Kalbu apie elementarią psichologiją — jei intuicija lie- 
pia pasitikėti moterimi iš vizijų, manau, tau vertėtų įvykdyti jos nurodymus. 

— Ieškokite, ir rasite, — sutartinai paskelbė abu. 

Lengdonas atsiduso žinodamas, kad kito kelio nėra. 

Man belieka toliau plaukti tuneliu. 

Jau ryžtingiau nužvelgė vietovę ir pabandė susiorientuoti, kur esąs. Kokioje 
pusėje išėjimas iš sody? 

Jie stoviniavo po medžių lapija, prie pat erdvios aikštės, kurioje kryžiavo- 
si takai. Pasisukęs kairėn Lengdonas pamatė elipsės formos tvenkinį su salele, 
išdailinta citrinmedžiais ir skulptūromis. Iso/ot7o, arba „Salelė“, mintyse tarė jis, 
atpažinęs žymiąją skulptūrinę kompoziciją — Persėją, raitą ant perpus nugrimz- 
dusio, per vandenį šuoliuojančio žirgo. 

— Pičių rūmai ana ten. 

Jis parodė į rytus, tolyn nuo /so/ot/o, centrinio sodų kelio, Vio:to/one, link, 
kuris driekėsi per visą parko ilgį, jungdamas rytinį ir vakarinį pakraščius. Palei 
Didįjį bulvarą, platumo sulig dviejų juostų gatve, stiebėsi liauni kiparisai. 

— Toje vietoje niekur nepasislėpsime. 

Nužvelgusi bulvarą Siena mostelėjo į ratus sukantį zondą. 

— Tavo tiesa. — Lengdonas kreivai nusišypsojo. — Todėl nersime į greti- 
mą tunelį. 

Jis vėl bedė pirštu, tik šįkart į gyvatvorę, iškilusią šalia Vio//o/one prieigos. 
Tankioje augmenijos sienoje buvo matyti skliautuota properša ir tolyn nutįsęs 


siauras takelis — lygiagrečiai plačiajai alėjai besidriekiantis tunelis. Iš abiejų pusių 

jį supo falanga apgenėtų akmeninių ąžuolų, kuriuos nuo septyniolikto amžiaus 
vertė augti taip, kad jic išlinktų virš keliuko, supindami šakas į lapijos pastogę. 
Taką pavadino La Cerchiata — pažodžiui tai reiškė „apskritas“, arba „apibrauktas 
apskritimu“ — dėl išriestų, į statinės lankus, arba cercbi, panašių medžių kupolo. 

Siena pribėgo prie ertmės ir užmetė akį į paunksnės aptemdytą praėjimą. 
Išsišiepusi kaipmat atsigręžė. 

— Taip daug geriau. 

Negaišdami laiko jie nėrė pro angą ir nulėkė tarp medžių. 

Lengdonas visada La Cerchiata laikė viena iš romiausių Florencijos vie- 
tų. Bet šiandien, bendražygei pranykstant tamsioje alėjoje, į galvą vėl dingtelėjo 
mintis apie graikų narus, kurie plaukdavo į koralų tunelius ir melsdavosi, kad 
pasiektų išėjimą. 

Jis skubiai sukalbėjo savo maldelę ir metėsi Sienai pavymui. 


Už pusės mylios, prie Meno instituto, tarp bruzdančių policininkų ir stu- 
dentų žygiavo Bruderis, prasklaidydamas minią lediniu žvilgsniu. Agentas nu- 
mynė iki laikinos vadavietės, kurią ant juodo furgono kapoto įrengė jo žvalgybos 
ekspertas. 

— Aviazondo duomenys. — Specialistas vadui padavė planšetinį kompiu- 
terį. — Gauti prieš kelias minutes. 

Bruderis ekrane patyrinėjo vaizdo kadrus, įdėmiau nužvelgė padidintus iš- 
skydusius poros veidus — tamsiaplaukio vyro ir blondinės į uodegėlę surištais 
plaukais. Tuodu gūžėsi šešėliuose ir pro medžių lapiją Žiopsojo aukštyn. 

Robertas Lengdonas. 

Siena Bruks. 

Be menkiausių abejonių. 

Jis sutelkė dėmesį į Boboli sodų žemėlapį, išskleistą ant variklio dangčio. 
Begliai pasirinko prastą alternatyvą, mąstė Bruderis apžiūrinėdamas parko planą. 
Išplitusi, pinkli zona turėjo apsčiai slėptuvių, bet visą teritoriją supo aukšta siena. 
Jam neteko regėti nieko, kas labiau panėšėtų į gamtos sukurtą koordinuojamų 
antpuolių zoną. 

— Čionykštė valdžia uždaro išėjimus, — pranešė specialistas, — ir pradeda 
nuodugnias paieškas. 

— Informuosi mane apie pokyčius, — tarė Bruderis ir lėtai pakėlė akis į storą 


polikarbonato langą, už kurio pamatė žilaplaukę užpakalinėje furgono dalyje. 

Vaistai prislopino jos reakciją labiau nei Bruderis tikėjosi. Tačiau iš baimin- 
go žvilgsnio buvo akivaizdu, kad ji puikiai suvokia, kas vyksta. 


Laiminga neatrodo, pamanė jis. Kita vertus, nieko čia keista. 

dvidešimties pėdų aukštį šovė vandens smailė. 

Stebėdamas, kaip ji pamažu smenga prie žemės, Lengdonas suprato, kad 
tikslas jau netoli. Jie pasiekė lapuoto tunelio galą ir nubėgę per veją įlėkė į kamš- 
tinių medžių giraitę. Dabar žvelgė į Boboli soduose garsiausią trykštantį fon- 
taną — Stoldo Lorencio kūrinį, trišakį gniaužiantį bronzinį Neptūną. Vietinių 
atsainiai vadinamas „Šakių fontanu“, jis ženklino centrinę parko dalį. 

Siena stabtelėjo atžalyno pakraštyje ir nukreipusi akis aukštyn pasidairė pro 
medžių šakas. 

— Zondo niekur nematau. 

Nebuvo girdėti ir sraigtasparnio zirzimo, tačiau jį galėjo nustelbti garsiai 
šniokščiantis fontanas. 

— Turbūt grįžo pasipildyti degalų, — pridūrė Siena. — Naudokimės proga. 
Kur link eisime? 

Lengdonas nusivedė ją kairėn, ir jiedu ėmė leistis stačiu šlaitu. Išnirus iš 
giraitės, akiratyje pasirodė Pičių rūmai. 

— Koks mielas namelis, — sušnibždėjo moteris. 

— IJemonstruojantis tipišką Medičių santūrumą, — kreivai nusišypsojo jis. 

Kraštovaizdyje dominavo nuo jų į kairę ir dešinę tįstantis, vis dar beveik per 
ketvirų mylios nutolęs akmeninis Pičių rūmų fasadas. Atsikišęs rustuotas mūras 
suteikė pastatui nepalaužiamo valdingumo, kurį pabrėžė įspūdinga virtinė langų 
su langinėmis ir skliauto formos angos. Oficialūs rūmai dažniausiai iškildavo 
aukštumose, tad įprastomis aplinkybėmis statiniu norintiems pasigrožėti Boboli 
sodų lankytojams reikėtų žvelgti į kalvos viršūnę. Tačiau Palazzo Pirži stūksojo 
slėnyje, prie Arno upės, todėl į parką atėję žmonės turėdavo žvelgti papėdėn. 

Bet dėl šios aplinkybės vaizdas priblokšdavo dar smarkiau. Apibūdindamas 
rūmus vienas architektas paskelbė, esą juos statyti tarsi ėmėsi pati gamta... sa- 
kytum stačia uolienos atodanga nubildėjo masyvūs akmenų luitai, kurie apačioje 
suvirto į elegantišką barikados formos krūvą. Žemumos nulėmė prastesnę gyny- 
binę poziciją, bet mūrinės Pičių rūmų sienos buvo tokios tvirtos ir impozantiš- 
kos, kad viešėdamas Florencijoje Napoleonas čia įkūrė karinę bazę. 

— Pažvelk. — Siena smiliumi dūrė į artimiausias Pa/azzo Pitti duris. — 
Gera Žinia. 

Lengdonas jau spėjo jas pastebėti. Neįprastą rytą maloniausiai nuteikė ne 
tiek rūmų vaizdas, kiek turistų srautas, pro tarpdurį plūstantis į apatinę sodų dalį. 
Pastatas buvo atidarytas, vadinasi, jiedu lengvai įsmuks vidun, nusigaus į kitą 
statinio pusę ir ištrūks iš parko. Atsidūrę lauke pamatys dešinėje tekančią Arno 
upę ir už jos styrančius senamiesčio špilius. 

Abudu kone ristele nuliuoksėjo kriaušiu. Leisdamiesi perbėgo Boboli am- 
fhteatrą — būtent čia skambėjo pirmoji pasaulio opera, — kuris jaukiai glaudėsi 
prie šlaito susisukęs nelyginant pasaga. Vėliau pralėkė pro Ramzio II obeliską 
ir prie jo pagrindo nulcistą apgailėtiną „meno“ kūrinį. Turistų vadovų autoriai 
eksponatą praminė „gigantišku akmeniniu dubeniu iš Karakalos pirties Romo- 
je“, bet Lengdonas objektą visada laikė tuo, kuo jis buvo iš tikrųjų — didžiausia 
vonia pasaulyje. Ši/g daiktą derėtų perkelti kitur 

Artėdami prie užpakalinės rūmų dalies jie sulėtino tempą ir nepastebimai 
įsiliejo tarp pirmųjų dienos turistų. Siauru tuneliu slinko prieš tėkmę, kol išniro 
į vidinį uždarą kiemą, kuriame svečiai mėgavosi espresu, įsitaisę laikinoje rūmų 
kavinėje. Ore pleveno šviežiai maltos kavos aromatas, ir Lengdonas staiga užsi- 
geidė papusryčiauti kaip civilizuotas žmogus. Tik ne šiandien, pamanė jis, drauge 
su Siena įžengęs į platų akmeninį pasažą, vedantį centrinių pastato durų link. 

Netoli tarpdurio jie įsirėžė į grūstį turistų. Šie būriavosi portike nukreipę 
žvilgsnius laukan. Lengdonas pro minią įsispitrijo į priešakinę rūmų teritoriją. 

Didysis įėjimas rodėsi atstumiantis, koks ir išliko jo atmintyje. Paradinis 
kiemas nesipuikavo nei išpuoselėta veja, nei dailiu gamtovaizdžiu, jį dengė grin- 
dinio platybės, šlaitu besidriekiančios iki Via dei Gutcciardini tarsi grįsta ilga sli- 
dinėjimo trasa. 

Nudūręs akis į papėdę Lengdonas suprato, kas prikaustė žiūrovų dėmesį. 

Į Pičių aikštę iš visų pusių atrūko pustuzinis policininkų automobilių. Ne- 
didelė pareigūnų armija jau lipo į kalną, iš dėklų traukdama ginklus ir prasisklai- 
dydama, kad pasirūpintų rūmų fasado apsauga. 

p įsiveržiant į Pičių rūmus, Siena su Lengdonu slinko atgal ir tolo nuo 
teisėsaugos atstovų. Jiedu nuskubėjo per kiemą ir pro kavinę, kurią jau pa- 

siekė gandai — turistai smalsiai dairėsi mėgindami išsiaiškinti, kas sukėlė sam- 
brūzdį. 

Keista, kad valdžia taip greitai juos rado, nustebusi pamanė Siena. Ma/yr, 
zondas pranyko, nes mus užfiksavo. 

Prie siauro tunelio, parką jungiančio su rūmais, bėgliai nedvejodami nėrė 
į praėjimo angą ir nušuoliavo pakopomis. Viršutinė laiptų dalis krypo kairėn, 
palei atraminę sieną. Lengdonui ir Sienai skutant aukštyn, užtvara žemėjo, kol 
pagaliau virš jos atsivėrė vaizdas į beribę Boboli sodų erdvę. 

Lengdonas akimoju griebė bendražygę už rankos ir trūktelėjo prie savęs, 
pats nerdamas už sienelės. Kas vyksta priešakyje, pamatė ir ji. 

Už trijų šimtų jardų, virš amfiteatro, šlaitu leidosi falanga policininkų, nar- 
šančių atžalynus, klausimais apiberiančių turistus, radijo stotelėmis koordinuo- 
jančių veiksmus. 

Mes sbąstuose! 

Kai jiedu su Robertu Lengdonu susipažino, Siena negalėjo nė nutuokti, kad 
viskas taip užsibaigs. Gavau daugiau nei tikėjausi. Drauge su profesoriumi dum- 
dama iš ligoninės ji manė, kad sprunka nuo ginkluotos dygliaplaukės moters. 
O dabar turėjo nešti kailį nuo kariškių būrio ir Italijos teisėtvarkos pareigūnų. 
Faktiškai nebeliko jokių galimybių pabėgti. 

— Vargu bau, — atsakė Lengdonas. — Sodai primena sienomis aptvertą 
miestą, lyg kokį... — jis netikėtai prikando liežuvį ir atsisuko į rytus. — Lyg... 
Vatikaną. — Veide šmėstelėjo keistas vilties atspindys. 

Siena nenumanė, kaip Vatikanas susijęs su dabartine keblia padėtimi, tačiau 
Lengdonas netikėtai suskato kinkuoti galvą žvelgdamas rytų pusėn, įbedęs akis 
palei užpakalinę rūmų dalį. 

— Mažai tikėtina, kad esu teisus, — prabilo jis nusitempdamas moterį į 
priekį. — Bet iš parko tikriausiai įmanoma pasišalinti kitokiu būdu. 

Priešais iš už atraminės sienos kampo išniro dvi figūros ir vos neįsirėžė į 
Lengdoną su Siena. Abu žmonės vilkėjo juodus drabužius, ir vieną gąsdinančią 
sekundę Siena juos palaikė daugiabutyje matytais kariškiais. Bet netrukus suprato 
reginti turistus — greičiausiai italus, sprendžiant iš stilingų juodos odos apdarų. 

Kai ką sumaniusi ji stvėrė vieną už rankos ir pasistengė kuo maloniau nu- 
sišypsoti. 

— Puė dirci dovė la Galleria del costume? — greitakalbe pasiteiravo, prašy- 


dama nurodyti kelią į Pičių rūmuose įrengtą garsiąją kostiumų galeriją. — Jo e 


DAN BROWN » INFERNO 115 


mio fratello siamo 1n britardo per una visita privata. — Mudu su broliu vėluojame į 
privačią ekskursiją. 

— Certo! — vyriškis juos apdovanojo plačiu šypsniu, mielai sutikdamas 
pagelbėti. — Proguite dritto per i! sentiero!* — jis nusigręžė ir mostelėjo palei 
atraminę sieną, tik į priešingą pusę nuo tos, kurion smigo Lengdono žvilgsnis. 

— Molte grazie"“ — sučiulbėjo ji, šypsena palydėdama nueinančius italus. 

Lengdonas pritariamai linktelėjo Sienai, suvokęs jos motyvus. Turistus 
apklausiantys policininkai turbūt išgirs, kad bėgliai pasuko į kostiumų galeriją, 
išsidėsčiusią, anot prie sienos pritvirtinto žemėlapio, vakariniame rūmų krašte... 
sodų teritorijoje esančią toliausiai nuo jųdviejų tikslo. 

— Turime nusigauti iki ano tako, — jis parodė į keliuką, tįstantį anapus 
aikštės, vedantį į kitą papėdę. Žirnakmenio takelį ir kalvos keterą skyrė didžiulė 
gyvatvorė, juos pridengsianti nuo pareigūnų, kurie dabar leidosi šlaitu vos už 
šimto jardų. 

Pagal Sienos paskaičiavimus, perbėgti atviros erdvės plotą ir nukakti iki 
krūmokšniais apsodinto tako buvo veik neįmanoma. Smalsiai stebėdami poli- 
cininkus, priešakyje spietėsi turistai. Iš tolumos atvilnijo tylus, bet garsėjantis 
zondo dūzgimas. 

— Dabar arba niekada. 

Jis čiupo moterį už rankos ir nusitempė į aikštę, kur jiedu leidosi vinguriuo- 
ti per turistų minią. Siena stengėsi užgniaužti norą leistis bėgte, Lengdonas savo 
ruožtu tvirtai spaudė jos plaštaką ir guviai, bet ramiai brovėsi pro spūstį. 

Kai abu pasiekė keliuko pradžią, Siena dirstelėjo per petį ir įsitikino, kad jie 
niekam nekrito į akis. Regėjimo lauke atsidūrę policininkai žvelgė kita krypti- 
mi — stebeilijosi ten, iš kur sklido zondo ūžesys. 

Ji pasisuko ir drauge su Lengdonu nubėgo taku. 

Tolumoje, tiesiai priešais juos, virš medžių kyšojo senamiesčio pastatų kon- 
tūrai. Siena išvydo raudonomis čerpėmis dengtą Duomo kupolą ir balta, raudona, 
žalia spalvomis tviskančią Džoto varpinės smailę. Akimirką net įžiūrėjo dantytą 
bokštą, kuris stiebėsi virš Senųjų rūmų — regis, nepasiekiamo žygio tikslo, — 
bet lipdami šlaitu žemyn jiedu vėl prasmego už aukštų perimetro sienų ir senasis 
Florencijos miestas dingo iš akiračio. 


Į papėdę Siena atkako sunkiai gaudydama kvapą ir spėliodama, ar ame- 


Žinoma. Tiesiai šituo keliu! (Ital.) 
* Labai ačiū! (Iza/.) 

rikietis profesorius bent įsivaizduoja, kur eina. Kelias tyso į sodų labirintą, bet 
Lengdonas ryžtingai žengė kairėn, plataus žvyruoto kiemo link, nudrožė jo pa- 
kraščiu, nėrė už gyvatvorės ir suskato žingsniuoti medžių paunksnėje. Tuščias 
kiemas nebebuvo turistų zona, o tik aikštelė, kurioje darbuotojai statydavosi au- 
tomobilius. 

— Kur einame? — uždususi paklausė Siena. 

— Mes beveik vietoje. 

Kokioje vietoje? Aikštelę supo siena, didumo sulig trimis namo aukštais. Iš 
jos vedė tiktai kairėje matomas, automobiliams skirtas pravažiavimas su uždary- 
tais geležiniais vartais, veikiausiai iškilusiais kartu su rūmais — anais laikais, kai į 
čionykščius kraštus atklysdavo plėšikaujančios armijos. Kitapus barikados Siena 
įžiūrėjo Pičių aikštėje susibūrusius policininkus. 

Neatšlydamas nuo perimetro augmenijos, Lengdonas veržėsi į priekį, nors 
kelią užkirto siena. Jo bendražygė akimis ėmė ieškoti kokio atviro tarpdurio, bet 
pastebėjo tik nišą su bjauriausia statula, kokią teko regėti per visą gyvenimą. 

Viešpatie, Medičiai išgalėjo įsigyti bet kokį meno kūrinį, bet pasirinko šitai? 

Skulptorius pavaizdavo nuogą tuklų neūžaugą, apžergus; gigantišką vėžlį ir 
sėklidėmis prisiplojus; prie kiauto. Iš gyvūno burnos varveno vanduo, tarytum jis 
būtų pasiligojęs. 

— Taip, taip, žinau, — nelėtindamas žingsnio tarė Lengdonas. — Čia Bra- 
cijus di Bartolas — garsusis rūmų nykštukas. Jei tau rūpi mano nuomonė, jį 
drauge su milžiniška vonia derėtų nugrūsti į užkampį. 

Sulig paskutiniu žodžiu staigiai metėsi dešinėn ir nukulniavo price laiptų, 
kurių Siena ligi tol nematė. 

Vilties kibirkštis greitai užgeso. 

Ji užsuko už kampo, įkandin Lengdono ėmė laiptais leistis žemyn ir ga- 
liausiai sumetė pakliuvusi į aklavietę su dvigubai aukštesnėmis už kitas sienomis. 

Maža to, nuojauta tikino, kad jųdviejų ilga kelionė baigsis prie žiojinčio 
urvo... užpakaliniame statmename paviršiuje iškaltoje grotoje. Negi jis mane ve- 
dasi kaip tik ten? 

Virš ertmės kabojo lyg durklai smailūs grėsmingi stalaktitai. Dėl geologinių 
iškilumų, kuriais tarsi apteko vidinės sienos, susidarė įspūdis, kad akmuo lydėsi.... 
ir transformavosi į pavidalus, o įskaitant šiurpias, perpus iš sienų kyšančias žmo- 
nių figūras rodėsi, kad uolienos ketina jas suėsti. Jai reginys panėšėjo į fragmentą 
iš Botičelio „Pragaro žemėlapio“. 

Lengdonas, kažkodėl visiškai ramus, tebedriuokė kiaurymės pusėn. Jis mi- 
nėjo Vatikaną, tačiau Siena neabejojo, kad popicžiaus rezidencijoje tikrai nerastų 
nenormaliai keistų olų. 

Artėdama prie angos ji nukreipė akis virš įėjimo ir apžvelgė išdrykusią per- 
dangą — vaiduoklišką stalaktitų ir neaiškių akmeninių iškyšų samplaiką, saky- 
tum ryjančią dvi pusiaugula sėdinčias moteris, o greta jų buvo skydas su šešiais 
rutuliais, arba pa// — žymusis Medičių herbas. 

Profesorius ūmai nėrė kairėn, atokiau nuo ertmės, ir pasuko prie medinių 
nudrengtų pilkų durelių, kurių Siena anksčiau nepastebėjo. Jos atrodė nereikš- 
mingos, lyg vedančios į sandėlį arba sodininkų įrankių podėlį. 

Lengdonas pripuolė prie durų aiškiai tikėdamasis patekti vidun, bet vietoj 
rankenos teaptiko žalvarinį užraktą su rakto skylute — jas atidaryti, regis, buvo 
galima tik iš vidaus. 

— Prakeikimas! — viltį jo akyse pakeitė nerimas. — O aš maniau... 

Nuo aukštų sienų nelauktai atsklido veriantis zondo ūžesys. Ji atsisuko ir 
pamatė virš rūmų kylantį, jųdviejų link nenumaldomai lekiantį sraigtasparnį. 

Akivaizdu, kad žvalgybinė skraidyklė sušmėžavo ir Lengdono akiplotyje, 
nes jis griebė Sieną už rankos ir leidosi tekinas į urvą. Abu pačiu laiku pasislėpė 
po stalaktitų nuosvyra. 


Sulaukėme deramos pabaigos, sau tarė ji. Nuskuodėme pro pragaro vartus. 

| Ados pastatė BMW už ketvirčio mylios į rytus. Per Ponte a//e Grazie nu- 
riedėjusi į senamiestį, apsuko ratą ir atvažiavo prie Pon/e Vecchio — garsaus 
pėsčiųjų tilto, Pičių rūmus jungiančio su senąja Florencijos dalimi. Prirakino šal- 
mą prie motociklo, nužygiavo ant Senojo tilto ir įsimaišė tarp vaikštinėjančių po 
miestą ankstyvųjų ryto turistų. 

Virš upės nepaliaujamai pūtė žvarbus kovo vėjas, šiaušdamas stirksančius 
trumpus Vajentos plaukus, iš kurių Lengdonas galėjo ją geriausiai atpažinti. Stab- 
telėjusi prie vieno iš daugybės vietinių prekeivių, agentė įsigijo beisbolo kepuraitę 
su užrašu AMO FIRENZE", užsimaukšlino ją ir nusmaukė snapelį virš veido. 

Suglosčiusi odinės striukės klostę, po kuria slėpė pistoletą, Vajenta užėmė po- 


Aš myliu Florenciją (ita/.). 

ziciją netoli tilto vidurio, pasisuko į Pičių rūmus ir nerūpestingai atsirėmė į koloną. 
Iš savo vietos regėjo visus praeivius, per Arną traukiančius į Florencijos centrą. 

Lengdonas bėga pėsčiomis, sau pasakė ji. Jeigu sugebės apeiti Romos vartus, Io- 
giška manyti, kad į senamiestį bandys patekti šituo tiltu. 

Vakaruose, Pa/azzo Pitti pusėje, stūgavo sirenos, ir Vajenta paspėliojo, ko- 
kias žinias jos skelbia — geras ar blogas. Ar Bruderis jo tebeieško? Gal jau sugavo? 
Jai įtempus klausą, iš kokių nors užuominų mėginant suprasti, kas darosi, staiga 
iš viršaus atsklido veriantis zyzimas. Vajentos akys instinktyviai kryptelėjo aukš- 
tyn ir kaipmat užfiksavo objektą — nuotoliniu būdu valdomą nediduką sraigtas- 
parnį. Jis sparčiai pakilo virš rūmų ir šovęs palei medžių viršūnes nulėkė į Boboli 
sodų šiaurės rytus. 

Žvalgybinis zondas. Vajentą perliejo vilties banga. Jeigu jis skraido, vadinasi, 
Bruderis dar nerado Lengdono. 

Sraigtasparnio pavidalas sparčiai išaugo. Jis, ko gero, tyrinėjo šiaurrytinę 
parko zoną, plytinčią arčiausiai Senojo tilto bei Vajentos pozicijų, ir tokia įvykių 
eiga ją dar labiau padrąsino. 

Išsisukęs nuo Bruderio, profesorius neabejotinai judės šita kryptimi. 

Vajentai bežiūrint, zondas nelauktai nupikiravo už aukštos akmeninės sie- 
nos ir pranyko iš akiračio. Dūzgimas bylojo, kad skraidyklė sukinėjasi žemiau 
medžių lapijos... matyt, aptikusi kažką įdomaus. 


29 SKYRIUS 


eškokite, ir rasite, mąstė Lengdonas, kartu su Siena susigūžęs blausioje grotoje. 
Mes ieškojome išėjimo... bet radome aklagatvjį. 

Viduryje urvo įrengtas fontano rezervuaras buvo nebloga priedanga, bct iš 
už jo dirstelėjęs Lengdonas sumojo, kad slėptis per vėlu. 

Zondas ką tik nėrė į sienomis aptvertą aklavietę, netikėtai pakibo priešais 
urvo angą vos per dešimt pėdų nuo žemės, atsigręžęs į grotą, bimbdamas lyg 
įtūžęs vabzdys... kuris tyko savo aukos. 

Lengdonas atšlijo ir Sienai pašnibždomis perdavė nemalonią naujieną: 

— Manau, jis žino, kad slapstomės čia. 

Oloje šaižus sraigtasparnio zirzimas mažne kurtino, ausis smaigstė nuo 
akmeninių sienų atsimušęs aidas. Tiesiog sunku patikėti, kad juos įkaitais paėmė 


miniatiūrinė mechaninė skraidyklė, bet Lengdonas vis dėlto suprato, jog sprukti 

būtų beprasmiška. Kaip elgtis toliau? Paprasčiausiai laukti? Pirminis planas, pagal 
kurį jie turėjo prasibrauti kitapus pilkų durelių, atrodė įgyvendinamas, tačiau jis 
nenumanė, kad durys atsiverdavo tiktai iš vidaus. 

Kai akys prisitaikė prie tamsios grotos, Lengdonas nužvelgė neįprastą 
aplinką svarstydamas, ar pavyktų aptikti kitą praėjimą. Bet neišvydo nieko, kas 
suteiktų vilties. Urvo vidų dailino iš akmens iškalti gyvūnai ir žmonės, kurie tarsi 
virto aptekusių sienų mitalu, įvairiose stadijose žiaumojamu ėdesiu. Prislėgtas jis 
pakėlė akis į viršuje grėsmingai kybančias stalaktitų lubas. 

Tinkama vieta numirti. 

Buontalenčio grota — taip pavadinta jos autoriaus Bernardo Buontalenčio 
garbei, — be abejonės, buvo keisčiausia Florencijos vieta. Trijų olų anfilada kadaise 
atstojo savotišką žaidimų namelį, skirtą jauniesiems Pičių rūmų svečiams, ją puo- 
šė natūralistinių fantazijų ir gotikinio pertekliaus mišinys, sudarytas iš nutįsusios 
pemzos ir apvarvėjusių akmeningų darinių, kurie iš pažiūros rijo gausybę išskap- 
tuotų figūrų arba jomis tryško. Medičių laikais vidinėmis grotos sienomis srūdavo 
vanduo, karštą Toskanos vasarą atvėsindavęs erdvę ir kurstydavęs tikro urvo įspūdį. 

Lengdonas ir Siena lindėjo pirmoje, didžiausioje, ertmėje, pasislėpę už cent- 
rinio fontano rezervuaro. Juodu supo spalvingos piemenų, valstiečių, muzikantų, 
gyvūnų figūros ir netgi nukopijuoti Mikelandželo keturi kaliniai, regis, mėgi- 
nantys pasprukti iš juos užliejusios, atrodytų, skystos uolienos. Iš aukštybių krito 
ryto šviesa, vidun besismelkianti pro apskritą angą — kadaise ją blokuodavo 
vandens pripildytas milžiniškas stiklinis rutulys su raudonaisiais dekoratyviniais 
karpiais, kurie plaukiodavo saulėkaitoje. 

Įdomu, pagalvojo Lengdonas, kaip į tikrovišką, prie grotos pakibus; sraig- 
tasparnį — fantastišką pačios Italijos sūnaus Leonardo da Vinčio svajonę — su- 
reaguotų svečiai iš Renesanso laikų? 

Būtent tada zondas liovėsi įkyriai dūzgęs. Garsas nepranyko pamažu slop- 
damas, o paprasčiausiai... nutrūko. 

Suglumęs Lengdonas žvilgtelėjo iš už fontano ir pamatė sraigtasparnį, tu- 
pintį žvyruotoje aikštelėje. Dabar skraidyklė nebeatrodė tokia pavojinga kaip 
anksčiau, juolab kad į geluonis panašūs vaizdo kameros lęšiai spitrijosi ne jų 
kryptimi, o į pilkąsias dureles. 

J; apėmęs palaimos jausmas veikiai išblėso. Už šimto jardų nuo zondo, greta 
neūžaugos ir vėžlio statulos, pasirodė trys gausiai apsiginklavę kareiviai, kurie 
ryžtingai žirgliojo laiptų pusėn, tiesiai grotos link. 


Vyrai dėvėjo pažįstamas juodas uniformas su pečius pridengiančiais žaliais 


120 DAN BROWN »* INFERNO 


medalionais. Raumeningas vadas dairėsi bejausmėmis akimis, Lengdonui pri- 
menančiomis vizijose regėtą maro kaukę. 

Aš esu mirtis. 

Jis nepastebėjo nei furgono, nei paslaptingos žilaplaukės moters. 

Aš esu gyvybė. 

Kariškiams artėjant, vienas jų pasiekė laiptatakio apačią ir nusisuko nuo 
olos, aiškiai ketindamas užkirsti kelią visiems, kurie bandytų leistis žemyn. Du 
likusieji tebežygiavo grotos kryptimi. 

Lengdonas ir Siena sukruto, — nors greičiausiai tik atitolino neišvengiamą 
baigtį, — ant visų keturių atbulomis nuslinko į antrą ertmę, kuri buvo ankštesnė, 
gilesnė ir tamsesnė. Jos viduryje taip pat stovėjo meno kūrinys, tarpusavyje susi- 
pynusių dviejų mylimųjų statula, ir už jos smukę bėgliai vėl pasislėpė. 

Prasmegęs šešėlyje Lengdonas atsargiai iškišo nosį iš už skulptūros pagrin- 
do ir įsižiūrėjo į ateinančius kareivius. Porai jų nusigavus iki zondo, vienas susto- 
jo, pritūpęs kilstelėjo sraigtasparnį ir patikrino vaizdo kamerą. 

Ar įtaisas mus nufilmavo? — paspėliojo Lengdonas būgštaudamas, kad at- 
sakymą žino. 

Trečiasis vyras, raumeningas individas ledinėmis akimis, vis dar šaltai tiks- 
lingai ėjo bėglių link, kol beveik prisigretino prie olos. Jis užsuks vidun. Lengdo- 
nas susiruošė trauktis atatupstas nuo statulos ir pasakyti Sienai, kad jie nebeišsi- 
gelbės, kai įvykiai pakrypo netikėta eiga. 

Užuot žengęs į grotą, kariškis staiga numynė kairėn ir dingo iš akiračio. 

Kur jis pasuko? Nejau nenumano, kad mes slebiamės čia? 

Po kelių sekundžių nuskambėjo į medį talžančio kumščio trenksmai. 

Pilkosios durelės, susigaudė Lengdonas. Kareivių vadas turbūt išsiaiškino, kur 


Jos veda. 


Palazzo Pitti apsauginis Ernestas Rusas nuo mažens troško žaisti futbolą, 
tačiau būdamas dvidešimt devynerių ir turėdamas antsvorio pagaliau susitaikė 
su mintimi, kad vaikystės svajonei išsipildyti nelemta. Pastaruosius trejus metus 
Pičių rūmuose dirbo sargu — amžinai lindėjo ir nuobodžiavo savo kabinete, 
didumo sulig drabužine. 

Smalsūs turistai ne kartą stuksendavo į pilkąsias duris, iš lauko vedančias į 
jo kambarėlį, bet Ernestas paprastai nekreipdavo dėmesio į barbenimą, ir žmo- 


nės pagaliau nueidavo sau. Siandien įnirtingas baladojimas niekaip nesibaigė. 

Suirzęs jis vėl nukreipė žvilgsnį į televizorių, futbolo rungtynių tarp „Fio- 
rentina“ ir „Juventus“ kartojimą. Beldimas tik stiprėjo. Galiausiai koneveikdamas 
turistus Ernestas išlėkė iš kabineto ir numygo siauru koridoriumi. Pusiaukelėje 
sustojo prie masyvių plieninių grotų, kurios būdavo atidaromos tik tam tikromis 
valandomis. 

Spynoje apsauginis surinko skaičių kombinaciją ir atšovė grotas. Nėrė pro 
angą ir paklusdamas protokolui vėl jas užrakino. Galų gale pasiekė pilkąsias duris. 

— Ė chiuso! — suriko vildamasis, kad lauke stovintis žmogus išgirs šūks- 
nį. — Non si puė entrare" 

Dūžiai nesiliovė. 

Ernestas sugriežė dantimis. Niujorkiečiai, spėjo. Jie visada stengiasi paten- 
kinti savo norus. Pasaulinėje arenoje „Red Bulls“ futbolo komanda iš Jungtinių 
Valstijų galėjo džiaugtis šiokia tokia sėkme tik todėl, kad nudžiovė vieną iš ge- 
riausių europiečių trenerių. 

Duris tebedrebino smūgiai, todėl sargas nenoriai jas atrakino ir per kelis 
colius atvėrė. 

— Ė chiuso! 

Beldimas nutyko, ir apsauginis beveik kaktomuša susidūrė su kareiviu, ku- 
rio akys spinduliavo tokį šaltą žvilgsnį, kad jis privertė Ernestą atšokti. Vyriškis 
parodė oficialų leidimą su akronimu, kurio sargybinis nepažino. 

— Cosa succede?! — apimtas nerimo, paklausė jis. Kas atsitiko?! 

Už pirmojo kariškio tupėjo antras ir krapštė kažkokį žaislinį sraigtasparnį. 
Trečiasis stūksojo tolėliau, budėdamas ant laiptatakio. 

— Kalbate angliškai? — sprendžiant iš akcento, atėjūnas kilęs ne iš Niu- 
Jorko. 

Ernestas palinksėjo. 

— Taip, truputį. 

— Ar kas nors ryte ėjo pro šias duris? 

— No, signore. Nessuno.“" 

— Puiku. Užrakinkite jas. Kad niekas nepatektų vidun ir neištrūktų laukan. 
Aišku? 

Sargas patraukė pečiais. Juk toks buvo jo darbas. 


— Si, suprantu. Non deve entrare, nė uscire nessuno.*"" 


* Uždaryta! Jus negalite įeiti! (//a/.) 
* Ne, pone. Niekas. (I/a/.) 
“+ Niekas neturi jeiti arba išeiti. (Zra/.) 

— Sakykit, ar čia vienintelis įėjimas? 

Ernestas apmąstė klausimą. Dabartiniais laikais pro pilkąsias duris teoriš- 
kai įmanoma tik išei/i, todėl jos ir neturėjo išorinės rankenos, bet jis suvokė, kas 
rūpi kareiviui. 

— Taip, tik šitas. Jokio kito nėra. 

Senasis praėjimas, kuris vedė į rūmus, buvo užsandarintas prieš daugelį metų. 

— Ar, neskaitant tradicinių vartų, Boboli soduose esama slaptų kelių, ku- 
riais galima išsigauti iš parko? 

Kariškis kinktelėjo galva. 

— Dėkui už pagalbą. — Jis mostu liepė Ernestui užšauti duris. 

Suglumęs apsauginis pakluso, koridoriumi nusigavo iki plieninių grotų, ati- 


darė jas, užrakino iš kitos pusės ir grįžo žiūrėti futbolo rungtynių. 


30 SKYRIUS 


engdonas ir Siena išnaudojo progą. 

Kol raumenų kalnas trankė duris, jiedu nušliaužė į urvo gilumą ir susi- 
rietė paskutinėje patalpoje. Ankštą ertmę papildė sienose iškaltos mozaikos ir 
satyrai. Centre stovėjo natūralaus dydžio skulptūra „Besimaudanti Venera“, kuri, 
lyg prisiderindama prie aplinkybių, baikščiai žvilgčiojo per petį. 

Jie įsitaisė už siauro statulos cokolio ir lūkuriavo, žiopsodami į vienui vieną 
botrioidinį stalagmitą, kuris stiebėsi iš apatinės tolimiausios sienos dalies. 

— Visi išėjimai apsaugoti! — angliškai su nežymiu akcentu lauke sušuko 
kareivis. Tiesa, Lengdonui nepavyko atpažinti tarties kilmės. — Lai zondas vėl 
kyla aukštyn. Aš patikrinsiu urvą. 

Amerikietis profesorius pajuto, kaip šalia jo įsitempė moters kūnas. 

Po sekundės grotoje sušlepsėjo sunkūs auliniai. Vis garsiau skambantys 
žingsniai bylojo, kad žmogus įveikė pirmąją olos patalpą, pateko į antrą ir nenu- 
maldomai artėjo prie bėglių. 

Siena ir Lengdonas dar labiau susiglaudė. 

— Ei! — iš tolumos atsklido kitas balsas. — Mes juos aptikome! 

Žingsniuojantis kariškis sustojo. 

Lengdonas išgirdo, kaip atbėgęs per žvirgždėtą alėją kažkas pripuolė prie 


grotos. 

— Tapatybės patvirtintos, — pranešė uždusęs balsas. — Ką tik šnekėjomės 
su pora turistų. Prieš kelias minutes vyras ir moteris jų teiravosi kelio į kostiumų 
galeriją... kuri yra vakariniame rūmų krašte. 

Lengdonas pažvairavo į Sieną. Ji vos pastebimai šypsojosi. 

Kareivis atgavo kvapą ir pridūrė: 

— Pirmiausia užblokavome vakarinius vartus... labai tikėtina, kad juos įka- 
linome soduose. 

— Atlikite užduotį, — tarė arčiau stovinis vyriškis. — Ir praneškite man, 
kai tik ją įvykdysite. 

Per žvyrą nučežėjo greitai tolstantys žingsniai, pasigirdo kylančio zondo 
dūzgimas, o paskui, laimei... įsitvyrojo mirtina tyla. 

Lengdonas jau ketino persikreipti į šoną ir iš už cokolio iškišti galvą, bet 
Siena stvėrė jį už rankos ir sulaikė. Prie lūpų priglaudusi smilių, linktelėjo į juo- 
duojantį ant galinės sienos blausų Žmogaus šešėlį. Persekiotojų vadas tebestūk- 
sojo grotoje. 

Ko is laukia? 

— Čia Bruderis, — staiga prabilo kariškis. — Mes įspraudėme juos į kam- 
pą. Netrukus mane turėtų informuoti, kad misija užbaigta. 

Žmogus su kažkuo kalbėjo telefonu, ir balsas aidėjo nemaloniai arti, ta- 
rytum jis būtų stovėjęs visai greta. Tuštymė veikė kaip parabolinis mikrofonas, 
sutelkdama garsus ir nukreipdama juos į urvo galą. 

— Dar kai kas, — tęsė Bruderis. — Iš ekspertų ką tik sulaukiau naujienų. 
Moters butas yra pernuomotas. Turi mažai baldų. Ten, be jokių abejonių, įsikur- 
ta trumpam. Užtikome biologinį vamzdelį, bet projektoriaus zeradome. Kartoju, 
projektoriaus neradome. Mūsų manymu, jis tebėra pas Lengdoną. 

Kareiviui tariant jo pavardę, Lengdoną nukratė šiurpas. 

Sprendžiant iš garsėjančių žingsnių, Bruderis slinko gilyn į grotą. Bet dabar 
eisenai stigo ankstesnės energijos — susidarė įspūdis, kad vyriškis šnekėdamas 
mobiliuoju tiesiog klaidžiojo ir žvalgėsi po olą. 

— Teisingai. Pasak ekspertų, prieš mums įsiveržiant į butą, iš jo buvo skam- 
binta telefonu. 

Į JAV konsulatą, pamanė Lengdonas, prisiminęs pokalbį su atstovybės dar- 
buotoju ir veikiai pasirodžiusią dygliaplaukę žudikę. Moteris išgaravo ir užleido 
vietą profesionalių kariškių būriui. 

Mes negalėsime amžinai nuo jų bėgti. 


Į akmenines grindis auliniai bildėjo vos už dvidešimties pėdų. Žmogus su- 

kiojosi antroje crtmėje ir įžengęs į trečią garantuotai pastebės juos tupinčius už 
siauro „Veneros“ cokolio. 

— Siena Bruks, — staiga kuo aiškiausiai paskelbė Bruderis. 

Moteris krūptelėjo ir užvertė akis aukštyn, tikėdamasi pamatyti į ją žiūrintį 
kareivį. Bet nieko neišvydo. 

— Taip, dabar tikrina jos nešiojamąjį kompiuterį, — tęsė balsas, nutolęs 
tik per dešimt pėdų. — Ataskaitos kol kas negavau, bet mes tiksliai žinome, kad 
Lengdonas per jį prisijungė prie savo elektroninio pašto dėžutės. 

Siena įsistebeilijo į bendražygį lyg negalėdama patikėti tokia naujiena. Ji 
atrodė sukrėsta... ir išduota. 

Priblokštas pasijuto ir Lengdonas. Va, kaip mus atsekė?! Anuomet toks vari- 
antas nė nebuvo šovęs į galvą. Aš tik ieškojau informacijos! Jis nespėjo niekaip per- 
teikti apgailestavimo, nes Siena nusigręžė, ir jos veidą sukaustė bejausmė išraiška. 

— Teisingai, — tarė Bruderis, prisigretinęs prie įėjimo į trečiąją olos dalį. 
Nuo bėglių jį skyrė tiktai šešios pėdos. Dar du žingsniai, ir jie tikrai paklius į 
kareivio akiratį. — Būtent. — Jis per žingsnelį pasislinko į priekį. Umai stabte- 
lėjo. — Palaukite. 

Lengdonas įsitempė neabejodamas, kad juos tuojau ras. 

— Aš jūsų nebegirdžiu. — Kariškis grįžo į antrąją ertmę. — Prastas ryšys. 
Kalbėkite... — Akimirką pasiklausė ir atsakė: — Taip, pritariu. Laimei, bent jau 
nustatėme, su kuo susidūrėme. 

Taip taręs jis pasišalino iš grotos — auliniai nugurgždėjo per žvyrą, ir neil- 
gai trukus žingsnių garsai išblėso. 

Lengdonas nukorė pečius ir atsigrįžo į Sieną, kurios akyse liepsnojo baimės 
ir pykčio mišinys. 

— Tu naudojaisi mano kompiuteriu?! — griežtai paklausė. — Tikrinaisi 
elektroninį paštą? 

— Atleisk... tikėjausi, kad suprasi. Privalėjau išsiaiškinti... 

— Štai kaip mus rado! Ir dabar jie žino mano vardą! 

— Atsiprašau, aš nesuvokiau... — Lengdoną apėmė kaltės jausmas. 

Moteris nusisuko, bereikšmiu žvilgsniu įsispoksojo į grublėtą stalagmitą, 
styrantį iš užpakalinės sienos. Kone minutę abu tylėjo. Lengdonas svarstė, ar tik ji 
neprisiminė asmeninių daiktų, sudėtų ant rašomojo stalo — „Vasarvidžio nakties 
sapno“ programėlės, laikraščių straipsnių apie jos, kaip vunderkindės, gyvenimą. 
Ar Siena įtaria, kad juos mačiau? Net jei ir taip, bendražygė nieko nesiteiravo, o 


Lengdonas jai buvo pridaręs užtektinai rūpesčių, kad minėtų regėjęs iškarpas. 

— Jie žino, kas aš tokia, — pakartojo Siena tokiu slopiu balsu, kad jis vos 
nugirdo žodžius. 

Kitas dešimt sekundžių moteris lėtai kvėpavo, tartum mėgindama įsisą- 
moninti naujas aplinkybes. Ir tuo pat metu, kaip Lengdonui rodės, jos viduje po 
truputį brendo pasiryžimas. 

Staiga ji nerangiai pašoko. 

— Metas eiti, — tarė. — Persekiotojai greitai susigaudys, kad mūsų nėra 
kostiumų galerijoje. 

Lengdonas irgi atsistojo. 

— Taip, bet... kur? 

— Į Vatikaną? 

— Nesupratau? 

— Pagaliau susigaudžiau, ką turėjai omenyje... kaip Vatikanas susijęs su 
Boboli sodais. — Ji mostu parodė į pilkąsias dureles. — Čia įėjimas, ar ne? 

Lengdonas prisivertė palinksėti. 

— Tiksliau, išėjimas, bet aš nusprendžiau pabandyti laimę. Deja, vidun ne- 
prasibrausime. 

Iš apsauginio ir kareivio pokalbio jis suprato, kad tarpdurį teks pamiršti. 

— Jei vis dėlto prasmuktume, — Sienos balse vėl nuskambėjo užuominos į 
šelmiškas gaidas, — ar žinai, ką reikštų toks pabėgimas? — jos lūpas nežymiai 
iškreipė šypsenėlė. — Per vieną dieną mums du kartus pagelbėtų tas pats Rene- 
sanso epochos menininkas. 

Jis prunkštelėjo, nes apie tai buvo pagalvojęs prieš kelias minutes. 

— Vazaris. Vazaris. 

Siena išsišiepė plačiau, ir Lengdonas pajuto, kad bendražygė jam atleido, 
bent jau kurį laiką. 

— Man regis, sulaukėme ženklo iš aukštybių, — pusiau rimtai paskelbė 
ji. — Eime pro tas duris. 

— Gerai... o pro sargybinį pražygiuosime? 

Moteris sutreškino krumpliais ir patraukė iš grotos. 

— Ne, ketinu su juo apsimainyti keliais žodeliais. — Sienai atsisukus paaiš- 
kėjo, kad jos akys vėl ugningai žiburiuoja. — Patikėk manimi, profesoriau. Esant 
reikalui, įkalbinėti moku. 


Į pilkąsias duris vėl pasipylė smūgiai. 
Ryžtingi ir nenumaldomi. 

Apsauginis Ernestas Rusas iš nevilties suurzgė. Matyt, grįžo keistas kareivis 
ledinėmis akimis, bet prasčiau pasirinkti laiko jis negalėjo. Per televizorių jau 
rodė futbolo rungtynių pratęsimą, „Fiorentina“ prarado vieną žaidėją, ir dabar 
komandos likimas kabėjo ant plauko. 

Baladojimas nesiliovė. 

Ernestas nebuvo kvailas. Žinojo, kad ryte kažkas atsitiko, — juk ne veltui 
aplinkui stūgavo sirenos ir bastėsi kareiviai, — bet pats niekuomet nesiveldavo į 
tokius reikalus, jei tik šie nebuvo su juo tiesiogiai susiję. 

Pazzo ė che bada ai fatti altrui.“ 

Kariškis neabejotinai priklausė prie svarbių personų, tad jį ignoruoti nebūtų 
išmintinga. Šiais laikais Italijoje sunku rasti darbą, net ir nuobodų. Paskutinį kar- 
tą vogčiomis dirstelėjęs į varžybas, Ernestas nužingsniavo prie drebinamų durų. 

Jis vis dar negalėjo patikėti, kad gauna atlygį už tai, jog nuo ryto iki vakaro 
sėdi ankštame kabinete ir žiūri televizorių. Porą sykių per dieną užsukdavo gi- 
das, vedžiojantis svarbius svečius, su kuriais atsibelsdavo iš pat Uficių galerijos. 
Ernestas juos pasitikdavo, atidarydavo metalines grotas ir pro pilkąsias dureles 
išleisdavo grupę į Boboli sodus, kur ir užsibaigdavo ekskursija. 

Trenksmams stiprėjant, sargas atlapojo grotas ir perėjęs į kitą pusę vėl jas 
užrakino. 

— Si? — bėgdamas durų link, šūksniu pamėgino nustelbti atkaklų beldimą. 

Jokio atsakymo. Dūžiai tebeskambėjo. 

Insomma"“ Ernestas galų gale atrakino ir pradarė duris, tikėdamasis pama- 
tyti prieš kelias minutes regėtas bedvases akis. 

Tačiau prie slenksčio išvydo gerokai žavesnį veidą. 

— Ciao, — maloniai nusišypsojo daili blondinė, tiesdama perlenktą lapelį, 
kurį jis instinktyviai paėmė. 

Apsauginis sugniaužė popiergalį ir kaipmat įsisąmonino laikąs nuo žemės 
pakeltą šiukšlę, bet moteris abiem liaunomis rankomis įsikibo į jo dilbį ir nykščiu 
bedė į kaulėtą riešo plotelį kiek žemiau delno. 

Ernestui pasidingojo, kad galūnę perrėžė peilis. Veriantį dūrį lydėjo stingu- 
lys, koks apima kūną nusikračius elektros srove. Blondinei žengus artyn, spaudi- 
mas proporcingai ėmė augti, ir skausmo ciklas prasidėjo iš naujo. Sargas pasvir- 
duliavo atbulas, bandydamas išvaduoti ranką, bet nutirpusios kojos sulinko ir jis 
dunkstelėjo ant kelių. 


* Tik kvailiams rūpi kitų reikalai. (I/a/. posak.) 
* Dėl Dievo meilės! (I4a/.) 

Įvykiai klostėsi žaibiškai. 

Per slenkstį įlėkė ir duris užtrenkė tamsų švarką dėvintis augus vyras. Er- 
nestui siekiant radijo stotelės, švelnūs pirštai kartelį sumygo sprandą, ir raumenis 
nutvilkė toks stiprus mėšlungis, kad jis pradėjo žiopčioti gaudydamas orą. Kai 
moteris perėmė ryšio įrenginį, prie jųdviejų prisiartino vyriškis, kuriam jos veiks- 
mai sukėlė ne mažesnį nerimą negu Ernestui. 

— Dim Mak, — aukštaūgiui nerūpestingai pasakė blondinė. — Kiniška 
spūdžio taškų technika. Ji ne šiaip sau egzistuoja jau tris tūkstantmečius. 

Jos palydovo akyse atsispindėjo nuostaba. 

— Non vogliamo farti del male, — Ernestui sukuždėjo moteris, kiek atleidu- 
si sprandą. Mes nenorime jūsų skriausti. 

Vos tiktai spaudimas atlėgo, sargas pamėgino ištrūkti iš jos gniaužtų, bet 
šie ėmė veržtis, ir raumenis vėl perliejo spazmų pliūpsnis. Jis sušvokštė, apimtas 
skausmo, vos įstengdamas prakvėpuoti. 

— Dobbiamo passare, — pridūrė blondinė. Mums reikia praeiti. 

Ji pamojo į grotas, kurias Ernestas, laimei, buvo užtrenkęs. 

— Nonce I bo, — išspaudė jis. Aš neturiu rakto. 

Ištįsęs vyriškis pro juos praslinko ir apžiūrėjo užrakto mechanizmą. 

— Čia šifrinė spyna, — šūktelėjo bendrei, prabildamas su amerikietišku 
akcentu. 

Moteris priklupo greta Ernesto, jos rudos akys spinduliavo ledinį šaltį. 

— Oualė la combinazione? — griežtai paklausė. Koks šifras? 

— Non posso! — paprieštaravo jis. 4$ negaliu... 

Viršutinėje stuburo dalyje kažin kas atsitiko, ir visas kūnas suglebo. Po aki- 


mirkos Ernestas nukeipo. 


Jis pramerkė akis, bet dar kelias minutes gulėjo prarasdamas ir vėl atgauda- 
mas sąmonę. Prisiminė pokalbį... skausmo dieglius... lyg ir pojūtį, kad jį tempė? 
Atmintį temdė migla. 

Kai galvoje kybančios ūkanos prasisklaidė, Ernestas pamatė keistą vaiz- 
dą — ant grindų nuleistus išvarstytus savo batus. Kaip tik tada suprato negalįs 
pakrutėti. Riogsojo ant šono, ko gero, nuosavais raišteliais surištomis kojomis ir 
už nugaros suvcržtomis rankomis. Bandė rėkti, tačiau neišgavo jokio garso, nes 
burna buvo užkimšta viena iš jo kojinių. Tikras siaubas užvaldė po sekundės, 
kai kilstelėjo galvą ir išvydo futbolo rungtynes rodant; televizorių. Aš kabinete... 
KITAPUS grotų? 

Iš koridoriaus sklido tolstančių žingsnių bildesys... bet jis pamažu nuščiuvo. 
Non ė possible! Neįmanoma! Blondinė kažkokiu būdu įtikino Ernestą atlikti vie- 
nintelį dalyką, kurį darbdaviai griežtai uždraudė daryti — pašaliniams atskleisti 
užrakto šifrą, atveriantį praėjimą į garsųjį Vazario koridorių. 


31 SKYRIUS 


1)“ Elizabeta Sinski sėdėjo priešais Pičių rūmus pastatytame furgone ir 
jautė, kad pykinimo bei svaigulio bangos plūsta vis sparčiau. Į moterį, su- 
dribusią užpakalinėje kabinos dalyje, su stiprėjančiu nerimu žvelgė šalia sėdintis 
kareivis. 

Prieš kelias sekundes subraškėjo jo radijo stotelė — pasigirdo kažkoks pra- 
nešimas apie kostiumų galeriją, — ir tratėjimas privertė Elizabetą išnirti iš są- 
monės tamsos, į kurią nugrimzdus ją aplankė regėjimai su žaliaake pabaisa. 

Mintyse daktarė buvo grįžusi į aptemdytą Niujorko kambarį ir klausėsi, 
kaip maniakiškai svaičioja mįslingas nepažįstamasis, iškvietęs ją į Tarptautinių 
santykių tarybą. Šešėliuose skendintis išstypęs vyras žingsniais matavo patal- 
pą — Dantės „Pragaro“ įkvėpto klaikaus paveikslo, nuogų merdėjančių žmonių 
knibždėlyno fone jis virto siluetu. 

— Kažkas privalo stoti į šitą kovą, — baigdama parciškė figūra, — antraip 
tokia bus mūsų ateitis. Išvadas užtikrintai patvirtina matematika. Žmonija paki- 
busi delsimo, abejonių ir asmeninio godumo kupinoje skaistykloje... bet po mūsų 
kojomis lūkuriuoja pragaro ratai, pasirengę praryti visus iki vieno. 

Nuo košmariškų idėjų, kurias vyriškis ką tik išdėstė, Elizabetai tebesisuko 
galva. Nebeištvėrusi ji pašoko ant kojų. 

— Jūsų siūloma išeitis... 

— Vienintelė likusi, — įsiterpė jis. 

— Aš ketinau pasakyti — nusikalstama ir pasibaisėtina. 

Ilgšis gūžtelėjo pečiais. 

— Kaip mus mokė Dantė, prieš pasiekiant rojų, reikia pereiti pragarą. 

— Jūs pamišęs! 

— Pamišęs? — aiškiai įskaudintas pakartojo vyriškis. — Aš? Nemanau. Be- 
protiškai elgiasi PSO, kuri žiopso į prarają ir neigia, kad ji egzistuoja. Beprotiškai 
elgiasi strutis, kuris slepia galvą smėlyje, užuot sprukęs nuo jį supančių hienų. 

Nespėjus Elizabetai apginti savo institucijos, pašnekovas įjungė kitą pro- 
jekciją. 

— Jeigu jau prabilome apie hienas... — jis pamojo į ekraną. — Antai jų 
ruja... greitai artėjanti prie Žmonijos. 

Elizabeta nustebo išvydusi gerai pažįstamą vaizdą. Pernai PSO paskelbta 
diagrama nurodė esmines, ekspertų nuomone, aplinkosaugos problemas, rim- 
čiausiai paveiksiančias pasaulinę sveikatą. 

Be kitų dalykų, į sąrašą buvo įtraukti: švaraus vandens poreikis, planetos 
paviršiaus temperatūros kaita, ozono sluoksnio plonėjimas, vandenynų resursų 
eikvojimas, gyvūnų rūšių nykimas, anglies dvideginio koncentracija, miškų iškir- 
timas, pasauliniai jūros lygiai. 

Neigiami rodikliai nenumaldomai augo pastarąjį šimtmetį. Bet dabar jic 


šovė aukštyn gąsdinančiu tempu. 


Vidutinė paviršiaus Larmpersturs Šiaures pusrutuya —— 
Gyventojų skaičius mo o 
Anglies dvideginio koncentracija — 
Bendrasis vdaus produktas 

Miškų ir atogrąžų girių iškirtimas ——— 
Gyvūnų rūšių nykimas — 
Motorinės transporto pNemones ———— 
Vandens vartopmas --- 
Popranaus sunaudojmas ||| kl 
Eksploatuojamos žverybeneės tertorjos ||| vk 
Ozono sluoksnio plonėjmas — 
Užsianio INVESUCIJOS ——— 


1750 1800 1850 19800 1950 2000 


Pamačiusi kreives Elizabeta visuomet sureaguodavo lygiai taip pat — į širdį 
įsismelkdavo bejėgiškumo pojūtis. Būdama mokslininkė ji tikėjo statistikos nau- 
da, tačiau diagrama piešė gąsdinantį me/0/imos ateities vaizdą. 

Per savo gyvenimą Elizabeta Sinski dažnai graužėsi negalinti pastoti. Visgi 
žiūrėdama į projekciją ji kone jautė palengvėjimą, kad niekada negimdė. 

Štai kokią ateitį būčiau dovanojusi savo vaikui? 

— Per pastaruosius penkis dešimtmečius, — išdrožė ilgšis, — prieš Motiną 
Gamtą daromų nuodėmių proporcingai daugėjo. — Jis pratęsė po pauzės: — Aš 
bijau dėl žmonijos sielos. Kai PSO paskelbė diagramą, pasaulio politikai, ga- 

lingieji ir aplinkosaugininkai ėmė rengti nepaprastuosius viršūnių susitikimus, 
mėgindami įvertinti problemų mastą ir baisiausias atskirti nuo galimai išspren- 
džiamų. Kokie rezultatai? Likę vieni jie rankomis apsiglėbė galvas ir pratrūko 
raudoti. Kalbėdami viešoje erdvėje, mus patikino, kad ieško sprendimų, nors šitie 
klausimai — itin komplikuoti. 

— Jie žikrai komplikuoti! 

— Nesamonės! — neišlaikęs suriko vyriškis. — Jūs velniškai gerai žinote, 
kad diagrama vaizduoja e/ementariausią sąryšį — vieninteliu kintamuoju paremtą 
funkciją. Kiekvienos kreivės pakilimui įtaką daro būtent tas kintamasis dydis... 
tik apie jį niekas nedrįsta diskutuoti. Kalbu apie planetos gyventojų skaičių! 

— Tiesą sakant, padėtis kiek... 

— Sudėtingesnė? Tiesą sakant, jūs apsirinkate! Nėra nieko paprasčiau. Jei 
norite daugiau švaraus vandens vienam asmeniui, reikia mažiau gyventojų. Jei no- 
rite menkesnio išmetamųjų dujų kiekio, reikia mažiau vairuotojų. Jei norite, kad 
vandenynuose pasipildytų žuvų ištekliai, reikia mažiau Žmonių, kurie jas valgo! 

Jis rūsčiai dėbsojo į Elizabetą ir kalbėjo vis primygtinesniu tonu. 

— Atsimerkite! Mes atsidūrėme per plauką nuo žmonijos pražūties, o pa- 
saulio lyderiai posėdžiauja kabinetuose ir užsako tyrimus, susijusius su saulės 
energija, atliekų perdirbimu, hibridiniais automobiliais? Kaip čia yra, kad jūs, 
nepaprastai išsilavinusi mokslininkė, neįsisąmoninate esmės? Ozono sluoksnio 
plonėjimas, vandens stygius ir tarša tėra simp/omai. Tikroji /igg — gyventojų 
perteklius. Jei tučtuojau nepulsime jos gydyti, bet kokios kitos priemonės niekuo 
nesiskirs nuo pleistro, kuriuo apklijuotume sparčiai augantį piktybinį naviką. 

— Žmoniją suvokiate kaip vėžį? — griežtai paklausė Elizabeta. 

— O kas yra vėžys? Viso labo sveika ląstelė, kuri ima nevaldomai replikuo- 
tis. Kiek suprantu, mano idėjos jums kelia pasibjaurėjimą, bet garantuoju, kad 
alternatyvos — kai jų vis dėlto sulauksime, — pasirodys dar labiau atstumiančios. 
Jei nesigricbsime ryžtingų veiksmų... 

— Ryžtingų? — purkštelėjo ji. — Vargu ar jūs pasirinkote tinkamą žodį. 
Verčiau sakykit: beprotiškų! 

— Daktare Sinski, — nemaloniai ramiai prabilo vyriškis, — jus pasikvie- 
čiau, nes vyliausi, kad PSO proto ir išminties balsas pageidaus bendradarbiauti ir 
kartu su manimi ištirti galimą sprendimą. 

Netikėdama savo ausimis, Elizabeta išsprogino akis. 

— Jūs viliatės, kad Pasaulio sveikatos organizacija drauge su jumis... nag- 


rinės /okią idėją? 

— Jei atvirai, taip, — atsakė jis — Jūsiškėje institucijoje apstu gydytojų, o 
daktarai, žinia, nedvejodami pjauna gangrenuojančią koją, kad pacientui išgelbė- 
tų gyvybę. Kai kada belieka rinktis menkesnę iš dviejų blogybių. 

— Tai visai kas kita. 

— Ne. Identiška. Skiriasi tik mastai. 

Daktarė Sinski prisiklausė užtektinai. Ji staigiai pakilo nuo kėdės. 

— Aš vėluoju į lėktuvo reisą. 

Ilgšis grasinamai žengė prie jos ir užstojo praėjimą. 

— Perspėju, šią idėją galiu išstudijuoti ir savo jėgomis, be jūsų pagalbos. 

— Perspėju, — atkirto Elizabeta, — kad jūsų žodžius laikysiu teroristine 
grėsme ir atitinkamai reaguosiu. — Ji sugraibė telefoną. 

Vyriškis nusijuokė. 

— Apskųsite mane dėl hipotetinių prielaidų? Deja, skambinti galėsite tik 
vėliau. Kambaryje veikia elektroninė apsauga. Jūsų aparato nepasieks signalas. 

Signalas man nereikalingas, pusproti. Elizabeta pakėlė mobilųjį ir, nespėjus 
pašnekovui susigaudyti, kas vyksta, nufotografavo jo veidą. Blyksnis atsimušė 
nuo žalių akių, ir sekundėlę ją apėmė nuojauta, kad žmogus kažkur matytas. 

— Neįsivaizduoju, kas jūs toks, — tarė ji, — bet turiu pasakyti, kad labai 
suklydote mane išsikvietęs. Nusigavusi į oro uostą jau žinosiu, kas esate, ir jūs, 
kaip potencialus bioteroristas, pateksite į Pasaulio sveikatos organizacijos, JAV ir 
Europos ligų kontrolės centrų ir prevencijos sudarytus stebimų asmenų sąrašus. 
Mūsų žmonės jus seks kiauromis paromis. Mes gausime informaciją apie jūsų 
bandymus nusipirkti reikalingas medžiagas arba įsirengti laboratoriją. Nuo mūsų 
nepasislėpsite niekur. 

Vieną įtampos sklidiną užsitęsusią akimirką žmogus tylėjo lyg ruošdamasis 
išplėšti telefoną jai iš rankų. Galiausiai atsipalaidavo ir nutaisęs šiurpų vypsnį 
pasitraukė į šoną. 


— Ką gi, mūsų šokių vakaras akivaizdžiai prasidėjo. 

/ Corridoio Vasariano — Vazario koridorių — 1564-aisiais suprojektavo Džor- 
džijus Vazaris, kuriam valdovas iš Medičių giminės, didysis kunigaikštis Kozi- 
mas I, įsakė nutiesti saugų tunelį, iš Pa/azzo Pitti rezidencijos vedantį į priešingą 


Arno upės pusę — į Senuosiuose rūmuose įkurtas administracines patalpas. 

Beveik kilometro ilgio Vazario koridorius buvo itin slaptas praėjimas ir šiuo 
atžvilgiu priminė Vatikano žymųjį Passe/to, mažąjį koridorių. Jis driekėsi nuo 
rytinio Boboli sodų kampo, kirto Ponte Vecchbio ir vingiavo pro Uficių galeriją. 

Nūdien tunelis suteikdavo priceglobsų ne Medičių klano aristokratams, o 
meno kūriniams. Patikimų, tvirtų sienų platybėse namus rado begalė retų pa- 
veikslų, netilpusių pasaulinio garso Uficių muziejuje, pro kurį rangėsi koridorius. 

Lengdonas juo vaikštinėjo prieš keletą metų, kai mėgavosi neskubria pri- 
vačia ekskursija. Tą popietę jis ne sykį stabčiojo pasigrožėti stulbinančia drobių 
įvairove — įskaitant visame pasaulyje gausiausia autoportretų kolekcija. Keletą 
kartų buvo sustojęs užmesti akies pro pavienius apžvalgos langelius, kurie leisda- 
vo keliautojams pamatyti, kokį atstumą jic sukorė estakadiniu taku. 

Bet šįryt Lengdonas ir Siena koridoriumi leidosi tekini, nes troško kaip 
įmanoma labiau atitolti nuo persekiotojų. Jis mintyse pasvarstė, kiek laiko praeis, 
kol surištą sargą kas nors suras. Tačiau žvelgdamas į priešais plytintį tunelį jautė, 
kad su kiekvienu žingsniu jie artinasi prie savo paicškų tikslo. 

Prie užrašo cerca trova... mirties akių... ir atsakymo, kas mane vaikosi. 

Dabar žvalgybinis zondas dūzgė toli užnugaryje. Bėgant į tunelio gilumą, 
Lengdono galvoje vis dažniau kirbėjo mintis, kad šitas kelias buvo neįtikimo 
architektūrinio žygdarbio išraiška. Beveik per visą savo ilgį pakilęs virš miesto, 
Vazario koridorius panėšėjo į storą gyvatę, vinguriuojančią nuo Pičių rūmų, per 
Arno upę, į senosios Florencijos centrą. Nubaltintas siauras praėjimas sakytum 
tįso iki begalybės, tik retsykiais pasukdamas kairėn arba dešinėn, kad išvengtų 
kliūčių, bet visuomet rytų kryptimi... kitapus Arno. 

Priešakyje nelauktai pasigirdo aidintys balsai, ir Siena čiūžtelėjusi sustojo. 
Lengdonas pasekė bendražygės pavyzdžiu, raminamai nuleido ranką ant jos pe- 
ties ir mostu parodė į artimiausią apžvalgos langelį. 

Garsai sklinda nuo turistų. 

Jiedu žengė prie lango ir nukreipę akis apačion pamatė, kad stūkso virš Pon- 
te Vecchio — viduramžiais statyto, į senamiestį vedančio akmeninio pėsčiųjų tilto. 
Turgavietėje, čia įkurtoje dar penkioliktame amžiuje, slankiojo pirmieji dienos 
turistai. Mūsų laikais didžiuma pardavėjų prekiavo juvelyriniais dirbiniais, bet 
taip buvo ne visada. Iš pradžių ant Senojo tilto, po atviru dangumi, veikė mėsos 
turgus, bet mėsininkus išvaikė 1593 metais, kai gaižus pašvinkusios skerdienos 
tvaikas nupleveno į Vazario koridorių ir pervėrė gležnas didžiojo kunigaikščio 
šnerves. 


Kiek Lengdonas atsiminė, kažkur ant tilto buvo įvykdytas vienas iš liūd- 

niausiai pagarsėjusių nusikaltimų Florencijoje. 1216 metais jaunas kilmingasis, 
pavarde Buondelmontė, atsisakė šeimos suorganizuotos santuokos vardan tikro- 
sios meilės, ir dėl tokio sprendimo jį žiauriai nugalabijo. 

Didiko mirtį ilgai vadino „kruviniausia žmogžudyste Florencijoje“, nes ji 
sukiršino dvi galingas politikų grupuotes — gvelfus ir gibelinus — kurios tar- 
pusavyje nuožmiai kovojo ištisus šimtmečius. Politinė nesantaika nulėmė Dan- 
tės tremtį, ir poetas su kartėliu jamžino įvykį „Dieviškojoje komedijoje“: Kam, 
Buondelmonte, susigundei tu kita, kuri mūs sandorą sugriovė? 

Prie nužudymo vietos iki šiol galima rasti tris plokšteles su skirtingomis 
citatomis iš Dantės „Rojaus“ XVI giesmės. Viena iš jų, įtvirtinta Ponte Vecchbio 


prieigoje, grėsmingai skelbė: 


BET NUOSKALA AKMENS, KUR TILTĄ SERGI. 
IŠ MIESTO TROŠKO... KRUVINOS AUKOS 


Lengdono žvilgsnis nuslydo virš drumzlino vandens srauto, kurio krantus 


jungė tiltas. Iš rytų pusės juos kvietė vienišas Senųjų rūmų bokštas. 


Trisdešimčia pėdų žemiau, stoviniuodama ant Ponte Vecchio grindinio, Va- 
jenta neramiai dairėsi į gausėjančią minią ir nė neįsivaizdavo, kad vienintelis 


žmogus, galintis padėti jai išpirkti kaltę, praslinko tiesiai virš galvos. 

silitatorius Noultonas tūnojo savo gardelyje, inkarą nulcidusio „Men- 

dacium“ gelmėse, ir bergždžiai stengėsi sutelkti dėmesį į darbą. Pastarąją 

valandą, apimtas baugulio, vis nagrinėjo devynių minučių trukmės monologą, 
svyruojantį tarp genialumo ir beprotybės. 

Jis greitai persuko įrašą į priekį, ieškodamas kokių nors nepastebėtų užuo- 
minų. Praleido nugrimzdusią plokštelę... vandenyje kybantį, blausiu gelsvai rudu 
skysčiu užpildytą maišą... ir susirado kadrą, kuriame pasirodė deformuotas ilga- 
nosis šešėlis... siluetas, juoduojantis ant apvarvėjusios, rausvu žvilgesiu nušviestos 
sienos. 


Noultonas įtempė ausis klausydamasis slopaus dudenimo, mėgindamas 

perprasti įmantrią kalbą. Maždaug viduryje monologo šešėlis ant sienos netikė- 


tai išaugo, ir balsas pagarsėjo. 


Dantės pragaras yra ne fantazija... o pranašystė! 

Kraupūs vargai. Kankinantis sielvartas. Aure, ką žada rytojus. 
viena karta mūsų skaičius sparčiai auga, todėl žemiškiems patogumams, 
kitados suteikusiems galimybę puoselėti savo dorybes ir broliškus santykius, 
lemta pranykti nebūtyje... podraug atskleisti mumyse slypinčias pabaisas... 
versti kovoti iki mirties, idant išmaitintume jaunąsias atžalas. 

Aš kalbu apie Dantės aprašytą devynių ratų pragarą. 

Štai, kas mūsų laukia. 

Kol nepaneigiamos Maltuso matematikos kurstoma ateitis veržiasi 
artyn, mes sverdime ties pirmuoju ratu... ruošdamiesi nerti žemyn nesuvokia- 


mai milžinišku greičiu. 


Fasilitatorius sustabdė įrašą. Maltuso matematika? Panaršęs internetą jis 
bemat rado informaciją apie Tomą Robertą Maltusą, devynioliktame amžiuje 
gyvenusį iškilų anglų matematiką ir demografą, kuris numatė, kad dėl gyventojų 
pertekliaus žlugs pasaulis. 

Jo biografiją, dideliam Noultono nerimui, papildė šiurpoka ištrauka iš kny- 
gos „Gyventojų skaičiaus dėsnio tyrimas“: 


Gyventojų skaičiaus galia taip pranoksta Žemės Jėgas mus išlaikyti, kad 
žmonijai gresia vienokia ar kitokia birmalaikė mirtis. Netramdomos mūsų 
giminės ydos tabo debopuliacijos įrankiu. Jos byloja apie didžios pražūties 
armijos pasirodymą ir dažnai pačios užbaigia pradėtus siaubingus darbus. 
Jei išnaikinimo kare jas lydės nesėkmė, mus negailestingai užgrius ligų lai- 
kotarpiai, epidemijos, užkratai ir maras, kurie nušluos tūkstančius ar net 
dešimtis tūkstančių. Jeigu galutinės bergalės nepasieks ir pastarieji, įkan- 
din jų neišvengiamai atžygiuos įspūdingo masto badmetis ir vienu triuš- 


kinančiu smūgiu sulygins gyventojų skaičių tr pasaulinius maisto išteklius. 


Jausdamas, kaip krūtinėje daužosi širdis, Noultonas vėl žvilgtelėjo į susting- 
dytą ilganosio silueto kadrą. 


“ - 


Neprižiūrima žmonija funkcionuoja kaip vėžys. 

Jis neryžtingai paspaudė mygtuką, ir vaizdas ekrane atgijo. 
Duslus balsas pratęsė: 


Jei nieko nedarysime, teks pasitikti Dantės pragarą... susigrūdusiems 
tarpusavyje ir badmiriaujantiems... skendintiems nuodėmėse. 

Todėl drąsiai ėmiausi veiksmų. 

Kai kuriuos apims siaubas, bet už išsigelbėjimą reikia mokėti. 

Vieną dieną pasaulis suvoks mano aukos grožį. 

Nes aš esu jūsų Išsigelbėjimas. 

Esu šmėkla. 


Esu vartai į postžmonijos erą. 

p: Vecchio, Senieji rūmai, panašūs į gigantišką šachmatų figūrą. Masyvus 
pastatas keturkampiu fasadu ir rustuotomis dantytomis sienomis dunkso 
vykusiai parinktoje vietoje, sergėdamas pietrytinį Piazza della Signoria, Sinjori- 
jos aikštės, kampą. 

Miesto fone išsiskiria virš kvadratinės tvirtovės kyšantis neįprastas vienišas 
bokštas, kuris tapo neprilygstamu Florencijos simboliu. 

Italijos vyriausybei statyti Senieji rūmai sutinka atvykėlius gąsdinančia aibe 
impozantiškų vyrų statulų. Virš keturių jūros arklių stovi raumeningasis Ama- 
načio „Neptūnas“, simbolizuojantis Florencijos viešpatavimą jūroje. Pric įėjimo į 
Palazzo Vecchbio visu gražumu stūkso Mikelandželo „Dovydo“, ko gero, pasaulyje 
didžiausią pasigerėjimą keliančio nuogo vyriškio, kopija. Prie jo prisijungę „Hc- 
raklis“ ir „Kakas“, dar du nuogaliai kolosai, kurie išvien su būriu Neptūno satyrų 
lankytojams demonstruoja daugiau nei tuziną penių. 

Įprastomis aplinkybėmis Lengdonas įžengdavo į Senuosius rūmus iš Piaz- 
za della Signoria, vienos iš jo mėgstamiausių Europos aikščių, nors ir užtvindytos 
falais. Kiekviena kelionė į piazza baigdavosi tik tada, kai jis pasiurbčiodavo espre- 
są „Rivoire“ kavinėje ir užsukdavo į Loggia dei Lanzi, Lancių lodžą — skulptūrų 
galeriją po atviru dangumi — pasigrožėti Medičių liūtais. 

Bet šiandien Lengdonas su bendražyge ketino prasmukti į Palazzo Vecchio, 
išnirę iš Vazario koridoriaus, kaip savo laikais būtų pasielgę kunigaikščiai Medi- 

čiai. Prieš tai jie apėjo garsiąją Uficių galeriją ir pratęsė Žygį tuneliu, besiraitančiu 
virš tiltų, gatvių, kiaurai statinius, vedančiu tiesiai į centrinę Senųjų rūmų dalį. 

Mudu vietoje, pagalvojo Lengdonas, žvelgdamas į sunkias medines duris. 
Štai ir įėjimas į rūmus. 

Durys turėjo ne vien sudėtingą spynos mechanizmą, bet ir strypo formos 
horizontalią rankeną, kuri kritinės padėties atvejais suteikdavo galimybę ištrūkti 
iš Vazario koridoriaus, tačiau neleisdavo į jį patekti iš kitos pusės, bent jau netu- 
rintiems rakto-kortelės. 

Lengdonas priglaudė ausį prie medinio paviršiaus ir įsiklausė. Nieko neiš- 
girdęs įsikibo į strypą ir švelniai jį pastūmė. 

Užraktas spragtelėjo. 

Kai durys girgždėdamos prasivėrė per kelis colius, jis įbedė akis į išorinį 
pasaulį. Į nedidelę nišą. Aplinkui — nė gyvos dvasios. Ir tylu. 

Lengdonas nežymiai, su palengvėjimu atsiduso, žengė per slenkstį ir mostu 
paragino Sieną sekti iš paskos. 

Mes jau viduje. 

Mėgindamas susiorientuoti kur esąs, jis minutėlę palūkuriavo Palazzo 
Vecchio nišoje. Priešais matė statmenai nudrykus; platų koridorių. Kažkur iš kai- 
rės vilnijo ramūs ir geraširdiškai skambantys balsai. Senieji rūmai, kaip ir Jung- 
tinių Valstijų Kapitolijus, buvo turistų traukos ir sykiu valdžios administracijos 
centras. Tolumoje veikiausiai šnekučiavosi po kabinetus kursuojantys, naujai die- 
nai besiruošiantys darbuotojai. 

Lengdonas su Siena per colį pasistūmėjo pirmyn ir dirstelėjo iš už kampo. 
O taip, atrijuje, ties kuriuo baigėsi koridorius, iš tiesų stoviniavo maždaug tuzi- 
nas prieš darbą plepančių ir esprcsą gurkšnojančių valstybės tarnautojų. 

— Vazario freska, — sukuždėjo Siena. — Penkių Šimtų salėje? Ar taip sakei? 

Lengdonas kinktelėjo galva ir pamojo kitapus pilnutėlio atrijaus, rodyda- 
mas į portiką, už kurio atsivėrė vaizdas į akmeninį koridorių. 

— Deja, ji — kitoje pusėje. 

— Tikrai? 

Jis vėl palinksėjo. 

— Mums nepavyks nepastebimai pro juos praeiti. 

— Juk ten būriuojasi valstybės tarnautojai. Mes jiems nerūpime. Žings- 
niuok taip, lyg priklausytum šiai institucijai. 

Siena pakėlė ranką, išlygino „Brioni“ švarko klostes ir pataisė apykaklę. 

— Robertai, kokia reprezentatyvi tavo išvaizda. 

Ji apsimestinai kukliai nusišypsojo, suglostė savo megztinį ir pajudėjo iš 
vietos. 

Lengdonas skubiai numynė pavymui, ir dabar jiedu ryžtingai artinosi prie 
atrijaus. Kai įžengė į atviros erdvės plotą, Siena įsileido tratėti itališkai, jam aiš- 
kindama kažką apie subsidijas ūkiams ir tuo pat metu ugningai gestikuliuodama. 
Abu kulniavo palei išorinę sieną, toliau nuo kitų žmonių. Didelei Lengdono 
nuostabai, pakartotiniais žvilgsniais niekas jų nevarstė. 

Įveikę atrijų jiedu nuskubėjo koridoriumi. Lengdonas pagalvojo apie Šeks- 
pyro spektaklio programėlę. Še/miškas elfas Pakas. 

— O tu nebloga aktorė, — sušnabždėjo. 

— Buvau priversta ja tapti, — instinktyviai atsiliepė Siena, prabildama 
keistai atokiu balsu. 

Jį vėl apėmė įsitikinimas, kad praeityje jauna moteris patyrė daugiau skaus- 
mo nei galima numanyti, ir Lengdonas vis labiau graužėsi ją įtraukęs į pavojin- 
gus savo reikalus. Teko sau priminti, jog neliko kitos išeities — reikia užbaigti, 
kas pradėta. 

Plauk tuneliu... ir melskis, kad išvystum šviesą. 

Jiems artėjant prie portiko, Lengdonas apsidžiaugė pamatęs, kad atmintis 
jo neapvylė. Akiratyje pasirodė plokštelė su strėle, nukreipta į koridorių, ir užra- 
šu: IL SALONE DEI CINOUECENTO. Penkių Šimtų salė, mintyse išsivertė jis 
spėliodamas, kokie atsakymai ten slypi. Tiesą galima įžiūrėti tik mirties akimis. 
Ką tai galėtų reikšti? 

— Manau, patalpa kol kas užrakinta, — perspėjo Lengdonas, kai jie nusi- 
gavo iki kampo. Nors Penkių Šimtų salę itin mėgo turistai, regis, šįryt lankytojų 
dar neįleido į rūmus. 

— Girdi? — netikėtai sustodama pasiteiravo Siena. 

Taip, garsas pasiekė ir jo ausis. Koridoriuje kažkas dūzgė. O, kad /ik čia 
nebūtų zondas. Lengdonas dirstelėjo iš už kampo. Pastebėjo per trisdešimt jardų 
nutolusias, į Penkių Šimtų salę atsiveriančias, stebėtinai paprastas medines duris 
ir, nelaimei, jas užstojusį apkūnų prižiūrėtoją, kuris pailsusiais sukamaisiais jude- 
siais stumdė elektrinį grindų valymo aparatą. 

Vartų sargas. 

Jo žvilgsnis smigo į plastikinį ženklą, pritvirtintą greta durų ir pažymėtą 
simboliais, kuriuos būtų sugebėjęs iššifruoti net mažiausiai patirties turintis sim- 
bologas: iksu perbraukti vaizdo kamera ir gėrimo puodelis, taip pat kampuotos 


vyro bei moters figūrėlės. 

Lengdonas sparčiai numynė prižiūrėtojo link, o prie jo artėdamas pasileido 
ristele. Siena judėjo įkandin ir stengėsi neatsilikti. 

Storulis nustebo pakėlęs akis. 

— Signori?! — jis ištiesė rankas į priekį, kad porelė sustotų. 

Lengdonas skausmingai perkreipė lūpas — veikiau krūptelėjo — ir atsipra- 
šomai pamojo į ženklus šalia durų. 

— Toilette, — čaižiai išspaudė. Prašneko anaiptol ne klausiamu tonu. 

Prižiūrėtojas aiškiai ketino atmesti prašymą, bet po dvejonės pauzės, maty- 
damas, kaip Lengdonas mindžikuoja nuo vienos kojos ant kitos, jis maloningai 
linktelėjo ir porelę praleido. 

Greta durų Lengdonas atsisuko į Sieną ir pamerkė akį. 


— Užuojauta yra universali kalba. 

adaise Penkių Šimtų salė buvo erdviausias kambarys pasaulyje. 1494 metais 
Ki patalpoje į posėdžius rinkdavosi respublikos Consig/io Maggio- 
re — Didžioji taryba — sudaryta lygiai iš penkių šimtų narių, nuo kurių ir kilo 
jos pavadinimas. Vėliau, paliepus Kozimui I, salę atnaujino ir kaip reikiant išdi- 
dino. Kozimas I, galingiausias žmogus Italijoje, projekto vykdytoju ir architektu 
pasirinko genialųjį Džordžijų Vazarį. 

Demonstruodamas neįtikėtiną inžinieriaus sumanumą, Vazaris gerokai 
pakėlė autentiškąjį stogą 'r leido dienos šviesai plūsti pro aukštus viršulangius, 
įstiklintus visose keturiose sienose — daugeliui nuostabiausių Florencijos archi- 
tektūros, skulptūrų ir dailės pavyzdžių sukūrė elegantišką saloną. 

Lengdono dėmesį pirmiausia prikaustydavo grindys, liudijančios, kad jis 
atsidūrė išties neįprastoje salėje. Tamsiai raudonos akmeninės plytelės, perdeng- 
tos juodomis susikryžiuojančiomis juostomis, dvylikos tūkstančių kvadratinių 
pėdų plote žadino vientisumo, gelmės ir pusiausvyros atmosferą. 

Jis lėtai nukreipė žvilgsnį į tolimąją sieną, prie kurios lyg kareivių falanga 
rikiavosi „Heraklio žygdarbiai“, šešios dinamiškos skulptūros. Lengdonas są- 
moningai ignoruodavo dažnai kritikuojamą „Heraklį ir Diomedą“, du nuogus 
kūnus, įsitraukusius į keistas imtynes, per kurias naudojamas kūrybiškas „varpos 
griebimo“ metodas priversdavo jį susigūžti. 


Akis daug maloniau nuteikdavo kvapą užimantis, centrinėje pietinės sie- 

nos nišoje dominuojantis Mikelandželo „Pergalės genijus“. Beveik devynių pėdų 
aukščio skulptūra buvo skirta Julijaus II, baisiojo popiežiaus, kapui, ir, žinant Va- 
tikano požiūrį į homoseksualumą, toks užsakymas Lengdonui visuomet atrodė 
ironiškas. Mikelandželas pavaizdavo Tomasą dei Kavalierį, jaunuolį, kurį mylėjo 
didžiąją gyvenimo dalį ir kuriam parašė per tris šimtus sonetų. 

— Negaliu patikėti, kad niekada nesilankiau šioje vietoje, — tyliu, pagarbiu 
balsu prabilo greta stovinti Siena. — Kaip... gražu. 


Lengdonas linktelėjo galva, puikiai atmindamas savo pirmąją viešnagę 
kai čia suorganizuotame įspūdingame klasikinės muzikos koncerte klausėsi pa- 
saulinio garso pianistės Marielės Keimel. Kitados didysis kunigaikštis menėje 
rengdavo privačius susitikimus ir audiencijas, mūsų laikais ji dažniausiai priim- 
davo populiarius muzikantus, lektorius, šventinių vakarienių dalyvius, pradedant 
meno istoriku Mauricijumi Seračiniu, baigiant įžymybėmis, kurios rinkosi į juo- 
da ir balta spalvomis paženklintą iškilmingą „Gucci“ muziejaus atidarymą. Kar- 
tais Lengdonas spėliodavo, kaip Kozimas I jaustųsi sužinojęs, kad į asketiškąją 
asmeninę jo salę plūsta generaliniai kompanijų direktoriai ir madų modeliai. 

Jis pažiūrėjo į sienas puošiančias milžiniškas freskas. Šių istorijoje netrūko 
keistumų, įskaitant Leonardo da Vinčio išbandytą, bet nenusisekusią eksperi- 
mentinę tapybą ir jos rezultatą, vadinamą „tirpstančiu šedevru“. Be to, Penkių 
Šimtų salėje meniškame „žaidime atviromis kortomis“ grūmėsi Pjeras Soderinis 
ir Nikolas Makiavelis, privertę varžytis du Renesanso titanus — Mikelandželą 
su Leonardu, — kai įsakė jiems nutapyti freskas ant priešingų sienų. 

Nūnai Lengdoną labiau domino kita istorinė patalpos įdomybė. 

Cerca trova. 

— Kuris paveikslas priklauso Vazariui? — juos tyrinėdama paklausė Siena. 

— Beveik visi, — atsakė Lengdonas puikiai žinodamas, kad per salės at- 
naujinimą Vazaris su pagalbininkais užtapė tiek didžiumą originalių freskų, 
tiek trisdešimt devynias kesonų plokštes, išdailinusias garsiąsias „kabamąsias“ 
lubas. — Bet mums reikalingas ana tas. — Jis pirštu dūrė į dešiniąją tolimąją 
kambario dalį. — Vazario „Marčiano mūšis“. 

Karinių veiksmų scenos mastas stačiai pribloškė — ji buvo penkiasdešimt 
penkių pėdų ilgio ir trijų aukštų namo didumo. Rausvai rudų ir žalių atspalvių 
kupina žiauri panorama vaizdavo ant idiliško kalvos šlaito kovoje surizgusius 
kareivius, žirgus, ietis ir vėliavas. 

— Vazaris, Vazaris, — pašnibždomis ištarė Siena. — Ir ten užrašyta slapta 


jo Žinutė? 

Lengdonas sulinksėjo prisimerkęs, viršutinėje gigantiškos freskos dalyje 
mėgindamas aptikti žalią mūšio vėliavą, ant kurios Vazaris uždažė mįslingus žo- 
džius — CERCA TROVA. 

— Neturint žiūronų, iš mūsų vietos faktiškai neįmanoma jos pastebėti. — 
Jis mostelėjo ranka. — Beveik paveikslo viduryje, netoli viršaus, iš karto po dviem 
ūkininkų namais, iškilusiais ant šlaito, plevėsuoja žalia vėliavėlė, ir... 

— Matau! 

O, kad turėčiau jauncsnes akis, apgailestaudamas pamanė Lengdonas. 

Abu žengė prie gigantiškos freskos, ir jis nužvelgė didingą sceną. Ką gi, 
tikslas pasiektas. Bėda ta, kad neaišku, Aodė/ reikėjo čia ateiti. Kelias užsitęsusias 
sekundes Lengdonas stūksojo netardamas nė žodžio, tyrinėdamas Vazario še- 
devro detales. 

Jei susikirsiu... visiems bus galas. 

Užnugaryje pasigirdo durų girgždesys, ir į salę neryžtingai akį užmetė pri- 
žiūrėtojas su grindų valymo aparatu. Siena surcagavo draugišku mostu. Pažiop- 
sojęs į porelę, vyriškis uždarė duris. 

— Robertai, mes neturime daug laiko, — bendražygį ėmė raginti Siena. — 
Mąstyk. Ar paveikslas atgaivina kokius nors prisiminimus? 

Lengdonas neatplėšė įdėmaus žvilgsnio nuo chaotiškos kovos vaizdo. 

Tiesą galima įžiūrėti tik mirties akimis. 

Galimas daiktas, freskoje nutapytas lavonas, bedvases akis įsmeigęs į užuo- 
miną, figūruojančią šitame... arba menėje eksponuojamuose kituose kūriniuose. 
Deja, numirėlių buvo tuzinai, nė vienas neatrodė vertas dėmesio, ir jie nesistebei- 
lijo į jokią konkrečią vietą. 

Tiesą galima įžiūrėti tik mirties akimis? 

Jis bandė įsivaizduoti negyvėlius jungiančias linijas, vildamasis, kad jos nu- 
braižys kokį pavidalą, bet lūkesčiai nepasitvirtino. 

Karštligiškai naršant atminties gelmes, smilkiniai vėl įniko skausmingai 
pulsuoti. Sąmonės kertėje nesiliovė kuždėjęs žilaplaukės moters balsas: Ieškokite, 
ir rasite. 

Jis panūdo sušukti: Ką rasiu?! 

Lengdonas prisivertė užsimerkti ir lėtai iškvėpti orą. Keletą sykių pasukiojo 
pečius mėgindamas iš galvos išvyti mintis, tikėdamasis išgirsti, ką sako instinktai. 

Labai gaila... very sorry. 


Vazaris. 

Cerca trova. 

Tiesą galima įžiūrėti tik mirties akimis. 

Pasak instinktų, jie stovėjo reikiamoje vietoje. Nuojauta savo ruožtu tiki- 
no — nors Lengdonas kol kas nežinojo kodėl, — esą tai, ko jis ieško, lemta 


surasti artimiausiu metu. 


Agentas Bruderis šaltai dėbtelėjo į aptemptų raudono aksomo kelnių bei 
sujuosiamos palaidinės stendą ir patylomis nusikeikė. ŽIGR būrys perkratė kos- 
tiumų galeriją, tačiau Lengdono ir Sienos Bruks niekur neaptiko. 

Žvalgybos ir greitojo reagavimo komanda, piktai mąstė jis. Nuo kada univer- 
siteto profesoriai sugeba išvengti ŽIGR? Kur, bo šimts, jie paspruko? 

— Mes užtvėrėme kiekvieną išėjimą, — tvirtai paskelbė vienas iš jo vyrų. — 
Bėgliai neabejotinai likę parke. 

Prielaida buvo logiška, bet Bruderį vis labiau slėgė įsitikinimas, kad Leng- 
donas ir Siena Bruks sumąstė, kaip apleisti Boboli sodus. 

— Pasirūpinkit, kad zondas vėl ištirtų apylinkes, — nukirto vadas. — Ir 
liepkite vietinei valdžiai praplėsti paicšką už sienų ribų. — Ve/niai rautų! 

Kai vyrai išrūko laukan, jis stvėrė mobilųjį ir paskambino vadovaujančiam 
asmeniui. 

— Čia Bruderis, — tarė. — Mums kilo rimta problema. Tiksliau, visa jų 
galybė. 

1esą galima įžiūrėti tik mirties akimis. 

Mintyse kartodama tuos žodžius, Siena nagrinėjo kiekvieną negailes- 
tingo mūšio colį ir podraug vylėsi, kad žvilgsnis užklius už kokios nors svarbios 
smulkmenos. 

Mirties akis matė visur. 

Kurios mums reikalingos? 

Galbūt, pasvarstė ji, frazė „mirties akys“ tėra užuomina į švinkstančius lavo- 
nus, kurie po Juodosios mirties proveržio nuklojo Europą? 

Bent jau paaiškėtų maro kaukės reikšmė... 

Į galvą netikėtai atklydo vaikiškas eilėraštukas: Kiek rožinių ratilų. Kišenės 


pilnos gėlių. Pelenai, pelenai. Krentam mes visi. 

Ji deklamuodavo eiles mokyklos laikais, gyvendama Anglijoje, kol išgir- 
do, kad jos kilo nuo 1665 metais Londone siautėjusio Didžiojo maro. Rožiniai 
ratilai neva susiję su rausvais spuogais, kuriuos supantys žiedeliai įspėdavo apie 
prasibrovusį į Žmogaus organizmą užkratą. Ligoniai kišenėse nešiodavosi gėlių 
puokšteles, kad nustelbtų savo pūvančių kūnų tvaiką ir mieste sklandantį dvoką, 
nes kasdien aplinkui negyvi griūdavo šimtai maro aukų, o palaikus vėliau tekda- 
vo sudeginti. Pelenai, pelenai. Krentam mes visi. 

— Vardan Dievo meilės, — staiga išsprūdo Lengdonui, ir jis ant kulno 
atsigręžė į priešingą salės pusę. 

Siena pažvelgė ta pačia kryptimi. 

— Kas nutiko? 

— Taip vadinosi kadaise ten eksponuotas meno kūrinys. „Vardan Dievo 
meilės“. 

Suglumusiai Sienai bežiūrint, jis perlėkė menę ir pabandė atšauti stiklines 
dureles. Šios buvo užrakintos. Lengdonas veidu prigludo prie stiklo, delnais iš 
šonų prisidengė akis ir įsispitrijo vidun. 

Kad ir ko jis dairėsi, Siena tikėjosi, kad profesorius savo užmačias įgyven- 
dins kuo greičiau. Į salę vėl užėjo prižiūrėtojas. Kai pamatė nepažįstamą vyriškį 
lendant prie uždarytų durų, jo veide ėmė rodytis stiprėjančio įtarumo išraiška. 

Siena linksmai mostelėjo storuliui, bet jis kelias atšiaurias sekundes rūsčiai 
padėbsojo į moterį ir dingo kitapus slenksčio. 


Lo Studiolo. 

Penkių Šimtų salėje, tiesiai priešais freskoje slypinčius žodžius cerca rova, 
už stiklinių durų buvo įrengtas belangis kambarys. Vazario suprojektuotas kaip 
slaptas Frančesko I kabinetas, stačiakampis Sžudio/o turėjo užapvalintas skliau- 
tines lubas, todėl viduje stovintis žmogus jausdavosi lyg atsidūręs milžiniškoje 
lobių skrynioje. 

Vidų blizgino prie aplinkos derantys grožio objektai. Sienas ir lubas puošė 
daugiau nei trisdešimt retų paveikslų, kybančių taip arti vienas kito, kad laisvos 
vietos faktiškai neliko. „Ikaro krytis“... „Žmogaus gyvenimo alegorija“... „Prome- 
tėjui įspūdingus brangakmenius dovanojanti Gamta“... 

Pro stiklą į nuostabią patalpą įdėmiai spygsantis Lengdonas sušnabždėjo 
panosėje: 

— Mirties akys. 

Į] Studiolo jis pirmą kartą užsuko prieš kelerius metus, kai dalyvavo ekskur- 

sijoje po slaptus Palazzo Vecchio praėjimus. Anuomet Lengdonas apstulbo iš- 
girdęs apie daugybę paslėptų durelių, laiptatakių ir rūmus varstančių koridorių, 
įskaitant Sžudio/o paveikslais uždengtas ertmes. 

Bet jo susidomėjimą įžiebė ne paslėptos angos, o čia matytas akiplėšiškas 
šiuolaikinio meno kūrinys, kontraversiškas Deimieno Hirsto darbas, kuris, išsta- 
tytas garsiajame Vazario S/udiolo, sukėlė pasipiktinimo audrą. 

Natūralaus dydžio platininę žmogaus kaukolę dabino aštuoni tūkstančiai in- 
krustuotų spindinčių deimantų. Jos vaizdas tiesiog priblokšdavo. Tuščiose akiduo- 
bėse žioravo šviesa ir gyvastis, šiurpiai sugretinti vienas kitam prieštaraujantys sim- 
boliai — gyvenimo ir mirties... grožio ir siaubo. Nors deimantinė Hirsto kaukolė 
seniai pašalinta iš Lo Sžudiolo, ją prisiminus Lengdonui į galvą toptelėjo mintis. 

Mirties akys, mąstė jis. Apibūdinimas kaukolei tinka, ar ne? 

Kaukolių tema nuolat kartojosi Dantės Inferno, ir geriausiai ją atspindėjo 
žvėriškai nubaustas grafas Ugolinas, apatiniame pragaro rate pasmerktas ištisą 
amžinybę graužti niekšingo arkivyskupo galvą. 

Ar mes ieškome kaukolės? 

Lengdonas žinojo, kad Sžudio/o įrengtas prisilaikant „keistenybių kamba- 
rėlio“ tradicijos. Beveik kiekvienas paveikslas kabėjo ant užslėptų vyrių, o juos 
pradarius atsiverdavo spintelės, į kurias kunigaikštis dėdavo jam patinkančias 
savotiškas smulkmenas — retų mineralų pavyzdžius, žavingas plunksnas, idealiai 
išsilaikiusią nautilo kriauklelės fosiliją ir net, anot gandų, vienuolio blauzdikaulį 
su sidabro papuošalais. 

Bet jis įtarė, kad lentynos seniai ištuštintos, maža to, nebuvo girdėjęs apie 
jokias kitas čia eksponuotas kaukoles, išskyrus Hirsto kūrinį. 

Mintis nutraukė iš tolimojo salės galo atsklidęs durų trenksmas ir sparčiai 
artėjančių žingsnių garsai. 

— Signore! — nuaidėjo piktas riksmas. — I/ salone non ė aperto! 

Atsisukęs Lengdonas pamatė jo pusėn atžygiuojančią moterį. Miniatiūrinę, 
trumpais rudais plaukais. Ir be galo dideliu nėščiosios pilvu. Ji irzliai drožė pore- 
lės link, barbeno į savo laikrodį ir šūkavo, kad salė dar uždaryta. Kai atstumas iki 
jų gerokai sumažėjo, italė akimis pagavo Lengdono žvilgsnį, sustingo kaip įkalta 
ir iš nuostabos delnu užsidengė burną. 

— Profesoriau Lengdonai! — apimta sąmyšio aiktelėjo ji. — Atleiskite! 
Nemaniau, kad čia jūs. Sveiki sugrįžę! 

Lengdonas suakmenėjo. 


Jis buvo visiškai tikras, kad šitą moterį regi pirmą sykį gyvenime. 


144 DAN BROWN * INFERNO 


37 SKYRIUS 


-- | Eos jus sunku atpažinti, — angliškai, bet su ryškiu akcentu pa- 

reiškė ji. — Kalti drabužiai. — Priartėjusi šiltai nusišypsojo ir „Brioni“ 
švarką įvertino palankiu linktelėjimu. — Labai madingi. Atrodote beveik kaip 
italas. 

Lengdono burna perdžiūvo, bet moteriškei priėjus jis įstengė išspausti šyp- 
senėlę. 

— L-labas... rytas, — sumikčiojo. — Kaip sekasi? 

Italė nusijuokė laikydamasi už pilvo. 

— Aš pervargusi. Mažoji Katalina spardėsi kiaurą naktį. — Ji sutrikusi aki- 
mis permetė menę. — I/ Duomino neminėjo, kad šiandien vėl atcisite. Jis, aišku, 
su jumis? 

II Duomino? Lengdonas nė neįsivaizdavo, apie ką moteris kalba. 

Matydama, kad profesorius išmuštas iš vėžių, nepažįstamoji raminamai su- 
krizeno. 

— Nieko baisaus, Florencijoje visi jį vadina pravarde. I/ Duomino neprieš- 
tarauja. — Rudaplaukė apsižvalgė. — Jis ir įleido jus į salę? 

— Taip, — patvirtino Siena, atkulniavusi iš priešingos kambario pusės, — 
bet pats išsiruošė su kažkuo papusryčiauti. Sakė, kad jūs nepyksite, jei čia apsi- 
dairysime. — Ji entuziastingai ištiesė ranką. — Aš esu Siena. Roberto sesuo. 

Moteris perdėtai oficialiai spustelėjo jai delną. 

— Marta Alvarez. Kaip jums pasisekė — profesorius Lengdonas tapo as- 
meniniu jūsų gidu. 

— O, taip, — džiugiai atsiliepė Siena, vos neužversdama akių aukštyn. — 
Jis be galo smegeningas! 

Martai žvilgsniu tyrinėjant profesoriaus „seserį“, stojo nejauki pauzė. 

— Keista, bet aš nepastebiu jokio šeimyninio panašumo. Neskaitant galbūt 
ūgio. 

Lengdonas nujautė netrukus pateksiąs į traukinio katastrofą. Dabar arba 
niekada. 

— Marta, — įsiterpė vildamasis, kad teisingai nugirdo vardą, — atleiskite, 
kad trukdome, bet, na... jūs tikriausiai nutuokiate, kodėl atvykau į rūmus. 

— Atvirai šnekant, ne, — prisimerkusi atsakė ji. — Neturiu nė menkiausio 


supratimo, ką čia veikiate. 

Lengdono pulsas paspartėjo, ir įsivyravus nesmagiai tylai jis sumojo, kad 
avantiūra patirs krachą. Staiga Marta plačiai išsišiepė ir griausmingai nusikva- 
tojo. 

— Profesoriau, aš juokauju. Puikiai numanau, kodėl grįžote. Tiesą sakant, 
nesuvokiu, kodėl ja taip žavitės, bet vakar judu su ;/ Duomino viršuje praleidote 
valandą, todėl spėju, kad norite ją parodyti seseriai. 

— Taip... — vargais negalais užtikrino jis. — Mielai parodyčiau Sienai, jei 
tik jūsų... neapsunkinčiau? 

Marta pašnairavo į balkoną ir trūktelėjo pečiais. 

— Jokių problemų. Kaip tik ketinau ten lipti. 

Kai žvelgė į antro aukšto balkoną, nudrykus; užpakalinėje salės dalyje, 
Lengdono širdis ėmė daužytis lyg pašėlusi. Vakar fen buvau? Jie ničnieko ne- 
atsiminė. Balkonas, kick žinojo, buvo tokiame pat aukštyje, kaip ir užrašas cerca 
frova, be to, atstojo įėjimą į rūmų muziejų, kurį jis aplankydavo kaskart, kai sve- 
čiuodavosi Senuosiuose rūmuose. 

Marta jau rengėsi juos nusivesti į kitą patalpos pusę, bet netikėtai stabtelėjo 
tarsi persigalvojusi. 

— Profesoriau, jums tikrai knieti savo mielajai sesei pademonstruoti tokį 
gūdų objektą? 

Lengdonui galva neišnešė, kaip reaguoti. 

— (Gūdų? — sukluso Siena. — Kas tai? Jis nieko man nesakė. 

Italė koketiškai vyptelėjo ir žvilgsniu pašaudė į Lengdoną. 

— Profesoriau, apie ją iškloti man, ar norėtumėt pats tarti žodį? 

Sulaukęs puikios progos, jis vos nepašoko iš džiaugsmo. 

— Be abejo, Marta, kodėl gi jums nepapasakojus. 

Moteris atsisuko į Sieną ir lėtai prabilo: 

— Nežinau, ką girdėjote iš brolio, bet dabar mes eisime pažiūrėti į labai 
neįprastą kaukę. 

Siena nežymiai išplėtė akis. 

— Kokią? Vieną iš tų bjaurių maro kaukių, nešiojamų per karnavalą? 

— Neblogas spėjimas, be ne. Ji visiškai kitokia. Vadinama pomirtine kauke. 

Naujiena privertė Lengdoną žioptelėti, ir Marta apdovanojo profesorių 
rūsčiu žvilgsniu, ko gero, nusprendusi, kad jis pernelyg teatrališkai stengiasi įbau- 
ginti seserį. 

— Neklausykite brolio. Pomirtinės kaukės buvo ypač paplitusios šešiolik- 


tame amžiuje — nuo ką tik mirusio asmens veido nuimdavo gipso liejinį, ir tiek. 

Pomirtinė kaukė. Nuo tada, kai atsipeikėjo Florencijoje, Lengdono mintys 
pirmą sykį įgavo skaidrumo. Dantės „Pragaras“... cerca trova... žiūrėti mirties aki- 
mis. Kaukė! 

— Kieno veidas atvaizduotas toje kaukėje? — pasiteiravo Siena. 


Lengdonas nuleido ranką jai ant peties ir kiek galėdamas ramesniu balsu 


atsakė: 
— Žymaus italų poeto. Dantės Aligjerio. 
38 SKYRIUS 
endacium“ siūbuojant Adrijos jūros vilnyse, jachtos denius blizgino Vi- 
)) duržemio saulė. Nuovargio prislėgtas profosas susivertė antrą škotiško 


viskio stiklą ir išsiblaškęs pažvelgė pro kabineto langą. 

Žinios iš Florencijos maloniai nenuteikė. 

Dabartinę būseną veikiausiai nulėmė alkoholis, paskutinį kartą ragautas 
prieš daugelį metų, bet dabar jis jautėsi keistai bejėgis ir praradęs orientaciją... 
tarytum laivas, be tikslo plūduriuojantis bangose, kadangi sugedo jo varikliai. 

Prie tokių pojūčių profosas nebuvo pratęs. Jo pasaulyje egzistavo patikimas 
kompasas — protokolas, — kuris visuomet nurodydavo kelią. Padėdavo priimti 
sunkius sprendimus ir niekada nesigręžioti atgal. 

Būtent pagal protokolą Vajentos derėjo išsižadėti, ir darbą jis atliko be 
menkiausių dvejonių. Jos problemą išnagrinėsiu vėliau, kai baigsis krizė. 

Būtent pagal protokolą profosui derėjo kuo mažiau žinoti apie klientus. 
„Mendacium“ šeimininkas buvo seniai apsisprendęs, kad Konsorciumo nesaisto 
jokios etinės normos, įpareigojančios kritiškai juos vertinti. 

Suteik paslaugą. 

Pasikliauk klientu. 

Nieko neklausinėk. 

Kaip didžiuma kompanijų direktorių profosas tiesiog siūlė paslaugas rem- 
damasis prielaida, kad užsakovai jomis naudosis, bet nepažeis įstatymų. Juk „Vol- 
vo“ bendrovė nekalta, kad vaikus auginančios namų šeimininkės viršija leistiną 
greitį mokyklos zonoje, lygiai taip pat kaip „Dell“ nėra atsakinga už programi- 
šius, jos kompiuteriais įsilaužiančius į banko sąskaitas. 

IDabar viskas ritosi velniop, ir profosas tyliai iškeikė save, kad pasitikėjo 


tarpininku, kuris Konsorciumui pasiūlė klientą. 

— Priežiūros jam reikės menkos, dėl atlygio jums vargti neteks, — teigė 
kontaktinis asmuo. — Tas žmogus — tikras genijus, savo srities žvaigždė ir be- 
protiškai turtingas. Tenori metams ar dvejiems pranykti. Dingti už sistemos ribų 
ir užsiimti svarbiu projektu. 

Profosas sutiko daug negalvodamas. Su perkraustymu susijusios ilgalaikės 
sutartys visada žadėdavo lengvą uždarbį, ir jis neabejojo tarpininko instinktais. 

Kaip buvo galima tikėtis, pinigai plaukė sraunia tėkme. 

Bent jau iki anos savaitės. 

Nūnai, po kliento sukelto chaoso, profosas suvokė sukas ratus aplink škotiš- 
ko viskio butelį ir skaičiuojąs dienas iki užduoties pabaigos. 

Atgijo ant stalo nuleistas telefonas, ir jis pamatė, kad iš apačios skambina 
Noultonas, vienas iš aukščiausios klasės fasilitatorių. 

— Klausau. 

— Sere, — dirgliai prabilo Noultonas, — atleiskite už sutrukdymą, bet, 
kaip žinote, rytoj žiniasklaidai privalome persiųsti vaizdo įrašą. 

— Darbui pasirengę? — paklausė profosas. 

— Taip, bet aš pamaniau, kad prieš siunčiant galbūt norėsite peržiūrėti 
kadrus. 

Jachtos savininkas patylėjo nustebęs. 

— Mes minimi įraše? Kaip nors kompromituojami? 

— Ne, sere, bet turinys kursto nerimą. Pasirodęs ekrane klientas aiškina... 

— Užteks, — įsakė profosas apstulbęs, kad vyresnysis fasilitatorius drįsta 
siūlyti taip akivaizdžiai pažeisti protokolą. — Turinys neturi reikšmės. Nežinau, 
kas ten nufilmuota, bet kadrai, šiaip ar taip, vis tiek būtų išplatinti. Klientas pats 
galėjo juos nusiųsti žiniasklaidos priemonėms, tačiau nusamdė »2us. Sumokėjo 
mums. Pasikliovė mumis. 

— Taip, sere. 

— Jūs įdarbintas ne filmo kritiku, — priminė profosas. — Esate nusamdy- 
tas padėti vykdyti pažadus. Atlikite užduotį. 


Vajenta lūkuriavo ant Ponte Vecchio ir skvarbiu žvilgsniu tyrinėjo šimtus 
veidų, kurie šmėžavo virš Senojo tilto. Dairėsi akylai ir buvo tikra, kad Lengdo- 
nas pro šalį nepraslinko. Žondo ūžesys nuščiuvo, todėl piršosi išvada, kad bėglio 
paieškos nutrauktos. 

Matyt, Bruderis jį sučiupo. 

Ji nenoriai pamąstė apie apklausą, kurią greičiausiai surengs Konsorciumas. 
Arba man gresia kai kas rimčiau. 

Vajenta vėl atsiminė du išsižadėtus... ir skradžiai žemę prapuolusius agen- 
tus. Jiems tiesiog parūpino kitus darbus, užtikrino save. Bet nejučia leidosi svarstyti, 
ar jai nevertėtų patraukti į Toskanos kalvas, išnykti ir pasinaudojus įgūdžiais su- 
sikurti naują gyvenimą. 

Įdomu, kiek laiko įstengčiau slėptis? 

Nesuskaičiuojama daugybė taikinių iš asmeninės patirties žinojo, kad jei 
patekdavai į Konsorciumo akiratį, privatumas tapdavo iliuzija. Tai tebuvo laiko 
klausimas. 

Nejau mano karjera nutrūks štai taip, mintijo ji vis dar negalėdama susitai- 
kyti su faktu, kad dvylikos metų tarnybą užbaigs serija nesėkmių. Vajenta ištisus 
metus uoliai rūpinosi žaliaakio kliento poreikiais. Aš nekalta, kad jis šoko į mirties 
glėbį... bet rodos, kad į prarają krentu drauge su juo. 

Išsigelbėti įmanoma tik pergudravus Bruderį... bet ji iš pat pradžių suprato, 
jog sėkmės tikimybė abejotina. 

Vakar turejau gerą šansą, bet jo neišnaudojau. 

Vajentai prisivertus pasukti motociklo link, iš kažkur netikėtai atsklido gar- 
sas... pažįstamas, veriantis Zyzimas. 

Sutrikusi ji pakėlė akis ir, didelei savo nuostabai, išvydo žvalgybinį zondą, 
šįkart lekiantį nuo tolimiausio Pa/azzo Pitti kampo. Vajentai bežiūrint, mažutis 
sraigtasparnis ėmė desperatiškais ratais sukiotis virš rūmų. 

Orlaivio skrydis galėjo reikšti vienintelį dalyką. 

Lengdono vis dar nepagavo! 


Kur, po velnių, jis prapuolė? 


Čaižus dūzgesys išblaškė miglą, temdančią daktarės Elizabetos Sinski są- 
monę. 

Zondas vel skraido? Bet aš maniau... 

Ji pasimuistė ant užpakalinės furgono sėdynės, susmukusi greta to patics 
jaunojo agento. Užsimerkė kovodama su skausmu ir pykinimu. Nors daugiausia 
jėgų atėmė pastangos nuslopinti baimę. 

Laiko atsargos senka. 

Taip, priešas užsimušė šokęs iš aukštybių, bet Elizabeta klejonėse tebematė 


jo siluetą, tamsiame Tarptautinių santykių tarybos kambaryje rėžiantį pamokslą. 

Kas nors būtinai privalo imtis ryžtingų veiksmų, paskelbė šešėlis, blykčioda- 
mas žaliomis akimis. Jei ne mes, žuomet kas? Jei ne dabar, tuomet kada? 

J; sustabdyti reikėjo dar tada, kai buvo proga. Elizabeta nujautė niekada 
nepamiršianti, kaip išsiveržė pro duris ir kaip kunkuliavo pykčiu tūnodama li- 
muzine, kuris pro Manhataną važiavo į Džono Kenedžio tarptautinį oro uostą. 
Panūdusi kuo greičiau nustatyti, kas gi tas maniakas, PSO direktorė išsitraukė 
telefoną ir įsijungė netikėtai padarytą fotografiją. 

Kai ekrane nušvito kadras, ji aiktelėjo. Daktarė Elizabeta Sinski puikiai 
pažinojo vyriškį. Gera žinia ta, kad jį nesunku atsekti. Bloga — savo srityje žalia- 
akis buvo genijus ir užsigeidęs galėjo tapti itin pavojingu žmogumi. 

Nėra nieko kūrybiškiau... ir bragaištingiau... už tikslą turintį genialų protą. 

Po pusvalandžio oro uoste ji sukvietė komandą ir žaliaakio pavardę įra- 
šė į stebimos biologinio terorizmo veiklos sąrašus, kuriuos turi kiekviena svarbi 
agentūra — CŽV, JAV ir Europos ligų prevencijos ir kontrolės centrai bei kitos 
giminingos organizacijos visame pasaulyje. 

Prieš grįždama 1 Ženevą vis tiek nesugebėsiu nieko daugiau nuveikti, pamanė ji. 

Išvargusi nusinešė kelioninį krepšį į registracijos punktą ir darbuotojai įtei- 
kė pasą su bilietu. 

— O, daktare Sinski, — su šypsena veide tarė moteris. — Jums žinutę ką 
tik paliko labai mielas ponas. 

— Atleiskite? — kiek Elizabeta Žinojo, joks pašalinis neturėjo informacijos 
apic jos reisą. 

— Labai aukštas? Žalių akių? 

Jai iš rankų išsprūdo krepšys. Jis čia? Kaip?.. — Elizabeta apsisuko ir akimis 
pašaudė į veidus. 

— Tas ponas jau išėjo, — pridūrė registratorė, — bet prašė jums perduoti 
šitai. — Moteris padavė perlenktą laiškinio popieriaus lapelį. 

Virpėdama Elizabeta Sinski jį praskleidė ir pamatė ranka užrašytus žo- 
džius. 


Išvydo garsią citatą, siejamą su Dantės Aligjerio darbu. 


Tamsiausios pragaro vietos 
rezervuotos tiems, 
kurie moralinės krizės metu 


laikosi neutraliteto. 

39 SKYRIUS 


MT Alvarez pailsusį žvilgsnį nukreipė į statų laiptatakį, Penkių Šimtų 
salę jungiantį su antro aukšto muziejumi. 

Posso farcela, patikino save. Aš galiu tai padaryti. 

Kaip Senųjų rūmų menų ir kultūros administratorė, Marta begalę sykių 
lipo tais laiptais, bet šiuo metu ji buvo devintą mėnesį nėščia, ir kopimas reika- 
laudavo gerokai daugiau pastangų. 

— Marta, jūs tikrai nenorite kilti liftu? — Robertas Lengdonas sunerimęs 
pamojo į nediduką tarnybinį liftą, skirtą neįgaliems lankytojams. 

Ji dėkingai šyptelėjo, bet pakratė galvą. 

— Kaip vakar minėjau, gydytojas sakė, kad mankšta naudinga kūdikiui. Be 
to, profesoriau, aš žinau apie jus kamuojančią klaustrofobiją. 

Komentaras keistai pribloškė Lengdoną. 

— O taip. Pamiršau ją minėjęs. 

Pamiršo minėjęs, suglumo administratorė. Juk mudu bendravome vos prieš 
dvylika valandų tr išsamiai aptarėme baimę sukėlus; incidentą. 

Anądien klaikiai nutukusiam Lengdono draugui i/ Duomino kylant liftu, 
profesorius lydėjo Martą pėsčiomis. Pakeliui jis vaizdingai nupasakojo, kaip vai- 
kystėje įkrito į apleistą šulinį, ir prisipažino, kad nuo tada ankšta erdvė jam kelia 
baimę. 

Dabar, kol jaunesnioji Lengdono sesuo liuoksėjo priešakyje, švytuodama 
gelsvų plaukų uodegėle, jiedu su Marta pamažu kopė viršun, nors keletą kartų 
teko sustoti, idant ji atsikvėptų. 

— Stebiuosi, kad panorote vėl pamatyti kaukę, — prabilo administrato- 


rė. — Palyginti su kitais Florencijos meno kūriniais, šis rodosi kaip vienas iš 
neįdomesnių. 


Jis atsainiai patrūkčiojo pečiais. 

— Grįžau iš esmės dėl Sienos. Beje, ačiū, kad vėl sutikote mus įleisti. 

— Nėra už ką. 

Vakar būtų pakakę vien garsaus Lengdono vardo, kad Marta atidarytų ga- 
leriją, bet, tiesą sakant, ji neturėjo iš ko rinktis, nes profesoriui draugiją palaikė 
1/ Duomino. 

Ignacijus Buzonis, pramintas +/ Duomino, buvo savotiška Florencijos kul- 


tūrinio pasaulio įžymybė. Kaip ilgalaikis Museo de//'Opera del Duomo, Kaderos 

meno muziejaus, direktorius, jis visapusiškai rūpinosi iškiliausia Florencijos isto- 
rine vieta — I/ Duomo, — milžiniška, raudonu kupolu dengta katedra, išskirtine 
ne tik istorijoje, bet ir tarp miesto pastatų. Dėl savo aistros įspūdingajam statiniui 
beveik keturis šimtus svarų sveriančio kūno ir amžinai paraudusio veido Buzonis 
užsitarnavo geraširdišką ;/ Duomino — „kupoliuko“ — pravardę. 

Marta nenutuokė, kaip Lengdonas susipažino su i/ Duomino, bet pastarasis 
vakar skambtelėjo ir pranešė norįs vienas svečiui parodyti Dantės pomirtinę kau- 
kę. Kai išaiškėjo, kad pas Ignacijų Buzonį vieši garsusis amerikietis simbologas 
ir meno istorikas Robertas Lengdonas, galimybė du žymius vyrus įleisti į rūmų 
galeriją jai pakurstė nemenką džiaugsmo virpulį. 

Laiptatakio viršuje Marta įrėmė rankas į šonus ir sustingo giliai alsuodama. 
Siena jau stoviniavo prie balkono turėklo, nudūrusi akis žemyn į Penkių Šimtų salę. 

— Į menę man labiausiai patinka žiūrėti iš čia, — sušvokštė italė. — Fres- 
kos atrodo visai kitaip. Brolis turbūt jums sakė apie mįslingą žinutę, užrašytą ana 
ten. — Ji bedė pirštu į priekį. 

Siena entuziastingai palinksėjo galva. 

— Cerca trova. 

Marta nužvelgė į salę įsistebeilijusį profesorių. Pro mezonino langus plūs- 
tančioje saulės šviesoje matė, kad nuo vakarykštės dienos puiki jo išvaizda ge- 
rokai suprastėjo. Naujas švarkas gal ir dailus, bet amerikiečiui reikėjo apsiskusti, 
negana to, veidas buvo išblyškęs ir nuvargęs. Vakar jos akį traukė vešlūs, tankūs 
Lengdono plaukai, šįryt susitaršiusi šukuosena bylojo, jog jis tikriausiai dar ne- 
silankė duše. 

Administratorė vėl atsisuko į freską, kad svečias neužkluptų jos spoksančios. 

— Mes stovime faktiškai cerca frova aukštyje, — tarė Marta. — Žodžius 
beveik įmanoma pastebėti plika akimi. 

Lengdono sesers paveikslas nesudomino. 

— Papasakokite apie Dantės pomirtinę kaukę. Kodėl ji atsidūrė Senuo- 
siuosc rūmuose? 

Koks brolis, tokia ir sesuo, mintyse sudejavo Marta vis dar stebėdamasi, kad 
porelę taip užbūrė šitas objektas. Antra vertus, kaukę garsino itin keista jos isto- 
rija, ypač jei kalbėtume apie nesenus laikus, ir Lengdonas ne pirmas veik mania- 
kiškai ja žavėjosi. 

— Sakykit, ką esate girdėjusi apie Dantę? 

Dailioji blondinė gūžtelėjo pečiais. 

— Tik tiek, ką visi išmokstame mokykloje. Dantė buvo italų poetas, geriau- 

siai žinomas dėl „Dieviškosios komedijos“, kurioje aprašo įsivaizduojamą žygį 
per pragarą. 

— Jūs iš dalies teisi, — atsakė Marta. — Poemoje Dantė galiausiai ištrūksta 
iš pragaro, pereina skaistyklą ir atvyksta į rojų. Jei kada skaitysite „Dievišką- 
ją komediją“, pamatysite, kad ji suskaidyta į Inferno, Purgatorio ir Paradiso. — 
Administratorė žengė muziejaus durų link, mostu ragindama juos sekti įkan- 
din. — Bet priežastis, kodėl kaukė atsirado Senuosiuose rūmuose, susijusi ne su 
„Dieviškąja komedija“, o su tikrais istoriniais faktais. Dantė gyveno Florencijoje 
ir mylėjo miestą kaip niekas kitas. Jis buvo itin iškilus ir įtakingas florentietis, ta- 
čiau politinė valdžia pasikeitė, ir ne tą pusę palaikius; poetą ištrėmė — iškeldino 
už miesto sienų ir uždraudė grįžti. 

Jiems artėjant pric įėjimo į muziejų, Marta sustojo atsikvėpti. Rankas vėl 
įrėmė į šonus, atsilošė ir pratęsė: 

— Kai kas tvirtina, neva jo kaukė skleidžia liūdesį kaip tik dėl tremties, bet 
aš turiu savo teoriją. Pati esu romantikė, todėl liūdna išraiška man kelia daugiau 
asociacijų su Beatriče. Dantė iki mirties beviltiškai mylėjo vieną moterį, Beatričę 
Portinari. Deja, ji susituokė su kitu, taigi poetui teko gyventi ne vien be numy- 
lėtos Florencijos, bet ir be mylimos moters. Meilė Beatričei buvo pagrindinė 
„Dieviškosios komedijos“ tema. 

— Įdomu, — tarė blondinė, nors, sprendžiant iš tono, neišgirdo nė vieno 
žodžio. — Bet man neaišku, kodėl pomirtinė kaukė saugoma rūmuose. 

Martos nuomone, jauna moteris demonstravo neįprastą ir bemaž neman- 
dagų atkaklumą. 

— Ką gi, — ji vėl pajudėjo iš vietos, — Florencija neįsileido netgi miru- 
sio Dantės, tad kūnas palaidotas Ravenoje. Bet dėl Beatričės, atgulusios į kapą 
Florencijoje, ir jo meilės miestui kaukę perkėlėme čia, tokiu būdu išreikšdami 
nuoširdžią pagarbą. 

— Supratau, — atsiliepė Siena. — Tik kodėl į šituos rūmus? 

— Palazzo Vecchio yra seniausias Florencijos simbolis ir Dantės laikais įkū- 
nijo jos širdį. Katedroje galima išvysti garsiąją freską, kurioje poctas stovi ištrem- 
tas už miesto sienų, o fone matyti jo mylimų pa/azzo bokštas. Žinot, sergėdami 
pomirtinę kaukę jaučiamės taip, lyg Dantei pagaliau būtų leista grįžti namo. 

— Kaip miela. — Siena, regis, pagaliau numalšino smalsumą. — Dėkui. 

Marta prisigretino prie durų ir tris kartus pabeldė. 

— Šono 10, Marta! Buongiorno! — labas rytas! 

Subarškėjo raktai, dar po akimirkos durys atsivėrė. Senyvas sargas su pail- 


susiu vypsniu veide pažvelgė į savo laikrodį. 

— E un po presto, — išsišiepė jis. Šiek tiek per anksti. 

Užuot ką nors aiškinusi, administratorė mostelėjo į Lengdoną, ir sargas 
bemat nušvito. 

— Signore! Bentornato! — sveiki sugrįžę! 

— Grazie, — maloniai atsiliepė Lengdonas, ir pagyvenęs italas gestu juos 
pakvietė vidun. 

Jiems įveikus nedidelį prieškambarį, sargas atjungė apsaugos sistemą ir at- 
rakino antras, sunkesnes, duris. Šioms prasidarius, jis atsitraukė į šalį ir plačiu 
mostu parodė kitapus slenksčio. 

— Ecco 1/ museo! — štai muziejus! 

Marta nusišypsodama padėkojo ir nusivedė svečius vidun. 

Muziejui priklausančiame plote kadaise darbavosi valstybės tarnautojai, to- 
dėl jį sudarė ne išdrykusios erdvios galerijos, o pusę statinio supantis, vidutinio 
dydžio kambarių ir koridorių labirintas. 

— Dantės pomirtinę kaukę netrukus pamatysime, — Sienai pasakė Mar- 
ta. — Ji eksponuojama siauroje patalpoje, vadinamoje /'andi/o, tai yra koridoriu- 
je, jungiančiame du didesnius kambarius. Į antikvarinį stendą prie šoninės sienos 
įdėta kaukė išlieka beveik nematoma net ir tuomet, kai prisiartini prie vitrinos. 
Todėl dauguma svečių praeina pro šalį į ją nė neatkreipdami dėmesio! 

Lengdonas paspartino žingsnį, nudūręs akis į priekį, tarytum kaukė būtų 
keistai jį užvaldžiusi. Administratorė kumštelėjo Sienai ir pašnibždomis tarė: 
derėtų pamatyti Makiavelio biustą arba Mappa Mundi gaublį Žemėlapių salėje. 

Blondinė mandagiai sulinksėjo, bet pati traukė pirmyn, taip pat įsmeigusi 
žvilgsnį priešais save. Marta vos su jais spėjo. Kai visi nusigavo iki trečiojo kam- 
bario, italė truputį atitolo ir pagaliau sustojo. 

— Profesoriau! — vos prašnopuodama sušuko. — Prieš parodydamas kau- 
kę... gal jūs aprodytumėte seseriai... dalį galerijos? 

Lengdonas pasisuko suglumęs, tarsi išniręs iš gilių apmąstymų. 

— Atsiprašau? 

Marta pridususi pirštu bedė į artimiausią stendą. 

— Tarkim, vieną iš seniausių... spausdintų „Dieviškosios komedijos“ leidinių? 

Galų gale pastebėjęs, kaip italė šluostosi kaktą ir bando atgauti kvapą, 
Lengdonas susigėdo. 

— O, atleiskit! Be abejo, mes mielai pažiūrėtume į tekstą. 


Lengdonas tučtuojau sugrįžo ir leido Martai juos pasivesti iki antikvarinės 

vitrinos. Viduje gulėjo aptrinta, oda įrišta, ties puošniu tituliniu puslapiu atversta 
knyga: La Divina Commedia: Dante Alighberi. 

— Sunku patikėti, — nustebęs paskelbė jis. — Aš atpažįstu iliustraciją. Nė 
nežinojau, kad jūs turite vieną iš Noimaisterio originalų. 

Aišku, kad žinojote, sutrikusi pamanė Marta. Juk rodžiau jį vakar! 

— Penkioliktame amžiuje Johanas Noimaisteris pirmasis išspausdino poe- 
mą, — Sienai paaiškino Lengdonas. — Maždaug kelis šimtus egzempliorių... 
bet išliko tik apytikriai tuzinas. Jie labai reti. 

Martą apėmė nuojauta, kad jis kvailioja, siekdamas pasipuikuoti prieš jau- 
nesnę seserį. Profesorius garsėjo akademiniu kuklumu, todėl dabar jo elgesys 
atrodė nederamai begėdiškas. 

— Leidinį pasiskolinome iš Lauryno bibliotekos, — juos informavo Mar- 
ta. — Jeigu judu su Robertu nesate ten viešėję, būtinai užsukite. Bibliotekoje 
pamatysite Mikelandželo sukurtus įspūdingus laiptus, vedančius į viešą skaityk- 
lą, pačią pirmą visame pasaulyje. Knygos prirakintos grandinėmis, kad jų niekas 
neišsineštų. Nieko keista, nes didžiumą tomų sudaro vieninteliai egzemplioriai. 

— Nepakartojama. — Siena nusisuko į muziejaus gilumą. — Kaukę pa- 
sieksime šituo keliu? 

Kur jūs taip skubate? Martai reikėjo papildomos poilsio minutėlės. 

— Taip, bet jus tikriausiai sudomintų dar kai kas. — Ji dūrė pirštu į prie- 
šingą nišos pusę — į lubose pranykstantį nedidelį laiptatakį. — Pastogėje įrengta 
apžvalgos aikštelė, ten galima iš viršaus apžiūrėti Vazario garsiąsias kabamąsias 
lubas. Aš jūsų luktelėčiau, jeigu norėtumėte... 

— Prašau, Marta, — įsiterpė Siena. — Aš tik noriu pamatyti kaukę. Mes 
neturime daug laiko. 

Italė sumišusi pažiopsojo į dailią blondinę. Ji neapkentė naujos mados 
kreiptis į nepažįstamuosius vardais. 4š esu sinjora Alvarez, mintyse papriekaišta- 
vo. Ir darau jums paslaugą. 

— Gerai, Siena, — atžariai ištarė administratorė. — Eime ana ten. 

Trijulei vingiuojant galerijos kambariais, ji nebesivargino profesoriui ir jo 
seseriai siūlyti išsamių komentarų. Vakar Lengdonas ir i/ Duomino bemaž pus- 
valandį apžiūrinėjo kaukę. Vyrų smalsumo suintriguota Marta pasiteiravo, ar jų 
nenumaldomą domesį kažkaip pakurstė su kauke susiję keisti pastarųjų metų 
įvykiai. Bet tuodu išsisuko nuo tiesaus atsakymo. 

Artėdamas prie andi/o, Lengdonas seseriai nupasakojo elementarų procesą, 


per kurį pagaminama pomirtinė kaukė. Marta apsidžiaugė išgirdusi, kad aiški- 

nimai idealiai tikslūs, priešingai nei melagingas teiginys, atseit ligi tol jis nebuvo 
matęs muziejuje saugomo reto „Dieviškosios komedijos“ leidinio. 

— Žmogui mirus, — kalbėjo Lengdonas, — palaikai šarvojami, o veidas 
ištepamas alyvuogių aliejumi. Tada šlapiu gipsu aplipdomas kiekvienas odos lo- 
pinėlis — burna, nosis, akių vokai, — nuo plaukų linijos iki kaklo. Sukietėjęs jis 
lengvai nukeliamas ir naudojamas kaip šablonas, į kurį vėl liejamas gipsas. Nauja 
forma sustingsta ir virsta tobula veido kopija. Plačiai paplitusia procedūra buvo 
sickiama įamžinti iškilias asmenybes ir genijus. Dantė, Šekspyras, Volteras, Ta- 
sas, Kytsas... buvo pagamintos jų visų pomirtinės kaukės. 

— Mes jau vietoje, — pareiškė Marta, kai trijulė sustojo greta andito. Ji pa- 
sitraukė į šalį ir mostu praleido svečius. — Kaukė eksponuojama prie kairiosios 
sienos. Tik prašyčiau likti už stulpelių. 

— Ačiū, — atsiliepė Siena, smuko į koridorių ir priėjusi prie stendo pažvel- 
gė vidun. Ji kaipmat išsprogino akis ir neslėpdama siaubo atsigręžė į brolį. 

Tokią reakciją Marta matė tūkstančius kartų; šiurpiai raukšlėtą Dantės vei- 
dą, kumpą nosį ir sumerktas akis pirmąsyk regintys lankytojai dažnai krūptelė- 
davo ir iš pasibjaurėjimo atšlydavo. 

Prisiartinęs prie sesers, profesorius užmetė akį į stendą ir bemat žengė at- 
bulas. Jo veidą taip pat perkreipė nuostaba. 

Administratorė atsiduso. Che esagerato. Ji nusekė įkandin atvykėlių. Bet pa- 
žvelgusi į stendą irgi aiktelėjo. 04 mio Dio" 

Vietoj pažįstamo negyvo Dantės veido Marta Alvarez viso labo išvydo rau- 
doną aksominę paklotę ir kabliuką, ant kurio kybodavo kaukė. 

Italė delnu užsidengė burną ir su pasibaisėjimu įsispitrijo į tuščią stendą. 
Pradėjo taip tankiai alsuoti, kad turėjo nusistverti stulpelio, idant neprarastų pu- 
siausvyros. Galop atplėšė žvilgsnį nuo raudono aksomo ir atsigręžė į pagrindinį 
įėjimą, kur budėdavo naktiniai sargai. 

— La maschera di Dante! — užstaugė lyg paklaikusi. — La maschera di 


Dante ė sparita! 


40 SKYRIUS 


M Alvarez virpėdama stovėjo priešais tuščią stendą. Ji vylėsi, kad pilvo 


ertmę kaustančią įtampą sukėlė ne sąrėmiai, o panika. 


Tai perdėta. O, Viešpatie! (I/a/.) 

Pradingo Dantės kaukė! 

Į andito atlėkę ir ištuštėjusią vitriną radę du sargybiniai akimoju griebėsi 
veiksmų. Vienas nuskuodė į gretimą vaizdo stebėjimo punktą patikrinti apsau- 
gos kameros filmuotų vakarykščių kadrų, kitas paskambino į policiją ir pranešė 
apie apiplėšimą. 

— La polizia arrivera tra venti minuti V — baigęs pokalbį informavo Martą. 

— Venti minuti?! — užsiplieskė ji. — Iš muziejaus pavogtas vertingas meno 
kūrinys! 

Sargas paaiškino, esą dauguma miesto policininkų, kaip jam sakė, užsiima 
gerokai rimtesniu reikalu, ir jie stengiasi rasti laisvą žmogų, kuris prisistatęs už- 
fiksuotų parodymus. 

— Che cosa potrebbe esserci di piū grave?! — tebeniršo Marta. Kas galėtų būti 
rimčiau? 

Lengdonas su Siena neramiai susižvalgė, ir administratorė pajuto, kaip 
smarkiai svečius prislėgė šis įvykis. Nenuostabu. Porelė tiesiog užsuko dirstelėti į 
kaukę ir susidūrė su stambios vagystės pasekmėmis. Vakar kažkas įslinko į gale- 
riją ir nušvilpė Dantės pomirtinę kaukę. 

Marta stengėsi pasidžiaugti bent jau tuo, kad ilgapirščiai nenudžiovė ver- 
tingesnių meno kūrinių. Visgi muziejus apvogtas pirmą sykį per savo gyvavimo 
istoriją. Aš nė nežinau, kaip tokiu atveju reikalauja elgtis taisyklės! 

Moterį ūmai apėmė silpnumas ir ji vėl pasirėmė į stulpelį. 

Abu sargai sutrikę nupasakojo praėjusį vakarą ir išdėstė, ką konkrečiai patys 
veikė: apie dvidešimt antrą valandą į koridorių įžengė Marta su ;/ Duomino bei 
Lengdonu. Netrukus trijulė pasišalino. Apsauginiai užrakino duris ir vėl įjungė 
signalizaciją — nuo tada, kiek abu žinojo, galerijoje nesilankė nė gyva dvasia ir 
niekas iš jos neišėjo. 

— Neįmanoma! — itališkai užgriaudėjo Marta. — Kai mes trise apleidome 
andito, kaukė buvo savo vietoje, todėl akivaizdu, kad vėliau kažkas slankiojo po 
muziejų! 

Sumišę sargai pakėlė delnus. 

— Noi non abbiamo visto nessuno"“" 

Policija jau buvo pakeliui į Senuosius rūmus, todėl Marta kaip galėdama 
sparčiau — kiek leido nėščias kūnas — nužingsniavo apsaugos kambario link. 


Lengdonas su Siena sudirgę traukė iš paskos. 


Policija atvyks per dvidešimt minučių! (Ita/.) 
Mes nicko nematėme! (//a/.) 


1] 


DAN BROWN » INFERNO 157 


Vaizdo kameros, mąstė administratorė. Jos ir parodys, kas vakar čia atklydo! 


Už trijų kvartalų ant Senojo tilto stovinti Vajenta pasislinko į šešėlius, ato- 
kiau nuo dviejų policininkų, kurie skverbėsi kiaurai minią, praeiviams panosėn 
kaišiodami Lengdono nuotraukas. 

Teisėtvarkos sergėtojams prisiartinus, rėksmingai atgijo vieno radijo sto- 
telė — dispečerinė perdavė įprastą visuotinį pranešimą. Žinutė buvo trumpa ir 
skambėjo itališkai, bet Vajenta esmę pagavo: bet kuris laisvas parcigūnas, csantis 
netoli Palazzo Vecchio, privalo keliauti į rūmų muziejų ir užsirašyti parodymus. 

Policininkai faktiškai nesureagavo į nurodymą, užtat Vajenta sukluso. 

II museo di Palazzo Vecchio? 

Vakarykštė nesėkmė, veikiau jos karjerą sužlugdęs fiasko, įvyko siaurose gat- 
velėse šalia Senųjų rūmų. 

Policijos dispečeris tebetratėjo bemaž nesuprantama kapota italų kalba. Ji 
aiškiai išgirdo tikrai du žodžius: Dantė Aligjeris. 

Agentės kūnas įsitempė. Dantė Aligjeris. Ne, tai tikrai ne sutapimas. Vajenta 
grįžtelėjo Pal/azo Vecchio kryptimi ir virš gretimų pastatų įžvelgė dantytą rūmų 
bokštą. 

Kas tiksliai nutiko muziejuje, pasvarstė. Ir kada? 

Neskaitant konkrečių specifinių užduočių, ji ganėtinai ilgai vykdė praktinės 
analitikės pareigas, todėl žinojo, kad atsitiktinumų pasitaiko kur kas rečiau nei 
Žmonės įsivaizduoja. Senyjų rūmų muziejus... IR Dantė? Tuodu dalykai neabejo- 
tinai susiję su Lengdonu. 

Vajenta iš pat pradžių įtarė, kad profesorius grįš į senąją Florencijos dalį. 
Prielaida logiška — juk vakar, kai viskas ėmė byrėti, jis sukiojosi senamiestyje. 

Dienos šviesoje, atsižvelgdama į aplinkybes, agentė paklausė savęs, ar Leng- 
donas vis dėlto nusigavo prie Palazzo Vecchio, ir vėl suskato ieškoti to, ką bandė 
rasti. Per Pon/e Vecchio jis tikrai nėjo. Aplinkui netrūko kitų tiltų, bet nuo Boboli 
sodų juos skyrė pėsčiomis vargiai įveikiamas didelis atstumas. 

Apačioje ji pastebėjo tėkmės paviršiumi slystančią, po tiltu neriančią ke- 
turvietę lenktyninę valtį. Ant korpuso buvo matyti užrašas: SOCIETA CANO- 
TIERI FIRENZE / FLORENCIJOS IRKLUOTOJŲ KLUBAS. Į akis krintantys 
raudonos ir baltos spalvos irklai sutartinai kilo ir leidosi. 

Negi Lengdonas upę perplaukė valtimi? Ne, mažai tikėtina, bet nuojauta 
tvirtino, kad į policijos pranešimą apie Senuosius rūmus vertėtų reaguoti kaip į 
užuominą. 

— Prašau išsitraukti fotoaparatus, — angliškai, bet su ryškiu akcentu sušu- 
ko kažkokia moteris. 

Atsigręžusi Vajenta išvydo ekskursijos vadovę, kuri mostagavo lazdele su 
kutuotu oranžiniu bumbulu, per Ponte Vecchio gindama turistų vadą. 

— Virš jūsų — įspūdingiausias Vazario šedevras! — entuziastingu, ištreni- 
ruotu balsu pareiškė gidė ir kilstelėjusi bumbulą privertė visus pažvelgti aukštyn. 

Vajenta tik dabar atkreipė dėmes; į antstatą, nutįsusį viršum krautuvėlių lyg 
siaurą daugiabutį namą. 

— Vazario koridorius, — pridūrė gidė. — Beveik kilometro ilgio. Medičių 
šeimai suteikdavęs galimybę saugiai kursuoti tarp Pičių ir Senųjų rūmų. 

Agentė išplėtė akis į tunelio formos konstrukciją. Apie koridorių buvo gir- 
dėjusi, bet mažai ką žinojo. 

Jis veda 1 Senuosius rūmus? 

— Viena kita svarbi persona, — pratęsė turistų vadovė, — juo gali pasi- 
vaikščioti ir mūsų laikais. Viduje įkurta nuostabi dailės galerija, šiaurrytinį Bo- 
boli sodų kampą jungianti su Palazzo Vecchio. 

Tolesnio gidės pasakojimo Vajenta nebesiklausė. 

Nes jau skuodė prie savo motociklo. 


41 SKYRIUS 


S u Siena, Marta ir dviem sargais įsispraudęs į apsauginių kambarėlį, Lengdo- 
nas pajuto, kaip pakaušyje vėl sutvinkčiojo siūlės. Ankštoje patalpoje, grei- 
čiausiai perdarytoje drabužinėje, rikiavosi monitoriai ir dūzgiantys kompiuteriai. 
Be to, tvyrojo sudvisusia cigarečių dūmų smarve atsiduodanti tvankuma. 

Lengdoną beregint apėmė jausmas, kad aplink jį spaudžiasi sienos. 

Administratorė atsisėdo priešais ekraną, jau rodant; grūdėtą nespalvotą a2- 
dito vaizdą, kurį įamžino virš durų įtvirtinta stebėjimo kamera. Kadro laikrodis 
bylojo, kad įrašas atsuktas iki vakarykščio ryto — lygiai dvidešimt keturias valan- 
das atgal, — turbūt prieš pat atsidarant muziejui, kartu gerokai prieš Lengdono 
ir slėpiningojo +/ Duomino atvykimą. 

Kol sargas sparčiai suko filmuotą medžiagą, Lengdonas neatplėšė akių nuo 
koridoriumi plūstančių turistų, kurie šmaižė mėšlungiškais pagreitintais jude- 
siais. Pati kaukė buvo už objektyvo akiračio rūbų, bet ji aiškiai slypėjo stende, nes 
lankytojai nuolat stabtelėdavo ja pasigrožėti arba nufotografuoti. 

Paskubėkite, mintyse meldė Lengdonas, nes netrukus muziejų turėjo už- 
griūti policija. Jam su Siena, ko gero, derėtų atsiprašyti ir sprukti, bet visų pirma 
reikėjo peržvelgti įrašą: kad ir ką užfiksavo kadrai, jie turėtų atsakyti, kas, po 
velnių, čia vyksta. 

Vaizdas ekrane ėmė keistis dar mitriau, ir per patalpą nuslinko popietės šešė- 
liai. Turistai tebenardė pirmyn atgal, kol jų gretos praretėjo ir staiga visiškai prany- 
ko. Laikrodžiui įveikus 17.00 valandos atžymą, šviesos užgeso ir muziejus apmirė. 

Penkta vakaro. Galerija uždaroma. 

— Aumenti la velocita, — liepė Marta, svirdama arčiau monitoriaus. 

Sargui padidinus tempą, laikroduko skaičiai ėmė suktis eikliau, bet galų 
gale apie dešimtą vakaro muziejuje vėl užsižiebė lempos. 

Apsauginis nedelsdamas sulėtino įrašą iki normalaus greičio. 

Neilgai trukus priešais objektyvą išdygo pažįstama nėščios Martos Alvarez 
figūra. Nuo moters neatsiliko profesorius su „Harris Tweed Camberlay“ švarku, 
išlygintomis rusvai žalsvos spalvos kelnėmis ir iš minkštos odos pasiūtais batais 
laiveliais. Lengdonas netgi įžvelgė po rankove sužioravusį laikrodį su Peliuku 
Mikiu. 

Va ir aš... prieš šūvį į galvą. 

Stebint savo veiksmus, apie kuriuos neišliko jokių atsiminimų, širdį suspau- 
dė itin stiprus nerimas. Vakar buvau čia užsukęs... ir abžiūrėjau pomirtinę kaukę? 
Iki šio momento jis kažkaip sugebėjo prarasti drabužius, laikrodį su Peliuko Mi- 
kio atvaizdu ir dvi gyvenimo dienas. 

Jiedu su Siena iš už nugaros apgulė Martą bei porelę sargų, idant geriau 
įžiūrėtų vaizdą. Nebyliame įraše Lengdonas su Marta jau stoviniavo prie stendo 
ir gėrėjosi kauke. Tarpdurį ūmai aptemdė platus šešėlis, ir į kadrą kojas atvilko ne- 
sveikai nutukęs vyriškis. Jis vilkėjo gelsvai rudą švarką, nešėsi lagaminėlį ir vos tih- 
po pro duris. Šalia jo išsipūtusio pilvo liekna atrodė netgi nėščioji administratorė. 

Lengdonas kaipmat atpažino žmogų. Ignacijus?! 

— Čia Ignacijus Buzonis, — Sienai į ausį sušnabždėjo jis. — Museo 
del! Opera del Duomo direktorius. Mudu pažįstami jau keletą metų. Tik aš nieka- 
da negirdėjau, kad jį kas vadintų ;/ Duomino. 

— Apibūdinimas taiklus, — tyliai atsiliepė Siena. 

Pracityje Lengdonas konsultavo Ignacijų dėl artefaktų ir istorinių dalykų, 


turinčių sąsajų su // Duomo — bazilika, už kurią Buzonis buvo atsakingas, — bet 


*  Padidink greitį (ita/.). 

Palazzo Vecchio stūksojo už bičiulio valdų. Tiesa, Ignacijus Buzonis buvo ne tik 
įtakinga florentietiško meno pasaulio figūra, bet ir Dantės gerbėjas bei ekspertas. 

Nieko keista, kad būtent jo prašiau informacijos abie Dantės pomirtinę kaukę. 

Vėl sutelkęs dėmesį į filmuotą medžiagą Lengdonas pamatė, kad Marta 
kantriai lūkuriuoja prie užpakalinės andito sienos, o jiedu su Ignacijumi linksta 
virš stulpelių, norėdami geriau įsižiūrėti į kaukę. Vyrams tyrinėjant objektą ir 
kažką diskutuojant, lėtai slinko minutės, ir jiems už nugarų stovinti administra- 
torė galiausiai ėmė vogčiomis žvilgčioti į savo laikrodį. 

Lengdonas apgailestavo, kad apsaugos kamera vaizdus fiksavo be garso. 
Apie ką mudu su Ignacijumi kalbėjomės? Ko ieškojome? 

Ekrane jis netikėtai peržengė užkardą, atsitūpė šalia stendo ir veidu kone 
prilipo prie stiklo. Marta akimoju įsikišo, matyt, darydama jam pastabą, ir Leng-- 
donas atsiprašomai pasitraukė atbulas. 

— Atleiskit, kad elgiausi taip griežtai, — tarė ji dirstelėjusi per petį. — 
Kaip minėjau, stendas — antikvarinis ir nepaprastai trapus. Kaukės savininkas 
reikalauja pric jo neprileisti lankytojų. Netgi draudžia mūsų personalui atidaryti 
vitriną be jo leidimo. 

Prireikė kelių sekundžių, kol Lengdonas susivokė, apie ką italė šneka. Kau- 
kės savininkas? Jis neabejojo, kad eksponatas yra muziejaus nuosavybė. 

— Kaukė nepriklauso muziejui? — lygiai taip pat nustebusi įsiterpė Siena. 

Marta papurtė galvą ir vėl nukreipė žvilgsnį į ekraną. 

— Turtingas mecenatas pasisiūlė ją išpirkti iš mūsų kolekcijos, bet visam 
laikui palikti rūmuose kaip eksponatą. Jis davė nemenką sumą, kurią mielai su- 
tikome priimti. 

— Minutėlę, — tarė Siena. — Už kaukę sumokėjo... bet leido ją išsaugoti? 

— Tokie susitarimai dažni, — paaiškino Lengdonas. — Filantropiniu pir- 
kiniu aukotojai įteikia muziejams rimtas sumas, neregistruodami jų kaip labdaros. 

— Taip, mūsų globėjas buvo labai neįprastas žmogus, — pridūrė Marta. — 
Tikras Dantės specialistas ir... kaip čia pasakius... /ūnatico? 

— Kas jis toks? — atsainų Sienos balsą nuspalvino primygtinumo gaidos. 

— Kas? — Marta susiraukė nenuleisdama akių nuo įrašo. — Na, jūs tur- 
būt neseniai skaitėte apie jį laikraščiuose — apie šveicarų milijardierių Bertraną 
ŽZobristą? 

Lengdonas šią pavardę buvo tik miglotai girdėjęs, bet Siena įsitvėrė jo ran- 
kos tarsi išvydusi vaiduoklį. 

— O, taip... — jos veidas papilkėjo. — Bertranas Zobristas. Garsusis bio- 


DAN BROWN » INFERNO 161 


chemikas. Dar būdamas jaunas pralobo iš biologinių patentų. — Ji prikando 
liežuvį ir nugurkė seiles. Palinkusi arčiau profesoriaus sukuždėjo: — Zobristas 
faktiškai išrado manipuliacijas lytinių ląstelių genetine linija. 

Lengdonas nenutuokė, ką reiškia tokios manipuliacijos, bet pavadinimas 
skambėjo grėsmingai, ypač maro ir mirties vaizdinių protrūkio fone. Įdomu, pa- 
galvojo jis, ar Siena tiek daug žino apie Zobristą, nes gilinosi į skaitinius iš me- 
dicinos sferos... ar todėl, kad abu buvo vunderkindai? Eruditai stebi vienas kito 
veiklą? 

— Apie Zobristą pirmąsyk išgirdau prieš kelerius metus, — tarė ji, — kai 
žiniasklaidoje jis išplatino itin provokuojančius pareiškimus apie žmonių skai- 
čiaus didėjimą. — Moters veidas apniuko. — Zobristas yra Populiacijos apoka- 
lipsės lygties šalininkas. 

— Nesupratau? 

— Paprasčiau kalbant, remia matematiškai pagrįstus teiginius, kad Žemės 
gyventojų daugėja, žmonės miršta vėliau, o gamtos ištekliai senka. Lygtis kelia 
prielaidas, jog dėl dabartinių tendencijų mes neišvengsime apokaliptinio visuo- 
menės žlugimo. Zobristas viešai numatė, kad žmonija neišgyvens kito šimtme- 
čio... nebent sulauktume įvykio, kuris nulemtų masinį išmirimą. — Siena sunkiai 
atsiduso ir pažvelgė profesoriui į akis. — Jei tiksliau, kartą jis pasakė, neva „ge- 
riausia, kas nutiko Europai, buvo Juodoji mirtis“. 

Lengdonas į ją spoksojo apstulbęs. Mintyse vėl šmėstelėjus maro kaukės 
vaizdiniui, ant sprando pasišiaušė gyvaplaukiai. Jis kiaurą rytą stengėsi užgniauž- 
ti mintis, kad susidūrė su dilema, kuri neatsiejama nuo negailestingos maro cpi- 
demijos... deja, tas mintis vis sunkiau sekėsi paneigti. 

Taip, Bertrano Zobristo žodžiai apie Juodąją mirtį, kaip geriausią Europai 
nutikus; dalyką, kurstė siaubą, bet Lengdonas žinojo, kad, aibės istorikų nuomo- 
ne, ilgalaikį socialinį ekonominį pakilimą lėmė keturioliktame amžiuje žemyną 
nusiaubusi masinė pragaištis. Prieš pandemiją Tamsiesiems amžiams didžiau- 
sią įtaką darė gyventojų perteklius, badmečiai, ekonominės negandos. Netikėtas 
Juodosios mirties antpuolis, nors ir košmariškas, veiksmingai „praretino minias“, 
parūpino apsčiai maisto ir galimybių, kurios, anot daugumos istorikų, tapo pag- 
rindiniu Renesanso katalizatoriumi. 

Kai prisiminė biologinės grėsmės simbolį, kuriuo buvo paženklintas vamz- 
delis su jame slypinčiu modifikuotu Dantės pragaro žemėlapiu, Lengdoną nukra- 
tė žvarba — juk mažąjį šiurpų projektorių 4ažkas sukūrė... logiška manyti, kad jis 


buvo Bertrano Zobristo, biochemiko ir fanatiško Dantės gerbėjo, rankų darbas. 

Pirmasis, pradėjęs genetinės manipuliacijas lytinėmis ląstelėmis. Lengdonas 
nujautė, kad į savo vietas stoja galvosūkio dalys. Tik jį vis labiau gąsdino ryškė- 
jantis bendras vaizdas. 

— Prasukite šią atkarpą, — sargui liepė Marta, nekantraudama sulaukti, 
kada Lengdonas su Ignacijumi baigs tyrinėti kaukę, ir išsiaiškinti, kas pavogė 
eksponatą. 

Kai apsauginis nuspaudė mygtuką, monitoriuje vėl ėmė sparčiai keistis laik- 
roduko skaitmenys. 

Trys minutės... šešios minutės... aštuonios minutės. 

Ekrane už vyrų stovinti Marta įniko vis dažniau mindžikuoti ir nuolat 
žvilgčioti į rankinį laikrodį. 

— Nepykit, kad mudu taip ilgai kalbėjomės, — atsiprašė Lengdonas. — 
Kaip matau, pavargote. 

— Aš pati kalta, — atsakė administratorė. — Judu mane raginote važiuoti 
namo, sakėte, kad jus išleis sargai, bet taip elgtis man atrodė nemandagu. 

Staiga Marta pranyko iš kadro. Apsauginis sulėtino įrašą iki normalaus 
tempo. 

— Nieko tokio, — tarė ji. — Aš tiesiog nuėjau į tualetą. 

Sargas tiesė pirštus pric greitosios peržiūros mygtuko, bet šio nespėjo pa- 
liesti, nes Marta įsikibo jam į dilbį. 

— Aspetti" 

Ji pakreipė galvą ant šono ir suglumusi įsispigino į monitorių. 

Netikėtos permainos nepraslydo ir pro Lengdono akis. Kas per velniava?! 

Ekranc jis įkišo ranką į tvido kišenę, išsitraukė chirurgines pirštines ir ėmė 
jas mautis. 

Tuo pat metu ;:/ Duomino žengė už profesoriaus ir nužvelgė koridorių, ku- 
riame dingo į tualetą nusiūbavusi Marta. Po sekundės storulis linktelėjo tarsi 
sakydamas, kad jokio pavojaus nebėra. 

Ką, po paraliais, mes darome? 

Filmuotoje medžiagoje pirštinėta ranka susirado durelių kraštą, itin švelniai 
jį patraukė, privertė atgyti antikvarinius vyrius... ir atidarė [Dantės kaukės stendą. 

Marta Alvarez priblokšta sušvokštė ir delnais užsidengė veidą. 

Kaip ir administratorė, Lengdonas su siaubu, netikėdamas tuo, ką mato, 


stebėjo save, abiem rankomis atsargiai suimantį ir iškeliantį pomirtinę kaukę. 


* Palauk! (Ira/.) 

— Dio mi salvi! — pratrūko Marta sunkiai pakildama nuo kėdės ir atsi- 
gręždama į profesorių. — Cos ba fatto? Perchė“ 

Nespėjus Lengdonui atsiliepti, vienas iš sargų žaibiškai griebėsi už juodo 
„Beretta“ pistoleto ir nusitaikė jam į krūtinę. 

Jėzau! 

Žiūrėdamas į ginklo vamzdį Robertas Lengdonas jautė, kad jį supančios 
ankšto kambarėlio sienos nenumaldomai slenka artyn. Marta Alvarez jau sto- 
vėjo ir varstė amerikietį rūsčiomis, išduotą pasitikėjimą atspindinčiomis akimis. 
Ekrane Lengdonas laikė artefaktą prieš šviesą ir tyrinėjo. 

— Aš pačmiau kaukę tik trumpam, — užtikrino jis širdyje melsdamasis, 
kad tik neklystų. — Ignacijus mane patikino, kad neprieštarausite. 

Marta nieko neatsakė. Nustėrusi moteris aiškiai bandė perprasti, kodėl jis 
melavo... ir kodėl, po galais, taip ramiai stūksojo greta žinodamas, ką atskleis 
kadrai. 

Aš nė nenumaniau, kad atidariau stendą! 

— Robertai, — sušnibždėjo Siena, — matai? Tu kažką aptikai! 

Bendražygės dėmesį vis dar buvo prikaustęs vaizdo įrašas ir šiuo metu jai 
labiau rūpėjo gauti atsakymus, nei išsisukti iš nemalonios padėties. 

Monitoriuje Lengdonas iškeltą kaukę pakreipė į lempos pusę, rodos, užpa- 
kalinėje objekto dalyje pamatęs kai ką įdomaus. Kamera filmavo vaizdą iš viršaus, 
todėl vieną sekundės dalelę artefaktas pridengė jo veidą ir Dantės negyvos akys 
susilygino su Lengdono vyzdžiais. Jis prisiminė įrašą „Pragaro žemėlapyje“ — /ie- 
są galima įžiūrėti tik mirties akimis — ir pajuto, kaip per kūną perbėgo šaltukas. 

Lengdonas neįsivaizdavo, ką išvydo kitoje eksponato pusėje, bet, jam pasi- 
dalijus atradimu su Ignacijumi, storulis atšoko, apgraibomis susirado akinius, vėl 
pažiūrėjo... ir dar kartą. Tuomet suskato kratyti galvą ir įsiaudrinęs blaškytis po 
andito. 

Staiga vyrai sukluso — veikiausiai nugirdo iš tualeto išėjusią Martą. Leng- 
donas kišenėje tučtuojau sugraibė didelį „Ziplock“ maišelį, į kurį įkišo pomir- 
tinę kaukę. Užsandarintą artefaktą atsargiai perdavė Ignacijui, o tas nenoromis 
paslėpė jį savo lagaminėlyje. Lengdonas paskubomis uždarė tuščio antikvarinio 
stendo dureles, ir porelė spėriai žengė į koridorių pasitikti Martos, kol ji nespėjo 
atskleisti vagystės. 


Į amerikietį profesorių ginklus atstatė abu sargai. 


Apsaugok mane, Viešpatie! Ką jūs darote? Kodėl? (I/a/.) 

Marta susverdėjo ir įsikibo į stalą, kad išlaikytų pusiausvyrą. 

— Aš nieko nesuprantu! — springdama išspaudė. — Dantės kaukę pagro- 
bėte judu su Ignacijumi Buzoniu?! 

— Ne! — Lengdonas stengėsi blefuoti kaip galima įtikinamiau. — Mes 
gavome savininko leidimą paimti ją vienam vakarui. 

— Savininko? Bertrano Zobristo?! 

— Taip! Ponas Žobristas leido mums ištirti žymes, pastebėtas priešingoje 
eksponato dalyje. Su juo matėmės vakar po pietų! 

Marta sužaibavo akimis. 

— Profesoriau, aš įsitikinusi, kad vakar jūs nebendravote su Bertranu Zo- 
bristu. 

— Mes tikrai... 

Siena čiupo Lengdoną už rankos, priversdama jį nutilti. 

— Robertai... — moteris liūdnai atsiduso, — prieš šešias dienas vos už kelių 


kvartalų Bertranas Zobristas nušoko nuo Fiorentinos abatijos bokšto ir užsimušė. 

L os paliko motociklą šiaurinėje Palazzo Vecchio pusėje ir dabar artinosi 
prie rūmų žingsniuodama Sinjorijos aikštės perimetru. Vingiuojant tarp 
Lancių lodžoje iškilusių skulptūrų, jai nejučia krito į akis, kad visos figūros sa- 
kytum tebuvo vienos temos variacijos — demonstravo žiauriai su moterimis be- 
sielgiančių vyrų viešpatavimą. 

Sabinų moterų pagrobimas. 

Poliksenos pagrobimas. 

Nukirstą Medūzos galvą laikantis Persėjas. 

Kaip miela, pagalvojo Vajenta, žemai virš akių užsmaukdama beisbolo ke- 
puraitę, pro rytinę minią braudamasi link Palazzo Vecchio, kurie ką tik atvėrė 
duris pirmiesiems dienos turistams. Iš pažiūros ten nevyko nieko neįprasto. 

Policijos nėra, sau tarė ji. Bent jau kol kas. 

Iki pat kaklo užsegusi striukės užtrauktuką Vajenta pasirūpino, kad niekas 
nepastebėtų ginklo, ir įžengė į Senuosius rūmus. Prisilaikydama ženklų, nuro- 
dančių kelią į muziejų, praėjo du išdailintus atrijus ir masyviais laiptais ėmė kopti 
į antrą aukštą. Sykiu mintyse atkūrė policijos dispečerinės pranešimą. 

I/ Museo di Palazzo Vecchio... Dante Alighieri. 

Lengdonas privalo būti čia. 

Ženklai atvedė į neapsakomai puošnią galeriją, į Penkių Šimtų salę, kurioje 
gigantiškomis freskomis grožėjosi tarpusavyje susimaišę turistų būreliai. Menas 
Vajentos nė kiek nedomino, ji apsidairė ir netrukus tolimajame dešiniajame pa- 
talpos kampe pamatė į laiptatakį pakrypusią rodyklę. 

Kulniuodama per menę Vajenta atkreipė dėmesį į kvatojančių ir vieną 
skulptūrą fotografuojančių studentų grupę. 

Lentelė su pavadinimu skelbė: „Heraklis ir Diomedas“. 

Ji nužvelgė statulas ir sudejavo. 

Skulptūra vaizdavo besigrumiančius nuogut nuogutėlius graikų mitologijos 
didvyrius. Heraklis laikė priešininką aukštyn kojomis, pasirengęs jį tėkšti žemyn, 
IJiomedas savo ruožtu gniaužė Heraklio penį tarsi klausdamas: „Ar tu tikrai nori 
mane sviesti?“ 

Vajenta krūptelėjo. Pautus veržia ne tau vienam. 

Ji nukreipė akis nuo keisto meno kūrinio ir skubiai užlipo į muziejų kylan- 
čiais laiptais. 

Užsikorus į balkoną, kuris kyšojo aukštai virš menės, paaiškėjo, kad prie 
Įėjimo lūkuriuoja daugmaž tuzinas lankytojų. 

— Duris vėluoja atidaryti, — informavo nuo miniatiūrinės vaizdo kameros 
trumpam atsiplėšęs, linksmai nusiteikęs turistas. 

— Žinote kodėl? — paklausė ji. 

— Ne-e, bet laukdami galime pasigėrėti įspūdingu reginiu. 

Vyriškis ranka mostelėjo į Penkių Šimtų salės platybes. 

Vajenta prisigretino prie balkono krašto ir apžiūrėjo erdvią patalpą. Apa- 
čioje ką tik išdygo vienišas policininkas, kuris ramiai, į save nepritraukdamas 
aplinkinių žvilgsnių, artinosi prie laipratakio. 

Pareigūnas ketina užsirašyti parodymus, pamanė ji. Niauriai aukštyn kėbli- 
nančio vyriškio eisena liudijo, kad jis viso labo sureagavo į įprastą iškvietimą, 
neturintį nieko bendra su chaotiškomis Lengdono paieškomis prie Romos vartų. 

Jeigu profesorius slapstosi rūmuose, kodėl čia neknibžda policijos? 

Arba ji apsiriko nutarusi, kad Lengdonas prasmuko į Palazzo Vecchbio, arba 
vietinės tvarkdarių pajėgos ir Bruderis dar nepridėjo dviejų prie dviejų. 

Kai policininkas užkopė laiptais ir palengva nupėdino muziejaus durų link, 
Vajenta atsainiai nusigręžė ir apsimetė žvelgianti pro langą. Išsižadėjimo proto- 
kolą pritaikiusio profoso nebeįmanoma pasiekti, todėl ji nesiruošė rizikuoti ir 


būti atpažinta. 

— Aspetta! — pasigirdo šūksnis. 

Pareigūnui sustingus jai už nugaros, Vajentos krūtinėje akimirką liovėsi 
plakti širdis. Tačiau balsas atsklido iš radijo stotelės. 

— Attendi i rinforci! 

Laukti pastiprinimo? Ji pajuto kažkokias permainas. 

Už lango Vajenta išvydo dangaus fone juoduojantį ir didėjantį objektą, ku- 
ris nuo Boboli sodų skrido Pa/azzo Vecchio link. 

Zondas, sumetė ji. Bruderis gavo reikiamus duomenis. Ir keliauja į Senuosius 


rurnus. 


Konsorciumo fasilitatorius Lorencas Noultonas tebekeikė save dėl skam- 
bučio profosui. Juk žinojo, kad viršininkui nedera siūlyti susipažinti su kliento 
filmuota medžiaga mažų mažiausiai iki rytojaus, kai ji bus persiųsta Žiniasklaidai. 

Turinys neturi reikšmės. 

Čia karaliauja protokolas. 

Jis puikiai atsiminė mantrą, kurią su kitais jaunaisiais fasilitatoriais privalėjo 
įsikalti į galvą, kai įsidarbino organizacijoje. Nieko neklausinėk. Vykdyt užduotį 
pradek. 

Raudonąjį atmintuką Noultonas nenoriai pridėjo prie rytojaus darbų, 
svarstydamas, kaip žiniasklaida reaguos į keistą žinią. Ar bent teiksis parodyti 
visuomenei? 

Be abejo. Juk ją pasiuntė Bertranas Zobristas. 

Žobristas, stulbinamai daug pasiekęs biomedicinos pasaulio veikėjas, jau 
spėjo atsidurti naujienų agentūrų akiratyje, nes aną savaitę nusižudė. Devynias 
minutes trunkantis filmukas atstos pranešimą iš kapo, o grėsmingai makabriški 
kadrai taip prikaustys auditoriją, kad žiūrovai vargu ar prisivers juos išjungti. 


Išplatintas vaizdo įrašas per kelias minutes taps virusiniu. 


43 SKYRIUS 


pleisdama vaizdo stebėjimo punktą, ankštoje erdvėje palikdama Lengdo- 
ą ir neišauklėtą jo sesutę, į kuriuos buvo nutaikyti sargų ginklai, Marta 
Alvarez tebevirė pykčiu. Nužygiavo prie lango, įbedė akis į Sinjorijos aikštę ir 


apsidžiaugė pamačiusi prie rūmų stovintį policijos automobilį. 

Pats laikas. 

Ji vis dar nepajėgė suvokti, kodėl toks gerbiamas specialistas Robertas 
Lengdonas iškrėtė begėdišką suktybę, pasinaudojo jos gerumu ir nugvelbė neį- 
kainojamą artefaktą. 

Profesoriui padėjo Ignacijus Buzonis?! Neptikima! 

Užsimaniusi išbarti £/ Duomino, Marta susirado telefoną ir paskambino jam 
į biurą už kelių kvartalų, Katedros meno muziejuje. 

Vos po vieno signalo atsiliepė pažįstamas moteriškas balsas: 

— Ufficio di Ignazio Busoni.“ 

Marta bičiuliavosi su Ignacijaus sekretore, bet šiandien neturėjo ūpo plepėti. 

— Eugenia, sono Marta. Devo parlare con Ignazio.“ 

Po keistos pauzės sekretorė prapliupo isteriškai raudoti. 

— Cosa succede? — paklausė rūmų administratorė. Kas atsitiko? 

Eugenija liedama ašaras paaiškino ką tik atvykusi į darbą ir sužinojusi, kad 
vakar skersgatvyje, visai šalia katedros, Ignacijų pakirto širdies priepuolis. Grei- 
tąją pagalbą jis išsikvietė maždaug vidurnaktį, bet kai medikai atvažiavo, Buzonis 
jau buvo nebegyvas. 

Martai sulinko kojos. Ryte teko girdėti žinias apie vakar naktį mirusį neį- 
vardytą valdininką, bet ji nė nepamanė, kad atsisveikinti su gyvybe galėjo Igna- 
cijus. 

— Eugenia, ascoltami.“"" 

Susitelkusi, stengdamasi šnekėti kuo ramiau, Marta skubiai išdėstė, ką pa- 
rodė rūmų vaizdo kameros — kaip Ignacijus ir Robertas Lengdonas, šiuo metu 
prižiūrimas sargų, nušvilpė Dantės pomirtinę kaukę. 

Ji nenumanė, kaip Eugenija reaguos, bet tikrai nesitikėjo tokio atsakymo: 

— Roberto Langdon?! Sei con Langdon?! — dabar esate su Lengdonu? 

Sekretorė, matyt, kažko nesuprato. Kaipgi kauke... 


— Dexo parlare con lui! — kone užrėkė Eugenija. Man reikia su juo pasikalbėti! 


Lengdonui, žvelgiančiam į jo pusėn nukreiptus apsauginių pistoletus, tebe- 
smilksėjo galva. Staiga prasidarė durys ir į vaizdo stebėjimo punktą grįžo Marta 
Alvarez. 


Ignacijaus Buzonio biuras. (Ita/.) 
Eugenija, čia Marta. Man reikia pasikalbėti su lgnacijumi. (I7a/.) 
Eugenija, paklausyk. (I/a/.) 


*ė4 

Pro atvirą tarpdurį vilnijo tolimas grėsmingas zondo dūzgimas, o jam pri- 
tarė artėjančių sirenų kauksmas. Jie mus ap/iko. 

— Ėarrivata la polizia, — pranešė Marta ir vieną iš sargų nusiuntė pasitikti 
pareigūnų. Kitas liko patalpoje, pistoleto vamzdį atkišęs į amerikietį profesorių. 

Didelei Lengdono nuostabai, italė ištiesė mobilųjį. 

— Kai kas nori su jumis pašnekėti, — suglumusi pratarė. — Išeikite į ko- 
ridorių, nes čia nėra ryšio. 

Iš tvankaus kambario grupelė žengė į galeriją, nutvickstą saulės spindulių, 
plūstančių pro didžiulius langus su įspūdingu Piazza della Signoria vaizdu. Ap- 
leidus ankštą belangę erdvę, Lengdoną užvaldė palengvėjimas, nors apsauginis ir 
nenuleido ginklo. 

Mostu paraginusi prieiti arčiau lango, Marta įteikė telefoną. 

Jis neryžtingai paėmė aparatą ir kilstelėjo prie ausies. 

— Klausau? Čia Robertas Lengdonas. 

— Signore, — prabilo moteris, nedrąsiai, su ryškiu akcentu tardama angliš- 
kus žodžius, — aš esu Eugenija Antonuči, Ignacijaus Buzonio sekretorė. Mudu 
matėmės vakar, kai atvykote į jo darbo kabinetą. 

Lengdonas ničnieko neprisiminė. 

— Taip? 

— Man labai nemalonu pranešti, bet vakar naktį dėl širdies smūgio užgeso 
Ignacijaus gyvybė. 

Jis sugniaužė mobilųjį. Ignacijus Buzonis negyvas? 

Moteris jau kūkčiojo, jos balsas tryško sielvartu. 

— Prieš mirtį Ignacijus su manimi susisiekė. Paliko žinutę ir liepė ją per- 
duoti jums. Tuojau įjungsiu. 

Iš telefono atsklido šiugždesys, po akimirkos ausis pasiekė pridusęs Ignaci- 
jaus Buzonio dudenimas: 

— Eugenija... — ;/ Duomino sunkiai šnopavo, turbūt apimtas skausmo, — 
pasirūpinkite, kad Robertas Lengdonas išklausytų mano pranešimą. Aš patekau į 
bėdą. Vargu ar nusigausiu iki biuro. — Ignacijus sudejavo ir po užsitęsusios pau- 
zės prakalbo dar silpnesniu balsu: — Robertai, tikiuosi, tu pabėgai. Jie nesiliau- 
ja mane persekioję... ir aš... nekaip jaučiuosi. Mėginu prisiskambinti gydytojui, 
bet... — vėl stojo tyla, sakytum ;/ Duomino būtų mėginęs sukaupti jėgų likučius, 
ir galop... — Robertai, įdėmiai klausykis. Tai, ko ieškai, saugiai paslėpta. Vartai 
tau atviri, bet privalai paskubėti. Rojus, dvidešimt penki. — Jis nuščiuvo ir po 


sekundės pašnibždomis pridėjo: — Telaimina tave Dievas. 

Žinutė užsibaigė. 

Lengdonas pašėlusiai besidaužančia širdimi suvokė girdėjęs paskutinius 
merdėjančio žmogaus žodžius. Nerimo nė kiek neapmalšino ir mintis, kad pra- 
nešimas skirtas būtent jam. Rojus, dvidešimt penki? Vartai man atviri? Kokie var- 
tai? Iš visos Ignacijaus kalbos prasmingai nuskambėjo tik sakinys apie saugiai 
paslėptą kaukę. 

Į jį vėl kreipėsi Eugenija: 

— Profesoriau, ką nors supratote? 

— Šiek tiek. 

— Ar galiu kuo pagelbėti? 

Lengdonas neskubėdamas apmąstė klausimą. 

— Lai niekas kitas Žinios neišgirsta. 

— Netgi policija? Netrukus atvažiuos detektyvas, kuris užsirašys mano pa- 
rodymus. 

Jis įsitempė. Atsisuko į sargą, tebegrasinantį ginklo vamzdžiu, skubiai nu- 
sigręžė į langą ir sukuždėjo: 

— Eugenija... prašymas jums pasirodys keistas, bet, vardan Ignacijaus, iš- 
trinkite pranešimą ir nemineki/e policininkui, kad su manimi bendravote. Gerai? 
Dabartinė padėtis labai paini ir... 

Į šoną įsispaudė ginklas, ir Lengdonas pasisukęs išvydo apsauginį, stovintį 
vos už kelių colių, tiesiantį laisvąją ranką, reikalaujantį atiduoti Martos telefoną. 

II Duomino sekretorė atsiliepė po ilgos pauzės: 

— Pone Lengdonai, mano viršininkas jumis pasikliovė... todėl pasitikėsiu 
if aš. 

Ryšys nutrūko. 

Lengdonas grąžino mobilųjį sargui. 

— Ignacijus Buzonis miręs — tarė Sienai. — Vakar, kai išėjome iš muzie- 
jaus, jį ištiko širdies smūgis. — Patylėjęs pridūrė: — Bet jis spėjo nunešti kaukę 
į saugią victą. Ir, jei neklystu, man perdavė užuominą, kaip ją rasti. — Rojus, 
dvidešimt penki. 

Sienos akyse blykstelėjo viltis, tačiau, atsigrįžęs į administratorę, šios veide 
Lengdonas pamatė skeptišką išraišką. 

— Marta, aš atgausiu kaukę, bet jūs turėtumėt mus paleisti. Nedelsiant. 

Italė nusikvatojo. 

— Nė nesiruošiu! Juk jūs pavogėte muziejaus eksponatą! Tuoj prisistatys 


policija... 

— Signora Alvarez, — garsiai įsiterpė Siena. — Mi dispiace, ma non le 
abbiamo detto la verita. 

Lengdonas atidžiai į ją įsižiūrėjo. Ką Siena daro? Jis puikiai suprato blondi- 
nės ištartus žodžius. Ponia Alvarez, atleiskite, bet jums nebuvome atviri. 

Marta irgi išsprogino akis, nors ją, rodos, labiausiai pribloškė tai, kad profe- 
soriaus bendražygė staiga prabilo itališkai be jokio akcento. 

— Innanzitutto, non sono la sorella di Roberto Langdon, atsiprašomu tonu 


paskelbė Siena. Visų pirma, aš nesu Roberto Lengdono sesuo. 

M“ Alvarez žengė atbula ir įdėmiu žvilgsniu varstydama jauną moterį 
sunčrė ant krūtinės rankas. 

— Mi dispiace, — sklandžia italų kalba tęsė Siena. — Le abbiamo mentito su 
molte cose. — Mes daug apie ką melavome. 

Sargas sutriko, kaip ir administratorė, bet iš savo vietos nesitraukė. 

Siena itališka greitakalbe pasakė dirbanti Florencijos ligoninėje, į kurią va- 
kar atėjo į galvą pašautas Lengdonas. Išaiškino, kad profesorius neatsiminė įvy- 
kių, dėl kurių pateko į gydymo įstaigą, todėl apsaugos vaizdo įrašas jį nustebino 
ne mažiau negu Martą. 

— Parodyk žaizdą, — Lengdonui paliepė Siena. 

Po sutaršytais plaukais išvydusi siūles italė prisėdo ant palangės ir kelioms 
sekundėms delnais užsidl:nyė veidą. 

Per pastarąsias dešimt minučių Marta sužinojo, kad jai budint ilgapirščiai 
nudžiovė Dantės pomirtinę kaukę, o vaizdo įrašas atskleidė, jog vagystėje daly- 
vavo gerbiamas amerikietis profesorius su Florecijoje gyvenančiu patikimu kole- 
ga, kuris vakar numirė. Negana to, jaunoji Siena Bruks, laikyta naivuole Roberto 
Lengdono seserimi, iš tikrųjų dirbo ligoninėje ir dar prisipažino, kad melavo... 
laisvai šnekėdama italų kalba. 

— Marta, — Lengdono balse buvo aiškiai girdėti atjauta, — jums neleng- 
va tuo patikėti, bet aš tikrai nepamenu vakarykštės dienos. Ir nenutuokiu, kodėl 
mudu su Ignacijumi pasisavinome artefaktą. 

Ji iš akių matė, kad profesorius sako tiesą. 

— Kaukę būtinai grąžinsiu. Prisiekiu. Bet negalėsiu jos rasti, jeigu mūsų 


nepaleisite. Padėtis itin komplikuota. Mums reikėtų tuojau pat išeiti. 

Nors ir geisdama atgauti neįkainojamą eksponatą, Marta nesiruošė suteikti 
jiems laisvę. Kur policija?! Ji nukreipė akis į Sinjorijos aikštėje stovintį vienišą 
patrulio automobilį. Keista, kad pareigūnai iki šiol neatkako į muziejų. Tolumoje 
kažkas suzvimbė — tarytum elektrinis pjūklas. Ir zirzimas stiprėjo. 

Kas ten? 

Lengdonas pratęsė maldingu tonu: 

— Marta, jūs pažys/a/e Ignacijų. I/ Duomino nė už ką be rimtos priežasties 
nebūtų paėmęs kaukės. Jos savininko Bertrano Zobristo galvoje viskas susimaišė. 
Mūsų nuomone,jis rezgė siaubingus planus. Neturiu laiko gilintis į smulkmenas, 
bet meldžiu manimi pasikliauti. 

Administratorė tepajėgė sėdėti išplėtusi akis. Jai niekur nesuėjo galai. 

— Ponia Alvarez, — tarė Siena, akmeniniu žvilgsniu perverdama italę, — 
jeigu jums ne vis vien, kokioje ateityje gyvensite kartu su savo kūdikiu, nedelsda- 
ma leiskite mums pasišalinti. 

Marta sukryžiavo rankas virš pilvo tarsi siekdama jį apsaugoti, nė kiek ne- 
apsidžiaugusi, kad blondinė užuominomis grasina dar negimusiam kūdikiui. 

Čaižus dūzgesys akivaizdžiai garsėjo, tačiau dairydamasi pro langą Marta 
niekaip neįžvelgė garso šaltinio. Užtat pamatė kitką. 

Kaip ir sargybinis, kuris išpūtė akis. 

Sinjorijos aikštėje turistų minias į šalis sklaidė ilga policijos automobilių 
neįjungtomis sirenomis vilkstinė; priešais ją riedantys du juodi furgonai veikiai 
sustojo greta Palazzo Vecchio. Į rūmus tekini leidosi iš kabinų nėrę, masyvius gink- 
lus gniaužiantys kareiviai juodomis uniformomis. 

Martą užliejo baimė. 

Kas jie tokie, velniai griebty? 

Ne menkesnis nerimas perkreipė ir apsauginio veidą. 

Veriantis zyzimas ėmė raižyti ausis, ir susikrimtusi Marta atšoko nuo lango, 
nes ji pagaliau pamatė netoliese skriejantį mažutį sraigtasparnį. 

Orlaivis sklendė vos už dešimties jardų, tarsi stebėdamas patalpoje susibū- 
rusius žmones. Iš nediduko aparato pirmagalio kyšojo per jardą ištįsęs, jų kryp- 
timi styrantis juodas cilindras. 

— Jis šaus! — suriko Siena. — S/a per sparare! Visi — ant žemės! Tu/ti a 
terra! 

Blondinė bemat atsiklaupė po palange ir iš siaubo stingstančią Martą ins- 
tinktai privertė pasekti jos pavyzdžiu. Sargas taip pat metėsi ant grindų, intuity- 
viai nusitaikydamas į skraidyklę. 

Nepatogiai susigūžusi administratorė matė Lengdoną tebestovint ir keistai 
tebežiūrint į Sieną, rodos, įsitikinusį, kad jiems negresia jokie pavojai. Jauna mo- 
teris ūmai pašoko, griebė profesorių už riešo ir nusitempė koridoriaus pusėn. Dar 
po akimirkos abu jau driuokė centrinio įėjimo link. 

Apsauginis pasisuko ant kelių ir užėmė snaiperio poziciją — nukreipė 
vamzdį į koridorių, kuriuo skuodė tolstanti porelė. 

— Non spari! — įsakė Marta. — Non possono scabpare. — Nešaudyk! Jie 
negali pasprukti! 

Lengdonas su Siena dingo už kampo, bet Marta žinojo, kad ne vėliau kaip 
po kelių sekundžių tuodu įsirėš į atlekiančius iš priešingos pusės pareigūnus. 


— Greičiau! 

Siena skubino profesorių bėgti ten, iš kur jie atėjo. Vylėsi, kad pavyks išsi- 
nešdinti laukan, kaktomuša nesusiduriant su policininkais, bet pamažu įsisąmo- 
nino, jog šansai beveik lygūs nuliui. 

Lengdoną, ko gero, apniko tokios pat abejonės. Jis nelauktai čiūžtelėjo ir 
sustingo plačioje koridorių sankirtoje. 

— Pro ten neišsmuksime. 

— Eikš! — Siena mostu paragino judėti iš vietos. — Mums nevalia stovėti 
kaip įkaltiems. 

Iš pažiūros išsiblaškęs Lengdonas žiopsojo kairėn, į trumpą koridorių, ve- 
dantį aklavietėn — į blausiai apšviestą nedidelę salę. Patalpos sienas dengė žemė- 
lapiai, viduryje stūksojo milžiniškas geležinis gaublys. Įsmeigęs akis į gigantišką 
metalinį rutulį jis lėtai palinksėjo, galų gale suskato energingiau kinkuoti galva. 

— Ana ten, — paskelbė Lengdonas ir metėsi prie geležinio gaublio. 

Robertai! Siena nukūrė pavymui, nors sveikas protas tam prieštaravo. Juk 
koridorius driekėsi į muziejaus gilumą, tolyn nuo pagrindinio įėjimo į rūmus. 

— Robertai! — sušvokštė ji, pagaliau prisivijusi bendražygį. — Kur mus vedi? 

— Pro Armėniją. 

— Ką? 

— Pro Armėniją, — pakartojo Lengdonas, įbedęs žvilgsnį pirmyn. — Pa- 


sitikėk manimi. 


Vajenta stovėjo aukštu žemiau panarinusi galvą, įsispraudusi tarp turistų, 
kurie baugščiai spietėsi Penkių Simtų salės balkone, laukdama, kol Bruderis su 

savo vyrais iš ŽIGR komandos pradundės pro šalį ir išnyks kitapus muziejaus 
durų. Policijai izoliuojant Pa/azzo Veccbio, apačioje nuaidėjo durų trenksmas. 
Jeigu Lengdonas tikrai slėpėsi rūmuose, jis atsidūrė spąstuose. 
Kaip, deja, ir Vajenta. 

[) ėl šiltos ąžuolinės apkalos ir kesoninių medinių lubų Žemėlapių salė, regis, 
visai nedera prie akmeninio ir gipsinio Senųjų rūmų interjero. Buvusioje 
drabužinėje stūkso tuzinai spintų ir spintelių, kuriose didysis kunigaikštis ka- 
daise laikė savo vertybes. Šiandien sienas puošia žemėlapiai — penkiasdešimt 
trys odinės rankų darbo iliuminacijos, — vaizduojantys pasaulį, kaip jį pažinojo 
žmonės, gyvenę šešiolikto amžiaus viduryje. 

Stulbinamoje kartografinėje kolekcijoje dominuoja masyvus rutulys, Map- 
pa Mundi, kitados didžiausias iš besisukančių aplink ašį gaublių. Pasak gandų, 
norint jį išjudinti, daug jėgų nereikia — užtenka paliesti pirštu. Mūsų laikais pa- 
talpos viduryje įtaisyta sfera veikiau primena galutinę turistų stotelę. Muziejaus 
lankytojai ją pasiekia įveikę ilgą galerijos kambarių vorą, apeina gaublį ir grįžta 
tuo pačiu keliu. 

Bėgliai uždusę įsiveržė į Žemėlapių salę. Priešais juos didingai kilo Mappa 
Mundi, bet Lengdonas nė nesiteikė į jį dirstelėti, akimis šaudydamas į išorines 
sienas. 

— Mes privalome rasti Armėniją! — sušuko. — Armėnijos žemėlapį! 

Į paieškas. 

Lengdonas savo ruožtu ėmė naršyti kairiąją sieną, slinkdamas kambario 
perimetru. 

Arabija, Ispanija, Graikija... 

Atsižvelgiant į tai, kad paveikslai tapyti seniau nei prieš penkis šimtmečius, 
kai didžioji Žemės dalis dar nebuvo ištirta, kiekviena valstybė atrodė pavaizduo- 
ta stebėtinai detaliai. 

Kur Armėnija? 

Nors cidetinė atmintis paprastai veikdavo puikiai, prisiminimus apie „eks- 
kursiją į slaptus praėjimus“, kurioje jis dalyvavo prieš keletą metų, gaubė ūka- 


na — prie to gerokai prisidėjo per pietus ragautas vynas, prieš pasivaikščioji- 

mą išlenkta antra „Gaja Nebbiolo“ taurė. Prie aplinkybių puikiai derėjo ir žodis 
nebbiolo, reiškiantis „rūkelį“. 

Aš žinau, kad fis šioje salėje, mąstė Lengdonas, tyrinėdamas iš pirmo žvilgs- 
nio begalinę kartografinių kūrinių virtinę. 

— Armėnija! — pranešė Siena. — Čia! 

Jis atsisuko ir nubėgo prie bendražygės, stovinčios dešiniajame kampe, ro- 
dančios žemėlapį, savo mina tarsi klausiančios: „Mes radome Armėniją — kas 
toliau?“ 

Aiškinti nebuvo laiko, todėl Lengdonas, paprasčiausiai ištiesė ranką, įsikibo 
į sunkų medinį rėmą ir patraukė į save. Visas žemėlapis drauge su nemaža sienos 
dalimi ir plokštine apkala pakrypo į kambarį, atidengdamas slaptą koridorių. 

— Ką gi... — sprendžiant iš balso, jo veiksmai padarė blondinei įspūdį, — 
tebūnie Armėnija. 

Ji nedvejodama metėsi pro angą ir drąsiai nudrožė į prieblandą. Įkandin 
nėręs Lengdonas uždarė duris. 

Prisiminimai apie ekskursiją buvo išskydę, bet šitas tunelis į atmintį įstrigo. 
Jiedu tarytum smuko pro veidrodį ir atsidūrė Nematomuose rūmuose, už Pa- 
lazzo Vecchio sienų egzistuojančiame slėpiningame pasaulyje — patekti į slaptas 
valdas anksčiau galėdavo tik Florencijoje viešpatavę kunigaikščiai ir jiems arti- 
miausi žmonės. 

"Trumpam sustingęs tarpduryje Lengdonas nužvelgė blausų koridorių, į 
kurį skverbėsi dienos šviesa, prasisunkianti pro virtinę vitražinių langų. Apy- 
tikriai penkiasdešimties jardų praėjimas nuožulniai driekėsi iki medinių durų. 

Jis dirstelėjo kairėn, į aukštyn kylantį, grandine užtvertą siaurą laiptatakį ir 
viršuje kybantį ženklą su perspėjimu: USCITA VIETATA. 

Lengdonas žengė laiptų pusėn. 

— Ne! — sušuko Siena. — Ten parašyta „Nėra išėjimo“. 

— Ačiū, — kreivai nusišypsojo jis. — Itališkai skaityti moku. — Nuo kab- 
liuko atkabino grandinę, nusinešė ją prie durų ir pasirūpino, kad besisukanti sic- 
nos dalis nepajudėtų iš vietos — grandine pervėrė rankeną ir apvijo artimiausią 
įtvirtinimą, idant durų nepavyktų atidaryti iš kitos pusės. 

— O... — sumišusi nutęsė Siena. — Gera mintis. 

— Ilgam persekiotojų nesulaikysime. Bet daug laiko mums nereikės. Ne- 


atsilik nuo manęs. 

Pagaliau prasilaužę pro Armėnijos žemėlapį, Bruderis su vyrais leidosi teki- 
ni siauru koridoriumi, vedančiu iki medinių durų. Jas atlapojus, Bruderį perliejo 
žvarbaus oro gūsis ir trumpam apakino saulės spinduliai. 

Priešakyje jis išvydo taką, per penkiasdešimt jardų tįstantį palei rūmų stogą 
ir užsibaigiantį ties kitomis durelėmis, pro kurias buvo galima grįžti į pastatą. 

ŽIGR komandos vadas nukreipė akis kairėn, į Penkių Šimtų salės skliautą, 
didumo sulig kalnu. Jo ne;manoma perkopti. Bruderis pasisuko į dešinę, bet toje 
pusėje takelis ribojosi su stačia siena, kuri smigo į gilią šviesos prarają. Užsimus- 
fum akimirksniu. 

Jis vėl įsistebeilijo pirmyn. 

— Paskui mane! 

Būrys nubildėjo iki antrųjų durų. Tuo metu zondas suko ratus virš galvų it 
maitvanagis. 

Bruderis su vyrais įsibrovė pro tarpdurį ir sustojo kaip įbesti, kone užgriū- 
dami vienas ant kito. 

Kareiviai pakliuvo į akmeninį kambarėlį, teturintį vienintelį išėjimą, pro 
kurį jie ką tik įsispraudė. Į sieną rėmėsi vienišas medinis stalas. Lubų freskose 
pavaizduotos groteskiškos figūros, regis, pašaipiai spoksojo į atėjūnus. 

Aklavietė. 

Vienas iš Bruderio pavaldinių pripuolė prie informacinės lentelės. 

— Minutėlę, — tarė, — čia paminėta, kad kambaryje yra /žnestra... kažkoks 
slaptas langas? 
prie lentelės ir paskaitė įrašą. 

Kadaise šioje vietoje buvo kunigaikštienės Bjankos Kapelo kabinetas, turė- 
jęs slaptą langą — una /fnestra segrata, — pro kurį ji vogčiomis stebėdavo, kaip 
Penkių Šimtų salėje sutuoktinis sako kalbas. 

Akimis vėl permetęs patalpą Bruderis aptiko šoninėje sienoje atsivėrusią, 
grotelėmis uždengtą ir veik nematomą skylę. Bėg/iai paspruko pro ją? 

Jis prisigretino prie sienos ir įdėmiai nužvelgė ertmę, bet toji atrodė per 
siaura, kad pro ją pralįstų Lengdono sudėjimo žmogus. Veidu prilipęs prie grotų 
ir nudūręs žvilgsnį į apačią Bruderis įsitikino, jog niekas nebūtų sugebėjęs ištrūk- 
ti pro plyšį, nes jis žiojėjo per keletą aukštų iškilęs virš Penkių Šimtų salės grindų. 

Kur, po velnių, jie dingo? 

Atsigręždamas į akmeninį kambarį agentas Bruderis jautė, kaip iš vidaus 
veržiasi per dieną susikaupęs nusivylimas. Jis retai sau leisdavo išlieti emocijas, 
tačiau dabar atkragino galvą ir tūžmingai užstaugė. 

Ankštą erdvę sudrebino stačiai kurtinantis riaumojimas. 

Penkių Šimtų salėje susibūrę turistai ir policininkai apsisuko ir pakėlė gal- 
vas į sienos aukštybėse regimą, grotelėmis apkaltą angą. Iš garsų galėjai pamany- 
ti, kad slaptas kunigaikštienės kabinetas virto laukinio žvėries narvu. 


Sieną Bruks ir Robertą Lengdoną supo aklina tamsa. 

Prieš kelias minutes, jai bežiūrint, profesorius grandine užsandarino duris 
su Armėnijos žemėlapiu ir leidosi į kojas. 

Didelei Sienos nuostabai, jis nulėkė ne koridoriumi, o laiptatakiu, pažymė- 
tu žodžiais USCITA VIETATA. 

— Robertai! — sutrikusi sušnabždėjo ji. — Ant ženklo parašyta „Nėra išė- 
jimo“. Be to, maniau, kad mes norime keliauti žemyn. 

— Teisingai, — žvilgtelėjęs per petį atsiliepė Lengdonas. — Bet kartais 
tenka kilti viršun... norint nusigauti apačion. — Jis pamerkė akį drąsindamas 
bendražygę. — Atsimeni Liuciferio bamba? 

Apie ką jis kalba? Siena šuoliavo pavymui visiškai sutrikusi. 

— Ar kada skaitei „Pragarą“? — paklausė Lengdonas. 

Taip... kai buvau, jei neklystu, septynerių. 

Po sekundės ji susivokė. 

— O, Liuciferio bamba! Dabar pamenu. 

Siena ne iš karto įsisąmonino, kad jis turi omeny Dantės „Pragaro“ finalą. 
Paskutinėje giesmėje, norėdamas ištrūkti iš požemių karalystės, poctas privalo 
leistis plaukuotu gigantiško šėtono pilvu, bet kai jis nusigauna iki bambos — 
tariamo Žemės vidurio, — traukos jėgos kryptis netikėtai pasikeičia, ir Dantei, 
užuot toliau lipus žemyn į skaistyklą... staiga tenka kopti aukštyn. 

Ji menkai ką prisiminė iš „Pragaro“, bet nepamiršo, kaip nusivylė skaity- 
dama apie Žemės centre vykstančias absurdiškas gravitacijos permainas; Dantė, 
nors ir genijus, akivaizdžiai nesuprato jėgos vektorių fizikos. 

Laiptatakio viršuje Lengdonas atvėrė vienišas dureles su užrašu: SALA DEI 
MODELLI DI ARCHITETTURA. 

Jis paragino Sieną eiti vidun, pats žengė įkandin, uždarė duris ir užstūmė 
skląstį. 

Neišvaizdžioje mažoje patalpoje stūksojo vora stendų, eksponuojančių me- 
dinius maketus — rūmų interjerui skirtus Vazario architektūrinius projektus. 
Siena į juos beveik neatkreipė dėmesio, užtat pamatė, kad kambaryje nėra jokių 

— Keturiolikto amžiaus viduryje, — sušnabždėjo Lengdonas, — rūmus 
užvaldęs Atėnų kunigaikštis pasirūpino slaptu pabėgimo keliu tam atvejui, jeigu 
jį kas nors užpultų. Atėnų kunigaikščio laiptai, kaip jie vadinami, leidžiasi iki 
durelių, pro kurias pakliūtume į skersgatvį. Jei ten nukaktume, niekas nepaste- 
bėtų, kaip pranykstame. — Profesorius dūrė pirštu į vieną eksponatą. — Žiūrėk, 
laiptatakis įrengtas ana ten. 

Jis atsivedė mane čia, kad parodytų maketus? 

Siena sudirgusi dėbtelėjo į miniatiūrą ir išvydo laiptus, viršutinę pa/azzo 
dalį jungiančius su gatve, įspraustus tarp išorinės ir vidinės pastato sienų. 

— Robertai, laiptatakį aš matau, — irzliai atsiliepė, — bet jis priešingoje 
rūmų pusėje. Mes nė už ką ten nenusigausime! 

— Kiek labiau manimi pasikliauk. — Lengdono lūpas perkreipė plati šyp- 
sena. 

Iš apačios nelauktai atsklido griausmas, liudijantis, kad persekiotojai ką tik 
prasiveržė pro Armėnijos žemėlapį. Jiedu suakmenėję klausėsi, kaip tuneliu dun- 
da kareiviai, nė nepagalvojantys, kad bėgliai gali ropštis dar aukščiau... ir juolab 
siaurais laiptais su perspėjimu: NĖRA IŠĖJIMO. 

Kai žingsnių garsai aprimo, Lengdonas ryžtingai nužingsniavo per kam- 
barį, vingiuodamas tarp stendų, artėdamas prie objekto, kuris priminė sieną re- 
miančią, per tris pėdas virš grindų įtaisytą kvadratinio jardo ploto spintelę. Jis be 
jokių dvejonių griebė už rankenos ir trūktelėjo į save duris. 

Siena iš nuostabos atšoko. 

Anga, regis, vedė į beribę tuštymę... sakytum priešais juos būtų atsidarę 
vartai į kitą pasaulį. Anapus slenksčio viešpatavo juoduma. 

— Sek paskui mane, — liepė profesorius ir stvėrė greta crtmės kabantį 
Žibintuvėlį. Tuomet stebėtinai vikriai persirito per kiaurymės kraštą ir išnyko 


tamsoje kaip į triušio olą šokusi Alisa. 

| soffitta, mintyse tarė Lengdonas. Įspūdingiausia pastogė visame pasaulyje. 
Viduje trenkė pelėsiais ir senove, tarsi ore būtų plevenusios tinko dulkės, 

kurios, bėgant šimtmečiams, tapo tokios smulkios, kad niekaip nebenusėsdavo. 

Milžiniškoje erdvėje vilnijo čirpsėjimai ir girgždesiai, kurstantys pojūtį, kad jis 


atsidūrė gyvo žvėries pilve. 

Tvirtai atsistojęs ant plačios, horizontalios santvaros juostos, Lengdonas 
pakėlė žibintuvėlį ir spinduliu pervėrė tamsą. 

Priešais driekėsi iš pažiūros begalinis tunelis, išraižytas mediniais trikam- 
piais bei stačiakampiais, kurių raizgynę formavo statramsčiai, skersinės sijos, 
juostos ir nematomą Penkių Šimtų salės karkasą sudarantys kiti struktūriniai 
elementai. 

Gigantiškoje pastogėje Lengdonas lankėsi prieš kelerius metus, kai apsvai- 
gęs nuo „Gaja Nebbiolo“ vyno vaikščiojo po slaptus rūmų praėjimus. Į spintelę 
panaši vitrina buvo iškirsta architektūrinių projektų kambario sienoje, kad svc- 
čiai apžvelgtų santvarų maketą ir nukreipę žibintuvėlį į angą pamatytų, kaip jos 
atrodo iš tiesų. 

Pagaliau čia atsidūrus; Lengdoną nustebino architektūrinis panašumas į 
senas Naujosios Anglijos daržines — tradicinė paspyrinės sijos statramsčio ir 
atramų konstrukcija su „Jupiterio strėlės antgalio“ formos jungtimis. 

Siena taip pat įsirangė pro ertmę ir atsitiesė jam už nugaros, bet moters vei- 
do išraiška bylojo, kad ji nesuvokia, kur esanti. Lengdonas pamojavo žibintuvėliu, 
apšviesdamas neįprastą vaizdą. 

Žiūrint nuo angos pusės apimdavo jausmas, jog priešais regi paeiliui iš- 
statytų, vis mažėjančių ir tolumoje pranykstančių lygiašonių trikampių vorą. 
Pastogė neturėjo grindlenčių, skersinės sijos kybojo atviroje erdvėje ir priminė 
masyvius geležinkelio pabėgius. 

Smiliumi bedęs į pirmyn tįstantį tašą, Lengdonas prabilo prislopintu balsu: 

— Mudu esame tiesiai virš Penkių Šimtų salės. Jei pasiektume kitą galą, 
rasčiau kelią į Atėnų kunigaikščio laiptatakį. 

Siena skeptiškai nužiūrėjo sijų ir paramsčių labirintą. Norint brautis pir- 
myn, reikėjo šuoliuoti per statramsčius kaip vaikams, liuoksintiems per traukinio 
bėgius. Ant masyvių struktūrų, sudarytų iš gausybės skersinių, kuriuos į vieną 
pluoštą veržė plačios geležinės sąvaros, išlaikyti pusiausvyrai vietos užteko, bet 
jas skyrė dideli, vargiai įveikiami atstumai. 

— Aš neįstengsiu peršokti atvirų plotų, — pakuždomis tarė ji. 

Lengdonas taip pat nesijautė tikras, kad sugebėtų strykčioti neužsimušda- 
mas. Jis nudūrė spindulį tarp sijų. 

Aštuoniomis pėdomis žemiau kabėjo dulkėtos platybės — savotiškos grin- 
dys, — įtvirtintos geležiniais strypais ir nudrykusios, kiek akys užmato. Iš pirmo 
žvilgsnio jos atrodė patikimos, bet Lengdonas žinojo viso labo matąs ištemptą ir 


dulkėmis apklotą audeklą, Penkių Šimtų salėje kabančių lubų užpakalinę pusę, 

kuri dengė horizontaliai lyg užtiesalo skiautės sudurstytus, trisdešimt devynias 
Vazario drobes rėminančius medinius kesonus. 

Siena mostelėjo į dulkių nugultas „grindis“. 

— Ar mes galėtume ten nusileisti ir tiesiog pereiti pastogę? 

Nebent pageidautum brasmegti kiaurai Vazario paveikslą ir nuskrieti į Penkių 
Šimtų salę. 

— Egzistuoja geresnis kelias, — ramiai, kad neišgąsdintų bendražygės, at- 
sakė Lengdonas ir pajudėjo iš vietos, tipendamas centrinės atramos kryptimi. 

Per ankstesnę viešnagę jis ne vien dairėsi pro skylę, iškaltą architektūrinių 
maketų kambaryje, bet ir čia vaikštinėjo, įžengęs pro Aitg tarpdurio galą. Jeigu jo 
neapgavo nuo vyno apsiblaususi atmintis, vidurinį statramstį papildė tvirtas len- 
tinis takas, kuriuo turistai pasiekdavo pastogės centre įtaisytą apžvalgos aikštelę. 

Tačiau dabar nusigavęs iki tikslo Lengdonas rado praėjimą, nė iš tolo nepa- 
našų į tą, kuriuo žingsniavo per ekskursiją. 

Kiek „Gaja Nebbiolo“ tądien išgėriau? 

Vietoj patvarios, turistams tinkamos struktūros jis teišvydo statmenai per 
sijas nuleistų palaidų lentų kratinį — tik užuomazgas į perdangą, veikiau lyną 
negu tiltą. 

Lankytojams nutiestas, iš priešingos pusės vedantis takelis, ko gero, užsi- 
baigė ties centrine apžvalgos pakyla. Ir iš ten atvykėliai tuo pačiu keliu grįždavo 
atgal. O vietinį buomą, priešais kurį stovėjo Lengdonas ir Siena, matyt, greitomis 
surentė technikams, kad jie galėtų prižiūrėti šitą pastogės dalį. 

— Rodos, judėsime lenta, kaip piratų aukos, — pratarė jis neatplėšdamas 
akių nuo siauro tiltuko. 

Siena atsainiai gūžtelėjo pečiais. 

— Bus ne blogiau nei Venecijoje, kai miestą užtvindo potvyniai. 

Lengdonas suprato, kad ji teisi. Per pastarąją išvyką į Veneciją, kur jis užsi- 
ėmė tiriamuoju darbu, Šv. Morkaus aikštė buvo per pėdą nugrimzdusi po vande- 
niu, todėl iš „Danieli“ viešbučio keliaujant į baziliką teko tipenti medinėmis len- 
tomis, paremtomis šlakbetonio blokais ir apverstais kibirais. Žinoma, galimybė 
peršlapti batus tėra smulkmena, palyginti su perspektyva nerti kiaurai Renesanso 
laikų šedevrą ir užsimušti. 

Iš galvos vydamas nemalonias mintis, demonstruodamas apsimestinę savik- 
liovą, nuslopinsiančią, kaip jis vylėsi, užslėptą bendražygės nerimą, Lengdonas 
žengė ant pirmos siauros lentos. Nors išorė tryško pasitikėjimu savimi, krūtinėje 


širdis trankėsi it paklaikusi. Jam nuslinkus iki vidurio, perdanga nuo svorio iš- 

sirietė ir grėsmingai sugirgždėjo. Jis suskato judėti sparčiau ir galiausiai pasiekė 
santykinai saugų antrą statramstį. 

Atsidusęs Lengdonas pasisuko pašviesti Sienai kelio ir, jei kiltų būtinybė, 
prikalbinti ją sekti įkandin. Tačiau drąsinti blondinės neprireikė. Vos tik spin- 
dulys nutvieskė tiltelį, ji neįtikimai mitriai perlėkė ertmę. Liauno kūno slegiama 
lenta veik nesulinko. 

Lengdonas aprimęs nusigręžė ir pajudėjo tolimesne perdanga. Siena sulau- 
kė, kol jis perėjo lentą ir nukreipė šviesos spindulį atgal, tada pati įveikė prara- 
ją. Nusistovėjus štai tokiam ritmui, jiedu stūmėsi pirmyn — dvi figūros, kurios, 
plieskiant vienui vienam žibintuvėliui, sekė viena kitą. Pro plonas lubas smelkėsi 
apačioje traškančių policijos radijo stotelių garsai. Lengdonas leido sau nežymiai 
vyptelėti. Mes kybome virš Penkių Šimtų salės — besvoriai ir nematomi. 

— Robertai, — sušnabždėjo Siena, — sakei, kad Ignacijus atskleidė, kur 
ieškoti kaukės? 

— Taip... tik pranešimą užšifravo. — Lengdonas paaiškino, kad i/ Duomino, 
matyt, nedegė noru atsakikliui išplepėti, kokioje vietoje paslėpė artefaktą, todėl 
informaciją perdavė kodų pavidalu. — Manau, užuomina į rojų nurodo paskuti- 
nę „Dieviškosios komedijos“ dalį. Va tikslūs jo žodžiai: „Rojus, dvidešimt penki.“ 

Siena pakėlė akis. 

— Jis greičiausiai turėjo omeny dvidešimt penktą giesmę. 

— Sutinku, — pritarė Lengdonas. Tam tikra prasme giesmė atitinka skyrių, 
pats žodis kilęs nuo senovinės tradicijos giedoti epines poemas. „Dieviškąją ko- 


mediją“ sudaro lygiai šimtas giesmių, padalintų į tris dalis. 


„Pragaras“ 1-34 
„Skaistykla“ 1-33 
„Rojus“ 1-33 


Rojus, dvidešimt penki, pagalvojo Lengdonas apgailestaudamas, kad jo eide- 
tinė atmintis nepajėgi atkurti viso teksto. Ne iš /0/0.— mums teks susirasti knygą. 

— Čia dar ne viskas, — tęsė jis. — Ignacijus pabaigoje pridūrė: Vartai tau 
atviri, bet privalai paskubėti. — Lengdonas dirstelėjo į Sieną. — Dvidešimt 
penktoje giesmėje turbūt minima Florencijoje esanti konkreti vieta. Veikiausiai 
turinti vartus. 

Moteris susiraukė. 


— Bet mieste jų yra tuzinai. 


DAN BROWN * INFERNO 181 


— Teisingai. Štai kodėl reikės perskaityti „Rojaus“ dvidešimt penktąją gies- 
mę. — Jis viltingai nusišypsojo. — Gal kartais moki mintinai visą „Dieviškąją 
komediją? 

Ji nužvelgė profesorių lyg praradusi amą. 

— Archajiška italų kalba parašytas keturiolika tūkstančių eilučių, kurias 
skaičiau vaikystėje? — Siena palingavo galvą. — Robertai, tai tu pasižymi ne;- 
prasta atmintimi. Aš tesu gydytoja. 

Jiems traukiant į priekį, Lengdonas pajuto kick nukabinęs nosį, kad po 
aibės bendrų išgyvenimų Siena tebeslėpė tiesą apie išskirtinį savo intelektą. Ti 
gydytoja? Jis kone suprunkštė. Kukliausia gydytoja Žemėje, tarė sau, turėdamas 
omeny skaitytus straipsnius apie ypatingus jos įgūdžius, kuriems, nelaimei, — 
nors vargu ar tuo derėtų stebėtis, — nepriklausė gebėjimas prisiminti vienos iš 
ilgiausių poemų pasaulyje. 

Tylėdami jiedu perėjo dar keletą sijų. Galų gale tamsoje Lengdonas įžvelgė 
viltis kurstantį pavidalą. Apžva/gos aikštelė! Pavojingai užklota perdanga driekėsi 
tiesiai link turėklais apjuostos tvirtos struktūros. Užsikorę ant pakylos jiedu pra- 
tęs Žygį patikimiau suręstu tilteliu, kol nukaks iki tarpdurio, kurį nuo Atėnų ku- 
nigaikščio laiptatakio, kiek Lengdonas atsiminė, skyrė labai nedidelis atstumas. 

Netoli platformos jo akys nukrypo apačion į lubas, kabančias aštuoniomis 
pėdomis žemiau. Iki šiol po kojomis plytėjo maždaug tokios pat apimties liune- 
tai. Tačiau artėjantis savo didumu gerokai kitus pranoko. 

„Kozimo I apoteozė“, dingtelėjo jam. 

Penkių Šimtų salės centre įtaisytame apvaliame gigantiškame liunete ka- 
bojo vertingiausias Vazario paveikslas. Lengdonas studentams dažnai rodydavo 
drobės skaidres, nepamiršdamas priminti panašumų į Jungtinių Valstijų Kapi- 
tolijuje eksponuojamą „Vašingtono apoteozę“ — kuklią užuominą, kad jauna 
Amerika iš Italijos perėmė ne vien respublikos idėją. 

Bet šiandien Lengdonui labiau rūpėjo ne tyrinėti šedevrą, o atsidurti kitoje 
paveikslo pusėje. Spartindamas žingsnį jis nežymiai pasuko galvą atgal ir išsižio- 
jo pranešti Sienai, kad jie beveik pasiekė saugią aikštelę. 

Dešinioji koja, užuot įsirėmusi į lentos vidurį, staiga nuslydo į šoną, o pasi- 
skolintas batas perpus išniro virš perdangos krašto. Kulkšnis kryptelėjo, ir Leng- 
donas pasviro pirmyn kone virsdamas, pusiau bėgdamas, mindžikavimu steng- 
damasis atgauti pusiausvyra. 

Tačiau ištaisyti klaidą buvo per vėlu. 


Jis keliais tvojosi į lentą ir desperatiškai ištiesė rankas, bandydamas įsikib- 

ti į gretimą kryžminę siją. Žibintuvėlis bildėdamas pranyko tamsoje, bet drobė 
jį sugavo nelyginant tinklas. Lengdonas pašoko, nukūrė pirmyn ir pasiekė kitą 
statramstį tuo momentu, kai iš vietos išjudintas tiltelis nuskriejo į aštuonių pėdų 
gelmę ir įsirėžė į Vazario „Apoteozę“ supančius medinius rėmus. 

Pastogėje nuskardėjo griausmas. 

Apimtas siaubo, jis pakilo ant kojų ir atsigręžė į Sieną. 

Blausioje šviesoje, kurią skleidė ant drobės gulintis pamestas žibintuvėlis, 
Lengdonas matė bendražygę, įkalintą ant gretimos sijos, neturinčią jokios gali- 
mybės peršokti atsivėrusios spragos. Moters žvilgsnis perteikė tai, ką jis ir pats 


suprato. Krentančios lentos trenksmas neabejotinai juos išdavė. 


Vajentos akys žaibiškai smigo į puošnias lubas. 

— Palėpėje krebžda žiurkės, — dirgliai pajuokavo turistas su miniatiūrinė 
vaizdo kamera, kai žemyn nuvilnijo aidas. 

Stambios žiurkės, pamanė agentė, spoksodama į centrinę apskritą lubų dro- 
bę. Nuo vidurinės kesono dalies nupleveno dulkių debesėlis, ir Vajenta būtų ga- 
lėjusi prisiekti, kad paveikslas truputį įdubo... tarsi kažkas jį slėgtų iš kitos pusės. 

— Vienas iš pareigūnų nuo apžvalgos platformos turbūt netyčia numetė 
ginklą, — tarstelėjo vyriškis pažiūrėjęs į drobę deformuojantį iškilumą. — Kaip 
manote, ko jie dairosi? Neblogas šurmulys čia kilo, ar ne? 

— Apžvalgos platforma? — paklausė Vajenta. — Ten įmanoma užlipti? 

— Žinoma. — Jis pamojo link įėjimo į muziejų. — Kitapus ano tarpdurio 
yra durys, vedančios į pastogę, kurioje galima vaikščioti tilteliais ir grožėtis Vaza- 
rio santvaromis. Jos nuostabios. 

Nuo Penkių Šimtų salės sienų ūmai aidu atsimušė Bruderio balsas: 

— Kur, po velnių, jie dingo?! 

Kaip ir pricš minutę skambėjęs apmaudo krioksmas, žodžiai atsklido iš už 
grotelių, įtvirtintų kairės sienos aukštybėse. Bruderis greičiausiai stūksojo kam- 
baryje, kurio langą dengė grotos... visu aukštu žemiau prašmatnių salės lubų. 

Agentė žvilgsniu vėl užsiropštė iki išlinkusio paveikslo. 

Palėpėje krebžda žiurkės, mintyse pakartojo ji. Bandančios rasti išėjimą. 

Vajenta tarė ačiū vyriškiui su vaizdo kamera ir negaišdama laiko nusėlino 
prie muziejaus durų — uždarytų, bet, kaip ji spėjo, neužrakintų, nes į priekį ir 
atgal nepaliaujamai kursavo policininkai. 


Instinktai, suprantama, jos neapvylė. 

——— aikštėje, kur vyravo atvykstančios policijos sukeltas chaosas, bruz- 
des; didžiai susidomėjęs stebėjo į Lancių lodžos šešėlius paniręs vidutinio 
amžiaus vyras su „Plume Paris“ akiniais, turkišku raštu išmargintu kaklaraiščiu ir 
auksiniu auskariuku-smeige. 

Nenuleisdamas akių nuo sujudimo, žmogus nejučia vėl suskato kasytis 
sprandą. Per naktį odą nusėjo išbėrimas, kuris nenumaldomai plito į sankaupą 
gūburėlių, raudonuojančių ant smakro, kaklo, skruostų ir virš akių. 

Jis žvilgtelėjo į savo nagus ir pamatė, kad šie kruvini. Nosine nusišluostė 
pirštus ir atsargiai pasausino kraujuojančius veido bei kaklo spuogelius. 

Apsivalęs vyriškis įsmeigė akis į du juodus furgonus, sustingusius priešais 
Palazzo Vecchio. Artimesniame sėdėjo du žmonės, tūnantys užpakalinėje salono 
dalyje. Juodai apsirengęs ginkluotas kariškis ir mėlyną amuletą nešiojanti daili 
žilaplaukė moteris. 


Sprendžiant iš vaizdo, kareivis ruošėsi jai į poodį sušvirkšti injekciją. 


Furgone pasodinta daktarė Elizabeta Sinski išsiblaškiusi stebeilijo rūmus ir 
svarstė, kaip krizė įsišėlo iki tokio masto. 

— Mem, — šalia pasigirdo bosinis balsas. 

Jausdama, kaip svaigsta galva, moteris atsisuko į kareivį. Tas gniaužė jos 
dilbį ir kitoje rankoje laikė švirkštą. 

— Nejudėkite. 

Odą nutvilkė aštrus adatos dūris. 

Karys suleido injekciją. 

— Dabar galite toliau miegoti. 

Užsimerkiant Elizabetai pasidingojo, kad iš šešėlių į ją spokso vyriškis iš- 
bertu, paraudusiu veidu, dizainerio akiniais, privačios mokyklos auklėtinio kak- 
laraiščiu. Sekundę ji manė pažįstanti tą žmogų, bet kai praplėšė blakstienas ge- 


riau į jį įsižiūrėti, tasai jau buvo pranykęs. 

pastogės tamsą nugrimzdusius Lengdoną ir Sieną atskyrė dvidešimt atviros 

erdvės pėdų. Lenta liko gulėti ant medinių rėmų, aštuonių pėdų gelmėje pri- 
laikančių Vazario „Apoteozės“ paveikslą. Tebeplieskiantis sunkus žibintuvėlis 
nukrito ant pačios drobės ir ją įlenkė kaip akmens slegiamą batutą. 

— Lenta už tavo nugaros... — sukuždėjo Lengdonas, — ar sugebėtum ją 
patempti iki mano sijos? 

— Nieko nebus. Ant paveikslo nulėktų kitas jos galas. 

Bendražygė tik patvirtino jo nuogąstavimus. Dabar jiems mažiausiai reikė- 
jo, kad Vazario drobę prakiurdytų dviejų iš šešių colių storio tašas. 

— Man šovė mintis. 

Bruks nutipeno į šoną, skersiniu artėdama prie sienos. Lengdonas traukė 
savąja sija, nors, tolstant nuo žibintuvėlio spindulio, kelias sulig kiekvienu žings- 
niu darėsi pavojingesnis. Nusigavus iki statmeno paviršiaus, juodu įsupo beveik 
aklina tamsa. 

— Ana ten, apačioje, — ji bedė pirštu į miglotą pavidalą, — rėmo kraštas. 
Jis greičiausiai pritvirtintas prie sienos. Turėtų mane išlaikyti. 

Nespėjus Lengdonui užprotestuoti, Bruks ėmė leistis statramsčiu, ropšda- 
masi atraminiais skersiniais tarytum kopėčiomis. Pagaliau atsargiai nulipo ant 
medinių rėmų briaunos. Jie sugirgždėjo, bet nesulūžo. Moteris nuslinko profe- 
soriaus kryptimi, lėtai, colis po colio, krutėdama palei sieną lyg daugiaaukščio 
pastato atbraila. Ausis vėl pasiekė rėmų čirpsėjimas. 

Ledas plonas, pagalvojo Lengdonas. Nenutolk nuo kranto. 

Siena įveikė pusę kelio, eidama prie tamsoje skendinčios sijos, ir jo širdyje 
vėl įsižiebė viltis, kad iš šitos vietos galgi pavyks ištrūkti laiku. 

Priešakyje netikėtai trinktelėjo durys, ir tiltelį sudrebino garsėjantys spartūs 
žingsniai. Teritoriją ėmė šukuoti nutviskęs žibintuvėlio spindulys, kuris nenu- 
maldomai artinosi. Lengdonas pajuto, kaip gesta viltys. Kažkas braukė jų krypti- 
mi — žygiavo pagrindiniu taku, užtverdamas pabėgimo kelią. 

— Siena, nesustok, — instinktyviai sušnibždėjo jis. — Keliauk iki pat galo. 
Kitoje pastogės pusėje aptiksi išėjimą. Aš pasistengsiu nuo tavęs nukreipti dė- 
mesį. 


— Ne! — primygtinai sukuždėjo moteris. — Robertai, sugrįžk! 

Bet Lengdonas jau drožė atgal prie centrinės atramos, už nugaros palikda- 
mas bendražygę, kuri aštuonių pėdų gilumoje stūmėsi pirmyn. 

Į pastogės vidurį jis atkako vos keliomis sekundėmis vėliau, nei žibintuvėliu 
apsiginklavęs beveidis siluetas įžengė į apžvalgos aikštelę. Žmogus sustingo greta 
turėklų ir nukreipė šviesos pluoštą Lengdonui į akis. 

Spindėjimas trumpam apakino, ir jis pasiduodamas kilstelėjo rankas. Dabar 
jautėsi kaip niekad pažeidžiamas — stovėjo aukštai virš Penkių Šimtų salės ir dėl 
vyzdžius raižančio žvilgesio ničnieko nematė. 

Lengdonas tikėjosi išgirsti šūvį arba valdingą įsakymą, tačiau tylos pauzė 
užsitęsė. Po akimirkos spindulys nukrypo jam už nugaros ir suskato varstyti tam- 
są ieškodamas kokio objekto... arba asmens. Nors ir nebespiginamas, jis tepajėgė 
įžiūrėti praėjimą užstojusį siluetą. Juodai apsirengusios lieknos moters figūrą. Ne- 
kilo jokių abejonių, kad beisbolo kepuraitė dengia it spygliai stirksančius plaukus. 

Kai sąmonę užtvindė ant ligoninės grindų mirštančio daktaro Markonio 
vaizdai, Lengdono raumenys refleksiškai įsitempė. 

Ji mane rado. Kad užbaigtų pradėtą darbą. 

Galvoje sušmėžavo graikų naras, plaukiantis gilyn į tunelį, įveikiantis ribą, 
iš už kurios nebe;manoma grįžti atgal, ir patenkantis į akmeninę aklavietę. 

Samdoma žudikė žibintuvėliu vėl pašvietė jam į akis. 

— Pone Lengdonai, — sušnabždėjo ji. — Kur jūsų draugė? 

Lengdono kūną nukratė šiurpas. Toji ga/važudė ketina pribaigti mus abu. 

Profesorius demonstratyviai pasisuko nuo Sienos, per petį žvilgtelėdamas į 
tamsybes, iš kurių jiedu atsibeldė. 

— Ji čia niekuo dėta. Jums reikia manęs. 

Lengdonas mintyse meldėsi, kad tik Siena jau būtų nutolusi į priekį. Kita- 
pus pakylos ji nusėlintų ant centrinio tako, atsidurtų už dygliaplaukės moters ir 
galėtų pasiekti duris. 

Žudikė šviesos spinduliu antrąsyk perskverbė tuščioje pastogėje jam už nu- 
kantį pavidalą. 

O, Dieve, ne! 

Siena išties ėjo centrinio tiltelio link, deja, nuo užpuolikės ją skyrė vos de- 
šimt jardų. 

Ne! Tu per arti! Ji tave išgirs! 

Lengdoną vėl apžlibino šviesos pluoštas. 


— Profesoriau, įdėmiai paklausykite, — tyliai pratarė žudikė. — Jei norite 

gyventi, siūlyčiau manimi pasitikėti. Mano misija nutraukta. Jūsų skriausti nėra 
jokios priežasties. Dabar mudu esame toje pačioje komandoje, ir aš žinau, kaip 
jums pagelbėti. 

Iš moters kalbos jis neką tegirdėjo, nes visą dėmesį buvo sutelkęs į blausų 
Sienos profilį, kuris už apžvalgos pakylos mitriai užsikorė ant tako — bet perne- 
lyg arti ginkluotos dygliaplaukės. 

Bek, mintyse ją paragino. Nešdinkis! 

Kai bendražygė pritūpė šešėliuose ir sustingo nebyliai juos stebėdama, 


Lengdoną apėmė baimė. 


Vajentos akys varstė už profesoriaus tvyrančią tamsą. Kur, po velnių, ji pra- 
puolė? Ar jie išsiskyrė? 

Agentė suvokė privalanti išmąstyti, kaip neleisti porelci bėglių papulti Bru- 
deriui į rankas. Tai mano vienintelė viltis. 

— Siena?! — ryžosi kimiai sukuždėti ji. — Jei mane girdite, atidžiai klausy- 
kitės. Jums nė už ką nesinorėtų pakliūti į rūmus naršančių vyrų nagus. Jie mesielgs 
atlaidžiai. Aš žinau, kaip pasprukti. Pasikliaukite manimi. 

— Pasikliauti? — netikėtai skardžiu, prieštaraujančiu balsu atrėžė Lengdo- 
nas. — Jūs esate žudikė! 

Siena tūno netoliese, suvokė Vajenta. Profesorius šneka su ja... mėgina perspėti. 

Ji pabandė dar kartą: 

— Siena, padėtis sudėtinga, bet man pavyktų jus išvesti. Apmąstykite savo 
šansus. Judu įsprausti į kampą. Jokios kitos alternatyvos neturite. 

— Ne,jai yra iš ko rinktis, — garsiai paskelbė Lengdonas. — Ir Siena už- 
tektinai protinga, kad nuo jūsų spruktų kuo toliau. 

— Aplinkybės pasikeitė, — neatlyžo agentė. — Man nėra reikalo judviem 
kenkti. 

— Jūs nužudėte daktarą Markonį! Ir, kaip spėju, šovėte man į galvą! 

Ne, pagalvojo Vajenta, profesorius nė už ką nepatikės, kad ji nesiruošia jo 
galabyti. 

Užteks šnekėti. 10 žmogaus vis tiek neperkalbėsiu. 

Vajenta ryžtingai kyštelėjo ranką į odinės striukės užantį ir išsitraukė pis- 


toletą su duslintuvu. 

Siena vis dar tupėjo ant tako, pasislėpusi šešėliuose, vos per dešimt jardų 
nutolusi nuo moters, kuri stojo priešais Lengdoną. Siluetas buvo lengvai atpa- 
Žįstamas netgi tamsoje. Dideliam jos siaubui, dygliaplaukė mostagavo tuo pačiu 
ginklu, kurį panaudojo prieš daktarą Markonį. 

Ji paleis šūvį, iš moters kūno kalbos sumetė Siena. 

Užpuolikė išties grėsmingai pasislinko per du žingsnius į priekį ir stabtelėjo 
šalia žemų turėklų, kurie supo apžvalgos aikštelę, iškilusią virš Vazario „Apoteo- 
zės“. Žudikė kaip galėdama arčiau prisigretino prie Lengdono, pakėlė pistoletą 
ir nusitaikė tiesiai jam į krūtinę. 

— Skaudės tik akimirką, — tarė. — Bet aš neturiu kitos išeities. 


Imtis veiksmų Sieną privertė instinktai. 


Po Vajentos kojomis ūmai suvibravo lentos, ir to užteko, kad spausdama 
gaiduką ji nežymiai pajudėtų iš vietos. Ginklui iššovus, vamzdis jau buvo nukry- 
pęs nuo profesoriaus. 

Iš už nugaros kažkas artinosi. 

Sparčiai. 

Ji kaipmat atsigręžė, pasukdama pistoletą šimtu aštuoniasdešimčia laips- 
nių; tamsoje šmėstelėjo gelsvi plaukai, ir kažin kas visu greičiu taranavo Vajentą. 
Ginklas vėl sušnypštė, bet puolantis žmogus gūžėsi žemiau vamzdžio, idant savo 
tikslą pasiektų iš apačios. 

Agentės kojos atsiplėšė nuo platformos, strėnos tvojosi į žemus apžvalgos 
pakylos turėklus. Kai viršutinė kūno dalis persirito per užtvarą, ji sumaskatavo ran- 
komis, siekdama ko nors įsistverti, bet nieko neužčiuopė. Ir nulėkė nuo aikštelės. 

Tamsoje krentanti Vajenta įsitempė ir pasirengė akistatai su dulkėtomis 
grindimis. Keista, tačiau nusileido gerokai švelniau nei tikėjosi... tartum ją būtų 
sugavęs medžiaginis hamakas, kuris įdubo nuo žmogaus svorio. 

Orientaciją praradusi Vajenta akimirką tysojo ant nugaros ir spangino į 
užpuolikę. Į Sieną Bruks, stovinčią prie turėklų ir nudūrusią žvilgsnį apačion. 
Priblokšta agentė praskyrė lūpas, bet nespėjo išspausti nė žodžio, nes iš po jos 
atsklido čaižaus dryksnio garsas. 

Suplyšo kūną prilaikiusi drobė. 

Vajenta vėl nušvilpė žemyn. 

Šįkart ji skriejo tris ilgas sekundes, per kurias suvokė žvelgianti į nuostabiais 


dailės kūriniais papuoštas lubas. Stačiai priešais ją kybanųį milžinišką apskritą 

paveikslą — ant dangiško debesėlio įsitaisiusį Kozimą I, kurį supo cherubinai — 
bjaurojo per patį vidurį atsivėręs dantytas juodas plyšys. 


Galop, Vajentai su trenksmu įsirėžus į grindis, jos pasaulis prasmego tamsoje. 


Suakmenėjęs, negalėdamas patikėti savo akimis, Robertas Lengdonas iš 
aukštybių spitrijosi į perplėštą „Apoteozę“ ir pro drobės ertmę matomą gigan- 
tišką Penkių Šimtų salę. Ant akmeninių grindų gulėjo dygliaplaukė, aplink jos 
galvą spėriai plito kraujo klanas. Moteris rankoje tebegniaužė pistoletą. 

Jis atsisuko į Sieną, kurios akis irgi prikaustė apačioje atsivėręs šiurpus vaiz- 
das. Bendražygės veidas spinduliavo vien tik šoką. 

— Tu reagavai instinktyviai, — sušnabždėjo Lengdonas. — Ji ketino mane 
nudobti. 

Pro paveikslo skylę prasismelkė iš salės atplūdę paniški riksmai. 

Lengdonas švelniai nuvedė Sieną nuo turėklų. 


— Mums metas judėti. 

S laptame kunigaikštienės Bjankos Kapelo kambaryje stovintis agentas Brude- 
ris išgirdo griausmingą smūgį ir Penkių Šimtų salėje stiprėjantį šurmulį. Jis 
šoko prie grotelių ir dirstelėjo į menę. Užtruko kelias sekundes, kol susigaudė, ką 
regis ant elegantiškų akmeninių grindų. 

Nėščia muziejaus administratorė priėjo iš užnugario ir delnais prisidengė 
burną, persmelkta nebylaus siaubo, kurį pakurstė panikuojančių turistų apsup- 
tyje susmegusi figūra. Moters žvilgsnis lėtai pakilo iki lubų, ir pro lūpas ištrūko 
skausmo kupina dejonė. Pasekęs jo žvilgsnį, Bruderis išvydo apskritą paveiks- 
lą — per vidurį perskrostą drobę. 

Jis atsigręžė į administratorę. 


— Kaip mums ten užlipti? 


Kitame pastato gale Lengdonas su Siena uždusę nusileido iš pastogės ir 
išsiveržė pro tarpdurį. Jis beveik iš karto aptiko už tamsiai raudonos užuolaidos 


sumaniai paslėptą nišą. Puikiai ją atsiminė iš ekskursijos po slaptus rūmų tunelius. 

Atėnų kunigaikščio laiptatakis. 

Nūnai bėgančių žmonių ir šūksnių garsai tarytum sklido iš visų pusių. Sup- 
rasdamas, kad jie neturi daug laiko, Lengdonas atitraukė užuolaidą ir drauge su 
Siena smuko į nedidelę laiptinę. 

Jiedu be žodžių nukūrė akmeninėmis pakopomis. Apačion vedantis ko- 
ridorius vinguriavo gąsdinančiai siaurais posūkiais. Bėgant žemyn rodėsi, kad 
pračjimas darosi vis ankštesnis. Kai Lengdoną apėmė įsitikinimas, kad sienos 
tuojau jį sutraiškys, kelias, laimei, baigėsi. 

Pirmas aukštas. 

Nuo apatinio laiptelio abu šoko į nedidukę patalpą akmeninėmis sieno- 
mis ir apsidžiaugė pamatę geležinėmis kniedėmis apkaltas medines duris, nors 
iš pažiūros jos buvo vienos iš mažiausių pasaulyje — vos keturių pėdų aukščio. 
Užšautas masyvus vidinis skląstis niekam neleisdavo įsmukti iš lauko. 

— Iš už durų sklinda gatvės garsai, — vis dar sukrėsta tyliai pratarė Sie- 
na. — Ką rasime kitoje pusėje? 

— Via della Ninna, — atsakė Lengdonas, mintyse regėdamas sausakimšą 
pėsčiųjų taką. — Kas, jei ten sukiojasi policininkai? 

— Jie mūsų ncatpažins. Juk dairysis blondinės ir tamsiaplaukio vyro. 

Profesorius keistai ją nužvelgė. 

— O mudu esame;?.. 

Siena papurtė galvą, jos veide sušmėžavo melancholiškas pasiryžimas. 

— Robertai, aš nenorėjau, kad mane tokią matytum, bet šiuo metu atrodau 
taip. 

Ji kilstelėjo ranką, sauja sugriebė gelsvas sruogas ir vienu judesiu nusitraukė 
plaukus. 

Nuostaba privertė Lengdoną atšlyti. Jį apstulbino ne vien moters nešioja- 
mas perukas, bet ir pakitusi išvaizda. Siena Bruks buvo visiškai plika, blyškiu ir 
glotniu viršugalviu, kaip chemoterapija gydoma vėžininkė. 

— Taip, žinau, — pasakė ji. — Ilga istorija. Dabar pasilenk, — pridūrė 
aiškiai ketindama jį papuošti dirbtiniais plaukais. 

Juokauji? Lengdonas be didelio entuziazmo susilenkė, ir ji užmaukšlino pe- 
ruką. Šis vos pritiko, bet Siena kaip įmanydama geriau suglostė gelsvus plaukus. 
Tada žengė atbula ir žvilgsniu įvertino permainas. Ne visai patenkinta atlaisvino 
kaklaraištį, jo kilpą pakėlė iki kaktos ir suveržė it skarelę, sykiu prie viršugalvio 
pritvirtindama Lengdonui netinkantį peruką. 


Pasirūpinusi bendražygiu moteris ėmėsi savęs — pasiraitojo kelnių klešnes 

ir iki kulkšnių nuleido kojines. Kai atsitiesė, jos lūpas perkreipė pašaipus vypsnis. 
Žavingoji Siena Bruks virto pankroką dievinančiu skustagalviu. Buvusi Šekspyro 
teatro aktorė visiškai pasikeitė. 

— Nepamiršk, — tarė ji, — devynis kartus iš dešimties žmones atpažįstame 
iš jų kūno kalbos, todėl vaikščiok kaip senyvas rokeris. 

Senyvą vaizduoti galiu, pagalvojo Lengdonas. Bet nesu tikras dėl rokerio. 

Nespėjus jam užprotestuoti, Siena atsklendė ir pravėrė dureles. Susirietusi 
dvilinka smuko į akmenimis grįstą, žmonių pilną gatvę. Profesorius nusekė iš 
paskos, kone ant visų keturių išnirdamas į dienos šviesą. 

Neskaitant kelių suglumusių praeivių, kuriuos nustebino pro mažutes Pa- 
lazzo Vecchio duris žengianti, tarpusavyje nederanti pora, niekas į juos nesižvalgė. 
Dar po kelių sekundžių rytų linkme kulniuojantys Lengdonas su Siena pradingo 


žmonių grūstyje. 


Vingiuodamas pro minią, saugiu atstumu nutolęs nuo Roberto Lengdono 
ir Sienos Bruks, vyriškis „Plume Paris“ akiniais pasikasė kraujuojančią odą. Nors 
porelė sumaniai užsimaskavo, jis pastebėjo, kaip tuodu pro miniatiūrinės duris 
išlindo į Via de/la Ninna, ir akimoju suvokė, ką prieš save mato. 

Kelis kvartalus jis judėjo įkandin, kol pajuto ncbegalįs atgauti kvapo. Dėl 
krūtinę veriančių sopulių buvo priverstas alsuoti negiliai. Jautėsi taip, lyg jam kas 
būtų smogęs į krūtinkaulį. 

Iš skausmo grieždamas dantimis vyriškis vėl sutelkė dėmesį į Florencijos 


gatvėmis žingsniuojančius Lengdoną su Siena ir nusekė jiems iš paskos. 

yto saulė galų gale patekėjo, ir siaurymėse, kurios rangėsi tarp Florencijos 
enamiesčio pastatų, nutįso ilgi šešėliai. Parduotuvių ir užeigų savininkai 
ėmė kelti jų įstaigas sergstinčias metalines grotas, oras persisunkė espreso ir ką 
tik iškeptų raguolių aromatais. 
Skrandį graužė alkis, bet profesorius neketino sustoti. Aš privalau rasti kau- 
kę... ir išsiaiškinti, kas slybi kitoje jos pusėje. 
Lengdonas keliavo šiaurės pusėn, vesdamas Sieną laiba Via dei Leoni gatve, 


bet iki šiol nepajėgė įprasti prie jos plikos galvos. Drastiški pakitimai priminė, 

kaip menkai jis pažinojo savo bendražygę. Jiedu traukė link Piazza de/ Duo- 
mo — iš šios aikštės Ignacijus Buzonis paskutinį kartą paskambino telefonu ir 
atsisveikino su gyvybe. 

Robertai, dusdamas išspaudė Ignacijus, /ai, ko ieškai, saugiai paslėpta. Vartai 
fau atviri, bet privalai paskubėti. Rojus, dvidešimt penki. Telaimina tave Dievas. 

Rojus, dvidešimt penki, sau kartojo Lengdonas, vis dar nustebęs, kad :/ Duo- 
mino buvo taip puikiai susipažinęs su Dantės tekstu, jog net įstengė iš anksto 
nepasirengęs pateikti užuominą į konkrečią giesmę. Matyt, ji dėl kažkokios prie- 
žasties įsmigo Buzoniui į atmintį. Šiaip ar taip, jis peržvelgs nuorodą artimiausiu 
metu, vos tik į rankas paklius „Dieviškoji komedija“, kurios egzempliorių netrūks 
priešakyje esančiose įvairiose vietose. 

Pečius siekiančiu peruku pridengtą viršugalvį ėmė kutenti niežulys, bet jam 
teko pripažinti, kad maskuotė, nors improvizuota ir iš dalies absurdiška, pasirodė 
besanti veiksminga. Į juos nesigręžiojo niekas, netgi policijos pastiprinimas, ką 
tik pralėkęs pro šalį pakeliui į Senuosius rūmus. 

Keletą minučių Siena nepratarė nė žodžio, ir Lengdonas atsisuko smal- 
saudamas, ar ji gerai jaučiasi. Moteris, regis, skendėjo savo mintyse, veikiausiai 
bandė susitaikyti su faktu, jog ką tik nužudė persekiotoją. 

— Duosiu lirą, jei atskleisi, apie ką susimąstei, — surizikavo prabilti jis, nu- 
taisęs nerūpestingą toną, vildamasis, kad padės Sienai užmiršti ant rūmų grindų 
išsikėsnojusios negyvos dygliaplaukės moters vaizdą. 

Ji pamažu išniro iš apmąstymų. 

— Galvojau apie Žobristą, — lėtai atsakė. — Mėginau atsiminti, ką dar 
apie jį Žinau. 

— Kaip sekėsi? 

Siena gūžtelėjo pečiais. 

— Jei atvirai, didžiąją dalį informacijos esu gavusi iš prieštaringos apybrai- 
žos, kurią jis sukurpė prieš porą metų. Straipsnis įstrigo man į galvą. Medikų bend- 
ruomenėje išplito kaip virusas. — Ji krūptelėjo. — Atleisk, palyginimas nekoks. 

Lengdonas niūriai suprunkštė. 

— Tęsk. 

— Zobristas iš esmės skelbė, kad žmonija svyruoja ant išnykimo slenksčio 
ir jai nelemta išgyventi kito amžiaus, nebent populiaciją smarkiai praretintų ka- 
tastrofa. 

Jis atsigręžė į Sieną išplėtęs akis. 


— Net vieno šimtmečio? 

— Tezė skambėjo griežtai. Laiko trukmė buvo gerokai trumpesnė nei įvar- 
dyta ankstesniuose vertinimuose, bet apskaičiavimus patvirtino labai įtikinami 
mokslo duomenys. Pareiškęs, esą gydytojams derėtų mesti darbą, nes pratęsdami 
žmonių gyvenimą mes tiktai giliname krizę, jis įsigijo daug priešų. 

Lengdonas suprato, kodėl medikų pasaulyje straipsnis sukėlė audrą. 

— Nenuostabu, — toliau kalbėjo Siena, — kad Zobristą iš visų pusių už- 
sipuolė politikai, dvasininkai, Pasaulio sveikatos organizacija ir jį apšaukė Pas- 
kutinio teismo diena gąsdinančiu, paniką kurstančiu bepročiu. Ypač įžeidė jo 
teiginiai, kad nusprendęs daugintis šiandienos jaunimas augins atžalas, kurios 
tiesiogine prasme savo akimis stebės, kaip pražūsta mūsų giminė. Žobristas savo 
nuomonę iliustravo „Paskutinio teismo laikrodžiu“, į vieną valandą suspaudusiu 
visą žmonijos egzistavimą, rodančiu... kad mums beliko gyventi kelios sekundės. 

— Tą laikrodį mačiau internetinėje svetainėje, — įsiterpė Lengdonas. 

— Aha, jis priklauso Zobristui. Dėl tokių aiškinimų kilo didžiulis pasipik- 
tinimas. Bet priešiškiausiai reaguota į jo Žodžius, esą genų inžinerijos atradimai 
labiau pasitarnautų Žmonijai, jeigu jais ne gydytume, o kurtume ligas. 

— Ką?! 

— Taip, pasak Zobristo, jo technologijomis derėtų kryžminti virusų pader- 
mes ir šiuolaikinės medicinos neįveikiamais naujais hibridais apriboti populia- 
cijos augimą. 

Lengdoną apėmė stiprėjantis siaubas, mintyse regint dirbtinai sukurptus 
keistus mišrūniškus virusus, kurių niekaip nepavyktų sunaikinti, jei tik jie paplistų. 

— Per porą metų iš medicinos pasaulio numylėtinio Žobristas virto at- 
stumtuoju. Neapykantos objektu. — Siena nutilo, ir jos veide trumpam pasirodė 
užuojautos išraiška. — Nieko keista, kad jis palūžo ir nusižudė. Dar liūdniau, kad 
straipsnyje išdėstyta tiesa. 

Lengdonas vos nepargriuvo. 

— Atleisk... tavo manymu, jis neklysta? 

Siena niūriai gūžtelėjo. 

— Robertai, jei šnekėtume grynai iš mokslinių pozicijų — logiškai ir be 
jokių emocijų, — galiu tave užtikrinti, kad nesulaukus radikalaus pokyčio mūsų 
giminei gresia prapultis. Ir labai greitai. Turiu omeny ne gaisrus, sieros lietų, apo- 
kalipsę ar atominį karą... o visišką krachą, kurį lems planetos gyventojų skaičius. 
Faktų matematika nenuginčijama. 

Lengdonas suakmenėjo. 

— Aš nuodugniai gilinausi į biologijos sritį, — pasakė ji. — Gyvybės rū- 

šims įprasta išnykti dėl jų pertekliaus. Tarkim, dumbliai, kuric miško tvenkinėly- 
jc mėgaujasi idealia maistingų medžiagų pusiausvyra. Nekontroliuojami jie taip 
gausiai veisiasi, kad nusėja telkinio paviršių, užstoja saulę ir sustabdo maistingų 
medžiagų dauginimąsi. Iš savo aplinkos išsunkę viską, ką gali, dumbliai veikiai 
nunyksta ir išgaruoja bc pėdsakų. — Siena sunkiai atsiduso. — Panašus likimas 
laukia žmonijos. Kur kas greičiau nei galvojame. 

Jis pasijuto išmuštas iš vėžių. 

— Bet... tai neįmanoma. 

— Anaiptol, Robertai. Viso labo sunkiai įsivaizduojama. Žmogaus protas 
pasižymi primityviu ego apsaugos mechanizmu, atmetančiu bet kokią tikrovę, 
kurios sukelto streso nepakelia smegenys. Jis vadinamas neigimu. 

— Apie neigimą girdėjęs esu, — atsainiai leptelėjo Lengdonas, — bet ne- 
maniau, kad jis egzistuoja. 

Siena pavartė akis. 

— Dar ir kaip, patikėk manimi. Ncigimas nepaprastai reikšmingai veikia 
žmogaus gyvavimą. Jeigu jo neturėtume, kas rytą pabustume šiurpdami nuo 
minčių, kaip galime mirti. Sąmonė blokuoja egzistencines baimes, versdama 
mus nukreipti dėmesį į toleruojamą spaudimą — pavyzdžiui, į būtinybę laiku 
nuvažiuoti į darbą arba sumokėti mokesčius. Jei mus apima stipresni — egzis- 
tenciniai — bauguliai, pasistengiame jais atsikratyti susitelkdami į elementarias 
užduotis ir kasdienes smulkmenas. 

Lengdonas atsiminė neseniai atliktą internetinę analizę, kuri atskleidė, kad 
į neigimą linkę net ir JAV šiaurės rytų universitetuose studijuojantys itin inte- 
lektualūs asmenys. Pasak tyrimo, didžioji dauguma studentų, atsivertusių tink- 
lalapio puslapį su slegiančiu straipsniu apie tirpstantį arkties ledą arba gyvybės 
rūšių nykimą, tuojau pat jį apleisdavo ir pasidomėdavo kokiais nors niekniekiais, 
siekdami užgniaužti baimes — dažniausiai rinkdavosi įspūdingiausius sporto 
rungtynių momentus, juokingus vaizdo įrašus su nufilmuotais katinais arba pas- 
kalas apie garsenybes. 

— Senovinėje mitologijoje neigimo užvaldytas didvyris demonstruoja aukš- 
Čiausio laipsnio išdidumą ir savimaną, — pastebėjo Lengdonas. — Nėra labiau 
Išpuikusio žmogaus už tą, kuris tiki esąs apsaugotas nuo pasaulio grėsmių. Dantė 
akivaizdžiai tam pritarė, nes pasmerkė puikybę kaip Žaisiausią iš septynių mirti- 
nų nuodėmių... ir nutrenkė pasipūtėlius į giliausią pragaro ratą. 

Siena sekundėlę pamąstė ir pratęsė: 

— Zobristas kraštutiniu neigimu kaltino planetos lyderius ir savo straipsnyje 
rašė, kad jie... slepia galvas smėlyje. Ypač kritikavo Pasaulio sveikatos organizaciją. 

— Manau, už savo kalbas gavo pylos. 

— Jį prilygino religiniam fanatikui, kuris stovi ant gatvės kampo ir laiko 
ženklą su užrašu „Pabaiga — visai čia pat“. 

— Pora minėtų individų sukinėjasi ir Harvardo aikštėje. 

— "Taip, tik į juos numojame ranka netikėdami, kad kažkas panašaus iš 
tikrųjų gali nutikti. Bet žinok, jei žmogaus protas nesugeba įsivaizduoti tokios 
įvykių eigos, tai dar nereiškia, kad ji negalima. 

— Kalbi kaip Zobristo gerbėja. 

— Aš esu Hresos šalininkė, — pabrėžtinai aiškiai ištarė Siena, — net jeigu ją 
skausmingai sunku pripažinti. 

Lengdonas pritilo vėl pajutęs, kad ji keistai atitolo, ir sykiu bandė perprasti 
neįprastą aistros ir objektyvumo derinį. 

Sienos akys kryptelėjo į profesorių, jos veide nušvito švelnesnė išraiška. 

— Klausyk, Robertai, aš nemanau, kad Zobristas teisus dėstydamas, neva 
problemas dėl populiacijos pertekliaus išspręstų maras, kuris pražudytų pusę Že- 
mės gyventojų. Ir nesiūlau liautis gydžius ligonius. Tenoriu pasakyti, kad da- 
bartinis mūsų kelias apibūdinamas paprasta susinaikinimo formule. Žmonių 
skaičius geometrine progresija didėja ribotų erdvės ir išteklių sistemoje. Pražūtis 
mus užgrius staiga. Jei lygintume su važiavimu automobiliu... užuot po truputį 
eikvoję degalų atsargas, mes tarsi nulėksime nuo stataus skardžio. 

Lengdonas atsiduso mėgindamas suvirškinti jos žodžius. 

— Beje, jeigu jau prakalbome šia tema, — pridūrė ji, smiliumi niūriai bedu- 
si dešinėn ir aukštyn, — esu beveik tikra, kad būtent iš ten šoko Zobristas. 

Profesorius kilstelėjo akis nurodyta kryptimi ir pamatė akmeninį Bardželo 
rūmų fasadą. Už jo, tarp kitų statinių, kyšojo smailėjantis Fiorentinos abatijos 
bokštas. Lengdonas įsižiūrėjo į kūgio formos viršūnę spėliodamas, kas privertė tą 
žmogų liuoktelėti apačion, nuoširdžiai vildamasis, kad savižudybei įtak4 padarė 
ne kokie nors siaubingi jo darbai, kurių pasekmių pats Zobristas nė kick netroš- 
ko išvysti. 

— Žobristo kritikai, — tarė Siena, — mėgsta baksnoti pirštu į paradok- 
są: nemažai jo sukurtų genetinių technologijų neapsakomai prailgina gyvenimo 
trukmę. 

— Ir taip prisideda prie žmonijos pertekliaus problemos. 

— Būtent. Zobristas kartą viešai pareiškė, kad mielai įkištų džiną atgal į bute- 
lį ir sunaikintų dalį savo įnašo į mūsų ilgaamžiškumą. Ideologiniu požiūriu kalbėta 


logiškai. Kuo ilgiau gyvename, tuo daugiau resursų skiriame senimui ir pacientams. 

Lengdonas sulinksėjo. 

— Esu skaitęs, kad Jungtinėse Valstijose šešiasdešimt procentų sveikatos 
apsaugos išlaidų tenka paskutinį pusmetį gyvuojantiems mirtiniems ligoniams. 

— Teisybė. Nors mūsų smegenys tvirtina: „Tai beprotybė“, širdys ragina: 
„Kick galėdami ilgiau palaikykime močiutės gyvybę.“ 

Jis vėl linktelėjo galva. 

— Apolono ir Dioniso konfliktas — garsioji mitologinė dilema. Nuo senų 
laikų įsiplieskusi kova tarp proto ir širdies, kurių norai retai kada sutampa. 

Lengdonas žinojo, kad mitas pasakojamas per anoniminių alkoholikų su- 
sitikimus, siekiant apibūdinti girtuoklį, kuris dėbso į svaigalų stiklą — smege- 
nys suvokia, kad gėrimas pakenks, bet širdis geidžia jo suteikiamos paguodos. 
Pagrindinė mintis, regis, siūlo nesijausti vienišam, nes konfliktų neišvengdavo 
netgi dievai. 

— Pasauliui reikalinga agatuzija? — ūmai sušnabždėjo Siena. 

— Ką sakei? 

Ji pakėlė galvą. 

— Pagaliau atsiminiau, kaip vadinosi Žobristo straipsnis. „Pasauliui reika- 
linga agatuzija?“ 

Lengdonas pirmą kartą gyvenime išgirdo šitą žodį, bet pabandė atspėti jo 
reikšmę iš graikiškų šaknų, aga:50s ir Hhusia. 

— Agatuzija... tai „gera auka“? 

— O tiksliau — „pasiaukojimas vardan gėrio“. — Ji akimirką nutilo. — Dar 
pramintas geranoriška savižudybe. 

Su pastarąja sąvoka Lengdonui teko susidurti besiklausant naujienos apie 
bankrutavusį tėvą, kuris nusižudė, idant šeima gautų jo gyvybės draudimą, ir 
išgirdus istoriją apie atgailaujantį maniaką, pakėlus; prieš save ranką iš baimės, 
kad nesuvaldys potraukio galabyti žmones. 

Bet iš visų pavyzdžių, įstrigusių atmintyje, labiausiai šiurpino 1967 metais 
pasirodęs romanas „Logano bėgimas“, pasakojantis apie ateities visuomenę, ku- 
rioje kiekvienas mielai atimdavo sau gyvybę sulaukęs dvidešimt vienerių — taip 
Žmonės galėdavo mėgautis visaverte jaunyste ir nuo savo gausos arba senatvės 
apsaugodavo ribotus planetos išteklius. Jei Lengdonas gerai prisiminė, knygos 
ekranizacijoje leistina gyvenimo trukmė išaugo iki trisdešimties metų, siekiant, 
be jokių abejonių, įtikti daugiausiai pinigų kino teatruose paliekantiems žiūro- 
vams — nuo aštuoniolikos iki dvidešimt penkerių metų. 


— Žobristo straipsnis... — nutęsė Lengdonas. — Aš nelabai suprantu pa- 


196 DAN BROWN «* INFERNO 


vadinimo. „Pasauliui reikalinga agatuzija?“ Čia sarkastiškas klausimas? Atseit, 
kas turėtų geranoriškai žudytis... ogi mes visi? 

— Ne, tai — dviprasmybė. 

Profesorius palingavo galvą, nesugecbėdamas jos įžiūrėti. 

— Savižudybė reikalinga pasauliui, jei konkrečiau, Pasaulio sveikatos or- 
ganizacijai. Zobristas apybraižoje iškoneveikė PSO direktorę daktarę Elizabetą 
Sinski, vadovaujančią institucijai, anot jo, ištisą amžinybę, bet rimtai neverti- 
nančią gyventojų pertekliaus grėsmės. Jis rašė, kad pasauliui būtų į naudą, jeigu 
daktarė Sinski sau pasidarytų galą. 

— Koks užjaučiantis vyrukas. 

— Genijams įprasta susidurti su panašiais keblumais. Išskirtinės smegenys 
moka kur kas labiau susitelkti nei kitos, bet nuo jų pajėgumų nukenčia emocinis 
brandumas. 

Lengdonas mintyse atkūrė straipsnius apie jaunąją Sieną, vunderkindę, ku- 
rios intelekto koeficientas siekė 208 balus, o protiniai gebėjimai buvo stačiai ne- 
išmatuojami. Įdomu, savęs paklausė jis, ar bendražygė, kalbėdama apie Zobristą, 
tam tikra prasme šnekėjo apie save ir, beje, kiek dar laiko ji ketino slėpti savo 
paslaptį? 

Priešais Lengdonas pamatė ieškotą orientyrą. Perėjęs Via dei Leoni, jis nu- 
sivedė Sieną iki sankirtos su itin siauru keliuku — veikiau skersgatviu. Viršuje 
kabojo lentelė su užrašu: VILA DANTE ALIGHIERI. 

— Kaip matau, nemažai Žinai apie žmogaus smegenis. Šią sritį studijavai 
medicinos mokykloje? 

— Ne, bet vaikystėje nuolat skaičiau. Žinios apie smegenis mane sudomino, 
nes turėjau... problemų dėl sveikatos. 

Lengdonas smalsiai į ją dirstelėjo tikėdamasis tęsinio. 

— Mano smegenys... — tyliai pasakė Siena, — vystėsi ne taip, kaip daugu- 
mos vaikų, ir kėlė... rūpesčių. Galybę laiko stengiausi išsiaiškinti, kas man darosi, 
ir daug ką sužinojau apie neurologijos mokslą. — Ji pažiūrėjo amerikiečiui pro- 
fesoriui į akis. — Taip, taip, plikumas susijęs su mano sveikatos būkle. 

Jis nukreipė žvilgsnį į šalį, pasijutęs nesmagiai dėl savo klausimo. 

— Nesuk sau galvos, — pareiškė Siena. — Aš su tuo susigyvenau. 

Abiem įžengiant į šešėliuose nugrimzdusį vėsų skersgatvį, Lengdonas ap- 
svarstė viską, ką išgirdo apie Zobristą ir gąsdinančias jo filosofines pažiūras. 

Jam nedavė ramybės vienas dalykas. 


— Kareiviai, kurie bando mus nužudyti... kas jie tokie? Kažkokia nesąmo- 

nė. Jeigu Žobristas grasina pasauliui maro užkratu, argi Žmonės neturėtų susivie- 
nyti, kad užkirstų kelią mirtinai infekcijai? 

— Nebūtinai, — atsakė Siena. — Medikų bendruomenėje Zobristas gal 
ir tapo atstumtuoju, bet jo ideologiniams tikslams pritarė aibė ištikimų gerbėjų, 
sutinkančių, kad žmonijos praretinimas tėra neišvengiamas blogis ir jis padėtų 
išgelbėti planetą. Kas ten žino, galbūt tie kariškiai stengiasi užtikrinti, kad Zob- 
risto svajos būtų įgyvendintos. 

Asmeninė sekėjų armija? Lengdonas apmąstė tokią galimybę. Taip, pasaulio 
istorijoje netrūko fanatikų ir kultų narių, nusižudžiusių dėl įvairiausių priežas- 
čių — įsitikinimų, kad jų vedlys yra Mesijas, kad anapus Mėnulio jų laukia erd- 
vėlaivis, kad priartėjo Paskutinio teismo diena. Prielaidos apie gyventojų skai- 
čiaus kontrolę bent jau moksliškai pagrįstos. Tačiau kareiviai... ne, jam vis tiek 
kažkur nesuėjo galai. 

— Aš netikiu, kad šutvė profesionalių karių sąmoningai naikintų niekuo 
dėtas žmonių minias, nors tuo pat metu juos nepaliaujamai kankintų baimė pa- 
tiems susirgti ir numirti. 

Ji suglumusi pašnairavo į Lengdoną. 

— Robertai, ką, tavo nuomone, jie veikia išėję į karą? Žudo nekaltus žmo- 
nes rizikuodami gyvybėmis. Kai atsiranda tikinčių kilniu savo tikslu, nutikti gali 
bet kas. 

— Kilniu tikslu? Šneki apie siekius maru apkrėsti pasaulį? 

Sienos rudos akys pervėrė jį tiriančiu žvilgsniu. 

— Robertai, siekiamybė susijusi ne su maro platinimu, o su pastangomis 
išgelbėti planetą. — Moteris sekundę patylėjo. — Vienoje iš straipsnio pastrai- 
pų, kuri sukėlė daug diskusijų, Bertranas Zobristas pateikė hipotetinį klausimą. 
Noriu, kad į jį atsakytum. 

— Kaip jis skamba? 

— Zobristas teiravosi: ar paspaustum jungiklį, kuriuo galėtum numarinti 
pusę iš akies parinktų Žemės gyventojų? 

— Žinoma, ne. 

— Gerai. O jei tau pasakytų, kad tučtuojau jo 2epasbaudus žmonija išnyks 
per artimiausią šimtmetį? — Siena po pauzės pridūrė: — Ar tuomet jį spustelė- 
tum? Net jeigu pražudytum draugus, šeimą ir galbūt save? 

— Siena, aš neįsivaizduoju... 

— Klausimas hipotetinis. Ar sunaikintum pusę gyventojų, kad neišnyktų 


mūsų giminė? 

Makabriška tema gerokai trikdė Lengdoną, todėl jis apsidžiaugė išvydęs 
pažįstamą raudoną vėliavą, kybančią ant akmeninio pastato šono. 

— Žiūrėk, — tarė mostelėjęs į priekį. — Mes jau vietoje. 

Siena palingavo galvą. 

— Kaip ir sakiau. Neigimas. 


51 SKYRIUS 


( asa di Dante, Dantės namą, stovintį siauroje Via Santa Margherita, lengva 
atpažinti iš didžiulės vėliavos, pakabintos ant akmeninio fasado: MUSEO 
CASA DI DANTE. 

Ji dvejodama pažvelgė į užrašą. 

— Mes keliaujame į Dantės namus? 

— Ne visai. Poetas gyveno kiek toliau. Čia, galima sakyti... Dantės muziejus. 

Lengdonas kartą surizikavo ten užsukti panūdęs apžiūrėti meno kolekciją, 
bet terado su Dante sietinų, įvairiuose pasaulio kraštuose sukurtų garsių darbų 
reprodukcijas, vis dėlto jas pamatyti po vienu stogu buvo įdomu. 

Sienos veidą netikėtai nušvietė viltis. 

— Manai, viduje eksponuojamas senovinis „Dieviškosios komedijos“ eg- 
zempliorius? 

Lengdonas suprunkštė. 

— Ne, bet tenykštė suvenyrų krautuvėlė prekiauja milžiniškais plakatais su 
mikroskopišku „Dieviškosios komedijos“ tekstu. 

Sprendžiant iš akių, atsakymas ją mažumėlę pribloškė. 

— Žinau, žinau. Vis geriau negu nieko. Deja, mano akys silpsta, todėl 
smulkų šriftą teks skaityti tau. 

— Ė chiusa, — sušuko senukas jiedviem besiartinant prie durų. — Ė i/ 
giorno di riposo. 

Uždaryta del poilsio dienos? Lengdonui vėl viskas susijaukė. Jis atsigręžė į 
Sieną. 

— Juk dabar... pirmadienis, ar ne? 

Ji linktelėjo. 

— Florentiečiai mėgsta ilsėtis pirmadieniais. 

Lengdonas sudejavo ūmai prisiminęs neįprastą miesto savaitės kalendo- 
rių. Srauniausia turistų dolerių tėkmė plūsdavo savaitgaliais, todėl Florencijos 

prekeiviai nusprendė krikščionišką nedarbo dieną perkelti į pirmadienį, idant 
šventadienis nenurėžtų per didelės jų pelno dalies. 

Nelaimei, dėl tos pačios priežasties atpuolė ir kitas variantas — „Paperback 
Exchange“, vienas iš jo mėgstamiausių Florencijos knygynų, kuriame tikrai būtų 
„Dieviškosios komedijos“ leidinių. 

— Kyla dar kokių idėjų? 

Akimirką pamąstęs Lengdonas sulinkčiojo galva. 

— Šalimais renkasi Dantės gerbėjai. Kertu lažybų, kas nors iš jų turės knygą 
ir mums paskolins. 

— Toji vieta greičiausiai irgi uždaryta, — perspėjo Siena. — Beveik visos 
miesto įstaigos pirmadieniais poilsiauja. 

— Ne, jos šeimininkai nė už ką taip nesielgtų, — nusišypsojo Lengdo- 


nas. — Tai bažnyčia. 


Žmogus išberta oda ir auksiniu auskaru rėmėsi į sieną pasislėpęs minioje, 
nuo jų atsilikęs per penkiasdešimt jardų, ir džiaugėsi proga atsipūsti. Kvėpuoti vis 
dar buvo sunku, be to, niekaip nesisekė nukreipti minčių nuo veidą marginančio 
bėrimo, ypač dirginančio jautrią odą virš akių. Jis nusiėmė „Plume Paris“ akinius, 
rankove persibraukė akiduobes, bet švelniai, kad neįtrūktų pūslelės. Grąžino 
stiklus į vietą ir pastebėjo, kad bėgliai vėl leidosi į kelią. Kaip įmanoma atsargiau 


alsuodamas, vyriškis prisivertė sekti jiems iš paskos. 


Nuo Lengdono ir Sienos per kelis kvartalus nutolęs agentas Bruderis pa- 
linko virš sumaitoto, ant Penkių Šimtų salės grindų drybsančio kūno, kuris buvo 
gerai pažįstamos dygliaplaukės merginos. Jis priklupo, paėmė jos pistoletą, sau- 
gumo sumetimais ištraukė šovinių apkabą ir atidavė ginklą vienam iš savo vyrų. 

Nėščioji muziejaus administratorė Marta Alvarez stoviniavo tolėliau. Ji ką 
tik pasidalijo glaustomis, bet stulbinančiomis žiniomis — išklojo, kas nuo ano 
vakaro atsitiko Robertui Lengdonui... pateikė ir informaciją, kurią Bruderis iki 
šiol stengėsi sugromuliuoti. 

Profesorius teigia praradęs atmintį. 

Iš kišenės iškrapštęs telefoną jis surinko numerį. Po trijų signalų pasigirdo 
atokus virpantis darbdavio balsas: 


— Agentas Bruderis? Kalbėkite. 

Jis prabilo lėtai, kad būtų suprastas kiekvienas žodis. 

— Kol kas bandome aptikti Lengdoną ir merginą, bet susidūrėme su viena 
netikėta aplinkybe. — Bruderis po pauzės pridūrė: — Jeigu duomenys teisingi... 
jie visiškai keičia padėtį. 


Profosas žingsniavo po kabinetą, kovodamas su pagunda griebtis antro vis- 
kio stiklo, ragindamas save susitelkti į bręstančią krizę. 

Per visą profesinės veiklos laikotarpį jis nė karto neišdavė kliento ir nc- 
priekaištingai įvykdydavo susitarimus — taip, be abejo, ketino elgtis ir toliau. 
Tačiau dabar nujautė įsivėlęs į reikalus, kurių tikslas skyrėsi nuo iš pradžių jo 
įsivaizduoto. 

Prieš metus žymus genetikas Bertranas Žobristas atskrido į „Mendacium“ 
ir paprašė jį aprūpinti saugiu prieglobsčiu. Anuomet profosas manė, kad svečias 
planuoja slapta kurti gydymo technologijas ir jų patentu dar labiau pagausinti 
milžiniškus savo turtus. Konsorciumą ir anksčiau samdė paranojiški mokslinin- 
kai bei inžinieriai, užsigeidę dirbti vienui vieni, savo vertingas idėjas siekdami 
nusergėti nuo vagių. 

Todėl profosas priėmė klientą ir nė kiek nenustebo išgirdęs, kad jo dairosi 
žmonės iš Pasaulio sveikatos organizacijos. Nekvaršino sau galvos ir dėl PSO di- 
rektorės daktarės Elizabetos Sinski, kuriai medžioklė, regis, tapo asmenine misija. 

Mums nuolat tenka grumtis su galingais priešininkais. 

Konsorciumas vykdė sandėrio sąlygas ničnieko neklausinėdamas, visą su- 
tarties terminą trukdydamas Elizabetai Sinski rasti Zobristą. 

Beveik visą terminą. 

Likus mažiau nei savaitei iki kontrakto pabaigos, PSO direktorė kažkaip 
užtiko mokslininką Florencijoje. Atvykusi į miestą persekiojo Zobristą, kol jis 
atėmė sau gyvybę. Pirmą sykį per savo karjerą profosas neįvykdė pažado apginti 
klientą, ir dabar jį graužė mintys apie nesėkmę... taip pat ir keistos genetiko 
žūties aplinkybės. 

Jis pasirinko savižudybę... vietoj nelaisvės? 

Ką, po velnių, bandė nusaugoti? 

Po jo mirties Sinski konfiskavo objektą iš Zobristo išsinuomoto seifo, todėl 
Konsorciumas buvo priverstas Florencijoje stoti prieš ją į kovą — leistis į lobio 
paieškas... 

Kokio lobio? 

Profosas instinktyviai dirstelėjo į knygų lentyną ir storą veikalą, prieš dvi 
savaites gautą iš Zobristo paklaikusiu žvilgsniu. 

„Dieviškoji komedija“. 

Jis paėmė tomą ir su trenksmu nuleido ant rašomojo stalo. Nežymiai dre- 


bančiais pirštais atsivertęs pirmąjį puslapį, vėl perskaitė dedikaciją. 


Mielas drauge, ačiū, kad badėjai rasti taką. 


Pasaulis dekoja ir tau. 


Visų pirma, pamanė profosas, mudu niekada nedraugavome. 

Jis dar tris kartus akimis permetė įrašą. Tada pažvelgė į raudoną apskritimą, 
kurį klientas nubrėžė kalendoriuje išryškindamas rytojaus datą. 

Pasaulis tau dėkoja? 

Jachtos savininkas nusisuko nuo stalo ir ilgam įsižiūrėjo į horizontą. 

Paniręs į tylą jis pagalvojo apie vaizdo failą ir mintyse išgirdo Noultono 
balsą telefonu. Aš pamaniau, kad prieš siuntimą galbūt norėsite peržiūrėti kadrus... 
turinys kursto nerimą. 

Skambutis tebetrikdė profosą. Noultonui, vienam iš geriausių fasilitatorių, 
visiškai nebūdinga kreiptis su tokiu prašymu. Jis puikiai žinojo, kad nevalia pa- 
žeisti darbų pasidalijimo protokolo. 

„Mendacium“ šeimininkas grąžino knygą ant lentynos, žengė prie škotiško 
viskio butelio ir prisipylė pusę stiklo. 

Jam reikėjo priimti labai nelengvą sprendimą. 


52 SKYRIUS 


a Chiesa di Santa Margherita dei Cerchi, arba Čerkių Šv. Margaritos bažnyčia, 
dar vadinama Dantės bažnyčia, labiau priminė koplytėlę. Vieną patalpą tetu- 
rintys mažučiai maldos namai viliodavo Dantės gerbėjus, dievinančius juos kaip 
šventą vietą, kurioje nutiko didžio poeto gyvenimą paveikę du lemtingi įvykiai. 
Pasak visiems žinomos istorijos, kaip tik šioje bažnyčioje devynerių metų 
Dantė pirmąsyk akimis pagavo Beatričę Portinari ir iš pirmo žvilgsnio pamilo — 
dėl jos kankinosi visą gyvenimą. Dideliam jo sielvartui, Beatričė ištekėjo už kito 
vyro ir atgulė į kapą sulaukusi vos dvidešimt ketverių. 
Gerokai vėliau kaip tik čia jis vedė Džemą Donati, kurios, netgi pasak iš- 

kilaus rašytojo Bokačo, Dantei tikrai nederėjo imti į žmonas. Porai gimė vaikai, 
bet jiedu vienas kitam beveik nepuoselėjo prielankumo, ir kai poetą ištrėmė iš 
Florencijos, sutuoktiniai neparodė didelio noro vėl užmegzti tarpusavio ryšį. 

Jo gyvenimo meile iki pat mirties išliko Beatričė Portinari, kuri, nors ir 
menkai pažinota, taip užvaldė Dantę, kad jos vaiduoklis tapo mūza, įkvėpusia 
parašyti nuostabiausius kūrinius. 

Žymusis poezijos tomas „Naujas gyvenimas“ tiesiog perpildytas eilučių, 
liaupsinančių „palaimintąją Beatričę“. Maža to, „Dieviškojoje komedijoje“ ji 
vaizduojama kaip gelbėtoja, vedanti poetą per rojų. Abiejose knygose jis aistrin- 
gai ilgisi nepasiekiamos širdies damos. 

Nūdien Dantės bažnyčia virtusi be atsako įsimylėjusių nelaimėlių švento- 
ve. Joje galima rasti jaunosios Beatričės kapą — paprasta jos kripta nelyginant 
piligrimystės objektas traukia tick Dantės gerbėjus, tiek širdgėlos nukamuotas 
meilės aukas. 

Šįryt, Lengdonui su Siena vinguriuojant Florencijos senamiesčiu ir artėjant 
prie maldos namų, gatvės siaurėjo, kol virto garsiaisiais pėsčiųjų takais. Tiesa, 
retsykiais prieš akis išdygdavo victinio gyventojo automobilis, pamažu slenkantis 
keliukų labirintu, verčiantis praeivius prisiploti prie pastatų. 

— Bažnyčią rasime už kampo, — tarė Lengdonas vildamasis, kad jiems 
pagelbės kuris nors užėjusių į šventyklą turistų. 

Tikimybė aptikti gerąjį samarietį kaip reikiant išaugo, nes Siena susigrąZi- 
no peruką mainais į jo švarką, ir iš rokerio bei skustagalvio abu transformavosi 
į... universiteto profesorių ir tvarkingą jauną moterį. 

Jis su palengvėjimu +: -1duso vėl pasijutęs savimi. 

Kai nužygiavo dar siauresniu skersgatviu, Via de/ Presto, Lengdonas ėmė 
atidžiai tyrinėti tarpdurius. Žinojo, kad įėjimą į bažnyčią aptikti nelengva, nes 
statinys buvo nedidukas, įspraustas tarp kitų dviejų namų ir niekaip neišdailintas. 
Galima praslinkti pro šalį, išleisti iš akių. Kad ir kaip keista, gan dažnai šventyklą 
paprasčiau rasti ne žvalgantis, o įtempus ausis. 

Neskaitant kitų ypatumų, La Chiesa di Santa Margherita dei Cerchi pasižy- 
mėjo dar ir nuolat rengiamais koncertais, o kai jų nebūdavo numatyta, bažnyčia 
transliuodavo įrašus ir suteikdavo svečiams galimybę bet kada mėgautis muzika. 

Lengdonas netrukus išgirdo iš grotuvo vilnijančią melodiją, kuri skardėjo, 
kol jiedu su Siena pasiekė į akis nekrintančias duris. Kad nusigauta į reikiamą 
vietą, nurodė vienintelis nedidelis ženklas — tikra raudonos Museo Casa di Dante 


vėliavos priešingybė, — kukliai pristatantis Dantės ir Beatričės bažnyčią. 

Kai Lengdonas su Siena iš gatvelės įsmuko į blausią maldos namų erdvę, 
oras atvėso, o muzika dar pagarsėjo. Interjeras rodėsi elementarus ir asketiškas, 
patalpa — mažesnė nei išliko jo prisiminimuose. Aplinkui buvo matyti tiktai 
saujelė turistų, kurie vaikščiojo, kažką rašė žurnaluose, tyliai klausėsi muzikos 
įsitaisę klauptuose arba tyrinėjo keistą meno kūrinių kolekciją. 

Išskyrus Nerio di Bičio altoriaus paveikslą su Marija, šventykloje beveik 
visas autentiškas drobes pakeitė šiuolaikinės dailės pavyzdžiai su dviem garseny- 
bėmis, Dante ir Beatriče, dėl kurių turistai ieškodavo šitos koplytėlės. Didžioji 
dalis paveikslų vaizdavo į Beatričę ilgesingai žiūrinų Dantę — pirmąjį jųdviejų 
susitikimą, kai poetas, jo paties žodžiais tariant, akimoju užsiplieskė meile. Kūri- 
nių kokybė skyrėsi, bet Lengdonui dauguma atrodė kaip menkavertės teplionės, 
ne savo vietoje demonstruojamas kičas. Tarkim, vienoje drobėje ikoniškoji rau- 
donoji Dantės kepurė su ausinėmis priminė iš Kalėdų Senio nudžiautą galvos 
apdangalą. Bet pasikartojanti tema, troškimo sklidinas poeto žvilgsnis į mūzą, 
Beatričę, neabejotinai liudijo, kad bažnyčia simbolizuoja skausmingą meilę — be 
atsako ir nepasiekiamą. 

Lengdonas instinktyviai pasisuko kairėn ir įsmeigė akis į kuklų Beatričės 
Portinari kapą, pagrindinį traukos objektą, nors žmones viliojo ne tiek kripta, 
kiek greta padėtas daiktas. 

Pintinė. 

Pintas krepšelis kaip įprastai stovėjo šalia kapo. Ir kaip visada buvo perpil- 
dytas sulenktų popierėlių — svečių brūkštelėtų, Dantės mūzai skirtų laiškelių. 

Beatričė Portinari tapo savotiška šventąja, nelaimingų įsimylėjėlių globėja, 
todėl pagal ilgalaikę tradiciją pintinėje atsidurdavo maldos, kurias parašę žmonės 
vildavosi, kad Beatričė išties pagalbos ranką — galbūt privers kitus pamilti juos 
karščiau, padės rasti tikrąją meilę arba susitaikyti su mylimo žmogaus mirtimi. 

Prieš daugelį metų jis Florencijoje vargo ieškodamas duomenų meno isto- 
rijos knygai, tad užėjo į bažnyčią ir pintinėje paliko raštelį, tačiau poeto mūzos 
meldė ne meilės, o lašelio užsidegimo, kuris leido Dantei sukurti savo didįjį vei- 
kalą. 

Vyrą pašlovinki, Mūza, per negandus ėjusį drąsiai...“ 

Pirmoji Homero „Odisėjos“ eilutė pritiko maldai, ir Lengdonas slapta ti- 
kėjo, kad žinutė tikrai pakurstė Beatričės sužadintą dievišką įkvėpimą, nes grįžęs 


namo jis neapsakomai lengvai parašė knygą. 


* Vertė A. Dambrauskas. 

— Scusate! — staiga nugriaudėjo Sienos balsas. — Požete ascoltarmi tutti?“ 

Atsisukęs Lengdonas pamatė, kad ji kreipėsi į grupeles turistų, kurie sužiu- 
ro į blondinę šiek tick sunerimę. 

Siena maloniai nusišypsojo ir itališkai pasidomėjo, ar kas turi Dantės „Die- 
viškosios komedijos“ egzempliorių. Kai kurie lankytojai sureagavo šaltais žvilgs- 
niais ir pakratė galvas, todėl ji pakartojo klausimą angliškai, bet lygiai taip pat 
nesėkmingai. 

Altorių valanti senyva moteris šaižiai sušnypštė ir reikalaudama tylos pri- 
spaudė prie lūpų smilių. 

Siena pažiūrėjo į profesorių ir susiraukė lyg teiraudamasi: „Kas toliau?“ 

Kitaip nei bendražygė, Lengdonas neketino vienu metu prašyti visų dėme- 
sio, bet ir nesitikėjo, kad ji sulauks tokios prastos reakcijos. Per ankstesnes vieš- 
nages bažnyčioje matė ne vieną turistą, kuris šventoje erdvėje skaitė „Dieviškąją 
komediją“, su pasimėgavimu nugrimzdęs į dantiškąją atmosferą. 

Dgja, ne šiandien. 

Jo akys smigo į priešakinėje patalpos dalyje įsitaisiusią senolių porą. Vyras 
sėdėjo nukoręs pliką galvą, smakru įsirėmęs į krūtinę, matyt, vogčiomis snūdu- 
riuodamas. Jo palydovė akivaizdžiai būdravo, o iš po žilų plaukų kadarojo balti 
ausinukų laidai. 

Vilties brošvaistė, pamanė Lengdonas ir eidamas šonine nava prisiartino 
pric senukų. Kaip jis ir spėjo, išdavikiški baltieji laideliai rangėsi iki nuleisto ant 
kelių „iPhone“ telefono. Pajutusi, kad ją kažkas stebi, moteris pakėlė galvą ir iš 
ausų išsitraukė ausinių gumburėlius. 

Lengdonas nenutuokė, kokia kalba senutė šneka, tačiau, išpopuliarėjus „iP- 
hone“, „iPad“ ir „iPod“ įrenginiams, žmonės atpažindavo jų sąvokas lygiai taip pat 
lengvai, kaip visame pasaulyje tualetų duris puošiančius vyro ir moters simbolius. 

— „iPhone“ išmanusis? — paklausė jis grožėdamasis prietaisu. 

Senolė kaipmat nušvito ir sulinksėjo. 

— Įstabus žaisliukas, — britiška tartimi pašnibždomis atsiliepė ji. — Sū- 
naus dovana. Ką tik klausiausi elektroninio laiško. Įsivaizduojate? K/ausiausi. Šita 
brangenybė jį skai/o. Tikra paguoda senoms mano akims. 

— Aš irgi tokį turiu. — Lengdonas nusišypsojo ir atsargiai, kad nepriža- 
dintų miegančio sutuoktinio, prisėdo greta. — Bet vakar kažkaip sugebėjau jį 


pamesti. 


Atsiprašau! Ar galite visi paklausyti? (17a/.) 

— O, koks siaubas! Ar esate išbandęs „surask mano „iPhone“ funkciją? 
Mano sūnus sako... 

— Ja nesinaudojau... kaip tikras kvailys. — Lengdonas nutaisė drovią miną 
ir nedrąsiai paprašė: — Atleiskit, kad jums trukdau, bet gal sutiktumėte trum- 
pam jį paskolinti? Man labai reikia kai ko paieškoti internete. Jūs neapsakomai 
man padėtumėte. 

— Žinoma! — ji atjungė ausinių laidą ir įteikė aparatą. — Jokių problemų! 
Vargšelis. 

Lengdonas padėkojo perimdamas išmanųjį telefoną. Kol moteris tarškėjo 
aiškindama, kaip klaikiai jaustųsi praradusi savąjį „iPhone“, jis atsidarė „Google“ 
tinklalapį, paspaudė mikrofono mygtuką ir įtaisui pyptelėjus aiškiai pasakė rak- 
tažodžius: 

— Dantė, „Dieviškoji komedija“, „Rojus“, Dvidešimt penkta giesmė. 

Senutė, ko gero, dar nebuvo susipažinusi su įgarsinimo funkcija, nes jos 
veide pasirodė nuostabos išraiška. Kai ekranėlyje nušvito rezultatai, Lengdonas 
vogčia dirstelėjo į Sieną, kuri stoviniavo prie pintinės su Beatričei adresuotais 
laiškais ir vartė kažkokį spausdintą leidinį. 

Šešėliuose netoli blondinės klūpėjo galvą nulenkęs, į maldą pasinėręs vyriš- 
kis su kaklaraiščiu. Veido įžvelgti nepavyko, bet regint vienišių, kuris tikriausiai 
neteko mylimo žmogaus ir ieškodamas nusiraminimo užsuko į bažnyčią, Leng- 
dono širdį pervėrė liūdesys. 

Jis vėl nukreipė akis į „iPhone“ ir po kelių sekundžių aptiko nuorodą į 
„Dicviškąją komediją“ — visuomenei laisvai prieinamą, jokiomis autorinėmis 
teisėmis nevaržomą skaitmeninį leidinį. Internetinis puslapis atsivertė iškart ties 
XXV giesme, ir Lengdonas pripažino, kad technologijos jam daro įspūdį. Liaukis 
elgtis snobiškai ir dometis vien tik į odą įrištais tomais, priminė sau. Elektroninės 
knygos turi savų privalumų. 

Senolė truputį sunerimusi tarstelėjo, esą užsienyje naršant internetą duo- 
menų atsisiuntimas nemažai kainuoja, todėl Lengdonas, jausdamas, kad netru- 
kus praras savo galimybę, susitelkė į tinklalapį. 

Šriftas buvo smulkus, bet įskaitomas, nes tviskantį ekraną paryškino blan- 
kus koplyčios apšvietimas. Jis nudžiugo pamatęs, kad atsitiktinai užėjo populia- 
rų šiuolaikinį velionio amerikiečio profesoriaus Aleno Mandelbaumo vertimą. 
Už savo nuostabų darbą Mandelbaumas gavo aukščiausią Italijos apdovanojimą, 
Italijos solidarumo žvaigždės ordino prezidentinį kryžių. Jo versija buvo ne tokia 


poetiška kaip Longfelou variantas, bet kur kas lengviau suvokiama. 

Dabar man labiau reikia aiškumo nei poetinių vingrybių, sau tarė Lengdonas, 
vildamasis tekste greitai aptikti užuominą į konkrečią Florencijos vietovę, kurio- 
je Ignacijus paslėpė Dantės pomirtinę kaukę. 

Miniatiūriniame „iPhone“ ekrane tilpo tik po kelias strofas, bet pradėjęs 
skaityti jis nesunkiai prisiminė fragmentą. Pirmuose XXV giesmės posmuose 
Dantė kalbėjo apie pačią „Dieviškąją komediją“, aiškino, kiek fizinių jėgų atėmė 
rašymas, ir išsakė kančios kupinus lūkesčius, jog dangiškoji poema galbūt padės 


įveikti tarsi vilkai žiaurius priešus, kurie jį ištrėmė iš žavingosios Florencijos. 


XXV GIESMĖ 
Jei ši knyga šventa, kurion sudėta 
Tai, ką jai davė žemė ir dangus, 


Knyga, tick metų kūprinus poetą, 


Numaldys kada nors nuožmius vilkus, 
Atėmusius man šiltąją avidę, 
Kur snaudžiau aš, ėrytis dar tykus... 


Ištrauka bylojo, kad kuriant „Dieviškąją komediją“ poetą kamavo gimtųjų 
namų ilgesys, bet Lengdonas nerado paminėtų jokių miesto objektų. 

— Ką esate girdėjęs apie duomenų persiuntimo įkainius? — apimta nerimo 
moteris nenuleido akių nuo savo „iPhone“. — Prisiminiau, kaip sūnus perspėjo 
užsienyje nepiktnaudžiauti internetu. 

Lengdonas užtikrino naudosiąs aparatą ne ilgiau kaip minutę ir net pasi- 
siūlė kompensuoti išlaidas, bet nujautė, kad senutė neleis perskaityti visų šimto 
trisdešimt devynių XXV giesmės eilučių. 


Jis skubiai peržvelgė kitus du posmus. 


Lai man visi žilos garbės pavydi, 
Kai grįšiu pasipuošti vainiku, 


Ten, kur gavau kadaise krikštą didį, 


Nes nuo tada išganymo taku 
Pasuko mano siela; štai dėl ko ją 


Palaimino net Petras... 

Lengdonas daugmaž prisiminė ir šias eilutes — miglotą nuorodą į politinį 
sandėrį, kurį Dantei pasiūlė priešai. Anot istorinių šaltinių, iš Florencijos jį išvarę 
„vilkai“ pareiškė, esą poetas bus įleistas į miestą tik tuo atveju, jeigu sutiks vrešai 
iškęsti gėdingą bausmę — savo krikštykloje stovėti prieš parapijiečius ir pripa- 
žinti kaltę apsirengus vien ašutine. 

Ką tik skaitytose strofose pasiūlymą atmetęs Dantė skelbė, kad jei kada grįš 
į savo krikšto vietą, jis pasipuoš poeto laurų vainiku, užuot dėvėjęs atgailautojo 
ašutinę. 

Lengdonas pakėlė smilių ketindamas stumtelėti tekstą, bet senolė nclauk- 
tai užprotestavo ir nusprendusi atsiimti paskolintą telefoną ištiesė ranką prie 
„iPhone“. 

Jis beveik negirdėjo, ką sako moteris. Sekundės dalele anksčiau nei prisilietė 


prie ekrano, akimis permetė porą eilučių... antrą sykį į jas įsiskaitė. 


Kai grįšiu pasipuošti vainiku, 


Ten, kur gavau kadaise krikštą didį... 


Lengdonas įsižiūrėjo į žodžius, podraug suvokė, kad, nekantraudamas rasti 
nuorodą į konkretų objektą, vos nepraleido viename iš pradinių posmų įrašytą 


akivaizdžią užuominą. 
Ten, kur gavau kadaise krikštą didį... 


Florencijoje buvo įrengta vicna iš garsiausių pasaulio baptisterijų, kurioje 
ilgiau nei septynis šimtus metų dvasininkai apvalydavo ir pakrikštydavo jaunuo- 
sius Alorentiečius, įskaitant Dantę Aligjerį. 

Profesorius mintyse bemat išvydo krikštyklos pastatą, aštuonkampį impo- 
zantišką statinį, dauguma atžvilgių gražesnį už pačią Duomo. Galbūt, savęs pa- 
klausė Lengdonas, jis jau gavo reikiamą informaciją? 

Ar Ingacijus kalbėjo kaip tik apie šią vietą? 

Mintyse ryškėjant įstabiam vaizdui — ryto saulės šviesoje žioruojančiomis 
įspūdingomis bronzinėmis durimis, — jo sąmonę nutvieskė auksinis spindulys. 

Aš žinau, ką Ignacijus bandė man pasakyti! 

Bet kokios abejonės visiškai išgaravo, kai Lengdonas prisiminė, kad Ignaci- 
jus Buzonis, vienas iš 4e/iy Florencijos gyventojų, galėjo atrakinti tas duris. 


Robertai, vartai tau atviri, bet privalai bpaskubėti. 

Jis grąžino senutei „iPhone“, negailėdamas padėkos žodžių. Tuomet nulėkė 
prie Sienos ir džiugiai sukuždėjo: 

— Man aišku, apie kokius vartus šnekėjo Ignacijus! Apie „Rojaus vartus“! 

Siena reagavo skeptišku žvilgsniu. 

— Rojaus vartus? Argi jie ne... dausose? 

— Na,jei žinai, kur dairytis, — atsiliepė jis kreivai vyptelėjęs ir pasuko durų 


link, — Florencija niekuo nesiskiria nuo dausų. 

ai grįšiu pasipuošti vainiku... ten, kur gavau kadaise krikštą didį... 

Kol jis vedė Sieną siaura gatvele, Via dello Studio, galvoje nepaliaujamai 
aidėjo Dantės žodžiai. Traukdami kelionės tikslo link, jiedu pėdino šiaurės kryp- 
timi, ir sulig kiekvienu žingsniu Lengdono širdyje stiprėjo įsitikinimas, kad jis 
neklysta, o persekiotojai likę toli už nugaros. 

Vartai tau atviri, bet privalai paskubėti. 

Skersgatvis driekėsi lyg per bedugnę vingiuojantis takas, ir artėjant prie jo 
galo iš priekio atsklido tykūs bruzdesio garsai. Tarpekliui netikėtai užsibaigus, jie 
išniro į milžiniškus atviros erdvės plotus. 

Piazza del Duomo. 

Gigantiška Katedros aikštė su painiai suręstais statiniais buvo religinis Flo- 
rencijos centras, nors šiais laikais ją veikiau derėtų vadinti pagrindine miesto tu- 
ristinc vieta. Po apylinkes jau zujo ekskursiniai autobusai, prie garsiosios katedros 
grūdosi miesto svečių minia. 

Į piazza atėję iš pietų pusės, Lengdonas su Siena pamatė stulbinančiu raus- 
vu, žaliu ir baltu marmuru spindinčios katedros šoną. I/ Duomo, nuo kurios apim- 
ties ir meniškos išvaizdos užimdavo kvapą, stūksojo išplitusi į abi puses, nutįsusi 
į neįtikimas tolybes, savo ilgiu beveik tolygi Vašingtono paminklo aukščiui. 

Užuot tradicinio vienspalvio akmeninio filigrano, statinys puikavosi neį- 
prastu ryškių spalvų mišiniu, tačiau jis buvo grynai gotikinio stiliaus — tvirtas i!- 
gaamžis klasikos pavyzdys. Atvirai šnekant, pirmąsyk atvykus į Florenciją, archi- 
tektūriniai sprendimai Lengdonui pasirodė bemaž neskoningi. Bet per vėlesnes 
viešnagės, savotiškai susižavėjęs nestandartine estetika, jis valandų valandas ne- 
beatsiplėšdavo nuo šventyklos ir galiausiai sau pripažino, kad pastatas nuostabus. 


Ignacijui Buzoniui pravardę parūpinusi I/ Duomo — oficialiai vadinama 

Šv. Marijos Gėlių katedra — daugelį šimtmečių garsėjo ne vien kaip Florencijos 
dvasingumo židinys, bet ir kurstė aistras bci intrigas. Permainingoje katedros pra- 
eityje netrūko dramų, pradedant ilgais niršiais ginčais dėl nekenčiamos „Paskuti- 
nio teismo“ freskos, kurią Vazaris nutapė ant vidinio kupolo paviršiaus... baigiant 
audringomis diskusijomis, kokį rinktis architektą paties kupolo statybai užbaigti. 

Pelningą kontraktą užsitikrinęs Filipas Bruneleskis baigė ręsti kupolą — 
anuomet didžiausią visų, — ir priešais Kanoninius rūmus netgi dabar galima 
pamatyti skulptūroje jamžintą, į šedevrą su pasitenkinimu žvelgiantį menininką. 

Pažiūrėjęs aukštyn į raudonomis čerpėmis apklotą garsųjį skliautą, savo 
epochos architektūrinį žygdarbį, Lengdonas atsiminė, kaip vieną kartą sukvai- 
liojo ir nusprendė užsikarti viršun bei atsidurti ant turistų užkimšto siauro laipta- 
takio, kuris šiurpino ne mažiau negu kokia kita klaustrofobinė aplinka. Visgi jis 
džiaugėsi išbandymu, nes varginančios pastangos užlipti į „Bruneleskio kupolą“ 
sužadino norą perskaityti taip pat pavadintą įtrauklią Roso Kingo knygą. 

— Robertai, — prabilo Siena, — tu eini? 

Lengdono žvilgsnis nuslydo nuo kupolo; jis suvokė, kad stovi kaip įbestas 
ir grožisi architektūra. 

— Atleisk. 

Jie vėl pajudėjo iš vietos, bet nuo aikštės perimetro nenutolo. Dabar abu 
matė katedrą iš kairės pusės, ir Lengdonui į akis krito turistai, pro šoninius išė- 
jimus jau plūstantys laukan, susipažinę su Duomo, vienu iš privalomų turistinių 
Florencijos objektų. 

Priešakyje atsivėrė vaizdas į campanilė — antrą iš trijų katedros komplek- 
so pastatų, kurio formos su niekuo nc;manoma supainioti. Geriau žinoma kaip 
Džoto varpinė, ji akivaizdžiai priklausė greta iškilusiems maldos namams. Iden- 
tiška rausva, žalia ir balta apdaila išgražintas stačiakampis bokštas stiebėsi į veik 
trijų šimtų pėdų svaiginančias aukštybes. Lengdonas ne kartą su nuostaba svars- 
tė, kaip grakštus statinys sugebėjo tiek šimtmečių pakelti žemės drebėjimus ir 
prastą orą, juolab kad viršutinė campanile dalis turėjo išlaikyti varpus, kurių bendra 
masė siekė dvidešimt tūkstančių svarų. 

Siena drožė koja kojon ir nervingai stebeilijosi į padanges, kybančias ana- 
pus varpinės, aiškiai mėgindama įžiūrėti zondą, bet niekur jo nepastebėjo. Nors 
dienos metas buvo ankstyvas, aikštėje sukiojosi aibė žmonių, ir Lengdonas sten- 
gėsi įsilieti į minios tirštymę. 

Artėdami prie campanile jiedu nužingsniavo pro vorą karikatūristų, kurie 


stovėdami prie molbertų piešė akį rėžiančius turistų šaržus — riedlentę brūži- 

nantį paauglį, arkliadantę merginą su raketlazde, ant vienaragio besibučiuojan- 
čius, medaus mėnesį leidžiančius jaunavedžius. Lengdoną šiek tiek pralinksmino 
mintis, kad dailininkai netrukdomai darbuojasi ant to paties švento grindinio, į 
kurį Mikelandželas vaikystėje įremdavo savojo molberto kojeles. 

Jie skubiai apėjo Džoto varpinę, pasuko dešinėn ir numynė per aikštę, tie- 
siai palei katedros fasadą. Čia grūdosi daugiausia turistų, atklydusių iš įvairių pa- 
saulio kampų, telefonų fotoaparatais ir vaizdo kameromis fiksuojančių spalvingą 
šventyklos išorę. 

Kitaip nei aplinkiniai Lengdonas aukštyn nespoksojo, nes jo žvilgsnį pri- 
kaustė akiratyje pasirodęs mažesnis pastatas. Priešais paradinį įėjimą į Duomo jis 
regėjo paskutinį katedros komplekso statinį. Mėgstamiausią iš visų trijų. 

Šv. Jono baptisterija. 

Kaip ir didžioji katedra, krikštykla buvo papuošta daugiaspalve apdaila bei 
dryžuotais piliastrais, tačiau skyrėsi neįprasta forma — idealiai aštuonkampiu 
pavidalu. Sluoksniuotą pyragą, anot kai kurių, primenantį aštuonšonį pastatą su- 
darė trys aukštai, apdengti nežymiai išgaubtu baltu stogu. 

Lengdonas žinojo, kad tokią išvaizdą nulėmė ne estetika, o simbolizmas. 
Krikščionybėje skaičius aštuoni reiškia atgimimą ir atnaujinimą. Oktagonas, 
kaip vaizdinė priemonė, skelbė apie šešias dienas, per kurias Viešpats sutvėrė 
rojų ir žemę, septintąją poilsio dieną ir aštuntąją krikšto dieną — per pastarąją 
tikintieji „atgimdavo“ arba „atsinaujindavo“. Visame pasaulyje baptisterijos daž- 
nai statomos aštuonkampės formos. 

Šv. Jono baptisteriją jis laikė vienu iš įspūdingiausių miesto statinių, bet 
dunksančiu nedėkingoje vietoje. Šventyklą, kuri bet kokiame kitame planetos 
taške taptų dėmesio centru, Florencijoje aptemdė dvi milžiniškos giminaitės, to- 
dėl ji atrodė kaip nereikšminga smulkmė. 

Ko! neužeini vidun, sau priminė Lengdonas, mintyse regėdamas interjero 
mozaiką, tokią įspūdingą, kad senovėje jos garbintojai teigė, esą baptisterijos lu- 
bos panašios į dausas. Jei žinai, kur dairytis, kreivai nusišypsojęs tarė jis Sienai, 
Florencija niekuo nesiskiria 2u0 dausų. 

Per daugelį amžių aštuonkampėje šventovėje buvo pakrikštyta begalė įžy- 
mių asmenybių — įskaitant ir Dantę. 

Kai grįšiu pasipuošti vainiku... ten, kur gavau kadaise krikštą didį. 

Ištremtam poetui taip ir neleido sugrįžti į savo krikšto vietą, bet Lengdono 
širdyje kirbėjo stiprėjanti viltis, kad po vakarykščių neįtikėtinų įvykių serijos ke- 


lią namo bent jau rado Dantės pomirtinė kaukė. 

Baptisterija, mąstė Lengdonas. Gu/dau galvą, kad kaip tik čia Ignacijus prieš 
mirtį paslėpė artefaktą. Jis atsiminė desperatišką i/ Duomino pranešimą, ir vieną 
šiurpią akimirką vaizduotėje išvydo apkūnų bičiulį, susiėmusį už krūtinės, per 
aikštę svyruojantį į skersgatvį, paskutinį sykį skambinantį telefonu ir perduodan- 
tį užšifruotą žinią, kad kaukė palikta Šv. Jono baptisterijoje. 

Vartai tau atviri. 

Jiems vinguriuojant pro minią, Lengdonas neatplėšė nuo pastato akių. Sie- 
na taip mitriai skverbėsi pirmyn, kad siekdamas neatsilikti jis turėjo kone risnoti. 
Net iš tolumos matė, kaip saulėje tviska penkiolikos pėdų aukščio paauksuotos 
bronzinės durys. 

Lorencas Gibertis užtruko dvidešimt metų, kol baigė jas puošti — dešim- 
tyje įmantrių plokščių taip dailiai ir kokybiškai pavaizdavo biblinius personažus, 
kad Džordžijus Vazaris duris praminė „kiekvienu aspektu tobulu... nuostabiausiu 
visų laikų šedevru“. 

Bet ligi mūsų dienų išlikusią pravardę joms suteikė ne kas kitas, o liaupsė- 
mis tryškęs Mikelandželas, kuris pareiškė, esą dėl neapsakomo grožio šias duris 
pritiktų naudoti... kaip rojaus vartus. 

B ronzinė Biblija, pamanė Lengdonas gėrėdamasis įėjimu į krikštyklą. 

Raibuliuojančius „Rojaus vartus“ dengė dešimt kvadratinių plokštumų su 
reikšmingomis scenomis iš Senojo Testamento. Rojaus sodą, Mozę ir karaliaus 
Saliamono šventyklą aprėpiantį bareljefinį pasakojimą Gibertis perteikė poroje 
statmenų juostų, kurias sudarė po penkias plokštes. 

Pribloškiantis atvaizdų rinkinys sukėlė per amžius užsitęsusias savotiškas 
populiarumo varžybas — dėl „gražiausio paveikslo“ titulo nepaliaujamai gin- 
čijosi menininkai bei meno istorikai, pradedant Botičeliu ir baigiant šiuolaiki- 
niais kritikais. Bendru sutarimu, neva dėl išraiškos priemonių gausos, nugalėtoju 
buvo paskelbtas Jokūbas ir Ezavas — centrinė plokštė kairėje juostoje. Bet, kaip 
Lengdonas įtarė, jų išaukštinimą nulėmė pats Gibertis, apsisprendęs toje vietoje 
užrašyti savo pavardę. 

Prieš keletą metų Ignacijus Buzonis didžiuodamasis jam parodė duris, 
tačiau droviai pripažino, kad pusę tūkstantmečio potvynių, vandalų, oro taršos 


žalotą originalą teko perkelti į Museo de//'Opera del Duomo, kur jo ėmėsi res- 

tauratoriai, ir pakeisti tikslia kopija. Lengdonas mandagiai prikando liežuvį ir 
neatsakė puikiai žinąs, kad jie grožisi klastote ir, atvirai kalbant, jau an/ru jo už- 
eitu Giberčio kūrinio padirbiniu — pirmąjį aptiko atsitiktinai, kai San Franciske 
tyrinėdamas Dievo Malonės katedros labirintus išsiaiškino, jog nuo dvidešimto 
amžiaus vidurio centrines šventyklos duris dengia „Rojaus vartų“ reprodukcija. 

Stovėdamas prieš Giberčio šedevrą, Lengdonas pastebėjo greta pritvirtintą 
informacinę lentelę ir atkreipė dėmesį į itališką frazę, kuri privertė jį krūptelėti. 

La pesta nera, tai yra „Juodoji mirtis“. O, Viešpatie, pagalvojo Lengdonas, 
su ja susiduriu visur. Įrašas skelbė, csą pagaminti duris užsakyta siekiant Dievui 
įteikti „apžadinę“ auką, padėkoti, kad Florencija kažkaip išgyveno marą. 

Sutelkęs valios jėgas jis nukreipė akis į „Rojaus vartus“ ir mintyse vėl išgirdo 
Ignacijaus žodžius. Vartai tau atviri, bet privalai paskubėti. 

Kad ir ką žadėjo Duomino, durys kaip visada buvo uždarytos — jos atsila- 
podavo tik per retas religines šventes. Įprastomis aplinkybėmis turistai į baptis- 
teriją užsukdavo pro šiaurinį įėjimą. 

Siena pasistiebusi stengėsi įsižiūrėti kitapus spūsties. 

— Durų rankenos nematau, — tarė. — Nėra ir rakto skylutės. Ničnieko. 

Teisingai. Lengdonas žinojo, kad Gibertis savo šedevro nė už ką nebūtų 
darkęs tokia banalybe kaip rankenos bumbulas. 

— Jos stumiamos. Ir rakinamos iš vidaus. 

Moteris kietai sučiaupė lūpas ir minutėlę pamąstė. 

— Vadinasi, lauke... niekas nenutuoktų, kad durys neužrakintos? 

Profesorius linktelėjo. 

— Tikiuosi, kaip tik taip galvojo Ignacijus. 

Jis per kelis žingsnius paėjo į dešinę, nužvelgė šiaurinę pastato dalį ir ge- 
rokai kasdieniškesnes, turistams skirtas duris, prie kurių nuobodžiaujantis gidas 
rūkė cigaretę ir gynėsi nuo smalsaujančių miesto svečių, mostu rodydamas į žen- 
klą su užrašu: APERTURA 13.00—17.00. 

Baptisterija atsidarys tik po kelių valandų, apsidžiaugė jis. Nuo ano vakaro 
viduje nesilankė ne gyva dvasia. 

Lengdonas instinktyviai dirstelėjo į rankinį laikrodį, bet apnuogintas riešas 
vėl priminė, kad Peliukas Mikis dingo. 

Grįžęs pas Sieną pamatė greta jos susibūrusius žmones, kurie fotografavo 
bažnyčią pro paprastą geležinę užkardą, pastatytą netoli „Rojaus vartų“, idant 
prie jų nesiartintų turistai. 


Iš juodo kaltinio plieno suvirinta užtvara auksu dažytomis smailėmis buvo 

panaši į priemiesčio namus supančią tvorą. Beje, lentelė su duomenimis apie 
Giberčio šedevrą kažkodėl kabėjo ne ant impozantiškų bronzinių durų, o ant 
apsauginių vartų. 

Kick Lengdonui teko girdėti, informacinio užrašo vieta kartais suglumin- 
davo turistus — kaip tik dabar pro minią prasibrovė „Juicy Couture“ veliūriniu 
sportiniu kostiumu apsirengusi tukli moteris, dirstelėjo į plokštelę, padėbsojo į 
geležinius vartus ir nusivaipė: 

— „Rojaus vartai“? Po velnių, jie tokie patys kaip mano šuns būdos aptvaras. 

Ir storulė nulingavo šalin, niekam nespėjus paaiškinti, kad ji apsiriko. 

Siena ištiesė rankas, įsikibo į grotas ir neva atsainiai pažvairavo į kitoje pu- 
sėje kabančią spynelę. Staiga išplėtusi akis atsisuko į profesorių. 

— Žiūrėk, — sušnibždėjo. — Vartai neužrakinti. 

Lengdonas įsispigino pro grotas ir pamatė, kad ji teisi. Spyna kabojo taip, 
lyg būtų užšauta, bet atidžiau įsižiūrėjus paaiškėjo, kad mechanizmas neužfik- 
suotas. 

Vartai tau atviri, bet privalai paskubėti. 

Jis pakėlė akis į „Rojaus vartus“, žibančius anapus aptvaro. Jei Ignacijus tik- 
rai paliko milžiniškas duris nerakintas, jas tereikės stumtelti. Tačiau kaip pras- 
mukti vidun, į save neatkreipiant aikštėje esančių žmonių, įskaitant policininkus 
ir katedros sargus, dėmesio? 

— Pažvelkit! — ūmai greta ėmė klykti moteris. — Jis tuojau šoks! — siau- 
bo sklidinu balsu pridūrė. — Ana ten, varpinėje! 

Nusigręžęs nuo durų Lengdonas suprato, kad gerklę paleido... Siena. Sto- 
vėdama už penkių jardų ji spiegė: 

— Ten, aukštai! Ruošiasi šokti žemyn! 

Visų akys smigo į viršutinę varpinės dalį. Netoliese stovintys žmonės prisi- 
merkę baksnojo smiliais ir šūkavo vienas kitam: 

— Kažkas ketina šokti apačion?! 

— Kur? 

— Aš jo nematau! 

— Ten, kairėje?! 

Prireikė vos kelių sekundžių, kad aplinkui besibūriuojančius turistus per- 
lietų panikos banga ir jie taip pat įsispoksotų į Džoto varpinę. Baimė nuvilnijo 
per minią kaip liepsnos išdžiūvusiu žolynu, kol pagaliau visi aikštėje perkreipė 
kaklus, įbedė žvilgsnius viršun ir suskato rodyti pirštais. 

Virusinė rinkodara, pagalvojo Lengdonas suvokęs, kad jie teturi kelias aki- 

mirkas. Kaipmat griebėsi už vartų, atidarė juos ir drauge su prilėkusia Siena nėrė 
į priešingą užkardos pusę. Užvėrę vartus abu atsigrįžo į penkiolikos pėdų aukš- 
čio bronzines duris. Širdyje melsdamasis, kad teisingai perprato Ignacijaus Žinią, 
Lengdonas įsirėmė į masyvią plokštę ir, kiek leido jėgos, kojomis atsistūmė nuo 
žemės. 

Iš pradžių nieko neįvyko, bet netrukus gremėzdiška durų dalis krustelėjo. 
Jos tikrai neužrakintos! Kai „Rojaus vartus“ praskyrė pėdos pločio spraga, Sie- 
na nedelsdama šonu prasibrovė pro tarpdurį. Lengdonas nusekė pavymui ir pro 
siaurą ertmę įsiskverbė į baptisterijos tamsą. 

Jiedu bendromis jėgomis pastūmė duris priešinga kryptimi, ir masyvūs 
„Rojaus vartai“ užsitrenkė. Lauke vyraujantis šurmulys bei chaosas akimoju pra- 
nyko, juos apgaubė tyla. 

Siena mostelėjo į tašą, nukeltą nuo laikiklių abipus durų ir padėtą ant grindų. 

— Matyt, čia pasidarbavo Ignacijus, — tarė. 

Jie griebė skersinį ir perkėlė jį atgal ant gembių, tokiu būdu užrakindami 
„Rojaus vartus“... saugiai užsibarikaduodami viduje. 

Gan ilgai Lengdonas ir Siena stovėjo netardami nė žodžio, atsirėmę į du- 
ris, mėgindami atgauti kvapą. Palyginti su aikštės erzeliu, bažnyčioje viešpatavo 
dangiška ramybė. 


Žmogus su „Plume Paris“ akiniais smelkėsi kiaurai minią, artėjo prie Šv. Jono 
baptisterijos ir sykiu stengėsi nekrcipti dėmesio į aplinkinius, neramiai besidai- 
rančius į kruvinus jo spuogelius. 

Išbertas vyras pasiekė bronzines duris, už kurių,; pagalbą pasitelkdami gud- 
rybę, pranyko Robertas Lengdonas su blondine; iš vidaus nuleidžiamo skląsčio 
dunkstelėjimas buvo girdėti netgi lauke. 

Pro čia nepeisiu. 

Aikštėje viskas pamažu grįžo į savas vėžes. Turistams, kurie tikėjosi pa- 
matyti savižudį, atsibodo žiopsoti aukštyn. Niekas apačion nešoks. Jie pajudėjo iš 
vietos. 

Odą graužė niežulys, bėrimas išplito. Patino ir įtrūko netgi pirštų galiukai. 
Vyriškis įkišo rankas į kišenes, kad liautųsi nagais zulinti kūną. Ratu sukant apie 
aštuonšonį pastatą ir ieškant kitų durų, krūtinė nepaliaujamai tvinkčiojo. 

Vos užėjus už kampo, Adomo obuolį nutvilkė aštrus skausmo dūris, ir jis 


suvokė, kad vėl ėmė kasytis. 

| Liono legendos, įžengus į Šv. Jono baptisteriją, tiesiog fiziškai neįmanoma 
nepažiūrėti viršun. Šioje salėje Lengdonas lankėsi daug kartų, bet vis vien 
pajuto mistišką erdvės trauką, kuri privertė pakelti akis į lubas. 

Baptisterijos aštuonkampis skliautas buvo išplitęs per aštuoniasdešimt 
pėdų. Jis blykčiojo ir mirguliavo lyg nuklotas žarijomis. Šviesą nelygiai atspin- 
dėjo blizgantis, gintarinis auksinis paviršius, daugiau nei milijonas sma/ti, arba 
glazūrinių dalelių, — kaip stiklas glotnių, kvarcinių, miniatiūrinių mozaikos ele- 
mentų, — sulipdytų šešiais koncentriniais apskritimais su pavaizduotomis sce- 
nomis iš Biblijos. 

Tviskančiam viršutiniam interjero segmentui atšiauraus dramatizmo sutei- 
kė dienos šviesa, pro centrinę apskritą angą — kaip ir Romos panteone, — skro- 
džianti tamsą. Negana to, pro aukštose, giliose nišose įstiklintus langelius smigo 
spindulių pluoštai, tokie siauri, kad jie atrodė bemaž materialūs, tarsi nuolat kin- 
tančiais kampais įremiamos statybinės sijos. 

Su Siena slinkdamas giliau į patalpą, jis žvilgsniu aprėpė legendinę mozai- 
ką — daugiasluoksnį rojaus ir pragaro vaizdą, labai panašų į aprašytąjį „Dieviš- 
kojoje komedijoje“. 

Dantė Aligjeris visa tai regėjo vaikystėje, pamanė Lengdonas. Sėmėsi įkvėpimo 
Iš aukštybių. 

Jis nukreipė akis į centrinę mozaikos dalį. Virš altoriaus kybojo dvidešimt 
septynių pėdų ūgio Jėzus Kristus, teisiantis išganytuosius ir pasmerktuosius. 

Jėzui iš dešinės būriavosi teisieji, iš Jo priimantys amžinojo gyvenimo do- 
vaną. 

Kairėje kamavosi akmenimis apmėtomi, ant baslių pamaunami ir čirškina- 
mi, įvairiausių padarų ėdami nusidėjėliai. 

Kankynėms vadovavo gigantiškas Liuciferis, žmogieną ėdantis siaubingas 
žvėris. Lengdonas krūptelėdavo kiekvieną sykį, kai išvysdavo nelabojo figūrą, 
kuri prieš septynis šimtmečius smaksojo į jaunąjį Dantę Aligjerį, gąsdino ber- 
niuką ir vėliau paskatino spalvingai aprašyti, kas slypi paskutiniame pragaro rate. 

Šiurpioje mozaikoje raguotas velnias rijo žmogų. Aukos kojos kyšojo šėto- 
nui iš nasrų kaip Dantės Maleboldžėje žemyn galva iki pusės palaidotų nuodė- 
mingųjų galūnės. 

Lomperador del doloroso regno, Lengdonui į galvą dingtelėjo žodžiai iš „IDie- 
viškosios komedijos“. Va/dovas karalystės varganos. 

Nuo Belzebubo ausų rangėsi dvi milžiniškos gyvatės, taip pat kemšančios 
nusidėjėlius, todėl susidarė įspūdis, kad šėtonas turi tris galvas, kaip nupasako- 
ta paskutinėje „Pragaro“ giesmėje. Lengdonas ėmė naršyti atmintį ir prisiminė 
vaizduotę žadinančius posmų fragmentus. 

Jis buvo (o stebuklas!) trimis veidais... trys jo žiotys trykšėjo seilėm, skęstančiom 
kraujuos... po šmėklą laike burnos jo besotės... tr maigė tarsi mintuvai linus. 

Lengdonas žinojo, kad trisluoksnis Liuciferio blogis kupinas simbolinės 
reikšmės: jis suteikė idealią atsvarą Šventosios Trejybės didybei. 

Žvilgsniu varstydamas klaikų reginį profesorius bandė įsivaizduoti, kaip 
mozaika paveikė jaunąjį Dantę, kuris daugelį metų lankydavosi baptisterijoje, 
dalyvaudavo pamaldose ir melsdamasis matydavo iš viršaus dėbsantį šėtoną. Nū- 
nai širdyje krebždėjo bjaurus pojūtis, kad demonas žiūri tiesiai į 77. 

Lengdonas skubiai nusisuko į antro aukšto balkoną bei stovimų vietų ga- 
leriją, — moterims tik iš ten leisdavo stebėti krikštijimą, — ir į pakibusį antipo- 
piežiaus Jono XXIII kapą, kuriame gulintis kūnas kabarojo ant sienos nelyginant 
urve įsikūręs gyvis arba iliuzionisto pastangomis levituojantis žmogus. 

Jis leido akims nuslysti puošniomis grindų plytelėmis, — daug kas manė, 
kad jos užuominomis byloja apie viduramžių astronomiją, — įmantriais juodos 
ir baltos spalvų raštais, kol galiausiai įsispitrijo į patalpos vidurį. 

Antai ir ji, sau tarė žinodamas, kad trylikto amžiaus antroje pusėje kaip tik 
toje vietoje buvo pakrikštytas Dantė. 

— Kai grįšiu pasipuošti vainiku... ten, kur gavau kadaise krikštą didį, — 
tuščioje erdvėje nuaidėjo Lengdono balsas. 

Sieną apėmė nerimas, kai dirstelėjo į centrinę bažnyčios dalį, kurią parodė 
amerikietis profesorius. 

— Bet... ten nieko nėra. 

— Jau nebe. 

Prieš save jie tematė aštuonkampę rausvai rudą grindų dangą. Puošnų raštą 
sudarkęs, keistai vienspalvis plotas priminė didžiulį skylės lopinį, nors, ticsą sa- 
kant, toks jis ir buvo. 

Lengdonas paaiškino, kad autentiškosios krikštyklos funkcijas atliko bap- 
tisterijos viduryje įrengtas aštuonšonis baseinas. Mūsų laikais dvasininkai semia 
pašventintą vandenį iš dubenių, iškeltų aukštai virš grindų, bet senovėje jie nau- 


dodavosi giliais įdubimais, savotiškomis versmėmis arba šaltiniais, šiuo atveju 

giliu telkiniu, į kurį nugramzdindavo apeigų dalyvius. Įdomu, kaip skambėjo 
akmeninė salė, mąstė Lengdonas, kai iš baimės pratrūkdavo klykti jaunikliai, 
patalpos centre panardinami į ledinį vandenį. 

— Krikštijimai būdavo šalti ir bauginantys, — pasakė jis. — Tikri įšven- 
tinimai. Net pavojingi. Dantė teigė sykį šokęs į duburį, kad išgelbėtų skęstantį 
vaiką. Šiaip ar taip, šešioliktame amžiuje senąją krikštyklą uždengė. 

Akivaizdžiai susirūpinusi Siena žvilgsniu pašaudė į bažnyčios interjerą. 

— Bet jei Dantės krikštyklos nebeliko... tuomet kur Ignacijus paslėpė 
kaukę? 

Lengdonas puikiai suvokė, kas jai neduoda ramybės. Erdvioje salėje nestigo 
slėptuvėms tinkamų vietų — už kolonų, statulų, kapų, pric altoriaus, netgi ant- 
rame aukšte. 

Tačiau jis visiškai užtikrintai atsisuko į duris, pro kurias jiedu ką tik įžengė. 

— Ieškoti reikėtų pradėti nuo ten, — pareiškė durdamas pirštu į dešinę nuo 
„Rojaus vartų“. 

Ant platformos, iškilusios už dekoratyvinės užtvaros, stūksojo aukštas šešia- 
kampis plintas, atrodantis kaip nedidelis altorius arba apeigų stalas. Dėl įmant- 
riai išraižyto paviršiaus jis, maža to, panėšėjo į perlamutrinę kamėją. Viršų slėgė 
apytikriai trijų pėdų skersmens nublizginta medinė plokštė. 

Lengdonui patraukus objekto link, Siena neryžtingai nusekė iš paskos. Kai 
jie užlipo laipteliais ir praėjo pro apsauginę užtvarą, moteris įtempė akis, staiga 
Įsisąmonino, ką regi, ir apstulbusi sulaikė kvapą. 

Jis nusišypsojo. Būtent. Tai ne altorius ir ne stalas. Nušlifuota medinė plokštė 
dengė įdubą. 

— Krikštykla? — paklausė Siena. 

Profesorius linktelėjo. 

— Mūsų dienomis Dantę krikštytų čia. 

Jis negaišo laiko. Giliai įkvėpė ir nuleido rankas ant dangčio, pasirengęs šį 
nuimti, tuo pat metu nežymiai virpėdamas iš nekantrumo. 

Lengdonas tvirtai įsikibo į medinės plokštės kraštus, pakėlė ją, nustūmė 
nuo marmurinio plinto ir padėjo ant grindų. Tada pažvelgė į dviejų pėdų pločio 
tamsų įdubimą. 

Nuo šiurpoko vaizdo sutraukė gerklę. 


Iš šešėlių į jį žvelgė negyvos Dantės Aligjerio akys. 

| eškokite, ir rasite. 

Pasviręs virš krikštyklos pakraščio Lengdonas spoksojo į blyškiai gelsvą 
pomirtinę kaukę, į raukšlėtą, aukštyn nukreiptą veidą. Į su niekuo nesupainioja- 
mus kumpą nosį ir atsikišusį smakrą. 

Dante Aligperis. 

Nervus nemaloniai dirgino vien bedvasė poeto išraiška, tačiau jos buvimo 
vieta rodėsi kone antgamtiška. Lengdonas sekundėlę nesusigaudė, ką mato. 

Ar kaukė... blevena ore? 

Jis pritūpė ir atidžiau patyrinėjo duburį. Kelių pėdų gylio krikštykla labiau 
priminė šulinį negu seklią įdubą — stačios sienos smigo žemyn iki šešiakampio 
vandens baseinėlia. Keista, bet kaukė tarsi kabėjo pusiaukelėje iki dugno, iš karto 
virš telkinio... lyg būtų užkerėta. 

Lengdonas tik po akimirkos sumetė, kas klaidina regėjimą. Iš krikštyklos 
gelmės stiebėsi statramstis, virš vandens platėjantis į nedidelį metalinį pusdube- 
nį — galbūt dekoratyvinę trykšlę, o gal sėdynę kūdikiams, — ant kurios ir buvo 
nuleista Dantės kaukė. 

Tylėdami ir stovėdami vienas greta kito jiedu žvelgė į kampuotą, užsegama- 
me „Ziplock“ maišelyje įkalintą, sakytum dūstantųį Dantės Aligjerio veidą. Tarsi 
iš vandens išnirę poeto bruožai Lengdoną paskatino trumpam atgaivinti gąsdi- 
nantį vaikystės potyrį — prisiminti, kaip jis užstrigo šulinyje ir apimtas nevilties 
stebeilijosi į dangų. 

Iš galvos išgujęs nemalonias mintis profesorius susilenkė ir griebė kaukę už 
kraštų, ties kuriais turėjo stirksoti Dantės ausys. Pagal šiuolaikines normas vei- 
das buvo smulkus, bet senovinis gipsas pasirodė besąs sunkesnis nei jis tikėjosi. 
Lengdonas lėtai sužvejojo kaukę ir pakėlė aukštyn, kad drauge su Siena galėtų 
atidžiau ją patyrinėti. 

Net ir įsupta į permatomą plastiką kaukė buvo neįtikimai tikroviška. Šla- 
pias gipsas įamžino kiekvieną poeto veido raukšlelę ir detcktą. Neskaitant vidu- 
riu nudrykusios senos trūkio linijos, jos būklė atrodė ideali. 

— Apversk ją, — sušnibždėjo Siena. — Patikrink kitą pusę. 

Lengdonas ketino tuo užsiimti nelaukdamas raginimų. Palazzo Vecchio ap- 
saugos kameros nufilmavo, kaip jiedu su Ignacijumi kažką aptiko kitoje kaukės 
pusėje — kažką tokio įdomaus, kad abu vyrai apleido rūmus pasiglemžę artetaktą. 

Jis perkėlė kaukę į dešiniąją ranką, nuleido veidu į delną — atsargiai, kad 
trapaus gipsinio objekto neišmestų ant žemės, — ir apžiūrėjo užpakalinę pusę, 
glotnią ir plyną, kitaip nei gruoblėti Dantės bruožai. Kaukė nebuvo skirta ne- 
šioti, todėl jos nugarėlę užliejo gležnam artefaktui tvirtumo suteikiančiu papil- 
domu gipso sluoksniu, kuris kietėdamas virto it sriubos lėkštė įdubusiu lygiu 
paviršiumi. 

Lengdonas nenumanė, ką išvys apvertęs objektą, bet tikrai nesitikėjo, kad 
nepamatys... 

Nieko. 

Visiškai nieko. 

Vien tik glodžią lygumą. 

Siena irgi sumišo. 

— Gipsas švarus, — šnipštelėjo ji. — Ką gi jūs su Ignacijumi pastebėjote? 

Neturiu nė menkiausio supratimo, mintyse atsakė Lengdonas įtempdamas 
plastiką, kad vaizdas taptų ryškesnis. Čia nieko nėra! Jis iškėlė kaukę priešais 
spindulių pluoštą ir staiga netoli viršutinės dalies lyg ir įžvelgė dėmelę — Dantės 
kaktoje nutįsusią liniją. 

Natūralus trūkumas? O gal... kitkas? Jis bemat apsisuko ir pamojo į marmu- 
rinę plokštę, vyriais pritvirtintą prie sienos. 

— Užmesk akį vidun, — liepė Sienai. — Galbūt rasi rankšluosčių. 

Ji nutaisė skeptišką išraišką, bet pakluso ir atidarė slaptą spintelę, kurioje 
aptiko krikštykloje vandens lygį kontroliuojantį vožtuvą, virš telkinio įtaisyto Ži- 
binto jungiklį ir... lininių šluostų stirtą. 

Moteris nustebusi atsigrįžo į Lengdoną, bet po pasaulį daug keliavęs ir 
gausybę bažnyčių aplankęs profesorius žinojo, kad prieš ritualus dvasininkams 
paliekami atsarginiai vys/yk/ai — kūdikių šlapimo pūslės į krikštijimą visur rea- 
guodavo nenuspėjamai. 

— Gerai, — tarė jis, nužvelgęs rankšluosčius. — Palaikyk kaukę. 

Lengdonas švelniai perleido gipsinį objektą bendražygei ir ėmėsi darbo. Iš 
pradžių jis pakėlė šešiakampį dangtį, užstūmė medinę plokštę ant krikštyklos 
ir jai sugrąžino apeigų stalo pavidalą. Tuomet griebė porą lininių rankšluosčių 
ir išskleidė juos kaip staltieses. Galų gale paspaudė jungiklį — virš galvos už- 
sižiebė žibintas, apšviesdamas krikštijimo zoną ir audiniais nuklotą paviršių. 

Siena atsargiai padėjo artefaktą ant drobės, Lengdonas savo ruožtu čiupo 
dar porą šluostų, kuriais lyg orkaitės pirštinėmis ištraukė kaukę iš „Ziplock“ 


maišelio, pasistengęs jos neliesti plikomis rankomis. Po sekundės žibintas nu- 

tvieskė apnuogintą Dantės veidą tarytum ant operacinio stalo užmigdyto ligonio 
galvą. 

Skaisčioje šviesoje kaukės faktūra dar smarkiau dilgino nervus; išblukęs 
gipsas paryškino odos raukšleles bei nelygumus. Negaišdamas laiko Lengdonas 
stvėrėsi pirštinių pakaitalo ir apvertė objektą veidu į krikštyklos dangtį. 

Laiko tėkmė, regis, gerokai menkiau paveikė užpakalinę artefakto dalį — ji 
buvo švari ir balta, o ne apmusijusi ir pageltusi. 

Sugluminta Siena pakreipė galvą ant šono. 

— Ar tik šita pusė nėra naujesnė? 

Lengdonas, be abejo, nemanė, kad atspalviai taip skirsis — visgi abi pusės 
turėjo būti vienodo amžiaus. 

— Kaltas netolygus senėjimas, — paaiškino jis. — Kaukės nugarėlę priden- 
gė stendas, todėl saulės šviesa jai nedarė jokio poveikio. — Lengdonas priminė 
sau, kad jam pačiam vertėtų naudotis dvigubai kokybiškesniu kremu nuo saulės 
spindulių. 

— Luktelk. — Siena pasviro arčiau rankšluosčiais apkloto dangčio. — Žiū- 
rėk! Kaktoje! Štai ką judu su Ignacijumi pastebėjote. 

Lengdono akys nuslinko baltu paviršiumi ir sustingo ties dėme, kurią įžiū- 
rėjo pro plastikinę plėvę — ties blausia horizontalia kažkokių ženklų gija. Dabar, 
plieskiant žibintui, jis puikiai matė, kad linija... žmogaus rankų darbo. 

— Čia... užrašas, — bemaž springdama sušnabždėjo Siena. — Bet... 

Jis tiriamai apžiūrėjo eilutę rusvai geltonų blyškių raidžių, įmantriu šriftu 
parašytų gipse. 

— Tik 71442 — kone piktai paklausė moteris. 

Lengdonas jos beveik negirdėjo. Kas tai padarė? — suskato spėlioti. Dantės 
epochoje gyvenęs žmogus? Vargu bau. Antraip koks nors meno istorikas būtų pa- 
stebėjęs raides per valymo arba restauravimo procedūrą, ir naujiena būtų plačiai 
pasklidusi. 

Į galvą šovė mintis apie gerokai labiau tikėtiną autorių. 

Bertranas Zobristas. 

Kaip artefakto šeimininkas, jis galėjo privačiai apžiūrinėti kaukę kada tik 
užsimanęs. Galėjo niekam nežinant parašyti tekstą ant nugarėlės ir grąžinti eks- 
ponatą į antikvarinį stendą. Kaukės savininkas, sakė Marta, netgi draudžia mūsų 
personalui atidaryti vitriną be jo leidimo. 


Lengdonas skubiai išdėstė savo teoriją. 

Siena aiškiai pritarė logiškoms prielaidoms, tačiau jai susirūpinimą kėlė 
perspektyvos. 

— Kažkokia nesąmonė, — paskelbė nenustygdama vietoje. — Jei Zobristas 
tikrai kai ką slapta įrašė užpakalinėje artefakto pusėje ir pasirūpino sukurti pro- 
jektorių, kuris nurodytų pomirtinę kaukę... kodėl jis nepaliko reikšmingo praneši- 
mo? Juk šitas beprasmiškas! Mes kiaurą dieną ieškojome kaukės ir va ką radome? 

Profesorius vėl sutelkė dėmesį į trumpą žinią, sudarytą vos iš septynių rai- 
džių. Reikia pripažinti, ji tikrai rodėsi betikslė. 

Nenuostabu, kad Siena nusivylusi. 

Tačiau Lengdoną užvaldė atradimų nuojautos kurstomas pažįstamas jau- 
dulys, nes jis akimoju suvokė, kad šios septynios raidės atskleis, kokių veiksmų 
imtis toliau. 

Be kita ko, šnerves kutcno gerai žinomas, nuo kaukės atsiduodantis silpnas 
kvapas, kuris paaiškino, kodėl užpakalinis gipso sluoksnis kaip reikiant baltesnis 
už priešakinį... ir skirtumas neturėjo nieko bendra su senėjimu arba saulės švicsa. 

— Nesuprantu, — tarė Siena. — Raidės vienodos. 

Lengdonas ramiai linktelėjo vis dar tyrinėdamas septynias tapačias raides, 
kaligrafiškai užrašytas vidinėje Dantės kaktos pusėje. 


PPPPPPP 


— Septynios P, — burbtelėjo Siena. — Kaip dabar mums elgtis? 
Nusišypsojęs Lengdonas pasisuko į moterį. 

— Kaip nurodo žinutė. 

Siena išpūtė akis. 

— Septynios P yra... žinu/ė? 

— Aha. — Jis išsišiepė plačiau. — Ir lengvai suvokiama, jei tik esi nagrinė- 


jusi Dantės kūrybą. 


Netoli Šv. Jono baptisterijos stoviniuojantis kaklaraištį pasirišęs žmogus 
nosine apsivalė pirštų nagus ir atsargiai pašluostė kaklo spuogelius. Nepaisyda- 
mas akis svilinančio graužimo jis šnairavo į savo tikslą. 

Į] bažnyčios lankytojams skirtą įėjimą. 

Prie durų rūkė trumpą sportinę striukę dėvintis pailsęs gidas, kuris nuo sta- 
tinio vijo turistus, matyt, nesugebančius iššifruoti europietiška maniera parašyto 


darbo laiko. 

APERTURA 13.00—17.00. 

Išbertas vyriškis dirstelėjo į rankinį laikrodį. Dvi minutės po dešimtos ryto. 
Baptisterijos durys atsidarys po trijų valandų. Minutę kitą pažiopsojęs į gidą, 
jis galiausiai apsisprendė. Iš ausies iškrapštė ir kišenėje paslėpė auksinę smeigę. 
Susiradęs piniginę patikrino jos turinį. Be įvairių kreditinių kortelių ir pluošto 
eurų, grynaisiais turėjo daugiau nei tris tūkstančius JAV dolerių. 


Laimei, gobšumas buvo tarptautinė nuodėmė. 


57 SKYRIUS 


eccatum... Peccatum... Peccatum... 

Dantės pomirtinėje kaukėje užrašytos septynios P kaipmat Lengdoną pa- 
skatino pagalvoti apie „Dieviškosios komedijos“ tekstą. Jis mintimis trumpam 
grįžo į Vieną, kur skaitė paskaitą „Dieviškasis Dantė: Pragaro simboliai“. 

— Įveikę devynis pragaro ratus, — per garsiakalbius aidėjo jo balsas, — mes 
pasiekėme Žemės centrą ir akis į akį susidūrėme su Liuciferiu. 

Lengdonas parodė seriją skaidrių su trigalvį nelabąjį vaizduojančiais meno 
kūriniais — Botičelio Mappa, Florencijos baptisterijos mozaika ir Andrejo di 
Čionio gąsdinančiu juodu demonu, kurio kailį bjaurojo tamsiai raudonas aukų 
kraujas. 

— Drauge nulipome gauruota šėtono krūtine, — pratęsė jis. — Ir kai pa- 
sikeitė traukos jėgos kryptis, išnirome iš niūrių požemių, o tada... mus užliejo 
dangus žvaigždėtas. 

Lengdonas ėmė keisti skaidres, kol įjungė anksčiau demonstruotą atvaiz- 
dą — katedroje nutapytą ikoniškąją Domeniko di Mikelino freską, kurioje Dan- 
tė stovi už Florencijos sienų. 

— Atidžiai įsižiūrėję... jūs išvysite tas žvaigždes. 

Jis pamojo į šviesuliais nusėtas, virš poeto galvos kybančias padanges. 

— Kaip matote, dausos supa Žemę devyniais koncentriniais skliautais. To- 
kia rojaus struktūra atspindi devynis pragaro ratus ir jiems suteikia atsvarą. Jau 
turbūt pastebėjote, kad Dantės kūryboje nuolat kartojasi skaičius devyni. 

Lengdonas gurkštelėjo vandens, sykiu per pauzę leido atsikvėpti žiūrovams, 
kurie leidosi į siaubingą požemių karalystę ir galop iš jos pasišalino. 

— Ištvėrę pragaro košmarus jūs nekantraujate judėti rojaus link. Deja, 


Dantės pasaulyje įvykiai klostosi gerokai sudėtingiau. — Jis teatrališkai atsidu- 

so. — Norėdami pakilti į rojų, mes privalome užkopti į kalną — ir tiesiogine, ir 
perkeltine prasme. 

Lengdonas parodė į Mikelino paveikslą. Už Dantės ties horizontu stūksojo 
dangų siekiantis kūgio formos kalnas. Šlaitą supo — devynis kartus — spiralinis 
takas, kuris siaurėjančiomis pakopomis vedė keteros link. Aukštyn sliūkino kan- 
čios prislėgtos, savo nuodėmes išperkančios nuogos figūros. 

— Antai Skaistyklos kalnas, — paskelbė jis. — Nelaimei, iš pragaro gelmių 
į rojaus puikybės viršūnę galima nusigauti tik šiuo varginančiu devynžiedžiu ke- 
liu. Jūs regite lipančias atgailaujančias sielas... už konkrečią nuodėmę kiekvienai 
tenka sumokėti atitinkamą kainą. Pavyduoliai kopia užsiūtomis akimis, kad ne- 
trokštų svetimo; išdidieji ant nugarų neša didžiulius akmenis, todėl velka kojas 
žemai ir nuolankiai susilenkę; apsirijėliai eina bc maisto ir vandens, kęsdami 
baisų alkį; palaidūnai žengia per liepsnas, juos apvalančias nuo geismo kaitros. — 
Lengdonas po pauzės pridūrė: — Bet pricš sulaukdami didžios privilegijos kilti 
kalnu ir išpirkti nuodėmes pirmiausia privalote kreiptis į šitą veikėją. 

Jis pakeitė skaidres, ir ekrane nušvito išdidinta Mikelino kūrinio dalis — 
Skaistyklos kalno papėdėje ant sosto įsitaisęs sparnuotas angelas, o ties jo kojo- 
mis lūkuriuojantys atgailautojai, kol jiems bus suteiktas leidimas ropštis šlaitu. 
Angelas rankoje laikė ilgą kardą ir ašmenų galu, regis, badė pirmojo eilėje veidą. 

— Kas žino, ką angelas daro? — garsiai paklausė Lengdonas. 

— Bando perdurti žmogaus smegeninę? — kažkas išdrįso spėti. 

— Ne-c. 

Nuskambėjo kitas šūksnis: 

— Bando perdurti akį? 

Lengdonas pakratė galvą. 

— Dar kas nors? 

Iš auditorijos gilumos atsklido tvirtas balsas: 

— Rašo ant kaktos. 

Jis nusišypsojo. 

— Kažkas salės gale, rodos, išmano Dantės kūrybą. — Lengdonas vėl mos- 
telėjo į paveikslą. — Taip, iš pirmo žvilgsnio susidaro įspūdis, kad angelas ketina 
perverti vargšelį, bet iš tiesų, pasak Dantės teksto, skaistyklos sargas kardo smai- 
galiu kai ką skrebena ant atvykėlių kaktos. „Ką tiksliai?“ — paklausite jūs. 

Dėl vaizdo patylėjęs jis pridūrė: 

— Keista, bet angelas septynis sykius užrašo tą pačią raidę. Ar kas žino, 
kokia raide angelas septynis kartus pažymi Dantės kaktą? 

— P! — Klausytojų būryje pasigirdo balsas. 

Lengdonas vyptelėjo. 

— Teisingai. Raide P. Ji reiškia peccažum, arba „nuodėmę“, jei išverstume 
žodį iš lotynų kalbos. Septyni kartai simbolizuoja Sepžem2 Peccata Mortalia, kitaip 
tariant... 

— Septynias mirtinas nuodėmes! — jį nutraukė kito žmogaus šūksnis. 

— Tiesiai į dešimtuką. Taigi išpirkti savo nuodėmes galima tik įveikus visas 
skaistyklos pakopas. Sulig kiekvienu lygiu angelas nuo jūsų kaktos nubraukia 
po vieną B, ir jūs pasiekiate viršų atsikratęs septynių peccatum... apvalęs sielą nuo 
ydų. — Jis mirktelėjo. — Toji vieta ne be priežasties vadinama skaistykla. 

Išniręs iš savo minčių Lengdonas pamatė, kad prie krikštyklos stovinti Sie- 
na nuo jo neatplėšia akių. 

— Septynios P? — pakartojo moteris, priversdama bendražygį grįžti į dabar- 
tį ir pamodama į pomirtinę kaukę. — Sakai, čia pranešimas? Kokie jo nurodymai? 

Profesorius skubiai išklojo apie Skaistyklos kalną, kaip jį įsivaizdavo Dantė, 
ir apie P raides, simbolizuojančias septynias mirtinas nuodėmes, paaiškino, kaip 
jas nusitrinti nuo kaktos. 

— Būdamas fanatiškas Dantės gerbėjas, — baigdamas tarė, — Bertranas 
Zobristas, aišku, žinojo, kad prieš pakylant į rojų reikia nusigremžti visas P. 

Sienos veidą iškreipė skeptiška mina. 

— Tavo manymu, Bertranas užrašė raides norėdamas, kad jas... tiesiogine 
žodžio prasme nuvalytume nuo kaukės? Štai ką turėtume daryti? 

— Nors prielaida atrodo... 

— Robertai, kas iš to, jei pašalinsime raides?! Mums beliks tuščias artefakto 
paviršius. 

— Galbūt. — Lengdonas ją apdovanojo viltinga šypsena. — O gal ir ne. 
Manau, čia yra šis tas daugiau nei matyti iš pirmo žvilgsnio. — Jis bedė pirštu 
į kaukę. — Atsimeni, sakiau, kad užpakalinė jos pusė šviesesnė dėl netolygaus 
senėjimo? 

— Taip. 

— Aš tikriausiai apsirikau. Spalvų skirtumas per ryškus, o nugarėlė turi 
dantis. 

— Ką? 

Lengdonas parodė, kad užpakalinė dalis šiurkštesnė nei priešakinė... ir rupi 
it švitrinis popierius. 

— Meno pasaulyje toks grublėtumas vadinamas dantimis. Dailininkai 
mėgsta tapyti ant jų sluoksnio, nes prie paviršiaus geriau limpa dažai. 

— Nesuprantu, kur lenki. 

Lengdonas vėl išsišiepė. 

— Ar žinai, kas yra gipsinis gruntas? 

— Be abejo. Tapytojai juo gruntuoja drobes ir... — ji prikando liežuvį suvo- 
kusi, ką profesorius bando pasakyti. 

— Tavo tiesa. Dailininkai pasirūpina dantytu baltu paviršiumi arba uždažo 
nepageidaujamus kūrinius, jeigu nori iš naujo pasinaudoti drobe. 

Sieną apėmė jaudulys. 

— Manai, kad Zobristas gipsiniu gruntu padengė pomirtinę kaukę? 

— Taip galima paaiškinti, iš kur atsirado dantys ir šviesesnis atspalvis. Ir 
kodėl jam maga, kad nutrintume septynias P. 

Paskutiniai Lengdono žodžiai ją suglumino. 

— K3 užuodi? — jis kilstelėjo artefaktą tarytum Komuniją siūlantis kunigas. 

Moteris atšlijo susigūždama. 

— Gipsinis gruntas dvokia peršlapusiu šunimi? 

— Ne kiekviena jo rūšis. Paprastas atsiduoda kreida. Šlapiu šunimi trenkia 
akrilinis. 

— Kitaip sakant?.. 

— Kitaip sakant, jis tirpsta vandenyje. 

Siena bemat įsikibo į šešiakampį medinį dangtį, perpus nustūmė jį nuo ert- 
mės, griebė naują rankšluostį ir panardino į krikštyklos vandenį. Paskui varvantį 
audinį įteikė Lengdonui. 

— Tuo užsiimti derėtų tau. 

Lengdonas padėjo kaukę veidu į delną ir dešiniąja ranka suėmė šlapią lini- 
nio audeklo atraižą. Nupurtė vandenį ir atsargiai sudrėkino septynias P. Smiliu- 
mi keletą kartų patekšenęs vidinę Dantės kaktos pusę, trumpam nugramzdino 
šluostą į krikštyklą ir pratęsė darbą. Juodas rašalas pamažu bluko. 

— Gipsinis gruntas tirpsta, — džiugiai šūktelėjo jis. — Nusivalo ir raidės. 

Atlikdamas procedūrą trečią kartą, Lengdonas suskato dudenti pamaldžiu, 
niauriai monotonišku balsu, kuris aidu atsimušė nuo baptisterijos sienų: 

— Viešpats Jėzus Kristus krikštu išlaisvino jus iš nuodėmės ir per vandenį 
bei Šventąją Dvasią atvedė į naują gyvenimą. 

Sprendžiant iš žvilgsnio, Sienai dingojos, kad jis neteko vieno šulo. 

Profesorius patraukė pečiais. 

— Nusprendžiau, kad tokia kalba tinka prie aplinkybių. 

Ji pavartė akis ir sutelkė dėmesį į kaukę. Lengdonui drėkinant gruntą, po 

baltu paviršiumi ryškėjo gelsvas autentiškojo gipso atspalvis, kurį jis ir tikėjosi 
pamatyti senoviniame objekte. Kai pranyko paskutinė P, Lengdonas sausu lino 
audiniu apvalė šluostytą plotelį ir iškėlė artefaktą priešais Sieną. 

Moteris garsiai aiktelėjo. 

Kaip Lengdonas numanė, gruntas tikrai kai ką slėpė — antrą dailyraščio 
sluoksnį, aštuonias raides, juoduojančias ant blyškiai geltono gipso. 


Bet šįkart iš jų susiformavo žodis. 


58 SKYRIUS 


| šmanymo“? — nustebo Siena. — Aš nesuprantu. 
)) Man irgi niekas neaišku. Lengdonas įdėmiai tyrinėjo žodį, išnirusį iš 


po septynių P, užrašytą vidinėje Dantės kaktos dalyje. 
išmanymo 


— Ar tai... pragaro išmanymas? — paklausė ji. 

Kas ten žino. Lengdonas pakėlė akis į lubų mozaiką, į Liuciferį, kuris Žiau- 
mojo nelaimingas sielas, niekad neturėjusias galimybės išpirkti nuodėmes. Koks 
išmanymas turimas omeny? Žodis atrodė beprasmiškas. 

— Jei neklystu, čia ne viskas. — Siena perėmė kaukę ir atidžiai ją nužvelgė. 
Po akimirkos sulinkčiojo galva. — O taip... matai žodžio galus? Jį supa tekstas. 

Vėl įsižiūrėjęs į artefaktą Lengdonas atkreipė dėmesį į blausius šešėlius, 
kuriuos abipus „išmanymo“ pridengė drėgnas gruntas. 

Siena nekantriai stvėrė lininį audinį ir aplink žodį suskubo valyti gipso 
sluoksnį, kol pasirodė kaukės išlinkyje įrašyta frazė. 


O, jūs, kuriems išmanymo netrūko 


Lengdonas tyliai sušvilpė. 

— „O, jūs, kuriems išmanymo netrūko... praskleiskit šydą tų eilių keistų... 1r 
žuilgtelkii giliau jūs trupučiuką.“ 

Ji išplėtė akis. 

— Ką sakei? 


— Padeklamavau vieną iš garsiausių Dantės „Pragaro“ posmų, — džiugiai 

atsiliepė profesorius. — Poetas ragina protingesnius skaitytojus ieškoti išminties, 
paslėptos slėpiningame jo kūrinyje. 

Per paskaitas apie simbolizmą literatūroje Lengdonas dažnai cituodavo šią 
cilutę, turbūt geriausiai iš visų pavyzdžių parodančią autorių, kuris lyg paklaikęs 
mostaguoja rankomis ir šūkauja: „Ei, skaitytojai! Čia užslėpta simbolinė reikšmė!“ 

Siena dar energingiau patrynė kaukės nugarėlę. 

— Atsargiau! — perspėjo Lengdonas. 

— Tu neapsirikai, — pasakė ji uoliai zulindama gruntą. — Va, ir likusi 
Dantės citata — žodis į žodį. — Siena į krikštyklą įmerkė rankšluostį ir jį pra- 
skalavo. 

Atleisk mums, šventasis Jonai, pamanė Lengdonas, su nerimu stebėdamas, 
kaip nuo gipso vanduo tampa drumstas. Jis jautėsi nesmagiai, kad vietoj kriauk- 
lės tenka naudotis pašventinta vieta. 

Moteris iš vandens ištraukė varvantį šlaputėlį audinį, bet jo beveik negręžė. 
Kaukės vidurį ėmė švarinti staigiais sukamaisiais judesiais tartum šluostydama 
sriubos dubenį. 

— Siena, — priekaištingai perspėjo Lengdonas, — juk tai senovinis... 

— Tekstas dengia visą užpakalinę kaukės dalį! — pareiškė ji brūžindama 
vidinę Dantės veido pusę. — Parašytas... — nuščiuvusi pakreipė galvą kairėn ir 
suktelėjo artefaktą dešinėn, lyg mėgindama kažką įstrižai perskaityti. 

Siena baigė gremžti gruntą ir sausu rankšluosčiu apvalytą kaukę nuleido 
priešais amerikietį profesorių, kad jie abu galėtų patyrinėti rezultatą. 

Lengdonas ne iš karto susigaudė, ką regis. Išriestą paviršių margino daugiau 
nei penkiasdešimt žodžių. Nuo viršaus, nuo „O, jūs, kuriems išmanymo netrūko", 
kurioje apvirto aukštyn kojomis, tuomet kairiuoju šonu grįžo iki pradžios ir pa- 
kartojo kelią, tik truputėlį mažesniu ratu. 

Sakinių linija nemaloniai priminė Skaistyklos kalną supantį, rojaus link 
sraigtiškai kylantį taką. Lengdono viduje tūnantis simbologas akimoju identi- 
fhikavo figūrą. Paga/ laikrodžio rodyklę vingiuojanti, simetriška Archimedo spiralė. 
Negana to, jis išvydo pažįstamą skaičių — pastebėjo, kiek įvijų sudaro tekstą, 
pradedant „O“ ir baigiant viduryje padėtu tašku. 

Devynios. 

Lengdonas kone sulaikęs kvapą ėmė lėtai sukioti kaukę ir skaityti įrašą, 


kurio gija rangėsi įgaubtu paviršiumi, artėdama prie centro. 

— Pradžia pažodžiui atkartoja posmą iš Dantės poemos, — tarė Lengdo- 
nas. — „O, jūs, kuriems išmanymo netrūko, praskleiskit šydą tų eilių keistų... ir 


žvilgtelkit giliau jūs trupučiuką.“ 


— Kaip kitkas? — paklausė Siena. 

Jis pakratė galvą. 

— Nemanau. Ritmas išlaikytas panašus, bet tokių „Dieviškosios komedi- 
jos“ eilių nepamenu. Rodos, kažkas nusprendė pamėgdžioti Dantės stilių. 

— Zobristas, — sušnibždėjo Siena. — Neabejotinai. 

Lengdonas linktelėjo. Jos prielaida buvo ne blogesnė už kitas. Juk pakore- 
gavęs Botičelio Mappa del! Inferno Zobristas atskleidė polinkį bendradarbiauti 
su didžiais menininkais ir pagal savo poreikius modifikuoti jų šedevrus. 

— Likusi įrašo dalis labai keista. — Jis vėl pasukinėjo kaukę, skaitydamas 
spiralinį tekstą. — Kažkas žirgams kerta galvas... išlupa aklojo kaulus. — Leng- 

donas užmetė akį į paskutinę eilutę, artefakto centre susirangiusią į skritulėlį. — 
Ir dar minimas „raudonas it kraujas telkinys“. 

Siena lankeliu išrietė antakius. 

— Kaip tavo vizijose apie žilaplaukę moterį? 

Jis vėl sulinksėjo, mąsliai žiūrėdamas į tekstą. Raudoname it kraujas telkiny... 
neatsisbindi čia dangus žvaigždetas? 

— Matai? — sušnabždėjo Siena, skaitydama virš jo peties ir pirštu besdama 
maždaug į spiralinės gijos vidurį. — Konkreti vieta. 

Lengdonas žvilgsniu susirado žodį, į kurį iš pradžių neatkreipė dėmesio. Jis 
įvardijo unikaliausią ir įspūdingiausią miestą visame pasaulyje. Profesorių nu- 
kratė šiurpas atsiminus, kad būtent ten Dantė Aligjeris užsikrėtė jį pražudžiusia 
mirtina liga. 

Venecija. 

Jiedu sekundę kitą nebyliai tyrinėjo paslaptingas eiles. Jos kėlė nerimą, 
skambėjo makabriškai ir buvo sunkiai iššifruojamos. Bet žodžiai „dožas“ ir „tel- 
kinys“ užtikrintai bylojo, kad autorius išties kalba apie Veneciją — šimtuose 
tarpusavyje susijungiančių lagūnų įsikūrusį vandeninį miestą, kuriame ne vieną 
šimtmetį karaliavo „dožais“ vadinami Venecijos valdovai. 

Kol kas Lengdonas nesuprato, apie kokią Venecijos vietą užuominomis pa- 
rašyta eilėraštyje, bet šis aiškiai ragino skaitytoją vadovautis nuorodomis. 

Klūpom prie žemės ausį jūs priglauskit ir paklausykit, kaip vanduo sruvena. 

— Liepia ieškoti požemių, — pastebėjo Siena, drauge su juo nagrinėdama 
tekstą. 

Lengdonas dirgliai sukinkavo galva ir įsigilino į kitą eilutę. 

Į savo gelmę kviečia jus paskendę rūmai... ten chbtoninė pabaisa lūkuriuoja. 

— Kokia pabaisa, Robertai? — nerimastingai pasitikslino Siena. 

— Chtoninė. Tai reiškia „gyvenanti po žeme“. 

Prieš jam pratęsiant, baptisterijoje nuaidėjo duslus atšaunamos įleistinės 
spynos barkštelėjimas. Kažkas iš lauko pusės ką tik atrakino turistams skirtą įė- 


jimą. 


— Grazie mille, — padėkojo žmogus išbertu veidu. Labai ačiū. 
Gidas nervingai kinktelėjo galva, kišenėje paslėpė penkias šimtines dolerių 
ir apsidairė, norėdamas įsitikinti, kad niekas nemato, kas čia vyksta. 


— Cingue minuti, — priminė italas ir atsargiai pravėrė duris, bet tik tiek, 

kad spuogeliais nusėtas vyriškis sugebėtų prasisprausti vidun. Po akimirkos už- 
darė nepažįstamąjį baptisterijoje ir paliko jį tyloje, kurios nedrumstė iš lauko 
sklindantys garsai. Penkios minutės. 

Iš pradžių gidas neketino gailėtis nelaimėlio, kuris teigė atvykęs net iš Ame- 
rikos su viltimi, kad jo maldos Šv. Jono krikštykloje padės išgydyti siaubingą odos 
ligą. Tačiau užuojautą pakurstė penki šimtai dolerių, pasiūlyti už galimybę kelias 
minutes vienam pabūti baptisterijoje... ir stiprėjanti baimė, kad užkrečiamos iš- 
vaizdos asmuo stoviniuos šalia dar tris valandas, ko! turistams atsivers pastatas. 

Vogčiomis įslinkęs į aštuonkampę šventovę, vyriškis instinktyviai pakėlė 
galvą aukštyn. Kad aš nusprogčiau. Tokias lubas regėjo pirmą sykį gyvenime. Iš 
viršaus į jį dėbsojo trigalvis demonas, ir žmogus skubiai nudūrė žvilgsnį į grindis. 

Aplinkui, rodės, nebuvo nė gyvos dvasios. 

Kur, velniai griebtų, jie dingo? 

Įdėmiai apžiūrinėjant patalpą, į akis krito altorius — masyvus stačiakampis 
marmuro luitas, riogsantis nišoje kitapus stulpelių užkardos, kad prie jo nelįstų 
bažnyčios lankytojai. 

Pasislėpti įmanoma tiktai už altoriaus, dėl to nekilo jokių abejonių. Juolab 
kad vienas iš nukarusių užtiesalo galų nežymiai virpėjo... tarytum kažkas būtų jį 
pakrutinęs. 


Lengdonas ir Siena tyliai gūžėsi už altoriaus. Laiko vos užteko susirinkti 
purvinus rankšluosčius, išlyginti krikštyklos dangtį ir prigriebus pomirtinę kaukę 
nerti į slėptuvę, kurioje jie ruošėsi lindėti, kol salę užtvindys turistai — tuomet 
bus galima įsilieti į minią ir išsprukti laukan. 

Šiaurinis įėjimas į baptisteriją tikrai atsivėrė, nes vidun atvilnijo aikštės gar- 
sai, bet durys po akimirkos užsitrenkė ir vėl įsivyravo tyluma. 

Staiga Lengdonas išgirdo į akmenines grindis subildėjusius žingsnius. 

Gidas? Tikrina patalpą, prieš leisdamas turistus? 

Užgesinti krikštyklos žibinto nebuvo laiko, ir dabar jis svarstė, ar gidas pa- 
stebės permainas. Greičiausiai ne. Sparčiai nužingsniavęs jų kryptimi Žmogus 
prisiartino prie altoriaus ir sustojo greta užtiesalo, per kurį persirito Lengdonas 
su Siena. 

Tylos pauzė užsitęsė. 

— Robertai, čia aš, — nuskambėjo piktas vyriškas balsas. — Žinau, kad 
esate ten. Po velnių, išlįskite ir pasiaiškinkite. 

B eprasmiška apsimesti, kad manęs nėra baptisterijoje. 

Lengdonas mostu liepė Sienai tūnoti pasislėpus ir laikyti Dantės pomir- 
tinę kaukę, kurią jis vėl įkišo į užsegamą „Ziplock“ maišą. Tada lėtai pakilo ant 
kojų. Kaip kunigas stypsodamas už baptisterijos altoriaus nužvelgė vienui vie- 
ną parapijietį — nepažįstamąjį modeliniais akiniais, gelsvai rusvais plaukais ir 
siaubingai išbertais veidu bei kaklu. Žmogus dirgliai kasėsi spuogeliais nusėtą 
pasmakrę, jo išpurtusiose akyse atsispindėjo pyktis ir sąmyšis. 

— Robertai, gal paaiškinsite, ką, po galais, čia veikiate? — griežtai paklausė 
jis perlipdamas užkardos juostelę ir žengdamas profesoriaus link. Vyriškis kalbė- 
jo amerikietiška tartimi. 

— Žinoma, — mandagiai atsiliepė Lengdonas, — tik iš pradžių prisista- 
tykite. 

Atklydėlis sustingo kaip įkaltas, jo veide nušvito nuostaba. 

— Ką? 

Vyro akys lyg ir buvo matytos... balsas irgi atrodė girdėtas. Man jau teko su 
Juo susitikti... kažkaip, kažkur. Lengdonas ramiai pakartojo klausimą: 

— Prašau pasakyti, kas csate ir iš kur aš jus pažįstu? 

Netikėdamas savo ausimis žmogus iškėlė rankas ir atmetė jas atgal. 

— Džonatanas Feris? Iš Pasaulio sveikatos organizacijos? Vyrukas, kuris jus 
išskraidino iš Harvardo universiteto? 

Lengdonas sekundę kitą mėgino suvirškinti informaciją. 

— Kodėl su manimi nesusisiekėte? — jis nagais tebegremžė raudonus ir 
pūslėtus veidą bei kaklą. — Ir kas, velniai rautų, toji moteris, su kuria atklydote 
į bažnyčią? 

Ligi tol tupėjusi Siena atsistojo greta Lengdono ir ryžtingai prabilo: 

— Daktare Feri? Aš — Siena Bruks. Kaip ir jūs dirbu gydytoja. Florencijos 
ligoninėje. Vakar profesorių Lengdoną šūviu sužeidė į galvą. Dėl retrogradinės 
amnezijos jis neįstengia jūsų atpažinti ir neprisimena, kas atsitiko per pastarąsias 
dvi dienas. Esu čia, nes bandau jam pagelbėti. 

Sienos žodžiams aidint tuščioje baptisterijoje, vyriškis pakreipė galvą į šoną, 
sakytum nepajėgdamas įsisąmoninti jų prasmės. Po sekundės nustėręs pasvirdu- 
liavo atgal ir stvėrėsi už stulpelio, kad neprarastų pusiausvyros. 


— O... o... Dieve, — sumikčiojo. — Dabar viskas aišku. 

Lengdonui bežiūrint, iš jo veido išblėso pyktis. 

— Robertai, — pašnibždomis pratarė atvykėlis, — mcs manėme... — jis 
krestelėjo galva, tartum mėgindamas į savo victas sudėlioti galvosūkio dalis, — 
... kad perėjote į kitą pusę... kad jus papirko... arba jums grasino... Visiškai nenu- 
tuokėme, kas iš tikrųjų įvyko! 

— Neskaitant manęs, jis su niekuo kitu nebendravo, — paskelbė Siena. — 
Robertas žino tik tiek, kad vakar atsipeikėjo mano ligoninėje, be to, jį bando 
nužudyti kažkokic žmonės. Ir jis mato siaubingus regėjimus — negyvėlius, 
maro aukas, gyvatės amuletą ant kaklo pasikabinusią žilaplaukę moterį, kuri 
skatina... 

— Elizabeta! — sušuko išbertas žmogus. — Daktarė Elizabeta Sinski! Ro- 
bertai, tai ji jus užverbavo mums pagelbėti. 

— Na, jeigu tai tiesa, — atsiliepė Siena, — tikiuosi, esat girdėjęs, kad ji 
pateko į bėdą? Daktarę Sinski pastebėjome įkalintą kareivių pilname furgone ir, 
kaip mums rodės, apsvaigintą vaistais. 

Vyriškis užsimerkdamas lėtai palinksėjo. Jo akių vokai buvo raudoni ir iš- 
burkę. 

— Kas nutiko jūsų veidui? — valdingai pasiteiravo Siena. 

Jis praskyrė blakstienas. 

— Atleiskit? 

— Kas jūsų odai? Kažkuo užsikrėtėte? Sergate? 

Daktaras Feris apstulbo, bet Sienos įgarsintas klausimas — nors tiesmukas, 
netgi bemaž storžieviškas, — nedavė ramybės ir Lengdonui. Šiandien jis susidū- 
rė Su apsčiai užuominų į marą, todėl paraudusios pūslėtos odos vaizdas maloniai 
nenuteikė. 

— Ne, nieko čia baisaus, — patikino vyriškis. — Dėl bėrimo kaltas pra- 
keiktas viešbučio muiliukas. Aš mirtinai alergiškas sojai, kurios aliejaus pagrindu 
gaminama dauguma kvapiųjų itališkų muilų. Kaip tikras kvailys nepasitikslinau 
sudedamųjų dalių. 

Siena su palengvėjimu atsiduso, jos pečius kaustanti įtampa ištirpo. 

— Dėkui Dievui, kad jo nevalgėte. Verčiau nukentėti nuo kontaktinio der- 
matito negu nuo anafilaksinio šoko. 

Abu nedrąsiai nusijuokė. 

— Klausykit, ar Bertrano Zobristo vardas jums ką nors reiškia? — ryžosi 
pasidomėti Siena. 


Jis suakmenėjo tarsi būtų kaktomuša įsirėžęs į trigalvį šėtoną. 

— Mes įsitikinę, kad užtikome jo pranešimą. Nurodantį kažkokią vietovę 
Venecijoje. Jums tai ką nors sako? 

Vyriškio akyse blykstelėjo paklaikęs žvilgsnis. 

— Jėzau, /aip! Be abejo! Ką konkrečiai jis nurodo? 

Siena įkvėpė ir pasirengė papasakoti apie spiralines eiles, išryškėjusias ant 
kaukės, bet Lengdonas ramindamas palietė jai ranką. Regis, su jais ryšį užmezgė 
sąjungininkas, tačiau, atsižvelgdami į šiandienos įvykius, instinktai ragino niekuo 
nepasikliauti. Be kita ko, žmogaus kaklaraištis buvo matytas, ir Lengdonas nu- 
jautė, kad tą patį individą regėjo besimeldžiantį Dantės bažnyčioje. Negi jis mus 
sekė? 

— Kaip mus radote? 

Iš pažiūros daktaras Feris vis dar stebėjosi, kad Lengdonas nieko nepamena. 

— Robertai, vakar man paskambinote ir perdavėte, kad ruošiatės susitikti 
su muziejaus direktoriumi Ignacijumi Buzoniu. Vėliau pradingote. Taip ir ne- 
susisiekėte su manimi. Kai išgirdau, kad Buzonis rastas negyvas, mane apėmė 
nerimas. Ieškojau jūsų kiaurą rytą. Pamačiau, kaip prie Senųjų rūmų bruzda po- 
licininkai, todėl nutariau ten luktelėti ir išsiaiškinti, kas nutiko, bet staiga atsitik- 
tinai išvydau jus, lendantį pro mažutes dureles kartu su... — jis atsigręžė į moterį, 
matyt, pamiršęs vardą. 

— Siena, — priminė ji. — Bruks. 

— Atsiprašau... su daktare Bruks. Nusckiau jums iš paskos, nes bandžiau 
sužinoti, kuo, po velnių, užsiėmėte. 

— Jūs meldėtės Čerkių bažnyčioje, teisingai? 

— Taip! Mėginau susigaudyti, ką darote, bet jūsų veiksmai atrodė bepras- 
miški! Kai įsmukote į baptisteriją, nutariau, kad atėjo metas su jumis pakalbėti. 
Sumokėjau gidui, kad jis kelioms minutėms įleistų mane vidun. 

— Priėmėte drąsų sprendimą, — tarė Lengdonas, — jeigu manėte, kad jus 
išdaviau. 

Daktaras Feris pakratė galvą. 

— Nuojauta man tvirtino, kad nė už ką taip nesielgtumėte. Profesorius 
Robertas Lengdonas? Buvau tikras, kad privalo egzistuoti kitoks paaiškinimas. 
Bet amnezija? Neįtikima. Niekuomet nebūčiau atspėjęs. 

Išbertas vyriškis vėl suskato nervingai kasytis. 

— Klausykit, man skyrė tiktai penkias minutes. Privalome nešdintis. Jeigu 
aš jus radau, su tokia užduotimi gali susidoroti ir siekiantys jus nudobti žmonės. 


Jūs daug ko nežinote. Mums derėtų keliauti į Veneciją. Nedelsiant. Bet nepaste- 

bėtiems pasprukti iš Florencijos bus sudėtinga. Daktarės Sinski grobikai... jūsų 
persekiotojai... jie viską stebi. — Jis pamojo į duris. 

Lengdonas nejudėjo iš vietos jausdamas, kad pagaliau sulaukė progos išnar- 
plioti vieną kitą klausimą. 

— Kas tie kareiviai juodomis uniformomis? Kodėl jiems knieti mane nu- 
žudyti? 

— Ilga istorija, — atsakė daktaras Feris. — Išklosiu ją pakeliui. 

Profesorius susiraukė, ne visai patenkintas atsakymu. Mostu pakvietė Sieną, 
pasivedėjo ją į šalį ir prabilo prislopintu balsu: 

— Tu juo pasitiki? Kokia tavo nuomonė? 

Moteris dėbtelėjo į Lengdoną tartum nusprendusi, kad jam pasimaišė 
protas. 

— Kokia mano nuomonė? Juk jis dirba Pasaulio sveikatos organizacijoje! 
Vargu ar mes sugebėtume rasti geresnį atsakymų šaltinį! 

— O kaip bėrimas? 

Ji patrūkčiojo pečiais. 

— Akivaizdu, kad žmogų vargina stiprus kontaktinio dermatito protrūkis. 

— Kas, jeigu jis meluoja? — sušnabždėjo Lengdonas. — Jei čia... kitkas? 

— Kitkas? — netikėdama savo ausimis pakartojo Siena. — Robertai, tai 
ne maras. Jis yra gydytojas, dėl Dievo meilės. Išties susirgęs mirtina liga ir žino- 
damas apie infekciją, Feris beatodairiškai nesiblaškytų po miestą ir nerizikuotų 
apkrėsti viso pasaulio. 

— Galbūt pats nenutuokia, kad jį graužia maro užkratas? 

Siena kietai sučiaup: lūpas ir sekundę pamąstė. 

— Tuomet mūsų popieriai prasti... kaip ir šiose apylinkėse besisukinėjančių 
likusių žmonių. 

— Tau vertėtų pasimokyti švelniau bendrauti su ligoniais. 

— Stengiuos kalbėti atvirai. — Siena jam įteikė „Žiplock“ maišą su pomir- 
tine kauke. — Galėsi panešti mūsų draugužį. 

Jiems grįžus pas daktarą Ferį, šis kaip tik baigė tyliai kalbėti telefonu. 

— Susitariau su vairuotoju, kad jis pasitiktų mus priešais... — vyriškis pri- 
kando liežuvį, kai nudūrė akis į Lengdono ranką ir pirmąsyk pastebėjo negyvą 
Dantės Aligjerio veidą. — Jėzau Kristau! — suriko atšlydamas. — Kokia čia 
velniava?! 


— Ilga istorija, — atsakė Lengdonas. — Išklosiu ją pakeliui. 

žouną Fokmaną, redaktorių iš Niujorko, prižadino skambantis namų dar- 

bo kambario telefonas. Jis apsivertė ir pažiūrėjo į laikrodį. 04.28. 

Knygų leidybos pasaulyje netikėtų naktinių krizių pasitaikydavo taip pat 
retai, kaip ir žaibiškai išpopuliarėjančių kūrinių. Suirzęs Fokmanas nuslydo nuo 
lovos, skubiai patraukė koridoriumi ir įžengė į savo kabinetą. 

— Alio? — iš ragelio atsklido pažįstamas žemas baritonas. — Džounai, 
dėkui Dievui, tu namie. Čia Robertas. Tikiuosi, tavęs neprižadinau? 

— Aišku, kad prižadinai! Dabar ketvirta ryto! 

— Atleisk, esu užjūryje. 

Harvarde jūsų nemoko apie laiko zonas? 

— Džounai, aš pakliuvau į bėdą ir man reikalinga paslauga. — Lengdono 
balse buvo girdėti įtampa. — Susijusi su tavo korporacine „NetJets“ kortele. 

— „NetJets“? — skeptiškai prajuko redaktorius. — Robertai, mes leidžiame 
knygas. Ir neturime galimybių naudotis privačiais reaktyviniais lėktuvais. 

— Mano drauge, abu žinome, kad meluoji. 

Fokmanas atsiduso. 

— Gerai, leisk man perfrazuoti. Galimybių naudotis privačiais reaktyvi- 
niais lėktuvais neturi religijos istorijos tomų autoriai. Jei norėsi parašyti „Pen- 
kiasdešimt ikonografijos atspalvių“, tuomet ir tarsimės. 

— Džounai, kad ir kiek kainuotų skrydis, pinigus grąžinsiu. Garbės žodis. 
Argi kada netesėjau pažado? 

Neskaitant to, kad trejais metais vėluoji priduoti knygą? Vis dėlto jam rodės, 
kad Lengdono toną papildė primygtinumo gaidos. 

— Dėstyk, kas vyksta. Aš pabandysiu sugalvoti, kaip tau pagelbėti. 

— Nėra laiko aiškinti. Bet man verkiant reikia šios paslaugos. Tai gyvybės 
arba mirties klausimas. 

Redaktorius bendradarbiavo su Lengdonu ganėtinai ilgai, todėl žinojo 
jo polinkį į ironiją, tačiau dabar profesoriaus balse neskambėjo nė menkiausia 
užuomina į pašaipą. Žmogus kalba kuo rimčiausiai. Fokmanas iškvėpė orą ir apsi- 
sprendė. Finansų skyriaus direktorius mane nukryžiuos. Po trisdešimties sekundžių 
jis užsirašė pageidaujamo reiso detales. 

— Viskas gerai? — Lengdonas turbūt pajuto, kad, jam atskleidus skrydžio 


smulkmenas, redaktorių apėmė dvejonės ir nuostaba. 

— Aha, bet maniau, kad esi Jungtinėse Valstijose, — tarė Fokmanas. — 
Tavo išvyka į Italiją mane labai nustebino. 
— Kaip ir mane, — atsakė Lengdonas. — Dar sykį ačiū, Džounai. Aš jau 


važiuoju į oro uostą. 


„NetJets“ kompanijos JAV operacijų centras veikia Kolambuse, Ohajo vals- 
tijoje, o skrydžiais besirūpinantys darbuotojai pamainomis budi ištisą parą. 

Savininkų aptarnavimo specialistė Debė Kier ką tik sulaukė skambučio iš 
Niujorke gyvenančio korporacijos bendrasavininkio. 

— Minutėlę, sere. — Ji pasitaisė ausines su mikrofonu ir subarbeno per 
kompiuterio klaviatūrą. — Iš esmės jums reikalinga „NetJets“ bazė Europoje, 
bet galiu jums padėti. — Moteris skubiai prisijungė prie „NetJets“ Europos ope- 
racijų centro Paso -dc Arkose, Portugalijoje, tuomet patikrino Italijoje ir šalies 
apylinkėse esančių kompanijos lėktuvų koordinates. — Ką gi, sere, Monake ra- 
dau „Citation Excel“, kuris pasiektų Florenciją kiek greičiau nei per valandą. Ar 
ponui Lengdonui pasiūlymas tiktų? 

— Viliuosi, — irzloku ir pailsusiu balsu atsiliepė vyriškis iš leidyklos. — 
Mes būtume dėkingi. 

— Ką jūs, man be galo malonu jums pagelbėti, — užtikrino Debė. — Ponas 
Lengdonas pageidautų skristi į Ženevą? 

— Lyg ir taip. 

Debė nesiliovė stuksenti per klavišus. 

— Parengiamieji darbai atlikti, — galop tarė. — Ponas Lengdonas išskris 
iš Tasinjano aerodromo Lukoje, kuris yra maždaug už penkiasdešimties mylių 
į vakarus nuo Florencijos. Lėktuvas pakils dvidešimt minučių po vienuoliktos 
vietos laiku. Ponas Lengdonas privalo atsidurti aerodrome ne vėliau kaip dešimt 
minučių iki skrydžio. Jūs neprašėte nei automobilio, nei maisto ar gėrimų ir jo 
paso duomenis jau pateikėte, taigi mcs pasirengę. Norėsite dar ko nors? 

— Naujo darbo? — nusijuokė jis. — Ačiū. Jūs labai paslaugį. 

— Nėra už ką. Malonios nakties. 

Debė nutraukė ryšį ir atsigręžė į ekraną užbaigti rezervavimo procedūros. 
Ji surašė informaciją iš Roberto Lengdono asmens dokumento ir jau ketino pra- 
tęsti darbą, kai monitoriuje ėmė blykčioti raudonas perspėjimo langelis. Skaitant 
žinutę, jai apvalėjo akys. 

Čia kažkokia Klaida. 

Moteris pabandė dar sykį įvesti duomenis iš Lengdono paso. Įspėjimo ženk- 
las vėl užsižiebė. Jis būtų sutvyksėjęs bet kokios oro bendrovės kompiuteryje kie- 
kviename pasaulio krašte, jei tik Lengdonas būtų pamėginęs užsisakyti lėktuvo 
bilietą. 

Debė Kier netikėdama gan ilgai spiginosi į pavojaus signalą. Ji žinojo, kad 
„NetJets“ itin rimtai žiūri į klientų privatumą, bet šitas pranešimas it koziris nu- 
kirto visas korporacijos konfidencialumo taisykles. 


Debė nedelsdama susisiekė su valdžia. 


Agentas Bruderis užšovė mobiliojo dangtelį ir suskato ginti vyrus atgal į 
furgonus. 

— Lengdonas sprunka, — paskelbė jis. — Privačiu lėktuvu lėks į Žene- 
vą. Beveik po valandos orlaivis pakils iš Lukos aerodromo, už penkiasdešimties 
mylių į vakarus. Jeigu tučtuojau leisimės į kelią, atvyksime ten anksčiau, nei jis 
išskris. 


Tuo pat metu išsinuomotas „Fiat“ sedanas Via dei Panzani gatve dūmė į 
šiaurę, už nugaros palikdamas Katedros aikštę ir važiuodamas link Florencijos 
Švč. Marijos Naujosios geležinkelio stoties. 

Užpakalinėje salono dalyje gūžėsi Lengdonas su bendražyge, priešakyje 
sėdėjo vairuotojas ir daktaras Feris. Rezervuotis vietas privačiame „NetJets“ lėk- 
tuve pasiūlė Siena. Jei nusišypsos sėkmė ir persekiotojų dėmesį pavyks nukreipti 
neteisinga linkme, jų trijulė saugiai prasmuks pro Florencijos geležinkelio stotį, 
kuri šiaip jau būtų užgrūsta policininkų. Laimei, iki Venecijos traukinys nusi- 
gaudavo per dvi valandas, ir keliaujant šalies geležinkeliais neprireikdavo paso. 

Lengdonas dirstelėjo į Sieną, nerimastingomis akimis tyrinėjančią daktarą 
Ferį. Vyriškį aiškiai varstė skausmai, jis alsavo sunkiai ir lėtai, tarytum kūną svi- 
lintų kiekvienas įkvėpimas. 

Tikiuosi, ji nesuklydo dėl daktaro negalavimo. Profesorius nužvelgė išbertą 
žmogaus odą, įsivaizduodamas ankštoje kabinoje plevenančius mikrobus. Rau- 
doni ir pabrinkę rodėsi netgi Ferio pirštų galiukai. Iš galvos išvijęs nervinančias 
mintis, Lengdonas pažiūrėjo pro langą. 

Artėdami prie traukinių stoties, jie pravažiavo palei „Grand Hotel Baglio- 


ni“ viešbutį, nuolat sutcikiantį patalpas meno konferencijų renginiams, kuriuose 

Lengdonas kasmet dalyvaudavo. Kai statinys praslinko pro akis, jis suvokė, kad 
pirmą kartą gyvenime atsisveikins su miestu kai ko nepadaręs. 

Aš apleisiu Florenciją taip ir neaplankęs „Dovydo“. 

Lengdonas nebyliai atsiprašė Mikelandželo, nukreipė žvilgsnį į priešakyje 


stūksančią geležinkelio stotį... ir sutelkė mintis į Veneciją. 


61 SKYRIUS 


engdonas išsiruošė į Ženevą? 

Juodajam furgonui rūkstant iš Florencijos, visu greičiu burzgiant vakarų 
pusėn, į privatų aerodromą, plytintį už miesto ribų, ant užpakalinės sėdynės svy- 
ruojančią daktarę Elizabetą Sinski kamavo stiprėjantis šleikštulys. 

Skristi į Ženevą nelogiška, mąstė ji. 

Vienintelė reikšminga sąsaja su tuo miestu buvo ten įkurta Pasaulio sveika- 
tos organizacijos būstinė. Negi Lengdonas ieško manęs? Prielaida skambėjo absur- 
diškai, nes profesorius žinojo, kad Sinski atvykusi į Florenciją. 

] galvą toptelėjo kita mintis. 

O, Diewe... nejau Ženeva tabo Zobristo taikiniu? 

Genetikas buvo linkęs į simboliką, ir, atsižvelgiant į metus trukusį mūšį 
su Sinski, jo pastangos PSO valdybą paversti epicentru atrodytų savotiškai ele- 
gantiškos. Bet jei Žobristas išties dairėsi marui imlios vietovės, tuomet nusi- 
žiūrėjęs Ženevą jis pasirinko prastą variantą. Palyginti su kitomis metropoli- 
jomis, miestas driekėsi gan izoliuotoje geografinėje aplinkoje, ir tokiu metų 
laiku ten vyraudavo žema temperatūra. Didžiuma maro užkratų suvešėdavo 
žmonių perpildytose šiltesnėse terpėse. Vargu ar per tūkstantį pėdų virš jūros 
lygio iškilusi Ženeva tiko būti pandemijos židiniu. Nors Zobristas iš visos širdies 
mane niekino. 

Taigi klausimas liko neatsakytas: kodėl Lengdonas užsimanė ten nukakti? 
Keistą kelionės tikslą teko pridėti prie ilgėjančio nesuvokiamų poelgių sąrašo — 
kad ir kaip Sinski stengėsi, ji nepajėgė racionaliai paaiškinti, kas nuo ano vakaro 
apsėdo amerikietį profesorių. 

Kieno pusę jis palaiko? 

Jiedu, aišku, susipažino vos prieš kelias dienas, bet Sinski, vertindama as- 
mens būdą, paprastai neapsirikdavo, todėl vijo šalin mintį, kad tokį žmogų kaip 


Robertas Lengdonas galima suvilioti pinigais. Tačiau vakar jis su mumis nutraukė 

ryšį. Ir ėmė blaškytis po miestą tarsi į suktybes įsivėlęs operatyvinis agentas. Ga/ 
Jį kažkaip privertė įtikėti iškreipta Zobristo veiksmų logika? 

Taip pagalvojus, PSO vadovę nupurtė šiurpas. 

Ne, aš puikiai žinau jo reputaciją; profesorius ne už ką taip nesielgtų. 

Sinski pirmąsyk susitiko su Robertu Lengdonu prieš keturias dienas išdo- 
rotame ir perdarytame C-130 transportiniame lėktuve, kuriame Pasaulio sveika- 
tos organizacija įkūrė mobilų koordinavimo centrą. 

Kelios minutės po septintos orlaivis nusileido „Hanscom Field“ oro uoste, 
arčiau nei už penkiolikos mylių nuo Kembridžo Masačusetso valstijoje. PSO 
direktorė nenutuokė, ko tikėtis iš garsaus akademiko, su kuriuo kalbėjo telefonu, 
bet maloniai nustebo, kai jis trapu ryžtingai užlipo į galinę C-130 dalį ir su ja 
pasisveikino nerūpestingu vypsniu. 

— Daktarė Sinski? — Lengdonas tvirtai spustelėjo jai ranką. 

— Profesoriau, man didelė garbė su jumis susipažinti. 

— Ką jūs, pagerbtas jaučiuosi aš. Dėkui už viską, ką jūs darote. 

Lengdonas buvo aukštaūgis vyras, rafinuotai dailios išvaizdos ir turintis 
žemą balsą. Sinski numanė, kad jis apsirengęs, kaip įprasta dėstytojams — tvido 
švarku, rusvai žalsvos spalvos laisvomis kelnėmis ir batais laiveliais, — nors tuo 
stebėtis nevertėtų, nes žmogų teko prigriebti iš universiteto teritorijos iš anksto 
neįspėjus. Be to, Lengdonas atrodė jaunesnis ir geresnės fizinės formos nei ji 
įsivaizdavo, tad svečio išvaizda Elizabetai priminė apie jos pačios amžių. Aš kone 
galėčiau būti jo motina. 

PSO vadovė sureagavo pailsusia šypsena. 

— Ačiū, kad atvykote. 

Lengdonas pamojo į rimtaveidį bendrakeleivį, kuriam Sinski liepė jį atvežti. 

— Jūsų draugas nesuteikė man šanso atsisakyti pasiūlymo. 

— Labai gerai. Už tai jam ir moku. 

— (Gražus amuletas, — tarė profesorius, apžiūrėjęs jos vėrinį. — Čia lazu- 
ritas? 

Sinski linktelėjo ir nudūrė žvilgsnį į ikoniškąjį ženklą, iškaltą iš mėlyno 
akmens — į statmeną lazdą apsivijusią gyvatę. 

— Tai šiuolaikinis medicinos simbolis. Vadinamas, kaip greičiausiai žinote, 
kaducėjumi. 

Lengdonas ūmai pakėlė akis, lyg ketindamas kažką pasakyti. 

Ji nebyliai lūkuriavo. Taip? 

Matyt, apsisprendęs užgniaužti impulsą, jis mandagiai nusišypsojo ir pa- 
keitė temą. 

— Na, kam jums manęs prireikė? 

Elizabeta mostu jį pakvietė į laikinąją posėdžių zoną, įrengtą prie nerūdi- 
jančio plieno stalo. 

— Prašom sėstis. Noriu jums kai ką parodyti. 

Lengdonas neskubėdamas žengė stalo link, ir PSO direktorė pastebėjo, kad 
profesorius nė kiek nesuncrimęs, nors perspektyva dalyvauti slaptame pasitarime 
jį akivaizdžiai suintrigavo. Štai žmogus, kuris savo kailyje jaučiasi patogiai. Įdomu, 
mintyse paspėliojo Elizabeta, ar svečias išliks toks pat atsipalaidavęs, kai sužinos, 
kodėl buvo čia pakviestas? 

Abiem prisėdus, ji be jokios įžangos ištiesė objektą, veik prieš dvylika va- 
landų konfiskuotą iš Florencijos banke nuomoto seifo. 

Kelias užsitęsusias akimirkas patyrinėjęs raižytą volelį, Lengdonas glaus- 
tai apie jį papasakojo — suteikė Elizabetai jau žinomą informaciją. Artefaktas, 
senovinis cilindrinis antspaudas, buvo naudojamas giliaspaudėje poligrafijoje. Jį 
dailino itin šiurpus trigalvio šėtono drožinys ir žodis sa/igia. 

— Saligia, — pasakė Lengdonas. — Lotyniška mnemonikos priemonė, 
padedanti įsiminti... 

— Septynias mirtinas nuodėmes, — sakinį užbaigė Elizabeta. — Taip, mes 
pasitikrinome žodžio reikšmę. 

— Aišku... — sutriko profesorius. — Ar yra dar kokia priežastis, dėl kurios 
mane pasikvietėte jį apžiūrėti? 

— Ticsą sakant, taip. 

Sinski perėmė cilindrą ir suskato jį įnirtingai kratyti, barškindama rutuliniu 
maišikliu. 

Pašnekovės veiksmai nustebino svečią, bet, nespėjus jam pasiteirauti, ką 
Elizabeta daro, cilindro galas nušvito ir moteris jį nukreipė į glotnų izoliacinės 
medžiagos lopinį ant išskobto lėktuvo šono. 

Lengdonas tyliai sušvilpė ir palinko arčiau projekcijos. 

— Botičelio „Pragaro žemėlapis“, — tarė. — Paremtas Dantės „Pragaru“. 
Bet spėju, kad nicko naujo jums neatskleidžiau. 

Elizabeta pakratė galvą. Drauge su komanda domėjosi paveikslu internete 
ir kaip reikiant nustebo išsiaiškinusi, kad jį tapė Botičelis, pagarsėjęs idealizmu 
trykštančiais ryškiaspalviais „Veneros gimimo“ ir „Pavasario“ šedevrais. Sinski 
dievino abu kūrinius, nors menininkas juose jamžino vaisingumą ir gyvybės su- 
kūrimą, kurie, deja, primindavo jos pačios negalią pastoti — visais kitais atžvil- 


giais našiame savo gyvenime Elizabeta gailėjosi tik dėl šito reikšmingo trūkumo. 


DAN BROWN »* INFERNO 241 


— Aš tikėjausi, kad jūs suteiksite daugiau Žinių apie paveiksle slypinčią 
simboliką. 

Lengdono veide pirmą kartą šmėstelėjo irzlumas. 

— Todėl mane ir iškvietėte? Regis, minėjote susiklosčiusią kritišką padėtį. 

— Patenkinkit mano smalsumą. 

Jis kantriai atsiduso. 

— Daktare Sinski, jeigu jums maga gauti duomenų apie konkretų dailės 
kūrinį, kreipkitės į muziejų, kuriame saugomas originalas. Šiuo atveju, į Vatikano 
apaštalinę biblioteką. Ten nestinga aukščiausios klasės ikonografų, kurie... 

— Vatikanas manęs nekenčia. 

Lengdonas suglumęs ją nužvelgė. 

— Ir jūsų? Maniau, kad toks esu vienintelis. 

Elizabetos lūpas iškreipė liūdna šypsena. 

— PSO įsitikinusi, kad kontraceptikų paplitimas ir prieinamumas yra vic- 
nos iš svarbiausių priemonių, darančių įtaką pasaulio sveikatai — jos padeda ko- 
voti su lytiškai perduodamomis ligomis, kaip antai AIDS, ir suvaldyti gyventojų 
skaičių. 

— Bet Vatikanas tam nepritaria. 

— Ne. Tenykščiai eikvoja begalę energijos ir pinigų, siekdami trečiojo pa- 
saulio šalims įskiepyti mintis apie kontracepcijos blogį. 

— O, taip, — Lengdonas supratingai nusišypsojo. — Išaiškinti pasauliui, 
kaip reikia mylėtis, geriausiai sugeba celibato besilaikantys aštuoniasdešimtme- 
čiai, ar ne? 

Sulig kiekviena sekunde atvykėlis vis labiau jai patiko. 

Sinski antrąsyk įkrovė cilindrą, ir sieną vėl nušvietė projekcija. 

— Profesoriau, atidžiai įsižiūrėkite. 

Lengdonas pajudėjo atvaizdo link, nuo jo neatplėšdamas tiriančio žvilgs- 
nio. Staiga stabtelėjo kaip įbestas. 

— Keista. Paveikslas modifikuotas. 

Perbrato greitai. 

— Taip, ir aš norėčiau iš jūsų išgirsti, ką reiškia tie pokyčiai. 

Jis tylėdamas nužvelgė visą „Pragaro žemėlapį“... raides, iš kurių susidėjo 
žodis cafrovacer... maro kaukę... ir ties krašteliu užrašytą neatpažįstamą citatą 
apie „mirties akis“. 

— Kieno tai darbas? — paklausė Lengdonas. — Kur radote projektorių? 


— Kuo mažiau žinosite, tuo bus geriau, bent jau kol kas. Aš vyliausi, kad 

jūs įstengsite išanalizuoti perdirbimus ir paaiškinti jų prasmę. — Ji pamojo į 
kampinį stalą. 

— Čia? Dabar pat? 

Elizabeta linktelėjo. 

— Aš suprantu, kad piktnaudžiauju jūsų gerumu, bet negaliu nusakyti, kaip 
labai mums reikalingi atsakymai. — Po pauzės ji pridūrė: — Galbūt tai mirties 
ir gyvybės klausimas. 

Lengdonas į ją atsisuko neslėpdamas nerimo: 

— Šifruodamas galiu užtrukti nemažai laiko, bet jeigu jums tikrai taip svar- 
bu... 

— Ačiū, — įsiterpė Sinski, kol jis nepersigalvojo. — Norėsite kam nors 
paskambinti? 

Lengdonas papurtė galvą ir atsakė ketinęs praleisti savaitgalį vienui vienas. 

Idealu. Elizabeta pasodino jį už stalo ir įteikė projektorių, bloknotą, pieš- 
tuką bei nešiojamąjį kompiuterį, aprūpintą saugiu palydoviniu ryšiu. Lengdonui 
nedavė ramybės klausimas, kodėl PSO susidomėjo pakoreguotu Botičelio šedev- 
ru, bet jis pareigingai ėmėsi užduoties. 

Daktarė Sinski spėjo, kad profesorius ištisas valandas nesėkmingai tirs 
paveikslą, todėl ji susitelkė į savo darbą. Kartkartėmis išgirsdavo, kaip jis krato 
cilindrinį antspaudą arba skrebena popieriuje. Vos po dešimties minučių Leng- 
donas nuleido pieštuką ir paskelbė: 

— Cerca trova. 

Ji atsigrįžo į svečią. 

— Ką? 

— Cerca trova. Ieškokite, ir rasite. Va, koks sakinys čia užšifruotas. 

Sinski pribėgo ir atsisėdo greta, su pasigėrėjimu klausydamasi, kaip Leng- 
donas aiškina apie specialiai sumaišytus Dantės pragaro ratus, kuriems grąžinus 
teisingą eilės tvarką ca/rovacer virsta fraze cerca trova. 

Ieškokite, ir rasite? Stai ką man pranešė tas pamišėlis? Raginimas atrodė panašus 
į atvirą iššūkį. Mintyse pasigirdo bepročio žodžiai,-užbaigiantys jų pokalbį Tarp- 
tautinių santykių tarybos pastate. Ką gi, mūsų šokių vakaras akivaizdžiai prasidėjo. 

— Jūs pabalote. — Lengdonas ją varstė skvarbiu, mąsliu žvilgsniu. — Jei 
neklystu, tikėjotės ne tokios žinutės? 

Daktarė Sinski susitvardė ir pasitaisė po kaklu kybantį amuletą. 

— Ne visai. Klausykit... jūsų nuomone, pragaro žemėlapis siūlo man kažko 
ieškoti? 

— Taip. Cerca trova. 

— O užsimena kur? 

Aplinkui pamažu spietėsi kiti PSO darbuotojai, nekantraujantys sulaukti, 
kol jis pasidalys informacija. 

— Netiesiogiai... — atsiliepė Lengdonas paglostydamas savo smakrą. — 
Bet aš numanau, kur link derėtų nukreipti dėmesį. 

— Sakykit, — netikėtai valdingai paliepė Elizabeta. 

— Ką galvojate apie Florenciją? 

PSO direktorė kietai sukando dantis, pasistengdama nereaguoti į jo Žo- 
džius. Tačiau komandos nariai pasižymėjo prastesne savitvarda. Visi nustėrę su- 
sižvalgė. Vienas griebė telefoną ir kažkam skambtelėjo. Kitas pro duris išbėgo į 
priešakinę lėktuvo dalį. 

Lengdonas sumišo. 

— Juos nustebino mano siūlymas? 

Žinoma, pamanė Sinski. 

— Kodėl būtent Florencija? 

— Dėl cerca trova, — atsakė jis ir išklojo apie mįslingą užrašą, kitados pa- 
stebėtą freskoje, kurią Vazaris nutapė Senuosiuose rūmuose. 

Taigi Florencija. Elizabeta prisiklausė užtektinai. Jos Nemezidė užsimušė 
šokęs nuo bokšto, vos už trijų kvartalų nuo Senųjų rūmų, ir tai niekaip negalėjo 
būti sutapimas. 

— Profesoriau, kai parodžiau amuletą ir jį pavadinau kaducėjumi, jūs, regis, 
norėjote kažką pridurti, bet po sekundės persigalvojote. Ką ketinote pasakyti? 

Lengdonas palingavo galvą. 

— Nieko svarbaus. Būčiau leptelėjęs kvailystę. Kartais nesugebu priešintis 
manyje tūnančiam dėstytojui. 

Sinski įsistebeilijo jam į akis. 

— Klausiu, nes privalau žinoti, ar galiu jumis kliautis. Ką ketinote pasakyti? 

Jis nugurkė seiles ir atsikrenkštė. 

— Šioji smulkmena nėra reikšminga, bet jūs minėjote, kad nešiojate se- 
novinį medicinos simbolį, ir buvote teisi. Tačiau amuletą įvardijusi kaducėjumi 
padarėte dažną klaidą. Kaducėjų sudaro lazdą apsivijusios dvi gyvatės ir viršuje 
kyšantys sparnai. Jūsiškis teturi vieną gyvatę, ir jokių sparnų nematyti. Jis vadi- 
namas... 

— Asklepijo lazda. 

Nustebintas Lengdonas pakrcipė galvą ant šono. 

— Taip. Teisingai. 

— Žinau. Paprasčiausiai tikrinau, ar esate sąžiningas. 

— Atleiskit? 

— Bandžiau išsiaiškinti, ar kalbėtumėt nuoširdžiai, kad ir kaip nesmagiai 
pasijusčiau. 

— Rodos, aš susikirtau. 

— Daugiau taip nesielkite. Bendradarbiauti galėsime tik tuo atveju, jeigu 
būsime vienas kitam visiškai atviri. 

— Bendradarbiauti? Argi mes neatlikome užduoties? 

— Dar ne, profesoriau. Jūs privalote keliauti į Florenciją ir man padėti kai 
ką surasti. 

Lengdonas į ją įsispoksojo netikėdamas savo ausimis. 

— Šįvakar? 

— Deja, taip. Dar neatskleidžiau jums, kodėl mūsų padėtis tokia kritiška. 

Jis krestelėjo galvą. 

— Man nerūpi, ką jūs papasakosite. Į Florenciją skristi nenoriu. 

— Kaip ir aš, — niūriai atsiliepė Elizabeta Sinski. — Nelaimei, mūsų laiko 
atsargos senka. 

(1 reitasis traukinys Precciargento, kurio aptakų stogą nublizgino vidurdienio 
saulė, švilpė į šiaurę ir grakščiu puslankiu skrodė kaimiškas Toskanos vie- 
toves. Nors ir išvysčiusi šimtą septyniasdešimt keturių mylių per valandą greitį, 
„sidabrinė strėlė“, galima sakyti, nekėlė jokio triukšmo, o keleivius beveik rami- 
namai veikė besikartojantys caksėjimai ir švelnus siūbavimas. 

Pastarąją valandą Robertas Lengdonas tematė prieš akis išskydusius vaizdus. 

Įlipusi į greitaeigį traukinį trijulė susibūrė vienoje iš privačių sa/of/ini — nc- 
didelėje išskirtinės klasės kupė su keturiais odiniaiš krėslais ir sulankstomu stalu. 
Daktaras Feris pasinaudodamas kreditine kortele užsakė visas keturias vietas, be 
to, nupirko mineralinio vandens ir įvairiausių sumuštinių, kuriuos Lengdonas su 
Siena, apsišvarinę gretimame tualete, godžiai sukirto. 

Prieš prasidedant dviejų valandų kelionei į Veneciją, jie patogiai įsitaisė, ir 
Feris kaipmat nukreipė akis į Dantės pomirtinę kaukę, įkištą į „Ziplock“ maišą 
ir padėtą ant stalo. 

— Mums derėtų nustatyti, kokią konkrečią Venecijos vietą nurodo arte- 
faktas. 

— Ir kuo skubiau, — primygtiniu balsu daktarą papildė Siena. — Nes tik 
taip, ko gero, galėtume neleisti Žobristo marui išplisti. 

— Minutėlę. — Lengdonas užėmė gynybinę poziciją, ranka prislėgdamas 
kaukę. — Mums laimingai nusigavus į traukinį, žadėjote pateikti atsakymus apie 
pastarąsias kelias dienas. Išgirdau tik tiek, kad PSO žmonės atklydo į Kembri- 
džą ir manęs paprašė iššifruoti Zobristo pakoreguotą „Pragaro žemėlapį“. Nieko 
daugiau man nepapasakojote. 

Daktaras Feris nejaukiai pasimuistė ir vėl ėmė kasytis išbertus veidą bei 
kaklą. 

— Kaip matau, jūs suirzęs. Bergždžios pastangos atsiminti, ką išgyvenote, 
kursto nerimą, bet kaip medikas aš rekomenduoju... — jis dirstelėjo į Sieną, ti- 
kėdamasis patvirtinimo, ir pratęsė: — ... nešvaistyti energijos ir nebandyti atkurti 
detalių, kurių negalite prisiminti. Nukentėjusiems nuo amnezijos verčiau nesigi- 
linti į pamirštą praeitį. 

— Verčiau nesigilinti?! — Lengdoną apėmė stiprėjantis pyktis. — Nė 
velnio! Man reikia atsakymų! Jūsų organizacija atskraidino mane į Italiją, kur 
buvau pašautas ir netekau poros savo gyvenimo dienų. Aš noriu žinoti, kaip tai 
įvyko! 

— Robertai, — įsiterpė Siena švelniu balsu, aiškiai mėgindama jį apra- 
minti, — daktaras Feris teisus. Per didelis informacijos srautas tau tikrai nebū- 
tų į naudą. Pagalvok apie nuotrupas, kurias pameni — apie žilaplaukę moterį, 
„Ieškokite, ir rasite“, besiraitančius kūnus iš La Mappa. Nevaldomai užplūstantis 
pracities kadrų kratinys tavęs vos neišvedė iš rikiuotės. Jeigu daktaras Feris ims 
smulkiai dėstyti, kas atsitiko per pastarąsias kelias dienas, jo žodžiai, be abejo, su- 
žadins kitus prisiminimus, ir tave tikriausiai vėl apniks haliucinacijos. Retrogra- 
dinė amnezija pavojinga. Siekiant atgaivinti užblokuotą atmintį, galima rimtai 
pažeisti psichiką. | 

Tokia mintis nebuvo šovusi Lengdonui į galvą. 

— Jūs veikiausiai jaučiatės praradęs orientaciją, — pridūrė Feris, — bet jei 
norime judėti pirmyn, jokiu būdu nevalia pakenkti jūsų psichikai. Dabar priva- 
lome išsiaiškinti, ką mums sako kaukė. 

Siena linktelėjo. 

Medikai tarpusavyje sutaria, pamanė Lengdonas. 

Nutilęs jis pabandė užgniaužti netikrumo pojūtį. Kaip keista matyti sveti- 

mą žmogų ir žinoti, kad jį pažįsti jau ne vieną dieną. Antra vertus, sau priminė 
Lengdonas, jo akys tikrai atrodo kažkur regėtos. 

— Profesoriau... — Ferio balse pasigirdo užuojauta, — ... jūs abejojate, ar 
manimi pasikliauti, bet nieko čia keista, atsižvelgiant į patirtus išgyvenimus. Tam 
tikra paranoja ir nepasitikėjimas yra šalutinis amnezijos poveikis. 

Nenuostabu, pamanė Lengdonas. Juk nė negaliu pasikliauti savo protu. 

— Jeigu jau prašnekome apie paranoją, — pašaipiai tarė Siena, norėdama 
kiek prasklaidyti slogią nuotaiką, — Robertas pamatė bėrimą ir nusprendė, kad 
jus užklupo Juodoji mirtis. 

Feris išplėtė pabrinkusias akis ir nusikvatojo. 

— Mano bėrimą? Patikėkit, Robertai, maro negydyčiau be recepto prekiau- 
jamu antihistamininiu preparatu. 

Jis kišenėje sugraibė ir bendrakeleiviui švystelėjo pustuštę vaistų tūbelę — 
niežulį slopinantį kremą nuo alerginių reakcijų. 

— Atleiskit. — Profesorius pasijuto kvailai. — Diena buvo ilga. 

— Dėl to nesijaudinkite, — atsakė Feris. 

Nusigręžęs į langą, Lengdonas kurį laiką stebėjo, kaip į ramybės sklidi- 
ną koliažą liejasi blausūs Italijos užmiesčio atspalviai. Lygumoms užleidus vietą 
Apeninų papėdėms, akiratyje vis rečiau pasitaikydavo vynuogynų ir ūkių. Netru- 
kus traukinys pasieks rangytą kalnų perėją, kurią įveikęs trauks į rytus vedančiu 
nuožulniu keliu, kol atrūks prie Adrijos jūros. 

Aš keliauju į Veneciją, dingtelėjo jam. Ieškoti maro. 

Keista diena kėlė įspūdį, sakytum jis blaškytųsi po kraštą, sudarytą vien iš 
ryškių detalių stokojančių miglotų pavidalų. Kaip sapne. Tiesa, per miegus į s4- 
monę atklystantys siaubingi vaizdai dažniausiai priversdavo žmones atsibusti, o 
Lengdonas, kad ir kaip ironiškai tai skambėtų, tarsi pakirdo košmare. 

— Duosiu lirą, jei atskleisi, apie ką rymai, — sukuždėjo šalia sėdinti Siena. 

Jis pakėlė akis ir vangiai nusišypsojo. 

— Vis galvoju, kad tuojau pabusiu namuose ir suvoksiu regėjęs baisų sapną. 

Moteris apsimestinai droviai kryptelėjo galvą. 

— Ir nė kiek manęs nepasiilgtum, jei praplėšęs akis suprastum, kad nesu 
tikra? 

Lengdonas nejučia išsišiepė. 

— Taip, mažumėlę ilgėčiaus. 

Siena patapšnojo jam per kelį. 

— Liaukis fantazavęs, profesoriau, ir kibk į darbą. 

Jis nenoriai atsisuko į raukšlėtą Dantės Aligjerio veidą ir nuo stalo žvel- 
giančias negyvas poeto akis. Švelniai pakėlė gipsinę kaukę, atvertė išgaubtą vidi- 
nę artefakto pusę ir perskaitė pirmą spiralinio teksto eilutę: 


O, jūs, kuriems išmanymo netrūko... 


Vargu ar šiuo metu jam tiko toks apibūdinimas. 


Vis dėlto Lengdonas susitelkė į užduotį. 


Adrijos jūroje, už dviejų šimtų mylių į priekį nuo dideliu greičiu lekian- 
čio traukinio, tebelingavo inkarą nuleidusi „Mendacium“ jachta. Fasilitatorius 
Lorensas Noultonas išgirdo kažką stuksenant į stiklinį gardelį, pakišęs ranką 
po stalu prisilietė prie mygtuko, ir matinės pertvaros virto skaidriomis. Kitapus 
kabineto pasirodė įdegęs smulkaus sudėjimo žmogus. 

Profosas. 

Jo veidą stingdė niauri išraiška. 

Netardamas nė žodžio viršininkas žengė per slenkstį, užrakino duris ir pa- 
spaudė jungiklį, kuris vėl aptemdė sienas. Nuo atvykėlio trenkė alkoholiu. 

— Žobristo paliktas vaizdo įrašas... — prabilo profosas. 

— Taip, sere? 


— Aš noriu jį peržiūrėti. Tuojau pat. 

| anona kaukėje įvijomis nudrykusias eiles Robertas Lengdonas perrašė 
ant popieriaus, kad jie galėtų nuodugniau išanalizuoti tekstą. Siena su dak- 
taru Feriu grūdosi šalia, ketindami jam pagelbėti, profesorius savo ruožtu iš visų 
Jėgų stengėsi nepaisyti Ferio sunkaus alsavimo ir nuolatinio kasymosi. 

Jam nieko baisaus nenutiko, save tikino Lengdonas, prisiversdamas nukreipti 


dėmesį į pirmąją strofą. 


O, jūs, kuriems išmanymo netrūko, 
praskleiskit šydą tų eilių keistų... 
ir žvilgtelkit giliau jūs trupučiuką. 

— Kaipjau minėjau, — tarė Lengdonas, — pradinis Žobristo posmas žodis 
į žodį paimtas iš Dantės „Pragaro“ — kaip įspėjimas, kad eilės daugiareikšmės. 

Alegorinis Dantės kūrinys buvo stačiai persunktas užmaskuotų religinių, 
politinių, filosofinių komentarų, todėl Lengdonas studentams dažnai patardavo 
nagrinėti italų poeto veikalą kaip Bibliją — skaityti tarp eilučių, siekiant įžvelgti 
gilesnę prasmę. 

— Viduramžiškos alegorijos žinovai, — tęsė jis, — paprastai skiria „teksto“, 
arba pažodinio turinio, ir „vaizdinio“, kitaip sakant, simbolinės minties, analizę. 

— Aišku, — entuziastingai įsiterpė Feris. — Vadinas, eilėraščio pradžia... 

— ... nurodo, kad paviršutiniškai jį skaitydami suprasimc tik dalį teksto, nes 
tikroji prasmė gali būti paslėpta, — užbaigė Siena. 

— Taip, kažkas panašaus. — Lengdonas vėl įbedė akis į popieriaus lapą ir 


garsiai perskaitė: 


Klastingo dožo iš Venecijos ieškokit, 
kuris andai žirgams nukirto galvas... 
taip pat išlupo kaulus aklojo. 


— Ką gi, — tarė Lengdonas, — aš neįsivaizduoju, ką reiškia „begalviai ark- 
liai“ ir „aklojo kaulai“, bet, rodos, mes turėtume rasti konkretų dožą. 

— Galbūt... jo kapą? — paklausė Siena. 

— O gal statulą arba portretą? — spėjo profesorius. — Dožai jau neegzis- 
tuoja ištisus šimtmečius. 

Venecijos valdovai niekuo nesiskyrė nuo kunigaikščių iš kitų itališkų mies- 
tų valstybių, ir, pradedant 697-aisiais, per tūkstantį metų Venecijoje karaliavo 
daugiau nei šimtas dožų. Jų giminės linija nutrūko, kai aštuoniolikto amžiaus 
pabaigoje miestą užkariavo Napoleonas, tačiau istorikus iki šiol nepaliauja kerėti 
tų didikų galia ir puikybė. 

— Kaip tikriausiai žinote, — tęsė Lengdonas, — Venecijoje du populia- 
riausius turistų traukos objektus — Dožų rūmus ir Šv. Morkaus baziliką — pa- 
statė dožai, ir jie skirti tokiems pat dožams. Dauguma ten ir palaidoti. 

— Ar kuris nors iš jų buvo laikomas itin pavojingu? — pasiteiravo Siena, 
užmetusi akį į eilėraštį. 

Lengdonas dirstelėjo į ją sudominusią eilutę. K/astingo dožo iš Venecijos ieš- 
kokit. 


— Aš nesu apie tokį girdėjęs, bet autorius vartoja ne Žodį „pavojingas“, 

o „klastingas“. Jo reikšmė kitokia, bent jau Dantės pasaulyje. Klasta susijusi su 
išdavyste, viena iš baisiausių nuodėmių — tiksliau, didžiausia, kurią padariusieji 
bloškiami į paskutinįjį pragaro ratą. 

Pasak Dantės, klastūnai išduodavo mylimuosius. Liūdniausiai pagarsėjęs 
šitokio nusidėjėlio pavyzdys buvo Judas, kuris pardavė numylėtą Jėzų. Poetas taip 
šlykštėjosi jo poelgiu, kad nutrenkė Judą į giliausią pragaro zoną — į Džudeką, 
arba Judynę, ketvirtąją devinto rato juostą, pramintą negarbingiausio jos gyven- 
tojo vardu. 

— Tai yra mes ieškome kažką klastingai išdavusio dožo, — pastebėjo Feris. 

Siena pritardama palinkčiojo. 

— Prielaida padės apriboti kandidatus. — Ji nutilo ir vėl paskaitė tekstą. — 
Bet kita eilutė... dožas, „kuris andai žirgams nukirto galvas“? — moteris nukreipė 
akis į bendražygį. — Ar koks nors dožas kapojo arkliams galvas? 

Jos žodžių sužadintas vaizdinys priminė Lengdonui šiurpų epizodą iš 
„Krikštatėvio“. 

— Nepamenu. Beje, čia rašoma, kad jis, negana to, „išlupo kaulus aklojo“. — 
Profesorius atsigręžė į Ferj. — Jūsų telefonu galima prisijungti prie interneto? 

Feris skubiai išsitraukė mobilųjį ir kilstelėjo paburkusius išbertus pirštus. 

— Vargu ar aš sugebėsiu spusčioti mygtukus. 

— Duokit man. — Siena griebė aparatą. — Aš patyrinėsiu nuorodas į Ve- 
necijos dožus, begalvius žirgus ir neregio kaulus. 

Ji įniko sparčiai barbenti per miniatiūrinę klaviatūrą. 


Lengdonas dar sykį apžvelgė tekstą ir ėmė balsu skaityti trečią posmą. 


Auksuotūme šventosios išminties mouseion 
klūpom prie žemės ausį jūs briglauskit 


ir paklausykit, kaib vanduo sruvena. 


— Man neteko girdėti žodžio mouseion, — prisipažino Feris. 

— Jis reiškia „mūzų šventykla“, — paaiškino Lengdonas. — Senovės graikų 
laikais į 20useion sueidavo šviesuoliai ir dalydavosi savo mintimis, diskutuodavo 
apie literatūrą, muziką ir dailę. Prieš daugelį amžių iki Kristaus gimimo Alek- 
sandrijos bibliotekoje pirmąjį 720usei0n įkūrė Ptolemajas. Vėliau pasaulyje jų iš- 
dygo šimtai. 

— Daktare Bruks, — Feris viltingai atsisuko į Sieną, — patikrinkit, ar Ve- 


necijoje yra bent vienas m20useion. 

— Ten jų rasime ne vieną, o tuzinus. — Lengdono veidą nutvieskė žais- 
minga šypsena. — Mūsų dienomis jie vadinami muziejais. 

— Ooo... — nutęsė Feris. — Tuomet mums teks plačiau užmesti tinklą. 

Siena tebemaigė klavišus ir analizavo aprašus, be jokio vargo susidorodama 
su daugiaprogramiu režimu. 

— Kitaip tariant, mes dairomės muziejaus, kuriame galėtume aptikti žir- 
gams galvas pjovusį ir aklojo kaulus grobus; dožą. Robertai, pasiūlytum kokią 
konkrečią vietą? 

Lengdonas mintyse perkratė garsiausius Venecijos muziejus — Akademi- 
jos galeriją, Reconikų rūmus, Grasių rūmus, Pegės Gugenheim kolekcijos mu- 
ziejų, Korero muziejų, — bet nė vienas variantas netiko. 


Jis pašnairavo į eiles. 
Auksuotame šventosios išminties mouseion... 


Amerikietis profesorius kreivai nusišypsojo. 

— Venecijoje yra vienas muziejus, idealiai atitinkantis „auksuoto šventosios 
išminties 20useion“ apibūdinimą. 

Bendrakeleiviai lūkuriuodami įsižiūrėjo į Lengdoną. 

— Šv. Morkaus bazilika, — paskelbė jis. — Didžiausia bažnyčia Venecijoje. 

— Bažnyčia yra muziejus? — skeptiškai pasitikslino Feris. 

Lengdonas linktelėjo. 

— Panašiai kaip Vatikano muziejus. Beje, bazilikos vidus garsus tuo, kad jis 
visas išpuoštas auksinėmis plytelėmis. 

— „Auksuotas mouseion“, — nuoširdžiai apsidžiaugė Siena. 

Profesorius sulinksėjo galva neabejodamas, kad eilėraštyje minima būtent 
Šv. Morkaus bazilika, kurią venccijiečiai ne vieną šimtmetį vadino La Chiesa 
d'Oro, arba Aukso bažnyčia. Lengdono nuomone, palyginti su kitomis pasaulio 
šventyklomis, jos interjeras atrodė įspūdingiausiai. 

— Tekste parašyta „klūpom“, — pridūrė Feris. — O maldos namuose 
įprasta priklupti. 

Siena nesiliovė energingai bilsnojusi per klaviatūrą. 

— Prie raktažodžių pridėsiu „Šv. Morkaus bazilika“. Manau, kaip tik ten ir 
turėtume ieškoti mums reikalingo dožo. 

Lengdonas žinojo, kad didikų bažnyčioje netrūks, nes ji iš esmės buvo dožų 


bazilika. Padrąsintas jis vėl įbedė žvilgsnį į eilėrašų. 

Auksuotame šventosios išminties mouseion 
klūbom prie žemės ausį jūs briglauskit 


ir paklausykit, kaib vanduo sruvena. 


Sruvena? Ar po Šv. Morkaus bazilika tyvuliuoja vanduo? Lengdonas suvokė, 
kad klausimas kvailas. Virš vandens iškilęs visas miestas. Pamažu smego ir pra- 
tekėjo kiekvienas Venecijos pastatas. Mintyse regėdamas šventyklą, jis pamėgino 
įsivaizduoti, kur viduje reikėtų atsiklaupti ir pasiklausyti almėjimo. Kai jį 1šgirsi- 
me... kas tada? 


Lengdonas garsiai baigė skaityti eiles. 


Į savo gelmę kviečia jus bpaskendę rūmai... 
ten chbtoninė pabaisa lūkuriuoja, 
raudoname it kraujas telkiny... 


neatsisbindi čia dangus žvaigždėtas. 


Vaizdinys jam pakurstė nerimą. 

— Regis, mes privalome eiti ten, kur teka srovė... kol nusigausime iki pa- 
skendusių rūmų. 

Feris nervingai pasikasė smakrą. 

— Kas yra chtoninė pabaisa? 

— „Požeminė“, — atsakė Siena, nenuleisdama pirštų nuo telefono. — 
„Chtoninis“ reiškia „žemės gelmėje“. 

— Iš dalies, — sutiko Lengdonas. — Nors istorinė žodžio prasmė neat- 
siejama nuo mitų ir siaubūnų. Ištisai c4toninių esybių kategorijai priklausė tam 
tikros mitinės dievybės ir pabaisos — tarkim, erinijos, Hekatė ir Medūza, — taip 
pramintos, nes visos tūnojo požemių karalystėje, arba pragare. Anot legendų, 
išnirusios į paviršių jos niokodavo žmonių pasaulį. 

Ilgam pakibo tyla. Jis jautė, kad bendražygių galvose sukosi ta pati mintis. 
Chtonine pabaisa... tegali būti Zobristo maras. 


ten cbtoninė pabaisa lūkuriuoja, 
raudoname it kraujas telkiny... 


neatsisbindi čia dangus žvaigždėtas. 


— Taigi, — prabilo Lengdonas pasistengdamas nenukrypti nuo temos, — 

mums reikalinga požeminė vietovė, apie kurią užsimena paskutinės eilutės: „rau- 
doname it kraujas telkiny... neatsispindi čia dangus žvaigždėtas“. 

— Teisingai. — Siena pakėlė akis nuo Ferio mobiliojo. — Vanduo negali 
atspindėti žvaigždžių, jeigu telkšo ne žemės paviršiuje. Ar Venecijoje yra kokių 
požeminių lagūnų? 

— Bent aš apie jas nežinau, — atsakė Lengdonas. — Nors virš vandens 
suręstame mieste jų tikriausiai nestinga. 

— Kas, jeigu eilėse kalbama apie uždarą telkinį? — spėjo Siena, nužvel- 
gusi abu vyrus. — Juk mus „kviečia paskendę rūmai“. Anksčiau sakei, kad Dožų 
rūmai sujungti su bazilika. Abiem pastatams pritinka daugelis tekste įvardytų 
dalykų — šventosios išminties 20use:0n, rūmai, nuorodos į dožus, — ir jie stūkso 
jūros lygyje, pagrindinėje Venecijos lagūnoje. 

Lengdonas ne vieną kartą lankėsi Dožų rūmuose ir žinojo, kad jie neįtiki- 
mai gigantiški. Išdrykusiame komplekse tilpo didžiulis muziejus, administraci- 
nių kambarių, rezidencijų bei kiemų labirintas ir toks milžiniškas kalėjimas, kad 
jį sudarė įvairūs statiniai. 

— Gal ir tavo tiesa, — atsiliepė Lengdonas, — bet aklai naršydami rūmus 
užtruksime dienų dienas. Siūlyčiau elgtis, kaip liepia eilėraštis. Iš pradžių kc- 
liaukime į Šv. Morkaus baziliką, suraskime klastingo dožo kapą arba statulą ir 
priklupkime. 

— Ką darysime vėliau? — paklausė Siena. 

— Vėliau, — atsiduso jis, — kaip įmanydami melsimės, kad nugirstume 
sruvenantį vandenį... ir šio tėkmė mus kur nors atvestų. 

Visiems nuščiuvus, Lengdonas mintyse išvydo haliucinacijose regėtą sune- 
rimusią Elizabetą Sinski, kuri šaukė iš priešingos upės pusės. Laiko a/sargos sen- 
ka. Ieškokite, ir rasite! Įdomu, pagalvojo profesorius, kur ji dabar... ar gerai jaučia- 
si? Karciviai juodomis uniformomis jau turėjo susigaudyti, kad bėgliai paspruko. 
Kiek jie užtruks, kol mus pasivys? 

Kai nukreipė žvilgsnį atgal į tekstą, jam teko sutelkti jėgas, kad atsilaikytų 
prieš nuovargio bangą. Perskaičius paskutinę cilutę; į galvą toptelėjo dar viena min- 
tis. Tik jis nebuvo tikras, ar apie tai verta kalbėti. Neatsispindi čia dangus žvaigždė- 
tas. Pastebėjimas, ko gero, nereikšmingas, bet Lengdonas nusprendė juo pasidalyti. 

— Aš turėčiau paminėti dar vieną smulkmeną. 

Moteris pakėlė akis nuo telefono ekrano. 

— Visos trys „Dieviškosios komedijos“ dalys — „Pragaras“, „Skaistykla“ ir 


„Rojus“ — užsibaigia tuo pačiu žodžiu. 

Siena akivaizdžiai nustebo. 

— Kokiu? — sukluso Feris. 

Lengdonas pirštu dūrė į perrašyto teksto apačią. 

— Tokiu, kuriuo baigiamas ir ši/as eilėraštis — „žvaigždėtas“. 

Jis kilstelėjo pomirtinę kaukę ir parodė į spiralės vidurį. 

Neatsisbindi čia dangus žvaigždetas. 

— Be to, — tęsė Lengdonas, — „Pragaro“ finale Dantė girdi į gilų plyšį 
tekantį kalnų šaltinį, suka į uolyno spragą ir žingsniuoja palei upeliuką... kuris 
išveda jį iš pragaro. 

Feris nežymiai pabalo. 

— Jėzau. 

Frecciargento ūmai įsiveržus į kalnų tunelį, kupė perliejo kurtinantis šuoras. 

Lengdonas tamsoje užsimerkė, norėdamas savo protui suteikti poilsio. Zo4- 


ristas gal tr buvo kuoktelėjęs, pamanė jis, et Dantės kūrybą išmanė puikiai. 

Nu Noultoną užtvindė palengvėjimo pliūpsnis. 
Profosas persigalvojo ir nutarė pažiūrėti Zobristo filmuotą medžiagą. 

Fasilitatorius kone prišoko prie tamsiai raudono atmintuko ir nedelsdamas 
įkišo laikmeną į kompiuterį, kad viršininkas susipažintų su vaizdo failu. Ramy- 
bės neduodantis keistas devynių minučių trukmės pranešimas slėgė kaip sunki 
našta, ir jis nekantravo įrašą parodyti dar kam nors. 

Bent jau nereikės vienam spręsti, kaip toliau elgtis. 

Noultonas sulaikė kvapą ir paleido filmuką. 

Ekranas aptemo, kabinetą pripildė pliuškenančio vandens garsai. Vaizdo 
kamera nuslinko kiaurai rausvą požeminio urvo žvilgesį, ir nors profosas aki- 
vaizdžiai nesureagavo, fasilitatorius jautė, kad jis ne tik suglumo, bet ir šiek tiek 
išsigando. 

Objektyvas sustingo, pasviro apačion, nėrė į telkinį ir nugrimzdęs kelias 


pėdas po vandeniu pasiekė prie dugno pritvirtintą titano plokštelę. 


ŠIANDIENĄ IR ŠIOJE VIETOJĖ 
BUVO AMŽIAMS PAKEISTAS PASAULIS 

Profosas krūptelėjo. 

— Rytoj, — sušnibždėjo žvelgdamas į datą. — Ar mes žinome, kur „šioji 
vieta ? 

Noultonas pakratė galvą. 


Kamera nukrypo kairėn, ir dabar išryškėjo plastikinis maišas, užpildytas 
rusvai gelsvu drebučių pavidalo skysčiu. 

— Dėl Dievo meilės, kas čia?! — profosas prisitraukė kėdę, atsisėdo ir įsi- 
stebeilijo į tirtanų burbulą, kuris panėšėjo į balioną, siūleliu prikabintą prie dugno. 

Keičiantis kadrams, gardelyje įsitvyrojo nejauki tyla. Ekranas vėl trumpam 


pajuodo, ir netrukus olos sieną nudažė paslaptingai prašnekęs ilganosis siluetas. 


Esu šmėkla... 

Kreipiuosi į pasaulį iš žemių gelmės, nuvarytas į pogrindį, ištremtas 
į niaurųjį urvą, .kuriame it kraujas raudonas telkinys neatspindi dangaus 
žvaigždėto. 

Bet čia yra mano rojus... idealios įsčios mano trapiam kūdikiui. 


Inferno. 


„Mendacium“ savininkas atplėšė akis nuo nešiojamojo kompiuterio. 

— Inferno? 

Noultonas patrūkčiojo pečiais. 

— Kaip sakiau, turinys kursto nerimą. 

Profosas vėl sutelkė dėmesį į ekraną. 

Šešėlis su snapo formos nosimi dudeno dar keletą minučių, postringauda- 
mas apie marą, būtinybę atlikti žmonijos valymą, ateitį nulemsiantį didingą savo 
vaidmenį, mūšį su neišmanėliais, mėginančiais jį sulaikyti, ir saujelę šalininkų, 
kurie suprato, kad išgelbėti planetą padėtų tiktai drastiški veiksmai. 

Nežinia, dėl ko tiksliai įsišėlo kova, bet Noultonas visą rytą mąstė, kad 
Konsorciumas galbūt palaiko ne tą pusę. 

Balsas pratęsė: 


Aš nukaliau išsigelbėjimo šedevrą, bet už savo pastangas sulaukiau ne 
fanfarų ir laurų vainiko... o grasinimų mirtimi. 

Mirtis man nebaisi... nes ji padeda svajotojams tapti kankiniais... kilnias 
idėjas paverčia įtakingais judėjimais. 


Jėzus. Sokratas. Martinas Liuteris Kingas. 

Vieną dieną prie jų prisidėsiu. 

Manasis šedevras yra paties Viešpaties kūrinys... dovana iš Vienatinio 
Dievo, kuris man suteikė intelektinių galių, priemonių ir drąsos, idant atlik- 
čiau savo užduotį. 

Lemtingoji diena artinasi. 

Po manimi slypi Pragaras, pasirengęs išsprogti iš vandeninių įsčių... jo 
gimimą budriai stebės chtoninė pabaisa su visomis savo furijomis. 

Kad ir kokia dorybinga mano veikla, aš kaip ir jūs esu linkęs į nuodė- 
mes. Blogiausia iš jų septynių — vienintelė pagunda, nuo kurios išsivaduoti 
geba tik vienas kitas, — užvaldė netgi mane. 

Puikybė. 

Įrašydamas pranešimą pasidaviau savimanos vilionėms... nes troškau 
užsitikrinti pasaulio dėmesį savo darbams. 

Kodėl gi ne? 

Žmonija turėtų pažinti savo gelbėtoją... turėtų žinoti, kas amžiams už- 
trenkė požemių karalystės vartus! 

Sulią kiekviena prabėgančia valanda esu vis labiau tikras rezultatais. 
Matematinių išvadų paneigti neįmanoma, jos negailestingos kaip traukos 
jėga. Eksponentinis gyvybės klestėjimas, vos nepražudęs žmonijos, ją ir 
išgelbės. Gražiausia tai, kad tiek geri, tiek blogi organizmai beatodairiškai 
paklūsta Dievo įsakymui. 

Būti vaisingiems ir daugintis. 


Todėl gaisrą gesinu... ugnimi. 


— Pakaks. 

Profosas prabilo taip tyliai, kad Noultonas vos jį nugirdo. 

— Serc? 

— Sustabdyk įrašą. 

Fasilitatorius spustelėjo pauzės mygtuką. 

— Sere, tiesą sakant, labiausiai šiurpina pabaiga. 

— Aš pamačiau užtektinai. — Profosas atrodė liguistas. Kelias sekundes jis 
slankiojo po gardelį. — Mums reikia susisiekti su FS-2080. 

Noultonas apsvarstė manevrą. 

FS-2080 kodinį vardą turėjo vienas iš patikimiausių tarpininkų — tas 


pats kontaktinis asmuo pasiūlė Žobristui nusamdyti Konsorciumą. Profosas, 

be abejo, nūnai sau priekaištavo, kad pasikliovė FS-2080 rekomendacija; Ber- 
tranas Zobristas pakurstė cha0s4 subtiliai struktūrizuotame Konsorciumo pa- 
saulyje. 

Krizė kilo de! FS-2080. 

Klientą supančių katastrofų virtinė, rodės, nenumaldomai ilgėjo; jos baudė- 
si pražudyti ne vien profoso organizaciją, bet turbūt... ir visą pasaulį. 

— Mes privalome atskleisti tikruosius Zobristo kėslus ir nustatyti, ką kon- 
krečiai jis sukūrė, — paskelbė jachtos šeimininkas. — Aš noriu išsiaiškinti, ar 
grėsmė reali. 

Bet atsakyti į šituos klausimus galėjo nebent FS-2080. Bertrano Zobristo 
geriau nepažinojo nickas kitas. Noultonas suprato, kad Konsorciumui atėjo me- 
tas pažeisti protokolą ir įvertinti, kokią beprotybę rėmė visus metus, nors organi- 
zacijos Žmonės patys nenutuokė, kur įsivėlė. 

Fasilitatorius pasvarstė, kuo gali baigtis mėginimai tiesiogiai kreiptis į 
FS-2080. Tam tikra prasme rizikingos buvo vien pastangos užmegzti ryšį. 

— Sere, jeigu išties ruošiatės pakalbėti su FS-2080, — tarė Noultonas, — 
jums derėtų elgtis labai taktiškai. 

Išsitraukdamas mobilųjį profosas tūžmingai sužaibavo akimis. 

— Dabar ne laikas galvoti apie taktą. 


Žmogus su „Plume Paris“ akiniais ir turkišku raštu margintu kaklaraiščiu 
sėdėjo Frecciargento kupė, įsitaisęs greta dviejų bendrakeleivių, ir nėrėsi iš kailio, 
kad nesikasytų vis smarkiau niežtinčios, spuogeliais nusėtos odos. Krūtinę raižė 
stiprėjantis skausmas. 

Kai traukinys ištrūko į atvirą erdvę, jis nužvelgė Lengdoną, pamažu nyrantį 
iš gilių apmąstymų. Siena įbedė akis į mobilųjį, kurį buvo nuleidusi ant staliuko, 
nes tunelyje pranyko ryšio signalas. 

Moteris nekantravo pratęsti internetinę paiešką, tačiau, nespėjus jai prisi- 
liesti prie telefono, šis ėmė vibruoti ir kapotai dzingsėti. 

Atpažinęs skambutį, išbertas vyriškis griebė aparatą ir įsispigino į apšvicstą 
ekraną, bet tuo pat metu pasistengė neparodyti nuostabos. 

— Nepykit, — tarė pakildamas. — Ligota motina. Privalau su ja pašnekėti. 

Siena su Lengdonu supratingai linktelėjo, o mobiliojo savininkas smuko į 
koridorių ir nulėkė į gretimą tualetą. 

Užrakinęs duris jis atsiliepė į skambutį. 

— Alio? 
Iš telefono atsklido grėsmingai niaurus balsas: 


— Cia profosas. 

Ki ir komerciniuose lėktuvuose, Frecciargento traukinio tualetas buvo ne- 
idelis — šioje vietoje vos užteko vietos apsisukti. Išbertas žmogus baigė 
kalbėti su profosu ir paslėpė mobilųjį kišenėje. 

Aplinkybės pasikeitė, suvokė. Padėtis tarsi apsivertė aukštyn kojomis, ir jam 
prireikė minutėlės įsisąmoninti, kas vyksta. 

Mano draugai tapo priešais. 

Vyriškis atlaisvino raštuoto kaklaraiščio mazgą ir pažiūrėjęs į veidrodį įsi- 
spoksojo į pūslelėmis subjaurotą veidą. Atrodė prasčiau nei tikėjosi. Bet tai nie- 
kis, palyginti su sopuliais krūtinės ląstoje. 

Jis nedrąsiai atsegė sagas ir praskleidė marškinių skvernus. 

Tada prisivertė nukreipti akis į veidrodį ir pažvelgti į apnuogintą kūno dalį. 

Jėzau. 

Juodumos plotas išplito. 

Vidurį krūtinės nudažė juosva mėlynė. Vakar ji tebuvo golfo kamuoliuko 
dydžio, bet iki šiandienos išaugo iki apelsino. Atsargiai palietęs jautrią odą jis 
krūptelėjo. Ir skubiai užsisegė marškinius melsdamasis, kad rastų jėgų pratęsti 
užduotį. 

Artimiausia valanda bus lemiama, mintyse tarė. Teks imtis įvairių subtilių 
manevrų. 

Jis užsimerkė, susikaupė ir apgalvojo tolesnius veiksmus. Mano draugai tapo 
priešais, vėl pamanė. 

Vyriškis kelis kartus giliai skausmingai įkvėpė vildamasis, kad taip apramins 
nervus. Žinojo turįs išsaugoti blaivų protą, jeigu norėjo nuslėpti savo ketinimus. 

Įtikinamai vaidybai būtina vidinė ramybe. 

Suktybių sritį jis gerai išmanė, bet širdis vis tiek daužėsi kaip paklaikusi. 
Žmogus virpėdamas dar sykį įtraukė į plaučius oro. Kitus abgaudinėjai daugelį 
metų, priminė sau. ŽoAs yra tavo darbas. 

Sutramdęs drebulį jis pasiruošė grįžti pas Lengdoną su Siena. 


Metas baigiamajam mano pasirodymui. 

Tačiau prieš išeidamas iš tualeto vyriškis ėmėsi atsargumo priemonių — iš 


mobiliojo pašalino baterijos elementą, kad aparatas neveiktų. 


Jis perbalęs, dingtelėjo Sienai, kai išbertasis bendrakelcivis parsigavo į kupė 
ir skausmingai atsidūsėdamas prisėdo. 

— Viskas gerai? — nuoširdžiai sunerimusi paklausė ji. 

Spuoguotas vyras palinksėjo galva. 

— Taip, ačiū. Kuo puikiausiai. 

Nujausdama, kad daugiau informacijos iš jo neišpeš, Siena pakeitė taktiką. 

— Duosite telefoną? Jeigu jūs nieko prieš, pratęsiu dožo paiešką. Galbūt 
rasime vieną kitą atsakymą anksčiau nei apsilankysime Šv. Morkaus bazilikoje. 

— Jokių problemų. — Jis kišenėje sugraibė mobilųjį ir užmetė akį į ekra- 
ną. — Prakeikimas. Kol šnekėjausi su motina, elementas išleido kvapą. — Paž- 
vairavęs į laikrodį pridūrė: — Netrukus būsime Venecijoje. Reikės šiek tiek pa- 
laukti. 


Už penkių mylių nuo Italijos krantų siūbuojančioje „Mendacium“ jachtoje 
Noultonas nebyliai žiūrėjo į profosą, kuris stypino palei gardelio sieną tarytum 
narve įkalintas žvėris. Po pašnekesio mobiliuoju viršininko galvoje aiškiai ėmė 
suktis sraigteliai, ir pavaldinys žinojo, kad profosui mąstant aplinkiniams verčiau 
prikąsti liežuvius. 

Galų gale saulėje nudegęs vyras prabilo įtemptu balsu — fasilitatorius nė 
neprisiminė, kad būtų kada girdėjęs jį kalbant tokiu tonu. 

— Kitos išeities nėra. Vaizdo įrašu privalome pasidalyti su daktare Eli7a- 
beta Sinski. 

Noultonas suakmenėjo slėpdamas nuostabą. Su ži/aplauke nelabąja? Nuo 
kurios ištisus metus dangstėme Zobristą? 

— Gerai, sere. Filmuotą medžiagą persiųsti-elektroniniu paštu? 

— O, Dieve, ne! Kas, jeigu ji iškils viešumon? Tuomet prasidėtų masinė 
isterija. Daktarę Sinski kuo greičiau atgabcnkite į mūsų laivą. 

Fasilitatorius išsprogino akis. Jis nori, kad PSO direktorę pristatytume į 
„Mendaciumn“? 


— Sere, pažeisdami slaptumo protokolą rizikuotume... 


— Prie darbo, Noultonai! TUCTUOJAU! 

5-2080 žvelgė į visu greičiu rūkstančio Frecciargento traukinio langą ir stebė- 
jo stikle atsispindintųį Roberto Lengdono veidą. Profesorius tebelaužė galvą, 
mėgindamas atspėti pomirtinės kaukės mįslę, kurią užminė Bertranas Zobristas. 

Bertranas, pagalvojo FS-2080. Viešpatie, kaip aš jo ilgiuosi. 

Širdį vėl pervėrė netekties skausmo dūriai. Jųdviejų pažinties diena iki šiol 
priminė stebuklų kupiną sapną. 

Čikaga. Pūga. 

Sausis, prieš šešerius metus... nors rodos, lyg tai būtų nutikę vakar. Akinančioje 
baltoje tamsoje pakeliu abykaklę ir nuklampoju per pusnis. Velku kojas vėjo čaižomu 
„Nuostabiosios mylios“ ruožu. Drebu iš šalčio, bet sau kartoju, kad niekas man ne- 
sutrukdys pasiekti kelionės tikslo. Šiandien susitiksiu su pačiu Bertranu Zobristu ir 
išgirsiu jo kalbą. 

Aš perskaičiau viską, ką tas žmogus parašė, ir žinau, kaib man pasisekė, kad 
gavau vieną iš penkių šimtų šio renginio bilietų. 

Pagaliau įžengiu į salę, — nuo vėjo gūsių kūnas bemaž sustiręs į ragą, — IT su- 
Panikuoju, nes auditorija kone tuščia. Nejau paskaita atšaukta? Del oro sąlygų miestas 
Jaktiškai, apmirė... ar būtent jos neleido Zobristui atvykti? 

Ne, štai ir jis. 

Scenoje 11 bokštas iškyla elegantiškas pavidalas. 

Jis aukštas... be galo aukštas... skaisčiai tviskančiomis žaliomis akimis, 0 jų gel- 
mėse tarytum glūdi visi pasaulio slėpiniai. Zobristas nužvelgia savo ištikimus gerbė- 
Jus — apytikriai tuziną, — ir mane užvaldo gėdos jausmas, kad salėje susirinko tiek 
mažai žmonių. 

Juk tai Bertranas Zobristas! 

Kelias sekundes, kol mus skverbia rūstus jo žvilgsnis, tvyro gąsdinanti tyla. 

Staiga jis prapliumpa kvatoti sužybčiodamas žaliomis akimis. 

— Velniop tuščią auditoriją, — paskelbia. — Aš apsistojęs gretimame viešbuty- 
Je. Eime į barą! 

Į pasiūlymą sureagavusi pritarimo šūksniais, negausi mūsų grupė pro duris 
mauna į viešbučio barą, susispiečia erdviame gardelyje ir užsisako gėrimų. Zobristas 
mus džiugina istorijomis apie savo tyrimus, pasakoja, kaip išgarsejo, dalijasi mintimis 
apie genų inžinerijos ateitį. Tekant alkobolio srautui, pokalbis nukrypsta į transbu- 


manizmo filosofiją, kuri visai neseniai jį užbūrė. 

— Aš neabejoju, kad badėti žmonijai išlikti gali tiktai transbhumanizmas, — 
aiškina jis praskleisdamas marškinius tr mums parodydamas ant peties ištatuiruotą 
„H+“. — Kaip matot, šitam reikalui esu visiškai atsidavęs. 

Rodos, tarsi mane būtų pakvietę į privatų vakarėlį su roko žvaigžde. Nė nenu- 
maniau, kad išgarbintas „genetikos genijus spinduliuos tokį žavesį tr taip maloniai 
elgsis. Kaskart, kai į mane krypteli žalios Zobristo akys, širdyje įsižiebia netikėtas 
Jausmas... stipri lytinė trauka. 

Bėgant valandoms, svečių gretos pamažu retėja, jie atsiprašo, skirstosi ir grįžta Į 
tikrovę. Prieš vidurnaktį mudu su Bertranu Zobristu liekame vienudu. 

— Ačiū už vakarą, — padekoju. Nuo kiek per didelio svaigalų kiekio man pinasi 
liežuvis. — Jūs esate puikus mokytojas. 

— G/ostai savimeilę? — Zobristas nusišypso, pasvyra artyn, ir mūsų kojos susi- 
liečia. — Meilikavimas tau atvers visas duris. 

Akivaizdu, kad mums nederėtų flirtuoti, tačiau už lango sninga, mes sėdime 
ištuštejusiame Čikagos viešbutyje, ir pasaulis atrodo sustingęs. 

— Na, ką pasakysi? — klausia Zobristas. — Dar po stiklelį mano kambaryje? 

Suakmeneju. Žinau, kad primenu elnią, apakintą pbriešakinių automobilio 
šviesų. 

Pašnekovo akys šiltai žiburiuoja. 

— Tuojau atspėsiu, — kužda jis. — Tūu niekada neteko būti su įžymiu vyru. 

Mano veidą nudažo raudonis, ir aš basistengiu suvaldyti atplūdusias emoci- 
Jas — sąmyšį, džiugų jaudulį, baimę. 

— Atvirai kalbant, — sakau, — man neteko būti su jokiu vyru. 

— Nelabai suprantu, kodel taip ilgai delsei, bet leisk man tapti pirmuoju. 

Nuo vaikystės mane graužiantys nusivylimai ir seksualinė įtampa ūmai pbra- 
nyksta... išgaruoja nakties pūgoje. 

Pirmą sykį gyvenime pajuntu geismą, kurio nebančioja gėda. 

Aš jo trokštu. 

Po dešimties minučių nusigauname į viešbučio kambarį ir dabar esame nuogi, 
vienas kito rankose. Zobristas neskuba, kantrūs jo pirštai sužadina mano kūnui ligi 
tol nepatirtus jutimus. 

Taip elgiuosi savo noru. Jis nevertė. 

Zobristo glėbyje jaučiuosi taip, lyg būtų dingusios visos pasaulio blogybės. Guliu 
ant lovos, pro langą žvelgiu į snaigės, krentančias iš tamsaus dangaus, ir žinau, jog 


seksiu paskui šitą žmogų, kad ir kur jis eitų. 

Frecciargėnto traukinys nelauktai sulėtino greitį, ir FS-2080 iš palaimingų 
atsiminimų išniro atgal į slogią dabartį. 

Bertranai... tavęs nebėra. 

Kartu praleistą pirmąją naktį prasidėjo nepaprasta jų kelionė. 

Tu tapai ne vien mano mylimuoju... bet ir mokytoju. 

— Laisvės tiltas, — prabilo Lengdonas. — Mes bevcik vietoje. 

FS-2080 graudžiai linktelėjo, nukreipė žvilgsnį į Venecijos lagūną ir pri- 
siminė, kaip sykį drauge su Bertranu buriavo tuose vandenyse... bet ramybės 
sklidiną peizažą pamažu užgožė prieš savaitę regėtas siaubingas vaizdas. 

Kai jis šoko nuo Fiorentinos abatijos bokšto, aš stovėjau netoliese. 


Prieš pat baigtį jis matė būtent mano akis. 

ai „NetJets“ kompanijos orlaivis „Citation Excel“ iš Tasinjano aerodromo 

šovė į padanges ir viražu nulėkė Venecijos pusėn, korpusą sudrebino stipri 
turbulencija. Elizabeta Sinski, kuri sėdėjo lėktuve, išsiblaškiusi glostė amuletą ir 
pro langelį spoksojo į tuščią erdvę, bevcik neatkreipė dėmesio į kratymą. 

Jai ką tik nustojo švirkšti injekcijas, bet PSO direktorės galva jau spėjo pra- 
šviesėti. Agentas Bruderis nepratarė nė žodžio ir, ko gero, mintijo apie keistą 
įvykių cigą. 

Viskas apvirto aukštyn kojomis, pamanė Sinski, iki šiol negalėdama patikėti 
tuo, kas nutiko. 

Prieš pusvalandį jie įsiveržė į mažutį aerodromą, pasirengę sulaikyti į iš- 
kviestą privatų lėktuvą įlipusį Lengdoną. Tačiau vietoj profesoriaus rado tuščiąja 
eiga veikiantį „Citationl Excel“ ir degutbetonio danga irzliai vaikštinėjančius, į 
rankinius laikrodžius šnairuojančius du „NetJets“ lakūnus. 

Lengdono — nė kvapo. 

Veliau man paskambino. 

Atgijus mobiliajam, Sinski tūnojo ten, kur pralindėjo kiaurą dieną — ant 
užpakalinės juodojo furgono sėdynės. Agentas Bruderis įkišo galvą į automobilio 
saloną ir nustėręs padavė telefoną. 

— Mem, neatidėliotinas skambutis. 

— Kas su manimi nori kalbėti? 

— Jis prašė pasakyti, kad privalo jums perduoti svarbią informaciją apie 
Zobristą. 

PSO vadovė griebė aparatą. 

— Čia daktarė Elizabeta Sinski. 

— Daktare Sinski, mudu nepažįstami, bet mano organizacija metus nuo 
jūsų slėpė Bertraną Zobristą. 

Ji atsisėdo tiesiai, įsitempdama kaip styga. 

— Kad ir kas, velniai rautų, esate, jūs globojote nusikaltėlį! 

— Jokių įstatymų mes nepažeidėme, bet dabar... 

— Dar ir kaip pažeidėt! 

Pašnekovas kantriai, giliai įkvėpė ir prabilo itin švelniu tonu: 

— Mes turėsime užtektinai laiko aptarti etinius mano veiksmų aspektus. 
Jūs manęs nepažįstate, bet aš nemažai apie jus žinau. Ponas Zobristas dosniai 
man sumokėjo, kad metus jį saugočiau tiek nuo jūsų, tick nuo kitų. Su jumis 
užmegzdamas ryšį, pažeidžiu nuosavą griežtą protokolą. Tačiau mums beliko 
vienintelė išeitis — sutelkti savo resursus. Bijau, kad Bertranas Zobristas galėjo 
iškrėsti kai ką siaubinga. 

Sinski nė neįsivaizdavo, su kuo bendrauja. 

— Jūs tik dabar tai suvokėte?! 

— Teisingai, tik dabar, — nuoširdžiai užtikrino jis. 

PSO direktorė pabandė surikiuoti mintis. 

— Kas jūs toks? 

— Žmogus, siekiantis jums padėti, kol dar nevėlu. Aš turiu Bertrano Zob- 
risto sukurtą vaizdo žinią. Jis prašė išplatinti failą po visą pasaulį... rytoj. Manau, 
jums reikia nedelsiant pamatyti įrašą. 

— Kokia jo esmė? 

— Į šią temą nederėtų gilintis per pokalbį telefonu. Mes privalome susitikti 
akis į akį. 

— Iš kur man žinot, kad galiu jumis pasikliauti? 

— Aš atskleisiu, kur nuvyko Robertas Lengdonas... ir kodėl jis taip keistai 
elgiasi. 

Sinski susverdėjo, jam užsiminus apie amerikietį profesorių, ir su nuostaba 
išklausė groteskiško paaiškinimo. Vyriškis visus metus bendrininkavo su jos prie- 
šu, tačiau, jam dėstant smulkmenas, nuojauta tikino, kad pašnekovas nemeluoja. 

Man teks priimti pasiūlymą. 


Suvieniję išteklius jie bcmat rekvizavo pamestinuką „Citation Excel“. Sins- 


ki su kareiviais leidosi į persekiojimo lenktynes — išskrido į Veneciją, kur, anot 


mobiliuoju kalbėjusio žmogaus, Lengdonas su dviem bendražygiais ką tik atka- 

ko traukiniu. Kreiptis pagalbos į tenykštę valdžią buvo per vėlu, bet nepažįstama- 
sis teigė žinąs, kur link profesorius traukė. 

Į Šv. Morkaus aikštę? Mintyse regint minias, besigrūdančias gausiausiai lan- 
komoje Venecijos vietovėje, PSO vadovę nupurtė šaltukas. 

— Kaip gavote tokius duomenis? 

— Apie tai — ne telefonu. Bet jums derėtų žinoti, kad Robertas Lengdonas 
nenutuokia keliaująs su labai pavojingu individu. 

— Su kuo? — valdingai paklausė Sinski. 

— Su vienu iš artimiausių Žobristo draugų. — Vyriškis atsiduso. — Su 
asmeniu, kuriuo aš pasitikėjau kaip tikras kvailys. Kuris, manau, gali kelti rimtą 
grėsmę. 

Kai PSO direktorę ir šešis kareivius skraidinantis privatus lėktuvas pasuko 
Venecijos Marko Polo oro uosto link, Sinski mintimis grįžo prie Roberto Leng- 
dono. Jis prarado atmintį? Nieko neprisimena? Nors keistos naujienos paaiškino 
keletą dalykų, ji pasijuto dar prasčiau, kad garsųjį akademiką įvėlė į šią krizę. 

Lengdonui nesuteikiau jokios alternatyvos. 

Beveik prieš dvi dienas verbuodama profesorių Sinski uždraudė jam grįžti 
namo pasiimti paso. Pasirūpino, kad Florencijos oro uoste jį praleistų kaip Pa- 
saulio sveikatos organizacijos nusamdytą specialųjį tarpininką. 

Kai C-130 nerangiai atsiplėšė nuo žemės ir pakrypęs į rytus nuskriejo per 
Atlanto vandenyną, Sinski atsigręžė į greta sėdinį Lengdoną ir suprato, kad sve- 
čio savijauta nekokia. Jis veriančiu žvilgsniu spitrijo į korpuso šoną. 

— Profesoriau, jūs žiz0/e, kad mūsų lėktuve nėra langų? Kariškiai juo ga- 
bendavo transportą. 

Lengdonas į ją atsuko išblyškusį veidą. 

— Atkreipiau į tai dėmesį vos įžengęs į orlaivį. Uždarose erdvėse visada 
jaučiuosi nejaukiai. 

— Todėl žiūrite pro įsivaizduojamą langą? 

Jis droviai šyptelėjo. 

— Taip, kažkas panašaus. 

— Verčiau pažvelkite į šitai. — Sinski priešais jį padėjo žaliaakio, aukšto ir 
liekno savo Nemezidės nuotrauką. — Čia Bertranas Zobristas. 

PSO direktorė jau spėjo Lengdonui iškloti apie Tarptautinių santykių tary- 
boje įvykusią akistatą su Žobristu, aistringą genetiko tikėjimą Apokalipsės lyg- 
timi, plačiai pasklidusius, su Juodosios mirties nauda susijusius jo komentarus ir 


grėsmingiausią naujieną — prieš metus jis dingo visiems iš akių. 

— Kaip pasaulinio masto įžymybė sugebėjo tiek laiko slėptis? — paklausė 
Lengdonas. 

— Jam prireikė nemažai pagalbos. Profesionalios pagalbos. Gal net iš už- 
sienio šalies valdžios. 

— Kokia valstybė toleruotų maro infekcijos sukūrimą? 

— Tokia, kuri juodojoje rinkoje bando įsigyti branduolines raketų galvutes. 
Nepamirškit, kad cfektyviai plintantis maras gali atstoti tobuliausią biologinį 
ginklą, ir jis vertas milžiniškų pinigų. Žobristas lengvai galėjo partneriams su- 
meluoti, esą užkratas neišsiverš už konkrečios teritorijos ribų. Ir tik pats žinotų 
tikruosius savo kūrinio pajėgumus. 

Lengdonas nuščiuvo. 

— Bet nereikėtų atmesti tikimybės, — pratęsė Sinski, — kad pagalbinin- 
kai, užuot siekę valdžios arba turtų, tiesiog pritarė jo ideologijai. Zobristui ne- 
trūko sekėjų, kurie dėl jo padarytų bet ką. Jis buvo labai garsus asmuo. Neseniai 
netgi sakė kalbą jūsų universitete. 

— Harvarde? 

Sinski stvėrė šratinuką ir nuotraukos pakraštyje užrašė H raidę su pliusu. 

— Jūs puikiai išmanote simbolius. Ar tokį atpažįstate? 


H+ 


— Be abejo, — nežymiai linksėdamas atsakė Lengdonas. — Vieną vasarą, 
prieš porą metų, plakatus su šiuo ženklu mačiau visame universitetiniame mies- 
telyje. Bet galvojau, kad jie kviečia į kažkokią chemikų konferenciją. 

PSO vadovė prunkštelėjo. 

— Ne, jie skelbė apie 2010-ųjų „Žmonijos-plius“* aukščiausio lygio sąšau- 
ką — vieną iš didžiausių suvažiavimų, kuriame dalyvavo transhumanizmo šali- 
ninkai. H su pliusu simbolizuoja transhumanistų judėjimą. 

Lengdonas pakreipė galvą ant šono, lyg mėgindamas perprasti, ką reiškia 
toji sąvoka. 

— Transhumanizmą galima vadinti intelektualų sąjūdžiu, — paaiškino 
Sinski, — savotiška filosofija, kuri sparčiai įsišaknija mokslinėje bendruomenėje. 
Iš esmės ji mus ragina naudotis technologijomis, kad įveiktume žmonių kūnuo- 
se slypinčias paveldimas silpnybes. Paprasčiau kalbant, kitas evoliucijos žingsnis 


turėtų prasidėti, kai užsiimsime biologine mūsų pačių inžinerija. 


Angl. Humanity-plus. 

— Skamba grėsmingai, — pastebėjo Lengdonas. 

— Bet kokių permainų atveju svarbiausia yra mastai. Jei šnekėtume for- 
maliai, mes jau daugelį metų tobuliname savo organizmus — skiepijame vaikus 
nuo ligų... poliomielito, raupų, vidurių šiltinės. Tačiau dabar, kai Zobristas padarė 
perversmą įsisavindamas manipuliacijas lytinių ląstelių genetine linija, pamažu 
mokomės kurti pave/dimas imunizacijas, kurios recipientą veiktų lytinių ląstelių 
lygmenyje ir nuo konkrečios ligos sergėtų jo palikuonis. 

Lengdonas klausėsi apstulbęs. 

— Žmonės išgyventų ewo/iuciją, per kurią taptų atsparūs, pavyzdžiui, šil- 
tinei? 

— Veikiau pagalbinę evoliuciją, — pataisė Sinski. — Paprastai raida, kol 
dvikvėpės žuvys užsiaugina kojas arba beždžionė įgyja priešpastatomus nykščius, 
trunka tūkstantmečius. Bet šiais laikais galėtume pritaikyti drastiškas genetines 
adaptacijas, ir jų plėtra užsibaigtų vos per vieną žmonių kartą. Technologijų ša- 
lininkai jas laiko pačia tikriausia darviniškos „natūraliosios atrankos“ išraiška — 
žmonija sugebėtų koreguoti nuosavą vystymosi procesą. 

— Tai labiau primena pastangas vaizduoti Dievą. 

— Visiškai su jumis sutinku, — atsakė Sinski. — Bet Žobristas, kaip dau- 
guma transhumanistų, primygtinai teigė, esą mes privalome išnaudoti pasieki- 
mus — tarkim, genetines manipuliacijas lytinėmis ląstelėmis, — kad patobu- 
lintume žmonių giminę. Nelaimei, genetinė mūsų sandara panaši į daugiau ar 
mažiau nesuvokiamais būdais pastatytą kortų namelį — atskiros dalelės siejasi 
su gausybe kitų. Mėgindami neutralizuoti vieną žmogišką savybę, tuo pat metu 
galbūt pakeistume dar šimtą ir tikriausiai sukeltume katastrofą. 

Lengdonas linktelėjo. 

— Ne veltui evoliucijos eiga laipsniška. 

— Teisingai! — sulig kiekviena sekunde Sinski vis labiau žavėjosi profeso- 
riumi. — Juk kišame nagus prie procesų, kurie tęsėsi amžinybę! Mes gyvename 
pavojingais laikais. Faktiškai jau dabar pajėgtume aktyvuoti tam tikras genų se- 
kas, kad mūsų ainiai būtų vikresni, ištvermingesni, stipresni, netgi protinges- 
ni — o tiksliau, galėtume kurti superžmones. Hipotetinius „pagerintus“ indivi- 
dus transhumanistai vadina pos/žmonėmis, ir kai kas mano, jog būtent jie įkūnija 
mūsų giminės ateitį. 

— Man kyla nemalonių asociacijų su eugenika. 

Nuo Lengdono žodžių ją nupurtė drebulys. 


Dvidešimto amžiaus penktajame dešimtmetyje nacių mokslininkai pa- 

viršutiniškai domėjosi technologijų sritimi, kurią praminė „eugenika“ — genų 
inžinerijos užuomazgomis bandė atrinkti „pageidaujamų“ genetinių bruožų ne- 
stokojančius asmenis ir kurstyti jų gebėjimą daugintis, taip pat slopinti „mažiau 
geistinas“ etnines savybes turinčiųjų gimstamumą. 

Etninis valymas genetiniu lygiu. 

— Taip, panašumų nestinga, — pripažino Sinski. — Nors ir nelengva su- 
vokti, kaip galima kurti naują žmonių giminę, daug intelektualų įsitikinę, kad 
nepradėjus paties proceso mums gresia išnykimas. Vienas iš autorių, rašančių 
transhumanistų žurnalui ŽZ+, aiškino, neva manipuliacijos lytinių ląstelių geneti- 
ne linija byloja apie „kitą evoliucijos žingsnį“ ir parodo „tikrą žmonijos potencia- 
lą“. — PSO direktorė trumpam nutilo: — Bet Z/+ garbei derėtų pridurti, kad jis 
perspausdino ir Discover žurnalo straipsnį „Pavojingiausia idėja pasaulyje“. 

— Aš asmeniškai remčiau antrąjį variantą, — tarė Lengdonas. — Bent jau 
sociokultūriniu požiūriu. 

— K3 turite galvoje? 

— Na, kiek suprantu, genetinės korekcijos — kaip ir plastinės operacijos — 
nemažai kainuoja? 

— Be abejo. Ne kiekvienas išgalėtų patobulinti save arba savo vaikus. 

— Vadinasi, įteisintas genetinis koregavimas kaipmat suskaldytų pasaulį į 
turtuolius ir vargšus. Dabartinius milijonierius ir skurdžius jau skiria platėjanti 
praraja, o dėl genų inžinerijos užgimtų antžmogiai... kuriuos suptų, jų įsitikini- 
mu, neprotingos būtybės. Manote, žmonėms neduoda ramybės Žemę valdantis 
vienas nuošimtis ultrapiniguočių? Įsivaizduokite, kaip pasikeistų padėtis, jeigu 
tas procentas tiesiogine ; 1sme priklausytų aukštesnei rasci — stipresnci, pro- 
tingesnei, sveikesnei. Tuomet pasaulyje lengvai įsigalėtų vergija arba etninis va- 
lymas. 

Sinski nusišypsojo šalia sėdinčiam išvaizdžiam akademikui. 

— Profesoriau, jūs labai greitai įsisąmoninote rimčiausią, mano nuomone, 
genų inžinerijos pavojų. 

— Taip, esmė aiški, bet Zobristo veiksmai man nesuprantami. Transhuma- 
nistams, regis, knieti mus tobulinti, paversti sveikesniais, išgydyti mirtinas ligas, 
prailginti gyvenimo trukmę. Tačiau Zobristas, išsakęs savo požiūrį į žmonių per- 
teklių, tartum skatino jų naikinimą. Jo mintys apie transhumanizmą ir per didelį 
gyventojų skaičių prieštarauja viena kitai, ar ne? 

PSO direktorė niūriai atsiduso. Lengdonas pateikė gerą klausimą, deja, at- 


sakymas buvo akivaizdus ir keliantis nerimą. 

— Zobristas nuoširdžiai palaikė transhumanizmą — siekius technologi- 
jomis gerinti mūsų giminę, — bet jis tikėjo, kad mes išnyksime nespėję nieko 
nuveikti. Tai yra, jeigu nesiimsime jokių veiksmų, žmonių gausa pražudys mus 
anksčiau nei suvoksime, ką žada genų inžinerija. 

Lengdonas išsprogino akis. 

— Jis troško praretinti bandą... kad gautume daugiau laiko? 

Sinski sulinksėjo. 

— Kartą Zobristas pareiškė, esą jaučiasi atsidūręs laive, kurio kelcivių skai- 
čius kas valandą dvigubėja, ir bandąs pasigaminti gelbėjimo valtį, kol lainerio 
nenuskandino jo paties svoris. 

Profesorius krūptelėjo. 

— Palyginimas gąsdinantis. 

— Pritariu. Bet Zobristas neabejojo, kad drastiškas mūsų skaičiaus suma- 
žinimas bus laikomas tikru žygdarbiu... vos tik žmonija nuspręs norinti išlikti. 

— Kaip ir sakiau — šiurpu. 

— Ypač todėl, kad tuo tikėjo ne jis vienas. Po mirties Žobristas daug kam 
tapo kankiniu. Nenumanau, su kuo susidursime Florencijoje, bet reikės elgtis itin 
apdairiai. Ne mes vieninteliai mėginsime rasti maro užkratą, taigi, dėl jūsų paties 
saugumo nė gyvai dvasiai nevalia žinoti, ko ieškote Italijoje. 

Lengdonas jai papasakojo apie savo draugą Ignacijų Buzonį, Dantės tyri- 
nėtoją, kuris po muziejaus darbo valandų tikriausiai galėtų jį nuvesti į Senuosius 
rūmus ir leisti pasižvalgyti į paveikslą su žodžiais cerca trova, aptiktais Zobristo 
projekcijoje. Bc to, Buzonis galbūt padėtų suprasti, ką reiškia keista citata apic 
mirties akis. 

Sinski atgal atmetė ilgas žilas plaukų sruogas ir įdėmiai pažiūrėjo į akade- 
miką. 

— leškokite, ir rasite, profesoriau. Laiko atsargos senka. 

Ji nužingsniavo prie lėktuve įrengtos saugyklos ir iš jos paėmė saugiausią 
PSO turimą pavojingų medžiagų vamzdelį — biometriškai užsandarinamą mo- 
delį. 

— Atkiškit nykštį, — liepė Sinski, nuleisdama objektą ant stalo. 

Lengdonas sutriko, bet pakluso. 

PSO vadovė taip užprogramavo biologinį vamzdelį, kad jį sugebėtų atida- 
ryti tik amerikietis profesorius. Tada vidun įdėjo mažąjį projektorių. 

— Manykite įsigijęs užrakinamą skrynelę, — šyptelėjo ji. 


— Su biologinės grėsmės simboliu? — Lengdono veide atsispindėjo nerimas. 

— Nicko geresnio neturime. Pažvelkit į šviesiąją pusę — prie jos niekas 
nedrįs liestis. 

Lengdonas atsiprašęs pasitraukė į šalį pramankštinti kojų ir užsukti į tua- 
letą. Kai svečias dingo iš akių, Sinski pabandė į švarko kišenę įgrūsti vamzdelį. 
Bet objektas netilpo. 

Juk jis nesinešios projektoriaus rankoje. Pamąsčiusi Sinski numynė atgal prie 
saugyklos ir susirado chirurginio siuvimo reikmenis bei skalpelį. Tiksliais profe- 
sionalės judesiais perpjovė Lengdono švarko pamušalą ir atsargiai įsiuvo slaptą 
kišenėlę, kurioje būtų galima paslėpti vamzdelį. 

Kai profesorius grįžo, ji jau dygsniavo paskutines siūles. 

Lengdonas stabtelėjo ir išplėtė akis, tarytum PSO direktorė būtų subjau- 
rojusi Mona Lizą. 

— Jūs perrėžėte mano „Harris Tweed“ švarko pamušalą? 

— Atsipalaiduokite, profesoriau. Aš esu kvalifikuota chirurgė. Siuvu meist- 


riškai. 

enecijos Šv. Liucijos traukinių stotis įsikūrusi žemame, pailgame šiuolai- 

kiškai minimalistinio stiliaus pastate, suręstame iš pilko akmens ir betono. 
Fasado, laimei, nedarko jokie ženklai, išskyrus sparnuotas raides FS — Italijos 
valstybinių geležinkelių, Ferrovie dello Stato, simbolį. 

Stotis dunkso vakariniame Didžiojo kanalo pakraštyje, todėl traukiniais 
atvažiavusiems svečiams tereikia per žingsnį pasitraukti nuo statinio, ir jie nu- 
grimzta į savitus Venecijos vaizdus, aromatus bei garsus. 

Lengdono dėmesį pirmiausia pagaudavo sūrstelėjęs oras, tyras vėjelis, dvel- 
kiantis nuo vandenyno, kvepiantis baltosiomis picomis — šias prie stoties par- 
duodavo gatvės prekeiviai. Nūnai vėjas pūtė iš rytų ir atsidavė dyzelino garais, 
tvoskiančiais nuo eilės vandens taksi, kurie tuščiąja eiga parpė dumblėtame Di- 
džiajame kanale. Tuzinų valčių kapitonai mostagavo rankomis ir kvietė turistus į 
savo taksi, gondolas, va50retti ir greitacigius katerius. | 

Chbaosas vandenyje, pamanė Lengdonas nužvelgdamas vietinio eismo spūs- 
tį. Bostone tokia sangrūda varytų iš proto, tačiau Venecijoje ji kažkodėl atrodė 
žavinga. 


Netoliese, anapus kanalo, į popietės dausas kilo įspūdingasis žalias Mažo- 

sios Šv. Simono bažnyčios skliautas. Architektūriniu požiūriu vieni iš eklektiš- 
kiausių maldos namų Europoje turėjo bizantinio stiliaus neįprastai statų kupolą 
ir apvalią šventovę, bet marmurinis portikas su kolonomis atrodė kaip klasikinis 
graikiškas Romos panteono prieangis. Virš pagrindinio įėjimo puikavosi impo- 
zantiškas frontonas su įmantriu marmuriniu bareljefu, vaizduojančiu gausybę 
nukankintų šventųjų. 

Venecija yra lauko muziejus, pagalvojo Lengdonas, nukreipęs akis į tyvuliuo- 
jant pric šventyklos laiptų kanalo vandenį. Po trupu/į skęstantis muziejus. Vis 
dėlto užtvindymo galimybė tebuvo smulkmena, palyginti su grėsme, kaip jis 
nuogąstavo, slypinčia po miestu. 

Ir niekas apie tai visiškai nieko nenutuokia. 

Mintyse tebeskambant eilėms, spiralėmis vingiuojančioms vidinėje Dantės 
pomirtinės kaukės pusėje, Lengdonas pasvarstė, kur nuorodos juos atves. Lapelį 
su perrašytu eilėraščiu nešiojosi kišenėje, bet gipsinį artefaktą — pasiūlius Sie- 
nai — įsupo į laikraštį ir traukinių stotyje padėjo į saugojimo kamerą. Toji vieta 
siaubingai nepritiko neįkainojamam objektui, bet verčiau jį kišti į tokią slėptuvę 
negu tampyti po vandenų miestą. 

— Robertai? — kartu su Feriu priekyje einanti Siena mostelėjo į taksi. — 
Mes neturime daug laiko. 

Lengdonas nulėkė pric bendražygių, nors kaip architektūros gerbėjas neį- 
sivaizdavo kelionės Didžiuoju kanalu paskubomis. Venecijoje nėra nieko malo- 
nesnio už ekskursiją va>0re/t0 nr. 1 — pagrindiniu iš mieste kursuojančių atvirų 
vandens autobusų, — o ypač vakare, kai įsitaisęs pirmagalyje gėriesi pro šalį slen- 
kančiais iliuminuotais rūmais bei katedromis. 

Šiandieną vaporetto /eks pamiršti, suvokė jis. Vandens autobusai, Žinia, judė- 
davo vėžlio greičiu, todėl pasirinkti derėjo gerokai spartesnį taksi. Bet dabar greta 
jų, rodės, driekėsi begalinė cilė. 

Laukti nenusiteikęs Feris bemat ėmėsi iniciatyvos ir stora kupiūrų šūsni- 
mi prisišaukė vandens limuziną — iš Pietų Afrikos raudonmedžio pagamin- 
tą, iki blizgesio nugludintą venecijietišką kabrioletą. Išsikviesdamas grakštųjį 
laivą daktaras Feris turbūt perlenkė lazdą, tačiau iki Šv. Morkaus aikštės jie 
nukaks per penkiolika minučių, be to, plauks be jokios pašalinių asmenų drau- 
gijos. 

Vairininkas, itin išvaizdus vyras, dėvintis nepriekaištingai pasiūtą „Armani“ 
kostiumą, labiau priminė kino žvaigždę negu škiperį, antra vertus, čia buvo Ve- 


necija, itališkosios elegancijos kraštas. 

— Mauricijus Pimponis, — prisistatė jis ir sveikindamasis su trijule pamer- 
kė akį Sienai. — Putojančio vyno? Limončelo? Šampano? 

— No, grazie, — atsakė Siena ir itališka greitakalbe liepė kuo skubiau juos 
nuplukdyti į Šv. Morkaus aikštę. 

— Ma certo! — Mauricijus vėl mirktelėjo. — Mano kateris sparčiausias 
Venecijoje... 

Kai Lengdonas su kitais atsisėdo ištaigingame atvirame laivagalyje, škiperis 
įjungė „Volvo Penta“ variklį ir įgudusiais judesiais privertė laivą atbulinc ciga 
atitolti nuo kranto. Tuomet susuko vairą dešinėn ir didėjančiu greičiu nuvairavo 
katerį tarp aibės gondolų, užnugaryje palikdamas juodas aptakias valtis, kurios 
ėmė sūpuotis kilvateryje, ir dryžuotus marškinėlius vilkinčius, jiems įkandin 
kumščiais grūmojančius vairininkus. 

— Scusate! — šūksniu atsiprašė Mauricijus. — Aukšto rango svečiai! 

Po kelių sekundžių venecijietiškas kabrioletas, apleidęs Šv. Liucijos stoties 
rajoną, išsiveržė iš eismo spūsties ir nušvilpė rytų link. Jiems pralekiant po di- 
džiuliu, grakščiu Ponte deg/i Scalzi, arba Basųjų tiltu, Lengdonas užuodė savitą 
vietinio delikateso seppie a/ nero — kalmaro nuosavo juodo rašalo padaže — aro- 
matą, sklindantį nuo pakrantės, kurioje rikiavosi stoginėmis apdengtos restoranų 
terasos. Kai kateris įveikė kanalo vingį, akiratyje pasirodė skliautuota milžiniška 
Šv. Jeremijo bažnyčia. 

— Šventoji Liucija, — sušnabždėjo Lengdonas, perskaitęs įrašą ant maldos 
namų sienos. — Aklojo kaulai. 

— Ką sakei? — Siena dirstelėjo į profesorių lyg vildamasi, kad jam pavyko 
išgliaudyti dalį paslaptingų eilių. 

— Nieko, — atsiliepė Lengdonas. — Tiesiog į galvą šovė keista mintis. 
Turbūt nereikšminga. — Jis bedė pirštu į bažnyčią. — Matai užrašą? Ten pa- 
laidota šventoji Liucija. Žinai, kai kada skaitau paskaitas apie krikščionių šven- 
tuosius vaizduojantį hagiografinį meną ir ką tik atsiminiau: šventoji Liucija yra 
neregių globėja. 

— Si, santa Lucia! — įsiterpė Mauricijus, demonstruodamas uolų paslaugu- 
mą. — Aklųjų šventoji! Jūs žinote istoriją, ne? — vairininkas atsigręžė ir sušuko, 
kad perrėktų variklio griausmą. — Liucija buvo tokia daili, kad jos geidė visi vyrai. 
Bet gražuolė siekė likti tyra prieš Dievą ir saugojo skaistybę, todėl išsipjovė akis. 

— Nieko sau atsidavimas, — sudejavo Siena. 

— Kaip ir atpildas už pasiaukojimą, — pridūrė Mauricijus. — Viešpats 


dovanojo Liucijai dar nuostabesnes akis! 

Siena atsigręžė į Lengdoną. 

— Tikiuosi, jis supranta, kad čia tėra pasaka? 

— Dievo keliai nežinomi, — atsakė profesorius, mintyse regėdamas apie 
dvidešimtį garsaus senojo meistro paveikslų, kurie įamžino Liuciją, nešančią 
pusdubenį su savo akimis. 

Legendos versijų nestigo, bet Liucija visose išsirėždavo geidulius kurstan- 
čias savo akis, padėdavo jas ant pailgos lėkštelės, atkišdavo aistringam mergin- 
tojui ir įžūliai paskelbdavo: „Aure tai, ko trokštate... kalbant apic kitką, meldžiu, 
palikite mane ramybėje!“ Kad ir kaip būtų šiurpu, Liucija žalojosi įkvėpta Šven- 
tojo Rašto, kuris amžiams ją susiejo su garsiuoju Kristaus perspėjimu: „Ir jeigu 
tavo akis gundo tave nusidėti, išlupk ją ir mesk šalin.“ 

Išlupti. Lengdonas prisiminė, kad žodis pavartotas eilėraštyje. K/astingo 
dožo iš Venecijos ieškokit... taip pat išlubo kaulus aklojo. 

Suglumęs jis ėmė spėlioti, ar tik čia neužšifruota užuomina į akląją šventąją. 

— Mauricijau! — Lengdonas pamojo į Šv. Jeremijo bažnyčią. — Ten gali- 
ma aptikti Liucijos kaulų? 

— Galbūt vieną kitą, — atsiliepė Mauricijus pakreipęs galvą į keleivius, 
viena ranka meistriškai valdydamas katerį, nekreipdamas dėmesio į priešakyje 
plaukiančius laivus. — Bet ne daugiau. Šventoji Liucija tokia mylima, kad jos 
kūnas išsklaidytas po įvairias pasaulio bažnyčias. Iš visų šventųjų venecijiečiai, 
aišku, labiausiai dievina Liuciją, todėl mes minime... 

— Mauricijau! — paleido gerklę Feris. — Akla buvo šventoji Liucija, o ne 
jūs. Žiūrėkite pirmyn! 

Škiperis geraširdiškai prajuko, nusigręžė ir vos spėjo mikliai išsisukti nuo 
artėjančios valties. 

Siena nenuleido akių nuo profesoriaus. 

— Kur tu lenki? Mąstai apie klastingą dožą, kuris išlupo aklojo kaulus? 

Lengdonas trumpam kietai sučiaupė lūpas. 

— Hmm, pats nežinau... 

Jis skubiai išklojo istoriją apie šventosios Liucijos palaikus — jos kaulus, — 
vieną iš keisčiausių hagiografinių pasakojimų. Anot legendos, gražuolei pavarius 
įtakingą gerbėją, tas pranešė persekiotojams, esą ji krikščionė, ir pasirūpino, kad 
moteris būtų sudeginta ant laužo, tačiau liepsnos nė kiek nepakenkė jos kūnui. 
Todėl buvo manoma, jog Liucijos relikvijos pasižymi ypatingomis galiomis, ir jų 
savininkui lemta mėgautis neįprastai ilgu gyvenimu. 


— Stebuklingi kaulai? — tarstelėjo Siena. 

— Bent tuo tikėjo žmonės. Kaip tik dėl šios priežasties jos palaikai išsibars- 
tė po pasaulį. Įtakingi šulai jau porą tūkstantmečių bando apgauti mirtį, užval- 
dydami Liucijos kaulus. Jos skeletą grobė ir pjaustė dažniau nei bet kokio kito 
šventojo griaučius. Tie kaulai perėjo mažiausiai per tuzino galingiausių istorinių 
asmenybių rankas. 

— Įskaitant klastingąjį dožą? — pasitikslino Siena. 

Klastingo dožo iš Venecijos ieškokit, kuris andai žirgams nukirto galvas... taib 
pat išlupo kaulus aklojo. 

— Visai įmanoma, — atsakė Lengdonas ūmai suvokęs, kad šventoji Liu- 
cija atliko svarbų vaidmenį Dantės „Pragare“. Ji priklausė palaimintųjų moterų 
trijulei — /e „re donne benedette“, kurios iškvietė Vergilijų padėti Dantei ištrūkti 
iš požemių karalystės. Žinant, kad kitos dvi buvo Mergelė Marija ir poeto my- 
limoji Beatričė, galima sakyti, kad Liucija pakliuvo į aukščiausio lygio draugiją. 

— Jei tu teisus, — nudžiugo Siena, — arkliams galvas pjovęs klastingasis 
dožas... 

— ... nugvelbė ir šventosios Liucijos kaulus, — užbaigė Lengdonas. 

Ji palinksėjo galva. 

— Tokiu atveju kandidatų skaičius gerokai sumenktų. — Moteris nukreipė 
žvilgsnį į Ferį. — Ar telefonas tikrai neveikia? Internete galbūt aptiktume... 

— Mobilusis išleidęs kvapą. Ką tik tikrinau. Atleiskit. 

— Netrukus būsime vietoje, — tarė Lengdonas. — Kai kuriuos atsakymus, 
manau, rasime Šv. Morkaus bazilikoje. 

Mėginant išnarplioti galvosūkį, jam abejonių nekilo tiktai dėl katedros. 
Šventosios išminties 20useion. Profesorius vylėsi, kad bazilika atskleis paslaptin- 
gojo dožo tapatybę... ir tada, jei tik pasiseks, nurodys konkrečius rūmus, kuriuose 
Zobristas paslėpė mirtiną infekciją. Zen cbtoninė pabaisa lūkuriuoja. 

Lengdonas bandė iš galvos išginti maro vaizdinius, bet pastangos nuėjo 
pernick. Jis dažnai svarstydavo, kaip įspūdingasis micstas atrodė savo klestėjimo 
laikotarpiu... prieš epidemiją, po kurios susilpnėjusią Veneciją užkariavo osma- 
nai, o vėliau ir Napoleonas... anuomet, kai ji šlovingai viešpatavo, įkūnydama 
komercinį Europos centrą. Sprendžiant iš atsiliepimų, pasaulyje nebuvo žavin- 
gesnio miesto, ir ničniekas negalėjo prilygti jo gyventojų turtams bei kultūrai. 

Ironiška, bet vietinius myriop pasmerkė jų polinkis svetimšališkoms praban- 
gos prekėms — užkratą atnešė pirklių laivais iš Kinijos keliavusios žiurkės. Jau 
spėjęs išnaikinti neįsivaizduojamą galybę Žmonių, du trečdalius kinų, maras at- 


klydo į Europą ir pražudė vieną iš trijų — jaunus ir senus, turtuolius ir skurdžius. 

Lengdonas skaitė, ką per epidemijos protrūkį patyrė Venecija. Dėl sausu- 
mos stygiaus išpurtę lavonai plūduriavo kanaluose; jie užkimšo kai kuriuos rajo- 
nus, todėl darbininkai turėjo rąstų ristuvais stumti kūnus į jūrą. Maro rūstybės 
nepajėgė numalšinti jokios maldos. Miesto valdžia per vėlai susigaudė, kad ligą 
sukėlė žiurkės, bet vis tiek pasirašė įsaką, jog prieš sulaukdami leidimo iškrau- 
ti prekes laivai privalo keturiasdešimt dienų praleisti atokiau kranto. Skaičius 
„keturiasdešimt“ — itališkai guaranta — iki mūsų dienų negailestingai primena 
„karantino“ kilmę. 

Kai už nugaros liko dar vienas kanalo linkis, vėjelio gūsyje suplazdėjo iškil- 
minga raudona vėliava, kuri privertė Lengdoną išnirti iš niūrių minčių apie mirtį 
ir pažiūrėti į kairėje stūksantį triaukštį pastatą. 

CASINO DI VENEZIA: BERIBĖS EMOCIJOS. 

Nors jis niekada nesuprato ant lošimo namų vėliavos užrašyto šūkio pras- 
mės, impozantiški renesanso stiliaus rūmai nuo šešiolikto amžiaus priklausė 
architektūriniam Venecijos kraštovaizdžiui. Kadaise juos valdė privatus asmuo, 
dabar čia rinkdavosi vakariniais drabužiais pasipuošę azartinių žaidimų mėgėjai, 
0 pats statinys garsėjo tuo, kad 1883 metais šioje vietoje Richardą Vagnerį, ką tik 
sukūrus; „Parsifalio“ operą, pakirto širdies smūgis. 

Už lošimo namų, tik dešinėje kanalo pusėje, ant barokinio rustuoto fasa- 
do kabėjo tamsiai mėlyna, dar didesnė, vėliava, skelbianti: CA' PESARO: GAL- 
LERIA INTERNAZIONALE D'ARTE MODERNA. Prieš daugelį metų jis ten 
lankėsi ir matė Venecijai paskolintą Gustavo Klimto šedevrą „Bučinys“. Stulbi- 
nantis aukso fone nutapytų, tarpusavyje susipynusių įsimylėjėlių vaizdas pakurs- 
tė aistrą Klimto darbams, ir Lengdonas neabejojo, kad ilgalaikį jo užsidegimą 
šiuolaikiniu menu nulėmė būtent Pezarų rūmai. 

Plačiame kanale Mauricijaus kateris padidino tempą. 

Jiems prisiartinus prie žymiojo Ponte di Ria/to, arba Aukšto Kranto tilto — 
pusiaukelės iki Šv. Morkaus aikštės — Lengdonas išvydo greta turėklų sustingu- 
sią vienišą figūrą ir apačion nukreiptą nykią jos fizionomiją. 

Pažįstamą... ir gąsdinančią. 

Profesorius instinktyviai atšlijo. 

Pilkšvas ištįsęs veidas turėjo šaltas negyvas akis ir ilgą kumpą nosį. 

Kai kateris smuko po tiltu, jis sumojo viso labo pamatęs turistą, kuris puika- 
vosi naujausiu savo pirkiniu — viena iš daugybės maro kaukių, kasdien parduo- 
damų gretimoje turgavietėje. 


Bet šiandieną ji nė kiek Lengdono nežavėjo. 

A 
S v. Morkaus aikštė plyti pietiniame Didžiojo kanalo pakraštyje, kur pastatais 

apsuptas vandens kelias įsilieja į atvirą jūrą. Ties pavojinga sankirta stiebia- 
si asketiška trikampė Dogana da Mar, Jūrų muitinės, tvirtovė, kurios stebėjimo 
bokštas kitados saugojo Veneciją nuo svetimšalių įsibrovėlių. Nūdien ji užleidusi 
vietą masyviam auksiniam gaubliui ir likimo deivę vaizduojančiai vėtrungei — 
vandenyne tolstantiems jūreiviams vėjų kraipoma rodyklė primena apie nenu- 
spėjamą lemties būdą. 

Mauricijui vairuojant katerį į kanalo galą, priešais atsivėrė grėsmingai vilni- 
janti jūra. Robertas Lengdonas ne kartą traukė šiuo keliu, bet visada plaukdavo 
gerokai didesniu vap0ret/o, todėl dabar, vandens limuzinui siūbuojant virš augan- 
čių bangų, jis pasijuto nesmagiai. 

Norint nukakti iki Šv. Morkaus aikštės prieplaukos, pirmiausia reikėjo kirsti 
plačią lagūną, užkimštą šimtais įvairiausių laivų — ištaigingų jachtų, tanklaivių, 
asmeninių burlaivių, milžiniškų kruizinių lainerių. Rodės, tarsi jie būtų apleidę 
užmiesčio plentą ir išlėkę į aštuonių juostų autostradą. 

Lygiai taip pat sunerimusi Siena nužvelgė vos už trijų šimtų jardų praplau- 
kiantį dešimties aukštų turistinį lainerį. Deniuose grūdosi keleiviai ir pripuolę 
prie turėklų fotografavo Šv. Morkaus aikštę. Kunkuliuojančiame kilvateryje ri- 
kiavosi dar trys laivai, laukiantys, kol galės praslinkti palei žymiausią Venecijos 
vietovę. Kick Lengdonui teko girdėti, pastaruoju metu lainerių taip sparčiai dau- 
gėjo, kad jų virtinės lagūnoje kursuodavo dieną naktį. 

Į šturvalą įsikibęs Mauricijus akimis permetė artėjančius kruizinius laivus, 
pasisuko kairėn ir dirstelėjo į netoliese nudrykusį stogine apdengtą pirsą. 

— Aš sustosiu prie „Harry's Bar“, gerai? — jis mostu parodė į restoraną, 
išgarsėjusį jame sukurtu „Belinio“ kokteiliu. — Nuo ten aikštė pasiekiama ranka. 
Galėsite nueiti. 

— Ne, plukdykite mus iki galutinio taško, — įsakė Feris, pirštu dūręs į 
Šv. Morkaus aikštės prieplauką. 

Škiperis geraširdiškai trūktelėjo pečiais. 

— Spręsti jums. Laikykitės! 

Užriaumojus varikliams, kateris perskrodė nemažą bangą ir įsuko į bake- 
nais pažymėtą vandens kelio juostą. Greta šliaužiantys laineriai panėšėjo į plū- 
duriuojančius daugiabučius namus, kiti laivai suposi jų kilvateriuose tarytum 
kamštinės plūdės. 

Didelei Lengdono nuostabai, ta pačia linkme plaukė ir tuzinai gondolų. 
Keista, bet jų grakščių korpusų — apie keturiasdešimties pėdų ilgio, sveriančių 
kone tūkstantį keturis šimtus svarų, — banguojantis vanduo neblaškė. Kiekvieną 
vairavo gondolininkas, apsirengęs marškinėliais su tradiciniais juodais ir baltais 
dryžiais, tvirtai stovintis ant pakylos, kairėje laivagalio dalyje, įsikibęs į vienui 
vieną irklą, pritvirtintą prie dešiniojo planšyro. Net ir smarkiai vilnijančioje lagū- 
noje buvo matyti, kad valtis kažkodėl svyra į kairę pusę, bet dėl to, kaip Lengdo- 
nas žinojo, buvo kalta asimetrinė jos konstrukcija. Korpusas rietėsi į dešinę nuo 
vairininko, kad jam irkluojant gondola nekryptų kairėn. 

Mauricijus išdidžiai parodė į vieną iš gondolų, pro kurią burzgė kateris. 

— Matot metalinį ženklą? — sušuko per petį ir pamojo į elegantišką orna- 
mentą, kyšantį iš valties priešakio. — Daugiau metalo gondolose nerastumėte. Jis 
vadinamas /erro di brua — geležies pirmagaliu — ir atspindi Veneciją! 

Škiperis paaiškino, kad dekoratyvinis dalgio formos priedas turi simbolinę 
reikšmę. Išlenktas pavidalas vaizdavo Didįjį kanalą, šeši dantukai ženklino šešis 
Venecijos rajonus, arba sesieri, pailgi ašmenys priminė stilizuotą dožo šalmą. 

Dožas. Lengdonas vėl sutelkė mintis į užduotį. K/astingo dožo iš Venecijos 
teškokil, kuris andai žirgams nukirto galvas... taip bat išlupo kaulus aklojo. 

Jis įsmeigė akis į miškingą parkelį, vešantį prie pat kranto. Virš medžių kilo 
giedrų dausų fone patamsėjusi raudono mūro campanile, o jos viršuje Žioravo iš 
svaiginančios trijų šimtų pėdų aukštybės žvelgiantis auksinis arkangelas Gab- 
rielius. 

Micste neegzistavo aukštuminiai pastatai, nes jie buvo linkę susmegti, todėl 
atvykėliams, drįstantiems įkelti koją į vietinį kanalų ir pasažų labirintą, Šv. Mor- 
kaus varpinė atstojo švyturį; pasiklydusiam klajūnui tereikėdavo žvilgtelėti į 
padanges ir jis kaipmat pamatydavo, kokioje pusėje plyti Šv. Morkaus aikštė. 
Lengdonui iki šiol sunkiai sekėsi patikėti, kad 1902 metais milžiniškas bokštas 
sugriuvo ir aikštę užvertė nuolaužomis. Stebėtina, tačiau vienintele katastrofos 
auka tapo katė. 

Venecijos svečiai galėdavo mėgautis neprilygstama miesto atmosfera bet 
kokioje kvapą užimančioje vietovėje, bet vis dėlto Lengdonui labiausiai pati- 
ko Riva degli Schiavoni, arba Slavų krantinė — Arsenalą ir Šv. Morkaus aikštę 
jungiantis plytelėmis grįstas platus pėsčiųjų takas. Devintame amžiuje jį tiesė iš 
sąnašų, susemtų iš lagūnos dugno. 

Riva, kurioje rikiavosi nuostabios kavinės su elegantiškais viešbučiais ir 


netgi stovėjo gimtoji Antonijaus Vivaldžio bažnyčia, prasidėjo nuo Arsenalo, 

senovinės laivų statyklos — kitados ten sklandė pušimis atsiduodantis verdamų 
sakų kvapas, o darbininkai įkaitusiu degutu kamšydavo patrūnijusių valčių ply- 
šius. Viešnagė į statyklas neva įkvėpė Dantę Aligjerį į „Pragarą“ įtraukti kunku- 
liuojančios dervos upes kaip vieną iš kankinimo priemonių. 

Lengdono žvilgsnis pakrypo dešinėn ir palei Riva nuslydo iki pietinio 
Šv. Morkaus aikštės galo — ten pėsčiųjų takas įsiliejo į stulbinančias grindinio 
platybes, kurios ribojosi su atvira jūra. Venecijos aukso amžiaus laikais status 
krantas buvo išdidžiai pramintas „visos civilizacijos pakraščiu“. 

Nūnai trijų šimtų jardų ilgio ruože, prie pat Šv. Morkaus aikštės, kaip įpras- 
tai, lingavo koks šimtas prišvartuotų gondolų, ir baltų marmurinių pastatų fone 
kilnojosi laivapriekiuose įtvirtintos dalgio formos puošmenos. 

Profesoriui niekaip netilpo galvoje, kaip miniatiūrinis miestas — vos dvi- 
gubai didesnis už Centrinį parką Niujorke — sugebėjo iškilti virš jūros ir vienu 
metu tapti turtingiausia Vakarų imperija. 

Mauricijui vairuojant katerį prieplaukos link, Lengdonas pamatė, kad aikš- 
tė sausakimša. Kartą Napoleonas ją pavadino „Europos salonu“, ir, sprendžiant 
iš vaizdo, šitoje „patalpoje“ surengtame pobūvyje dalyvavo akivaizdžiai per daug 
svečių. Atrodė, kad aikštė tuojau įdubs nuo jos gerbėjų svorio. 

— O, Dieve, — išspaudė Siena žiopsodama į minią. 

Lengdonas nežinojo, kas ją paskatino taip sukuždėti — baimė, kad Zobris- 
tas nusprendė paskleisti marą tokioje grūstyje... ar vis dėlto mintis, kad genetikas 
neklydo perspėdamas apie žmonijos pertekliaus keliamus pavojus. 

Kiekvienais metais Veneciją užplūsdavo pribloškiantis atvykėlių skaičius, 
trečdalis vieno visų Žemės gyventojų procento — 2000-aisiais ji priėmė apytik- 
riai dvidešimt milijonų svečių. Nuo tada žmonijos gretos išaugo dar milijardu, ir 
dabar kasmet į vietinius kraštus atklysdavo trimis milijonais daugiau turistų, nuo 
kurių svorio miestas kone girgždėjo. Venecijos, kaip ir pačios planetos, erdvė buvo 
ribota, todėl vargu ar ateityje ji išgalės įsivežti užtektinai maisto, atsikratyti šiukš- 
lėmis arba rasti tiek lovų, kad jų pakaktų visiems trokštantiems čia apsilankyti. 

Feris stoviniavo greta, bet, užuot nukreipęs akis į sausumą, stebeilijosi į at- 
plaukiančius laivus. 

— Gerai jaučiatės? — pasiteiravo Siena, smalsiai nužvelgdama išbertą vy- 
riškį. 

Jis staigiai atsigręžė. 

— Aba, normaliai, aš tik... mąsčiau. — Pasisukdamas į pirmagalį sušuko 


Mauricijui. — Sustokit kuo arčiau Sv. Morkaus aikštės. 

— Jokių problemų. — Škiperis mostelėjo ranka. — Už poros minučių bū- 
sim vietoje! 

Kai vandens limuzinas nuburzgė lygiagrečiai palei aikštę, dešinėje iškilo 
pakrantę okupavę didingi Dožų rūmai. Tobulas venecijietiškos gotikinės archi- 
tektūros pavyzdys demonstravo santūrią eleganciją. Stokodamas bokštelių ir špi- 
lių, būdingų Anglijos ir Prancūzijos rūmams, jis panėšėjo į didžiulę stačiakampę 
prizmę — tokiu projektu siekta statiniui suteikti kiek galima daugiau vidinės 
erdvės, kurioje lengvai išsitektų dožo vadovaujama gausi vyriausybė ir pagalbi- 
niai darbuotojai. 

Žiūrint iš vandenyno pusės, iš balto kalkakmenio suręsti milžiniški rūmai 
galėjo pernelyg užgožti aplinkinius pastatus, jeigu dominavimo įspūdžio nebūtų 
prislopinę portikai, kolonos, lodža ir keturlapiai plyšiai. Dėl rausvų klinčių, geo- 
metriniais raštais dailinančių išorines sienas, Lengdonui jie priminė Alhambrą, 
maurų valdovų rūmus Ispanijoje. 

Kateriui artėjant prie švartavimosi vietų, Feris kiek sunerimo, kai priešais 
statinį pastebėjo grūstį. Ant tilto gausiai spietėsi žmonės, pirštais rodantys į siau- 
rą kanalą, kuris atskyrė dvi masyvias Dožų rūmų dalis. 

— Į ką jie dėbso? — nervingai paklausė Feris. 

— Į I/ Ponte dei Sospiri, — atsakė Siena. — Garsųjį Venecijos tiltą. 

Ankštame vandens kelyje Lengdonas išvydo nuostabiai raižytą, du pasta- 
tus skliautu siejantį uždarą tunelį. Atodūsių t1/tas, pagalvojo jis, atsiminęs vieną 
iš mėgstamų vaikystės filmų, „Nedidelį meilės nuotykį“, paremtą legenda, anot 
kurios, jeigu per saulėlydį, skambant Šv. Morkaus varpams, jauni įsimylėjėliai 
pasibučiuos po Pon/e dei Sospiri, jiedu vienas kitą mylės amžinai. Nepaprastai 
romantiška istorija visam laikui įstrigo Lengdonui į širdį. Filmo paliktą įspūdį 
dar sustiprino ir pagrindinio vaidmens atlikėja, keturiolikmetė naujokė aktorė 
Dajana Lein, kuriai jis akimoju užsiplieskė paauglišku susižavėjimu ir, tiesą sa- 
kant, šiltus jausmus puoselėjo iki šiol. 

Po daugelio metų Lengdonas pasibaisėjo sužinojęs, kad tilto pavadinimas 
kilo ne iš aistros... o kančios atodūsių. Uždara perdanga jungė Dožų rūmus ir 
kalėjimą — pastarajame kankinosi ir merdėjo kaliniai, o jų sielvartingos aimanos 
skverbėsi pro grotuotus langus ir aidėjo siaurame kanale. 

Profesorius sykį lankėsi tame kalėjime ir kaip reikiant nustebo išgirdęs, 
kad šiurpiausios kameros įrengtos ne dažnai apsemiamame vandens lygyje, bet 
viršutiniame pačių rūmų aukšte. Piom:bi — taip pramintos dėl švininių stogo 


plokščių, — vasarą siaubingai įkaisdavo, o žiemą jose įsivyraudavo stingdantis 

šaltis. Kadaise, inkvizicijos apkaltintas svetimavimu ir šnipinėjimu, penkiolika 
mėnesių ten kalėjo žymusis meilužis Kazanova ir ištrūko į laisvę tik prikalbinęs 
savo sargybinį jam padėti. 

— Sta'attento" — gondolininką perspėjo Mauricijus, kai vandens limuzi- 
nas nučiuožė į stovėjimo vietą, iš kurios jau traukėsi gondola. 

Škiperis prisišvartavo priešais „Danieli“ viešbutį, vos už šimto jardų nuo Šv. 
Morkaus aikštės ir Dožų rūmų. 

Mauricijus užmetė lyno kilpą ant pirso stulpelio ir šoko į krantą lyg da- 
lyvaudamas atrankoje į filmą apie nutrūktgalvius. Jis pririšo katerį, atsisuko ir 
ištiesė ranką, kad padėtų keleiviams išlipti. 

— Ačiū, — padėkojo Lengdonas, raumeningam italui traukiant jį iš laivo. 

Įkandin sekantis Feris atrodė išsiblaškęs ir vėl dirsčiojo į jūrą. 

Paskutinė išsiropštė Siena. Pagelbėjęs jai užsikarti ant prieplaukos, velniš- 
kai gražus Mauricijus pervėrė blondinę skvarbiu žvilgsniu, tarsi sakančiu, neva 
moteris smagiau praleistų laiką atsikračiusi abiejų bendražygių ir likusi su juo. 
Nebylios užuominos Sienos nesudomino. 

— Grazie, Mauricijau, — atsainiai tarė ji įbedusi akis į Dožų rūmus. 

Ir bemat pranyko minioje, nusivesdama Lengdoną su Feriu. 


70 SKYRIUS 


|" bovas pavadintas vieno iš garsiausių keliautojų vardu, Marko Polo tarp- 
tautinis oro uostas driekiasi Venecijos lagūnoje, už keturių mylių į šiaurę 
nuo Šv. Morkaus aikštės. 

Elizabeta Sinski apleido lėktuvą ir vos po dešimties minučių — už tai rei- 
kėtų padėkoti privataus skrydžio patogumams — atsidūrė juodame futuristiškos 
išvaizdos tenderyje „Dubois SR52 Blackbird“, kurį atsiuntė anksčiau skambinęs 
nepažįstamasis. 

Profosas. 

Kiaurą dieną pratūnojus užpakalinėje furgono dalyje, vandenyno oras tar- 
tum įkvėpė šviežių jėgų. Sinski atgręžė veidą į druskingo vėjo šuorus, leisdama 
jiems plaikstyti žilus plaukus. Paskutinė injekcija buvo sušvirkšta beveik prieš 
dvi valandas, ir dabar ji jautėsi kupina encrgijos. Nuo ano vakaro pirmą kartą 
galutinai atsigavo. 


* Atsargiai! (Ital.) 

Agentas Bruderis su pavaldinių komanda sėdėjo greta. Vyrai tylėjo. Gal ir 
nerimavo dėl keisto susitikimo, bet puikiai žinojo, kad išsakę savo mintis nieko 
nepakcistų, nes sprendimus priimdavo ne jie. 

Tenderiui dideliu greičiu lekiant pirmyn, dešinėje išryškėjo sala, jos kranto 
liniją margino neaukšti mūriniai pastatai su iškilusiais kaminais. Muranas, pama- 
nė Elizabeta, atpažinusi garsiuosius stiklapūčių fabrikus. 

Negaliu patikėti, kad sugrįžau. Širdį ėmė varstyti liūdesys. Apsukau visą ratą. 

Jaunystėje, dar studijuodama medicinos mokykloje, ji drauge su sužadėtiniu 
apsilankė Venecijoje ir užsuko į Murano stiklo muziejų. Mylimasis pastebėjo 
stiklapūčio pagamintą nuostabią vaikišką karuselę ir nekaltai tarstelėjo, esą vieną 
dieną norėtų tokią pat pakabinti virš jų kūdikio lopšio. Nebepakcldama kaltės 
jausmo, kuris ją graužė dėl per ilgai slėptos paslapties, ji galop atskleidė tiesą 
apie vaikystės astmą ir gydymąsi gliukokortikoidais, katastrofiškai paveikusiais 
dauginimosi sistemą. 

Po savaitės Elizabeta iš Venecijos išvyko be sužieduotuvių žiedo, taip ir 
nesužinojusi, kas jaunuolio širdį pavertė akmeniu — jos nesąžiningumas ar ne- 
vaisingumas. 

Iš sielvartingos kelionės liko tik lazurito amuletas. Asklepijo lazda puikiai 
derėjo, nes simbolizavo mediciną — šiuo atveju kartėlio sklidiną mediciną, — ir 
nuo tada Elizabeta jį nešiojo kiekvieną dieną. 

Mano brangusis amuletas, sau tarė ji. Išsiskyrimo dovana, kurią įteikė vyras, 
norėjęs, kad nuo jo pastočiau. 

PSO direktorei čionykštės salos nebeatrodė romantiškos; izoliuotos jų gy- 
venvietės, užuot skatinusios galvoti apie meilę, žadino mintis apie karantine gy- 
venusias kolonijas, kurias venecijiečiai ten įkūrė siekdami pažaboti Juodąją mirtų. 

Kai „Blackbird“ prašvilpė pro San Pietro salą, Elizabeta pamatė, kad ten- 
deris artėja prie didžiulės jachtos, iš pirmo žvilgsnio nuleidusios inkarą giliame 
kanale ir laukiančios svečių. 

Regint pilkšvą korpusą jai dingojos, kad laivas priklauso kokiai nors slap- 
tai JAV kariuomenės programai. Jo paskirties neatskleidė ir laivagalyje užrašytas 
pavadinimas. 

„Mendacium'? 

Jachta augo akyse, kol pagaliau užpakaliniame denyje Sinski įžvelgė vienišą 
figūrą — žiūronus prie akių prispaudus; įdegusį žemaugį vyriškį. Tenderiui pri- 
sigretinus prie erdvios švartavimosi platformos, žmogus nusileido laipteliais ir 


pasitiko svečius. 

— Daktare Sinski, sveika atvykusi. 

Saulės nusvilintas vyras mandagiai paspaudė moteriai ranką. Švelnus ir glo- 
tnus delnas liudijo, kad jis, ko gero, mažai ką turi bendra su tikrais jūrininkais. 

— Dėkui, kad priėmėte kvietimą. Prašom citi paskui mane. 

Kol grupė kilo deniais, prieš PSO vadovę sušmėžuodavo gardelių pilni sky- 
riai. Keistoje jachtoje knibždėte knibždėjo žmonių, bet nė vienas jų nepramoga- 
vo — visi buvo įnikę į savo darbus. 

Į kokius darbus? 

Svečiams kopiant viršun, Sinski išgirdo, kaip atgijo galingi laivo varikliai ir 
„Mendacium“ pajudėjo iš vietos, įkandin savęs palikdamas putojantį gilų kilva- 
terį. 

Kur mes keliaujame, nerimaudama ėmė spėlioti ji. 

Vyriškis kreipėsi į kareivius: 

— Su daktare Sinski norėčiau pakalbėti akis į akį. — Atsigręžęs į PSO 
direktorę paklausė: — Jei tik jūs nieko prieš? 

Elizabeta pakratė galvą. 

— Sere, lai daktarę Sinski apžiūri laivo gydytojai, — ryžtingai prabilo Bru- 
deris. — Jos būklė... 

— Mano savijauta gera, — įsiterpė ji. — Garbės žodis. Bet ačiū už rūpestį. 

Vieną užsitęsusią akimirką profosas žvilgsniu varstė Bruderį, galiausiai pa- 
mojo į denyje stovintį stalą su maistu ir gėrimais. 

— Atsikvėpkit. Jums prireiks jėgų. Neilgai trukus grįšite į krantą. 

Jis atsuko agentui nugarą, nusivedė Sinski į kajutę-darbo kabinetą ir uždarė 
duris. 

— Išgersite? — paklausė mostelėjęs į barą. 

PSO direktorė papurtė galvą, vis dar mėgindama susiorientuoti keistoje 
aplinkoje. 

Kas šitas žmogus? Ką jis čia veikia? 

Jachtos šeimininkas ją nužiūrėjo, įrėmęs smakrą į stogeliu sudėtus pirštus. 

— Žinot, mano klientas Bertranas Zobristas jus praminė „žilaplauke ne- 
labąja“. 

— Aš irgi galėčiau jam parinkti vieną kitą vardą. 

Vyriškis be jokių emocijų žengė prie rašomojo stalo ir pirštu dūrė į storą 
tomą. 

— Noriu, kad užmestumėt akį į knygą. 


Priėjusi Sinski perskaitė pavadinimą. Dantės „Pragaras“? Ji atsiminė krau- 

pius vaizdus, kuriuos Zobristas rodė per susitikimą Tarptautinių santykių tary- 
boje. 

— Prieš dvi savaites ją gavau iš Žobristo. Su dedikacija. 

Sinski atsivertė titulinį puslapį ir patyrinėjo ranka brūkštelėtą tekstą su 


Zobristo parašu. 


Mielas drauge, ačiū, kad padėjai rasti taką. 


Pasaulis dėkoja ir tau. 


Moterį nukratė šiurpas. 

— Kokį taką padėjote jam rasti? 

— Visiškai nieko nenumanau. Tiksliau, nenumaniau prieš kelias valandas. 

— O dabar? 

— Dabar pažeidžiau savo protokolą, kas nutinka itin retai — susisiekiau 
su jumis. 

Sinski sukorė tokį ilgą kelią ne tam, kad įsiveltų į mįslingus pokalbius. 

— Sere, aš nenutuokiu, kas esate ir kuo, po velnių, čia užsiimate, bet jūs 
privalote kai ką paaiškinti. Kodėl slėpėte žmogų, kurio taip energingai ieškojo 
Pasaulio sveikatos organizacija? 

Nors PSO vadovė prašneko tūžmingu tonu, vyriškis atsiliepė kone paš- 
nibždomis: 

— Taip, mudu puoselėjome skirtingus tikslus, bet aš siūlyčiau pamiršti ne- 
sutarimus. Praeities vis vien nepakeisime. Mums derėtų nedelsiant sutelkti dė- 
mes; į ateitį. 

Sulig tuo žodžiu jachtos savininkas išsitraukė raudoną USB atmintinę, įki- 
šo ją į kompiuterį ir mostu paragino viešnią prisėsti. 

— Vaizdo įrašą sukūręs Bertranas Zobristas vylėsi, kad rytoj filmuotą me- 
džiagą išplatinsime. 

Nespėjus Sinski sureaguoti, monitorius aptemo, ir pasigirdo vilnelių pliuš- 
kenimas. Tamsoje po truputį ryškėjo vaizdas... užtvindytas urvas... lyg požeminis 
tvenkinys. Keista, bet jis tarsi buvo apšviestas iš vidaus... blizgėjo neįprastu tam- 
siai raudonu žvilgesiu. 

Kol vanduo tekšeno, kameros objektyvas pasviro apačion, nėrė į telkinį ir 
smigo link dumblėto dugno, prie kurio buvo pritvirtinta tviskanti stačiakampė 


plokštelė su užrašu, data ir vardu. 

ŠIANDIENĄ IR ŠIOJE VIETOJE 
BUVO AMŽIAMS PAKEISTAS PASAULIS 


Rytojaus data. Ir Bertrano Zobristo vardas. 

Elizabeta Sinski nejučia suvirpėjo. 

— Kokia čia vieta? — griežtai paklausė. — Kur ji? 

Profosas pirmąsyk parodė šiokias tokias emocijas — giliai atsiduso, apimtas 
nusivylimo ir nerimo. 


— Aš tikėjausi, kad galbūt atsakymą žinosite jūs. 


Bet kokiam žiūrovui, stoviniuojančiam už mylios, ant Riva degli Schiavoni, 
ir įdėmiai žvelgiančiam į jūrą, vaizdas pricš akis būtų nežymiai pakitęs. Rytuose, 
iš už nerijos ką tik išniro didžiulė pilka jachta, slenkanti Šv. Morkaus aikštės 
kryptimi. 

„Mendacium“, suvokė FS-2080 ir pajuto baimės antplūdį. 

Pilkšvojo korpuso su niekuo ne;manoma supainioti. 


Profosas artėja... ir laikas eina į pabaigą. 

N enutoldami nuo krantinės Lengdonas, Siena ir Feris vinguriavo pro minią, 
susigrūdusią Riva Degli Scbiavoni, ir brovėsi Šv. Morkaus aikštės link, ko! 
pagaliau nusigavo iki pietinio jos krašto, kur piazza ribojosi su jūra. 

Bemaž neįveikiama, klaustrofobijos pojūtį kurstanti turistų masė veržėsi 
fotografuoti aikštę rėminančių dviejų milžiniškų kolonų. 

Oficialūs miesto vartai, ironiškai pamanė Lengdonas žinodamas, kad iki pat 
aštuoniolikto amžiaus toje vietoje buvo vykdomos viešos egzekucijos. 

Ant vienos iš kolonų stiebėsi keista skulptūra — Šv. Teodoras, išdidžiai 
pozuojantis su paskerstu legendinės reputacijos drakonu, kuris profesoriui labiau 
priminė krokodilą. 

Antrosios viršų puošė sparnuotas liūtas, Venecijos simbolis. Atverstą knygą 
su lotyniška dedikacija Pax ž15i Marce, evengelista meus (Ramybė tebūnie su tavi- 
mi, Morkau, mano evangeliste) didingai letena prislėgusį žvėrį galima pamatyti 


visame mieste. Anot legendos, Sv. Morkui atvykus į Veneciją, tuos žodžius ištarė 

angelas ir pridūrė, kad vieną dieną čia atguls jo palaikai. Vėliau venecijiečiai, pri- 
sidengdami apokrifine istorija, šventojo kaulus pagrobė iš Aleksandrijos ir per- 
laidojo savo bazilikoje. Sparnuotas liūtas miesto simboliu išliko iki mūsų laikų ir 
jo statulos pastebimos bemaž ant kiekvieno kampo. 

Lengdonas pamojo dešinėn į aikštę, plytinčią anapus kolonų. 

— Jeigu netyčia išsiskirtume, susitikime prie centrinio įėjimo į baziliką. 

Abu bendražygiai pritariamai linktelėjo ir apeidami žmonių tirštymę, slink- 
dami palei vakarinę IDožų rūmų sieną, nusigavo į piazza. Nors įstatymai draudė 
lesinti paukščius, garsieji Venecijos balandžiai jautėsi kuo puikiausiai — vieni 
sukinėjosi prie Žmonių kojų ir snapais kapnojo maisto trupinius, kiti užgriūdavo 
lauko kavines, iš nesaugomų krepšelių stverdavo duoną ir kankindavo smokin- 
gais apsirengusius padavėjus. 

Didžioji piazza, priešingai nei dauguma Europos aikščių, buvo ne stačia- 
kampio, o L raidės formos. Trumpesnioji dalis, vadinama piazze/a, vandenyną 
jungė su Šv. Morkaus bazilika. Už kairėn vedančio devyniasdešimties laipsnių 
posūkio atsivėrė antras ruožas, nuo katedros vedantis Korero muziejaus link. 
Užuot buvusi tiesių linijų, aikštė atrodė kaip asimetriška trapecija ir ties vienu 
galu pastebimai siaurėjo. Dėl regėjimo apgaulės, įprastos atrakcionų parke įreng- 
tam Juoko kambariui, aikštė rodėsi ilgesnė nei išties buvo, ir įspūdį sustiprino 
grotelėmis išdėstytų grindinio plytelių raštai, kurių kontūrai žymėjo autentiškų 
penkiolikto amžiaus prekystalių vietas. 

Artėdamas pric aikštės linkio, Lengdonas priešakyje aiškiai įžvelgė mėlyną 
stiklinį ciferblatą, žvilgantį Šv. Morkaus laikrodžio bokšte — tame pačiame, nuo 
kurio filme „Munreikeris“ Džeimsas Bondas nusviedė piktadarį. 

Tik dabar, įžengęs į statiniais apsuptą piazza, jis pagaliau įvertino unika- 
liausią miesto bruožą. 

Garsus. 

Venecijoje beveik nebuvo lengvųjų automobilių ar kitokių motorinių 
transporto priemonių, todėl jis mėgavosi palaimingais garsais — vietoje tra- 
dicinio miesto eismo, metro bei sirenų čia dominavo nemechaninės kilmės 
lalesys: žmonių klegėjimas, balandžių burkavimas, lauko kavinių klientus sma- 
ginantis smuikų čirpimas. Jokio kito didmiesčio centras neskambėjo kaip Ve- 
necija. 

Šv. Morkaus aikštę nušvietė iš vakarų smingantys vėlyvos popiečio saulės 
spinduliai, ir ant grindinio jau tyso ilgi šešėliai. Profesorius pakėlė akis į varpinės 


smailę, kyšančią virš kitų senovinių miesto pastatų. Aukštai virš piazza iškilusioje 

bokšto lodžoje spietėsi šimtai turistų. Vien nuo minties, kad jis galėtų ten stovėti, 
per kūną perėjo šiurpas. Lengdonas nukorė galvą ir vėl ėmė skverbtis pro žmonių 


jūrą. 


Siena būtų lengvai sugebėjusi eiti koja kojon su Lengdonu, bet Feris atsi- 
liko, ir ji nusprendė sulėtinti žingsnį, idant abu bendražygiai nepranyktų iš aki- 
račio. Atstumui išaugus, moteris nekantriai pasisuko atgal. Feris bakstelėjo sau į 
krūtinę rodydamas, kad užduso, ir mostu paragino ją judėti pirmyn. 

Paklususi Siena sparčiai nukulniavo įkandin amerikiečio akademiko, ir 
spuogeliais nusėtas vyriškis netrukus dingo iš regėjimo lauko. Tačiau vingiuojant 
pro grūstį ją sustabdė paširdžius graužiantis keistas įtarimas, kad Feris sąmonin- 
gai vilko kojas... tarytum būtų siekęs atitolti nuo jųdviejų. 

Ji nuo jaunų dienų išmoko pasikliauti savo intuicija, todėl nėrė į nišą, pra- 
smego šešėliuose ir suskato minioje dairytis Ferio. 

Kur jis prapuolė?! 

Feris, regis, nė nebesistengė sekti iš paskos. Žvilgsniu zonduodama žmonių 
veidus, Siena pagaliau jį išvydo. Didelei jos nuostabai, išbertas vyras tupėjo ir 
barbeno per mobiliojo klaviatūrą. 

Čia tas pats telefonas, kurio baterijos elementas, pasak jo, išleido kvapą. 

Širdį pervėrė instinktų sužadinta baimė, ir Siena vėl suprato privalanti į ją 
įsiklausyti. 

Žraukinyje jis pūtė miglą. 

Ji mėgino perprasti, ką tas žmogus daro. Kažkam siunčia žinutę? Slapta 
internete ieško informacijos? Mėgina pirmas iššifruoti Zobristo eiles? 

Nežinia, kokie buvo Ferio motyvai, bet svarbiausia, kad jis įžūliai melavo. 

Juo nevalia pasitikėti. 

Gal nulėkti atgal ir liepti jam pasiaiškinti, ėmė svarstyti Siena, bet nuspren- 
dė smukti atgal į minią, kol Feris jos nepastebėjo. Patraukė link bazilikos ieško- 
dama Lengdono. Privalau perspėti profesorių, kad nieko Feriui neatskleistų. 

Kai iki katedros beliko penkiasdešimt jardų, iš už nugaros megztinį trūk- 
telėjo stipri ranka. 

Ji žaibiškai atsigrįžo ir kaktomuša susidūrė su Feriu. Pastarasis, sprendžiant 
iš dvėsavimo, bėgte spraudėsi pro grūstį, kad ją prisivytų. Vyriškio vyzdžiuose 
atsispindėjo anksčiau nematytas paklaikęs žvilgsnis. 


— Atsiprašau, — sušvokštė jis. — Pasiklydau minioje. 

Siena pažiūrėjo jam į akis ir kaipmat suvokė tiesą. 


Jis kažką slepia. 


Lengdonas sustojo priešais Šv. Morkaus baziliką ir nustebo supratęs, kad 
abu bendražygiai prapuolė. Keista buvo ir tai, jog prie įėjimo į bažnyčią nesi- 
rikiavo turistų eilė. Antra vertus, iki vėlyvos popietės didžiumai miesto svečių 
encrgiją spėdavo išsiurbti sotūs pietūs — makaronų patiekalai su vynu, — tad jie 
mieliau vaikštinėdavo po aikštes ir gurkšnodavo kavą, užuot bandę į save sugerti 
dar daugiau istorijos. 

Manydamas, kad Siena ir Feris turėtų greitai pasirodyti, jis nukreipė akis į 
baziliką. Bemaž visą apatinę fasado dalį, retsykiais kaltinamą „trikdančiu įėjimų 
pertekliumi“, sudarė penkių nišų falanga, o jos kolonos, skliautai ir bronzinės 
durys mažų mažiausiai kurstė beribio svetingumo įspūdį. 

Būdama viena iš įstabiausių bizantiškosios architektūros pavyzdžių Euro- 
poje, bažnyčia turėjo švelniai mielą ir aikštingą išvaizdą. Priešingai nei asketiškai 
pilki Paryžiaus arba Šartro Dievo Motinos katedrų bokštai, ji atrodė impozan- 
tiška, bet sykiu gerokai žemiškesnė. Savo platumu aukštį pranokstančius maldos 
namus dengė išsipūtę nubaltinti penki kupolai, kurie tryško nerūpestingumu ir 
kone šventiška nuotaika, todėl daugelis kelionių vadovų Šv. Morkaus baziliką 
lygino su vestuviniu morenginiu tortu. 

Nuo centrinės viršūnės į bendravardę aikštę žvelgė liauna Šv. Morkaus sta- 
tula. Jos kojos rėmėsi į skliauto keterą, nudažytą vidurnakčio mėlynės atspalviu ir 
išmargintą skaisčiai geltonomis žvaigždėmis. Spalvingame fone stiebėsi auksinis 
sparnuotas liūtas, mirguliuojantis Venecijos talismanas. Po pastaruoju puikavosi 
vieni iš garsiausių bazilikos turtų — keturi gigantiški variniai eržilai, nūnai tvis- 
kantys popietės saulės šviesoje. 

Šv. Morkaus bazilikos žirgai. 

Neįkainojamą kvadrigą, tarytum pasirengusią bet kurią akimirką liuoktelėti 
aikštėn, kaip ir gausybę kitų Venecijos lobių iš Konstantinopolio išplėšė Kryžiaus 
Žygių dalyviai. Dar vienas panašus grobis buvo demonstruojamas po arkliais, 
pietvakariniame bažnyčios kampe — iš porfyro išraižytas, „Tetrarchais“ vadina- 
mas meno kūrinys. Tryliktame amžiuje iš Konstantinopolio gabenant skulptūri- 
nę grupę, nulūžo viena iš jos pėdų. Dvidešimto amžiaus septintajame dešimtme- 
tyje, galima sakyti, įvyko stebuklas, nes Stambule pavyko atkasti trūkstamą dalį. 
Venccija nusiuntė prašymą perleisti nuoskalą, bet turkų valdžia atsakė paprastai: 


Jūs nugvelbete statulą, mes pasilaikysime pėdą. 

— Pone, jūs pirkti? — moters balsas privertė Lengdoną nudurti akis žemyn. 

Jis pamatė apkūnią čigonę, laikančią pailgą kartį su venecijietiškomis kau- 
kėmis. Didžiumą sudarė v0/to intero, stilizuoti balti veidai, kuriuos per karnavalą 
dažniausiai nešiodavo moterys. Bet prekeivė siūlė ir domino kaukes, vieną kitą 
bautta kaukę su trikampiu prailgintu smakru bei moretta, ovalias juodo aksomo 
kaukes be dirželių. Visgi jo dėmesį prikaustė ne spalvingi gaminiai, o lazdos 
viršuje pakabinta blankiai juoda kaukė, kuri Lengdoną varstė grėsmingomis ne- 
gyvomis akimis, žiojinčiomis virš ilgos, kumpos nosies. 

Maro gydytojas. Profesorius nukreipė žvilgsnį šalin nė kiek netrokšdamas, 
kad jam primintų, kodėl reikėjo atvykti į Veneciją. 

— Jūs pirkti? — pakartojo čigonė. 

Lengdonas blausiai šyptelėjo ir pakratė galvą. 

— Sono molto belle, ma no, grazie.“ 

Moteriškei nutolstant, jis kurį laiką stebėjo, kaip virš minios šokčioja bau- 
ginanti maro kaukė. Galų gale sunkiai atsiduso ir vėl įsispigino į keturis varinius 
žirgus, stūksančius antro aukšto balkone. 

Staiga galvą nutvilkė mintis. 

Lengdonas pajuto, kaip į vieną visumą plūsteli atskiri elementai. — Šv. Mor- 
kaus bazilikos žirgai, Venecijos kaukės, pagrobti Konstantinopolio turtai. 


— O, Dieve, — sušnibždėjo jis. — Teisingai! 

R Lengdonas stovėjo lyg pakerėtas. 


Šv. Morkaus bazilikos žirgai! 

Tie keturi nuostabūs cržilai didingais sprandais ir išraiškingomis apykaklė- 
mis nelauktai sužadino atsiminimus, paaiškinančius svarbią užuominą iš Dantės 
pomirtinėje kaukėje užrašyto paslaptingo eilėraščio. 

Kartą jis lankėsi vienos įžymybės vestuvėsc,.surengtose Naujajame Hamp- 
šyre, istoriniame Ranimido ristūnų žirgyne — Kentukio Derbio laimėtojo, Šo- 
kėjo Atvaizdo, namuose. Neskaitant kitų prašmatnių pramogų, svečius džiugino 
ir arkliais jodinėjanti garsi teatro trupė „Po kauke“ — per pribloškiantį spektaklį 


eo00 ne 


* Jos labai gražios, bet ne, ačiū. (Ital.) 

volto intero kaukėmis. Kaip degutas juodi fryzai buvo stambiausi arkliai, kokius 
tik Lengdonui teko regėti. Stulbinantys milžiniški gyvuliai dundėjo laukymė- 
je raibuliuodami raumenų kontūrais, žarstydami žemę kanopomis, ties kurio- 
mis stirksojo elegantiški šepetukai, jiems virš pailgų grakščių sprandų įnirtingai 
plaikstėsi trijų pėdų ilgio karčiai. 

Žirgų dailumo užburtas Lengdonas namuose sėdo prie interneto, ėmė gi- 
lintis į informacijos šaltinius ir sužinojo, kad viduramžių valdovai jais mėgdavo 
joti į mūšius, negana to, didžiųjų padarų veislė svyravo ties išnykimo riba, bet 
visai neseniai ją pasisekė atgaivinti. Kadaise juos praminė Zguus robustus, nūdien 
vadino fryzais, pagerbiant gimtąją Fryziją, Olandijos istorinę sritį, kurioje pasau- 
lį išvydo genialus grafikas M. K. Ešeris. 

Paaiškėjo, kad galingai sudėti fryzų kūnai įkvėpė energiją spinduliuojančius 
estetinius Šv. Morkaus bazilikos žirgų aspektus. Kaip teigė vienas tinklalapis, dėl 
savo grožio skulptūrinė kompozicija tapo „dažniausiai vagiamu meno kūriniu“. 

Lengdonas visad manė, kad šios abejotinos garbės nusipelno Gento alto- 
rius, todėl skubiai atsidarė internetinę ARCA svetainę. Nusikaltimų prieš meną 
tyrimo asociacija“ populiariausiųjų sąrašų nepateikė, tačiau glaustai supažindino 
su Šv. Morkaus bazilikos žirgų, nuolatinio plėšikų taikinio, bėdomis. 

Chijo saloje keturis varinius eržilus išliejo ketvirtamc amžiuje gyvenęs ne- 
žinomas graikų skulptorius. Vėliau Teodosijus II juos nusiuntė į Konstantinopo- 
pajėgoms siaubiant Konstantinopolį, tuometis dožas liepė vertingąsias statulas 
nuplukdyti į Veneciją — atsižvelgiant į jų dydį ir svorį, užduoties vykdytojams 
teko pademonstruoti neįtikimą sumanumą. Į vietą atgabentus žirgus 1254 me- 
tais įtvirtino Šv. Morkaus katedros fasade. 

Daugiau nei po pusės tūkstantmečio, 1797-aisiais, skulptūras pasisavino 
Veneciją užkariavęs Napoleonas. Jas pervežė į Paryžių ir užkėlė ant Triumfo 
arkos. 1815 metais, kai Napoleonas pralaimėjo Vaterlo mūšį ir buvo ištremtas, 
variniai eržilai atsidūrė baržoje ir grįžo į Veneciją, kur juos vėl sumontavo fasadi- 
niame Šv. Morkaus bazilikos balkone. 

Lengdonas neblogai žinojo žirgų istoriją, bet jį apstulbino viena ARCA 
tinklalapio pastraipa. 


1204-aisiais venecijiečiai pridėjo dekoratyvines apykakles, sick- 


ARCA (angl) — Assaciation f6t Research into Crimes ggains! Art. 

dami nuslėpti ant kaklų matomas žymes — galvas reikėjo nu- 
pjauti, kad statulas būtų lengviau plukdyti iš Konstantinopolio į 
Veneciją. 


Dožas įsakė nukirsti Šv. Morkaus bazilikos žirgų galvas? Lengdonas stačiai 
nepajėgė tuo patikėti. 

— Robertai?! — jį pakvietė Sienos balsas. 

Išniręs iš apmąstymų profesorius nusisuko nuo bazilikos ir pamatė Sieną, 
drauge su Feriu besibraunančią pro minią. 

— Arkliai iš eilėraščio! — džiugiai šūktelėjo Lengdonas. — Aš viską sup- 
ratau! 

— Ką konkrečiai? — sutrikusi paklausė moteris. 

— Mes ieškome klastingo dožo, kuris žirgams nukirto galvas! 

— Ir?.. 

— Eilėse minimi ne /iAri arkliai, — atsakė Lengdonas pamodamas į baž- 
nyčios fasadą ir saulės spindulių nublizgintas keturias varines statulas, — o ši/ie 


žirgai! 

|) aktarės Elizabetos Sinski rankos virpėjo. Sėdėdama profoso kabinete ji ne- 
nuleido akių nuo vaizdo įrašo. Nors gyvenime teko regėti įvairių baisių da- 
lykų, nuo Bertrano Zobristo prieš savižudybę sukurto, sveiku protu nesuvokiamo 
filmuko sklido it mirtis ledinė žvarba. 

Ekrane plazdeno ilganosis šešėlis, juoduojantis ant drėgnos urvo sienos. Si- 
luetas išdidžiai porino apie Inferno pavadintą savo šedevrą, kuris išgelbės pasaulį, 
praretindamas Žemės gyventojų gretas. 

Padėk mums, Viešpatie, dingtelėjo Elizabetai. 

— Mums reikia... — virpančiu balsu prabilo ji, — ... mums reikia surasti tą 
požeminę vietovę. Gal dar ne vėlu. 

— Jūs žiūrėkite, — paragino profosas. — Kuo toliau, tuo keisčiau. 

Ant peršlapusios sienos ūmai išaugo kaukės šešėlis. Jis nenumaldomai di- 
dėjo, kol į kadrą nelauktai įžengė figūra. 

Kad aš brasmegčiau. 


Sinski žvelgė į asmenį, apsitaisiusį kaip maro gydytojas — su juodu ap- 

siaustu ir gąsdinančia ilganose kauke. Žmogui artėjant prie objektyvo, ji, kelda- 
ma šiurpulį, užtvindė visą ekraną. 

— Tamsiausios pragaro vietos, — pašnibždomis tarė jis, — rezcrvuotos 
tiems, kuric moralinės krizės metu laikosi neutraliteto. 

PSO direktorės sprandas nuėjo pagaugais. Prieš metus, kai Sinski jį apleido, 
Žobristas oro uoste jai paliko lapelį su ta pačia citata. 

— Kai kurie mane vadina siaubūnu. — Maro gydytojas trumpam nuščiuvo, 
ir Sinski suvokė, kad Žobristas kreipiasi į ją. — Kai kurie mane laiko po kauke 
pasislėpusiu negailestingu žvėrimi. — Jis vėl pritilo ir dar labiau prisigretino prie 
vaizdo kameros. — Bet aš nei beveidis, nei beširdis. 

Sulig tuo žodžiu, nusitraukęs kaukę ir atmetęs gobtuvą, Žobristas atidengė 
veidą. Žalios akys, paskutinį kartą matytos blausiame Tarptautinių santykių ta- 
rybos kabinete, privertė Sinski įsitempti. Kaip ir anksčiau, jose liepsnojo aistra, 
bet šįsyk žvilgsnis spinduliavo dar kai ką — bepročio užsidegimą. 

— Aš esu Bertranas Žobristas, — tarė jis žiūrėdamas tiesiai į objektyvą. — 
Ir čia mano veidas, apnuogintas prieš pasaulį. Šnekant apie sielą... jei galėčiau 
aukštai iškelti liepsnojančią savo širdį, kaip Dantės Viešpats padarė vardan nu- 
mylėtos poeto Beatričės, jūs pamatytumėt mane perpildžiusią meilę. Pačią ty- 
riausią. Jums visiems. Ir, pirmiausia, vienam konkrečiam asmeniui. 

Žobristas per žingsnį pasislinko artyn, įsistebeilijo į vaizdo kameros gelmes 
ir sušnibždėjo lyg kalbėdamas su mylimu žmogumi: 

— Mano meile, palaima mano, tu naikinai manąsias ydas, žadinai manąsias 
dorybes, buvai manasis išsigelbėjimas. Mudu drauge gulėjome nuogi, ir tu neju- 
čia pagelbėjai man pereiti bedugnę, suteikei jėgų atlikti užduotį. 

Sinski klausėsi su pasibjaurėjimu. 

— Mano meile. — Graudulingas jo kuždesys vaiduoklišku aidu atsimušė nuo 
urvo sienų. — Tu įkvėpei mane, vedeisi iš paskos kaip Vergilijus ir Beatričė viena- 
me asmenyje, todėl šitas šedevras yra tiek pat tavo, kiek ir mano. Jeigu mudviem, 
kaip nelaimingiems įsimylėjėliams, nebelemta paliesti vienas kito, man ramybę 
kurstys mintis, kad ateitį perleidau į švelnias tavąsias rankas. Požemiuose darbą 
baigiau. Metas grįžti į pasaulį, išnirti į paviršių... vėl išvysti dausas žvaigždėtas. 

Žobristas nutilo, ir oloje dar akimirką aidėjo žodis „žvaigždėtas“. Po sekun- 
dėlės, jam ištiesus ranką vaizdo kameros link, ryšys nutrūko. 

Ekranas aptemo. 

— Tų požemių mes neatpažįstame. — Profosas išjungė monitorių. — O 


jūs? 

Sinski papurtė galvą. Nesu regėjusi nieko panašaus. Ji pagalvojo apie Robertą 
Lengdoną, ėmė svarstyti, ar profesorius bent kiek toliau pasistūmėjo šifruoda- 
mas genetiko užuominas. 

— Jeigu jums iš to bus kokia nauda, — pridūrė jachtos savininkas, — aš 
manau, kad Zobristas mylėjo... — jis pridūrė po pauzės: — ... individą, kodiniu 
FS-2080 vardu. 

Elizabeta Sinski pašoko. 

— FS-2080? — ji nustėrusi išsprogino akis. 

Priblokštas pasijuto ir profosas. 

— Tai jums ką nors reiškia? 

PSO direktorė sulinksėjo negalėdama patikėti savo ausimis. 

— O taip. — Jos širdis trankėsi krūtinėje. FS-2080. Sinski nenutuokė, kam 
konkrečiai priklausė užšifruotas vardas, bet žinojo, kokia jo prasmė. PSO ne vie- 
nerius metus domėjosi tokiais kodais. — Jums teko girdėti apie transhumanistų 
judėjimą? 

Profosas krestelėjo galvą. 

— Šnekant paprastai, transhumanizmo filosofija teigia, kad žmonės privalo 
naudotis visomis į;manomomis technologijomis, siekdami mūsų giminei įkvėpti 
stiprybės. Aš kalbu apie natūraliąją atranką. 

„Mendacium“ šeimininkas patraukė pečiais lyg nė kiek nesusidomėjęs. 

— Iš esmės, — tęsė ji, — judėjime dalyvauja atsakingi asmenys — etiš- 
ki mokslininkai, futuristai, aiškią ateities viziją turintys žmonės, — bet tarp jų, 
kaip ir kiekviename sąjūdyje, egzistuoja karinga grupuotė, mananti, kad trans- 
humanistams stinga pagreičio. Tie apokaliptiniai mąstytojai įsitikinę, jog pasau- 
lis žlugs artimiausiu metu, todėl, jei norime išgelbėti žmonijos ateitį, privalome 
griebtis drastiškų veiksmų. 

— Kiek suprantu, toks buvo ir Bertranas Zobristas? — paklausė profosas. 

— Teisingai, — patvirtino Sinski. — Judėjimo vadovas. Neskaitant itin 
aukšto intelekto koeficiento, jis turėjo išskirtinę charizmą ir kurpė straipsnius 
apie Paskutinio teismo dieną, kurie transhumanizmą pavertė tikru kultu. Šiais 
laikais fanatiški šalininkai prisidengia kodiniais vardais, prasidedančiais dviem 
raidėmis ir užsibaigiančiais keturiais skaičiais, tarkim, DG-2064, BA-2105 arba 
jūsų minėtasis... 

— FS-2080. 

Sinski linktelėjo. 


— Čia neabejotinai transhumanisto vardas. 

— Ar skaičiai ir raidės ką nors reiškia? 

Moteris pamojo į kompiuterį. 

— Įsijunkite naršyklę. Tuoj parodysiu. 

Jis neryžtingai žengė artyn ir padarė kaip lieptas. 

— Užrašykite „FM-2030“ raktažodį, — paragino Sinski. 

Į paieškos langelį įvedęs FM-2030 profosas sulaukė nuorodų į tūkstančius 
tinklalapių. 

— Atsiverskite bet kurią, — tarė PSO vadovė. 

Jachtos savininkas išsirinko pačią pirmąją, ir ekrane nušvito „Vikipedijos“ 
puslapis su nuotrauka, jamžinusia dailų iranietį — Fereiduną M. Esfandiarį, fi- 
losofą, futuristą, transhumanistų judėjimo protėvį. 1930-aisiais gimęs vyras su- 
pažindino mases su transhumanizmo filosofija, be to, numatė apvaisinimą mė- 
gintuvėlyje, genų inžineriją ir globalizaciją. 

Pasak „Vikipedijos“, drąsiausią teiginį Esfandiaris išsakė pareiškimu, esą 
padedant naujoms technologijoms gyvens visą šimtmetį, nors tarp jo kartos at- 
stovų šimtamečių pasitaikydavo be galo retai. Demonstruodamas tikėjimą atei- 
ties technika jis pasivadino „FM-2030“ — raides sudarė pirmas ir antras inicia- 
lai, skaičiai nurodė, kada jam sukaks šimtas metų. Esfandiaris savo tikslo nepa- 
siekė, nes septyniasdešimties jį įveikė kasos vėžys, tačiau uolūs transhumanizmo 
šalininkai, kuriems magėjo pagerbti FM-2030 atminimą, tokiu pat būdu ėmė 
keistis vardus. 

Baigęs skaityti profosas atsistojo, žengė prie lango ir vieną užsitęsusią aki- 
mirką bejausmiu žvilgsniu įsižiūrėjo į vandenyną. 

— Taigi, — tyliai pratarė lyg mąstydamas balsu, — žmogus, kurį Bertranas 
Zobristas mylėjo... FS-2080... aiškiai priklauso fransbumnanistams. 

— Be jokių abejonių, — atsakė Sinski. — Atleiskit, bet aš nenutuokiu, kas 
yra FS-2080... 

— Čia ir esmė, — įsiterpė profosas, nenuleisdamas akių nuo jūros. — Aš 


žinau to asmens tapatybę. 

uksu tarytum atsiduoda pats oras. 
Per savo gyvenimą Robertas Lengdonas lankėsi gausybėje didingų ka- 
tedrų, bet Šv. Morkaus Chiesa d'Oro jam visada atrodė ypatinga. Ištisus amžius 

sklandė gandas, neva įmanoma praturtėti vien alsuojant bazilikoje tvyrančiu 
oru — ne vien metaforine, bet ir tiesiogine prasme. 

Blizgančius interjero paviršius dengė keletas mi/ijony senovinių auksinių 
plytelių, ir ėjo kalbos, kad tarp maldos namuose pakibusių dulkių plevena minia- 
tiūriniai aukso trupinėliai. O pastarieji išvien su ryškia saulės šviesa, plūstančia 
pro milžinišką vakarinį langą, bažnyčioje kursto energijos kupiną atmosferą, kuri 
tikintiesiems suteikia dvasinę gerovę ir, jei tik jie giliai įkvepia, praturtina paauk- 
suotais plaučiais. 

Vėlyvą popietę pro langą smingantys saulės spinduliai išplito virš Lengdo- 
no galvos nelyginant žvilganti vėduoklė arba tviskanti šilkinė stoginė. Baimingos 
pagarbos apimtas profesorius nejučia įtraukė oro į plaučius ir suvokė, kad greta 
stovintys Siena su Feriu pasekė jo pavyzdžiu. 

— Kur eisime? — sušnabždėjo Siena. 

Lengdonas mostu parodė į laiptatakį. Viršutiniame lygyje įrengtame mu- 
ziejuje netrūko eksponatų, skirtų Šv. Morkaus bazilikos žirgams, ir būtent toji 
vieta, jo nuomone, turėtų padėti greitai išsiaiškinti, koks konkretus dožas nukirto 
eržilams galvas. 

Visiems trims kopiant laiptais, jis pamatė, kad Feris vėl švokščia, tuo metu 
Siena, kelias minutes bandžiusi sugauti Lengdono žvilgsnį, galiausiai pasiekė 
tikslą. Ji perspėjamai ir vogčiomis linktelėjo išberto žmogaus kryptimi, paskui 
be garso pratarė kažkokius nesuprantamus žodžius. Lengdonas išsižiojo pasi- 
tikslinti, ką bendražygė turi omeny, bet Feris staiga atsigręžė — sekundės dalelę 
per vėlai, nes Siena, nusisukusi nuo profesoriaus, jau spiginosi tiesiai į spuogeliais 
nusėtą vyrą. 

— Daktare, ar gerai jaučiatės? — nekaltai pasiteiravo ji. 

Feris sulinkčiojo ir ėmė lipti spartesniu žingsniu. 

Kokta talentinga aktorė, sau tarė Lengdonas. Bet ką ji mėgino man pasakyti? 

Užkilus į antrą aukštą, apačioje atsivėrė vaizdas į visą baziliką. Graikiškojo 
kryžiaus formą turinti šventovė labiau priminė kvadratą, o ne pailgus Šv. Petro 
bazilikos arba Paryžiaus Dievo Motinos katedros stačiakampius. Dėl mažesnio 
atstumo, narteksą skiriančio nuo altoriaus, Šv. Morkaus bazilika tryško stiprybe 
ir atrodė gerokai svetingesnė nei kiti maldos namai. 

Bet prieinamumo įspūdį slopino elegantišku ciboriumu apgaubtas, už stul- 
pelių užtvaros ir po impozantišku kryžiumi dunksantis altorius, besipuikuojantis 
brangiausiu paveikslu, kokį galima išvysti bažnyčioje — garsiuoju Pala 4'Oro. 


Prašmatniame auksuoto sidabro fone spindinčią „aukso skraistę“ galima vadinti 

audiniu nebent ta prasme, kad joje sumišo ankstesni dekoratyviniai dirbiniai — 
daugiausia Bizantijos pertvariniai emaliai, — įsprausti į gotiškus rėmus. Tūks- 
tančiu trimis šimtais perlų, keturiais šimtais granatų, trimis šimtais safyrų, taip 
pat smaragdais, ametistais bei rubinais išpuošta Pa/a 4'Oro, kaip ir keturi variniai 
žirgai, buvo vienas iš įstabiausių Venecijos turtų. 

Architektų kalba, „bazilikos“ sąvoka apibrėžė bet kokią Europoje arba Va- 
karų pasaulyje suręstą bizantinio stiliaus šventyklą. Šv. Morkaus bažnyčia, Kons- 
tantinopolyje stūksojusios Justiniano Šventų Apaštalų bazilikos kopija, badė akis 
tokiais akivaizdžiais rytictiškais bruožais, kad kelionių gidai ją siūlė kaip alterna- 
tyvą turkų mečetėms, kurių didžiuma užgimė kaip Bizantijos katedros, bet vėliau 
buvo paverstos musulmonų maldos namais. 

Nors Lengdonas nemanė, kad Šv. Morkaus bazilika tolygi įspūdingoms 
Turkijos mečetėms, jis turėjo pripažinti, kad aistringą potraukį Bizantijos menui 
įmanoma patenkinti į dešinę nuo skersinės navos įrengtų patalpų anfiladoje su 
joje slepiamais vadinamaisiais Šv. Morkaus lobiais — iš Konstantinopolio pa- 
grobtų 283 vertingų ikonų, brangakmenių ir taurių kolekcija. 

Jis apsidžiaugė pamatęs, kad šiandien bazilikoje santykinai ramu. Nors 
žmonių spūsčių netrūko, vietos manevrams pakako. Vingiuodamas pro įvairias 
grupeles, Lengdonas vedėsi Sieną su Feriu pric vakarinio lango, kur svečiai galė- 
davo žengti į balkoną ir iš arti apžiūrėti žirgus. Profesorius tvirtai žinojo, kad jie 
sugebės identifikuoti dožą, bet nerimą kėlė mintis, kad jį, negana to, dar teks ir 
surasti. Ko mums ieškoti? Kapo? Statulos? Pačioje šventovėje, kriptoje ir po šiauri- 
ne bažnyčios atšaka nudrykusiame skliautuotame kapaviečių rūsyje buvo šimtai 
statulų, todėl jiems prireiks pagalbos. 

Lengdonas pastebėjo jauną gidę, kalbančią ekskursijos dalyviams. 

— Atleiskit, — nutraukė ją. — Ar Etorė Vijus netoliese? 

— Etorė Vijus? — moteris keistai jį nužvelgė. — Si, certo, ma... — gidė 
prikando liežuvį, ir jos akys nušvito. — Lei ė Roberto Langdon, vero?! — jūs esate 
Robertas Lengdonas, teisingai? 

Jis kantriai nusišypsojo. 

— Si, sono io. Ar būtų galima pašnekėti su Etore? 

— St, si! — moteris mostu paprašė turistų luktelėti ir nuskubėjo šalin. 

Sykį Lengdonas drauge su muziejaus direktoriumi Etore Vijumi pasirodė 
dokumentiniame filme apie baziliką, ir nuo tada jiedu palaikė bičiuliškus santykius. 

— Apie šią bažnyčią Etorė parašė knygą, — Sienai paaiškino jis. — Ir netgi 


ne vieną. 

Bendražygė keistai dirgliai tebešnairavo į Ferį, kartu su daktaru sekdama 
paskui Lengdoną, vedantį juos prie vakarinio lango, pro kurį atsiverdavo vaizdas 
į žirgus. Kai trijulė nukako į vietą, popietės saulę užstojo eržilų paskuigalių si- 
luetas. Balkone vaikščiojantys turistai iš arti apžiūrinėjo skulptūras ir mėgavosi 
įspūdinga Šv. Morkaus aikštės panorama. 

— Va, kur jie! — sušuko Siena eidama balkono durų link. 

— Ne visai, — atsiliepė Lengdonas. — Mes matome tiktai kopijas. Tikrieji 
Šv. Morkaus bazilikos žirgai saugumo sumetimais laikomi viduje. 

Sienai ir Feriui kulniuojant įkandin, jis patraukė koridoriumi ir nusigavo 
į apšviestą nišą, kurioje trijulė išvydo tą pačią kvadrigą, regis, šuoliuojančią iš 
mūrinių skliautų fono. 

Profesorius neslėpdamas susižavėjimo pamojo į statulas. 

— Štai ir originalai. 

Kaskart, kai juos pamatydavo iš arti, Lengdonas negalėdavo atsigėrėti žirgų 
faktūra ir smulkmeniškai perteiktu raumenynu. Visą paviršių apklojęs prašmat- 
nus vario žalis tik sustiprino dramatišką vilnijančios odos įspūdį. Nors ir garsė- 
dami audringa praeitimi, ketvertas eržilų išliko idealios būklės, kuri Lengdonui 
primindavo, kaip svarbu saugoti meno šedevrus. 

— Minėjai, kad šitos pridėtos vėliau? — Siena mostelėjo į dekoratyvines 
apykakles. — Siekiant uždengti siūlės? 

Lengdonas jau spėjo iškloti su „nukirstomis galvomis“ susijusius keistus 
duomenis, aptiktus ARCA tinklalapyje. 

— Regis, taip. — Jis žengė prie informacinės lentelės. 

— Roberto! — iš už nugaros atsklido griausmingas draugiškas balsas. — Tu 
mane skaudini! 

Atsigrįžęs Lengdonas pastebėjo pro grūstį besiskverbianųį Etorę Vijų, gera- 
širdį žilaplaukį vyrą mėlynu švarku ir po kaklu ant grandinėlės kabančiais akiniais. 

— Kaip išdrįsai atvykti į Veneciją ir man nepaskambinti? 

Profesorius nusišypsojo ir paspaudė jam ranką. 

— Mėgstu tau daryti staigmenas. Puikiai atrodai. Cia mano draugai, dak- 
tarė Bruks ir daktaras Feris. 

Muziejaus direktorius su jais pasilabino, tuomet atšlijo ir žvilgsniu įvertino 
amerikiečio išvaizdą. 

— Keliauji su gydytojais? Sergi? Kokie čia apdarai? Virsti italu? 

— Į visus klausimus galiu atsakyti tik neigiamai, — prunkšdamas paskelbė 


Lengdonas. — Man reikalinga informacija apie žirgus. 

Naujiena suintrigavo Etorę. 

— Nejau atsirado dalykų, kurių garsusis profesorius nežino? 

Lengdonas prajuko. 

— Noriu išsamiau pasidomėti, kaip kryžiaus žygio laikais, prieš atplukdant 
žirgus į Veneciją, buvo nupjautos jų galvos. 

Etorė Vijus dėbtelėjo į bičiulį, tarytum jis būtų pasiteiravęs apie karalienės 
hemorojų. 

— Viešpatie, Robertai, — sukuždėjo, — apie tai niekada garsiai nešneka- 
me. Jei tau rūpi atskirtos kūno dalys, galiu parodyti nukirstą Karmanjolos galvą 
arba... 

— Etore, tiesiog pasakyk, kuris Venecijos dožas jas nupjovė. 

— Nieko panašaus nebuvo nutikę, — užprotestavo muziejaus direkto- 
rius. — Esu girdėjęs įvairių pasakėlių, bet faktiškai nėra jokių istorinių šaltinių, 
nurodančių, kad vienas iš dožų... 

— Patenkink mano smalsumą, — neatlyžo Lengdonas. — Anot pasakėlių, 
kuris iš Venecijos valdovų taip pasielgė? 

Etorė užsidėjo akinius ir nužvelgė amerikietį profesorių. 

— Na, jei kalbame apie pasakeles, mūsų numylėtus žirgus čia atgabeno su- 
maniausias ir vylingiausias dožas. 

— Vylingiausias? 

— Taip, apgaule privertęs visus leistis į kryžiaus žygį. — Jis lūkuriuodamas 
žiūrėjo į pašnekovą. — Priglaudęs valstybės pinigus, skirtus kelionei į Egiptą, ir 
nukreipęs kariuomenę į Konstantinopolį. 

Klastingas dožas, pagalvojo Lengdonas. 

— Kuo jis vardu? 

Etorė susiraukė. 

— Robertai, argi tu nestudijavai pasaulio istorijos? 

— Taip, bet mūsų planeta didelė ir jos istorija ilga, todėl man praverstų 
pagalba. 

— Tebūnie... paskutinė užuomina. 

Lengdonui knietėjo užprotestuoti, bet jis suvokė, kad tik aušintų burną. 

— Taviškis dožas gyveno beveik šimtmetį, — pridūrė Etorė. — Anais lai- 
kais tai buvo panašu į stebuklą. Prietaringi žmonės tikėjo, kad jo ilgaamžiškumą 
nulėmė žygdarbis — iš Konstantinopolio išgelbėti ir į Veneciją pristatyti švento- 
sios Liucijos kaulai. Liucija prarado akis... 

— „Išlupo kaulus aklojo“! — sušuko Siena atsigręždama į Lengdoną, ku- 
riam į galvą šovė tokia pat mintis. 

Etorė nustebęs dirstelėjo į blondinę. 

— Tam tikra prasme. 

Ferio veidas netikėtai išbalo, tarsi po pasivaikščiojimo aikšte ir mėginimų 
užsikarti laiptatakiu jis vis dar nebūtų įstengęs atgauti kvapo. 

— Turėčiau pastebėti, — tarė muziejaus direktorius, — kad dožas garbino 
šventąją Liuciją, nes pats buvo neregys. Sulaukęs devyniasdešimties atsistojo šio- 
je aikštėje ir, nors nieko aplinkui nematė, pasisakė už kryžiaus žygį. 

— Aš žinau, kas jis toks, — atsiliepė Lengdonas. 

— Labai tikiuosi! — išsišiepė Etorė. 

Eidetinė atmintis geriau apdorodavo vaizdinius negu konteksto neturinčias 
sąvokas, todėl Lengdoną persmelkė meno kūrinio formą įgavęs apreiškimas — 
Giustavo Dorė iliustracija su raukšlėtu aklu dožu, kuris aukštai iškėlęs rankas 
ragino minią prisidėti prie kryžiaus žygio. Galvoje kuo aiškiausiai nuskambėjo 
piešinio pavadinimas: „Dandolas ragina leistis į kryžiaus žygį“. 

— Enrikas Dandolas, — pareiškė Lengdonas. — Dožas, kuris gyveno am- 
žinai. 

— Pagaliau! — nudžiugo Etorė. — Mane jau apėmė baimė, kad tavo sme- 
genys suseno. 

— Kaip ir kitos kūno dalys. Jis palaidotas čia? 

— Dandolas? Ne. 

— Tuomet kur? — įsiterpė Siena. — Dožų rūmuose? 

Etorė nusiėmė akinius ir trumpam susimąstė. 

— Minutėlę. Dožų būta tiek daug, kad aš nepamenu... 

Nespėjus muziejaus direktoriui užbaigti, prie žirgų atlėkė išsigandusi gidė, 
pasivedė jį į šalį ir ėmė kažką šnabždėti į ausį. Etorė įsitempė, sunerimo, tuoj pat 
pribėgo prie turėklo ir nudūrė akis į šventovę. Galop atsisuko į amerikietį bičiulį. 

— Tuojau grįšiu, — šūktelėjo ir nieko nebepridūręs pasišalino. 

Iš vėžių išmuštas Lengdonas taip pat žengė prie balkono krašto ir nukreipė 
žvilgsnį apačion. Kas ten vyksta? 

Sekundę kitą jis tematė zujančius turistus. Bet pagaliau sumetė, kad visi 
žiopso į pagrindines duris, pro kurias ką tik įsiveržę kariškiai prasisklaidė nar- 
tekse ir užblokavo išėjimus. 

Kareiviai juodomis uniformomis. Jis jautė vis stipriau gniaužiąs turėklą. 

— Robertai! — už nugaros nuskambėjo Sienos balsas. 

Lengdonas neatplėšė akių nuo atėjūnų. Kaip jie mus rado? 


— Robertai! — reikliau suriko ji. — Kažkas atsitiko! Padėk man! 

Pagalbos prašymas sutrikdė profesorių ir jis atsigręžė į nišą. 

Kur ji dingo? 

Po akimirkos Lengdonas išvydo abu bendražygius priešais Šv. Morkaus ba- 
zilikos žirgus. Siena klūpėjo greta Ferio... kuris susmukęs mėšlungiškai krūpčiojo 


ir laikėsi už krūtinės. 

M“ rodos, jį pakirto širdies smūgis! — sušuko Siena. 


Lengdonas nubėgo prie tysančio, orą gaudančio Ferio. 

Kas jam atsitiko? Lengdonas jautėsi taip, lyg vienu metu jį būtų užgriuvu- 
sios visos pasaulio bėdos — į bažnyčią įsibrovė kareiviai, ant grindų ėmė blaš- 
kytis daktaras, — todėl dabar stovėjo it suparalyžiuotas, nežinodamas, kur link 
pasukti. 

Siena pritūpė, atlaisvino Ferio kaklaraiščio mazgą ir atsegė kelias viršutines 
sagas, kad jis galėtų lengviau alsuoti. Tačiau prasiskleidus marškinių skvernams 
moteris pašoko, iš baimės aiktelėjo, delnu pridengė burną ir įsispitrijusi į apnuo- 
gintą išberto vyro kūną nusvirduliavo atbula. 

Lengdonas kaipmat suprato, kas ją išgąsdino. 

Ferio oda buvo pakeitusi spalvą. Ties krūtinkauliu grėsmingai juodavo 
grcipfruto skersmens mėlynė. Jį sakytum taranavo patrankos sviedinys. 

— Čia vidinis kraujavimas, — profesoriui paaiškino Siena, kurios bruožus 
sudarkė šokas. — Nieko keista, kad jis visą dieną vos prakvėpavo. 

Feris pakrcipė galvą mėgindamas prabilti, bet teįstengė vos girdimai su- 
švokšti. Aplinkui ėmė spiestis turistai, ir Lengdonas suvokė, kad netrukus įsišėls 
chaosas. 

— Apačioje pasirodė kareiviai, — bendražygei pranešė jis. — Tik aš nenu- 
tuokiu, kaip jie mus rado. 

Sienos veidą kaustanti nuostabos ir baimės mina užleido vietą įniršio išraiš- 
kai, ir ji rūsčiai dėbtelėjo į Ferį. 

— Tu mums melavai, ar ne? 

Raudonomis pūslelėmis nusėtas vyriškis vėl pabandė atsakyti, tačiau nepa- 
jėgė išspausti nė garso. Siena panaršė jo kišenes, rado piniginę su telefonu ir juos 
paslėpė savo kišenėse, paskui jį nutvilkė kaltinančiu, tūžmingu žvilgsniu. 


Staiga pro grūstį prasiskverbė senyva italė ir ėmė piktai šaukti Sienai: 

— Lhai colpito al petto'! — ji kumščiu mostelėjo sau į krūtinę. 

— Ne! — nukirto Siena. — Pirmoji reanimacinė pagalba jį pražudys. Pa- 
žiūrėkit, kokia jo oda! — ji atsigręžė į Lengdoną. — Robertai, privalome neš- 
dintis. Tučtuojau. 

Profesorius nukreipė akis į Ferį, kuris ėmė jį varstyti desperatišku maldingu 
žvilgsniu, tarsi bandydamas kažką pasakyti. 

— Mes negalime jo palikti! — kaip paklaikęs užrėkė Lengdonas. 

— Patikėk manimi, čia ne širdies smūgis. Ir mums metas eiti. Dabar par. 

Artėjantys turistai suskato šauktis pagalbos. Siena su gluminančia jėga 
griebė Lengdoną už rankos ir iš chaoso ištempė į balkono vėsą. 

Jį trumpam apakino saulė, smenganti ties vakariniu Šv. Morkaus aikštės 
pakraščiu ir visą balkoną užliejanti auksine šviesa. Siena nusivedė Lengdoną kai- 
rėn ir čia vinguriavo tarp muziejaus lankytojų, išnirusių į antro aukšto terasą 
pasigrožėti bazilikos žirgų kopijomis. 

Kol jie bėgo palei šventyklos fasadą, lagūna tyvuliavo priešakyje. Jam į akis 
krito virš vandens juoduojantis keistas siluetas — ultrašiuolaikinė jachta, panaši 
į futuristinį karo laivą. 

Lengdonui nespėjus susigaudyti, kas pasirodė akiratyje, jiedu su Siena vėl 
metėsi kairėn ir nuskuodė pietvakarinio bazilikos kampo link, artėdami prie „Po- 
pierinių durų“ — baziliką su Dožų rūmais jungiančio priestato, — taip pramintų 
todėl, nes ant jų būdavo klijuojami dožo įsakai, kad šiuos visi galėtų perskaityti. 

Ne širdies smūgis? Į Lengdono sąmonę įsispaudė Ferio krūtinėje išplitusi 
bemaž juoda mėlynė, ir jis netikėtai suprato nė kiek nenorįs išgirsti, kokią ligą 
nelaimėliui diagnozuotų Siena. Maža to, kažin kas pasikeitė ir moteris liovėsi 
pasitikėjusi Feriu. 4r tode/ ji siekė su manimi užmegzti akių kontaktą? 

Siena čiūžtelėjusi sustojo, palinko virš elegantiškos baliustrados ir įsižiūrėjo 
apačion, į atokesnį Šv. Morkaus aikštės kampą. 

— Prakeikimas. Esame aukščiau nei maniau. 

Lengdonas išpūtė akis. Ketinai šokti žemyn? 

Jos veidą iškreipė baimė. 

— Robertai, negalime leisti, kad mus sučiuptų. 

Jis atsigręžė, nužvelgė iš metalo ir stiklo suręstas masyvias duris, pro kurias 
laukan žingsniavo turistai. Jei tik Lengdonas neapsiriko,smukę vidun jiedu grįž- 
tų į muziejų ir atsidurtų greta užpakalinės maldos namų dalies. 

— Bus saugomas kiekvienas išėjimas, — pridūrė Siena. 


Miglotai suvokdamas, kokių veiksmų ruošiasi imtis, Lengdonas nusivedė 

ją atgal į baziliką. Abu slinko muziejaus perimetru, laikėsi toliau nuo aplinkinių, 
kurių dauguma įsmeigę akis kitapus erdvios centrinės navos stebėjo Ferį supantį 
sambrūzdį. Profesorius išvydo senyvą tūžlią italę, bendraujančią su pora juodai 
apsirengusių kareivių, mostais rodančią, kad bėgliai spruko į balkoną. 

Reikia suktis greičiau. Lengdonas įdėmiai nužvelgė sienas ir šalia didžiulio 
gobelenų stendo galiausiai aptiko tai, ko ieškojo — ryškiai geltoną įtaisą ir rau- 
doną lipduką su įspėjimu: ALARME ANTICENDIO. 

— Priešgaisrinė signalizacija? — paklausė Siena. — Toks tavo planas? 

— Į lauką išnirtume kartu su minia. 

Lengdonas įsikibo į svirtelę. Kas bus, tas bus. Skubiai, kad nespėtų persigal- 
voti, ją trūktelėjo ir pamatė, kaip mechanizmas sutraiško stiklinį cilindrą. 

Nei sirenos kauksmo, nei suirutės. 

Vien tyla. 

Jis vėl patraukė svirtį. 

Jokios reakcijos. 

Siena dėbsojo į profesorių, tartum jam būtų pasimaišęs protas. 

— Robertai, čia turistų pilna akmeninė katedra! Nejau tikiesi, kad vieši 
gaisro pavojaus signalai veiks, kai bet koks išdaigininkas lengvai... 

— Žinoma! Jungtinėse Valstijose teisėsauga bematant sukrustų, jeigu pa- 
Žeistum priešgaisrines taisykles... 

— Tu esi Europoje. Mūsų kraštuose teisininkų yra mažiau. — Ji dūrė pirštu 
Lengdonui virš peties. — Beje, mes neturime daug laiko. 

Atsisukęs į stiklines duris, pro kurias abu ką tik grįžo į bažnyčią, jis paste- 
bėjo iš balkono atskubančius, žvilgsniais teritoriją šukuojančius kareivius. Vieną 
atpažino — raumeningas agentas šovė į triratį motociklą, kai jiedu nešė kailį iš 
Sienos buto. 

Nebuvo iš ko rinktis, todėl Lengdonas su Siena nėrė į uždarą spiralinį 
laiptatakį, nusileido į pirmą aukštą ir sustingo sraigtinių pakopų šešėlyje. Prie- 
šingoje šventovės pusėje lauko duris saugojo kareiviai, jie įdėmiai stebėjo patalpą. 

— Jeigu atšlysime nuo laiptų, jie mus pamatys, — tarė Lengdonas. 

— Galėtume lipti apačion. — Siena pamojo į juostelę su ženklu ACCESSO 
VIETATO*, atitvėrusią laiptatakį, kuris anapus užrašo dar ankštesnėmis įvijomis 
smigo į akliną tamsą. 


Sumanymas prastas, sau tarė Lengdonas. Požeminėje kriptoje išėjimo nerasime. 


* Naudotis draudžiama (ital.). 

Jau perlipusi juostą Siena apgraibomis nuslinko spiraliniu tuneliu ir dingo 
juodoje tuštumoje. 

— Kelias laisvas, — viršun atsklido moters kuždesys. 

Jis nė kiek nenustebo. Čionykštė kripta, kitaip nei dauguma panašių vietų, 
atstojo koplyčią, o joje, prie Šv. Morkaus kaulų, nuolat vyko pamaldos. 

— Rodos, įžvelgiu dienos šviesą! — vėl pasigirdo jos balsas. 

Kaip tai įmanoma? Mėgindamas prisiminti ankstesnius apsilankymus šven- 
tuose požemiuose Lengdonas nusprendė, kad jai į akis veikiausiai krito /ux eter- 
na, arba amžinoji šviesa, — kriptos viduryje, virš Šv. Morkaus kapo, niekada 
neužgesinama elektros lemputė. Virš galvos jau bildėjo artėjantys žingsniai, todėl 
laiko apmąstymams nebeliko. Jis mitriai peržengė užkardą, sykiu pasistengė, kad 
juosta nesuvirpėtų, ir įrėmęs delną į gruoblėtą akmeninę sieną, judėdamas ap- 
čiuopomis, pranyko už linkio. 

Siena lūkuriavo laiptų apačioje. Jai už nugaros atsivėrė vaizdas į tamsybėse 
vos įžiūrimą kriptą — požeminę patalpą gąsdinamai žemomis lubomis, senovi- 
nėmis kolonomis ir mūriniais skliautais. Tuos sžu/bus s/egia bazilikos masė, pama- 
nė Lengdonas, jau apimtas klaustrofobijos pojūčio. 

— Ką aš tau sakiau. 

Dailų Sienos veidą nežymiai blizgino užuomina į blausią dienos šviesą. Ji 
mostelėjo į keletą arkinių viršulangių. 

Šviesos šuliniai. Lengdonas buvo visai juos pamiršęs. Gilios šachtos, pro ku- 
rias į kriptą patekdavo saulės spinduliai ir tyras oras, vedė žemyn iš Šv. Morkaus 
aikštės. Langus, sutvirtintus geležiniais penkiolikos susipynusių žiedų dirbiniais, 
ko gero, galima atidaryti iš vidaus, bet jie buvo pečių aukštyje ir be galo ankš- 
ti. Net jeigu pasisektų prasiskverbti į šulinį, užsikarti iki aikštės nepavyktų, nes 
šachtų gylis siekė dešimt pėdų, o viršuje ertmę dengė sunkios grotos. 

Pro viršulangius įsismelkusioje blankioje šviesoje kripta priminė į mėne- 
sieną nugrimzdus;į tankų mišką, nuo kurio stambių medžių-kolonų tįso niaurūs 
šešėliai. Lengdonas nukreipė akis į patalpos centrą, į vienišą lemputę, švyksan- 
čią virš Šv. Morkaus kapo. Bazilikos bendravardis ilsėjo akmeniniame sarkofage, 
nuleistame už altoriaus — priešais pastarąjį rikiavosi klauptai, skirti tiems lai- 
mingiesiems, kuriuos pakviesdavo į apeigas, rengiamas Venecijos krikščioniškojo 
pasaulio centre. 

Greta netikėtai užsižiebė švieselė, ir Lengdonas atsigręžęs pamatė, kad Sie- 
na rankoje spaudžia Ferio mobilųjį žvilgančiu ekranu. 


Profesorius tik po akimirkos perprato, ką regis. 

— Feris sakė, kad baterijos elementas išsekęs! 

— Jis melavo. — Siena nepaliaujamai maigė klaviatūrą. — Skiedė apie 
daug ką. — Įsmeigusi žvilgsnį į telefoną moteris susiraukė ir papurtė galvą. — 
Nėra ryšio. Aš tikėjausi, kad internetas padės rasti Enriko Dandolo kapavietę. — 
Ji pribėgo prie šviesos šulinio ir iškėlė aparatą vildamasi, kad šį pasieks signalas. 

Enrikas Dandolas. Kai spruko iš muziejaus, Lengdonas neturėjo kada pa- 
mąstyti apie dožą. Nors padėtis susiklostė kebli, viešnagė Šv. Morkaus bazilikoje 
pateisino lūkesčius — jie nustatė, koks klastingas dožas žirgams nukirto galvas... 
ir išlupo kaulus aklojo. 

Deja, jis neįsivaizdavo, kur konkrečiai Enrikas Dandolas palaidotas. Iš vis- 
ko sprendžiant, atsakymo nežinojo ir Etorė Vijus. Muziejaus direktorius nepa- 
jėgė iš karto atsiminti tikslios kapo vietos, ir tai liudijo, kad jos greičiausiai nėra 
nei Šv. Morkaus bazilikos, nei Dožų rūmų apylinkėse. 

Kurgi toji kapavietė? 

Lengdonas nukreipė akis į Sieną, stovinčią ant klaupto, kurį pritraukė prie 
vieno šviesos šulinio. Ji atstūmė velkę, atidarė langą ir įkišo telefoną į šachtą. 

Iš aukštybių prasismelkė aikštės garsai, ir Lengdonui dingtelėjo, kad jie tik- 
riausiai įsfengtų ištrūkti. Už klauptų stovėjo sulankstomosios kėdės, ir vieną iš jų 
užkėlus ant apatinės šulinio dalies... Ga/būt viršutinės grotos taip pat atšaunamos 
1$ vidaus? 

Profesorius nuskubėjo prie bendražygės. Tamsoje teįveikė vos porą žings- 
nių, kai jį atgal partrenkė stiprus smūgis į kaktą. Smukdamas ant kelių Lengdo- 
nas pamanė, kad į kriptą įsibrovė užpuolikai. Bet tuojau pat save iškeikė suvokęs, 
kad šešias pėdas siekiantis jo ūgis pranoko skliautų aukštį, pritaikytą seniau nei 
prieš tūkstantmetį gyvenusiems vidutinio stoto žmonėms. 

Klūpėdamas ant kieto akmeninio pagrindo ir laukdamas, kol akysc nustos 
suktis Žvaigždutės, ant grindų pamatė užrašą. 

Sanctus Marcus. 

Vieną užsitęsusią sekundę Lengdonas stebeilijosi į žodžius. Nuostabą kėlė 
ne pats Šv. Morkaus vardas, o kalba, kuria jis buvo parašytas. 

Lotynų kalba. 

Kiaurą dieną praleidus šiuolaikiškos itališkos šnektos aplinkoje, kitoniškas 
Morkaus vardo variantas jį kiek sutrikdė ir priminė, kad tais laikais, kai šventasis 
mirė, Romėnų imperijoje buvo vartojamas dabartinės mirusios kalbos ir vietinių 
tarmių mišinys. 


Staiga jam į galvą atėjo dar viena mintis. 

Trylikto amžiaus pradžioje, Enriko Dandolo ir ketvirtojo kryžiaus žygio 
epochoje, valdžios sluoksniai tebevartojo lotynų kalbą. Konstantinopolį sugrą- 
žinusio ir Romos imperiją į šlovės viršūnę iškėlusio Venecijos dožo kapas turėjo 
būti pažymėtas nc „Enriku Dandolu“, o lotyniškąja vardo versija. 

Henricus Dandolo. 

Sąmonėje nušvito seniai pamirštas vaizdas ir Lengdoną supurtė tarsi elekt- 
ros srovė. Nors regėjimas aplankė klūpant koplyčioje, su dieviška apvaizda jis 
neturėjo nieko bendra. Veikiau buvo panašus į vizualinę užuominą, privertusią 
įžiūrėti tam tikras sąsajas. Iš atminties gelmių išniro lotyniškas Dandolo var- 
das... kaip raižinys dailiose plytelių grindyse įtvirtintame nuzulintame marmuro 
luite. 

Henricus Dandolo. 

Mintyse išvydus elementarią paminklinę dožo kapo lentą, Lengdonui kone 
užėmė kvapą. Aš ten lankiausi. Kaip ir skelbė eilėraštis, Enrikas Dandolas išties 
buvo palaidotas auksuotame muziejuje — auksuotame šventosios išminties 720u- 
seion, — bet ne Šv. Morkaus bazilikoje. 

Įsisąmoninęs tiesą jis lėtai pakilo ant kojų. 

— Ryšio signalas mūsų nepasiekia. 

Siena nulipo nuo klaupto ir žengė prie profesoriaus. 

— Jo ir nereikia, — išspaudė Lengdonas. — Auksuotas šventosios išmin- 
ties m20useion... — jis giliai įkvėpė. — Aš... suklydau. 

Moters veidas nubalo. 

— Tik nesakyk, kad atsibeldėme ne į tą muziejų. 

— Siena, — staiga prastai pasijutęs sušnabždėjo Lengdonas. — Mes ne 


toje šalyje. 


76 SKYRIUS 
Nd 
S: Morkaus aikštėje venecijietiškas kaukes parduodanti čigonė ilsėjosi atsi- 
rėmusi į bazilikos sieną. Kaip visada susirado pamėgtą vietą — tarp dviejų 
šaligatvio grotų įsispraudusią mažutę nišą, — kurioje nuleidusi sunkius dirbinius 
galėjo stebėti, kaip leidžiasi saulė. 
Bėgant metams, aikštėje ji matė įvairiausių dalykų, bet dabar dėmesį pa- 
traukę keisti įvykiai klostėsi ne tarp pastatų... o po kojomis. Kai iš apačios atvilni- 
jo garsai, prekeivę nukratė drebulys, ir ji įsmeigė akis į grotas, dengiančias kokių 

dešimties pėdų gylio siaurą šachtą. Pro atvertą apatinį šios langą kažin kas įgrūdo 
sulankstomąją kėdę, jos šonais gremždamas akmenis. 

Didelei čigonės nuostabai, įkandin kėdės sekė graži moteris į uodegėlę su- 
rištais gelsvais plaukais. Kažkam padedant, blondinė prasispraudė pro siaurą ati- 
daryto lango ertmę. 

Nepažįstamoji nerangiai atsistojo, pakėlė galvą aukštyn ir krūptelėjo pa- 
mačiusi prekeivę, kuri savo ruožtu žiūrėjo pro groteles. Moteris priglaudė smi- 
lių prie burnos ir nežymiai pakreipė lūpų kampučius aukštyn. Tuomet išlankstė 
kėdę, užsikorė ant jos ir ištiesė ranką grotų link. 

Tu per žema, pamanė čigonė. Ir išvis, ką ten veiki? 

Blondinė nulipo ant žemutinės šulinio dalies ir kreipėsi į požemiuose tū- 
nantį nematomą asmenį. Nors siauroje šachtoje vos užteko erdvės vienam žmo- 
gui, ji pasislinko į šoną, ir iš bazilikos rūsio išlindo aukštas tamsiaplaukis vyras 
prašmatniu švarku. 

Jis taip pat akimis sugavo grotas varstantį čigonės žvilgsnį. Paskui, besipi- 
nant galūnėmis, pasikeitė vietomis su moterimi ir užsirabždino ant išklerusios 
kėdutės. Būdamas augesnis, sugebėjo pasiekti ir atšauti velkės strypą. Tuomet 
pasistiebė ir stumtelėjo grotas. Metalinė danga per colį atsiplėšė nuo žemės, bet 
pristigęs jėgų tamsiaplaukis po sekundės turėjo ją nuleisti. 

— Puė darci una mano? — čigonės paklausė moteris. 

Ar galiu jums duoti ranką? Prekeivė neketino kištis ne į savo reikalus. Ką /en 
darai? 

Blondinė išsitraukė vyrišką piniginę, sugraibė šimto eurų kupiūrą ir ja pa- 
mostagavo. Siūlė daugiau pinigų nei kaukes parduodanti čigonė uždirbdavo per 
tris dienas. Prekeivė išmanė derybų meną, todėl pakratė galvą ir prieš save atkišo 
du pirštus. Geltonplaukė iškrapštė antrą banknotą. 

Negalėdama patikėti savo sėkme, čigonė atsainiai pagūžčiojo, neva abejin- 
gai pritūpė, suėmė metalinius strypus ir įsispigino vyrui į akis, kad jie galėtų 
suderinti savo veiksmus. 

Nepažįstamajam vėl pastūmus grotas, šias tuo pat metu trūktelėjo moters 
rankos, kurioms stiprybės suteikė dauge! metų nešiotos prekės, ir geležinė danga 
perpus pakilo. Jau rodės, kad ji atsilenks iki galo, kai šulinį pervėrė griausmas — 
lūžo sulankstomoji kėdė, vyriškis savo ruožtu drėbėsi žemyn. 

Grotos bemat apsunko, ir čigonė nusprendė turėsianti jas paleisti, tačiau 
jėgų įkvėpė mintis apie prižadėtus du šimtus eurų. Vargais negalais pakeltą me- 
talinę dangą ji su trenksmu atrėmė į bazilikos sieną. Vos atgaudama kvapą nu- 

žvelgė lūžgalių krūva virtusią kėdę ir tarpusavyje susipynusius kūnus. Kai tamsia- 
plaukis atsistojo ir nusišluostė dulkes, čigonė įkišo ranką į šachtą. 

Blondinė dėkingai sulinksėjo ir sau virš galvos iškėlė abi kupiūras. Prekeivė 
bandė jas pasiekti, bet pinigai buvo per toli. 

Duok banknotus vyrui. 

Staiga apačioje kilo sambrūzdis — iš bazilikos gilumos atsklido pikti šūks- 
niai. Porelė baimingai apsisuko ir atšlijo nuo lango. 

Tuomet įsišėlo chaosas. 

Tamsiaplaukis ėmėsi iniciatyvos: atsitūpė ir liepė blondinei statyti koją ant 
sunertų jo pirštų. Moteris pakluso, ir vyriškis stumtelėjo ją viršun. Geltonplau- 
kė nuslydo šachtos šonu įsikandusi kupiūras, idant abiem rankomis įsistvertų į 
šulinio briauną. Vyras ją kėlė vis aukščiau... ir aukščiau... kol blondinė pirštais 
užsikabino už ertmės pakraščio. 

Sutelkusi visas jėgas ji prisitraukė prie angos ir užsikorė į aikštę — atrodė 
kaip iš baseino lipanti plaukikė. Čigonei įbruko pinigus, kaipmat apsigręžė ir 
atsiklaupė siekdama savo bendražygio pirštų. 

Bet pavėlavo. 

Iš kriptos į šulinį įlindo galingos rankos ilgomis juodomis rankovėmis, 
jos griebė tamsiaplaukio kojas tarytum išbadėjusio siaubūno čiuptuvai ir ėmė jį 
tempti lango pusėn. 

— Bėk, Siena! — užrėkė besimuistantis žmogus. — Tuojau pat! 

Čigonė matė, kaip susikirto skausmingo apgailestavimo kupini jųdviejų 
žvilgsniai. Dar akimirka... ir apačioje kova baigėsi. 

Vyrą šiurkščiai nuvilko atgal į baziliką. 

Blondinė priblokšta įsispoksojo į šachtą. 

— Atleisk, Robertai, — ašarodama tyliai ištarė ji. — Už viską. 

Moteris nėrė į minią, švytuodama plaukų uodegėle nukūrė siaura Merceria 


del! Orologio gatve... ir dingo Venecijos centre. 

B Ajo Lengdonui atgauti sąmonę padėjo tekšenančio vandens garsai. Jis 
žuodė druskingo jūros oro atmieštą, sterilumu tvoskiantį antiseptikų kvapą 
ir suvokė, kad po kojomis siūbuoja pasaulis. 

Kur aš? 

Regis, vos prieš kelias sekundes teko grumtis su raumeningomis rankomis, 
kurios iš šviesos šulinio jį traukė į kriptą. Keista, bet dabar, užuot tysojęs ant šaltų 
akmeninių Šv. Morkaus bazilikos grindų, jis gulėjo... ant minkšto čiužinio. 

Praskyręs blakstienas Lengdonas nužvelgė aplinką — švarutėlį mažą kam- 
barį su vienui vienu apskritu langu. Supimo jausmas nepranyko. 

Patekau į laivą? 

Profesorius atsiminė, kaip prieš panyrant į tamsybes jį prie kriptos grindų 
prislėgė kareivis ir nuožmiai sušnypštė: „Liaukitės bandęs pasprukti!“ 

Lengdonas kaip paklaikęs šaukėsi pagalbos, tuo metu kariškiai mėgino jį 
užtildyti. 

— Privalome jį išnešti, — tarė vienas. 

Partneris nenoriai linktelėjo. 

— Imkis darbo. 

Tvirtų pirštų galiukai prityrusiais judesiais įniko čiuopti jo sprando venas. 
Miego arterijoje radę reikiamą tašką, stipriai jį paspaudė. Lengdonui prieš akis 
netrukus išskydo vaizdas, ir smegenims pristigus deguonies jis pajuto netenkąs 
sąmonės. 

Jie mane žudo, galvoje sukirbėjo mintis. Štai čia, prie Šv. Morkaus kapo. 

Lengdonas nugrimzdo į tamsą, bet ne aklinai juodą... veikiau užtvindytą 
pilkais atspalviais, prislopintais garsais ir neryškiais pavidalais. 

Jis nenumanė, kiek laiko prabėgo, bet dabar pasaulis po truputį atgavo ma- 
terialumą. Iš visko sprendžiant, čia kažkokio laivo izoliatorius. Sterilus kambarys 
ir izopropilo alkoholio tvaikas sukėlė dėjd vu jausmą, tarytum jis būtų apsukęs 
ratą — atsibudo, kaip vakar, keistos ligoninės palatoje ir negalėjo prisiminti, kas 
tiksliai įvyko. 

Staiga jo mintys grįžo prie Sienos. Spėliodamas, ar jai nieko nenutiko, 
Lengdonas prieš save teberegėjo iš viršaus žvelgiančias, atgailą ir baimę spindu- 
liuojančias šviesiai rudas moters akis. Jis nuoširdžiai vylėsi, kad Siena ištrūko iš 
Venecijos. 

Mes ne toje šalyje, jai pareiškė Lengdonas, su siaubu prisiminęs, kur Enrikas 
Dandolas palaidotas. Eilėraštyje minimas šventosios išminties m0useion stūksojo 
ne Venecijoje... o visai kitame krašte. Kaip poemoje teigė Dantė, slapta eilių 
prasmė slypėjo už šydo, kurį reikėtų praskleisti. 

Lengdonas ruošėsi jai pasakyti tiesą, vos tik jie būtų išsinešdinę iš kriptos, 
bet progos taip ir nesulaukė. 


Siena pabėgo žinodama tik tiek, kad aš susimoviau. 

Jis jautė, kaip skrandį ima veržti mazgas. 

Maras tebegrasina žmonijai, deja, jo užkratas... visai kitame krašte. 

Už izoliatoriaus durų sudundėjo auliniai, ir Lengdonas atsisukęs išvydo į 
kambarį įžengiantį kariškį juoda uniforma ir ledinėmis akimis. Tą patį raume- 
ningą tipą, kuris jį mygo prie kriptos grindų. Regint artėjantį priešininką, ins- 
tinktai ragino atšlyti, bet jam nebuvo kur bėgti. Tie žmonės gali su manimi daryti 
ką užsigeidę. 

— Kur aš? — kaip įmanoma akiplėšiškesniu tonu paklausė Lengdonas. 

— Jachtoje, nuleidusioje inkarą atokiau nuo Venecijos krantų. 

Ant ateivio uniformos puikavosi žalias medalionas — raidėmis ECDC ap- 
suptas Žemės rutulys. Profesorius pirmą sykį matė tokį simbolį bei akronimą. 

— Mums reikalinga informacija, — prabilo kareivis. — Ir mes neturime 
daug laiko. 

— Kodėl turėčiau su jumis kalbėtis? — atkirto Lengdonas. — Juk vos ma- 
nęs nenužudėte. 

— Nieko panašaus. Tiesiog pasitelkėme dziudo naudojamą šime vaza 
smaugimo metodą. Jūsų žaloti neketinome. 

— Bet ryte į mane šovėte/ — jis puikiai atsiminė, kaip į Sienos vairuojamo, 
sparčiai lekiančio triračio purvasaugį dzingtelėjo kulka. — Mažai trūko, kad bū- 
tumėt kliudęs mano strėnas. 

Vyriškis prisimerkė. 

— Aš būčiau pataikęs jums į nugarą, jei būčiau norėjęs. Šūviu tesiekiau pra- 
kiurdyti užpakalinę mopedo padangą, kad nepabėgtumėte. Man liepė su jumis 
užmegzti ryšį ir nustatyti, kodėl, po velnių, taip keistai elgiatės. 

Nespėjus Lengdonui sugromuliuoti paaiškinimo, kajutėje išdygo ir prie lo- 
vos prisiartino dar du kareiviai. 

Tarp jų žingsniavo moteris. 

Vaiduoklis. 

Nežemiška, ne šio pasaulio esybė. 

Lengdonas akimoju atpažino moteriškę iš haliucinacijų — gražuolę ilgais 
sidabriškais plaukais ir mėlynu lazurito amuletu. Ligi tol žilaplaukę matė tik 
siaubingame merdėjančių kūnų fone, todėl ne iš karto patikėjo regis ją gyvą. 

— Profesoriau. — Kai nepažįstamoji sustojo prie gulto, jos veide nušvito 
pailsusi šypsena. — Aš be galo džiaugiuosi, kad jums nieko baisaus neatsiti- 
ko. — Moteris prisėdo ir patikrino jo pulsą. — Kaip man pranešė, jūs patyrėte 


amneziją. Ar pamenate mane? 

Lengdonas įdėmiai ją nužvelgė. 

— Mačiau jus... vizijose, bet neatsimenu, kad būtume anksčiau susitikę. 

Ji pasviro į priekį, su užuojauta pažiūrėjo į profesorių. 

— Aš esu Elizabeta Sinski, Pasaulio sveikatos organizacijos direktorė. 
Kreipiausi į jus, kad padėtumėte rasti... 

— Bertrano Zobristo sukurtą maro užkratą, — išspaudė Lengdonas. 

Padrąsėjusi Sinski linktelėjo. 

— Jūs prisiminėte? 

— Ne, atsipeikėjęs ligoninėje sužinojau, kad turiu keistą nedidelį projek- 
torių. lr manc nuolat apimdavo haliucinacijos, kuriose jūs mane skatinote leistis 
į paieškas. Kai tuo užsiėmiau, jie pabandė mane nužudyti. — Lengdonas pirštu 
bedė į kareivius. 

Raumenų kalnas supyko ir akivaizdžiai panūdo atšauti, bet Elizabeta mostu 
jį nutildė. 

— Profesoriau, — švelniai tarė žilaplaukė, — jūs, be abejo, susipainiojęs. 
Man, kaip Žmogui, įtraukusiam jus į šitą reikalą, įvykių eiga kėlė siaubą, bet da- 
bar, laimei, esate saugioje vietoje. 

— Saugioje? Mane įkalino laive! — kaip ir'jus. 

Moteris supratingai palinksėjo. 

— Deja, dėl amnezijos jus smarkiai glumins nemažai mano pasakojimo 
aspektų. Tačiau mūsų laiko atsargos senka, ir daug kam reikia jūsų pagalbos. 

Sinski prityko lyg nežinodama, kaip pratęsti kalbą. 

— Pirmiausia, — prabilo, — agentas Bruderis su savo komanda niekada 
nebandė jums pakenkti. Tik vykdė įsakymus bet kokiomis priemonėmis vėl su 
jumis užmegzti kontaktą. 

— Vėl? Aš nesupran... 

— Profesoriau, paprasčiausiai klausykite. Neilgai trukus jums viskas paaiš- 
kės. Pažadu. 

Lengdonas patogiau įsitaisė ant gulto jausdamas, kaip galvoje verpetu sū- 
kuriuoja mintys. 

— Agentas Bruderis ir jo vyrai, — tęsė daktarė Sinski, — priklauso ŽIGR, 
Žvalgybos ir greitojo reagavimo, komandai. Ją globoja Europos ligų prevencijos 
ir kontrolės centras. 

Jis pažvairavo į kareivių uniformas ir medalionus su užrašu ECDC“* Ligų 


prevencija ir kontrolė? 


* Angl. European Centre for Disease Prevention and Control. 

— Bruderio būrys paprastai ieško užkrečiamųjų ligų grėsmių ir neleidžia 
joms išplisti, — toliau šnekėjo PSO direktorė. — Kitaip sakant, žaibiškai rea- 
guoja į netikėtą stambaus masto pavojų Žmonių sveikatai. Mes stengėmės aptikti 
Zobristo infekciją, ir jūs buvote vienintelė mūsų viltis, todėl, kai išgaravote, pa- 
prašiau ŽIGR komandą jus rasti... aš juos iškviečiau į Florenciją. 

Lengdonas trumpam prarado žadą. 

— Kareiviai dirba jums? 

Ji linktelėjo. 

— Pasiskolinome vyrus iš ECDC. Vakar, kai pranykote ir su mumis ncbe- 
susisiekėte, išsigandome dėl jūsų likimo. Kad esate gyvas, sužinojome tiktai šįryt, 
technikų komandai nustačius, jog tikrinote savo elektroninį paštą prisijungęs 
prie Harvardo universiteto tinklalapio. Atsižvelgiant į nesuprantamą jūsų elgesį, 
beliko spėti, kad mus išdavėte... tarkim, persisamdėte svetimiems asmenimis, ku- 
rie už maro infekcijos radybas pažadėjo dosnų piniginį atlygį. 

Lengdonas pakratė galvą. 

— Absurdas! 

— Taip, minėta įvykių eiga atrodė menkai tikėtina, bet kitokio logiško pa- 
aiškinimo neišmąstėme — ant kortos pastatyta neapsakomai daug, todėl rizi- 
kuoti negalėjome. Žinoma, mes nieko nenutuokėme apie amneziją. Kai technikų 
dėmesį patraukė atidaryto jūsų elektroninio pašto dėžutė, pagal IP adresą atse- 
kėme butą Florencijoje ir į jį įsigavome. Bet jūs pabėgote mopedu... ir drauge su 
moterimi, dėl kurios sustiprėjo mūsų įtarimai, kad dirbate kažkam kitam. 

— Mes pravažiavome pro šalį, — išlemeno Lengdonas. — Mačiau jus sė- 
dinčią tarp karcivių, užpakalinėje juodo furgono dalyje. Maniau, kad tapote be- 
laisve. Atrodėte apdujusi, lyg jums būtų suleisti raminamicji vaistai. 

— Išties mus pastebėjote? — nustebo PSO vadovė. — Keistas dalykas, bet 
jūs teisus... jie žikrai man davė medikamentų. — Po pauzės moteris pridūrė: — 
Bet tik todėl, kad aš taip liepiau. 

Lengdonas visiškai sutriko. Daktarė Sinski įsakė kareiviams ją apsvaiginti? 

— Jūs turbūt nepamenate, — pasakė žilaplaukė, — bet, mūsų lėktuvui nu- 
sileidus Florencijoje, pakito slėgis, ir manc apėmė gėrybinis paroksizminis pozi- 
cinis svaigimas — iš rikiuotės išvedanti, su vidinės ausies problemomis susijusi 
būklė, kurią praeityje man teko patirti ne kartą. Ji laikina ir nėra sunki, bet nega- 
luojantis žmogus taip apkvaista ir pajunta tokį stiprų pykinimą, kad vos gali išlai- 
kyti galvą. Įprastomis aplinkybėmis gulėčiau lovoje ir nepaliaujamai bloguočiau, 
bet mums tenka spręsti Žobristo krizę, todėl sau paskyriau kas valandą sušvirkšti 


DAN BROWN «» INFERNO 309 


vėmulį slopinančio metoklopramido. Medikamentas turi šalutinį poveikį — ke- 
lia stiprų mieguistumą, — tačiau jis suteikė man galimybę sėdėti furgone ir tele- 
fonu vadovauti operacijoms. ŽIGR komanda norėjo mane nugabenti į ligoninę, 
bet aš uždraudžiau taip elgtis, kol įvykdysime jūsų paieškos misiją. Laimei, svai- 
gulys atlėgo, kol skridau į Veneciją. 

Lengdonas sudribo ant gulto kaip pakirstas. 4š kiaurą dieną laksčiau nuo 
Pasaulio sveikatos organizacijos — nuo mane užverbavusių žmonių. 

— Profesoriau, dabar privalome susitelkti, — primygtinai paskelbė Sins- 
ki. — Zobristo maras... ar numanote, kur jis? — moteris žvelgė į pašnekovą ir 
laukė atsakymo, regis, netverdama savame kailyje. — Mes neturime daug laiko. 

To/i, jau žiojosi atsakyti Lengdonas, bet paskutinę akimirką prikando lie- 
žuvį. Nukreipė akis į Bruderį, kuris ryte į jį šovė ir kiek vėliau vos nepasmaugė. 
Įvykiai keitėsi taip greitai, kad jis nebenutuokė, kuo tikėti. 

Artyn palinkstančios Sinski veidą tebekaustė rimties išraiška. 

— Mums susidarė įspūdis, kad užkratas paslėptas Venccijoje. Teisingai? 
Atskleiskit, kur jis, ir aš nusiųsiu komandą į krantą. 

Lengdonas vis dar dvejojo. 

— Sere! — nekantriai krioktelėjo Bruderis. — Jūs aiškiai kažką žinote... 
sakykit, kur jis! Nejau nesuprantat, kas netrukus įvyks? 

— Agente Bruderi! — kareiviui piktai rėžė Sinski. — Užteks! — pridūrė, 
vėl pasisuko į Lengdoną ir švelniai prabilo: — Išgyvenimų jums netrūko, todėl 
nicko keista, kad jaučiatės sumišęs ir nedrįstate niekuo pasikliauti. — Moteris 
pritilo žiūrėdama jam giliai į akis. — Bet laiko atsargos senka, ir aš prašau jūsų 
pasitikėti manimi. 

— Arjis gali atsistoti? — nuskambėjo naujas balsas. 

Tarpduryje stoviniavo stipriai įdegęs tvarkingos išvaizdos vyriškis. Nepa- 
Žįstamasis skleidė ramybę, kaip, matyt, buvo įpratęs elgtis, tačiau jo žvilgsnyje 
slypėjo grėsmė. 

Sinski mostu paprašė Lengdono atsiplėšti nuo gulto. 

— Profesoriau, čia žmogus, su kuriuo nedegu noru bendradarbiauti, deja, 
padėtis tokia rimta, kad mums neliko iš ko rinktis. 

Lengdonas nedrąsiai nuleido kojas nuo lovos, pakilo stačias ir sekundėlę 
sustingo, idant atgautų pusiausvyrą. 

— Eikite su manim, — tarė atėjęs vyras ir pasisuko į duris. — Jums reikia 
kai ką pamatyti. 


Amerikietis profesorius nė nekrustelėjo. 


310 DAN BROWN »* INFERNO 


— Kas jūs toks? 

Vyriškis sustojo ir stogeliu sudėjo pirštus. 

— Vardai neturi reikšmės. Galite mane vadinti profosu. Aš vadovauju orga- 
nizacijai... kuri, tenka pripažinti, suklydo padėdama Bertranui Zobristui įgyven- 
dinti savo tikslus. Dabar stengiuos ištaisyti klaidą, kol dar ne vėlu. 

— Ką ketinate man rodyti? — paklausė Lengdonas. 

Profosas jį pervėrė ryžtingu žvilgsniu. 

— Tai, kas išblaškys bet kokias jūsų abejones ir privers suvokti, kad visi 


esame tojc pačioje pusėje. 

eatsilikdamas nuo įdegusio vyro, Lengdonas slinko klaustrofobiškų kori- 

dorių labirintu, o jam įkandin vorele sekė daktarė Sinski ir ECDC karei- 
viai. Būriui artėjant prie laiptatakio, profesorius vylėsi, kad jie pakils aukštyn ir 
išnirs į dienos šviesą, tačiau visiems teko leistis dar žemiau. 

Laivo gelmėse vedlys nudrožė tarp daugybės uždarytų gardelių permato- 
momis ir matinėmis stiklinėmis sienomis. Garsui nepralaidžiame kiekviename 
kabinete plušėjo įvairūs darbuotojai, jie barbeno per kompiuterių klaviatūras 
arba šnekėjo telefonais. Tuos, kurie pakeldavo galvas ir atkreipdavo dėmesį į pul- 
ką, išgąsdindavo į šią laivo dalį atklydę nepažįstami asmenys. Laivo šeimininkas 
nelėtindamas žingsnio raminamai jiems linktelėdavo. 

Kokia čia vieta, ėmė spėlioti Lengdonas, grupci traukiant tarp kitų užgrūstų 
darbo victų. 

Galiausiai profosas atidarė erdvaus posėdžių kambario duris ir įleido sve- 
čius vidun. Kai jie atsisėdo, įdegęs vyriškis paspaudė mygtuką — stiklinės sienos 
ūmai sušnypštė ir aptemo, atitverdamos žmones nuo išorinio pasaulio. Nieko 
panašaus gyvenime nematęs Lengdonas krūptelėjo. 

— Kur mes? — griežtai paklausė jis. 

— Mano jachtoje „Mendacium“. 

— „Mendacium“? Tai... lotyniškas žodis, reiškiantis Pseudologę, graikų 
melo deivę. 

Lengdonas padarė laivo savininkui įspūdį. 

— Mažai kas žino jo kilmę. 


Vargu ar tokiu pavadinimu reikia didžiuotis, sau tarė Lengdonas. Mendacium, 

miglotos reputacijos dievybė, valdė bseudo/logus — pramanus, apgavystes ir suk- 
tybes rezgančias dvasias. 

Profosas susirado raudoną atmintuką ir jį įkišo į elektroninę įrangą, riog- 
sančią užpakalinėje patalpos dalyje. Sumirgėjęs užsižiebė milžiniškas plokščias 
skystųjų kristalų ekranas, viršuje priblėso šviesos. 

Nekantraus lūkuriavimo persmelktoje tyloje Lengdonas nugirdo vandens 
tekšenimą. Iš pradžių manė, kad ausis pasiekė į jachtos korpusą pliukšinčios vil- 
nys, bet neilgai trukus susigaudė, kad atgijo monitoriaus garsiakalbiai. Pamažu 
ėmė ryškėti vaizdas — drėgna urvo siena, nublizginta virpančiu rausvoku žvil- 
gesiu. 

— Filmuką sukūrė Bertranas Zobristas, — informavo jachtos šeiminin- 
kas. — Ir jis paprašė rytoj įrašą išplatinti. 

Keistą namudinį filmą Lengdonas žiūrėjo netekęs amo... spoksojo į erdvią 
olą ir raibuliuojantį telkinį... į kurį smigo kameros objektyvas... nerdamas gilyn 
iki dumblu apsincšusio plytelių dugno ir prie jo pritvirtintos plokštės su užrašu: 
ŠIANDIENĄ IR ŠIOJE VIETOJE BUVO AMŽIAMS PAKEISTAS PASAULIS. 

Pasirašė: BERTRANAS ZOBRISTAS. 

Data: rytojus. 

O, Dieve! Lengdonas atsigręžė į Sinski, bet toji bereikšmėmis akimis 
smaigstė grindis. Akivaizdu, kad PSO direktorė jau matė filmuotą medžiagą ir 
negalėjo prisiversti jos peržvelgti antrą sykį. 

Vaizdo kamera pasisuko kairėn, ir profesorius suglumo, po vandeniu paste- 
bėjęs virpantį burbulą. Gležna skaidraus plastiko sfera buvo užpildyta į drebučius 
panašiu gelsvai rudu skysčiu ir prikabinta prie dugno, kad neiškiltų į paviršių. 

Kas per velnias? Lengdonas įdėmiai nužvelgė išsipūtusį maišą. Glitus turi- 
nys tarytum lėtai sūkuriavo... kone ruseno. 

Kai įsisąmonino, kas atsivėrė akiratyje, jam užgniaužė kvapą. Zobristo maras. 

— Paspauskite pauzės mygtuką, — nugrimzdusi į prietemą tarė Sinski. 

Ekrane sustingo po vandeniu kybanti plastikinė pūslė — erdvėje plevenan- 
tis, užsandarintas skysčio debesis. 

— Jūs greičiausiai numanote, ką regite, — pasakė Sinski. — Dabar svar- 
biausia nustatyti, kiek laiko užkratas išliks izoliuotas. — Ji žengė prie skystųjų 
kristalų ekrano ir pirštu dūrė į miniatiūrinę skaidraus burbulo žymę. — Nelai- 
mei, mes žinome, kas pagamino talpyklą. Įskaitote? 

Jausdamas, kaip krūtinėje trankosi širdis, Lengdonas prisimerkė ir suprato, 


kad žiūri į prekybos ženklą: „Solublon““. 

— Stambiausias vandenyje tirpstančio plastiko gamintojas visame pasauly- 
je, — pridūrė Sinski. 

Lengdono skrandis susiveržė į mazgą. 

— Kitaip tariant, maišas... irs/a?/ 

PSO direktorė niūriai linktelėjo. 

— Su kompanija ryšį užmezgėme, deja, sužinojome, kad ji rinkai teikia 
tuzinus tokio plastiko variantų, kurie gali tirpti nuo dešimties minučių iki de- 
šimties savaičių — viskas priklauso nuo pritaikymo. Irimo greitį nežymiai veikia 
vandens tipas ir temperatūra, bet mes neabejojame, kad Zobristas atsižvelgė į 
šituos faktorius. — Moteris trumpam nutilo. — Mūsų nuomone, maišas galuti- 
nai ištirps... 

— Rytoj, — užbaigė profosas. — Būtent rytojaus datą Žobristas apibrėžė 
mano kalendoriuje. Tada ir pasklis maro užkratas. 

Kurį laiką Lengdonas sėdėjo be žado. 

— Parodykit jam likusią dalį, — tarė Sinski. 

Ekrane vaizdas atgijo, ir priešais kameros objektyvą išplito vandens pavir- 
šius bei urvo tamsybės. Nekilo jokių abejonių, kad jie žvelgė į eilėraštyje pami- 
nėtą vietovę. Raudoname it kraujas telkiny... neatsisbindi čia dangus žvaigždėtas. 

Stebimi kadrai sužadino pragaro regėjimus, kaip juos įsivaizdavo Dantė... 
Lengdonas mintyse pamatė per požemių karalystę srūvančią Kocito upę. 

Neaišku, kur konkrečiai tyvuliavo vanduo, bet telkinį įkalino samanotos, 
stačios ir, kaip jis nujautė, žmogaus rankų darbo sienos. Negana to, instinktai 
tikino, kad objektyvas aprėpia menkutę gigantiškos vidinės erdvės dalį, ir prie- 
laidą patvirtino ant sienų blyškiai juoduojantys platūs vertikalūs šešėliai, kuriuos 
atskyrė lygūs tarpai. 

Kolonos, sumetė Lengdonas. 

Olos lubos rėmėsi į kolonas. 

Ne, čia ne urvas, o milžiniška patalpa. 

Į savo gelmę kviečia jus paskendę rūmai. 

Nespėjus prasižioti, jam į akis krito dar vienas šešėlis... žmogaus formos, su 
ilga kumpa nosimi. 

Viešpatie... 


Siluetas prabilo, kuždėdamas žodžius šiurpiu poetišku ritmu. 


Esu jūsų išsigelbėjimas. Esu šmėkla. 

Kitas kelias minutes Lengdonas žiūrėjo kraupiausią vaizdo įrašą iš visų, 
kokius tik matė. Bepročio genijaus svaičiojimas — Bertrano Zobristo mono- 
logas — buvo kupinas užuominų į Dantės „Pragarą“ ir skelbė labai aiškią Žinią: 
Žemės gyventojų skaičius auga nebevaldomai, todėl žmonijos išlikimas kabo ant 
plauko. 

Iš garsiakalbių tebesklido monotoniškai dudenantis balsas: 


Jei nieko nedarysime, teks pasitikti Dantės pragarą... susigrūdusiems 
tarpusavyje ir badmiriaujantiems... skendintiems nuodėmėse. Todėl drąsiai 
ėmiausi veiksmų. Kai kuriuos apims siaubas, bet už išsigelbėjimą reikia mokė- 


ti. Vieną dieną pasaulis suvoks mano aukos grožį. 


Akiratyje netikėtai pasirodė kaip mirties gydytojas apsirengęs Zobristas, 
kuris veikiai nusiplėšė kaukę. Lengdonas atšlijo nuo ekrano, žvelgdamas į ištįsusį 
veidą ir paklaikusias žalias akis. Suvokė pagaliau regis krizę sukėlusį žmogų. Tuo 
metu Žobristas kažkokiam asmeniui prisipažino, kad jį myli, ir pavadino savo 


įkvėpimu. 


.. ateitį perleidau į švelnias tavąsias rankas. Požemiuose darbą 
baigiau. Metas grįžti į pasaulį, išnirti į paviršių... vėl išvysti dausas žvaigž- 


dėtas. 


Baigiantis įrašui Lengdonas perprato, kad prieš išjungdamas vaizdo kamerą 
Zobristas atkartojo paskutinį Dantės „Pragaro“ žodį. 

Paniręs į posėdžių kambario prieblandą jis pajuto, kad šiandieną išgyventų 
baugulių akimirkos ką tik susiliejo į gąsdinančios tikrovės visumą. 

Bertranas Zobristas nūnai turėjo veidą... ir balsą. 

Kai užsiplieskė lempos, paaiškėjo, kad kiekvienas viltingai žvelgia į jį. 

Elizabeta Sinski suakmenėjusia išraiška atsistojo ir dirgliai paglostė amu- 
letą. 

— Profesoriau, kaip jau sakiau, mūsų laiko atsargos kone išseko. Kol kas, 
laimei, nesulaukėme jokių pranešimų apie aptiktus patogenus arba ligų protrūkį, 
todėl spėjame, kad „Solublon“ talpykla dar neištirpo. Tik neįsivaizduojame, kur 
jos ieškoti. Mes privalome perimti maišą, kol jis nesuiro, ir neutralizuoti grėsmę. 
Tikslą, be abejo, įgyvendinsime tik tuo atveju, jeigu tučtuojau rasime jo buvimo 


vietą. 

Agentas Bruderis pakilo nuo kėdės ir į amerikietį profesorių įsmeigė skvar- 
bias akis. 

— Mūsų manymu, jūs atvykote į Veneciją, nes nustatėte, kad Zobristas 
paslėpė užkratą šiame mieste. 

Lengdonas įsistebeilijo į baimės iškreiptus veidus žinodamas, kad visi tikisi 
stebuklo, ir apgailestaudamas, jog negali jiems pateikti geresnių naujienų. 

— Mes ne toje šalyje, — paskelbė jis. — Nuo jūsų ieškomo objekto mus 
skiria beveik tūkstantis mylių. 


Nuo „Mendacium“ variklių atsklido bosinis urzgimas, vibracijomis per- 
smelkiantis Lengdono vidurius, ir laivas plačiu puslankiu nušvilpė Venecijos oro 
uosto kryptimi. Jachtoje įsiviešpatavo chaosas. Profosas metėsi pro duris, įgu- 
lai šūkaudamas įsakymus. Elizabeta Sinski griebė telefoną, susisiekė su C-130 
transportinio lėktuvo lakūnais ir nurodė kuo greičiau pasiruošti išskristi iš Ve- 
necijos. Agentas Bruderis pripuolė prie nešiojamojo kompiuterio vildamasis, 
kad į galutinį kelionės tikslą galbūt pavyks iš anksto nusiųsti kokią tarptautinę 
komandą. 

Į visai kitą kraštą. 

Į pasitarimų kambarį grįžęs profosas skubiai kreipėsi į Bruderį: 

— Ar Venecijos valdžia perdavė naujų žinių? 

Agentas papurtė galvą. 

— Jokių pėdsakų. Teisėtvarkos pajėgos dairosi Sienos Bruks, bet ji pranyko. 

Lengdonas ne iš karto sumojo, apie ką tuodu šneka. Siena bpaieškoma? 

Sinski baigė šnekėti mobiliuoju ir prisijungė prie pokalbio. 

— Kol kas nesiseka jos rasti? 

Profosas krestelėjo galva. 

— Jeigu jūs nieko prieš, manau, PSO turėtų suteikti leidimą panaudoti 
jėgą, kad ją sugautume. 

Lengdonas pašoko ant kojų. 

— Kurių galų?! Sienos Bruks niekas nesieja su šiuo reikalu. 

Tamsios jachtos savininko akys smigo į amerikietį. 


— Profesoriau, privalau jums kai ką papasakoti apie panelę Bruks. 

S iena Bruks prasibrovė pro turistus, kurie spietėsi ant Pon/e di Rialto, vėl lei- 
dosi į kojas ir palei kanalą nusidriekusia Fondamenta Vin Castello krantine 
nudūmė vakarų pusėn. 

Jie bričiubo Robertą. 

Mintyse ji vis dar matė, kaip, kareiviams velkant profesorių atgal į kriptą, 
aukštyn pakilo desperatiškos jo akys. Pati buvo tikra, kad pagrobėjai mitriai įti- 
kins jį atskleisti, ką pavyko išmąstyti. 

Mes ne toje šalyje. 

Labiausiai slėgė supratimas, kad tie žmonės bercgint supažindins Lengdo- 
ną su tikrąja padėtimi. 

Robertai, man labai gaila. 

De! visko. 

Žinok, kad kitos išeities neturėjau. 

Keista, bet Siena jau ėmė jo ilgėtis. Skverbiantis pro Venecijos svečių masę, 
į širdį įsismelkė gerai pažįstama vienatvė. 

Na, nieko čia naujo. 

Siena Bruks visada jautėsi atsiskyrėlė. 

Ji nuo mažų dienų pasižymėjo stulbinamais proto gabumais ir augo tar- 
si svetimame krašte nepritampanti pašalietė... kaip vienišoje planetoje įkalin- 
tas ateivis. Bandė susidraugauti su bendraamžiais, bet pastarieji mėgavosi jos 
nedominančiomis lengvabūdiškomis pramogomis. Bandė gerbti vyresnius, bet 
didžiuma suaugusiųjų priminė senstančius vaikiščius, nesuprantančius esminių 
pasaulio dėsnių — o baisiausia, dėl jų nekvaršino galvos ir nė kiek netroško giliau 
pažinti aplinką. 

Man rodės, kad esu nuo visko atitrūkusi. 

Taigi Siena Bruks išmoko gyventi kaip vaiduoklis. Kaip nematomas cha- 
meleonas, veidą minioje vaidinantis atlikėjas. Vaikystėje įsižiebusį aistringą po- 
traukį aktorystei, žinoma, nulėmė visam gyvenimui vidun įsigėręs troškimas tap- 
ti kitokiu asmeniu. 

Normaliu asmeniu. 

Pasirodymas Šekspyro „Vasarvidžio nakties sapne“ sužadino priklausomy- 
bės pojūtį, ir vyresni aktoriai ją parėmė, užuot žiūrėję iš aukšto. Bet džiaugsmas 


ilgai netruko, pasitenkinimas išgaravo premjeros vakarą, kai ji nulipo nuo scenos, 

susidūrė su akis išpūtusių Žurnalistų grūstimi, o kolegos artistai turėjo nepaste- 
bėti išsėlinti pro užpakalines duris. 

Dabar manęs nekenčia ir jie. 

Būdama septynerių Siena prisiskaitė užtektinai, kad sau diagnozuotų stip- 
rią depresiją. Kai ji išklojo naujieną tėvams, tie apstulbo — dukters keistumas 
gimdytojus nuolat stebindavo, — tačiau nusiuntė mergaitę pas psichiatrą. Gy- 
dytojas pateikė daugybę klausimų, kurių Siena jau ir pati buvo savęs klaususi, ir 
prirašė amitriptilino bei chlordiazepoksido derinį. 

Užsidegusi pykčiu ji pašoko nuo kušetės. 

— Amitriptilinas?! — įžūliai riktelėjo. — Aš noriu tapti laimingesniu žmo- 
gumi... o ne zombiu! 

Psichiatro garbei reikia pripažinti, kad per vaiko įtūžio proveržį jis liko ramus. 

— Siena, jei tu nelinkusi vartoti vaistų, galėtume išbandyti holistinį me- 
todą, — pasiūlė daktaras. — Kiek suprantu, esi įstrigusi pasikartojančių minčių 
cikle, manai, kad šiame pasaulyje tau nėra vietos. 

— Taip, — sutiko Siena. — Aš stengiuos taip negalvoti, bet man ncpa- 
vyksta. 

Jo veide nušvito raminanti šypsena. 

— Nenuostabu. Žmogaus protas fiziškai nepajėgus apie nieką nemąstyti. 
Siela geidžia emocijų ir vis ieško, kuo sužadinti jausmus — tiek gerus, tiek blo- 
gus. Tau nepasisekė, nes pasirinkai ne tą kurą. 

Siena pirmą kartą girdėjo, kad kas nors kalbėtų apie sąmonę pasitelkęs me- 
chanikos sąvokas, todėl gydytojas akimirksniu ją suintrigavo. 

— Kaip man jį pakeisti? 

— Intelektinius gebėjimus privalai nukreipti kita linkme. Kol kas mintiji 
vien apie save. Svarstai, kodėl /4 nepritampi... kas žau negerai. 

— Teisingai, — atsakė Siena, — bet aš mėginu išspręsti problemą. Ir prisi- 
taikyti prie aplinkos. Kaipgi susidorosiu su savo vargais, jeigu jų neapmąstysiu? 

Daktaras prunkštelėjo: 

— Bėdų prisidarai... ga/vodama apie jas. 

Psichiatras ragino sutelkti dėmesį į pasaulį ir-jo problemas ir nustoti grauž- 
tis dėl savųjų. 

Ir tuomet padėtis drastiškai pakito. 

Užuot tuščiai švaisčiusi energiją ir gailėjusi savęs... ji ėmė rodyti užuojautą 
kitiems. Pasinėrė į filantropinę veiklą, suskato dalyti sriubą benamiams ir skaityti 
knygas akliesiems. Keista, bet niekas iš bedalių nepastebėjo, kad Siena kitokia. Jie 


paprasčiausiai džiaugėsi, jog kažkam rūpi. 

Bėgant savaitėms, ji vis energingiau nerdavosi iš kailio ir vos pajėgdavo 
užmigti suvokdama, kad pagalba reikalinga tiekai daug žmonių. 

— Siena, nepersistenk, — ją stabdė aplinkiniai. — Tu neišgelbėsi pasaulio! 

Taip kalbėti baisu! 

Visuomeninis darbas padėjo užmegzti ryšį su keliais vietinės labdaros or- 
ganizacijos nariais. Kai šie pakvietė Sieną mėnesiui nukeliauti į Filipinus, ji su 
džiaugsmu pasinaudojo pasitaikiusia proga. 

Siena įsivaizdavo, kad jie tieks maistą žvejams ir ūkininkams, vargstantiems, 
kaip ji skaitė, fantastiško geologinio grožio krašte, kur apstu žavingų lygumų ir 
jūrų ryškiaspalviu dugnu. Grupei apsistojus Manilos, tankiausiai apgyvendinto 
pasaulio miesto, tirštymėje, Sieną apėmė siaubas. Ji pirmąsyk susidūrė su tokio 
masto skurdu. 

Kaip vienas asmuo gali ką nors pakeisti? 

Kiekvieną pamaitintą Žmogų supdavo penki šimtai alkanų nelaimėlių, ją 
varstančių sielvartingais žvilgsniais. Manila garsėjo šešias valandas trunkančio- 
mis eismo spūstimis, dusinančia tarša ir pasibaisėtina sekso industrija, iš esmės 
užtvindyta vien mažamečiais vaikais — didžiumą suteneriams pardavė tėvai, nes 
šiems paguodos teikė mintis, kad jų atžalos bent jau turės ką valgyti. 

Į vaikų prostitucijos, elgetų, kišenvagių ir dar bjauresnių dalykų cha0są nu- 
trenktą Sicną ūmai sukaustė paralyžius. Ji visur tematė vien pirmykščio išlikimo 
instinkto kontroliuojamą žmoniją. Užvaldyti nevilties... mes virstame gyvuliais. 

Siena vėl pajuto užgriūvančią slogią depresiją. Staiga įsisąmonino esmę, su- 
prato, kad žmonija balansuoja ant pražūties slenksčio. 

Aš klydau, mąstė ji. Pasaulio išgelbėti nesugebėsiu. 

Per maniakiškų emocijų protrūkį Siena leidosi į kojas, nurūko miesto gat- 
vėmis, puolė skverbtis pro masę praeivių, nublokšdama juos, braudamasi pirmyn, 
ieškodama atviros erdvės. 

Nuo žmonių kūnų užtrokšiu! 

Bėgdama Siena sumetė, kad vietiniai nuo jos nenuleidžia akių. Su čionykš- 
čiais nebeturėjo nieko bendra. Buvo aukšta, šviesaus gymio ir gelsvų plaukų, su- 
rištų į švytuojančią uodegėlę. Vyrai žiopsojo į ją kaip į nuogą. 

Galų gale kojose nebeliko jėgų. Ji nenutuokė, kick laiko bėgo ir kur pateko. 
Nuo akių nusišluosčiusi ašaras bei nešvarumas pamatė, kad stovi lūšnų rajone — 
tarp suklypusių, iš gofruoto metalo ir kartono suręstų trobesių. Ore sklandė kū- 
dikių klyksmai ir tvyrojo fekalijų dvokas. 


Aš pralėkiau pro pragaro vartus. 

— Turista, — iš už nugaros atvilnijo žemas pašaipus balsas. — Magka- 
no? — Kiek kainuoji? 

Siena apsisuko ir išvydo artėjančius, it vilkai seiles varvinančius tris jaunus 
vyrus. Suvokė atsidūrusi grėsmingoje padėtyje ir žengė atgal, bet trijulė ją įvarė į 
kampą lyg medžiojanti grobuonių ruja. 

Ji ėmė šauktis pagalbos, tačiau į riksmus niekas nekreipė dėmesio. Už pen- 
kiolikos pėdų ant padangos sėdinti senolė rūdimis nusėtu peiliu riekė puvėsius 
nuo patrūnijusio svogūno. Nuaidėjus šūksniams, filipinietė nė nepakėlė galvos. 

Kai vyrai ją įtempė į lindynę, Siena puikiai suprato, kam lemta nutikti, ir 
siaubingai išsigando. Ji grūmėsi kaip įmanydama, bet užpuolikai buvo stipresni 
ir savo auką kaipmat prispaudė prie seno purvino čiužinio. 

Jie nuplėšė palaidinukę, nagais įsikibo į švelnią moterišką odą. Jai paleidus 
gerklę, prievartautojai griebė nudrėkstus marškinėlius ir taip giliai juos sugrūdo 
Sienai į burną, kad ji neabejojo užspringsianti. Paskui trijulė nugriovė ją ant pil- 
vo, priversdami veidu įsirėžti į sušvinkusią lovą. 

Siena Bruks visada gailėjosi neišmanėlių, kančios perpildytame pasaulyje 
tikinčių Dievą, bet dabar pati ėmė melstis... nuoširdžiai melstis. 

Viešpatie, abpsaugok mane nuo blogo. 

Tuo pat metu ji girdėjo, kaip vyrai juokiasi, tyčiojasi, apskretusiomis ran- 
komis traukia džinsus nuo spurdančių jos kojų. Vienas užsirioglino ant aukos 
stuburo, prislėgė sunkiu savo svoriu, jos odą drėkindamas savo prakaito lašais. 

Aš esu skaisti, atėjo mintis Sienai į galvą. Ir š/ai, kaip prarasiu nekaltybę. 

Staiga vyriškis nuo jos atšoko, o pašaipos užleido vietą baimingam, niršiam 
krioksmui. Iš viršaus ant nugaros kapsintis šiltas prakaitas netikėtai paplūdo sro- 
ve ir nutiško ant čiužinio... jį ištepliodamas raudonomis dėmėmis. 

Kai Siena apsivertė, išvydo senutę, rankose laikančią perpus luptą svogūną 
ir surūdijusį peilį, iškilusią virš užpuoliko, iš kurio strėnų plūdo kraujas. 

Moteris grėsmingai dėbčiojo į kitus du ir mostagavo kruvina geležte, kol 
visi trys spruko šalin. Tuomet ji be žodžių pagelbėjo susirinkti drabužius ir ap- 
sirengti. 

— Salama!/, — pro ašaras išspaudė Siena. — Ačiū. 

Filipinietė bakstelėjo sau į ausį taip parodydama, kad ji kurčia. 

Siena sudėjo delnus, užsimerkė ir pagarbiai nulenkė galvą. Kai praplėšė vo- 
kus, senoji moteris jau buvo dingusi. 

Ji apleido Filipinus bematant, nė neatsisveikinusi su bendražygiais. Apie 
patirtus išgyvenimus niekam nepasakojo. Vylėsi, kad pamirš incidentą, jeigu ji 

ignoruos, tačiau dvasinė būsena tik prastėjo. Košmarai ją kankino netgi po kelių 
mėnesių, ir Siena niekur nebesijautė saugi. Nors užsiėmė kovos menais ir greitai 
įvaldė mirtiną Dim Mak techniką, grėsmės pojūtis neišblėsdavo, kad ir kur ji 
nuklysdavo. 

Sieną vėl prislėgė depresija, šįsyk dešimteriopai stipresnė, ir ji galiausiai iš- 
vis nustojo miegoti. Kaskart, kai šukuodavosi, pastebėdavo, kad plaukai krenta 
stambiais kuokštais. Dideliam savo siaubui, po savaitės kitos tapo pusplikė — iš 
užfiksuotų simptomų sau diagnozavo telogeninį plaukų slinkimą arba įtampos 
sukeltą alopeciją, kurią galima pagydyti tik numalšinus stresą. Žiūrėdama į veid- 
rodį pamatydavo plinkantį viršugalvį, ir krūtinėje imdavo daužytis širdis. 

Kokia aš susenusi! 

Sienai beliko visiškai nusiskusti plaukus. Dabar, užuot panėšėjusi į senutę, 
atrodė kaip ligonė. Būti panaši į vėžininkę nė kiek netroško, todėl nusipirko gel- 
tonplaukį peruką, kurį ties pakaušiu surišo į uodegėlę ir iš pažiūros virto savimi. 

Bet giliai viduje Siena Bruks pasikeitė. 

Aš esu su defektais. 

Desperatiškai siekdama iš galvos išmesti senąjį gyvenimą, ji persikėlė į 
Jungtines Valstijas ir įstojo į medicinos mokyklą. Terapinei sričiai juto potraukį 
nuo jaunų dienų ir vylėsi, kad gydytojo darbas įkvėps savivertės jausmą... bent 
suteiks galimybę imtis kokių nors veiksmų, kurie prislopintų nukamuoto pasaulio 
skaudulius. 

Mokykloje tekdavo pralcisti daug laiko, bet studijuoti sekėsi lengvai, ir kol 
bendraklasiai gilindavosi į mokslus, Siena laisvalaikiu imdavosi vaidybos, kad pa- 
pildomai užsidirbtų. Spektakliai, aišku, neturėjo nieko bendra su Šekspyro pje- 
sėmis, tačiau jos gabumai kalboms ir nuostabi atmintis aktorystę pavertė prieg- 
lobsčiu, kuriame Siena galėdavo užsimiršti... ir būti Aifu žmogumi. 

Bet kuo. 

Ji geidė pabėgti nuo savęs vos pramokusi kalbėti. Vaikystėje tikrąjį Felicijos 
vardą išmainė į antrąjį, Sieną. Fe/icija reiškė „laiminga“, o tokiai jai niekada ne- 
buvo lemta tapti. 

Sutelk dėmes; į pasaulį ir jo problemas, priminė sau, ir nustok graužtis dėl sa- 
vyjų. 

Panikos priepuolis, kuris ją ištiko sausakimšose Manilos gatvėse, privertė 
rimtai sunerimti dėl žmonijos pertekliaus. Kaip tik tada ir aptiko Bertrano Zob- 
risto raštus — genų inžinierius kėlė itin pažangias teorijas, susijusias su planetos 


gyventojais. 

Jis genijus, skaitydama suprato Siena. Iki tol nebuvo taip pagalvojusi apie 
jokį kitą asmenį, bet kuo daugiau domėjosi Žobristo darbais, tuo labiau jautėsi 
žvelgianti į giminingos sielos širdį. Jo straipsnio pavadinimas „Jūs negalite išgel- 
bėti pasaulio“ skambėjo kaip žodžiai, kuriuos ji nuolat girdėdavo vaikystėje... bet 
Žobristas skleidė priešingus įsitikinimus. 

Jūs GALITE išgelbėti pasaulį, rašė jis. Jeigu ne jūs, tuomet kas? Jei ne dabar, 
tai kada? 

Siena kruopščiai išnagrinėjo genetiko matematines lygtis, susipažino su 
Maltuso katastrofos ir žmonijai gresiančios žūties pranašystėmis. Jos protą užbū- 
rė įspūdingai pateiktos hipotezės, bet streso lygis ėmė kilti, nes prieš akis atsivėrė 
matematiškai pagrįsta... pernelyg akivaizdi... neišvengiama ateitis. 

Kodel niekas kitas šito nesuvokia? 

Zobristo idėjos gąsdino, tačiau genų inžinierius stačiai apsėdo Sieną, kuri 
peržiūrėjo kiekviėną nufilmuotą jo pasirodymą ir perskaitė visus parašytus dar- 
bus. Išgirdusi, kad jis rengiasi Jungtinėse Valstijose sakyti kalbą, Siena suprato 
privalanti jį pamatyti. Ir būtent tąnakt jos pasaulis visiškai pasikeitė. 

Nors taip nutikdavo retai, Sienos veidą nutvieskė palaiminga šypsena — 
mintyse išryškėjo stebuklingas vakaras, kurį ji buvo prikėlusi iš prisiminimų visai 
neseniai, kai prieš keletą valandų važiavo traukiniu ir su Lengdonu bei Feriu 
sėdėjo vienoje kupė. 

Čikaga. Pūga. 

Sausis, prieš šešerius metus... nors rodos, lyg tai būtų nutikę vakar. Akinamoje 
baltoje tamsoje pakeliu abykaklę tr nuklampoju per pusnis. Velku kojas vejo čaižomu 
„Nuostabiosios mylios“ ruožu. Drebu iš šalčio, bet sau kartoju, kad niekas man nesu- 
trukdys pasiekti kelionės tikslo. Šiandieną susitiksiu su pačiu Bertranu Zobristu ir 
išgirstu jo kalbą. 

Salėje beveik nėra žiūrovy, ir kai Bertranas ateina į sceną, matau, kad is aukš- 
tas... be galo aukštas... skaisčiai tviskančiomis žaliomis akimis, kurių gelmėse tarytum 
glūdi visi pasaulio slėpiniai. 

— Velniop tuščią auditoriją, — paskelbia jis. — Eime į barą! 

Taigi negausi mūsų grupė susiburia ramiame baro gardelyje ir klausosi, kaib 
ŽZobristas pasakoja apie genetiką, Žemės gyventojus, naujausią savo aistrą... trans- 
bhumanizmą. 

Tekant alkobolio srautui, rodos, tarsi mane būtų pakvietę į privatų vakarėlį su 
roko žvaigžde. Kaskart, kai į mane krypteli žalios Zobristo akys, širdyje įsižiebia 


netikėtas Jausmas... stipri lytinė trauka. Ligi tol nepažintas pojūtis. 

Mudu pagaliau liekame vieni. 

— Ačiū už vakarą, — padėkoju. Man truputį pinasi liežuvis. — Jūs esate pui- 
kus mokytojas. 

— Glostai savimeilę? — Zobristas nusišypso, pasvyra artyn, ir mūsų kojos susi- 
liečia. — Meilikavimas tau atvers visas duris. 

Akivaizdu, kad mums nederėtų flirtuoti, tačiau už lango sninga, mes sėdime 
ištuštejusiame Čikagos viešbutyje, ir pasaulis atrodo sustingęs. 

— Na, ką pasakysi? — klausia Zobristas. — Dar po stiklelį mano kambaryje? 

Suakmenėju. Žinau, jog primenu elnią, apakintą priešakinių automobilio švie- 
sy. Aš nemoku tuo užsiimti! 

Pašnekovo akys šiltai žiburiuoja. 

— Tuojau atspėsiu, — kužda jis. — Tūu niekada neteko būti su įžymiu vyru. 

Mano veidą nudažo raudonis, ir aš pasistengiu suvaldyti atblūdusias emoci- 
Jas — sąmyšį, džiugų jaudulį, baimę. 

— Atvirai kalbant, — sakau, — man neteko būti su jokiu vyru. 

— Nelabai suprantu, kodėl taip ilgai delsei, bet leisk man tapti pirmuoju. 

Nuo vaikystės mane graužiantys nusivylimai ir seksualinė įtampa ūmai pra- 
nyksta... išgaruoja nakties pūgoje. 

Netrukus nuoga atsiduriu jo rankose. 

— Atsibalaiduok, Siena, — šnabžda jis ir kantriais pirštais sužadina ligi tol 
mano kūnui nepatirtus audringus jutimus, abie kurių egzistavimą nieko nenu- 
tuokiau. 

Zobristo glebyje jaučiuosi taip, lyg būtų dingusios visos pasaulio blogybės, ir ži- 
nau, kad mano gyvenimas įgavo tikslą. 

Aš suradau Meilę. 

Ir paskui ją seksiu bet kur. 


80 SKYRIUS 


endacium“ antstato denyje Lengdonas įsikibo į nublizgintą tikmedžio 
)) turėklą, sutramdė kojas drebinantį virpulį ir pasistengė atsikvėpti. Jūro- 
je oras atvėso, o žemai skraidančių civilinių lėktuvų riaumojimas liudijo, kad jie 
artinasi prie Venecijos oro uosto. 


Privalau jums kai ką papasakoti apie panelę Bruks. 

Greta stovintys profosas su daktare Sinski tylėjo, bet elgėsi dėmesingai ir 
lūkuriavo, kol jis atgaus pusiausvyrą. Laivo gilumoje išklota jų istorija taip su- 
trikdė ir prislėgė Lengdoną, kad Sinski nusivedė jį laukan pakvėpuoti grynu oru. 

Jūros vėjelis gaivino, tačiau jo galvoje vis dar tvyrojo sumaištis. Lengdonas 
tegalėjo tuščiu žvilgsniu spigintis į jachtos kilvaterį, jų žodžiuose mėgindamas 
rasti bent lašelį logikos. 

Anot profoso, Siena Bruks ir Bertranas Zobristas vienas kitą mylėjo nuo 
senų laikų. Abu aktyviai dalyvavo pogrindinėje transhumanistų veikloje. Felicija 
Siena Bruks, toks buvo tikrasis jos vardas, prisidengdavo slapyvardžiu FS-2080... 
atspindinčiu jos inicialus ir tikėtiną šimtąjį gimtadienį. 

Kažkokia nesąmonė! 

— Su Siena Bruks mane supažindino vienas informacijos šaltinis, — aiški- 
no laivo šeimininkas, — ir ji man kėlė pasitikėjimą. Todėl kai pernai toji moteris 
paprašė priimti turtingą potencialų klientą, aš sutikau. Perspektyvusis užsakovas 
pasirodė esąs Bertranas Zobristas, kuris mane nusamdė suteikti saugų prieglobs- 
tį, kad jis galėtų nepastebimai darbuotis prie savo „šedevro“. Anuomet spėjau, 
kad mokslininkas kuria naujas technologijas ir baiminasi plagiatorių... arba gili- 
nasi į pažangius genetinius tyrimus, prieštaraujančius PSO etikos taisyklėms. Aš 
nieko neklausinėjau, bet, patikėkit, man nė nešovė į galvą, kad Zobristas kuria... 
maro užkratą. 

Išmuštas iš vėžių Lengdonas viso labo pajėgė be žado linksėti. 

— Jis fanatiškai garbino Dantę, — tęsė profosas, — todėl savo slėptuvė 
pasirinko Florenciją. Mano organizacija suteikė viską, kas būtina — atokią la- 
boratoriją su gyvenamuoju plotu, naują vardą, saugų ryšio tinklą, netgi asmeninį 
to ir įvairių atsargų pirkimu. Žobristas niekuomet nesinaudodavo kreditinėmis 
kortelėmis ir nesirodydavo viešoje erdvėje, todėl jo atsekti nebuvo įmanoma. Mes 
net parūpinome maskuotes, pseudonimus, atsarginius dokumentus, kurių galėjo 
prireikti bandant nepastebimai leistis į kelionę. — Jis trumpam nutilo: — Kaip 
tik taip Žobristas, matyt, ir pasielgė, kai išvyko paslėpti „Solublon“ maišą. 

Sinski atsiduso neslėpdama susierzinimo. 

— PSO mėgino susekti Zobristą nuo anų metų, bet jis tarsi pranyko nuo 
žemės paviršiaus. 

— Netgi slapstėsi nuo Sienos, — pridūrė profosas. 

— Nesupratau? — Lengdonas atsikrenkšdamas pakėlė galvą. — Juk sakėte, 


kad jiedu buvo meilužiai. 

— Taip, bet nusprendęs įsikurti slėptuvėje jis metė Sieną. Nors būtent 
FS-2080 atsiuntė genetiką pas mus, aš sutariau su pačiu Žobristu, kad jis dings 
visiems, įskaitant mylimąją, iš akių. Jau apsistojęs mūsų įrengtuose namuose, jis, 
regis, parašė atsisveikinimo laišką, kuriame jai atskleidė, esą rimtai serga ir maž- 
daug po metų mirs, todėl nenorėtų, kad Siena matytų, kaip prastėja jo sveikata. 

Zobristas paliko Sieną? 

— Ji stengėsi susisickti su manimi ir išpešti informaciją, — toliau porino 
„Mendacium“ savininkas, — bet aš neatsakydavau į skambučius. Privalėjau gerb- 
ti kliento pageidavimus. 

— Prieš dvi savaites, — pratęsė Sinski, — Zobristas įžengė į vieną Floren- 
cijos banką ir anonimiškai išsinuomojo seifą. Kai jis pasišalino, mūsų žvalgybos 
centras sulaukė žinios, kad banko naudojama nauja veido atpažinimo programa 
identifikavo užsimaskavusį vyriškį kaip Bertraną Zobristą. Mano komanda nu- 
skrido į Florenciją ir per savaitę aptiko jau ištuštėjusį slaptą jo prieglobstį, tiesa, 
viduje užėjome įrodymus, kad genetikas sukūrė itin sparčiai plintantį patogeną 
ir perkėlė užkratą kitur. 

Sinski padarė pauzę. 

— Mes žūtbūt siekėme jį rasti. Kitą rytą, pricš pat saulėtekį, pamatėme 
Zobristą vaikštinėjantį palei Arno upę ir leidomės į gaudynes. Jis spruko, užsi- 
korė į Fiorentinos abatijos bokštą ir užsimušė šokęs žemyn. 

— Ko gero, vis vien ketino nusižudyti, — pridūrė profosas. — Nes buvo 
įsitikinęs, kad ilgai nebegyvens. 

— Siena taip pat jo ieškojo, — tarė Sinski. — Kažkaip išsiaiškino, kad savo 
pajėgas mobilizavome Florencijoje. Stebėjo mūsų veiksmus ir vylėsi, jog mums 
pavyko nustatyti, kur jis glaudžiasi. Deja, netinkamu metu atsidūrė netinkamoje 
vietoje ir išvydo Zobristą šokantį nuo bokšto. — PSO direktorė atsiduso. — Į 
mirties glėbį krentančio mylimojo ir mokytojo vaizdas jai turbūt sukėlė stiprų 
šoką. 

Lengdonas jautė, kaip skrandį traukia šleikštulys, ir vos pajėgė suvokti, ką 
jie kalba. Per šiuos įvykius pasikliovė vien tik Siena, bet dabar pašnekovai teigė, 
atseit ji ne tas žmogus, kuriuo dėjosi esanti? Kad ir ką tuodu tvirtintų, jis negalėjo 
patikėti, jog Siena pritartų Žobristo troškimui sukurti maro užkratą. 

Antra vertus?.. 

Ar sunaikintum pusę gyventojų, klausė Siena, kad neišnyktų mūsų giminė? 

J; nupurtė šiurpas. 


— Kai Zobristas žuvo, pasinaudojusi savo įtaka priverčiau banką atidaryti 

jo seifą, kuriame, kad ir kaip ironiškai tai skambėtų, teradau man skirtą laišką... 
ir keistą nediduką prietaisą, — paaiškino Sinski. 

— Projektorių, — spėjo Lengdonas. 

— Teisingai. Zobristas laiške rašė norįs, kad pirmoji apsilankyčiau epicent- 
re, bet jį galima aptikti tik vadovaujantis „Pragaro žemėlapio“ nuorodomis. 

Profesorius mintyse išvydo modifikuoto Botičelio paveikslo projekciją. 

Jachtos šeimininkas pridūrė: 

— Zobristas mane įpareigojo daktarei Sinski pristatyti seifo turinį, bet 
tiktai pory/. Kai daktarė užvaldė tuos daiktus anksčiau nei buvo planuota, su- 
panikavome ir griebėmės veiksmų, mėgindami juos atgauti ir išpildyti kliento 
pagcidavimus. 

PSO vadovė atsigręžė į Lengdoną. 

— Aš nesitikėjau laiku iššifruoti žemėlapio, todėl pagalbos kreipiausi į jus. 
Ar ką nors atsimenate? 

Lengdonas pakratė galvą. 

— Mes slapta atskridome į Florenciją, kur ketinote pasimatyti su vienu 
žmogumi, nes manėte, kad jis galėtų padėti. 

Ignacijus Buzonis. 

— Vakar su juo suėjote, — tarė Sinski, — ir pradingote. Mes išsigandome, 
kad jums kažkas nutiko. 

— Tiesą sakant, kai kas iš žikryjų atsitiko, — įsiterpė profosas. — Norėdami 
atgauti projektorių, liepėme savo agentei, vardu Vajenta, sekti jus nuo oro uosto. 
Netoli Sinjorijos aikštės ji pametė jus iš akių. — Laivo šeimininkas susiraukė. — 
Padarė lemtingą klaidą, bet išdrįso apkaltinti paukštį. 

— Ką tokį? 

— Burkuojantųį balandį. Pasak Vajentos, užėmusi idealią poziciją, stovėda- 
ma tamsioje nišoje, ji nuo jūsų nenuleido akių, kai pro šalį netikėtai nuslinko 
grupė turistų. Virš galvos garsiai suburkavo gėlių dėžėje tupintis balandis, kuris 
privertė turistus stabtelėti ir užstoti praėjimą. Galiausiai ji prasmuko į skersgat- 
vį, bet jūs spėjote išnykti. — Profosas pasipiktinęs sulingavo galva. — Žodžiu, 
Vajenta jūsų dairėsi kelias valandas, kol užtiko pėdsakus... bet prie jūsų jau buvo 
prisijungęs kitas žmogus. 

Ignacijus, pamanė Lengdonas. Tuo momentu mes išnirome iš Senųjų rūmų 
nešini kauke. 

— Jums žingsniuojant Sinjorijos aikštės link, ji traukė įkandin, bet judu 


tikriausiai supratote, kad esate sekami, ir išsiskyrėte nusprendę pabėgti. 

Logiška, sau tarė Lengdonas. Ignacijus sbruko su kauke ir prieš patirdamas 
širdies smūgį spėjo ją paslėpti baptisterijoje. 

— Tada Vajenta rimtai suklydo. 

— Šovusi man į galvą? 

— Ne, per anksti jums pasirodžiusi. Agentė jus sulaikė ir apklausė, nors 
dar ničnieko nežinojote. Mes privalėjome nustatyti, ar iššifravote žemėlapį ir 
atskleidėte daktarei Sinski, ką ji siekė sužinoti. Jūs nepanorote bendradarbiauti. 
Paskelbėte verčiau mirsiąs nei kalbėsiąs. 

Aš ieškojau mirtino maro užkrato! Turbūt jus palaikiau samdiniais, kuriems 
maga įsigyti biologinį ginklą! 

Galingi jachtos varikliai staiga ėmė veikti atbulinc ciga, ir prie oro uosto 
prieplaukos artėjantis laivas sumažino greitį. Priešakyje Lengdonas matė neiš- 
vaizdų degalais pildomo C-130 transportinio lėktuvo korpusą. Ant fiuzeliažo 
puikavosi užrašas: PASAULIO SVEIKATOS ORGANIZACIJA. 

Prie trijulės atėjo paniuręs Bruderis. 

— Ką tik išsiaiškinau, kad esame vieninte/ė kvalifikuota greitojo reagavimo 
komanda, kuri gali pasiekti reikiamą vietą greičiau nei per penkias valandas, ki- 
taip sakant, teks pasikliauti vien savo jėgomis. 

Sinski nukorė pečius. 

— Ar suderinote veiksmus su tenykšte valdžia? 

Bruderis budriai atsakė: 

— Dar ne. Aš rekomenduoju palūkėti. Kol kas tikslių koordinačių neturi- 
me, tad iš vietinių nebūtų jokios naudos. Maža to, jie nėra kompetentingi izo- 
liuoti užkratą, todėl tikėtina, kad, užuot padėję, pridarytų žalos. 

— Primum non nocere, — linktelėjo Sinski, sukuždėdama esminį medicinos 
etikos principą: Pirmiausia nepakenkti. 

— Ir pagaliau, — tęsė Bruderis, — Siena Bruks dingo kaip į vandenį. — 
Kariškis nužvelgė profosą. — Ar Siena gali kreiptis, tarkim, į Venecijoje gyve- 
nančius žmones, kurie jai pagelbėtų? 

— Nė kiek tuo nesistebėčiau, — atsiliepė „Mendacium“ savininkas. — 
Zobristo sekėjų yra kickviename pasaulio krašte, ir jei gerai pažįstu FS-2080, ji 
pasitelks visus prieinamus išteklius, kad įvykdytų užduotį. 

— Jos nevalia išleisti iš Venecijos, — pareiškė Sinski. — Mes nenutuokia- 
me, kaip smarkiai aptirpo „Solublon“ maišas. Jeigu pavojingą objektą kas nors 
aptiks, galimas daiktas, tereikės švelniai paliesti plastiką, ir tas iš karto sutrūks, 
paskleisdamas infekciją vandenyje. 

Jiems apmąstant grėsmingąją padėtį, akimirką stojo tyla. 

— Deja, turiu daugiau prastų naujienų, — galop prabilo Lengdonas. — 
Auksuotas šventosios išminties mouseion... — sekundę patylėjęs pridūrė: — Sie- 
na žino, kur jis. Žino, kur mes keliaujame. 

— Ką?! — baimingai sušuko Sinski. — Jūs gi tvirtinote nespėjęs jai at- 
skleisti, ką supratote! Tik pasakėte, kad esate ne toje šalyje! 

— Taip, — sutiko Lengdonas. — Bet mes dairėmės Enriko Dandolo kapo. 
Panaršiusi internetą Siena greitai nustatys, kur jo ieškoti. Ir kai ten nusigaus... 
na, tirpstantis plastikinis maišas veikiausiai plūduriuoja netoliese. Kaip parašyta 
eilėraštyje, reikia klausytis sruvenančio vandens, kuris mus atves į paskendusių 
rūmų gelmę. 

— Prakeikimas! — užgriaudėjo Bruderis ir nulėkė šalin. 

— Ji nė už ką mūsų neaplenks, — tarė profosas. — Mes įgavę pranašumą. 

Sinski sunkiai atsiduso. 

— Jumis dėta, nebūčiau tuo tikra. Mūsų transportas gana lėtas, o Siena 
Bruks sugeba elgtis itin išradingai. 

Kai „Mendacium“ prisišvartavo, Lengdonas suvokė neramiai žiūrįs į gre- 
mėzdišką C-130, dunksantį ant pakilimo tako. Iš pirmo žvilgsnio orlaivis neat- 
rodė tinkamas skrydžiams, be kita ko, neturėjo langų. 4š jau keliavau tuo lektuvu? 
Lengdonas ničnieko neprisiminė. 

Nežinia, kas dėl to buvo kaltas — prieplaukoje stovinčios jachtos siūbavi- 
mas ar nerimą kurstantis klaustrofobiškas lėktuvas, — bet jo skrandį ūmai nu- 
tvilkė pykinimo antplūdis. 

Profesorius atsigrįžo į Sinski. 

— Nežinau, ar galėsiu skristi — jaučiuosi prastokai. 

— Dėl savijautos nesijaudinkite. Šiandien jums nestigo išgyvenimų, ir, aiš- 
ku, nereikėtų pamiršti į jūsų organizmą patekusių toksinų. 

— Toksinų? — Lengdonas drebėdamas žengtelėjo atgal. — Ką jūs šnekate? 

Sinski suvokė pasakiusi daugiau nei reikėjo ir trumpam nusisuko. 

— Atleiskit, profesoriau, bet aš ką tik išgirdau, kad žaizda galvoje nėra di- 
džiausia problema — jūsų sveikatos būklė kiek sudėtingesnė. 

Kai atsiminė juodulį, kuris bjaurojo Šv. Morkaus bazilikoje susmukusio Fe- 
rio krūtinę, Lengdoną pervėrė baimė. 

— Kas man nutiko? — griežtai paklausė jis. 

Sinski padvejojo, regis, nenumanydama, kaip pratęsti. 


— Iš pradžių įlaipinkime jus į lėktuvą. 

rytus nuo įspūdingos Švč. Marijos Šlovingosios mažųjų brolių pranciškonų 

bazilikos įkurta Pjetro Longio ateljė visuomet garsėjo kaip viena iš pagrindi- 
nių istorinių kostiumų, perukų ir aksesuarų tiekėja visoje Venecijoje. Jos klien- 
tų sąrašą sudarė filmų kompanijos, teatro aktorių trupės ir galingi visuomenės 
nariai, kurie ketindami dalyvauti ekstravagantiškiausiuose karnavalo pokyliuose 
pasikliaudavo ateljė modeliuotojų profesionalumu. 

Baigiantis darbo valandoms pardavėjas jau ruošėsi užrakinti duris, kai nuo 
Įėjimo atsklido garsus varpelio tilindžiavimas. Kilstelėjęs galvą jis pamatė, kad 
vidun įsiveržė daili blondinė į uodegėlę surištais plaukais. Nepažįstamoji dvėsavo 
lyg būtų bėgusi ne vieną mylią. Ji nuskubėjo prie prekystalio išplėtusi nevilties 
kupinas rudas akis. 

— Aš noriu kreiptis į Džordžijų Venčį, — sušvokštė moteris. 

Kaip ir mes visi, pamanė pardavėjas. Bet pas burtininką nepatenka niekas. 

Džordžijus Venčis, vyriausiasis ateljė dizaineris, užsiimdavo savo magiška 
veikla pasislėpęs nuo aplinkinių. Su klientais bendraudavo retai ir tik iš anksto 
susitaręs. Džordžijui, kaip labai turtingam ir įtakingam asmeniui, kiti atleisdavo 
tam tikras elgesio keistybes, įskaitant aistringą potraukį nuošalumui. Restoranuo- 
se jis pietaudavo vienui vienas, privačiu lėktuvu skraidydavo be pašalinių kompa- 
nijos ir nuolat skųsdavosi, kad Venecijoje daugėja turistų. Draugijų nemėgo. 

— Atleiskit. — Pardavėjas nusišypsojo, kaip buvo įgudęs. — Sinjoro Venčio 
nėra. Galbūt aš jums kuo nors padėčiau? 

— Jis čia, — atkirto blondinė. — Gyvena antrame aukšte. Lange mačiau 
šviesą. Aš esu draugė. Atvykau labai svarbiu reikalu. 

Moteris visa savo išore tryško primygtinumu. Sakote, draugė? 

— Ar galėčiau Džordžijui perduoti jūsų vardą? 

Nuo prekystalio stvėrusi popieriaus skiautę, ji greitosiomis užrašė porą rai- 
džių ir kelis skaičius. 

— Įteikite jam raštelį, — tarė atiduodama popiergalį. — Tik greičiau. Aš 
neturiu daug laiko. 

Pardavėjas neryžtingai užlipo į antrą aukštą ir nuleido lapelį ant siauro pa- 
ilgo stalo, už kurio sėdėjo Džordžijus, palinkęs virš siuvimo mašinos. 

— Sinjore, — sušnibždėjo jis, — jūsų teiraujasi kažkokia moteris. Ji teigia 


atvykusi svarbiu reikalu. 


328 DAN BROWN «» INFERNO 


Neatsiplėšdamas nuo darbo, nė nepakeldamas akių, dizaineris ištiesė ranką, 
čiupo skiautę ir perskaitė tekstą. 

Siuvimo mašina barkštelėjusi nutyko. 

— Tuojau pat atsiųsk ją viršun, — įsakė Džordžijus ir suplėšė popierių į 


skutelius. 


82 SKYRIUS 


|| Ieuosnios griaudėdamas virš Adrijos jūros, masyvus C-130 transporti- 
nis lėktuvas viražu nulėkė pietryčių kryptimi. Orlaivyje Robertą Lengdoną 
slėgė belangė patalpa ir glumino smegenyse sūkuriuojančių neatsakytų klausimų 
gausa, jis vienu metu jautėsi atsidūręs klaustrofobiškai ankštoje erdvėje ir neval- 
domai plaukiąs pasroviui. 

Žaizda galvoje nėra didžiausia problema, tarė Sinski, jūsų sveikatos būklė kiek 
sudėtingesnė. 

Lengdono širdis sutvinksėjo sparčiau vien pagalvojus, ką ji gali atskleisti, 
bet dabar PSO direktorė su ŽIGR komanda svarstė, kaip izoliuoti užkratą. Bru- 
deris netoliese kalbėjo telefonu su vyriausybinėmis agentūromis, aiškinosi, kaip 
joms sekasi ieškoti Sienos Bruks. 

Siena... 

Profesoriui niekaip nepavyko susivokti, kad ji taip rimtai įsivėlusi į šiuos 
reikalus. Kai lėktuvas pasiekė reikiamą aukštį ir ėmė skristi horizontaliai, per 
kabiną atžingsniavo profosu prisistatęs žemaūgis vyriškis. Jis atsisėdo priešais 
Lengdoną, stogeliu sudėtus pirštus įrėmė į smakrą ir trumpam kietai sučiaupė 
lūpas. 

— Daktarė Sinski manęs prašė suteikti jums informacijos... užpildyti spra- 
gas ir išaiškinti aplinkybes. 

Įdomu, ką tokio jis galėtų papasakoti, kas bent truputėlį prasklaidytų pai- 
niavą, mintyse suskato spėlioti Lengdonas. 

— Kaip jau sakiau, — tęsė profosas, — didžioji košės dalis užvirė, kai 
mano agentė per anksti jus sulaikė. Mes nenutuokėme, kiek pasistūmėjote 
darbuodamasis PSO žmonių labui ir kokiais duomenimis su jais pasidalijote. 
Tačiau baiminomės, kad sužinojusi, kokioje vietoje ieškoti projekto, kurį kli- 
entas mus nusamdė saugoti, daktarė Sinski jį konfiskuos arba sunaikins. Pri- 


valėjome jį rasti anksčiau už ją, taigi nusprendėme, kad jūs turėtumėte dirbti 


DAN BROWN * INFERNO 329 


mums... o ne daktarei. — Profosas nutilo ir patekšeno pirštų galiukais. — Ne- 
laimei, savo kortas jau buvome atskleidę... ir jūs akivaizdžiai parodėte mumis 
nepasikliaująs. 

— Todėl man į galvą paleidote kulką? — piktai atkirto Lengdonas. 

— Išmąstėme, kaip priversti jus mumis pasitiketi. 

Lengdonas sutriko. 

— Kaip įmanoma priversti žmogų jumis pasitikėti... po to, kai jį pagrobėte 
ir kvotėte? 

Vyriškis nejaukiai pasimuistė. 

— Profesoriau, ar esate girdėjęs apie benzodiazepinų grupės vaistus? 

Lengdonas krestelėjo galvą. 

— Neskaitant kitokių negalavimų, šita medikamentų rūšimi gydomas po- 
trauminis stresas. Kaip tikriausiai žinote, po išgyvento siaubingo įvykio, tarkim, 
automobilio avarijos arba seksualinio smurto, ilgalaikiai atsiminimai gali am- 
žiams priblėsti. Todėl mokslininkai neurologai naudojasi benzodiazepinais, kad 
auka išvis nepatirtų potrauminio streso. 

Lengdonas klausėsi tylėdamas, neįsivaizduodamas, kur link krypsta po- 
kalbis. 

— Kai susiformuoja nauji prisiminimai, — toliau šnekėjo profosas, — 
trumpalaikė atmintis įvykius saugoja maždaug keturiasdešimt aštuonias valan- 
das, ir tik paskui jie nusėda ilgalaikėje. Pasitelkus naujus benzodiazepinų miši- 
nius, galima lengvai a/gaivinti trumpalaikę atmintį... pašalinti senąjį turinį, kol 
jis nespėjo persikraustyti į ilgalaikę. Jeigu lytinio nusikaltėlio auka gauna medi- 
kamentų, nuo užpuolimo prabėgus nc daugiau kaip kelioms valandoms, baisūs 
prisiminimai išsitrina, ir trauma psichikai ncpakenkia. Vienintelė bėda ta, kad ji 
visiškai nebeatmena pastarųjų kelių gyvenimo dienų. 

Lengdonas spoksojo į smulkaus stoto vyrą, negalėdamas patikėti savo au- 
simis. 

— Jūs man sukd/ė/e amneziją? 

Profosas atsiduso lyg atsiprašydamas. 

— Deja, taip. Cheminėmis priemonėmis. Itin saugiu būdu. Ir taip, sunaiki- 
nome trumpalaikius jūsų prisiminimus. — Jis akimirką nuščiuvo. — Apkvaitęs 
vapėjote apie marą. Mes buvome tikri, kad klejones nulėmė projekcijos peržiūra. 
Nė nemanėme, jog Zobristas sukūrė tikrą maro užkratą. — Profosas pridūrė po 
pauzės: — Ir, kaip mums rodės, burblenote: very sorry, very sorry. 


Vazaris. Matyt, tuo metu jis buvo perpratęs tik tiek. Cerca /rova. 

— Bet... aš maniau, kad dėl amnezijos kalta žaizda pakaušyje. Kažkas į 
mane šovė. 

Profosas sulingavo galva. 

— Niekas į jus nešovė. Ir nesužeidė. 

— Ką?! — Lengdono pirštai instinktyviai pakilo ir ties viršugalviu apgrai- 
bomis susirado dygsnių ruplę. — Kas gi čia, velniai rautų? — jis praskleidė plau- 
kus, atidengdamas nuskustą plotelį. 

— Dalis iliuzijos. Mes nežymiai įpjovėme jūsų galvos odą ir tuojau pat 
susiuvome rėžį. Turėjote patikėti, kad buvote užpultas. 

Tai ne kulkos palikta žaizda? 

— Kai atsipeikėjote, pasistengėme jums įteigti, kad jus persekioja žudi- 
kai... — aiškino profosas, — ... kad jūsų gyvybei gresia pavojus. 

— Mane bandė nudėti! — Į tūžmingą profesoriaus šūksnį net atsigręžė 
aplinkiniai. — Juk mačiau, kaip ligoninės gydytojas, daktaras Markonis, buvo 
šaltakraujiškai nušautas! 

— Taip, matė, — ramiai tarė profosas, — bet nieko panašaus neįvyko. 
Vajenta dirbo man. Ji meistriškai gebėdavo atlikti tokias užduotis. 

— Galabyti žmones? — išdrožė Lengdonas. 

— Ne. Apsimesti juos žudanti. 

Vieną užsitęsusią sekundę Lengdonas spitrijosi į pašnekovą mintyse regė- 
damas, kaip daktaras žila barzda ir tankiais antakiais sudribo ant grindų ir iš jo 
krūtinės paplūdo kraujas. 

— Vajenta šaudė tuščiais šoviniais. Jos pistoletas radijo bangomis aktyva- 
vo petardą, kuri susprogdino prie daktaro Markonio pritvirtintą kraujo kapsulę. 
Beje, jis sveikas gyvas. 

Netekęs žado Lengdonas užsimerkė. 

— O kaip... ligoninės palata? 

— Viso labo greitosiomis pagamintos dekoracijos, — atsakė profosas. — 
Žinau, jums labai nelengva suvirškinti mano informaciją. Darbus atlikome pas- 
kubomis, bet idealiai ruoštis nereikėjo, nes jūs buvote apdujęs. Kai atsigaivelėjote, 
išvydote tai, ką norėjome, kad pamatytumėt — gydymo įstaigos butaforiją, kelis 
aktorius, surežisuotą antpuolį. 

Lengdonui ėmė svaigti galva. 

— Va, kuo užsiima mano kompanija, — pridūrė profosas. — Mes puikiai 
mokame kurti regėjimo apgaules. 

— Kaipgi Siena? — paklausė Lengdonas trindamas akis. 

— Man teko pasikliauti savo instinktais ir mitriai apsispręsti, todėl nuta- 
riau su ja bendradarbiauti. Pirmiausia privalėjau apsaugoti kliento projektą nuo 
daktarės Sinski, ir šis noras mane vienijo su Siena. Siekdama įgyti jūsų pasiti- 
kėjimą, ji išgelbėjo jus nuo žudikės ir išvedė į skersgatvį. Greta lūkuriavo mūsų 
taksi su dar viena radijo bangomis valdoma, prie užpakalinio lango prilipdyta 
petarda — bendrą įspūdį sustiprinusia paskutine priemone. Automobilis nuvežė 
jus į butą, kurį skubiai parengėme jūsų atvykimui. 

Skurdus Sienos būstas, pagalvojo Lengdonas supratęs, kodėl baldai atrodė lyg 
pirkti per sendaikčių išpardavimą. Ir kodėl taip patogiai sutapo, kad „kaimynas“ 
turėjo jos svečiui nepriekaištingai tinkančius drabužius. 

Inscenizuota buvo kiekviena smulkmena. 

Netgi iš atsakiklio sklidęs desperatiškas balsas, kuris neva priklausė iš ligo- 
ninės skambinusiai Sienos draugei. Siena, cia Danikova! 

— Mėgindamas užmegzti ryšį su JAV atstovybe, — tarė profosas, — rinko- 
te Sienos padiktuotą numerį. Ir jums atsakė žmogus iš „Mendacium“. 

— Su konsulatu taip ir nesusisiekiau... 

— Ne. 

Niekur neikite, ragino atstovybės darbuotojas. X4 nors pasiysiu Jūsų paimti. 
Vėliau, kai prisistatė dygliaplaukė agentė, Siena tinkamu metu į ją atkreipė dėmesį 
ir sujungė taškus. Robertai, JAV valdžia bando tave nužudyti! Laikykis nuo jos ato- 
kiau! Gali tiketis išsigelbėti tik tuo atveju, jeigu susigaudysi, kas užšifruota brojekcijoje. 

Profosas su savo paslaptinga organizacija — kad ir kuo, velniai rautų, ji 
užsiėmė, — privertė Lengdoną liautis padėjus daktarei Sinski ir dirbti jų labui. 
Sukūrė tobulą iliuziją. 

Siena puikiai mane apsuko aplink pirštą, veikiau nuliūdęs negu įniršęs pama- 
nė jis. Nors jiedu kartu praleido nedaug laiko, Lengdonas spėjo prie jos prisirišti. 
Didžiausią nerimą jam kėlė klausimas, kas atsitiko, kad Siena, toks protingas 
ir nuoširdus žmogyus, visa širdimi pritarė maniakiškam Žobristo siūlymui, kaip 
išspręsti gyventojų pertekliaus problemą. 

Galiu tave užtikrinti, kiek anksčiau sakė ji, 4ad nesulaukus radikalaus pokyčio 
mūsų giminei gresia brapultis. Matematiniai faktai nenuginčijami. 

— O straipsniai apie Sieną? — pasidomėjo Lengdonas, prisiminęs Šeks- 
pyro komedijos programėlę ir iškarpas apie stulbinamai aukštą jos intelekto ko- 
eficientą. 

— Autentiški, — atsakė profosas. — Geriausias apgaules sudaro kiek įma- 
noma daugiau tikroviškų dalykų. Pasiruošti daug laiko neturėjome, todėl į pa- 

galbą galėjome iš esmės pasitelkti vien jos kompiuterį ir asmeninius aplankus, 
kuriuos ketinome jums parodyti tik tada, jei būtumėt ėmęs abejoti savo gelbėtoja. 

— Aš neturėjau naudotis ir jos kompiuteriu? 

— Teisingai. Šiuo atveju mes nesuvaldėme padėties. Siena nesitikėjo, kad 
daktarės Sinski ŽIGR komanda aptiks butą, todėl prisistačius kareiviams ji su- 
panikavo ir nutarė improvizuoti. Drauge su jumis spruko mopedu, pasistengda- 
ma neišsklaidyti iliuzijos. Misijai žlungant, man teko išsižadėti Vajentos, bet ji 
pažeidė protokolą ir nusekė jums iš paskos. 

— Ji vos manęs nepribaigė. 

Lengdonas išklojo profosui apie susidūrimą Senųjų rūmų pastogėje, kai Va- 
jenta pakėlė ginklą ir nusitaikė jam į krūtinę. Skaudės tik akimirką... bet man nera 
kitos išeities. Siena metėsi pirmyn, pastūmė Vajentą, ir toji persiritusi per turėklą 
nėrė į mirties glėbį. 

Apgalvodamas išgirstą istoriją profosas garsiai atsiduso. 

— Vargu ar mūsų agentė mėgino jus nudaigoti... jos pistoletas užtaisytas 
tuščiais šoviniais. Tuo momentu išpirkti kaltę Vajenta galėjo tiktai užvaldžiusi 
jus. Paleisdama nekenksmingą šūvį greičiausiai vylėsi, kad jos nebelaikysite žudi- 
ke ir suvoksite įstrigęs melo pinklėse. 

Profosas nutilo, sekundėlę pamąstė ir pratęsė: 

— Ką konkrečiai Siena ketino padaryti — užmušti Vajentą ar tik sutrukdy- 
ti iššauti, — spėlioti nedrįsiu, bet pradedu suprasti, kad panelės Bruks nepažįstu 
taip gerai, kaip maniau. 

Aš taip pat, mintyse jam pritarė Lengdonas, nors, sprendžiant iš jaunos mo- 
ters veide pastebėtos sukrėtimo ir atgailos išraiškos, dygliaplaukę agentę ji, ko 
gero, pražudė per klaidą. 

Lengdonas pasijuto praradęs ryšį su aplinka... ir visiškai vienišas. Jis nu- 
sigręžė, užsigeidęs pro langą įsižiūrėti į apačioje plytintį pasaulį, bet prieš save 
tepamatė fiuzeliažo sieną. 

Privalau 1š čia ištrūkti. 

— Ar gerai jaučiatės? — pasiteiravo profosas, su nerimu nužvelgęs pašne- 
kovą. 


— Ne, — atsakė Lengdonas. — Nė iš tolo. 


Nieko baisaus, išgyvens, pamanė profosas. Jis žik bando susitaikyti su nauja 


tikrove. 

Amerikietis akademikas priminė žmogų, kurį tornadas atplėšė nuo žemės, 
energingai pasuko vilkeliu, nubloškė apačion ir pritrenktą paliko svetimame 
krašte. 

Konsorciumo apdorojami subjektai retai kada atspėdavo tapę surežisuo- 
tų įvykių liudininkais. Net jeigu jie įsisąmonindavo tiesą, profosui niekuomet 
nereikėdavo savo akimis stebėti pasekmių. Šiandieną, neskaitant kaltės, kurią 
sužadino šokiruoto Lengdono vaizdas, širdį vis labiau graužė pojūtis, kad būtent 
jis atsakingas dėl dabartinės krizės. 

Nusisamdžiau ne tam klientui. Bertranui Zobristui. 

Pasitikėjau ne tuo žmogumi. Siena Bruks. 

Nūnai profosas skriejo į uragano epicentrą, kuriame veikiausiai slypėjo 
mirtinas maro užkratas, galintis nusiaubti visą pasaulį. Net jeigu pats nepraras 
gyvybės, organizacija padarinių neatlaikys. Jis neįstengs atsiginti nuo begalinių 
apklausų ir kaltinimų. 


Štai kokia mano lemtis? 


83 SKYRIUS 


M“ reikia tyro oro, mąstė Robertas Lengdonas. Panoramos... bet ko. 

Belangis fiuzeliažas tarytum spaudėsi aplink jį. Be abejo, nuotaikos ne- 
pakėlė ir pribloškianti istorija, kuri atskleidė, kas iš tikrųjų šiandien jam nutiko. 
Nuo neatsakytų klausimų pulsavo smegenys... ir daugiausia nerimo kurstė min- 
tys apie Sieną. 

Keista, bet jis jau ilgėjosi buvusios bendražygės. 

Ji paprasčiausiai vaidino, priminė sau. Naudojosi manimi. 

Lengdonas be žodžių atšlijo nuo profoso ir nudrožė į orlaivo pirmagalį. Pro 
atvirą lakūnų kabiną veržėsi it švyturys viliojanti šviesa. Sustingęs tarpduryje, už 
pilotų akiračio ribų, jis leido saulės spinduliams šildyti veidą. Už lango atsivėrusi 
crdvė traukė kaip dangiškoji mana. Gicdras žydras dangus skleidė begalinę ra- 
mybę... ir atrodė amžinas. 

Nieko nėra amžino, pagalvojo jis, iki šiol vargiai galėdamas suvokti gresian- 
čios katastrofos mastą. 

— Profesoriau, — už nugaros nuskambėjo tylus balsas, ir Lengdonas nusi- 
suko nuo lakūnų kabinos. 


Jis krūptelėjo ir žengė atatupstas. Priešais stovėjo daktaras Feris, kurį pas- 

kutinį kartą teko regėti Šv. Morkaus bazilikoje, nepajėgiantį prakvėpuoti ir be- 
siraitantį ant grindų. Išbertas žmogus rėmėsi į pertvarą užsimaukšlinęs beisbolo 
kepuraitę, veidą nutepliojęs rausvu kalamino kremu. Krūtinė bei liemuo buvo 
standžiai sutvarstyti, ir jis tankiai alsavo. Jei Feris nešiojo maro užkratą, niekas, 
regis, nesibaimino, jog tas pasklis lėktuve. 

— Jūs... gyvas? — Lengdonas išpūtė akis. 

Feris vangiai kinktelėjo galva. 

— Daugiau ar mažiau. 

Vyriškio manieros drastiškai pasikeitė, dabar jis atrodė kur kas labiau atsi- 
palaidavęs. 

— Bet aš maniau... — profesorius nuščiuvo. — Tiesą sakant... nė nežinau, 
ką manyti. 

Feris užjaučiamai nusišypsojo. 

— Šiandien melo prisiklausėte su kaupu. Nutariau, kad man derėtų jūsų 
atsiprašyti. Kaip jau tikriausiai atspėjote, aš nepriklausau Pasaulio sveikatos or- 
ganizacijai ir nevykau pas jus į Kembridžą. 

Pernelyg nusiplūkęs, kad dar jaustų nuostabą, Lengdonas paprasčiausiai 
linktelėjo. 

— Dirbate profosui. 

— Taip. Jis nusiuntė mane į Florenciją suteikti paramą judviem su Siena... 
ir padėti jums dingti ŽIGR komandai iš akių. 

— K gi, savo darbą atlikote be priekaištų. — Lengdonas atsiminė, kaip 
Feris prasmuko į baptisteriją, įtikino esąs PSO atstovas ir pagelbėjo ištrūkti iš 
miesto, toliau nuo daktarės Sinski žmonių. — Jūs aiškiai nesate gydytojas. 

Vyriškis papurtė galvą. 

— Ne, bet man teko atlikti jo vaidmenį. Mudviem su Siena reikėjo pasi- 
stengti, kad iliuzija neišsisklaidytų, kol jūs susigaudysite, kur link rodo projekto- 
rius. Profosas siekė rasti Zobristo kūrinį ir jį apsaugoti nuo Sinski. 

— Jūs nieko nenutuokėte apie maro pavojų? — paklausė Lengdonas, ku- 
riam vis dar norėjosi išsiaiškinti, kodėl Feris nusėtas keistais spuogeliais ir kas 
sukėlė vidinį kraujavimą. 

— Žinoma, ne! Kai užsiminėte apie marą, nusprendžiau, kad Siena sumąstė 
pasakėlę kaip jūsų skatinimo priemonę. Todėl įsitraukiau į žaidimą klastotėmis. 
Pasirūpinau, kad atsidurtume į Veneciją važiuojančiame traukinyje... ir tada vis- 
kas pasikeitė. 

— Kokia prasme? 

— Profosas peržvelgė keistą Žobristo filmuotą medžiagą. 

Nenuostabu, kad vaizdo įrašas padarė atitinkamą įspūdį. 

— Ir pamatė, kad Zobristas išprotėjęs. 

— Būtent. Kai suprato, į kur Konsorciumas įsivėlė, jį apėmė siaubas. Profo- 
sas nedelsdamas panoro kreiptis į FS-2080, geriausią kliento pažįstamą, ir išsi- 
aiškinti, ar ji žino, ko Žobristas prikrėtė. 

— FS-20802 

— Į Sieną Bruks. Prieš operaciją ji pasivadino kaip tik tokiu slapyvardžiu. 
Kodinis vardas kažką turi bendra su transhumanizmu. Susisickti su Siena profo- 
sas galėjo tik per mane. 

— O, taip, traukinyje sulaukėte telefono skambučio, — atsiminė Lengdo- 
nas. — Nuo „negaluojančios motinos“. 

— Jūsų akivaizdoje kalbėtis su profosu nesiryžau, todėl išėjau iš kupė. Jis 
papasakojo apie Žobristo filmuką, ir mane apėmė šiurpas. Bosas vylėsi, kad ap- 
gauta buvo ir FS-2080, bet, kai pranešiau, esą judu šnekate apie marą ir nesi- 
ruošiate nutraukti misijos, jis suvokė, jog Siena ir Zobristas veikė išvien. Ji kaip- 
mat tapo priešininke. Profosas liepė su juo palaikyti ryšį, informuoti, kokiose 
Venecijos vietovėse lankysimės... ir prižadėjo atsiųsti žmones, kurie ją sulaikys. 
Agento Bruderio komanda vos Sienos nepričiupo Šv. Morkaus bazilikoje... bet 
ji sugebėjo pasprukti. 

Lengdonas bejausmiu žvilgsniu įsispoksojo į grindis, mintyse teberegėda- 
mas dailias rudas akis, kurias Siena į jį įbedė prieš pabėgdama. 

Atleisk, Robertai. Už viską. 

— Ji ne iš kelmo spirta, — pridūrė Feris. — Turbūt nepastebėjote, kaip 
bažnyčioje Siena mane užpuolė. 

— Užpuolė? 

— Taip. Kai vidun įžengė kareiviai, ruošiausi surikti ir atskleisti, kur esame, 
bet ji pajuto, kas gresia. Ir apatine delno dalimi tėškė man į krūtinę. 

— Ką?! 

— Nė nesupratau, kas mane parvertė. Turbūt kažkoks kovinių menų smū- 
gis. Ji pataikė tiesiai į mėlynę... skausmas buvo nepakeliamas. Kvapą atgavau tik 
po penkių minučių. Siena ištempė jus į balkoną, kol liudininkai jos nedemaskavo. 

Apstulbęs Lengdonas prisiminė senyvą italę, kuri sušuko Sienai — Lhbai 
colbito al petto, ir kumščiu mostelėjo sau į krūtinę. 

Ne, nukirto Siena. Pirmoji reanimacijos pagalba jį pražudys! Pažiūrėki!, kokia 

jo oda! 

Galvoje atkurdamas epizodą Lengdonas suvokė, kokia Siena Bruks išra- 
dinga ir gudri. Ji akimoju specialiai klaidingai išvertė senutės šūksnį. L'bai co/pito 
al betto neskambėjo kaip raginimas spūsčioti nukentėjusio žmogaus krūtinę... ne, 
tai buvo piktas kaltinimas: „Jūs trenkėte į krūtinę!“ 

Aplinkui įsivyravo chaosas, todėl Lengdonas neatkreipė dėmesio į frazės 
niuansus. 

Ferio veidą perkreipė skausmingas vypsnis. 

— Kaip jūs turbūt girdėjote, Siena Bruks gan protinga. 

Profesorius sukinkavo galva. Tai, girdėjau. 

— Sinski vyrai pristatė mane į „Mendacium“ ir sutvarstė. Profosas paprašė 
vykti kartu ir prisidėti prie žvalgybos, nes, išskyrus jus, šiandien vienintelis palai- 
kiau Sienai draugiją. 

Lengdonas vėl linktelėjo, bet dabar jo žvilgsnį prikaustė pašnekovą nusė- 
jusios pūslelės. 

— Ojūsų veidas? Ir mėlynė ant krūtinės? Čia ne... 

— Maro užkratas? — nusijuokdamas Feris pakratė galvą. — Nepamenu, ar 
jums sakiau, tačiau šiandien atlikau dviejų gydytojų vaidmenį. 

— Nesupratau? 

— Kai užsukau į baptisteriją, jūs paminėjote, kad esu kažkur matytas. 

— Taip. Šiek tiek. Iš akių. Pareiškėte, kad jūs išvežėte mane iš Kembridžo, 
todėl ir atrodote pažįstamas... — Lengdonas pritilo. — Kiek Žinau, taip nenuti- 
ko, vadinas... 

— Mums jau teko susidurti. Bet ne Kembridže. — Feris įsižiūrėjo profe- 
soriui į akis, vildamasis pastebėti bent menkiausią užuominą, kad pašnekovas jį 
atpažino. — Atvirai kalbant, buvau pirmas žmogus, kurį pamatėte ryte, atsipei- 
kėjęs ligoninėje. 

Lengdonas prisiminė niaurią mažą palatą. Tuo metu jautėsi apkvaitęs, ir re- 
gėjimo lauke liejosi vaizdas, bet jis neabejojo pirmiausia išvydęs itališkai kalbantį 
pagyvenusį blyškų gydytoją tankiais antakiais ir žilstančia susivėlusia barzda. 

— Ne, iš pradžių bendravau su daktaru Markoniu... 

— Šcusi, profesore, — įsiterpė vyriškis, itališkai prabilęs be jokio akcento. — 
Ma non si ricorda di me? — jis susikūprino kaip senis, suglostė įsivaizduojamus 
išvešėjusius antakius ir perbraukė neegzistuojančią žilą barzdą. — Sono :/ dottor 


Marconi“ 


Atleiskit, profesoriau. Jūs manęs neprisimenate? Aš esu daktaras Markonis. (Ital.) 

Lengdonui nukaro žandikauliai. 

— Daktaras Markonis... jūs? 

— Štai kodėl mano akys jums matytos. Anksčiau niekada nenešiojau dirb- 
tinių antakių ir barzdos, todėl vėlai supratau, kad esu siaubingai alergiškas rišlia- 
jai medžiagai — skystiems latekso klijams, — kuri tiesiog nusvilino odą. Žinant, 
kad jus gąsdino maro tikimybė, jūs, be abejo, sutikęs mane pasibaisėjote. 

Lengdonas tepajėgė spigintis į Ferį mintyse regėdamas, kaip daktaras Mar- 
konis kasėsi barzdą, kol į ligoninę įsibrovė Vajenta, ir kaip po agentės šūvio jis 
susmuko apsipylęs krauju. 

— Maža to, — vyriškis gestu parodė į savo tvarsčius, — operacijai įsibė- 
gėjant, petarda pasislinko iš savo vietos. Užtaisas persikreipė ir sprogo anksčiau 
nei spėjau jį pasitaisyti. Man lūžo šonkaulis, krūtinę subjaurojo didelė mėlynė. 
Kiaurą dieną vos pajėgiau alsuoti. 

O aš maniau, kad jūs užsikrėtęs maru. 

Feris giliai įkvėpė ir sudrebėjo. 

— Atvirai kalbant, man metas vėl prisėsti. — Nueidamas jis pamojo profe- 
soriui už nugaros. — Bet jūs turėsite su kuo bendrauti. 

Atsisukęs Lengdonas pamatė per kabiną atžygiuojančią daktarę Sinski, ku- 
riai įkandin plevėsavo ilgi žili plaukai. 

— Profesoriau, va, kur jūs! 

PSO direktorė atrodė išsekusi, bet jos akyse žioravo atgijusios vilties ki- 
birkštys. Ji kai ką rado. 

— Nepykit, kad jus palikau, — prisigretinusi tarė Sinski. — Mes derinome 
veiksmų planą ir nagrinėjome tam tikrus duomenis. — Ji mostelėjo į lakūnų 
kabiną. — Mėgaujatės saulės spinduliais? 

Lengdonas patraukė pečiais. 

— Jūsų lėktuvui reikia langų. 

Moteris jį apdovanojo užjaučiama šypsena. 

— Jeigu jau prašnekome apie informaciją, ar profosas bent kiek nušvietė 
pastarųjų įvykių cigą? 

— Taip, bet ji maloniai nenuteikė. 

— Kaip ir manęs. — Sinski apsidairė norėdama įsitikinti, kad jie stovi vie- 
ni. — Patikėkit, — sušnabždėjo, — to žmogaus ir jo organizacijos laukia rimtos 
pasekmės. Aš neleisiu jam išvengti problemų. Kol kas privalome sutelkti jėgas ir 
aptikti rezervuarą, kol jis neištirpo paskleisdamas užkratą. 


Arba kol jam suirti nepadėjo anksčiau už mus į vietą prisistačiusi Siena. 

— Pašnekėkime apie statinį, kuriame rasime Dandolo kapą. 

Įspūdingo pastato vaizdas neapleido Lengdono minčių nuo tada, kai jis 
susigaudė, kur link teks keliauti. Šventosios išminties mouseion. 

— Ką tik išgirdau įdomų dalyką, — tęsė Sinski. — Telefonu kalbėjome su 
vietiniu istoriku. Jis nenutuokė, kodėl mums parūpo Dandolo kapas, bet spėkit, 
ką atsakė paklaustas, ar numano, kas slypi po paminkline lenta. — Ji šyptelėjo. — 
Vanduo. 

Lengdonas nustebo. 

— Tikrai? 

— Taip. Statinio apačia, regis, užlieta. Slenkant šimtmečiams, į kylantį van- 
denį paniro mažiausiai pora žemutinių lygių. Istorikas teigė, esą juose pilna oro 
nišų ir tik iš dalies apsemtų erdvių. 

O, Dieve. Lengdono galvoje sušmėžavo Zobristo įraše regėtas keistai ap- 
šviestas urvas, kurio samanotas sienas temdė statmeni blausūs kolonų šešėliai. 

— Tai paskendę rūmai. 

— Teisingai. 

— Bet... kaip Zobristas ten nusigavo? 

Daktarės Sinski akyse sutvyksėjo žiburėliai. 


— Stai kas įdomiausia. Jūs nepatikėsite, ką mes išsiaiškinome. 


Tuo pat metu siauroje Lido saloje, plytinčioje arčiau nei už mylios nuo Ve- 
necijos krantų, iš Ničelio oro uosto į tamsėjantį dangų šovė elegantiškas „Cessna 
Citation Mustang“. 

Privataus reaktyvinio lėktuvo savininkas, garsusis kostiumininkas Džordži- 
jus Venčis, užuot pats vykęs į kelionę, liepė lakūnams nuskraidinti žavią jauną 


keleivę ten, kur jai prireiks. 

irš senovinės Bizantijos sostinės užslinko vakaro tamsa. 

Marmuro jūros pakrantėje užsižiebė prožektoriai, ir dangaus fone nu- 
švietė spindinčių mečečių ir liaunų minaretų kontūrus. Atėjo a4sam, arba va- 
karo metas, ir mieste nuaidėjo iš garsiakalbių sklindantis, visur prasismelkiantis 
adbūn, kvietimas maldai. 

La-ilaba-illa-Allab. 

Nera kito dievo, tiktai Alachas. 

Kol tikintieji paskubomis keliavo į mečetes, likusieji skyrė laiką sau įpras- 
tiems užsiėmimams: šurmuliuojantys universitetų studentai gėrė alų, verslininkai 
darbavosi sudarydami sandorius, prekeiviai įkyriai siūlė prieskonius ir kilimus, 
turistai žvalgėsi išplėtę akis. 

Šioje vietoje pasaulį skaldė priešpriešinės jėgos — religinė ir pasaulietinė, 
pracities ir šiuolaikinė, rytų ir vakarų. Abiejose geografinės Europos ir Azijos 
ribos pusėse besidriekiantis amžinasis miestas iš esmės įkūnijo tiltą, iš Senojo 
Pasaulio vedantį... į dar senesnį. 

Stambulas. 

Nors ir praradęs Turkijos sostinės vardą, kitados jis atstojo skirtingais šimt- 
mečiais klestėjusių trijų imperijų — Bizantijos, Romos ir Osmanų — centrą. 
Todėl Stambulas buvo vienas iš tų miestų, kuriame akis badė istorinė įvairovė, 
pradedant Topkapio rūmais ir Mėlynąja mečete, baigiant Septynių Bokštų pi- 
limi, ir jame nestigo legendų apie mūšius, šlovingas pergales bei pralaimėjimus. 

Šįvakar, skriedamas tamsių padangių aukštybėse, pakibęs virš bruzdančio 
didmiesčio, C-130 transportinis lėktuvas leidosi kiaurai tirštėjančius audros de- 
besis ir artinosi prie Atatiurko oro uosto. Įsitaisęs už lakūnų, prisisegęs atlošia- 
mojoje kabinos sėdynėje, Lengdonas džiaugėsi, kad jam pasiūlė vietą šalia lango. 

Užkandus ir nusnaudus galinėje orlaivio dalyje, — poilsio verkiant reikė- 
jo, — nuovargis iš dalies išblėso. 

Nūnai Lengdonas dešinėje matė Stambulo šviesas, į Marmuro jūros juo- 
dymę išsikišus; tviskantį rago formos pusiasalį, Europinę dalį, nuo azijietiškos 
giminaitės atskirtą vingiuota tamsos juosta. 

Bosforo sąsiauris. 

Iš pirmo žvilgsnio Bosforas atrodė kaip platus pjūvis, kuris pusiau suraižė 
didmiestį. Bet Lengdonas žinojo regis Stambulo prekybos šerdį. Sąsiauris aprū- 
pino miestą net dviem kranto linijomis, be kita ko, laivams sutcikė galimybę iš 
Viduržemio jūros nukakti į Juodąją jūrą ir leido Stambului atlikti du pasaulius 
jungiančios tarpustotės funkciją. 

Orlaiviui skrodžiant ūkanas, Lengdonas akimis permetė tolimą miestą ir 
pabandė įžiūrėti milžinišką pastatą, kurį jie ketino apieškoti. 

Ten palaidotas Enrikas Dandolas. 

Paaiškėjo, kad klastingojo dožo palaikai į kapą atgulė ne Venecijoje, o 
1202-aisiais jo įveiktos citadelės centre... apačioje išplitusiame didmiestyje. Kaip 

ir priderėjo, Dandolo kapavictę priglaudė impozantiška jo užgrobto miesto šven- 
tykla, kuri iki mūsų dienų išliko įspūdingiausia regiono vertybe. 

Hagia Sobbia. 

360-aisiais suręsta Hagia Sophia buvo Rytų ortodoksų soboras iki pat 1204 
metų, kai per ketvirtąjį kryžiaus žygį Enrikas Dandolas užvaldė miestą ir ją pa- 
vertė katalikų bažnyčia. Vėliau, penkioliktame amžiuje, Konstantinopolį nukaria- 
vo sultonas Mechmedas II ir katedrą pavertė mečete, kol galų gale 1935 metais 
turkų valdžia islamiškuosius maldos namus supasaulietino ir jie tapo muziejumi. 

Auksuotas šventosios išminties mouseion, pamanė Lengdonas. 

Hagia Sophia viduje žvilgėjo daugiau auksinių plytelių negu Šv. Morkaus 
bazilikoje, negana to, verčiant pažodžiui, soboro pavadinimas Hagia Sophia reiš- 
kė „šventoji išmintis“. 

Mintyse įsivaizduodamas gigantišką šventovę, profesorius stengėsi susitai- 
kyti su faktu, kad po statiniu tyvuliuojančiame telkinyje skendėjo prie dugno 
pririštas vilnijantis plastiko burbulas, kuriam pamažu tirpstant į laisvę baudėsi 
išsiveržti maišo turinys. 

Lengdonas širdyje meldėsi, kad tik jie nebūtų pavėlavę. 

— Statinio apačia, regis, užlieta, — kiek anksčiau paskelbė daktarė Sinski 
ir jaudulį išduodančiu energingu mostu paragino jį sekti iš paskos. — Jūs nepa- 
tikėsite, ką mes nustatėme. Ar esate girdėjęs apie dokumentinių filmų režisierių 
Giokselį Giulensojų? 

Jis krestelėjo galvą. 

— Kol nagrinėjome su Hagia Sophia susijusią informaciją, — tęsė Sins- 
ki, — radau Giulensojaus sukurtą dokumentinį filmą. 

— Apie Hagia Sophia pastatyta tuzinai filmų. 

— Taip, — patvirtino ji atėjusi į darbų zoną, — bet nė vienas nepanašus į 
šitą, — pridūrė atsukdama nešiojamojo kompiuterio ekraną. — Skaitykit. 

Lengdonas prisėdo ir nukreipė akis į straipsnį — įvairių naujienų šaltinių, 
įskaitant Hfurriyet Daily News, mišinį, — aptariantį naujausią Giulensojaus filmą 
„Hagia Sophia gelmėse“. 

Peržvelgęs pradžią jis akimirksniu suprato, kodėl daktarė Sinski taip įsiaud- 
rino. Užteko pirmų trijų žodžių, kad Lengdonas nustebęs pakeltų akis. Nardymas 
su akvalangu? 


— Taip, žinau, — atsakė PSO. — Tiesiog skaitykite. 


NARDYMAS SU AKVALANGU PO HAGIA SOPHIA: Dokumentinių 
filmų kūrėjas Giokselis Giulensojus su akvalangistų tyrėjų komanda 

rado nuošalias apsemtas ertmes, atokius telkinius, kurie išplitę šimtų 
pėdų gilumoje, po turistų gausiai lankomu religiniu Stambulo pas- 
tatu. 

Po vandeniu jie aptiko daug įstabių architektūrinių vertybių, 
įskaitant prieš 800 šimtus metų nukankintų vaikų kapavietes, Zlagia 
Sopbia su Topkapio rūmais jungiančius koridorius, Iekfuro rūmus ir 
gandais apipintus, į Anemaso kalėjimo požemius vedančius tunelius. 

„Mano įsitikinimu, po Hagia Sophia yra gerokai daugiau įdo- 
mių dalykų negu paviršiuje“, — kalbėjo Giulensojus aiškindamas, 
kad pastatyti filmą jį įkvėpė sena nuotrauka, kurioje soboro pamatus 
apžiūrinėjantys tyrinėtojai irklavo valtį iš dalies nugrimzdusioje erd- 


vioje salėje. 


— Jūs tikrai suradote reikiamą statinį! — šūktelėjo Sinski. — Ir po juo 
pilna erdvės kišenių, kuriose galima plaukioti. Beje, į daugumą įmanoma patekti 
be akvalango... štai kaip atsirado Zobristo vaizdo įrašas. 

Už jųdviejų stovintis agentas Bruderis žvilgsniu varstė kompiuterio ekraną. 

— Rodos, po pastatu vandentakiai veda išorėn ir šakojasi įvairiausiomis 
kryptimis. Jeigu „Solublon“ maišas suirs anksčiau nei ten nusigausime, pasklidu- 
sio jo turinio nė už ką neizoliuosime. 

— O turinys... ar bent nutuokiate, kas tai, — ryžosi paklausti Lengdo- 
nas. — Tiksliai? Žinau, kad susidūrėme su patogenu, bet... 

— Mes analizavome filmuotą medžiagą, — atsakė Bruderis, — ir padarėme 
išvadą, kad jo kilmė veikiau biologinė negu cheminė, kitaip tariant, ten įkalinta 
gyvybė. Maiše tėra nedidelis kiekis, todėl spėjame, kad ji itin užkrečiama ir gali 
daugintis. Tik neaišku, kokiu būdu plinta — vandeniu kaip bakterijos ar oru kaip 
virusas, — nors tikėtini yra abu variantai. 

Sinski pridūrė: 

— Kol kas renkame duomenis apie tenykštei zonai įprastą vandens pa- 
viršiaus temperatūrą, mėginame nustatyti, kokie užkratai gali vešėti tose pože- 
minėse erdvėse, tačiau Zobristas, kaip neapsakomai talentingas mokslininkas, 
tikriausiai sukūrė organizmą, pasižymintį unikaliomis savybėmis. Įtariu, kad šią 
teritoriją pasirinko ne be priežasties. 

Susitaikydamas su likimu Bruderis linktelėjo ir skubiai papasakojo apie 
nestandartinį sklaidos mechanizmą — panardintą „Solublon“ maišą, — kurio 


genialų paprastumą jie tik dabar po truputį įsisąmonino. Talpyklą perkėlęs po 

žeme ir po vandeniu, Žobristas apsirūpino itin stabiliu inkubatoriumi — su ne- 
kintančia vandens temperatūra, visiškai nuošaliu, saugančiu nuo saulės spindu- 
liavimo, garantuojančiu ramybės būseną. Atitinkamas maišo patvarumas leido 
palikti užkratą neprižiūrimą, kol tas subręs ir reikiamu metu išplis. 

Net jeigu Zobristas niekada ten negrįžtų. 

Lėktuvas sudrebėjo tūpdamas ant tako, ir lakūnų kabinoje sėdintį Lengdo- 
ną gerokai krestelėjo. Mažindami greitį pilotai nuvairavo C-130 į atokų angarą 
ir ten sustabdė orlaivį. 

Lengdonas kone tikėjosi, kad juos pasitiks biokombinezonais vilkinčių 
PSO darbuotojų armija. Keista, bet atvykėlių laukė tiktai raudonu kryžiumi pa- 
ženklinto didelio balto furgono vairuotojas. 

Čia atlėkė Raudonasis Kryžius? Įsižiūrėjęs į automobilį jis staiga prisiminė, 
kad tokiu simboliu naudojasi dar kai kas. Šveicarijos ambasada. 

Profesorius atsisegė saugos diržą ir, kitiems pasiruošus išlipti laukan, susi- 
rado Sinski. 

— Kur visi? — paklausė. — PSO komanda? Turkų teisėtvarkos pajėgos? 
Jau nukako į Hagia Sophia? 

Daktarė Sinski nerimastingai į jį pašnairavo. 

— Jei atvirai, nutarėme neįspėti vietos valdžios. Su mumis keliauja geriausia 
Žvalgybos ir greitojo reagavimo komanda iš Europos ligų prevencijos ir kontro- 
lės centro, todėl artimiausiu metu operaciją vykdysime slapta, kad nesukeltume 
panikos. 

Lengdonas matė, kaip Bruderis netoliese užsega juodus kelioninius krep- 
šius, į kuriuos sudėjo darbui su pavojingomis medžiagomis būtinus daiktus — 
biokombinezonus, respiratorius ir elektroninę detektorių įrangą. 

Bruderis užsimetė krepšį ant peties ir prisiartino prie jųdviejų. 

— Mes pasiruošę. Įžengsime į pastatą, surasime Dandolo kapą, pasiklausy- 
sime sruvenančio vandens, kaip liepia eilėraštis, ir nuspręsime, ar kreiptis pagal- 
bos į kitus valdžios organus. 

Lengdonas jau spėjo pastebėti, kad planas turi rimtą trūkumą. 

— Neinformavę vietinių valdžios pareigūnų, vidun nepateksime, nes saulei 
leidžiantis Žlagia Sophia uždaroma. 

— Dėl to nesijaudinkite, — nuramino Sinski. — Aš užmezgiau ryšį su 
Šveicarijos ambasada, kuri paskambino soboro muziejaus direktoriui ir paprašė, 
kad mums atvykus jis surengtų ekskursiją svarbiam asmeniui. Direktorius sutiko. 


Lengdonas vos neprajuko. 

— Svarbiam asmeniui? Pasaulio sveikatos organizacijos vadovei? Ir pulkui 
kareivių, nešančių krepšius su apsauga nuo pavojingos aplinkos? Nemanot, kad 
vienam kitam Žmogui sukelsime nuostabą? 

— ŽIGR komanda su daiktais liks automobilyje, kol Bruderis ir mudu 
įvertinsime padėtį, — atsakė Sinski. — Beje, ypatingas svečias esu ne aš, o jūs. 

— Ką?! 

— Muziejui pranešėme, kad į Stambulą atskrido savo tyrėjų būrio lydimas 
amerikietis profesorius, kuris ketina rašyti straipsnį apie Hagia Sophia simbolius, 
deja, reisas vėlavo penkias valandas ir jis nespėjo šiandien apsilankyti pastate. 
Iškeliauti privalo rytoj, todėl vylėsi... 

— Aišku, — ją nutraukė Lengdonas. — Esmę supratau. 

— Mus asmeniškai pasitiks muziejaus atsiųstas darbuotojas. Jį nepaprastai 
žavi jūsų raštai apie islamišką meną. — Sinski blausiai nusišypsojo, mėgindama 
atrodyti optimistiška. — Sulaukėme patikinimų, kad galėsite išžvalgyti kiekvie- 
ną statinio kertę. 


— Ir, o tai svarbiausia, — pridūrė Bruderis, — tenai būsime vienui vieni. 


85 SKYRIUS 


urgonui rūkstant krantinės magistrale, Atatiurko oro uostą jungiančia su 

Stambulo centru, Robertas Lengdonas bereikšmiu žvilgsniu spoksojo pro 
langą. Šveicarijos ambasados atstovams kažkaip padėjus supaprastinti muitinės 
formalumus, vos po kelių minučių profesorius, daktarė Sinski ir likusi grupė lei- 
dosi į kelią. 

Sinski nurodė profosui, Feriui ir porai PSO narių sėdėti C-130 lėktuve ir 
tęsti Sienos Bruks paieškas. 

Vargu ar Siena pajėgtų laiku atsibelsti į Stambulą, tačiau jie baiminosi, kad 
moteris gali susisiekti su vienu iš Turkijoje įsikūrusių Zobristo gerbėjų ir papra- 
šyti pagalbos, idant maniakiškas genetiko planas būtų įgyvendintas, kol neįsikišo 
Sinski būrys. 

Nejau Siena tikrai ryžtųsi genocidui? Lengdonui vis dar sunkiai sekėsi susi- 
taikyti su tuo, kas šiandien įvyko. Kad ir kaip maudė širdį, jam teko pripažinti 
tiesą. Rodertai, tu jos nepažinojai. Ji tave prigavo. 

Mieste ėmė krapnoti, ir besiklausant monotoniško valytuvų čiužėjimo 


Lengdoną netikėtai apėmė nuovargis. Dešinėje, Marmuro jūroje, jis matė vir- 

tines švieselių, kuriomis žioravo prabangios jachtos, ir milžiniškus tanklaivius, 
kursuojančius tarp uosto ir atvirų vandenų. Netoli kranto stiebėsi ryškiai nu- 
tvieksti, virš skliautuotų mečečių styrantys, liauni ir elegantiški minaretai, neby- 
liai primenantys, kad šiuolaikiškas pasaulietinis Stambulas, tiesą sakant, stūkso 
ant religinio pamato. 

Dešimties mylių ilgio magistralę Lengdonas laikė gražiausiu Europos ke- 
liu. Prospektas tobulai atspindėjo Stambului tipišką senovės bei dabarties san- 
dūrą ir iš dalies driekėsi palei Konstantino sieną, iškilusią šešiolika šimtmečių 
anksčiau nei gimė žmogus, kurio vardu jis nūdien buvo pavadintas — Džonas F. 
Kenedis. JAV prezidentas žavėjosi Kemalio Atatiurko pastangomis iš žlugusios 
imperijos pelenų sukurti Turkijos respubliką. 

Kenedžio gatvė, žiūrovams dovanojanti nepakartojamą jūros reginį, vingia- 
vo pro įspūdingus sodelius ir istorinius parkus, palei Jenikapio uostą, tarp miesto 
ribų ir Bosforo sąsiaurio, galop aplink Auksinio Rago įlanką. Prie šios dunksojo 
aukštai virš miesto stūksanti osmanų tvirtovė, Topkapio rūmai. Dėl strategiškai 
patogios vietos ir vaizdo į sąsiaurį, juos be galo mėgo turistai, kurie apsilankę 
gėrėdavosi toliais ir stulbinančia osmanų lobių kolekcija, įskaitant apsiaustą bei 
kardą, neva priklaususius pačiam pranašui Mahometui. 

Taip toli mes nevažiuosime, sau tarė Lengdonas įsivaizduodamas kelionės 
tikslą, miesto centre stovintį Zlagia Sophia soborą. 

Furgonui išsukus iš Kenedžio gatvės ir pradėjus rangytis gausiai apgyven- 
dintame didmiestyje, Lengdonas nužvelgė aplinkui plūstančias minias žmonių 
jausdamas, kaip jį slegia šiandienos pokalbiai. 

Gyventojų perteklius. 

Maras. 

Iškrypę Žobristo siekiai. 

Jis žinojo, kokią misiją privalės įvykdyti ŽIGR komanda, bet dar nebuvo 
iki galo to suvokęs. Mes traukiame į epicentrą. Lengdonas mintyse išvydo lėtai 
tirpstantį gelsvai rusvo skysčio pilną maišą ir pasvarstė, kaip leidosi įpainiojamas 
į tokius reikalus. 

Keistas eilėraštis, kurį jiedu su Siena rado nuvalę vidinį Dantės pomirtinės 
kaukės paviršių, atvedė į Stambulą. Jis savo ruožtu nukreipė Bruderio vyrus į 


Hagia Sophia, bet sobore dar reikės iššifruoti likusią eilių dalį. 


Auksuotame šventosios išminties mouseion 


klūbom prie žemės ausį jūs briglauskit 

ir paklausykit, kaip vanduo sruvena. 

Į savo gelmę kviečia jus paskendę rūmai... 
ten chbtoninė babaisa lūkuriuoja, 
raudoname it kraujas vandeny... 


neatsisbindi čia dangus žvaigždėtas. 


Lengdonui nerimą vėl sužadino mintis, kad paskutinė Dantės „Pragaro“ 
giesmė baigiasi beveik identiška scena: ilgai žygiavę per požemių karalystę poe- 
tas ir Vergilijus nusileidžia į žemiausią pragaro tašką. Jie atsiduria aklavietėje, bet 
išgirsta po kojomis tekantį vandenį ir, eidami palei upelio vagą, braudamicsi pro 
siaurus plyšius bei spragas, išnyra į saugią vietą. 

Dantė rašė: Yra plyšys toli... akim nepastebėsi jo, bet skuba į jį kalnų šaltinis 
vingrus, kurs, bėgdamas pašlaitėn, skaidriai klega ir rausiasi pro akmenų gūbrius. Pa- 
sukome į šią uolyno spragą — vadovas prieky, aš — jam iš paskos — ir bagal upeliuko 
slabtą vagą Žingsniavome aukštyn... 

Zobristą akivaizdžiai įkvėpė minėta „Dieviškosios komedijos“ scena, tik 
šiuo atveju jis viską apvertė aukštyn kojomis. Lengdonas su kitais turės žygiuoti 
ten, kur srūva vanduo, bet, priešingai nei Dantė, keliaus ; pragarą, užuot mėginę 
iš jo ištrūkti. 

Furgonui manevruojant dar didesniu žmonių skaičiumi užgrūstomis siau- 
rėjančiomis gatvėmis, Lengdonas pamažu perprato iškreiptai logiškus motyvus, 
dėl kurių Žobristas nusprendė, kad pandemijos židiniui geriausiai tiktų Stam- 
bulo centras. 

Rytai sueina su Vakarais. 

Čia — pasaulių kryžkelė. 

Praeityje Stambulą daugel kartų siaubė negailestingos epidemijos, pražu- 
džiusios aibę miestiečių. Per paskutinę Juodosios mirties stadiją didmiestis tapo 
maro epicentru, kuriame liga, kaip teigiama, per dieną pasiglemždavo dešimt 
tūkstančių gyvybių. Ne vienas garsus osmanų paveikslas vaizdavo miesto gy- 
ventojus, Taksimo laukuose desperatiškai kasančius duobes, idant jose palaidotų 
lavonų krūvas. 

Lengdonas nuoširdžiai vylėsi, kad Karlas Marksas suklydo pareiškęs: „Is- 
torija kartojasi.“ 

Lietaus drėkinamose gatvėse nieko neįtariantys žmonės užsiėmė savais rei- 
kalais. Vaikus vakarienės kvietė simpatiška turkė, gėrimus siurbčiojo lauko ka- 


vinėje sėdintys du senukai, pro šalį žingsniavo už rankų susikibusi, po skėčiu 

pasislėpusi, dailiai apsirengusi pora, iš autobuso liuoktelėjo ir į kitą kelio pusę 
nubėgo smokingą dėvintis vyriškis, kuris po frako skvernu slėpė smuiko dėklą ir, 
matyt, vėlavo į koncertą. 

Lengdonas suvokė tyrinėjąs jų veidus, bandąs su visomis smulkmenomis 
įsivaizduoti kiekvieno asmens gyvenimą. 

Mases sudaro atskiri individai. 

Užsimerkęs jis nusigręžė nuo lango ir pabandė iš galvos išvyti šiurpinančias 
mintis. Bet susigrizbo per vėlai. Sąmonės tamsoje jau ryškėjo nepageidaujamas 
reginys — Breigelio „Mirties triumfo“ nykus kraštovaizdis, siaubingi maro, vargo 
ir kančios nusiaubto pajūrio miesto toliai. 

Furgonas pasuko dešinėn į Toruno gatvę, ir vieną sekundę Lengdonas įti- 
kėjo, kad jie pasiekė tikslą. Kairėje pusėje iš miglos išniro didinga mečetė. 

Bet ne Hagia Sopbia. 

Mėlynoji mečetė, pamanė jis atpažinęs po tris gerefe, arba balkonus, turinčius 
šešis pieštuko formos minaretus su kaneliūromis ir smailiais špiliais. Lengdonas 
sykį skaitė, kad egzotiškieji pasakiškos išvaizdos minaretai įkvėpė sukurti Dis- 
nėjaus pasaulyje stovinčios legendinės Pelenės pilies projektą. Mečetės pavadini- 
mas kilo iš vidines jos sienas puošiančių nuostabių mėlynų plytelių gausos. 

Mes jau arti, dingtelėjo Lengdonui, kai furgonas metėsi į Kabasakalo gat- 
vę ir visu greičiu nuburzgė palei Sultanahmeto parką, plytintį pusiaukelėje tarp 
Mėlynosios mečetės ir Hagia Sophia, garsėjantį iš jo atsiveriančiu puikiu vaizdu 
į abi šventyklas. 

Jis prisimerkė, įbedė akis į aplytą priekinį stiklą, ties horizontu pasidairė 
soboro kontūrų, bet juos įžiūrėti trukdė lietus ir plieskiantys kitų automobilių 
žibintai. Lyg to būtų maža, gatvėje eismas faktiškai sustojo. 

Lengdonas prieš save matė tiktai raudonų stabdymo šviesų virtinę. 

— Vyksta kažkoks renginys, — pranešė vairuotojas. — Tikriausiai koncer- 
tas. Bus greičiau, jeigu leisitės pėsčiomis. 

— Ar dar toli? — paklausė Sinski. 

— Tereikia pereiti parką. Užtruksite tris minutes. Kelias visiškai saugus. 

Iš kabinos iššokę laukan daktarė Sinski, Bruderis ir Lengdonas pajudėjo 
nurodyta kryptimi. 

Takeliais skubiai kulniuojančią trijulę nuo stiprėjančio lietaus nežymiai ap- 
saugojo plačialapiai medžiai. Kelią margino rodyklės, nukreipiančios svečius į 
turistų traukos objektus, kurių Sultanahmeto parke netrūko — prie egiptietiško 
obelisko iš Luksoro, Gyvatės kolonos iš Apolono šventyklos Delfuose ir Mylios 

kolonos, kadaise atstojusios „nulinį tašką“, nuo kurio Bizantijos imperijoje buvo 
matuojami visi atstumai. 

Galų gale jie pasišalino iš po medžių lapijos ir numynė prie dangų atspin- 
dinčio, parko vidurį ženklinančio apskrito telkinio. Žengęs į atvirą erdvę Leng- 
donas atsigrįžo į rytus. 

Hagia Sobbia. 

Soboras panėšėjo ne tiek į statinį... kiek į kalną. 

Lietuje blizgantis, gigantiškas Žlagia Sopbia siluetas pats priminė miestą. 
Neapsakomai platus vidurinis kupolas su sidabriškomis briaunomis tarytum slė- 
gė aplink susibūrusių kitų skliautuotų pastatų sankaupą. Kampuose kyšojo pilkai 
tviskančios smailės ir po vieną balkoną turintys keturi minaretų bokštai, kuriuos 
nuo centro skyrė toks didelis atstumas, kad jie, rodės, nė nepriklausė tam pačiam 
kompleksui. 

Ligi tol tursenę Sinski ir Bruderis ūmai stabtelėjo — jų žvilgsniai kilo vis 
aukštyn... ir aukštyn... tuo metu protas stengėsi suvokti priešakyje stūksančio 
milžino aukštų ir plotį. 

— Viešpatie, — netikėdamas savo akimis išspaudė Bruderis. — Mums rei- 


kės naršyti... ši/ai? 


86 SKYRIUS 


ane įkalino, mąstė profosas slankiodamas po C-130 transportinį lėktuvą. 
Jis sutiko skristi į Stambulą ir pagelbėti daktarei Sinski įveikti krizę, kol 
toji neužsibaigė katastrofa. 

Konsorciumo vadovas, be abejo, numanė, kad bendradarbiavimas su PSO 
direktore tikriausiai padės sušvelninti bausmę, kuri jam grėsė kaip žmogui, ne- 
tyčia įsivėlusiam į katastrofiškų įvykių sūkurį. Be dabar aš atsidūriau Sinski ne- 
laisvėje. 

Vos tik C-130 sustojo Atatiurko oro uosto angare, ji su komanda išlipo 
laukan, prieš tai liepusi profosui ir keliems Konsorciumo nariams likti orlaivyje. 

Jis norėjo pakvėpuoti grynu oru, tačiau tarpdurį užtvėrę pilotai, kurių veidus 
stingdė akmeninės minos, priminė, esą daktarė Sinski visų paprašė laukti lėktuve. 

Padėtis nekokia, pamanė profosas atsisėdęs, galutinai suvokęs, kad ateitis 
nieko gero nežada. Jis visuomet atlikdavo lėlininko vaidmenį ir trūkčiodavo ma- 


rionečių virveles, bet savo galias netikėtai prarado. 

Zobristas, Siena, Sinski. 

Tie trys metė jam iššūkį... netgi juo manipuliavo. 

Dabar, įstrigęs keistoje belangėje, kurią įkūnijo PSO transportinis orlaivis, 
profosas ėmė spėlioti, ar tik nuo jo nenusigręžė sėkmė. Galbūt dabartines aplin- 
kybes derėtų vadinti karminiu atlygiu už nedorą gyvenimą? 

Juk užsidirbu bramanais. 

Esu dezinformacijos skleidėjas. 

Nors pasauliui melą iškišdavo ne jis vienas, profosas bėgant metams tapo 
stambiausia žuvimi tvenkinyje. Jam nė nepatikdavo būti siejamam su smulkme, 
priklausančia visai kitam akių dūmėjų porūšiui. 

Internete besireklamuojančios bendrovės, kaip antai „Alibi Company“ ir 
„Alibi Network“, visame pasaulyje uždirbdavo nemenkas sumas, neištikimiems 
sutuoktiniams padėdamos mulkinti antrąsias puses ir išlipti sausiems iš vandens. 
Šios organizacijos žadėdavo trumpam „sustabdyti laiko tėkmę“, kad klientai ga- 
lėtų pabėgti nuo vyrų, žmonų ar vaikų, ir meistriškai kurdavo iliuzijas — taria- 
mus verslininkų suvažiavimus, išvykas pas gydytojus, vestuves, — sykiu pridėda- 
vo netikrų kvietimų, brošiūrų, lėktuvo bilietų, viešbučio kambario rezervavimo 
blankų, netgi tarpininkų numerių, iš tiesų sujungiančių su „Alibi Company“ ko- 
mutatoriumi ir puikiai apmokytais profesionalais, kurie vaizduodavo sekretorius 
arba atlikdavo kitus vaidmenis, būtinus regimybei palaikyti. 

Tačiau profosas niekuomet nešvaistydavo laiko tokioms menkoms gudry- 
bėms. Jis imdavosi vien stambių machinacijų ir dirbdavo klientams, už aukščiau- 
sios kokybės paslaugas galintiems mokėti milijonus. 

Valstybių vyriausybėms. 

Didelėms korporacijoms. 

Ypač pinigingoms garsenybėms. 

Savo tikslų siekiantys užsakovai naudodavosi visais Konsorciumo ištekliais, 
personalu, kūrybingumu bei patirtimi. Ir, svarbiausia, sulaukdavo garantijų, kad 
jų niekas neatseks pagal iliuzijas, kurios įsups pageidaujamą apgaulę. 

Stengdamicsi paremti vertybinių popierių biržas, pateisinti karinius veiks- 
mus, laimėti rinkimus ar iš slėptuvės išvilioti teroristus, pasaulio galingieji for- 
muodavo viešąją nuomonę įspūdingais dezinformacijos projektais. 

Taip buvo visada. 

Dvidešimto amžiaus septintajame dešimtmetyje rusai įsteigė šnipų pseu- 
dotinklą, klastojus; informaciją, kurią daugelį metų perimdavo britai. 1947 me- 
tais JAV oro pajėgos išmąstė įmantrią aferą su NSO, kad visuomenės dėmesį nu- 

kreiptų nuo Rosvelyje, Naujosios Meksikos valstijoje, sudužusio slapto lėktuvo. 
Pastaruoju metu pasaulis buvo įtikintas, neva Irake egzistuoja masinio naikinimo 
ginklai. 

Profosas beveik trisdešimt metų pagelbėdavo įtakingiems asmenims ap- 
saugoti, išlaikyti ir sustiprinti savo valdžią. Užsakymus rinkdavosi itin atsargiai, 
tačiau baimindavosi, kad vieną dieną griebsis darbo, kurio nederėtų imtis. 

Ir toji diena išaušo. 

Jo nuomone, kiekvienas įspūdingas žlugimas prasidėdavo nuo vieno konk- 
retaus momento — atsitiktinės pažinties, neapdairaus žvilgsnio, akimirkos, kai 
priimi neteisingą sprendimą. 

Šiuo atveju, suvokė profosas, taip įvyko kone prieš tuziną metų, kai jis nu- 
samdė papildomai užsidirbti norėjusią medicinos mokyklos studentę. Dėl skvar- 
baus proto, įstabių gabumų kalboms ir sugebėjimų improvizuoti tarp Konsorciu- 
mo narių mergina kaipmat tapo įžymybe. 

Siena Bruks buvo talentinga iš prigimties. 

Siena iš karto perprato jo veiklą, ir profosas pajuto, kad jai nestinga savų 
paslapčių. Jauna moteris gaudavo dosnų atlyginimą, kuriuo apmokėdavo medi- 
cinos mokslų studijas, bet maždaug po dvejų metų nelauktai tarė sudie. Paskelbė 
trokštanti gelbėti pasaulį, tačiau tokioje aplinkoje negalinti įgyvendinti tikslo. 

Profosas nė neįsivaizdavo, kad Siena Bruks išdygs po dešimtmečio ir tam 
tikra prasme pasiūlys priimti dovaną — potencialų ultraturtingą klientą. 

Bertraną Zobristą. 

Atsiminimai jį suerzino. 

Tai Sienos kalte. 

Ji nuo pat pradžių rėmė Zobristo blaną. 

Netoliese, C-130 lėktuve laikinai įrengtoje pasitarimų zonoje, kaito atmos- 
fera — PSO pareigūnai kalbėjo telefonais ir ginčijosi tarpusavyje. 

— Siena Bruks?! — į mobilųjį suriko vienas. — Jūs įsitikinęs? — raukyda- 
masis minutėlę pasiklausė. — Aha. Sužinokite visas smulkmenas. Aš luktelėsiu. 

Jis delnu pridengė aparatą ir atsisuko į kolegas. 

— Rodos, mums apleidus Italiją, netrukus iš ten išlėkė ir Siena Bruks. 

Prie stalo sėdintys žmonės įsitempė. 

— Kaip? — paklausė kažkokia moteris. — Mes stebėjome oro uostą, tiltus, 
geležinkelio stotį... 

— Iš Ničelio oro uosto, — atsakė jis. — Lido saloje. 

— Neįmanoma. — PSO darbuotoja krestelėjo galvą. — Ničelio oro uostas 

miniatiūrinis. Reisinių orlaivių nepriima. Aptarnauja tik vietinius turistų sraig- 
tasparnius ir... 

— Siena Bruks kažkaip įsigavo į privatų lėktuvą, pastatytą Ničelio angare. 
Mūsų žmonės vis dar aiškinasi skrydžio kryptį. — Jis vėl pakėlė mobilųjį prie 
lūpų. — Taip, aš čia. Kokios žinios? — Naujienos privertė jį nukabinti pečius, 
susmegti ir galop atsisėsti. — Supratau. Ačiū. 

Vyriškis baigė pokalbį. Lūkuriuojantys kolegos nuo jo nenuleido akių. 

— Siena išskrido į Turkiją, — trindamasis akis pranešė jis. 

— Skambink Europos oro transporto vadovavimo struktūrai! — kažkas 
paragino. — Lai tenykščiai nukreipia orlaivį atgal! 

— Negaliu. Prieš dvylika minučių lėktuvas nutūpė privačiame Hezarfeno 


oro uoste, vos už penkiolikos mylių nuo mūsų. Siena Bruks dingo. 

S enovinį Hagia Sophia kupolą pliekė stiprėjantis lietus. 

Mažne tūkstantį metų tai buvo didžiausia bažnyčia pasaulyje, ir netgi da- 
bar sunkiai sekėsi įsisąmoninti, kad galėtų egzistuoti dar įspūdingesnių apimčių 
šventovės. Vėl išvydęs soborą Lengdonas prisiminė, kaip skaitė apie imperatorių 
Justinianą, kuris pasibaigus Hagia Sophia statyboms atsitraukė nuo durų ir išdi- 
džiai paskelbė: „O, Saliamone, tave aš pranokau!“ 

Sinski ir Bruderis vis ryžtingiau žygiavo prie monumentalaus pastato, kuris 
jiems artėjant nenumaldomai augo. 

Prie takelių riogsojo užkariautojo Mechmedo armijos naudoti patrankų 
sviediniai, dekoratyvinė užuomina į smurto kupiną statinio istoriją — įvairios 
jėgos parklupdydamos miestą keisdavo šventyklos paskirtį, kad ji tenkintų nuga- 
lėtojų dvasinius poreikius. 

Trijulei traukiant pietinio fasado kryptimi, Lengdonas pasuko galvą de- 
šinėn ir nužvelgė tris skliautuotus, į siloso bokštus panašius priestatus, sultonų 
mauzoliejus. Sakoma, kad vienas jų, Muradas III, turėjo daugiau kaip šimtą at- 
žalų. 

Nakties orą perskrodė mobiliojo čirškimas. Bruderis kišenėje sugraibė tele- 
foną, patikrino, kas skambina, ir atžariai paklausė: 

— Kas naujo? 


Jis klausėsi ataskaitos ir netikėdamas savo ausimis lingavo galvą. 

— Kaip tai nutiko? — po akimirkos atsiduso. — Ką gi, informuokite mane, 
jei dar ką nors sužinosite. — Bruderis nutraukė ryšį. 

— Kas yra? — paklausė Sinski. 

— Nepraraskite budrumo. — Jis apsidairė. — Mes tikriausiai sulauksime 
draugijos. — Atsigrįžęs į PSO direktorę pridūrė: — Į Stambulą atvyko ir Siena 
Bruks. 

Akis išsproginusiam Lengdonui stačiai galvoje netilpo, kad Siena visgi rado 
būdą, kaip pasiekti Turkiją, negana to, sėkmingai pasprukusi iš Venecijos rizika- 
vo savo laisve ir, ko gero, gyvybe, idant nežlugtų Zobristo planas. 

Lygiai taip pat sunerimusi Sinski giliai įkvėpė, regis, pasirengė nuodugniau 
iškvosti Bruderį, bet persigalvojo ir kreipėsi į profesorių: 

— Kur link eisime? 

Lengdonas pamojo kairėn, ragindamas sukti už pietvakarinio Hagia Sopbia 
kampo. 

— Apsiplovimų šaltinis ana ten. 

Su muziejaus atstovu jie sutarė pasimatyti greta dailiomis grotelėmis api- 
pinto šulinio, kuriuo anksčiau naudojosi musulmonai, prieš maldą atlikdami ap- 
siprausimo ritualą. 

— Profesoriau Lengdonai! — pasigirdo vyriškas balsas, kai visi trys nukako 
į vietą. 

Iš už šaltinį dengiančio aštuonkampio kupolo išniro rankomis džiugiai 
mostaguojantis, besišypsantis turkas. 

— Profesoriau, čionai! 

Lengdonas su bendražygiais nuskubėjo prie vyriškio. 

— Sveiki, mano vardas — Mirsatas. 

Entuziazmu trykštantis, su ryškiu akcentu angliškai šnekantis žmogus buvo 
smulkaus sudėjimo, truputį praplikęs, užsidėjęs akinius, kokius nešioti mėgdavo 
akademikai, apsirengęs pilku švarku. 

— Man didelė garbė su jumis susipažinti. 

— Ne, pagerbti jaučiamės mes, — atsakė Lengdonas spausdamas Mirsatui 
ranką. — Ačiū, kad iš anksto neįspėti taip svetingai mus pasitikote. 

— Taip, taip! 

— Aš — Elizabeta Sinski. — PSO direktorė spustelėjo turkui delną ir 
parodė į Bruderį. — Čia Kristofas Bruderis. Gaila, kad mūsų skrydis smarkiai 
vėlavo. Bet esame labai dėkingi už jūsų paslaugas. 


— Ką jūs, nėra už ką! — karštai užtikrino Mirsatas. — Dėl profesoriaus 

Lengdono privačią ekskursiją organizuočiau bet kokiu paros metu. Jo knygutė 
„Krikščionių simboliai musulmonų pasaulyje“ itin gerai perkama muziejaus su- 
venyrų krautuvėlėje. 

Nejaugi, suglumo Lengdonas. Dabar žinosiu vienintelį /ašką Žemėje, kuria- 
me įmanoma aptikti tą knygą. 

— Eime? — Mirsatas mostu paprašė juos sekti įkandin. 

Grupė sparčiai numynė per nedidelį atviros erdvės plotą, užnugaryje palik- 
dama turistams skirtą prieigą, keliaudama link trijų gilių arkinių nišų su masy- 
viomis bronzinėmis durimis — autentiškojo pagrindinio įėjimo. 

Juos sutiko du ginkluoti apsauginiai, kurie pamatę muziejaus atstovą atra- 
kino ir pravėrė duris. 

— Saž OlJun. — Mirsatas ištarė vieną iš nedaugelio Lengdonui žinomų 
turkiškų frazių — ypač mandagiai padėkojo. 

Ketvertukas žengė per slenkstį, ir sargybiniai uždarė sunkias duris; akmeni- 
nėje patalpoje aidu nuvilnijo trenksmo garsai. 

Jie atsidūrė Hagia Sophia nartekse, krikščionių bažnyčioms įprastame prie- 
angyje, įsispraudusiame tarp pasaulietiškumo ir dieviškumo. 

Lengdonas juos vadindavo „dvasiniais pilies grioviais“. 

Grupė prisiartino prie kitų durų, ir Mirsatas jas atlapojo. Bet, užuot pa- 
matęs šventovę, profesorius išvydo antrą prieangį, nežymiai crdvesnį už pirmąjį. 

Vidinis narteksas, sau tarė Lengdonas visai pamiršęs, kad Hagia Sopbia nuo 
išorinio pasaulio sergėja pora apsaugos lygių. 

Tarsi paruošdamas svečius šventyklos interjero vaizdui, vidinis narteksas 
puošnumu gerokai pranoko pirmąją tarpinę zoną; elegantiškų sietynų šviesoje 
spindėjo nublizgintos akmeninės jo sienos. Kitoje romybės sklidino prieangio 
pusėje stiebėsi ketverios durys, o virš jų puikavosi neapsakomai žavingos mo- 
zaikos, nuo kurių Lengdonas nepajėgė atplėšti žvilgsnio. Mirsatas nudrožė prie 
didžiausių — bronzos plokštėmis apkaltų gigantiškų durų. 

— Imperatoriškasis praėjimas, — nuo entuziazmo bemaž apsvaigęs tyliai 
pasakė turkas. — Bizantijos laikais jis atsiverdavo tik prieš imperatorių. Papras- 
tai turistai čia nevaikšto, bet šis vakaras ypatingas. — Siekdamas durų Mirsatas 
sustingo. — Prieš mums įeinant, leiskite paklausti, ar viduje norite apžiūrėti kokį 
nors konkretų objektą? 

Lengdonas, Sinski ir Bruderis susižvalgė. 

— Taip, — atsiliepė Lengdonas. — Mus daug kas domina, bet iš pradžių 
mielai užmestume akį į Enriko Dandolo kapą. 

Mirsatas pakreipė galvą ant šono lyg nesupratęs prašymo. 

— Atleiskit? Jums rūpi pamatyti... Dandolo kapą? 

— Teisingai. 

Turkas nusiminė. 

— Bet sere... paminklinė lenta visiškai neišvaizdi. Ir nepaženklinta jokiais 
simboliais. Čia yra kur kas geresnių eksponatų. 

— Žinoma, — mandagiai atsakė Lengdonas. — Vis dėlto būtume neapsa- 
komai dėkingi, jeigu mus ten nuvestumėte. 

Vieną ilgai užsitęsusią minutėlę Mirsatas įdėmiu žvilgsniu varstė profeso- 
rių, galų gale pakėlė akis į devinto amžiaus mozaiką, kuria Lengdonas ką tik gė- 
rėjosi — į Visavaldį Kristų, kairėje rankoje laikantų Naująjį Testamentą ir dešine 
dalijantį palaiminimus. 

Staiga Mirsato lūpų kampučius iškreipė šypsena, tarytum gidas būtų supra- 
tęs, kas vyksta, ir jis įniko vizgenti pirštu. 

— Koks jūs gudrus! Labai gudrus! 

Lengdonas įsispoksojo į turką. 

— Ką turit omenyje? 

— Nesijaudinkit, profesoriau, — it sąmokslininkas pašnibždomis tarė Mir- 
satas. — Aš niekam neprasitarsiu, kodėl iš fiesų atkeliavote. 

Sinski ir Bruderis nustebę pažvairavo į Lengdoną. Šis viso labo gūžtelėjo 


pečiais, tuo metu muziejaus atstovas pradarė duris ir pakvietė trijulę užeiti vidun. 

S oborą daug kas laikė aštuntuoju pasaulio stebuklu, ir čia stovėdamas Lengdo- 
nas negalėjo nesutikti su tokiu vertinimu. 

Kai grupelė įžengė į gigantišką šventovę, atsivėręs vaizdas jam priminė, kad 
lankytojus akimoju apstulbindavo Hagia Sophia didingumas. 

Iš pažiūros beribė patalpa užgoždavo net erdviausias Europos katedras. 
Kvapą gniaužiantį jos apimčių įspūdį, kaip Lengdonas žinojo, iš dalies žadino 
iliuzija, pribloškiantis šalutinis bizantiškojo planavimo poveikis — naoso plo- 
tas driekėsi kvadratinėje salėje, užuot nutįsęs keturiose kryžiaus atšakose, kurias 
įprasta matyti vėliau statytose bažnyčiose. 

Pastatas sebtyniais šimtmečiais senesnis už Paryžiaus Dievo Motinos katedrą, 


pagalvojo Lengdonas. 

Sekundę kitą jis stovėjo nekrutėdamas, mėgindamas į save sugerti regi- 
mas platybes, galiausiai leido žvilgsniui nukrypti į šimto penkiasdešimties pėdų 
aukštumas, į salę vainikuojantį milžinišką auksinį kupolą, nuo kurio viršutinio 
taško it saulės spinduliai žemyn šovė keturiasdešimt rumbų, siekiančių apskritą 
keturiasdešimties skliautuotų langų virtinę. Dieną pro juos plūstanti šviesa atsi- 
spindėdavo nuo auksu inkrustuotų mozaikų, todėl šventykloje vyraudavo Hagia 
Sopbia garsinantis „mistinis tviskesys“. 

Lengdonas vos kartą matė drobėje tiksliai jamžintą paauksuotą salės bliz- 
gėjimą. Džono Singerio Sardžento kūrinyje. Nieko keista, kad tapydamas žymųjį 
soboro paveikslą amerikietis menininkas naudojosi tik įvairiais vienos spalvos 
atspalviais. 

Aukso. 

Žvilgantį centrinį pusrutulį, dažnai vadinamą „padangių kupolu“, prilaikė 
keturios arkos, kurios rėmėsi į puskupolius ir timpanus. Pastarieji slėgė žemesnį 
skliautinių stogų ir arkadų lygį, todėl muziejaus svečiams dingodavosi, tarytum 
jie Žiūri į architektūrinių formų kaskadą, iš dausų krentančią į žemę. Apačion 
smigo — tik gerokai tiesesniu keliu — ir ilgi laidai su aibe spindinčių sietynų, 
kurie, rodės, kabojo taip žemai, kad augesniems turistams kildavo grėsmė į juos 
atsitrenkti. Iš tiesų šviestuvus nuo grindų skyrė dvylika pėdų, ir regėjimo apgaulę 
kurstė patalpos didybė. 

Kaip ir kitose monumentaliose šventyklose, pribloškiančios Hagia Sopbia 
apimtys turėjo dvi paskirtis. Pirma, rodė Dievui, ką žmonės padarytų Jo labui. 
Antra, veikdavo maldininkus lyg šoko terapija — impozantiškoje erdvė atvykė- 
liams kurstydavo savo menkumo suvokimą, išdildydavo ego, ir Dievo akivaizdoje 
fizines jų esybes bei kosminę svarbą priversdavo susitraukti iki dulkelės... iki ato- 
mo Kūrėjo rankose. 

Kol žmogus netaps niekuo, tol Dievas nieko iš jo nesukurs. Martinas Liuteris 
tuos žodžius ištarė šešioliktame amžiuje, tačiau seniausi religinės architektūros 
pavyzdžiai liudijo, kad jų autoriai mąstė panašiai. 

Lengdonas atsisuko į Bruderį ir Sinski, kurie pažiopsoję aukštyn nudūrė 
akis į žemę. 

— Jėzau, — sumurmėjo kariškis. 

— Taip! Ir Alachai su Mahometu! — džiugiai pridūrė Mirsatas. 

Profesorius prunkštelėjo, kai gidas nukreipė Bruderio dėmesį į pagrindinį 
altorių, virš jo iškilusią Jėzaus mozaiką ir šią supančius du masyvius diskus su 


Mahometo bei Alacho vardais, užrašytais įmantriu arabišku dailyraščiu. 

— Muziejus svečiams primena apie šventovės įvairiapusiškumą, demons- 
truodamas krikščioniškąją bazilikos epochos ir islamiškąją mečetės laikų ikono- 
grafijas. — Mirsatas išdidžiai nusišypsojo. — Nors tikrovėje tarp abiejų religijų 
egzistuoja trintis, mūsų nuomone, jų simboliai tarpusavyje dera kuo puikiausiai. 
Jūs, profesoriau, be abejo, su manimi sutinkate? 

Lengdonas nuoširdžiai palinksėjo, puikiai atmindamas, kad, prieš bažnyčiai 
virstant mečete, senosios freskos buvo užtinkuotos. Musulmoniškų ir restauruo- 
jamų krikščioniškų simbolių mišinys tiesiog kerėjo, juolab kad stiliaus ir skonio 
aspektais abi ikonografijos rūšys buvo tikros priešingybės. 

Krikščionys teikdavo pirmenybę savo dievų ir šventųjų paveikslams, mu- 
sulmonai — kaligrafijai ir geometriniams raštams, kurie atskleisdavo Viešpaties 
visatos grožį. Pagal islamiškąją tradiciją įkvėpti gyvybę gali tik Alachas, todėl 
Žmogus neturi teisės atkurti nei dievų, nei vyrų, moterų ar net gyvūnų vaizdo. 

Lengdonas sykį bandė savo studentams iškloti koncepcijos esmę. 

— Musulmonų Mikelandželas, tarkim, ant Siksto koplyčios lubų nė už ką 
netapytų Viešpaties veido; veikiau užrašytų Jo vardą. Nes mėginimai pavaizduoti 
Dievo veidą tolygūs šventvagystei. 

Jis ėmė aiškinti religijų skirtumus nulėmusią priežastį: 

— Abu tikėjimai yra logocentristinio pobūdžio, kitaip tariant, susitelkę į 
Žodį. Pasak krikščionių, Jono knygoje žodis tapo kūnu: „Tas Žodis tapo kūnu ir 
gyveno tarp mūsų." Štai kodėl jiems priimtina Žodį vaizduoti žmogaus pavidalu. 
Bet musulmonų pasaulyje Žodis nebuvo suasmenintas, taigi jį galima išsaugo- 
ti tik rašytine forma... dauguma atvejų kaligrafiškai perteiktais islamo šventųjų 
vardais. 

Vienas iš studentų painią istoriją apibendrino juokingai taiklia replika: 

— Krikščionys — kaip veidai; musulmonai — kaip žodžiai. 

— Priešais, — tęsė Mirsatas mostelėjęs į kitą įspūdingos salės pusę, — ma- 
tote unikalią krikščionybės ir islamo samplaiką. 

Jis bedė pirštu į masyvioje apsidėje regimus simbolius. Iš pastarųjų į akis 
labiausiai krito Mergelė Marija su kūdikiu, žvelgiantys apačion į mibrab, pusap- 
valę mečetės nišą, nurodančią Mekos kryptį. Netoliese kylantis laiptatakis vedė į 
sakyklą, panašią į tą, nuo kurios pamokslus dudendavo krikščionių dvasininkas, 
nors iš tikrųjų vadinamą minbar, šventąja pakyla — ten lipdavo penktadieniais 
pamaldas laikantis imamas. Gretimas paaukštinimas atitinkamai priminė vietą 
krikščionių choristams, tačiau tai buvo miūezzin mabfili, platforma, ant kurios 


muedzinas klaupiasi ir monotoniškai gieda reaguodamas į imamo maldas. 

— Mečetės ir katedros turi stebėtinai daug panašumų, — pareiškė Mirsa- 
tas. — Rytų ir Vakarų tradicijos skiriasi viena nuo kitos ne taip smarkiai, kaip jūs 
turbūt manote! 

— Mirsatai, — nekantriai įsiterpė Bruderis. — Mums labai norėtųsi išvysti 
Dandolo kapą. Ar jau galime eiti? 

Muziejaus atstovas nežymiai suirzo, tarsi svečias raginimais būtų parodęs 
savotišką nepagarbą šventovei. 

— Atleiskit, kad jus skubiname, — pridūrė Lengdonas, — bet mes privalo- 
me laikytis labai įtempto grafiko. 

— Ką gi, — Mirsatas pamojo į dešinėje kyšantųį balkoną, — lipam aukštyn 
apžiūrėti kapo. 

— Aukštyn? — nustebo profesorius. — Argi Enrikas Dandolas palaidotas 
ne kriptoje? 

Lengdono atmintyje išliko paminklinė lenta, bet ne konkreti jos vieta. 
Mintyse jis įsivaizdavo tamsius statinio požemius. 

Klausimas suglumino turką. 

— Ne, profesoriau, Enriko Dandolo kapavietė tikrai yra viršuje. 


Kas, po galais, čia vyksta, ėmė laužyti galvą Mirsatas. 

Išgirdęs, kad Lengdonui maga aplankyti dožo kapą, jis pajuto prašymo suk- 
tumą. Tas kapas nieko nevilioja. Amerikietis greičiausiai užsigeidė apžiūrėti slė- 
piningą brangenybę šalia Dandolo paminklinės lentos, „Meldimo“ mozaiką — 
senovinį Visavaldžio Kristaus atvaizdą, ko gero, paslaptingiausią meno kūrinį 
visame sobore. 

Lengdonas tiria mozaiką, bet stengiasi neišsiduoti, mąstė Mirsatas spėlioda- 
mas, ar tik profesorius slapta nerašo straipsnio apie „Meldimą“. 

Bet dabar turką apėmė sąmyšis. Lengdonas, suprantama, žinojo, kad „Mel- 
dimo“ mozaiką ras antrame aukšte, tad kodėl jo veide atsispindėjo nuostaba? 

Nebent jam tiktai knieti bamatyti Dandolo kapą? 

Vis dar sutrikęs Mirsatas nusivedė juos pro vieną iš dviejų garsiųjų Hagia 
Sophia urnų — helenistiniu laikotarpiu iš marmuro luito iškaltą 330 galonų tal- 
pos milžinę. 

Drauge su pavymui sekančia trijule jis ėmė kopti laiptatakiu jausdamas, 
kad širdį graužia nerimas. Lengdono kolegų išvaizda neturėjo nieko bendra su 


akademikais. Juodai apsirengęs raumeningas vyras, tarkim, atrodė kaip kareivis. 

O žilaplaukė moteris... Mirsatas beveik neabejojo ją kažkur matęs. Ga/ per tele- 
vizorių? 

J; pamažu apėmė įtarimas, kad svečiai slepia tikrąjį viešnagės tikslą. Ko jiems 
išties čia prireike? 

— Dar vienas pakopų maršas, ir mes atsidursime viršuje, — džiaugsmingai 
tarė Mirsatas, kai visi stabtelėjo laiptų aikštelėje. — Ten rasime Enriko Dandolo 
kapą ir, žinoma... — jis patylėjo, žvilgsniu varstydamas profesorių, — ... žymiąją 
„Meldimo“ mozaiką. 

Amerikietis nė nevirptelėjo. 

Lengdono, regis, tikrai nedomino mozaika. Jį ir kitus du kažkodėl traukė 
vien tik Dandolo kapavietė. 

irsatui kylant laiptais, Lengdonas matė, kad Bruderis ir Sinski sunerimę. 

Reikia pripažinti, žygis į antrą aukštą rodėsi nelogiškas. Jo galvoje ne- 
paliaujamai sukosi požemių kadrai iš Žobristo vaizdo įrašo... ir dokumentinio 
filmo apie vandenyje skendinčius Žlagia Sophia rūsius. 

Mes privalome leistis apačion! 

Visgi jie turėjo vykdyti Zobristo nurodymus, net jeigu Dandolo kapas tikrai 
viršuje. Auksuotame šventosios išminties mouseion Klūpom prie žemės ausį jūs pri- 
glauskit ir paklausykit, kaip vanduo sruvena. 

Kai visi kcturi pagaliau užsikorė į antrą lygį, Mirsatas juos atvedė iki balko- 
no krašto, nuo kurio atsivėrė pribloškiantis šventovės reginys. Lengdonas sustin- 
go, į priekį įsmeigęs akis. 

Muziejaus atstovas vėl pratrūko su užsidegimu šnekėti apie „Meldimo“ 
mozaiką, bet profesorius turko nebegirdėjo. 

Jis išvydo savo tikslą. 

Dandolo antkapį. 

Paminklinė lenta buvo tokia pat, kokia išliko atsiminimuose — stačiakam- 
pis balto marmuro luitas, įspraustas į glotnias akmenines grindis ir atitvertas 
stulpeliais bei grandinėmis. 

Lengdonas pripuolė prie kapavietės ir įdėmiai perskaitė išraižytą užrašą. 


HENRICUS DANDOL( 

Likusiems grupės nariams prieinant, Lengdonas ėmėsi veiksmų — peržen- 
gė apsauginę grandinę ir atsistojo prie pat kapo. 

Mirsatas garsiai užprotestavo, tačiau profesorius skubiai atsiklaupė, tar- 
tum pasirengęs sukalbėti maldą klastingojo dožo kojūgalyje. Tuomet prispaudė 
delnus prie paminklinės lentos ir atsigulė kniūbsčias, sukeldamas griausmingas, 
siaubo kupinas turko aimanas. Kaktą nuleido prie grindų ir suvokė dabar prime- 
nąs Mekai nusilenkus; musulmoną. Manevro priblokštas Mirsatas neteko amo, 
ir pastate netikėtai įsivyravo tyla. 

Lengdonas giliai įkvėpė, pasuko veidą ir kairiąja ausimi atsargiai prigludo 
prie šalto kapavietės akmens. 

Iš po grindų kuo aiškiausiai atsklido garsai. 

O, Dieve. 

Apačioje sakytum aidėjo Dantės „Pragaro“ finalas. 

Jis lėtai atsigrįžo į Bruderį ir Sinski. 

— Aš girdžiu, — sušnibždėjo. — Sruvenantį vandenį. 

Kariškis peršoko grandinę ir atsitūpęs šalia amerikiečio įsiklausė. Po aki- 
mirkos suskato linkčioti galva. 

Nustačius, kad požemiuose alma vanduo, beliko atsakyti į vieną klausimą. 
Kur jis teka? 

Lengdono sąmonėje ūmai išryškėjo perpus apsemtas, kažkur apačioje į 
šiurpų rausvą žvilges; nugrimzdęs urvas. 


Į savo gelmę kviečia jus baskendę rūmai... 
ten chbtoninė babaisa lūkuriuoja, 
raudoname it kraujas telkiny... 


neatsisbindi čia dangus žvaigždėtas. 


Profesorius atsistojo, grįžo į kitą užtvaros pusę ir pamatė jį rūsčiai vars- 
tančias Mirsato akis, iš kurių sprendžiant, gidas jautėsi persigandęs ir išduotas. 
Amerikietis buvo kone pėda augesnis už turką. 

— Atleiskite, Mirsatai, — atsiprašė Lengdorias. — Akivaizdu, kad padėtis 
itin neįprasta. Aš neturiu laiko į ją gilintis, bet norėčiau jūsų paklausti vieno 
svarbaus dalyko. 

Mirsatas silpnai linktelėjo. 

— Gerai. 

— Prie Dandolo kapo mes girdime, kaip po akmenimis čiurlena vanduo. 
Kur tiksliai jis srūva? 

Muziejaus atstovas pakratė galvą. 

— Nesuprantu. Kaip po grindimis teka srovės, galima išgirsti bet kurioje 
Hagia Sobbia vietoje. 

Svečiai suakmenėjo. 

— Ir ypač, kai lyja, — pridūrė Mirsatas. — Stogų plotas yra apie šimto 
tūkstančių kvadratinių pėdų, ir kol jie išdžiūsta, prabėga ne viena diena. Neretai, 
prieš jiems nusausėjant, vėl prapliumpa lietus. Vandens srovelių garsai čia įprasti. 
Jūs tikriausiai žinote, kad soboras iškilęs virš užlietų, erdvių tuštymių. Viename 
dokumentiniame filme netgi... 

— Taip, taip, — įsiterpė Lengdonas, — bet į kokią konkrečią vietovę subėga 
vanduo, girdimas ties Dandolo kapaviete? 

— Ten pat, kur ir visi šventyklos nuotakai. Į miesto cisterną. 

— Ne, — tarė Bruderis, taip pat perlipęs užkardą, — mums reikalinga ne 
cisterna, o didžiulė požeminė ertmė... galbūt su kolonomis? 

— Teisingai, — atsakė Mirsatas, — jūs kalbate apie senovinę Stambulo 
cisterną — požeminę ertmę su kolonomis. Beje, nepaprastai įspūdingą. Šeštame 
amžiuje įrengtą miesto vandens saugyklą. Šiais laikais ji apsemta vos per keturias 
pėdas, bet... 

— Kur jos ieškoti? — tuščioje salėje nuaidėjo griežtas Bruderio balsas. 

— Ko... cisternos? — išsigandęs pasitikslino Mirsatas. — Už kvartalo, ei- 
nant į rytus nuo Žlagia Sophia. — Jis pamojo laukan. — Toji vieta praminta 
Yerebatan Sarayu. 

Sarayi? Lengdonas sukluso. Kaip Topkapi Sarayi? Pakeliui į soborą jie su 
kaupu prisižiūrėjo nuorodų į Topkapio rūmus. — Bet... sarayi reiškia „rūmai“? 

Mirsatas linktelėjo. 

— Taip. Senovinė cisterna vadinama Yerebatan Sarayi, kitaip sakant, „pa- 


skendusiais rūmais“. 

aktarei Sinski kartu su Lengdonu, Bruderiu ir sutrikusiu gidu išlėkus lau- 
kan, lietus jau pliaupė kaip iš kibiro. 

Į savo gelmę kviečia jus baskendę rūmai, sau tarė PSO direktorė. 

Norint nusigauti iki miesto cisternos, Yereba/an Sarayi, reikėjo traukti atgal 


prie Mėlynosios mečetės, bet pasukti truputėlį šiauriau. 

Mirsatas rodė kelią. 

Neturėdama kitos išeities Sinski atskleidė turkui, kas jie tokie, ir pridūrė, 
kad paskendusiuose rūmuose veikiausiai slypi sveikatai pavojinga grėsmė, kurią 
būtina kuo skubiau neutralizuoti. 

— Čionai! — sušuko Mirsatas ir pirmas numynė per tamsų parką. 

Hagia Sophia kalnas liko užnugaryje, lyg iš pasakų perkeltos Mėlynosios 
mečetės smailės žvilgėjo priešakyje. 

Bruderis sparčiai žingsniavo greta daktarės Sinski ir rėksmingai kalbėjo 
telefonu, ŽIGR komandai perduodamas naujienas, įsakydamas vyrams atvykti 
prie įėjimo į rezervuarą. 

— Žobristas taikiniu pasirinko miesto vandens atsargas, — pridusęs aiš- 
kino jis. — Man reikalingi cisternos vamzdyno planai. Teks pasitelkti užkrato 
izoliavimo protokolą. Prireiks fizinių ir cheminių užtvarų, be to, vakuuminio... 

— Minutėlę! — kareivį nutraukė Mirsatas. — Jūs ne taip mane supratote. 
Cisterna miestui nebetiekia vandens! 

Bruderis nuleido mobilųjį ir piktai nužvelgė gidą. 

— Ką? 

— Saugyklos funkciją ji atliko senovėje. Tie laikai jau praėjo. Mes moder- 
nizavome vandentiekio sistemą. 

ŽIGR būrio vadas sustingo po medžio lapija, šalia stabtelėjo ir kiti. 

— Mirsatai, ar iš cisternos tikrai niekas negeria? — paklausė Sinski. 

— Kąjūs, ne, — užtikrino turkas. — Tenykštis vanduo užsistovėjęs ir viso 
labo pamažu smelkiasi į žemę. 

Sinski, Lengdonas ir Bruderis apimti dvejonių susižvalgė. PSO direktorė 
nė nesuvokė, džiaugtis jai ar išsigąsti. Jeigu tarp žmonių ir vandens nėra jokio sąly- 
čio, kodėl Zobristas nusprendė jį užteršti? 

— Kai prieš dešimtmečius modernizavome vandentiekį, cisterna tapo po- 
žeminėje patalpoje išplitusiu, nebenaudojamu tvenkiniu. — Mirsatas gūžtelė- 
jo. — Mūsų dienomis ji virtusi turistų traukos objektu. 

Turistų traukos objektu? Sinski kaipmat atsigręžė į gidą. 

— Minutėlę... žmonės gali ten nusileisti? Į cisterną? 

— Žinoma. Kasdien ją aplanko tūkstančiai. Ola gan įspūdinga. Virš telki- 
nio nutiesti lentiniai takai. Apačioje netgi veikia kavinukė. Ventiliacija prastoka, 
oras troškus ir drėgnas, bet toji vieta vis tiek populiari. 

Sinski įsispoksojo Bruderiui į akis ir suprato, kad patyręs ŽIGR agentas 


mintyse regi tą patį — tamsią drėgną olą, pilną stovinčio vandens, kuriame vei- 

sėsi patogenas. Košmarą papildė mediniai takai ir kiauromis dienomis jais kur- 
suojantys turistai. 

— Jis sukūrė bioaerozolį, — paskelbė kariškis. 

PSO vadovė linktelėjo nukardama pečius. 

— Jei tiksliau? — paklausė Lengdonas. 

— Jei tiksliau, užkratas sklaidosi ore, — atsakė Bruderis. 

Profesorius nuščiuvo, ir Sinski pamatė, kad jis galų gale įsisąmonino poten- 
cialų krizės mastą. 

Apic oru pernešamą patogeną, kaip tikėtiną variantą, ji mąstė jau kurį laiką, 
bet manydama, kad cisterna atstoja miesto vandens saugyklą, vylėsi, jog Žobris- 
tas teikė pirmenybę nuo vandens neatskiriamoms bakterijoms. Jos buvo sunkiai 
išnaikinamos ir atsparios įvairioms oro sąlygoms, tačiau daugindavosi lėtai. 

Bioaerozolis plisdavo greitai. 

Žaibiškai. 

— Tokiu atveju jis greičiausiai virusinės kilmės, — pastebėjo Bruderis. 

Taip, virusas, pritarė Sinski. Sparčiausiai prasisklaidantis patogenas, kokį Zob- 
ristas galėjo išsirinkti. 

Keista, kad oru sklindantį virusą genetikas paleido vandenyje, antra vertus, 
skystyje bręsdavo ir iš jo išnirdamos užgimdavo daugybė gyvybės formų — uo- 
dai, pelėsio sporos, Legionierių ligą sukeliančios bakterijos, mikotoksinai, žydin- 
tys dumbliai, netgi žmonės. Sinski niūriai įsivaizdavo, kaip virusas užvaldo visą 
cisternos telkinį... ir į drėgną orą pakyla infekuoti mikrolašai. 

Mirsatas įsižiūrėjo kitapus automobiliais užkimštos gatvės, ir jo veidą per- 
kreipė nerimo išraiška. Turko žvilgsnį sekančios Sinski akys smigo į raudoną 
ir baltą mūrinį pastatą atviru tarpduriu, kuriame lyg ir buvo matyti laiptatakis. 
Lauke stoviniavo po skėčiais lūkuriuojantys žmonės, o laiptais besileidžiančių 
svečių srautą kontroliavo durininkas. 

Ten kažkoks požeminis šokių klubas? 

Sinski atkreipė dėmesį į užrašą, aukso raidėmis tviskantį ant statinio, ir 
staiga pajuto, kaip krūtinę sukaustė įtampa. Jeigu klubas nesivadino „Cisterna“ ir 
nebuvo įkurtas 523 metais, tuomet nieko nuostabaus, kodėl Mirsatas persigando. 

— Pa... paskendę rūmai, — mikčiodamas tarė gidas. — Regis... šįvakar ten 
surengtas koncertas. 

— Cisternoje? — skeptiškai paklausė ji. 

— Toje uždaroje talpioje erdvėje dažnai organizuojami kultūriniai rengi- 


niai, — atsakė Mirsatas. 

Bruderis prisiklausė užtektinai. Jis įpuolė į Alemdaro gatvę ir skubiai nu- 
vingiavo tarp susigrūdusių transporto priemonių. Sinski ir kiti leidosi iš paskos, 
neatsilikdami nuo agento. 

Paaiškėjo, kad duris užstoja saujelė koncerto lankytojų, kurie laukė, kol juos 
įleis — trys moterys su burkomis, už rankų susikibusių turistų pora, smokingu 
apsitaisęs vyriškis. Visi spietėsi prie tarpdurio, mėgindami pasislėpti nuo lietaus. 

Iš apačios vilnijo melodingos klasikinės kompozicijos garsai. Ber/iozo, spėjo 
Sinski iš tam tikrų idiosinkrazinės aranžuotės niuansų. Šiaip ar taip, tokia muzi- 
ka visiškai nesiderino prie Stambulo gatvių. 

Artėjant prie durų, jos veidą nugairino šiltas vėjo gūsis, plūstantis iš gilios 
požemių tuštymės. Šuoras atnešė ne vien smuiko čirpimą, bet ir žmonių masės 
bei drėgmės kvapus. Negana to, pakurstė labai blogą nuojautą. 

Laukan žengė nerūpestingai plepančių turistų būrelis, ir durininkas vidun 
praleido kitą grupę. 

Bruderis kaipmat nudrožė įėjimo link, bet apsauginis jį sustabdė maloniu 
mostu. 

— Palaukite, sere. Cisterna užpildyta. Bet greičiau nei po minutės kas nors 
iš jos išeis. 

Sprendžiant iš veido, agentui magėjo jėga veržtis per slenkstį, bet Sinski 
nuleido ranką kariškiui ant peties ir patraukė jį šalin. 

— Verčiau luktelkit, — pratarė. — Jūsų komanda jau važiuoja pas mus; ši- 
tos vietos neįstengsite išnaršyti vienui vienas. — Ji pamojo į informacinę lentelę, 
pritvirtintą greta durų. — Cisterna milžiniška. 

Požeminė salė buvo gigantiška it katedra — savo ilgiu prilygo dviem futbo- 
lo aikštėms, — ir jos lubas, užimančias daugiau nei šimto tūkstančių pėdų plotą, 
prilaikė 336 marmurinės kolonos. 

— Pažvelkit, — į bendražygius kreipėsi už kelių jardų stovintis Lengdo- 
nas. — Jūs nepatikėsite savo akimis. 

Sinski atsigręžė. Amerikietis profesorius rodė į koncerto plakatą. 

O, Viešpatie. 

PSO direktorė nesuklydo, muzikos stilių priskyrusi romantizmui, tačiau 
kūrinį parašė ne Berliozas, o visai kitas romantinis kompozitorius — Ferencas 
Listas. 

Šįvakar Stambulo valstybinis simfoninis orkestras giliai po žeme grojo vie- 
ną iš garsiausių Listo kūrinių, „Simfoniją Dantės „Dieviškajai komedijai“, kurią 


įkvėpė poeto kelionė į pragarą ir atgal. 

— Koncertas vyksta savaitę, — pasakė Lengdonas tyrinėdamas smulkų 
plakato šriftą. — Žiūrovams už jį mokėti nereikia. Tuo pasirūpino mecenatas, 
panoręs likti nežinomas. 

Sinski įtarė galinti atspėti anonimo tapatybę. Bertranas Zobristas buvo lin- 
kęs į teatrališkumą, bet sykiu gebėjo regzti negailestingas praktiškas strategijas. 
Savaitę trunkančių nemokamų koncertų į cisterną atvilioti turistai, gerokai jų 
daugiau nei įprastai, būriuotųsi perpildytoje erdvėje, kvėpuotų užkrėstu oru ir 
vėliau grįžtų namo — tiek čionykščiai, tiek užsieniečiai. 

— Sere? — Bruderiui šūktelėjo durininkas. — Atsirado vietos dar keliems 
lankytojams. 

Agentas pasisuko į Sinski. 

— Skambinkit vietos valdžiai. Nežinau, ką rasime apačioje, bet mums rei- 
kės pagalbos. Kai atvyks ŽIGR komanda, lai vyrai susisiekia su manimi. Aš nu- 
lipsiu žemyn ir pasidairysiu. Galbūt įstengsiu nustatyti, kur Žobristas pririšo 
užkrato rezervuarą. 

— Be respiratoriaus? Juk nė neaišku, ar „Solublon“ maišas nesuiręs. 

Bruderis susiraukė pakėlęs ranką priešais šiltus vėjo šuorus, kurie dvelkė 
pro tarpdurį. 

— Man nemalonu tai sakyti, bet jeigu virusas ištrūko, juo greičiausiai jau 
apsikrėtė visas miestas. 

Sinski galvojo panašiai, tačiau nenorėjo taip kalbėti Lengdono ir Mirsato 
akivaizdoje. 

— Beje, — tarė Bruderis, — aš mačiau, kas nutinka miniai, kai jos pusėn 
žygiuoja biokombinezonais apsirengę mano vyrai. Mes sukeltume tikrą paniką, 
ir žmonės imtų veržtis laukan trypdami vieni kitus. 

Tebūnie, nusprendė PSO direktorė; jis išmanė savo sritį ir ne kartą buvo 
atsidūręs tokioje padėtyje. 

— Belieka tikėtis, kad maišas sveikas ir mums pavyks izoliuoti turinį, — 
pasakė Bruderis. 

— Gerai, — sutiko Sinski. — griebkitės veiksmų. 

— Nepamirškite dar vienos problemos, — įsiterpė Lengdonas. — Kaipgi 
Siena? 

— Kuo ji čia dėta? — nesuprato Bruderis. 

— Neįsivaizduoju, ką Siena konkrečiai darys Stambule, bet ji lengvai iš- 
moksta naujas kalbas. Turbūt šneka ir turkiškai. 

— Tai kas? 

— Ji žino apie eilėse minimą nuorodą į „paskendusius rūmus“, — atsakė 
Lengdonas. — O turkiškai išversta frazė... — profesorius pamojo į viršdurio 
ženklą su užrašu Yereba/an Sarayi, — ... atveda čia. 

— Teisybė, — pailsusiu balsu tarė Sinski. — Visai ;manoma, kad Siena 
Bruks nė neketino užsukti į Hagia Sophia, nes iš karto susigaudė, kur reikia eiti. 

Bruderis dirstelėjo į vienišą tarpdurį ir tyliai nusikeikė. 

— Net jeigu ji nusigavo apačion pasirengusi prakiurdyti „Solublon“ maišą, 
kol nespėjome izoliuoti užkrato, vargu ar ten tūno ilgai. Teritorija milžiniška, ir 
ji, ko gero, nenutuokia, kur žvalgytis. Be to, negali nepastebimai nerti į vandenį, 
nes aplinkui susirinkusi gausybė žmonių. 

— Sere? — į agentą vėl kreipėsi durininkas. — Užeisite? 

Pamatęs per gatvę kulniuojančią ir artėjančią kitą koncerto lankytojų gru- 
pelę, Bruderis linktelėjimu patvirtino trauksiąs vidun. 

— Mudu keliausime drauge. — Lengdonas žengė iš paskos. 

— Nė nesvajokit, — atsigrįžęs išrėžė Bruderis. 

Profesorius nesiruošė pasiduoti. 

— Klausykit, Siena Bruks visą dieną mane mulkino, ir šioji priežastis, viena 
iš daugelio, nulėmė dabartines aplinkybes. Kaip minėjote, infekcija jau gali būti 
patekusi į mūsų organizmus. Aš padėsiu jums, norite to ar ne. 

Bruderis akimirką jį smaigstė įdėmiu žvilgsniu, bet galop nusileido. 


Įkandin agento sekantis, stačiu laiptatakiu žemyn lipantis Lengdonas jautė 
šilto oro srovę, kuri tvoskė iš cisternos gilumos. Kartu su drėgnu vėjeliu atpleve- 
no ne tik veriantys Listo „Dantės“ simfonijos garsai, bet ir pažįstamas, žodžiais 
nenusakomas kvapas... uždaroje erdvėje susigrūdusių žmonių tvaikas. 

Lengdoną ūmai apėmė jausmas, kad jį įsupo vaiduokliška skraistė; rodės, 
tarytum kūną grėbsto iš žemės išlendantys ilgi nematomos rankos pirštai. 

Muzika. 

Simfoninis choras — šimtas balsų — užgiedojo slogaus Dantės teksto iš- 
trauką, aiškiai tardamas kiekvieną skiemenį: 

— Lasciate ogne speranza, — buvo girdėti monotoniškas skandavimas, — 
vo! chentrare. 

Tie šeši žodžiai, žinomiausia eilutė iš Dantės „Pragaro“, plūdo nuo laiptų 
apačios it grėsmingas mirties dvokas. 


Stiprėjant trimitų garsams, choras pakartojo perspėjimą: 

— Lasciate ogne sberanza voi chentrare! 


Čionai įžengęs, viltį mesk į šalį! 

| iais žvilgesiu užlietoje grotoje aidėjo pragaro įkvėpta muzika — balsų 
imanos, disonansinis gnaibomų stygų cypčiojimas, bosinis timpanų dun- 
desys, griaudėjantis kaip žemės drebėjimas. 

Kiek Lengdonas matė, požeminio pasaulio grindis atstojo tamsus, ramus, 
lygus vandens paviršius — tarsi užšalusį Naujosios Anglijos tvenkinį apklojęs 
perregimas ledas. 

Neatsisbindi čia dangus žvaigždėtas. 

Iš telkinio kilo šimtai storų dorėninių kolonų, kurios rikiavosi iš pažiūros 
begalinėmis eilėmis ir trisdešimties pėdų aukštyje rėmėsi į skliautuotas urvo lu- 
bas. Raudonų prožektorių šviesoje jos priminė siurrealistiškai nutviekstus me- 
džius ir tolo tamsoje lyg smulkėjantys, veidrodinėje iliuzijoje regimi objektų at- 
spindžiai. 

Abu vyrai nusileidę laiptais trumpam sustingo ties vaiduokliškos tuštymės 
slenksčiu. Pati ola, regis, žioravo rausvu atspalviu, ir į ją žiūrintis Lengdonas pa- 
juto mėginąs alsuoti kuo negiliau. 

Jis žinojo, kad apačioje vyraus tvankuma, bet nemanė, kad oras bus toks 
slogus. 

Pasisukus kairėn, akiratyje išplito minia. Orkestras grojo požeminėse gel- 
mėse, pusiaukelėje iki tolimosios sienos, žiūrovai buvo įsitaisę ant platformų. 
Keli šimtai puslankiais sėdėjo priešais muzikantus, dar šimtinė stoviniavo ties 
perimetru. Kiti būriavosi ant lentinių takų ir klausėsi melodijos palinkę virš tvir- 
tų turėklų, nukreipę akis į vandenį. 

Lengdonas nejučia įniko naršyti beformių siluetų jūrą, žvilgsniu ieškoda- 
mas Sienos. Bet vietoj jos tematė figūras su smokingais, vakarinėmis suknelėmis, 
arabiškais apsiaustais, burkomis, netgi turistus su šortais ir sportiniais nertiniais. 
Raudonio nudažytos žmonijos skerspjūvis kurstė įspūdį, kad jis stebi kažkokių 
okultinių mišių dalyvius. 

Jeigu Siena tūno čia, galvoje sukirbėjo mintis, jos užtikti bus veik neįma- 
noma. 


Laiptais aukštyn ėmė lipti pro šalį praslinkęs, kosčiojantis apkūnus vyriškis. 

Bruderis atsigręžė ir dėmesingai jį nužvelgė. Lengdonui nežymiai pakuteno ger- 
klę, bet jis save patikino, jog dėl pojūčio kalta vaizduotė. 

Kariškis atsargiai nuleido koją ant lentos, akimis permetė galybę kelio 
krypčių. Takas sakytum vedė į Minotauro labirintą. Netoliese jis skaidėsi į dar 
tris, kurie savo ruožtu vėl šakojosi — bendra jų raizgynė kabėjo virš vandens 
apipindama kolonas ir vinguriuodama į tamsą. 

Aš atsidūriau miško tankmėje, pamanė Lengdonas, atsiminęs negandas pra- 
našaujančią pirmąją Dantės šedevro giesmę, pametęs tiesų pėdsaką takelio. Jis pa- 
sviro virš turėklų ir įsispitrijo į vandenį. Į stebėtinai skaidrią keturių pėdų gilumą. 
Aiškiai matomas akmeninių plytelių grindis dengė plonas dumblažemio sluoks- 
nis. 

Bruderis dirstelėjo sau po kojomis, suurzgė ir vėl atsigrįžo į salę. 

— Ar jums kas nors primena vaizdus iš Žobristo įrašo? 

Viskas, mintyse atsiliepė Lengdonas, tyrinėdamas statmenas drėgnas sienas. 
Jis pamojo dešinėn, į atokiausią urvo kraštą, tolyn nuo žmonių, susigrūdusių prie 
orkestro pakylos. — Spėju, kad ieškoti reikėtų ana ten. 

— Tą patį sako ir mano instinktai, — sutiko Bruderis. 

Jiedu skubiai nužingsniavo taku, pasirinkę nuo minios atitolstančią dešinią- 
ją atšaką, kuri driekėsi į nuošaliausią paskendusių rūmų kampą. 

Lengdonas suvokė, kaip lengva šioje vietoje nepastebimai pasislėpti, už- 
simanius čia praleisti naktį. Ko gero, taip pasielgė ir Zobristas, kai nusprendė 
sukurpti savo filmuką. Arba jeigu išties finansavo savaitės trukmės koncertus, 
tiesiog paprašė, kad cisternoje jam leistų pabūti vienam. 

Koks dabar skirtumas. 

Bruderis suskato kulniuoti greičiau, tartum pasąmoningai prisiderinęs prie 
simfonijos tempo, kuriam spartėjant erdvę užtvindė žemėjančių pustonių kas- 
kados. 

Dante ir Vergilijus leidžiasi į pragarą. 

Lengdonas įdėmiai žvalgėsi į samanotas sienas ir bandė atpažinti Zobristo 
kameros įamžintus paviršius. Sulig kiekvienu atsišakojimu jie suko dešinėn, kon- 
certo lankytojus palikdami užnugaryje, traukdami į tolimiausias požemių kertes. 
Lengdonas pasuko galvą atgal ir apstulbo pamatęs įveiktą atstumą. 

Abu kone leidosi ristele. Pakeliui prasilenkė su saujele nuklydusių turistų, 
bet giliausioje cisternos dalyje, į kurią jiedu pagaliau nusigavo, žmonės neslan- 
kiojo. 


Nūnai Bruderis su Lengdonu buvo vieni. 

— Vaizdai nesikeičia, — prislėgtas tarė agentas. — Nuo ko pradėsime? 

Nusivylimas apėmė ir profesorių. Nors filmukas įstrigo į atmintį, aplinkui 
jis nematė nieko, ką galėtų susieti su regėtais kadrais. 

Judėdamas pirmyn Lengdonas atidžiai dairėsi į blausiai apšviestus, takus 
marginančius informacinius ženklus. Vienas skelbė, esą salės talpa siekia dvide- 
šimt vieną milijoną galonų. Antras nurodė prie kitų stulpų nederančią, iš gre- 
ta ręsto pastato nusavintą koloną. Trečias vaizdavo senovinį raižinį, šiuo metu 
nutolus; už akiračio ribų — povo akis, kurios apraudojo vergus, žuvusius per 
cisternos statybas. 

Keista, bet jį sustoti privertė lentelė, pažymėta tik vienu žodžiu. 

Bruderis irgi stabtelėjo. 

— Kas nors ne taip? 

Lengdonas bedė pirštu į užrašą. 

Ženkle tebuvo rodyklė ir klaikiosios gorgonės, liūdnai pagarsėjusios siau- 


būnės, vardas. 
MEDUZA > 


Bruderis paskaitęs trūktelėjo pečiais. 

— Tai kas? 

Lengdono krūtinėje suspurdėjo širdis. Jis žinojo, kad Medūza — ne vien 
košmariška, vietoj plaukų gyvates turėjusi esybė, kurios žvilgsnis akmeniu pa- 
versdavo kiekvieną, kas į ją pažiūrėdavo, bet ir iškili požeminė dvasia iš graikų 
panteono... priklausiusi chtoninių pabaisų kategorijai. 


Į savo gelmę kviečia jus paskendę rūmai... 


ten chtoninė pabaisa lūkuriuoja... 


Ji rodo kelią, susigaudė Lengdonas ir leidosi tekinas lentiniu taku. Bruderis 
vos spėjo įkandin profesoriaus, tamsoje vingiuojančio zigzagais, bėgančio ten, 
kur vedė ženklai. Galiausiai Lengdonas nukako į nedidelę apžvalgos pakylą, 
įrengtą netoli dešiniosios erdviojo urvo sienos. 

Ir priešais išvydo įspūdingą vaizdą. 

Iš vandens kyšojo raižytas gigantiškas marmuro luitas — Medūzos galva su 
besiraitančiomis gyvatėmis. Gorgonės išvaizda stebino ir tuo, kad savąjį kaklą ji 
slėgė viršugalviu. 

Apversta, kaib pasmerktieji, sau tarė Lengdonas, įsivaizduodamas Botičelio 
„Pragaro žemėlapį“ ir Malcboldžėje aukštyn kojomis užkastus nusidėjėlius. 

Prie turėklų uždusęs atlėkė Bruderis, kuris suglumęs įsistebeilijo į Medūzą. 

Lengdonas įtarė, kad kolonos cokoliu virtusią galvą kažkas pagrobė iš ki- 
tos vietos ir panaudojo kaip nebrangią statybinę medžiagą. Ją apversti, be abe- 
jo, paskatino prietaringas įsitikinimas, jog tokiu būdu pavyks iš gorgonės atimti 
piktąsias galias. Vis dėlto jis neįstengė atsiginti nuo sąmonę užplūdusių šiurpių 
minčių krušos. 

Dantės Inferno. Finalas. Žemės centras. Kur pasikeičia traukos jėga. Kur viršus 
tampa apačia. 

Jausdamas, kaip oda nueina pagaugais, Lengdonas prisimerkė ir pabandė 
įsižiūrėti į rausvos miglos apsuptą marmurinį veidą. Didžioji dalis plaukų-gyva- 
čių slypėjo po vandeniu, bet šis nebuvo apsėmęs akių, kurios žiopsojo kairėn, į 
telkinio pakraštį. 

Jis baimingai pasilenkė virš turėklų, kryptelėjo galva ir suprato, kad statulos 
žvilgsnis sminga į tuščią paskendusių rūmų kampą. 

Lengdonas kaipmat jį atpažino. 

Štai toji vieta. 

ŽZobristo numatytas pandemijos epicentras. 

gentas Bruderis vogčiomis pritūpė, nučiuožė po turėklais ir iki krūtinės nu- 
Ar į telkinį. Vos tik šaltas skystis prasismelkė pro drabužių audinį, 
nuo žvarbos įsitempė jo raumenys. Cisternos grindys buvo slidžios, bet tvirtos. 
Kelias sekundes jis nekrutėdamas dairėsi ir stebėjo aplink kūną koncentriniais 
ratais vilnijantį, it smūginės bangos raibuliuojantį vandenį. 

Bruderis akimirką sulaikė kvapą. Judėk /etai, sau liepė. Nekelk sūkurių. 

Prie turėklų stovintis Lengdonas pasižvalgė į kitus lentinius takus. 

— Tvarka, — pakuždomis ištarė. — Jūsų niekas nemato. 

Kariškis pasisuko į raudonu prožektoriumi ryškiai apšviestą milžinišką 
siaubūnę. Nusileidus iki apverstos galvos lygio, ji atrodė dar didesnė. 

— Akimis sekite gorgonės žvilgsnį, — sušnibždėjo Lengdonas. — Zobris- 
tas dievino simboliką ir teatrališkumą... Nenustebčiau, jeigu savo kūrinį jis nu- 


gramzdino mirtiname Medūzos akiratyje. 

Didūs protai mąsto vienodai. Bruderis džiaugėsi, kad profesorius primyg- 
tinai pasisiūlė eiti drauge, nes jo erudicija beveik iš karto atvedė iki reikiamo 
cisternos kampo. 

Tolumoje tebeaidint čaižiems „Dantės“ simfonijos garsams, Bruderis išsi- 
traukė neperšlampamą „ITovatec“ žibintuvėlį, panardino jį į telkinį ir spustelėjo 
jungiklį. Grindis nutvieskė vandenį pervėręs skaistus halogeninis spindulys. 

Neskubėk, sau priminė Bruderis. Nieko neužkliudyk. 

Jis be žodžių nuslinko pirmyn, brisdamas lėtai ir atsargiai, švytuodamas 


žibintuvėliu tarsi povandeninių minų ieškikliu. 


Į turėklus įsirėmęs Lengdonas su nerimu pajuto, kad jam ėmė veržti gerklę. 
Nors cisternoje tvyrojo drėgmė, oras buvo tvankus ir, rodos, stokojo deguonies. 
Bruderiui apdairiai judant telkinyje, profesorius save patikino, esą viskas bus gerai. 

Mes atvykome laiku. 

Užkrato maišas neištirbęs. 

Bruderio vyrai jį izoliuos. 

Tačiau jo neapleido dirglumas. Kaip ilgametis klaustrofobas, Lengdonas 
suvokė, kad lindėdamas požemiuose nerimautų bet kokiomis aplinkybėmis. Man 
virš galvos kybo maždaug šimtas tūkstančių tonų žemės... kurią prilaiko tik truban- 
čios kolonos. 

Jis išvijo mintį iš galvos ir vėl pašnairavo atgal tikrindamas, ar niekas perdė- 
tai nesidomi, ką jiedu čia veikia. 

Ne gyva dvasia. 

Ant kitų lentinių takų arčiausiai stovintys žmonės žvelgė priešinga kryp- 
timi — nenuleido akių nuo orkestro. Nė vienas nepastebėjo giliame cisternos 
pakraštyje brendančio Bruderio. 

Lengdonas atsigręžė į ŽIGR komandos vadą, kuris po vandeniu laikė šiur- 
pokai svyruojantį, kelią rodant; halogeninį žibintuvėlį. 

Periferiniu regėjimu jis netikėtai užfiksavo priešais Bruderį išnyrantį grės- 
mingą juodą pavidalą. Lengdonas bemat pakreipė galvą ir įsispoksojo į niaurią 
tamsą, kone tikėdamasis pamatyti iš gelmės lendantį monstrą. 

Agentas sustojo kaip įbestas, matyt, irgi pastebėjęs permainas. 

Tolimajame kampe į trisdešimties pėdų aukštį ištįso virpanti dėmė. Vai- 
duokliškas siluetas beveik niekuo nesiskyrė nuo Žobristo vaizdo įraše pasiro- 


džiusio mirties gydytojo. 

Tai šešėlis, lengviau atsipūtė Lengdonas. Bruderio šešėlis. 

Kariškis jį metė ant sienos eidamas palei vandenyje švytintį prožektorių, 
lygiai taip pat, kaip savo filmuke padarė Zobristas. 

— Jūs esate šalia mums reikalingos vietos. 

Bruderis sukinkavo galva ir ėmė stumtis pirmyn. Lengdonas žingsniavo 
palei turėklą neatsilikdamas nuo agento. Kai pastarasis kiek nutolo, profesorius 
dar sykį pažiūrėjo į orkestrą, norėdamas įsitikinti, kad maudynės nepatraukė ap- 
linkinių dėmesio. 

Ne, jokios reakcijos. 

Jo žvilgsniui krypstant telkinio pusėn, į akis krito nuo lentų atsispindintis 
žioravimas. 

Sau po kojomis Lengdonas išvydo raudono skysčio balutę. 

Kraują. 

Keista, bet jis stovėjo kruvinoje drėgmėje. 

Aš kraujuoju? 

Skausmas kūno nevarstė, bet Lengdonas kaip paklaikęs puolė ieškoti žaiz- 
dų arba kokių nors fizinių reakcijų į ore pasklidusį nematomą toksiną. Apčiupi- 
nėjo šnerves, ausis, pirštų nagus. 

Suglumęs, nesuprasdamas, iš kur atsirado kraujas, jis apsidairė ir dar kartą 
užsitikrino esąs vienas ant tuščio lentinio tako. Vėl nukreipė akis į klanelį ir šįsyk 
pamatė siaurą upeliuką, kuris sruvo iš priekio ir vinguriuodamas nuožulnumu 
telkėsi prie jo batų. 

Kažkas susižeidė, pagalvojo Lengdonas. Ir žvilgtelėjo į Bruderį, artėjantį 
prie telkinio vidurio. Tuomet skubiai nužygiavo taku, eidamas palei platėjan- 
čią, vis srauniau almančią tėkmę. Kas per ve/nias? Raudono skysčio gija virto 
tikru upokšniu. Jis leidosi ristele, kol pasiekė sieną, ties kuria užsibaigė lentinis 
kelias. 

Aklavietė. 

Blausioje tamsoje profesorius aptiko raudoniu tviskantį klaną. Atrodė, lyg 
čia būtų kažin ką paskerdę. 

Bet stebėdamas, kaip kruvina drėgmė nuo lentų varva į cisterną, jis suvokė, 
kad padėtį įvertino neteisingai. 

Tai ne kraujas. 

Didžiulėje požeminėje erdvėje spindintys prožektoriai išvien su rausvu ta- 
kelio atspalviu viso labo sukėlė iliuziją, sodriai raudonai nudažydami lašus. 


Tai vanduo. 

Užuot lengviau atsipūtęs, jis pajuto, kaip širdį ėmė raižyti baimė. Žiūrint į 
balą, regėjimo lauke sušmėžavo aptiškę turėklai... ir pėdsakai. 

Čia kažkas išlipo iš vandens. 

Lengdonas apsisuko ant kulno, norėdamas pašaukti Bruderį, tačiau bend- 
ražygis buvo per toli, o simfoninis orkestras jau pasiekė pučiamųjų instrumentų 
ir timpanų /or/issimo etapą. Griausmas stačiai kurtino. Jis ūmai pajuto, kad už 
nugaros stovi Žmogus. 

Aš ne vienas. 

Judėdamas kaip sulėtintuose filmo kadruose, Lengdonas atsigrįžo į sieną, į 
kurią įsirėžė takelis. Už dešimties pėdų įžvelgė tamsiuose šešėliuose skendinčius 
apvalainus kontūrus, tarytum į juodą skraistę įsuptą, vandeniu aptekus; masyvų 
akmenį. 

Staiga sustingęs pavidalas krustelėjo. Ištįso keldamas nulenktą beveidę galvą. 

Kūną dengia juoda burka, pamanė Lengdonas. 

Tradicinis musulmonų drabužis slėpė kiekvieną odos lopinėlį, tačiau, žmo- 
gui atsisukant siauruose veido skraistės plyšiuose sužvilgo tiesiai į profesorių 
smingančios akys. 

Lengdonas bemat jas atpažino. 

Siena Bruks šovė iš savo slėptuvės. Atšoko nuo sienos, taranavo jį parblokš- 


dama ant nugaros ir visu greičiu nudūmė lentiniu taku. 

telkinį paniręs agentas Bruderis stabtelėjo. Halogeninis „Tovatec“ žibintuvėlio 
spindulys ką tik nutvieskė ties cisternos grindimis blizgantį metalą. 

Vos prakvėpuodamas, stengdamasis nesukelti raibulių, agentas apdairiai 
pasistūmėjo į priekį. Po lygiu paviršiumi žioravo prie dugno pritvirtintas titano 
stačiakampis. 

Zobristo plokštelė. 

Be galo skaidriame vandenyje jis bemaž įskaitė rytojaus datą ir pridėtą 
tekstą: 


ŠIANDIENĄ IR ŠIOJE VIETOJE 
BUVO AMŽIAMS PAKEISTAS PASAULIS 

Pasvajok. Bruderis jautė, kaip stiprėja pasitikėjimas savo jėgomis. Iki ryto- 
Jaus dar liko kelios valandos, per kurias galėsime 1z0liuoti užkratą. 

Atsiminęs Zobristo filmuką jis atsargiai pasuko žibintuvėlį į kairę nuo už- 
rašo ir ėmė ieškoti pririštos „Solublon“ talpyklos. Kai spindulys pervėrė tamsias 
gelmes, Bruderis išmuštas iš vėžių įtempė akis. 

Ten nieko nėra. 

Šviesos pluoštas pakrypo truputėlį kairiau ir smigo į vaizdo kadruose nuro- 
dytą tikslią maišo vietą. 

Jokių rezultatų. 

Bet... jis čia buvo! 

Bruderis kietai sukando dantis, dar per žingsnį nedrąsiai pasislinko pirmyn 
ir halogeniniu žibintuvėliu pamažu nušvietė visą telkinio plotą. 

Maišo nematyti. Vien tik plokštelė. 

Vieną trumpą viltingą akimirką Bruderis paspėliojo, ar tik mirtina grėsmė 
nebuvo iliuzija, kaip gausybė kitų šiandieninių incidentų. 

Nejau Zobristas iškrėtė bokštą? 

Gal tenorėjo mums įvaryti baimės? 

Staiga jis pamatė sutižusį, ant dugno vos regimą saitą. Į kairę nuo titano 
stačiakampio tysanti glebna virvelė priminė negyvą kirminą. Tolimesnį jos galą 
spaudė mažutė plastikinė sagtis, iš kurios kyšojo „Solublon“ plėvės nuobrizgos. 

Bruderis įbedė akis į menkutes perregimo maišo liekanas, prilipusias prie 
virvės kaip susprogusio baliono draiskanos. 

Širdyje palengva nusėdo tiesos suvokimas. 

Mes atvykome per vėlai. 

Jis įsivaizdavo, kaip įplyšta tirpstanti plėvelė... ir vandenyje išplinta mirtinas 
turinys... burbuliukais kylantis iki telkinio paviršiaus. 

Bruderis virpančiu pirštu išjungė žibintuvėlį ir sekundę pastypsojo tamsoje 
mėgindamas surikiuoti mintis. 

Jos greitai virto malda. 

Padėk mums, Viešpatie. 


— Agente Bruderi, pakartokite! — į radijo stotelę riktelėjo Sinski, atsidū- 
rusi pusiaukelėje iki cisternos dugno, dėl geresnių ryšio sąlygų jau nusigavusi į 
laiptatakio vidurį. — Aš nesupratau, ką sakote! 

Link atviro tarpdurio gairino pro šalį dvelkiantis šiltas vėjas. ŽIGR koman- 

dos vyrai jau prisistatė ir dabar, laukdami, kol vadas perduos naujausią informaci- 
ją, ruošėsi leistis žemyn, bet kol kas tūnojo už statinio, kad aplinkinių negąsdintų 
savo reikmenimis, skirtais darbui su pavojingomis medžiagomis 

— ... suirusį maišą... — per traškantį garsiakalbį pranešė Bruderio bal- 
sas, — ... ir... pasklido. 

Ką?! Bildėdama laiptais Sinski meldėsi, kad tik būtų neteisingai interpre- 
tavusi jo Žinią. 

— Pakartokite! — liepė artėdama price apatinės pakopos, vis garsiau girdi- 
mo orkestro link. 

Šįkart Bruderio balsas pasigirdo aiškiau. 

— ... aš kartoju... užkratas išplito! 

PSO direktorė puolė į priekį ir nuo laiptatakio vos nenusirideno į cisternos 
prieangį. Kaip tai įmanoma? 

— Maišas ištirpo, — griausmingai paskelbė Bruderis. — Užkratas jau van- 
denyje! 

Kilstelėdama akis, stengdamasi įvertinti priešais nudrykusio požeminio pa- 
saulio apimtis, daktarė Sinski jautė, kad ją išpila šaltas prakaitas. Rausvoje miglo- 
je ji įžiūrėjo vandens platybes, šimtus kolonų ir, svarbiausia, žmones. 

Aibę žmonių. 

Sinski nužvelgė nieko neįtariančią, į Žobristo mirtinus spąstus pakliuvusią 
minią. Ji reagavo intuityviai. 

— Agente Bruderi, nedelsiant ateikite. Reikia pradėti cvakuaciją. 

— Jokiu būdu! — kaipmat atsiliepė kariškis. — Užsandarinkite duris! Nie- 
ko neišleiskite! 

Kaip Pasaulio sveikatos organizacijos vadovė, daktarė Elizabeta Sinski buvo 
pratusi, kad aplinkiniai be ginčų vykdytų jos įsakymus. Todėl akimirką pamanė 
ne taip supratusi vyriausiojo ŽIGR komandos agento žodžius. Užsandarinti du- 
risė! 

— Daktare Sinski! — muzikos garsus nustelbė jo šūksnis. — Ar girdite 
mane?! Uždarykit prakeiktas duris! 

Bruderis dar sykį išrėkė nurodymą, tačiau įtikinėti PSO direktorės jam ne- 
bereikėjo. Sinski žinojo, kad jis teisus. Pandemijos akivaizdoje tebuvo galima 
imtis izoliavimo priemonių. 

Ji nejučia įsikibo į lazurito amuletą. Paaukosime kelis, kad išgelbėtume daugy- 
bę. Apsisprendusi pakėlė radijo stotelę prie lūpų. 

— Aišku, agente Bruderi. Aš liepsiu sandariai uždaryti duris. 

Sinski jau ketino nusigręžti nuo siaubingo požemių vaizdo ir perduoti 
ŽIGR komandai, kad ji užplombuotų cisterną, bet netikėtai pastebėjo, kaip su- 
bruzdo koncerto žiūrovai. 

Sausakimšu lentiniu taku brovėsi į juodą burką įsisupusi, iš kelio žmones 
blaškanti moteris, kuri driuokė tiesiai prie išėjimo. 

Ją persekioja, pagalvojo Sinski, išvydusi įkandin bėglės lekiantį vyriškį. 

Staiga PSO vadovė sustingo. Ten Lengdonas! 

Jis akimis kryptelėjo atgal, į sparčiai artėjančią, aplinkiniams turkiškai ply- 
šaujančią moteriškę. Turkų kalbos Sinski nesuprato, bet, sprendžiant iš baimin- 
gos Žmonių reakcijos, riksmai prilygo šūksniui: „Gaisras!“, skambančiam perpil- 
dytame teatre. 

Vos tik grūstų užliejo panikos banga, laiptatakio pusėn nudundėjo ne vien 
po burka slypinti moteris su Lengdonu.... bet ir visi kiti. 

Sinski nusisuko nuo atplūstančios masės ir desperatiškai užstaugė viršuje 
budinčiai komandai: 


— Rakinkit duris! Uždarykite cisterną! TUCTUOJAU! 


Kai Lengdonas nučiuožęs už kampo liuoktelėjo ant pakopų, Sinski jau spė- 
jo įveikti pusę laiptų maršo, mitriai kopdama į paviršių ir rėksmingai liepdama 
užrakinti išėjimą. Siena Bruks lipo jai ant kulnų ir nerangiai svyravo apsigobusi 
sunkia šlapia burka. 

Pavymui lipantis Lengdonas juto, kaip iš užnugario atūžia persigandusių 
koncerto lankytojų cunamis. 

— Uždarykit duris! — vėl sustūgo Sinski. 

Ilgos kojos vienu šuoliu pernešdavo Lengdoną per tris laiptelius, todėl jis 
sparčiai vijosi Sieną. Viršuje jau vėrėsi sunkios dvigubos durys. 

Per lėtai. 
svertu ir pralėkusi nukūrė aukštyn. Sinski sudribo ant kelių, numylėtas jos amu- 
letas atsitrenkė į betonines pakopas ir skilo pusiau. 

Lengdonas nuslopino instinktyvų norą padėti parkritusiai moteriškei ir 
smuko pro šalį, skuosdamas prie viršutinės laiptų dalies. 

Per rankos atstumą nutolusi, už poros pėdų lekianti Siena galop pasiekė 
aikštelę, o durų tarpas, deja, siaurėjo ne taip greitai kaip derėjo. Nelėtindama 


žingsnio laiba moteris pasisuko šonu ir nėrė pro angą. 

Burka nelauktai užsikabino už skląsčio, ir ji sustojo įstrigusi viduryje slenks- 
čio, vos už kelių colių nuo laisvės. Kol Siena raitėsi bandydama išsiveržti, Leng- 
donas sugriebė burkos klostes ir timptelėjo apdarą, idant įtrauktų bėglę atgal, 
tačiau ji kaip pašėlusi suskato spurdėti ir profesoriaus delne ūmai beliko šlapios 
medžiagos kurkulas. 

Durys užsitrenkė, tarp dviejų savo dalių įkalindamos audinį, kone prispaus- 
damos jam pirštus. Dėl burkos gniutulo, įsispraudusio į tarpdurį, lauke stovintys 
vyrai neįstengė durų užstumti iki galo. 

Pro plyšį jis matė, kaip Siena Bruks mauna per automobiliais užkimštą ke- 
lią. Pliką moters viršugalvį blizgino gatvės žibintai, ji buvo apsirengusi kiaurą 
dieną nešiotu megztiniu ir mūvėjo džinsus, kuriuos užsitempė ryte. Lengdoną 
nutvilkė deginantis, stiprėjantis išdavystės pojūtis. Bet jis tetruko sekundę, nes 
kūną prislėgė triuškinanti masė. 

Laiptų aikštelę užgriuvo panikos apimti žmonės. 

Nuo sienų aidu atsimušė siaubo ir sąmyšio riksmai; apačioje skambančios 
simfoninio orkestro melodijos virto garsų kakofonija. Sangrūdai didėjant, Leng- 
dono nugarą mygo stiprėjantis spaudimas. Į duris skausmingai prisiplojo šon- 
kauliai. 

Neatlaikiusi į ją įsirėžusios spūsties užtvara išsprogo, ir profesorius šovė 
į vakaro tamsą nelyginant šampano butelio kamštis. Jis nusvyravo šaligatviu ir 
kluptelėjęs vos neišsitiesė gatvėje. Užnugaryje laukan veržėsi žmonių srautas, 
tarsi iš apnuodyto skruzdėlyno pasprukti bandančios skruzdėlės. 

Chaoso garsai privertė ŽIGR komandos agentus išnirti iš už pastato. Jų 
respiratoriai ir biokostiumai tik sustiprino paniką. 

Lengdonas nusisuko ir kitapus gatvės pasidairė Sienos. Bet tematė auto- 
mobilius, jų šviesas ir Žmonių mMaišatį. 

Vieną sekundės dalį kairėje subolavo plikė, kuri tviskėdama prieblandoje 
mitriai prasiskverbė pro pėsčiųjų spūstį ir dingo už kampo. 

Apimtas nevilties, jis dirstelėjo atgal ir žvilgsniu paieškojo Sinski, policijos 
arba ŽIGR komandos agento, neapsitaisiusio gremėzdišku biokombinezonu. 

Bet nieko nerado. 

Lengdonas suvokė turėsiąs pasikliauti vien savo jėgomis. 


Jis ryžtingai nudūmė paskui Sieną. 


376 DAN BROWN «e INFERNO 


Agentas Bruderis vienui vienas stovėjo giliausioje cisternos dalyje, iki juos- 
mens mirkdamas vandenyje. Turistams bei muzikantams karštligiškai braunan- 
tis prie išėjimo ir pranykstant ant laiptatakio, tamsoje aidėjo pragariški suirutės 
klyksmai. 

Durų niekas neuždarė, su siaubu pagalvojo Bruderis. Izoliuoti patalpos nepa- 


vyko. 

ors ir ne bėgikas, Robertas Lengdonas daugel metų plaukiojo baseine, to- 

dėl kojose turėjo užtektinai jėgos ir pajėgė lėkti eikliais, dideliais žings- 
niais. Per porą sekundžių nusigavęs iki sankryžos, smukęs už kampo, jis atsidūrė 
platesniame prospekte ir suskato akimis tyrinėti šaligatvį. 

Ji privalo būti čia! 

Lyti nustojo, ir dabar Lengdonas iš savo vietos kuo puikiausiai matė skais- 
čiai apšviestą gatvę. Siena negalėjo niekur pasislėpti. 

Bet moteris pranyko. 

Profesorius sustingo, šnopuodamas įrėmė rankas į šonus ir nužvelgė lietaus 
permerktą kelią. Priešakyje judėjo tiktai vienas iš šiuolaikiškų Stambulo otobuūs, 
kuris atšlijo nuo šaligatvio ir nuburzgė gatve. 

Ji įšoko į miesto autobusą? 

Ne, toks manevras per daug rizikingas. Negi Siena drįstų įstrigti autobuse 
žinodama, kad visi jos ieško? Antra vertus, jeigu pati buvo tikra, kad už kampo 
spruko niekieno nepastebėta, ir pamatė visuomeninį transportą, kaip tik keti- 
nantį išjudėti, siūlantį idealią progą pabėgti... 

Galbūt. 

Otobus viršuje programuojama švieselių matrica nurodė kelionės tikslą: 
GALATA. 

Lengdonas leidosi tekinas prie žmogaus, stovinčio po restorano stogine — 

— Atleiskite, — pribėgęs, vos atgaudamas kvapą sušvokštė, — ar jūs kal- 
bate angliškai? 

— Žinoma, — atsiliepė turkas. Primygtinumas Lengdono balse jį suerzino. 

— Kur yra Galata? 

— Galata? Kas konkrečiai jums rūpi? Galatos tiltas? Galatos bokštas? Ga- 
latos uostas? 

Profesorius pamojo į tolstantį o/obūs. 

— Galata! Kur važiuoja autobusas?! 

Vyras su turbanu žvilgtelėjo nurodyta kryptimi ir trumpam susimąstė. 

— Link Galatos tilto, — tarė. — Pervažiavęs senamiestį rieda per įlanką. 

Jis išspaudė aimaną, įsiaudrinęs dar sykį akimis permetė gatvę, bet Sienos 
niekur neišvydo. Aplinkui sustūgo sirenos, ir cisternos pusėn nušvilpė pagalbos 
tarnybų automobiliai. 

— Kas atsitiko? — apimtas nerimo paklausė turkas. — Viskas gerai? 

Lengdonas paskutinį kartą nužvelgė autobusą ir suvokė turėsiąs rizikuoti, 
nes kitos išeities paprasčiausiai nebuvo. 

— Ne, sere, — atsakė. — Kilo rimta bėda, prašau man padėti. — Jis dūrė 
pirštu į žvilgantį sidabro spalvos „Bentley“, kurį patarnautojas ką tik atvairavo iš 
stovėjimo aikštelės. — Ar čia jūsų automobilis? 

— Taip, bet... 

— Pavežkit mane. Žinau, mes ką tik susipažinome, bet šiuo metu vyksta 
katastrofinio masto nelaimė. Tai mirties ir gyvenimo klausimas. 

Žmogus su turbanu įsispoksojo amerikiečiui į akis, tarytum bandydamas 
įžiūrėti jo sielą. Galų gale linktelėjo. 

— Sėskitės. 

Bentliui nuriaumojant nuo kelkraščio, Lengdonas nejučia įsikibo į sėdynę. 
Automobilio savininkui aiškiai nestigo vairavimo įgūdžių, jam patiko rangytis 
eismo sraute ir su autobusu žaisti gaudynes. 

Jie pasivijo o/obūs, nė neįveikę trijų kvartalų. Profesorius palinko pirmyn 
ir prisimerkęs įsižiūrėjo pro užpakalinį langą. Vidaus apšvietimas buvo blausus, 
todėl jis matė tiktai miglotus keleivių siluetus. 

— Neatsilikite nuo autobuso. Beje, ar turite telefoną? 

Vyriškis iš kišenės ištraukė mobilųjį ir įteikė jį Lengdonui, kuris puolė dė- 
koti, kol pagaliau sumetė nenutuokiąs, į ką kreiptis. Nei daktarės Sinski, nei 
Bruderio numerių nežinojo, o pastangos susisiekti su Šveicarijoje įsikūrusia PSO 
būstine, ko gero, užtruktų amžinybę. 

— Kaip man paskambinti vietinei policijai? 

— Stambule reikia skambinti vienas penki penki, — atsakė vairuotojas. 

Lengdonas nuspaudė tris skaičius ir palaukė. Atrodė, kad pypsėjimas nie- 
kada nesiliaus. Galop atsiliepė įrašytas balsas, kuris turkų ir anglų kalbomis in- 
formavo, esą dėl skambučių gausos teks luktelėti. Įdomu, paspėliojo jis, ar dėl to 
kalta krizė cisternoje? 

Paskendusiuose rūmuose turbūt kilo pragaras. Mintyse regėdamas telkinyje 
braidžiojantį Bruderį, Lengdonas įniko svarstyti, ką kariškis ten rado. Nors širdį 
slėgė įtarimas, kad atsakymą jis žino. 

Siena sbėjo nusileisti į vandenį anksčiau už agentą. 

Priešakyje užsižiebė raudonosios stabdymo šviesos, ir ofobūs prisigretino 
prie stotelės. Bentlio vairuotojas irgi sustojo, atsilikęs per penkiasdešimt jardų, 
bet neišjungęs variklio, ir nūnai akiratyje atsivėrė puikus vaizdas į laukan šokan- 
čius ir vidun lipančius žmones. Pro duris viso labo išniro trys vyrai, bet Leng- 
donas suskato kiekvieną atidžiai tyrinėti atmindamas, kaip gerai Siena sugeba 
maskuotis. 

Jo akys vėl smigo į užpakalinį langą. Stiklas buvo tamsintas, bet keleivius 
išryškino skaisčiai nušvitusios salono lempos. Jis pasviro į priekį, ištiesė kaklą ir 
ėmė žvilgsniu ieškoti Sienos. 

O, kad tik nebūčiau apsirikęs! 

Staiga Lengdonas ją pastebėjo. 

Visuomeninio transporto gale įžiūrėjo pečius, nuožulniai kylančius iki pli- 
ko pakaušio. 

Ten tikrai ji. 

Autobusas atsitraukė nuo stotelės, ir vidaus apšvietimas išblėso. Bet prieš 
pat nugrimzdama į tamsą galva pasisuko atgal ir dirstelėjo gatvėn. 

Lengdonas susmuko sėdynėje ir prasmego bentlio šešėliuose. Ar ji mane 
pamatė? Vairuotojas su turbanu jau judėjo iš vietos, idant neatsiliktų nuo 
otobus. 

Šlaitu žemyn vedantis kelias driekėsi link vandens, ir Lengdono akiratyje 
nutįso tviskantis žemas tiltas, kurį visiškai užkimšo eismo spūstis. Tiesą sakant, 
kamštis susidarė ir jo prieigose. 

— Ten Prieskonių turgus, — tarė bentlio savininkas. — Itin populiari vieta 
lietingais vakarais. 

Vyriškis rodė į krantinėje riogsantį neįtikimai ilgą pastatą, ant kurio šešėlį 
metė viena iš įspūdingiausių Stambulo mečečių — Naujoji mečetė, jei tik Leng- 
donas nesuklydo vertindamas žymiųjų dviejų jos minaretų aukštį. Prieskonių 
turgus savo apimtimis pranoko daugumą amerikietiškų prekybos centrų, ir pro 
gigantišką akmeninę įėjimo arką nepaliaujamai plūdo žmonių srautai. 

— Alio?! — automobilio salone pasigirdo tylus balsas. — Nutiko nelaimė? 
Alio?! 

Jis įbedė akis į rankoje gniaužiamą mobilųjį. Policija. 

— Taip, sveiki! Aš esu Robertas Lengdonas. Bendradarbiauju su Pasaulio 
sveikatos organizacija, — išpyškino profesorius. — Miesto cisternoje įvyko rimta 
nelaimė, ir aš persekioju dėl jos atsakingą asmenį. Ta moteris sėdi autobuse, kuris 
dabar važiuoja netoli Prieskonių turgaus ir rieda link... 

— Minutėlę, — įsiterpė operatorius. — Tuojau jus sujungsiu su dispečerine. 

— Ne, ne! — užprotestavo Lengdonas, bet jį vėl privertė laukti. 

Bentlio vairuotojas atsigręžė išsigandęs. 

— Nelaimė cisternoje? 

Lengdonas jau Žiojosi pasiaiškinti, kai turko veidas nusidažė raudoniu ir 
tarsi virto demono fizionomija. 

Stabdžių šviesos! 

Vyriškis su turbanu staigiai pakreipė galvą pirmyn, ir automobilis nučiuo- 
žęs sustingo prie pat autobuso, kuriame vėl užsižiebė lempos. Dabar aiškiai buvo 
matyti, kaip Siena trūkčioja avarinio sustojimo virvelę ir kumščiu talžo užpaka- 
lines duris. 

Ji mane pastebėjo, perprato Lengdonas. Siena, be abejo, išvydo ant Galatos 
tilto besigrūdančius automobilius ir suvokė, kad negali leistis pagaunama. 

Lengdonas žaibiškai atšovė dureles, tačiau moteris nėrusi iš autobuso spru- 
ko į vakaro tamsą. Jis sviedė mobilųjį savininkui. 

— Perduokit policijai, kas nutiko! Liepkit apsupti šitą teritoriją! 

Vairuotojas su turbanu baugščiai linktelėjo. 

— Ačiū! Zėsekkūrler! — sušuko Lengdonas ir leidosi įkandin Sienos, kuri 


nuskuodė į kalvos papėdę, tiesiai link minios, zujančios aplink Prieskonių turgų. 


95 SKYRIUS 


K tris šimtmečius Stambule įkurtas Prieskonių turgus garsėja kaip viena 
iš stambiausių dengtų turgaviečių pasaulyje. Milžiniškas L raidės formos 
kompleksas turi aštuoniasdešimt aštuonias skliautuotas patalpas, užpildytas šim- 
tais prekyviečių, o vietiniai pardavėjai aistringai siūlo neįtikimą iš visos planetos 
suvežtų valgomų gėrybių įvairovę — prieskonių, vaisių, žolelių ir lukumo, Stam- 
bule paplitusio, ledinuką primenančio gardėsio. 

Masyvų akmeninį įėjimą su gotiška arka galima rasti ties gėlių turgaus ir 
Tahmiso gatvės sankirta. Kalbama, kad per dieną pro jį praslenka trys šimtai 
tūkstančių lankytojų. 

Prie sausakimšo tarpdurio artėjančiam Lengdonui dingojosi, lyg šiuo mo- 
mentu čia spraudėsi visi trys šimtai tūkstančių. Jis bėgo iš akių nepaleisdamas 
Sienos, kuri lėkė vos už dvidešimties jardų, visu greičiu dumdama turgaus vartų 
link ir nė nesiruošdama sustoti. 

Siena pasiekė praėjimą, įsirėžė į minią ir manevruodama tarp Žmonių pra- 
siskverbė vidun. Kitapus slenksčio vogčiomis pašnairavo atgal. Jos akyse Leng- 
donas įžvelgė siaubo ir nevilties genamą, nebesuvaldomą mergaitę. 

— Siena! — užstaugė jis. 

Tačiau moteris puolė į žmonių jūrą ir pranyko. 

Lengdonas nurūko pavymui, bumbsėdamas į aplinkinius, alkūnėmis stum- 
dydamas juos į šalis, tiesdamas kaklą. Galiausiai pamatė, kad bėglė vinguriuoja 
kairėje tįstančiu vakariniu koridoriumi. 

Taką supo statinaitės, kupinos egzotiškų prieskonių — indiško kario, ira- 
nietiško šafrano, kiniškos gėlių arbatos. Jis tarytum brovėsi žavingais geltonais, 
rudais ir auksiniais atspalviais išmargintu tuneliu. Sulig kiekvienu žingsniu 
užuosdavo naujus aromatus — aitrių grybų, karčių šaknelių, muskusinių aliejų 
kvapus. Jie sklandė ore drauge su kurtinančiu choru balsų, klegančių įvairiau- 
siomis pasaulio kalbomis. Lengdoną užtvindė jutiminių dirgiklių perteklius... 
vyraujantis nenutrūkstamo žmonių gausmo fone. 

Tuūkstančių žmonių. 

Persmelktas skausmingo klaustrofobijos pojūčio, jis kone stabtelėjo, bet 
prisivertė aprimti ir pratęsė Žygį į turgaus gilumą. Priešais matoma Siena su ne- 
palaužiama jėga spraudėsi pro lankytojų masę. Akivaizdžiai ketino sukarti visą 
kelią... kad ir kur šis vestų. 

Lengdonas paspėliojo, kodėl ją persekioja. 

Siekiu teisingumo? Žinant, ką toji moteris iškrėtė, sunku net įsivaizduoti, 
kokia bausmė Sienai grėstų, jei tik ji pakliūtų valdžiai į rankas. 

Noriu užkirsti kelią bandemijai? Kas padaryta, to nebepakcisi. 

Verždamasis pro nepažįstamųjų vandenyną, Lengdonas ūmai suvokė, kodėl 
trokšta pasivyti Sieną Bruks. 

Man reikalingi atsakymai. 

Siena traukė vos už dešimties jardų, skubėdama prie durų, kurios vedė iš 
vakarinės turgavietės atšakos. Ji dirstelėjo per petį ir sunerimo, pamačiusi ameri- 
kietį taip arti. Vėl nusigręžė į priekį, suklupo ir parvirto. 

Jos galva šovė pirmyn ir susidūrė su praeivio petimi. Žmogui krentant, Sie- 


na dešiniąja ranka pabandė į ką nors įsikabinti, kad visu kūnu nesitėkštų žemėn. 

Terado džiovintų kaštainių pilną statinę — griebdamasi už krašto apvertė indą, 
ir riešutų nuošliauža užvertė grindis. 

Lengdonas trimis plačiais žingsniais pasiekė tą vietą, kur ji sudribo. Apsi- 
žiūrėjo sau po kojomis, bet rado tiktai nugriautą statinę ir kaštainius. Sienos — 
nė ženklo. 

Greta įsiaudrinęs stūgavo prekeivis. 

Kur ji dingo? 

Profesorius apsisuko ant kulno, tačiau moteris dingo kaip į vandenį. Nu- 
kreipdamas akis į vakarinį išėjimą, atsivėrusį už penkiolikos jardų, jis pagaliau 
suprato, kad dramatiškas kritimas neturėjo nieko bendra su atsitiktinumu. 

Lengdonas leidosi tekinas prie durų ir išlėkė į minia užlietą didžiulę aikštę. 
Apsidairė, bet nieko nepešė. 

Priešais, kitoje greitkelio pusėje, buvo matyti Galatos tiltas, iškilęs virš pla- 
čių Auksinio Rago įlankos vandenų. Dešinėje stiebėsi ryškiai apšviesti du Naujo- 
sios mečetės minaretai. O kairėje plytėjo aikštė... ir spietėsi būriai žmonių. 

Kaukiantys automobilių signalai paskatino Lengdoną įsmeigti žvilgsnį į 
greitkelį, skiriantį pėsčiųjų zoną nuo vandens. Už šimto jardų skutanti Siena nėrė 
pro dideliu greičiu ūžiančius automobilius ir tik per plauką nebuvo sutraiškyta 
tarp dviejų sunkvežimių. Ji bėgo jūros pusėn. 

Lengdonui iš kairės, Auksinio Rago krantinėje, bruzdėjo transporto prie- 
monės — keltai o/obūs, taksi, ekskursiniai laivai. 

Jis nudriuokė per aikštę ir pasiekė greitkelio turėklus. Peršokęs juos įveikė 
pirmąsias dvi juostas, išvengdamas artėjančių priešakinių žibintų. Trumpam su- 
stingo akinančių šviesų ir tūžmingų signalų apsuptyje. Po penkiolikos sekundžių 
pajudėjo nuo vienos juostos prie kitos — stabčiodamas, puldamas pirmyn, vin- 
guriuodamas, — galiausiai liuoktelėjo per kitus turėklus ir nusileido ant žolėtų 
įlankos krantų. 

Siena išliko akiratyje, tačiau bėgo toli ir skuodė į prieplauką, nekreipdama 
dėmesio nei į taksi, nei į laisvąja eiga burzgiančius autobusus. Lengdonas matė 
prisišvartuojančius ir nuplaukiančius laivus — turistų jachtas, vandens taksi, pri- 
vačias žvejybines valtis, greitaeigius katerius. Anapus vandens ruožo, vakarinėje 
Auksinio Rago pusėje, mirguliavo miesto žiburiai, ir jeigu Siena sugebės per- 
plaukti įlanką, jos, ko gero, niekada nebepavyks rasti. 

Jis nusigavo iki krantinės, pasuko kairėn ir metėsi lentų taku, glumindamas 
turistus, kurie stovėjo eilėje prie flotilės baržų-restoranų, neskoningai išdailintų 


mečečių kupolais, neva auksinėmis puošmenomis ir mirksinčia neonine apdaila. 
$ p 

Bosforo sąsiauryje įsikūręs Las Vegasas, mintyse sudejavo pro šalį lekiantis 
Lengdonas. 

Kaip reikiant nutolusi Siena stabtelėjo privačiais kateriais užgrūstoje pirso 
zonoje ir, atrodo, maldingai kreipėsi į vieną iš jų savininkų. 

Nesileisk jos į valtį! 

Juodu skiriančiam atstumui mažėjant, Lengdonas pamatė, kad ji bendrauja 
su jaunu vyru, stovinčiu prie elegantiško katerio šturvalo ir pasirengusio trauktis 
nuo prieplaukos. Vaikinas šypsojosi, bet mandagiai purtė galvą. Siena nesiliovė 
gestikuliavusi, tačiau motorinės valties šeimininkas kategoriškai atsisakė ją pri- 
imti ir nusigręžė į valdymo prietaisus. 

Moteris žvilgtelėjo į artėjantį profesorių — jos veidas virto nevilties kauke. 
Po kojomis užmaurojo du išoriniai varikliai, kuriems suplakus vandenį, laivas 
atšlijo nuo kranto. 

Siena nelauktai šastelėjo per atsivėrusią spragą ir su trenksmu nutūpė ant 
glotnaus stiklo pluošto laivagalio. Po smūgio vairininkas atsisuko ir išsprogino 
akis negalėdamas patikėti tuo, ką išvydo. Jis patraukė droselio rankenas, ir ka- 
teris, nuo pirso atitolęs per dvidešimt jardų, sustingo. Piktai rėkdamas vaikinas 
patraukė prie nepageidaujamos keleivės. 

Laivo savininkui puolant, Siena lengvai atšoko į šoną, stvėrė žmogų už 
riešo ir pasinaudodama inercija šveitė jį virš planšyro. Vairininkas strimgalviais 
nuskriejo į vandenį. Po akimirkos išniro į paviršių ir blaškydamasis, tykšda- 
mas seilėmis paleido gerklę — be jokių abejonių, prapliupo svaidytis turkiškais 
keiksmais. 

Siena abejingai jam metė gelbėjimo plūdurą, žengė prie šturvalo ir pastūmė 
dvigubas droselio rankenas. 

Varikliams užkriokus, kateris dideliu greičiu nušvilpė į priekį. 

Pridusęs Lengdonas nuo prieplaukos stebėjo, kaip glotnus baltas korpusas 
slysta virš vandens, grimzta į tamsą ir virsta vaiduoklišku šešėliu. Jis pakėlė akis 
į horizontą puikiai suvokdamas, kad dabar Siena be vargo nukaktų ne vien į 
priešingą įlankos krantą, bet ir į faktiškai begalinį raizginį farvaterių, jungiančių 
Juodąją ir Viduržemio jūras. 

Ji paspruko. 

Katerio šeimininkas užsiropštė į krantinę, atsistojo ir nuskubėjo iškviesti 
policijos. 

Žiūrėdamas į blėstančias nudžiauto laivo švieseles, Lengdonas pasijuto 


siaubingai vienišas. Tolumoje tolydžio tyko ir variklių riaumojimas. 

Staiga jie nuščiuvo. 

Profesorius įsispitrijo į sutemas. Ji užgesino variklius? 

Greitaeigio katerio žiburėliai, užuot judėję pirmyn, švelniai siūbavo Auksi- 
nio Rago įlankos vilnyse. Siena Bruks kažkodėl nusprendė sustoti. 

Baigėsi degalai? 

Delnus sudėjęs už ausų, jis atidžiai įsiklausė ir nugirdo slopų tuščiąja eiga 
veikiančių variklių urzgimą. 

Jei kuro vis dėlto užtenka... ką ji daro? 

Lengdonas stūksojo prieplaukoje lūkuriuodamas. 

Prabėgo dešimt sekundžių. Penkiolika. Trisdešimt. 

Staiga variklių sūkių ėmė daugėti, iš pradžių nenoriai, bet paskui ryžtingiau. 
Didelei Lengdono nuostabai, motorinės valties švieselės nuslinko plačiu viražu, 
ir netrukus pirmagalis pakrypo kranto link. 

Ji grįžta. 

Laivui artėjant, jis pamatė į šturvalą įsikibusią, bereikšmiu žvilgsniu spok- 
sančią Sieną. Kai iki sausumos liko trisdešimt jardų, moteris sumažino greitį ir 
leido kateriui palengva nuplaukti iki pirso. Galop išjungė variklius. 

Pakibo tyla. 

Priblokštas Lengdonas stebeilijosi apačion. 

Užuot pakėlusi galvą, ji veidu įsikniaubė į delnus. Susikūprino ir ėmė dre- 
bėti. Kai visgi nukreipė akis į Lengdoną, paaiškėjo, kad jos plūsta ašaromis. 

— Robertai, — kūkčiodama prabilo Siena, — aš nebegaliu bėgti. Neturiu 


kur eiti. 

1s ištrūko į laisvę. 

Nuo apatinės laiptatakio pakopos nulipusi Elizabeta Sinski žvelgė į ištuštė- 
jusią cisterną. Pro respiratorių besiveržiantys jos alsavimo garsai atsidavė įtampa. 
Kad ir koks ligos sukėlėjas čia tūnojo, jis veikiausiai jau prasismelkė į organizmą, 
bet kai įsisupo į biokombinezoną ją apėmė palengvėjimas. Į apleistą erdvę drauge 
žengusių ŽIGR komandos narių kūnus taip pat dengė balti specialieji drabužiai 
su hermetiškais šalmais, todėl visa grupė priminė į ateivių žvaigždėlaivį įsilaužu- 
sius astronautus. 


Sinski žinojo, kad gatvėje pakrikai spiečiasi šimtai persigandusių koncerto 

lankytojų ir muzikantų. Nemažai jų paniškai bėgdami susižeidė ir pateko į me- 
dikų rankas, kiti visiškai išsinešdino iš vietinės teritorijos. Ji džiaugėsi viso labo 
nusibrozdinusi kelį ir suskaldžiusi amuletą. 

Už virusą sparčiau plinta tiktai viena užkrato forma, į galvą toptelėjo mintis. 
Tai baimė. 

Viršuje sandariai uždarytas duris sergėjo čionykštės valdžios atstovai. Sins- 
ki nujautė, kad atvykus policininkams kils ginčų dėl jurisdikcijos klausimų, tačiau 
potencialių konfliktų grėsmė pranyko, vos tik jie pamatė ŽIGR komandos reik- 
menis, skirtus darbui su mirtinai pavojingomis medžiagomis, ir išgirdo perspėji- 
mus apie galimą maro proveržį. 

Mums belieka pasikliauti savo jėgomis, sau tarė PSO direktorė, nukreipusi 
akis į vandenyje atsispindintųį kolonų mišką. Niekas nenorės leistis žemyn. 

Du agentai laiptų apačioje skleidė milžinišką poliuretano plėvelę ir staty- 
biniu fenu tvirtino ją prie sienos. Kita pora ant lentinio tako statė elektroninius 
įrenginius, tarytum pasiruošdama analizuoti nusikaltimo vietą. 

Čia tikrai nusikaltimo vieta, pamanė Sinski. Ir vėl prisiminė šlapią burką 
vilkėjusią, iš cisternos sprukusią moterį. Regis, Siena Bruks rizikavo savo gyvy- 
be, kad tik sutrukdytų PSO izoliuoti infekciją ir įgyvendintų iškrypusį Žobristo 
planą. Ji atsibeldė į požemius ir sudraskė „Solublon“ maišą... 

Lengdonas nusivijo vakaro tamsoje prasmegusią Sieną, ir kol kas Sinski 
negavo apie juos jokios informacijos. 


Tikiuosi, profesorius Lengdonas nenukentėjo, pagalvojo ji. 


Šlaputėlis Žvalgybos ir greitojo reagavimo būrio vadas stoviniavo ant len- 
tinio tako, suglumęs spiginosi į apverstą Medūzos galvą ir svarstė, kaip elgtis 
toliau. 

Kristofą Bruderį, kaip ŽIGR komandos agentą, išmokė mąstyti makro- 
kosminiais masteliais, nekreipti dėmesio į betarpiškus etinius bei asmeninius 
rūpesčius ir susitelkti į pastangas ilgalaikėje perspektyvoje išgelbėti kuo daugiau 
gyvybių. Suvokimas, kad grėsmė kilo ir jo sveikatai, atėjo tik dabar. Aš braidžio- 
Jau bo apkrėstą vandenį, mintijo jis koneveikdamas save dėl rizikingų veiksmų, 
bet žinodamas, jog kitos išeities nebuvo. Mes privalėjome tučtuojau įvertinti pa- 
dėtį. 

Bruderis nukreipė mintis į artimiausią užduotį — plano B realizavimą. 


Deja, per tokią krizę egzistavo vienintelis planas B: reikia išplėsti karantino zonos 

spindulį. Grumtynės su užkrečiamąja liga neretai panėšėjo į mėginimus užgesinti 
miško gaisrą, tai yra norint iškovoti pergalę kare, kai kada tekdavo pralaimėti 
mūšį. 

Jis iki šiol vylėsi, kad užkratą pavyks izoliuoti. Siena Bruks greičiausiai pra- 
plėšė viruso saugyklą, likus kelioms minutėms iki masinės isterijos ir evakuacijos. 
Nors čia grūdosi šimtai žmonių, jie turbūt spietėsi per toli nuo ligos šaltinio, kad 
ja apsikrėstų. 

Visi, išskyrus Lengdoną su Siena, pabuvojusius epicentre ir šiuo metu nusitren- 
kusius 1 miestą. 

Nerimą kėlė dar vienas dalykas — spraga įvykių logikoje. Murksodamas 
telkinyje ŽIGR vadas taip ir neužtiko „Solublon“ pūslės. Jeigu Siena išties pažei- 
dė plėvelę — spyriu, dryksniais ar kaip nors kitaip, — kažkur turėtų plūduriuoti 
subliūškusios jos liekanos. 

Bet Bruderis nieko nerado. Maišas tarsi išgaravo. Vargu ar Siena išsinešė 
infekcijos rczervuarą, nes tas, be abejo, virto gleivėta tirpstančia koše. 

Kurgi jis dingo? 

Širdį varstė nemaloni nuojauta, kad pro akis kažkas prasprūdo. Tačiau Bru- 
deris susikaupė ir ėmė svarstyti naują izoliavimo strategiją. Tiesa, pirmiausia ke- 
tino išsiaiškinti gyvybiškai svarbų dalyką. 

Kokiu spinduliu užkratas spėjo išplisti? 

Atsakymą į šitą klausimą jis sužinos po kelių minučių. Komanda jau ruošėsi 
į darbą paleisti ant lentinių takų išdėliotus virusų detektorius, kiekvieną iš jų nuo 
infekcijos šaltinio atskirtus vis didesniu atstumu. PGR prietaisais vadinami įren- 
giniai, kad aptiktų užkratą, veikė naudodami polimerazinę grandininę reakciją. 

Jis neprarado vilties. Telkinio niekas nedrumstė, be to, maišas sunaikintas 
visai neseniai, todėl PGR prietaisai, ko gero, nustatys, kad infekcija užgrobė san- 
tykinai menką zoną, kurią ŽIGR būrys apvalys chemikalais ir išsiurbs. 

— Pasirengę? — per megafoną sušuko technikas. 

Pozicijas užėmę agentai pakėlė nykščius. 

— lštirkit savo pavyzdžius, — traškėdamas atgijo garsiakalbis. 

Platėjančiais ratais aplink Zobristo marą prasisklaidę komandos nariai atsi- 
tūpė ir įjungė PGR prietaisus. Kiekvienas aparatas suskato analizuoti po mėginį, 
paimtą iš tos vietos, kurioje įsitaisė jo operatorius. 

Visiems lūkuriuojant ir meldžiantis, kad įsižiebtų žalia lemputė, požemiuo- 
se stojo tyla. 


Tiesa paaiškėjo netrukus. 


386 DAN BROWN «e INFERNO 


Arčiausiai Bruderio nuleistas įrenginys užfiksavo virusą ir ėmė blyksėti rau- 
dona šviesele. Agentas įsitempė ir pažvelgė į gretimą prietaisą. 

Šiame taip pat sumirgėjo raudona spalva. 

O, ne. 

Nuo urvo sienų aidu atsklido priblokštų žmonių murmesiai. Bruderis su 
siaubu stebėjo, kaip PGR aparatai paeiliui nušvinta raudoniu — nuo tolimiausio 
patalpos galo iki pat laiptų. 

Viešpatie... Mirksinti lempučių jūra padėjo susidaryti bendrą vaizdą, dėl ku- 
rio nekilo jokių abejonių. 

Infekcija paplitusi milžiniškoje erdvėje. 


Virusas užplūdęs visą cisterną. 


97 SKYRIUS 


| oi Lengdonas žiūrėjo į Sieną Bruks, susigūžusią prie nuvaryto katerio 
airaračio, ir bandė suvokti, ką regis. 

— Esu tikra, kad manęs neapkenti, — išspaudė ji gokčiodama, ašarotas akis 
Įbedusi į profesorių. 

— Neapkenčiu?! Aš nė neįsivaizduoju, kas tu tokia! Juk visą laiką man me- 
lavai! 

— Žinau, — tyliai atsiliepė Siena. — Ir dėl to apgailestauju. Tik stengiausi 
elgtis teisingai. 

— Leisdama marui pasklisti? 

— Ne, Robertai, tu nesupranti... 

— Dar ir kaip suprantu! Įbridusi į vandenį perplėšei „Solublon“ maišą! Nes 
siekei, kad Zobristo virusas išplistų, niekam nespėjus jo izoliuoti! 

— „Solublon“ maišą? — jos akyse blykstelėjo sąmyšis. — Robertai, ką čia 
šneki? Aš leidausi į cisterną norėdama sunaikinti Bertrano virusą... pavogti ir am- 
žiams pradanginti... kad niekas negalėtų jo ištirti, įskaitant daktarę Sinski ir PSO. 

— Pavogti? Kurių galų jį slėpti nuo Pasaulio sveikatos organizacijos? 

Siena giliai įkvėpė. 

— Tu labai daug ko nežinai, bet dabar tai nesvarbu. Mes atvykome per 
vėlai. Neturėjome jokio šanso. 

— Nesąmonė! Užkratas turėjo ištrūkti į laisvę tik ryroy/ Šią datą pasirinko 


Žobristas, ir jei nebūtum šokusi į vandenį... 

— Robertai, aš nepaskleidžiau viruso! Braidydama jo ieškojau, bet pavėla- 
vau. Telkiny nieko neradau. 

— Netikiu. 

— Žinau. Ir tavęs nekaltinu. — Siena iš kišenės išsitraukė permirkusią 
skrajutę. — Galbūt /ai įtikins, — pridūrė mestelėdama popieriaus lapelį. — Ap- 
tikau jį prieš įbrisdama į vandenį. 

Lengdonas atsivertė sugautą lankstinuką. Išvydo septynis kartus iš eilės 
atliekamos „Simfonijos Dantės „Dieviškajai komedijai“ programą. 

— Pažvelk į datas, — tarė Siena. 

Jis sutrikęs keletą sykių perskaitė užrašus. Kažkodėl manė, kad šįvakar matė 
premjerą — pirmąjį pasirodymą iš septynių, kurie turėjo privilioti žmones į maro 
bacilomis apkrėstą cisterną. Tačiau programėlė bylojo ką kitą. 

— Mes stebėjome baigiamąjį koncertą? — paklausė Lengdonas atplėšda- 
mas akis nuo lapo. — Orkestras grojo ištisą savaitę? 

Moteris linktelėjo. 

— Nustebau ne mažiau už tave. — Ji prityko apniukusi. — Virusas jau 
pasklido. Prieš sepfynias dienas. 

— Neįmanoma, — užprotestavo Lengdonas. — Juk pažymėta rytojaus 
data. Zobristas ją netgi parašė ant titano plokštelės. 

— Taip, mačiau vandenyje. 

— Tuomet žinai, kad jį buvo apsėdęs rytojus. 

Siena atsiduso. 

— Robertai, aš puikiai pažinojau Bertraną... geriau nei drįsau tau atskleisti. 
Kaip mokslininkas, jis siekė rezultatų. Dabar suvokiu, kad data plokštelėje ne- 
nurodo, kada virusas išsiverš laisvę. Ne, ji ženklina kur kas svarbesnį, Bertrano 
požiūriu, dalyką. 

— Kokį?.. 

Ji niūriai dirstelėjo į profesorių. 

— Pasaulinį įsotinimą — matematinę projekciją, įvardijančią dieną, kai vi- 
rusas bus išplitęs visoje Žemėje... ir apkrėtęs kiekvieną asmenį. 

Tokia perspektyva privertė jį sudrebėti, bet Lengdonas nepajėgė atsikratyti 
įtarimų, kad moteris pučia miglą. Istorija turėjo rimtą trūkumą, maža to, šiandien 
tapo akivaizdu, kad Siena Bruks galėtų meluoti apie bet ką. 

— Man kilo vienas klausimas, — gręždamas ją žvilgsniu pareiškė Lengdo- 
nas. — Jeigu užkratas jau pasklidęs planetoje, kodėl žmonės nesuserga? 


Siena nusigręžė nebedrįsdama žiūrėti jam į akis. 


388 DAN BROWN »* INFERNO 


— Jei virusas nevaržomai plinta savaitę, — pakartojo profesorius, — kodėl 
niekas nemiršta? 


Ji lėtai atsisuko. 


— Nes... — išsižiojo, bet užsikirto. — Bertranas sukūrė ne marą... — jos 
akyse vėl susikaupė ašaros, — ... o kai ką gerokai pavojingesnio. 
98 SKYRIUS 


ro respiratorių smelkėsi užtektinai deguonies, bet Elizabetai Sinski vis tick 
p svaigo galva. Nuo tada, kai Bruderio PGR prietaisai atskleidė siaubingą tie- 
są, prabėgo penkios minutės. 

Šansą suvaldyti infekciją praradome senų seniausiai. 

„Solublon“ maišas ištirpo aną savaitę, greičiausiai per premjerinį koncertą, 
kurį šįvakar simfoninis orkestras grojo, kaip Sinski išsiaiškino, jau septintą kartą 
iš eilės. Po virvele pakibusios kelios maišo draiskanos nepranyko tik todėl, kad 
prie sagties pritvirtintą dalį plėvelės įsupo lipni juosta. 

Užkratas į laisvę ištrūko prieš savaitę. 

Netekę galimybės izoliuoti patogeną, ŽIGR komandos nariai susibūrė lai- 
kinoje cisternos laboratorijoje ir užsiėmė pavyzdžių tyrimais — analize, klasifi- 
kacija, grėsmės vertinimu. Iki šiol PGR įranga pateikė tik vieną nepaneigiamą 
faktą, ir atradimas nieko nenustebino. 

Virusas jau pakibęs erdvėje. 

„Solublon“ turinys, regis, burbulais išniro į telkinio paviršių, ir oras persi- 
sunkė viruso dalelėmis. Jy daug nereikėjo, suvokė Sinski. Ypač uždaroje patalpoje. 

Kitaip nei bakterijos arba cheminiai patogenai, virusas plisdavo stulbi- 
nančiu greičiu ir pasižymėjo žaibiška skvarba. Iš prigimties būdamas para- 
zitu jis įsibraudavo į organizmą ir per adsorbcijos procesą prisijungdavo prie 
užkrėstojo ląstelės, į kurią įterpdavo savo DNR arba RNR. Pajungęs ją savo 
valiai priversdavo dauginti viruso daleles, kol šių atsirasdavo tiek, kad jos su- 
naikindavo ląstelę, prasiverždavo pro sienelę, puldavo naują ir pakartodavo 
procedūrą. 

Infekuotasis alsuodamas arba nusičiaudėdamas iš kūno išskirdavo lašelius. 
Pastarieji kabėdavo ore, kol juos įkvėpdavo kitos aukos, ir procesas prasidėdavo 
iš naujo. 


Eksponentinis augimas, pamanė Sinski, atsimindama Zobristo diagramas, 

kurios iliustravo demografinį sprogimą. Geometrinė progresija gausėjančiais viru- 
sais Zobristas kovoja su geometrine progresija daugėjančiais žmonėmis. 

Dabar svarbiausia nustatyti, kaip konkrečiai virusas elgsis. Arba, kalbant 
šaltai ir objektyviai, kaip jis paveiks infekuotą asmenį. 

Ebolos virusas, tarkim, stabdydavo kraujo krešėjimą, taip kurstydamas ne- 
valdomą hemoragiją. Hanta virusas pažeisdavo plaučius. Dėl onkovirusų pošei- 
mio žmogus susirgdavo vėžiu. ŽIV puldavo imuninę sistemą ir sukeldavo AIDS. 
Medikų bendruomenė puikiai žinojo, kad jeigu ŽIV sklistų lašeliniu būdu, žmo- 
nija tikriausiai išnyktų. 

Koks, bo velnių, Zobristo viruso poveikis? 

Kad ir kaip jis kenkė organizmui, žala dar neišryškėjo — artimiausios ligo- 
ninės kol kas nepranešė sulaukusios ligonių su neįprastais simptomais. 

Nekantraudama gauti atsakymus, Sinski nužingsniavo laboratorijos pusėn. 
Pakeliui atkreipė dėmesį į Bruderį, rodos, prie laiptų aikštelės aptikus; vietą, ku- 
rią pasiekė silpnas ryšio signalas. Jis tyliai šnekučiavosi mobiliuoju. 

Kai PSO direktorė prisigretino prie agento, pokalbis telefonu jau artėjo į 
pabaigą. 

— Gerai, supratau. — Bruderio veidas spinduliavo sunkiai nusakomas 
emocijas, tarpinį skepticizmo ir siaubo variantą. — Dar sykį noriu priminti, ko- 
kia slapta šioji informacija. Neprasitark nė gyvai dvasiai. Paskambink, kai žinosi 
daugiau. Ačiū. — Jis nutraukė ryšį. 

— Kas čia vyksta? — griežtai paklausė Sinski. 

Bruderis lėtai atsiduso. 

— Bendravau su senu draugu iš Atlantos, aukščiausios klasės virusologu iš 
Ligų kontrolės centrų. 

Sinski pasišiaušė. 

— Bc mano leidimo pasidalijote žiniomis su JAV Ligų kontrolės centrais? 

— Apsisprendžiau pasikliaudamas nuojauta. Mano pažįstamas elgsis at- 
sargiai, o mums reikia kokybiškesnių duomenų nei tie, kuriuos suteiks laikinoji 
laboratorija. 

PSO direktorė žvilgtelėjo į agentus, imančius pavyzdžius ir zujančius aplink 
nešiojamuosius elektroninius prietaisus. Jis teisus. 

— Mano bičiulis, — tęsė Bruderis, — atliko analizes puikiai įrengtoje mik- 
robiologijos laboratorijoje ir patvirtino nepaprastai užkrečiamo, anksčiau nere- 
gėto virusinio patogeno egzistavimą. 

— Minutėlę, — įsiterpė Sinski. — Kokiu būdu sugebėjote taip sparčiai 


persiųsti mėginį? 

— Aš nieko nepersiunčiau, — nervingai atsakė ŽIGR komandos vadas. — 
Jis tyrė savo kraują. 
Elizabeta Sinski akimoju įsisąmonino Bruderio naujienos esmę. 


Infekcija jau išplito po visą pasaulį. 


99 SKYRIUS 


> pėdinantį Lengdoną apėmė pojūtis, tarytum jis atsiskyrė nuo savo kūno 
ir persikėlė į neįtikimai ryškų košmarą. Kas gali būti pavojingiau už marą? 

Siena nepratarė nė žodžio nuo tada, kai išlipo iš katerio ir mostu paragino 
profesorių sekti įkandin. Nūnai jiedu ėjo žvyruotu keliuku ir tolo nuo prieplau- 
kos bei žmonių spūsties. 

Nors ji nustojo verkti, Lengdonas jautė, kad moters viduje vis stipriau kun- 
kuliuoja emocijos. Tolumoje staugė sirenos, bet Siena jų nepaisė. Tik bereikšmiu 
žvilgsniu dėbsojo sau po kojomis, tarsi ją būtų užhipnotizavęs ritmiškas žvirgždo 
girgždėjimas. 

Kai abu įžengė į parkelį, Siena jį nusivedė į tankų medžių atžalyną, taip 
pasislėpdama nuo likusio pasaulio. Jie įsitaisė ant suoliuko, nuo kurio atsivė- 
rė vaizdas į vandens ruožą. Kitame krante, virš šlaitą marginančių gyvenamų- 
jų namų, tviskėjo senovinis Galatos bokštas. Apylinkėse tvyrojo keista ramybė, 
turbūt nė iš tolo neprimenanti cisternoje viešpataujančios atmosferos. Sinski su 
ŽIGR komanda, kaip Lengdonas įtarė, veikiausiai jau susigaudė atvykę per vėlai, 
kad marui užkirstų kelią. 

Greta sėdinti Siena žvelgė į jūrą. 

— Robertai, aš neturiu daug laiko, — prabilo. — Teisėsaugos pareigūnai 
galų gale nustatys, kur sprukau. Bet prieš tai privalai išgirsti tiesą... visą tiesą. 

Lengdonas tylėdamas linktelėjo. 

Siena nusišluostė akis, pasimuistė ant suolo ir atsisuko į profesorių. 

— Bertranas Zobristas... — tarė, — ... buvo pirmoji mano meilė. Ir mano 
mokytojas. 

— Žinau, — atsakė Lengdonas. — Man jau minėjo. 

Ji sutriko, bet skubiai pratęsė lyg baimindamasi, kad per ilga pauzė atšaldys 
norą išsikalbėti. 

— Sutikau jį būdama tokio amžiaus, kai žmogų lengvai paveikia nauji įspū- 


džiai. Mane tiesiog užbūrė Bertrano idėjos ir protas. Kaip ir aš pati, jis neabejojo, 

kad žmonių giminė balansuoja ant pražūties slenksčio... ir mums gresia siaubin- 
ga baigtis, kuri atūžia sparčiau nei drįstame pripažinti. 

Lengdonas neatsiliepė. 

— Vaikystėje troškau išgelbėti pasaulį. Bet man nuolat aiškindavo: „Neau- 
kok savo laimės mėgindama tuo užsiimti, nes vis tiek nieko nepeši.“ — Siena 
prikando lūpą tramdydama ašaras, kurios baudėsi pasrūti įtampos kaustomu vei- 
du. — Vėliau susipažinau su Bertranu, nuostabiu, genialiu vyru, pareiškusiu, esą 
planetą įmanoma išgelbėti... negana to, taip elgtis skatina doroviniai principai. 
Jis pristatė mane panašiai mąstančių asmenų ratui — pribloškiamus gabumus 
ir intelektą turintiems individams... kurie ga/ėjo pakeisti ateitį. Robertai, pirmą 
kartą gyvenime nebesijutau vieniša. 

Sienos žodžiuose nugirdęs skausmą, Lengdonas jai švelniai šyptelėjo. 

— Gyvenime esu patyrusi apsčiai bjaurių dalykų, — vis labiau drebančiu 
balsu tęsė ji, — kuriuos sunkiai įstengiau užmiršti... — Siena nukreipė akis į 
šoną, delnu dirgliai perbraukė pliką viršugalvį, galiausiai susitvardė ir vėl į jį at- 
sigręžė. — Todėl judėti pirmyn man padeda vien tik įsitikinimas, kad gebėtume 
būti geresni nei esame... ir pajėgtume imtis veiksmų, kurie leistų išvengti katas- 
trofos. 

— Tuo tikėjo ir Zobristas? 

— Žinoma. Mūsų giminės atžvilgiu Bertranas puoselėjo besąlygiškas viltis. 
Kaip transhumanistas, buvo tikras, kad neilgai trukus išauš nuostabus „postž- 
monių“ amžius — nepaprastų transformacijų epocha. Jis turėjo futuristo protą 
ir įstengdavo pažvelgti į neįsivaizduojamus ateities tolius. Puikiai suprato, kokia 
stulbinama galia pasižymi technologijos, ir teigė, esą per kelių Žmonijos kar- 
tų laikotarpį mes taptume visiškai kitokiomis esybėmis — padedant genetikos 
mokslams, būtume sveikesni, protingesni, fiziškai stipresni, netgi labiau užjau- 
čiantys. — Ji trumpam nutilo. — Bet nederėtų pamiršti vienos problemos. Jo 
nuomone, žmonės neišgyvens tiek, kad įsisąmonintų galimybes... 

— Dėl gyventojų pertekliaus... — tarė Lengdonas. 

Siena linktelėjo. 

— Dėl Maltuso numatytos katastrofos. Bertranas man sakydavo, kad jau- 
čiasi lyg šventasis Jurgis, bandantis užmušti chtoninę pabaisą. 

Lengdonas nesuprato, kur ji lenkia. 

— Šneki apie Medūzą? 

— Metaforine prasme. Medūza ir kitos chtoninės dievybės gyvena pože- 
miuose, nes jos tiesiogiai susijusios su motina Žeme. Alegoriškai kalbant, sim- 


bolizuoja... 

lelės. Dauginimasis. Populiacijos gausėjimas. 

— Taip, — patvirtino Siena. — Bertranas „chtonine pabaisa“ vadino grės- 
mingą mūsų vislumą. Palikuonių perteklių prilygino ties horizontu šmėkšančiam 
monstrui... kurį derėtų tučtuojau suvaldyti, kol jis visų mūsų neprarijo. 

Mus persekioja nuosavas gyvybingumas, dingtelėjo Lengdonui. Chtoninė pa- 
baisa. 

— Šitas problemas spręsti nelengva, — ėmė teisintis ji. — Nustatyti, kaip 
skubiai reikia pagalbos, visada sudėtinga. Trimečiam vaikui koją pjaunantis žmo- 
gus yra klaikus nusikaltėlis... jei tik jis — ne gydytojas, norintis mažylį apsaugoti 
nuo gangrenos. Iš dviejų blogybių kai kada belieka rinktis menkesnę. — Siena 
vėl apsiašarojo. — Aš tikiu, kad Bertranas siekė kilnaus tikslo... bet jo meto- 
dai... — ji nusisuko, regis, atsidūrusi ties nervinio išsekimo riba. 

— Siena, — sušnibždėjo Lengdonas, — aš privalau viską suprasti. Paaiš- 
kink, kokių veiksmų Bertranas griebėsi. Kuo apkrėtė pasaulį? 

Moteris į jį nukreipė rusvas akis, kurios spinduliavo slogią baimę. 

— Virusu, — pakuždomis atsakė. — Itin specifinės rūšies. 

Lengdonas sulaikė kvapą. 

— Pasakok. 

— Bertranas sukūrė virusinį vektorių, savo genetinę informaciją įdiegiant 
į puolamą ląstelę. — Siena tylėdama palaukė, kol jis įsisąmonino išgirstus žo- 
džius. — Toks virusas... užuot pražudęs užkrėsto organizmo ląstelę, įterpia ati- 
tinkamai pakoreguotą DNR ir iš esmės modifikuoja jos genomą. 

Profesoriui sunkiai sekėsi perprasti, apie ką ji kalba. Virusas keičia DNR? 

— Jo prigimtis klastinga, — toliau šnekėjo Siena, — nes nė vienas iš mūsų 
nenutuokia apie nešiojamą užkratą. Niekas nesuserga. Ir infekcija savęs neišduo- 
da į akis krintančiais simptomais, kurie bylotų apie genetines permainas. 

Lengdonas sekundėlę jautė savo kraujo pulsavimą. 

— Kaip jis mus permaino? 

Siena trumpam užsimerkė. 

— Robertai, — vos girdimai atsiliepė, — kai virusas pateko į cisternos tel- 
kinį, prasidėjo grandininė reakcija. Jis infekavo į požemius nusileidusius žmones, 
ir šie, patys to nežinodami, perdavė virusą kitiems... padėjo jam sklisti eksponen- 
tiniu greičiu. Liga išplito planetoje tarytum miško gaisras. Užkratas jau įsismelkė 
į visus Žemės gyventojus. Tave, mane... į kiekvieną. 

Lengdonas pašoko nuo suolelio ir suskato karštligiškai vaikštinėti priešais 
Sieną. 

— Ką gi jis mums daro? 

Moteris ilgam nutilo. 

— Virusas geba paversti žmogaus kūną... nevaisingu, — galų gale atsiliepė 
nejaukiai pasimuistydama. — Bertranas jį praminė sterilizuojančiu maru. 

Atsakymas sukrėtė Lengdoną. De/ viruso nebepstengsime daugintis? Jis ži- 
nojo, kad egzistuoja nevaisingumą sukeliančių virusų, bet tokį poveikį turin- 
tis, lašeliniu būdu perduodamas, itin infekcinis patogenas, kuris žmones keičia 
genetiniu lygmeniu, regis, buvo visai iš kito pasaulio... iš orveliškos distopinės 
ateities. 

— Bertranas dažnai plėtodavo teorijas apie tokį virusą, — išmurmėjo Sie- 
na, — bet aš nė negsivaizdavau, kad jis mėgins tai sukurti... ir dar sėkmingai. Kai 
gavau jo laišką ir perskaičiau apie nuveiktą darbą, žinia mane šokiravo. Žūtbūt 
mėginau rasti Bertraną, meldžiau sunaikinti užkratą. Bet atvykau per vėlai. 

— Luktelk, — ją pertraukė Lengdonas, pagaliau atgavęs kalbos dovaną. — 
Jeigu virusas atėmė vaisingumą iš visy Žemės gyventojų, tuomet naujos kartos 
neužgims ir Žmonija greitai išmirs. 

— Teisingai, — sulemeno ji. — Tačiau Bertranas nesiekė pražudyti mūsų 
giminės... veikiau priešingai. Todėl išrado a/sitiktinius individus veikiantį viru- 
są. „Pragaras“ įsiliejo į kiekvieno žmogaus DNR ir bus perleidžiamas atžaloms, 
bet jis viso labo „atgis“ konkretaus nuošimčio organizmuose. Kitaip sakant, 
apkrėsti esame visi, tačiau nuo nevaisingumo nukentės tik tam tikra populia- 
cijos dalis. 

— Kokia... da/is? — savo balsą išgirdo Lengdonas negalėdamas patikėti, 
kad išvis ryžosi užduoti šį klausimą. 

— Kaip žinai, Bertranas kraustėsi iš proto dėl Juodosios mirties, kuri ne- 
sirinkdama nugalabijo trečdalį Europos gyventojų. Buvo tikras, kad gamta pati 
moka apsivalyti. Todėl labai nudžiugo, kai tirdamas sterilizacijos pasekmes atliko 
matematinius skaičiavimus ir išsiaiškino, kad su maru susijęs mirtingumo santy- 
kis, viena trečioji, atitinka proporcijas, kurios leistų sumažinti žmonių gretas iki 
pakenčiamo skaičiaus. 

Siaubas, pamanė Lengdonas. 

— Maras praretino minias ir paruošė dirvą Renesansui, Bertrano „Pra- 
garas“, kita vertus, įkūnija šiuolaikinį pasaulinio atsinaujinimo katalizatorių — 
transhumanistų Juodąją mirtį. Skirtumas tas, kad sergantys nepraras gyvybės, o 
paprasčiausiai nebepajėgs susilaukti vaikų. Jeigu virusas išties įsigalėjo, trečdalis 


žmonijos jau nevaisinga... ir taip bus amžinai. Užkratas savo poveikiu primena 

recesyvinį geną... kuris perleidžiamas atžaloms, bet daro įtaką tik menkam pali- 
kuonių procentui. 

Sienai tęsiant, jos rankos ėmė drebėti. 

— Man atsiųstame laiške Bertranas didžiavosi savo darbu ir teigė „Praga- 
rą“ laikąs elegantišku, humanišku problemos sprendimu. — Iš akių vėl ištryško 
ašaros, ir moteris jas nusibraukė. — Gretinant su Juodosios mirties žiaurumu, 
reikia pripažinti, kad jo metodas iš dalies gailiaširdis. Ligoninės nepersipildys 
negaluojančių arba merdėjančių pacientų, gatvėse nepus lavonai, dėl mylimųjų 
netekties nesielvartaus išgyvenusieji. Žmonės tiesiog liausis auginę vaikus. Pla- 
netoje gimstamumas stabiliu tempu menkės, kol populiacijos kreivė apsivers, ir 
bendras gyventojų skaičius ims mažėti. — Ji sekundę nutilo. — Padariniai savo 
galia gerokai pranoks marą, kuris tik trumpam apkarpė mūsų ratą ir laikinai 
pristabdė žmonijos plėtrą. Bertrano „Pragaras“ tapo ilgalaikiu atsakymu, nuolati- 
niu atsakymu... žransjumanisty atsakymu. Jis, kaip genų inžinierius, manipuliavo 
lytinių ląstelių genetine linija. Narpliojo problemas tame lygmenyje, kuriame jos 
įsišaknydavo. 

— Tai genetinis terorizmas... — sumurmėjo Lengdonas. — Jis iš pagrindų 
keičia, kas esame ir kuo visada buvome. 

— Bertranas manė kitaip. Jis svajojo ištaisyti pražūtingą mūsų evoliucijos 
defektą... per didelį vislumą. Kaip organizmas, pasižymime sau lygių neturinčiu 
intelektu, bet niekaip neįstengiame suvaldyti savo gausėjimo. Nepadeda nei kont- 
racepcija, nei švietimas, nei valdžios vilionės. Nesiliaujame gimdę vaikų... norime 
to ar ne. Ar žinai, kad JAV Ligų kontrolės centrai paskelbė, esą Jungtinėse Vals- 
tijose pusė visų nėštumų neplanuoti? Neišsivysčiusiose šalyse skaičius viršija net 
septyniasdešimt procentų! 

Lengdonui teko matyti statistinius faktus, bet jis tiktai dabar pamažu suvo- 
kė tų duomenų reikšmę. Žmonių giminė priminė triušius, kurie perkelti į kelias 
Ramiojo vandenyno salas nevaldomai dauginosi, kol nusiaubė savo ekosistemą 
ir pagaliau išnyko. 

Bertranas Zobristas pertvarkė mūsų rūšį... siekdamas išgelbėti žmones... apri- 
boti jų vaisingumą. 

Jis giliai įkvėpė ir pažiūrėjo į Bosforo sąsiaurį. Iš po kojų tarsi išslydo tvir- 
tas pagrindas, ir apačioje atsivėrė tokia pati gelmė, virš kurios siūbavo tolumo- 
je plaukiantys laivai. Nuo prieplaukos sklido garsėjantis sirenų stūgavimas, ir 
Lengdonas jautė, kad jie tuojau pritrūks laiko. 


— Baisiausia me tai, kad „Pragaras“ sukelia nevaisingumą, — pridūrė Sie- 

na, — o jo gebėjimas atlikti sterilizaciją. Lašeliniu būdu perduodamas virusinis 
vektorius prilygsta milžiniškam žingsniui į priekį — smarkiai lenkia savo laiką. 
Bertranas mus ištraukė iš tamsiųjų genetinės inžinerijos amžių ir stačia galva nu- 
bloškė į ateitį. Jis pakurstė evoliucijos procesą, žmonijai suteikė radikalių pokyčių 
galimybę. Pandora paspruko iš skrynios, ir atgal jos nebe;kišime. Bertranas išra- 
do žmonių modifikavimo priemones, ir jeigu jos paklius ne į tas rankas, tuomet... 
padėk mums, Viešpatie. Šių technologijų išvis nederėjo kurti. Perskaičiusi laišką, 
kuriame Bertranas aiškino, kaip sieks savo tikslų, kaipmat jį sudeginau. Paskui 
prisiekiau rasti virusą ir sunaikinti visus užkrato pėdsakus. 

— Nieko nesuprantu. — Lengdono balsą atmiešė pykčio gaidos. — Jei 
ketinai sunaikinti virusą, kodėl nebendradarbiavai su daktare Sinksi ir Pasaulio 
sveikatos organizacija? Kodėl neskambinai Ligų kontrolės centrams ar kam nors 
kitam? 

— Juokauji? Ką jau ką, o valstybinių institucijų /:4rai negalima prileisti prie 
technologijų! Pasuk galvą, Robertai. Per visą žmonijos istoriją kiekvienas nova- 
toriškas technologinis atradimas virto gink/u — pradedant paprasčiausia ugnimi, 
baigiant atomine energija, — ir prie jų dažniausiai nagus prikišdavo įtakingos 
valstybės. Iš kur, tavo nuomone, atsirado biologinė ginkluotė? Iš laboratorijų, 
priklausančių tokioms įstaigoms kaip Pasaulio sveikatos organizacija arba Ligų 
kontrolės centrai. Bertrano sukurtas pandeminio viruso vektorius yra galingiau- 
sias visų laikų ginklas. Jis paruoš dirvą kol kas protu nesuvokiamiems košma- 
rams, įskaitant kryptingą biologinę ginkluotę. Įsivaizduok patogeną, užpuolantį 
žmones, kurių genetiniam kodui būdingos tam tikros etninės Žymės. Jei taip 
nutiktų, tautos būtų naikinamos genetiniu lygmeniu! 

— Siena, man aišku, kodėl tu nerimauji, garbės žodis, bet technologijas 
įmanoma panaudoti ir geriems tikslams. Argi Zobristo atradimas nėra Dievo do- 
vana genetinei medicinai? Ar nepraskintų kelio, tarkim, naujoviškoms pasaulinio 
skiepijimo procedūroms? 

— Gal ir taip, bet aš nuo senų laikų žinau, kad iš valdžios žmonių reikia 
tikėtis blogiausio. 

Tolumoje orą pervėrė čaižus sraigtasparnio ūžesys. Įsispiginęs pro medžius, 
žvelgdamas Prieskonių turgaus kryptimi, Lengdonas pamatė švieselėmis mir- 
gantį orlaivį, kuris iškilo virš kalvos ir nušvilpė į prieplaukos pusę. 

Siena įsitempė. 

:— Man metas keliauti. — Ji atsistojo, pasisuko į vakarus ir dirstelėjo Ata- 


tiurko tilto pusėn. — Jeigu pėsčiomis įveikčiau tiltą ir nusigaučiau iki... 

— Tu niekur neisi, — ryžtingai tarė Lengdonas. 

— Robertai, atgal parplaukiau dėl vienintelės priežasties — jaučiau, kad 
privalau tau pasiaiškinti. Dabar Žinai tiesą. 

— Ne, Siena. Tu grįžai, nes bėgai visą gyvenimą, ir supratai, jog taip elgtis 
nebegali. 

Priešais jį stovinti moteris susigūžė. 

— Argi aš turiu iš ko rinktis? — paklausė stebėdama vandens plotus zon- 
duojantį sraigtasparnį. — Juk atsidursiu kalėjime, vos tik valdžia mane aptiks. 

— Tu nieko blogo nepadarei. Nei sukūrei virusą... nei padėjai užkratui iš- 
plisti. 

— Taip, bet iš visų jėgų trukdžiau Pasaulio sveikatos organizacijai jį rasti. 
Net jeigu nepateksiu į turkų belangę, mane apkaltins biologiniu terorizmu ir 
nuteis tarptautiniame tribunole. 

Orlaivio gausmui stiprėjant, Lengdonas nukreipė akis į tolimą prieplauką. 
Sraigtasparnis kabojo virš įlankos, menčių sūkiais plakdamas vandenį, prožekto- 
riumi šukuodamas laivus. 

Siena, rodos, buvo pasirengusi bet kurią akimirką leistis į kojas. 

— Klausyk, — švelnesniu balsu prabilo Lengdonas, — nors daug ką patyrei 
ir esi persigandusi, įvertink bendrą vaizdą. Bertranas sukūrė virusą. Tau knietėjo 
sulaikyti jo proveržį. 

— Tik man nepasisekė. 

— Taip, bet dabar, kai užkratas ištrūko į laisvę, mokslininkų ir medikų bend- 
ruomenės privalės iki galo perprasti jo padarinius. Tu — vienintelis žmogus, ku- 
ris bent ką nors apie tai žino. Galbūt įmanoma jį neutralizuoti... arba kaip nors 
pasiruošti poveikiui. — Lengdonas ją gręžė skvarbiu žvilgsniu. — Pasauliui rei- 
kia atskleisti tavo žinias. Tau nevalia pranykti. 

Sieną įniko purtyti drebulys, tarytum šliuzo vartus būtų pralaužęs širdgėlos 
ir abejonių potvynis. 

— Robertai, aš... nenumanau, kaip elgtis toliau. Nė nebesuvokiu, kas tokia 
esu. Pažvelk į; mane. — Jos delnas palietė nuplikusį viršugalvį. — Matai? Virtau 
siaubūnc. Kaip galėčiau stoti prieš... 

Lengdonas žengė į priekį ir ją apkabino. Pajuto virpantį, liauną, prie jo 
krūtinės prigludusį trapų moters kūną. 

— Siena, — sušnabždėjo jai į ausį, — žinau, kad nekantrauji sprukti, bet aš 
tavęs nepaleisiu. Anksčiau ar vėliau tau teks 4w0 nors pasitikėti. 


— Negaliu... — Siena apsipylė ašaromis. — Vargu ar mokėsiu... 

Lengdonas ją stipriau suspaudė savo glėbyje. 
— Pradėk neskubėdama. Ženk pirmą žingsnelį. Pasikliauk manimi. 

ai belangio C-130 lėktuvo fiuzeliažą persmelkė šaižus metalo žvangesys, 
Ka krūptelėjo. Kažkas reikalavo įleisti vidun, pistoleto buože tranky- 
damas liuką. 

— Visi likite savo vietose, — įsakė lakūnas, numynęs durų link. — Čia 
turkų policininkai. Jie ką tik privažiavo prie orlaivio. 

Profosas ir Feris susižvalgė. 

Matydamas paniškai bruzdančius PSO darbuotojus profosas nujautė, kad 
užkrato izoliuoti nepavyko. Zobristas įgyvendino planą, sau tarė. Ir jam pagelbėjo 
mano kompanija. 

Lauke pasigirdo valdingai skambantys turkų balsai. 

— Neatidarykite durų, — pašokęs suriko profosas. 

Pilotas stabtelėjo ir jį nudelbė piktu žvilgsniu. 

— Kodėl? 

— Nes PSO yra tarptautinė paramos organizacija, o lėktuvas — suvereni 
teritorija! 

Lakūnas palingavo galva. 

— Sere, C-130 stovi Turkijos oro uoste, todėl, kol neapleisime vietinės oro 
erdvės, turėsime paklusti šios valstybės įstatymams. 

Jis prisiartino prie išėjimo ir atlapojo liuką. 

Į kabiną įsispigino pora uniformuotų vyrų. Rimtose turkų akyse nebuvo 
matyti nė menkiausios užuominos į atlaidumą. 

— Kuris iš jūsų esate lėktuvo vadas? — angliškai, bet su ryškiu akcentu 
paklausė vienas iš jų. 

— Aš, — atsakė pilotas. 

Pareigūnas jam įteikė du popieriaus lapus. 

— Čia arešto orderis. Abu keleiviai privalo eiti su mumis. 

Transportinio lėktuvo vadas akimis permetė dokumentus ir pašnairavo į 
Konsorciumo atstovus. 

— Skambinkit daktarei Sinski, — lakūnui liepė profosas. — Mes dalyvau- 


jame tarptautinėje skubios pagalbos misijoje. 

Vienas iš uniformuotųjų jį nužvelgė pašaipiai vypsodamas. 

— Daktarei E/izabetai Sinski? Pasaulio sveikatos organizacijos direktorei? 
Ji ir nurodė jus suimti. 

— Negali būti, — atkirto profosas. — Mudu su ponu Feriu atskridome į 
Turkiją padėti daktarei Sinski. 

— Vadinas, prastai atlikote savo darbą, — įsiterpė antras pareigūnas. — 
Daktarė Sinski su mumis susisiekė ir pranešė, kad judu prisidėjote prie biologi- 
nio teroristinio antpuolio, įvykdyto Turkijos žemėje. 

— Aš reikalauju advokato! — sušuko profosas. 

Po trisdešimties sekundžių jį su Feriu, supančiotus antrankiais, nuvarė tra- 
pu žemyn ir įgrūdo į juodą sedaną. Lėkdamas degutbetonio danga automobilis 
pasiekė atokiausią aerodromo kampą ir trumpam sustingo prie plačios spragos, 
atsivėrusios perpjautoje tinklo tvoroje. Kitapus perimetro sedanas bildėdamas 
nurūko per aplūžusiais oro uosto įrenginiais išmargintą dykvietę ir galiausiai su- 
stojo greta seno techninės priežiūros pastato. 

Uniformuoti vyrai žengė laukan ir apsižvalgė. Įsitikinę, kad niekas neseka 
iš paskos, nusimetė policininkų aprangą. Tada padėjo areštuotai porelei išlipti iš 
salono ir nuėmė antrankius. 

Profosas pasitrynė riešus suvokdamas, kad nelaisvėje jam būtų nekas. 

— Automobilio raktelis pakištas po kilimėliu, — prabilo vienas agentas, 
mostu parodęs į netoliese dunksant; baltą furgoną. — Ant užpakalinės sėdynės 
rasite kelioninį krepšį su jūsų prašytais daiktais — pasais, grynaisiais, mobiliai- 
siais su išankstinio apmokėjimo kortelėmis, drabužiais ir dar keliais dalykėliais, 
kurie, mūsų nuomone, turėtų jus pradžiuginti. 

— Ačiū, — padėkojo profosas. — Jūs puikiai dirbate. 

— Mus gerai apmokė, sere. 

Sulig tuo žodžiu turkai vėl sėdo į juodąjį sedaną ir pajudėjo iš vietos. 

Sinski nė už ką nebūtų mūsų paleidusi, sau priminė profosas. Pakeliui į Stam- 
bulą numatęs gresiančius pavojus, jis elektroniniu laiškeliu užmezgė ryšį su čio- 
nykščiu Konsorciumo filialu ir perspėjo saviškius, kad juodu su Feriu galbūt teks 
vaduoti iš lėktuvo. 

— Manot, ji mus persekios? — paklausė Feris. 

— Sinski? — profosas linktelėjo. — Be abejo. Nors šiuo metu jai, ko gero, 
ramybės neduoda kiti rūpesčiai. 

Kai abu įsitaisė baltajame furgone, jis panaršė kelioninio krepšio turinį ir 
surūšiavo dokumentus. Tuomet išsitraukė ir užsimaukšlino beisbolo kepuraitę, 


kurioje, beje, aptiko suvyniotą „Highland Park“ viensalyklio viskio buteliuką. 

Tie vyručiai tikrai išmano savo darbą. 

Žiūrėdamas į gintarinį skystį jis liepė sau palaukti rytojaus. Bet mintyse vėl 
šmėstelėjus Zobristo „Solublon“ maišui, ėmė spėlioti, kaip tas rytojus atrodys. 

Aš sulaužiau pagrindinę savo taisyklę. Išdaviau klientą. 

Profosas jautėsi keistai atsidavęs likimo valiai, nes žinojo, kad artimiausio- 
mis dienomis pasaulį užlies naujienos apie katastrofiškus įvykius, kuriuose jis 
atliko reikšmingą vaidmenį. Be mano pagalbos to nebūtų nutikę. 

Pirmą kartą gyvenime nežinia profosui nebekėlė sąsajų su tvirtu moralės 
pamatu. Jo pirštai atkimšo škotiško viskio butelį. 

Pasidžiauk gėrimu. Šiaip ar taip, tavo dienos suskaičiuotos. 

Jis nurijo didelį gurkšnį, mėgaudamasis gerklėje išplitusia šiluma. 

Staiga priešakyje juoduojančią tamsą pervėrė prožektorių spinduliai ir 
blyksintys mėlyni švyturėliai — juos apsupo policijos automobiliai. 

Profosas kaip paklaikęs apsidairė... ir suakmenėjo. 

Pabėgti nepavyks. 

Kol turkų teisėsaugos pareigūnai atstatę šautuvus žingsniavo furgono link, 
jis paskutinį kartą siurbtelėjo „Highland Park“ viskio ir ramiai pakėlė rankas virš 
galvos. 

Šįsyk čia atkako ne jo žmonės. 


101 SKYRIUS 
d 
S veicarijos konsulatas įsikūręs elegantiškame ultrašiuolaikiniame Stambulo 
dangoraižyje, 1 Levento verslo centre. Melsvai žvilgantis stiklinis įgaubtas 
fasadas, besistiebiantis senovinių pastatų fone, primena futuristinio monolito 
paviršių. 

Nuo tada, kai Sinski apleido cisterną ir konsulato kabinetuose įsirengė lai- 
kiną vadavietę, prabėgo beveik valanda. Vietinė žiniasklaida gaudė nuo praneši- 
mų, kad per baigiamąjį Listo „Dantės“ simfonijos atlikimą iš vandens rezervuaro 
paniškai spruko koncerto lankytojai. Konkrečių smulkmenų niekas nežinojo, bet 
atvykusi tarptautinė medikų komanda, dėvinti apsauginius kombinezonus, pa- 
kurstė beprotiškiausias prielaidas. 

Žiūrėdama pro langą, įbedusi akis į miesto žiburius, Sinski pasijuto siau- 
bingai vieniša. Instinktyviai kilstelėjo ranką prie kaklo, bet amuleto nebeužčiuo- 


pė. Pusiau skilęs talismanas nūnai gulėjo ant rašomojo stalo. 

PSO direktorė ką tik baigė tartis dėl gausybės susitikimų, kurie po kelių va- 
landų bus suorganizuoti Ženevoje. Ten jau traukė specialistai iš įvairių agentūrų, 
ir Sinski pati ketino netrukus skristi į Šveicariją, idant asmeniškai juos pasitiktų. 
Laimei, kažkas iš naktinių budėtojų atnešė svilinančios tikros turkiškos kavos 
puodą, kurį ji skubiai ištuštino. 

Pro atviras duris nosį įkišo jaunas konsulato darbuotojas. 

— Mem? Pas jus atėjo Robertas Lengdonas. 

— Ačiū, — padėkojo PSO direktorė. — Siųskite jį čia. 

Prieš dvidešimt minučių telefonu paskambinęs profesorius informavo, kad 
Sienos Bruks nepasivijo, nes ji nuvarė katerį ir paspruko į jūrą. Kiek anksčiau 
tokias pat naujienas perdavė policija, kuri iki šiol bergždžiai ieškojo bėglės. 

Kai tarpdurį užtemdė augus Lengdono pavidalas, Sinski vos jį atpažino. 
Amerikiečio akademiko švarką bjaurojo purvo dėmės, tamsūs plaukai buvo su- 
taršyti, akys — pailsusios ir įdubusios. 

— Profesoriau, kaip jūs laikotės? 

Jo lūpas perkreipė nuovargio vypsnis. 

— Gyvenime esu praleidęs ir malonesnių vakarų. 

— Prašom sėstis. 

Pakilusi iš savo vietos ji mostelėjo į kėdę. Lengdonas patogiai įsitaisė ir be 
jokios įžangos tarė: 

— Manau, Zobristo užkratas į laisvę ištrūko pricš savaitę. 

Sinski kantriai linktelėjo. 

— Taip, mes padarėme tapačią išvadą. Duomenų apie negaluojančius dar 
negavome, bet jau atrinkome pavyzdžius ir rengiame įrangą nuodugniems ty- 
rimams. Deja, užtruksime ne vieną dieną ar net savaites, kol atskleisime viruso 
prigimtį... ir nustatysime jo poveikį. 

— Tai virusinis vektorius. 

Nustebusi PSO vadovė pakreipė galvą ant šono. Stulbino vien tai, kad 
Lengdonas išvis žinojo šią sąvoką. 

— Nesupratau? 

— Žobristas sukūrė lašeliniu būdu perduodamą, žmogaus DNR modif- 
kuojantį virusinį vektorių. 

Sinski pašoko, podraug šalin nublokšdama kėdę. Neįmanoma! 

— Iš kur jūs ištraukėte tokius dalykus? 

— Iš Sienos, — tyliai atsakė Lengdonas. — Ji man papasakojo. Prieš pus- 


valandį. 

PSO direktorė įrėmė rankas į stalą ir įtariai jį nužvelgė. 

— Jums pasisekė ją sučiupti? 

— O, ne, ji pabėgo. Kateriu plaukė į jūrą ir galėjo amžiams pranykti. Bet 
persigalvojo. Grįžo savo noru. Siena norėtų padėti įveikti krizę. 

Sinski čaižiai nusijuokė. 

— Atleiskit, bet panelė Bruks man nekelia pasitikėjimo, juolab kad ji riečia 
tikras pasakėles. 

— Aš ja tikiu, — tvirtai ištarė Lengdonas. — Ir jeigu Siena teigia, kad su- 
sidūrėme su virusiniu vektoriumi, siūlyčiau ją vertinti rimtai. 

PSO direktorė staiga pasijuto nusiplūkusi, jai sunkiai sekėsi suvokti Leng- 
dono žodžių prasmę. Sinski žengė prie lango ir nukreipė akis laukan. DNR kei- 
čiantis virusinis vektorius? Pateikta įvykių versija gąsdino ir atrodė neįtikima, bet, 
tenka pripažinti, skambėjo šiurpiai logiškai. Galų gale Zobristas buvo genetikas 
ir iš asmeninės patirties žinojo, kad menkiausia geno mutacija gebėtų katastrofiš- 
kai paveikti kūną — sukeltų vėžį, iš rikiuotės išvestų organus, pakenktų kraujo- 
takai. Pavyzdžiui, tokį rimtą sveikatos sutrikimą kaip cistos fibrozė, kuri gleivėse 
skandindavo auką, nulemdavo septintoje chromosomoje esantis nežymiai paki- 
tęs genas reguliatorius. 

Įvairias genetines ligas specialistai pradėjo gydyti virusiniais vektoriais. Tie 
neužkrečiami virusai užprogramuoti taip, kad prasiskverbtų į paciento kūną ir 
įskiepytų modifikuotą DNR, kuri nukenksmintų žalą. Nauja mokslo sritis, kaip 
ir visos kitos, turėjo savo tamsiąją pusę. Vektoriai galėjo padėti organizmui arba 
jam pakenkti... atsižvelgiant į genų inžinieriaus ketinimus. Jei kas nors virusą 
piktavališkai užkoduotų įterpti pažeis/ą DNR į sveiką ląstelę, rezultatai būtų ka- 
tastrofiški. Bc kita ko, jei tą pragaištį paverstų lengvai užkrečiama ir perduodama 
lašeliniu būdu... 

Tokia perspektyva ją privertė sudrebėti. Kokį genetinį siaubą Zobristas išmąs- 
tė? Kaib jis planuoja praretinti žmoniją? 

Sinski žinojo, kad atsakymo paieškos užtruks savaites. Žmogaus genetinį 
kodą sudaro cheminių derinių labirintas. Mėgindami jį perkratyti ir aptikti Žob- 
risto įdiegtą pokytį, ekspertai dairysis adatos šieno kupetoje... ir nė nenutuoks, 
kurios planetos dalyje kėpso toji stirta. 

— Elizabeta? — žemas ir sodrus Lengdono balsas paskatino PSO vadovę 
išnirti iš savo minčių ir atsigręžti. — Ar girdėjot, ką sakiau? — ramiai sėdėdamas 
paklausė jis. — Siena ne mažiau už jus troško sunaikinti virusą. 


— Nuoširdžiai tuo abejoju. 

Lengdonas stodamasis atsiduso. 

— Jums vertėtų manęs paklausyti. Prieš pat mirtį Zobristas nusiuntė Sienai 
laišką, kuriame išaiškino, ką padarė. Kaip virusas elgsis... kaip mus puls... kaip 
sieks tikslo. 

Sinski sustingo. Laiškas?! 

— Siena pašiurpo perskaičiusi apie Zobristo kūrinį. Ir užsimanė jį sustab- 
dyti. Pati laikė virusą be galo pavojingu, todėl nenorėjo, kad prie jo kas kištų 
nagus. Įskaitant ir Pasaulio sveikatos organizaciją. Nejau neaišku? Sienai rūpėjo 
nušluoti virusą nuo Žemės paviršiaus... o ne jį paskleisti. 

— Egzistuoja laiškas? — dabar Sinski dėmesį kaustė tik jis. — Su konkre- 
čia informacija? 

— Taip man sakė Siena. 

— Mums jo reikia! Tikslūs duomenys sutaupytų mėnesius, kuriuos paau- 
kotume bandydami pėrprasti ir suvaldyti užkratą. 

Lengdonas pakratė galvą. 

— Jūs nesuprantate. Zobristo laiškas jai įvarė siaubą. Todėl Siena nedelsda- 
ma jį sudegino. Stengėsi niekam... 

Sinski delnu tėškė per stalą. 

— Kitaip tariant, sunaikino vienintelį dalyką, galėjusį mus paruošti krizei? 
Ir dar norite, kad ja pasitikėčiau? 

— Taip, atsižvelgiant į Sienos veiksmus, prašau nemažai, bet kol dar nepra- 
trūkote kritika, siūlyčiau pagalvoti apie unikalų Sienos intelektą ir stulbinančią 
atmintį. — Lengdonas po pauzės pridūrė: — Kas, jeigu ji atkurtų Zobristo laiš- 
ką, bent jau tiek, kad galėtų jums pagelbėti? 

Sinski prisimerkė ir nežymiai linktelėjo. 

— Ką tokiu atveju jūs siūlote daryti? 

Jis pamojo į tuščią puodelį. 

— Užsisakykite daugiau kavos... ir išklausykite vieną sąlygą, dėl kurios Sie- 
na norėtų susitarti. 

Jausdama, kaip spartėja pulsas, Sinski žvilgtelėjo į telefoną. 

— Žinote, kaip ją pasiekti? 

— Taip. 

— Koks jos prašymas? 

Lengdonas atsakė, ir PSO direktorė nuščiuvo apgalvodama pasiūlymą. 

— Manau, taip elgtis būtų teisinga, — pridūrė profesorius. — Juolab kad 


jūs neturite ko prarasti. 

— Jeigu viskas, ką pranešėte, yra tiesa, aš jums duodu savo žodį. — Ji pastū- 
mė telefoną Lengdonui. — Skambinkit. 

Didelei Sinski nuostabai, jis nusigręžė nuo aparato ir žengė durų kryptimi, 
prieš tai paskelbęs, esą grįš po minutės. Sutrikusi PSO vadovė išniro į koridorių 
ir kurį laiką žvilgsniu lydėjo Lengdoną, kulniuojanti per konsulato laukiamąjį, 
praveriantį stiklines duris, traukiantį į fojė. Akimirką manė, kad amerikietis ap- 
leis pastatą, bet užuot išsikvietęs liftą jis smuko į moterų tualetą. 

Po kelių sekundžių Lengdonas vėl pasirodė vestibiulyje, bet šįkart prie jo 
prisidėjo jauna moteris, ką tik persiritusi į ketvirtą dešimtį. Sinski ne iš karto 
susigaudė reginti Sieną Bruks. Šiandien matyta daili blondinė su plaukų uode- 
gėle neatpažįstamai transformavosi — tapo visiškai plika, lyg kažkas būtų švariai 
nuskutęs jai viršugalvį. 

Įėję į kabinetą abu tyliai atsisėdo ant kėdžių priešais rašomąjį stalą. 

— Žinau, kad mes turime daug ką aptarti, bet pirmiausia privalau šį tą 
pasakyti — skubiai prabilo Siena. — Tikiuosi, jūs nieko prieš? 

Sinski nugirdo liūdesio gaidas, persmelkiančias jos toną. 

— Prašom. 

— Mem, — virpančiu balsu kreipėsi Siena, — jūs esate Pasaulio sveikatos 
organizacijos direktorė. Geriau už bet ką kitą suvokiate, kad žmonija siūbuo- 
ja ant pražūties slenksčio... nes mūsų skaičius nevaldomai auga. Daugelį metų 
Bertranas Žobristas stengėsi užmegzti ryšį su įtakingais asmenimis, tokiais kaip 
jūs, ir įtraukti juos į diskusiją apie gresiančią krizę. Aplankė begalę organizacijų, 
kurios, jo manymu, būtų galėjusios įgyvendinti permainas — Pasaulio stebėjimo 
institutą, Romos klubą, „Demografijos svarbą“, Tarptautinių santykių tarybą, — 
bet niekas nesiryžo dalyvauti prasmingame pokalbyje ir aptarti /ikroviškus prob- 
lemos sprendimus. Jūs tiesiog siūlėte labiau šviesti žmones apie kontracepciją, 
nurėžti mokesčius mažesnėms šeimoms ir net kolonizuoti mėnulį! Nieko keista, 
kad Bertranas pakvaišo. 

Į ją Žvelgiančios Sinski veidas neišdavė jokių jausmų. 

Siena giliai įkvėpė. 

— Daktare Sinski, jis asmeniškai su jumis matėsi. Meldė jūsų pripažinti, 
kad esame per plauką nuo pragaišties... meldė pradėti kokį nors dialogą. Bet, 
užuot išklausiusi Bertraną, apšaukėte jį pamišėliu, įrašėte į stebimų asmenų s3- 
rašą, privertėte slėptis pogrindyje. — Nuo emocijų pertekliaus Siena įsikarščia- 
vo. — Bertranas mirė vienišas, nes jūsų tipo žmonės nepanoro žvelgti plačiau ir 


sutikti, kad katastrofiškos aplinkybės išties gali pareikalauti nemalonių sprendi- 

mų. Jis viso labo atskleidė tiesą... ir už tai buvo atstumtas. — Siena nusišluostė 
akis ir dirstelėjo į PSO vadovę, stovinčią kitoje stalo pusėje. — Patikėkit manim, 
aš žinau, ką reiškia vienatvė... pati baisiausia ažskiržies vienatvė, kurią jaučiame, 
kai aplinkiniai mūsų nesupranta. Kuri geba išvesti iš proto. 

Jai nuščiuvus, kabinete stojo įtampos sklidina tyla. 

— Norėjau pasakyti tik tiek, — sukuždėjo Siena. 

Kelias užsitęsusias sekundes Sinski ją varstė tiriančiu žvilgsniu ir pagaliau 
prisėdo. 

— Panele Bruks, — kaip įmanydama ramiau ištarė, — jūs teisi. Anksčiau 
gal ir nesiklausiau... — ant stalo sunėrusi rankas ji pažiūrėjo tiesiai į Sieną. — 


Bet esu pasirengusi klausytis dabar. 


102 SKYRIUS 
Nd 
S veicarijos konsulato vestibiulyje kabantis laikrodis senų seniausiai išmušė pir- 
mą valandą nakties. 

Ant stalo nuleistą daktarės Sinski bloknotą margino ranka prirašyto teksto, 
klausimų ir diagramų raizginys. Pasaulio sveikatos organizacijos direktorė nepa- 
krutėjo iš vietos ir nepratarė nė žodžio ilgiau nei penkias minutes. Ji stūksojo prie 
lango ir stebeilijosi į tamsą. 

Užnugaryje sėdintys, tyliai lūkuriuojantys Lengdonas su Siena rankose lai- 
kė puodelius su veik išgerta turkiška kava, nuo kurios tirščių ir pistacijų kruope- 
lių vilnijo kambaryje išplitęs aromatas. 

Garsus skleidė tik palubėje zvimbiančios dienos šviesos lempos. 

Siena juto, kaip krūtinėje daužosi širdis, ir spėliojo, apie ką galvoja Sinski, 
jau išgirdusi negailestingus faktus. Bertrano virusas imasi sterilizacijos. Trečdalį 
žmonijos pakirs nevaisingumas. 

Kalbėdama ji stebėjo tramdomas, bet akivaizdžias PSO direktorės emoci- 
jas. Iš pradžių bežadę nuostabą, kurią Sinski spinduliavo susitaikiusi su minti- 
mi, kad Žobristas iš tikrųjų sukūrė lašeliniu būdu perduodamą virusinį vektorių. 
Paskui viltį, trumpam apėmusią žilaplaukę moterį, kai ji sužinojo, jog virusas 
nežudo žmonių. Bet, jai tolydžio įsisąmoninus, kad galybė planetos gyventojų 
nebejstengs turėti vaikų, lūkesčius nustelbė stiprėjantis siaubas. Žinia apie viru- 
są, slopinantį žmonių vaisingumą, daktarei Sinski prilygo asmeninio pobūdžio 
sukrėtimui. 

Tuo metu Sienai jausmų antplūdis suteikė palengvėjimą. Ji iki menkiausių 
smulkmenų nupasakojo Bertrano laiško turinį. Aš a£sĄ/eidžiau visas savo paslaptis. 

— Elizabeta? — ryžosi prabilti Lengdonas. 

Sinski pamažu išniro iš apmąstymų ir atsigręžė. Svečiai pamatė, kad jos 
veidas perkreiptas. 

— Siena, — bejausmiu balsu tarė PSO vadovė, — jūsų informacija labai 
pravers rengiant kovos su krize strategiją. Aš dėkinga už atvirumą. Kaip žinot, 
mokslininkai kėlė teorijas, kad pandeminiais virusiniais vektoriais būtų galima 
imunizuoti milžinišką gyventojų skaičių, bet, visų įsitikinimu, minėtos techno- 
logijos neturėjo atsirasti dar daugelį metų. — Ji žengė prie stalo ir atsisėdo. — 
Nepykit, — pridūrė linguodama galva, — tačiau šiuo metu jūsų istorija primena 
mokslinę fantastiką. 

Nieko keista, pamanė Siena. Medicinos srityje tokias asociacijas kurstė kiek- 
vienas rimtas proveržis — penicilinas, anestezija, rentgeno spinduliai, pirmas 
kartas, kaip žmonės pro mikroskopą išvydo besidalijančią ląstelę. 

Daktarė Sinski nudūrė akis į bloknotą. 

— Po kelių valandų atvyksiu į Ženevą, kur mane užgrius klausimų kruša. 
Pirmiausia, be abejo, visiems rūpės, ar virusinio vektoriaus padarinius įmanoma 
neutralizuoti. 

Siena nujautė, kad ji neklysta. 

— Paskui, — tęsė Sinski, — bus nedelsiant pasiūlyta kuo nuodugniau iš- 
tirti Bertrano virusą ir sukurti kitą jo atmainą, kuri perprogramuoty mūsų DNR, 
šiai grąžindama autentišką formą. — Nukreipdama žvilgsnį į pašnekovę, Sinski 
optimizmu netryško. — Kol kas neaišku, ar pajėgtume išrasti priešingo poveikio 
virusą, bet, kalbant hipotetiškai... man norėtųsi sužinoti, ką manote jūs. 

Ką aš manau? Siena instinktyviai pažvairavo į Lengdoną. Profesorius link- 
telėjo, siųsdamas nedviprasmišką žinią: Tu nuėjau per toli, kad trauktumeis atgal. 
Destyk savo mintis. Sakyk tiesą, kaip ją pati supranti. 

Siena atsikrenkštė, pasisuko į Sinski ir prašneko tvirtu balsu: 

— Mem, genų inžinerijos pasaulyje gyvenau su Bertranu ne vienerius me- 
tus. Žmogaus genomas, kaip žinote, yra nepaprastai gležnas... lyg kortų namelis. 
Daugėjant korekcijų, didėja tikimybė, kad pakeisime ne tą kortą, ir visa struktūra 
subyrės. Aš tikra, kad bandymai atitaisyti padarytą žalą keltų siaubingą grėsmę. 
Bertranas buvo ypač kompetentingas ir įžvalgus genetikas, toli už nugaros pa- 
likęs savo kolegas. Vargu ar šiuo metu atsirastų specialistas, kuriam patikėčiau 


narplioti žmogaus genomą vildamasi, kad jį lydės sėkmė. Net jeigu sukurptumėt 

tai, kas, jūsų nuomone, veiktų, nauju užkratu reikėtų vd/ infekuoti visus planetos 
gyventojus. 

— Jūs teisi, — nė kiek nesuglumusi atsiliepė Sinski. — Bet nepamirškime 
dar svarbesnio klausimo. Mes, galimas daiktas, nen0rėsime neutralizuoti viruso. 

Jos žodžiai pribloškė Sieną. 

— Kaip sakot? 

— Panele Bruks, aš nepritariu Zobristo metodams, tačiau jis neapsiriko 
vertindamas pasaulio būklę. Planetai gresia rimta gyventojų pertekliaus proble- 
ma. Jeigu sugebėsime nukenksminti Bertrano virusą neturėdami perspektyvaus 
atsarginio plano... paprasčiausiai grįšime į pradinį tašką. 

Siena, matyt, neįstengė nuslėpti ją apėmusio šoko, nes Sinski pavargusiu 
balsu nusijuokė ir pridūrė: 

— Iš manęs nesitikėjote tokio požiūrio, ar ne? 

— Aš ncbeišmanau, ko tikėtis, — kinkuodama galva atsakė jauna moteris. 

— Tuomet veikiausiai nustebsite dar sykį, — tęsė Sinski. — Kaip jau sa- 
kiau, po kelių valandų svarbiausių pasaulio sveikatos agentūrų vadovai susirinks 
Ženevoje aptarti krizės ir parengti veiksmų plano. PSO dirbu daug metų, bet 
nepamenu nė vieno sambūrio, kuris būtų svarbesnis už šitą. — Ji pažiūrėjo gydy- 
tojai į akis. — Prie bendro specialistų stalo norėčiau matyti ir jus. 

— Mane? — atšlijo Siena. — Aš nesu genų inžinierė. Jau išklojau, ką ži- 
nau. — Taip tarusi dūrė pirštu į Sinski bloknotą: — Viską, ką galiu duoti, užfik- 
savote savo užrašuose. 

— Anaiptol, — įsiterpė Lengdonas. — Siena, bet kokioms prasmingoms 
diskusijoms apie virusą prireiks konteksto. Daktarė Sinski ir jos komanda privalo 
remtis į kokį nors moralinį pamatą, kad sumąstytų, kaip reaguoti į krizę. Ji aiškiai 
įsitikinusi, jog dėl savo unikalios padėties galėtum prisidėti prie dialogo. 

— Mano moralinis pamatas, kaip įtariu, nepatiks Pasaulio sveikatos orga- 
nizacijai. 

— Gal ir ne, — atsakė Lengdonas. — Kaip tik todėl turėtum keliauti į 
Šveicariją. Tu priklausai naujam mąstytojų porūšiui. Diskusijoms suteiksi atsva- 
rą. Pagelbėsi kitiems suvokti, kaip mąsto Bertrano tipo svajotojai — genialūs 
individai, taip įsitikinę savo teisumu, kad jie patys imasi spręsti pasaulinės reikš- 
mės reikalus. 

— Vargu ar Bertranas buvo pirmas. 

— Teisingai, — sutiko Sinski, — ir ne paskutinis. PSO kiekvieną mėne- 
sį demaskuoja laboratorijas, kuriose tyrinėtojai kiša nagus prie pilkųjų mokslo 

zonų — pradedant manipuliacijomis žmonių kamieninėmis ląstelėmis, baigiant 
chimerų auginimu... gamtoje neegzistuojančių hibridinių rūšių veisimu. Tai ke- 
lia nerimą. Mokslas progresuoja milžinišku tempu, ir niekas nebenutuokia, kur 
derėtų nubrėžti ribas. 

Siena jai pritarė. Visai neseniai du garbūs virusologai, Foušieras ir Kavao- 
ka, sukūrė itin patogenišką mutavusį virusą H5N1. Nors tuodu puoselėjo grynai 
akademinius tikslus, paaiškėjo, kad jų darbo vaisius turi tam tikras savybes, kurios 
išgąsdino biologinio saugumo specialistus ir internete pakurstė polemikos audrą. 

— Deja, drumzlinos tyrimų sritys tik tamsės, — tarė Sinski. — Netolimoje 
ateityje atsiras naujų technologijų, kurių nė negalime įsivaizduoti. 

— Ir naujų filosofinių krypčių, — pastebėjo Siena. — Gana greitai trans- 
humanistų judėjimas iš šešėlių išsiverš į vyraujančių tendencijų pasaulį. Viena iš 
esminių jo dogmų skelbia, esą moralės požiūriu žmonės privalo da/yvauti evo- 
liucijos procese... technologijomis tobulinti mūsų rūšį, paversti mus geresniais, 
sveikesniais, turinčiais geriau funkcionuojančias smegenis. Netrukus viskas bus 
įmanoma. 

— Ir jūs negalvojate, kad tokie įsitikinimai prieštarauja evoliucijai? 

— Ne, — be jokių dvejonių pareiškė Siena. — Žmonės pamažu vystėsi 
ištisus tūkstantmečius, tuo pat metu tobulino technologijas — brūžindami paga- 
liukus įžiebė ugnį ir sušilo, ėmėsi žemdirbystės, kad prasimaitintų, išrado skiepus 
nuo sunkių ligų, o dabar sukūrė genetinius instrumentus, kurie pakoreguos mūsų 
kūnus ir suteiks galimybę išlikti nuolat kintančiame pasaulyje. — Ji sekundėlę 
pritilo. — Aš tikiu, kad ilgoje žmonijos pažangos istorijoje genų inžinerija tėra 
dar vienas žingsnis į priekį. 

Sinski paniro į savo mintis. 

— Jūsų manymu, — po pauzės prabilo, — tuos instrumentus mums reikėtų 
priimti plačiai išskėstomis rankomis? 

— Jeigu taip nesie/gsime, — atsakė Siena, — gyvenimo būsime verti tiek 
pat, kiek urvinis žmogus, kuris mirtinai sušąla, nes bijo užsikurti laužą. 

Jos žodžiai ilgam pakibo ore. Pirmasis tylą nutraukė Lengdonas. 

— Nenoriu pasirodyti senamadiškas, bet aš užaugau Darvino teorijų aplin- 
koje, todėl abejoju, ar protinga spartinti evoliuciją. 

— Robertai, genų inžinerija neturi nieko bendra su spartinimu, — katego- 
riškai paskelbė Siena. — Ji įsiliejusi į natūralią įvykių eigą. Juk Bertranas Zobris- 
tas užgimė dėl evoliucijos. Už kitus pranašesnius jo protinius gebėjimus sukūrė 


procesas, kurį Darvinas pavadino... ilgalaike raida. Įstabūs Bertrano atradimai 

genetikos srityje nesusiję su dieviško įkvėpimo protrūkiais... juos nulėmė daugel 
metų trunkantis žmogaus intelekto tobulėjimas. 

Lengdonas nuščiuvo, aiškiai sulaukęs peno apmąstymams. 

— Kaip darvinistas, — tęsė ji, — tu žinai, kad gamta moka savaip kontro- 
liuoti žmonijos gausėjimą — marais, badmečiais, potvyniais. Bet leisk tavęs pa- 
klausti — kas, jei šįkart ji pasirinko kitokį metodą? Užuot mus puolusi siaubin- 
gomis katastrofomis ir kankinančiais vargais... galbūt gamta į pagalbą pasitelkė 
evoliuciją, pagimdžiusią mokslininką, kuris sugalvojo, kaip praretinti mūsų ratą? 
Nebereikia nei maro, nei mirčių. Užtenka tapti prie aplinkos labiau prisiderinu- 
sia gyvybės rūšimi... 

— Siena, — įsiterpė Sinski. — Jau vėlu. Metas į kelią. Bet, prieš mums 
pajudant, man knieti išsiaiškinti dar vieną dalyką. Šįvakar nuolat kartojote, esą 
Bertranas nebuvo blogio įsikūnijimas... nes mylėjo žmoniją ir taip aistringai 
troško išgelbėti mūsų giminę, kad savo siekiais pateisino drastiškus veiksmus. 

Jauna gydytoja linktelėjo. 

— Tikslas pateisina priemones, — atsiliepė ji cituodama Makiavelį, Flo- 
rencijoje gyvenusį liūdnai pagarsėjusį politikos teoretiką. 

— Sakykit, ar jūs išties tuo tikite? Ar Bertrano norą gelbėti pasaulį tikrai 
laikote tokiu kilniadvasišku, kad jis suteikė pagrindą virusu apkrėsti visą planetą? 

Kabinete pakibo slogios įtampos kupina tyla. 

Siena palinko arčiau stalo, nutaisiusi įtaigią veido išraišką. 

— Daktare Sinski, kaip minėjau, aš neabejoju, kad Bertranas elgėsi beato- 
dairiškai ir nepaprastai pavojingai. Jei būčiau galėjusi jį sustabdyti, akimirksniu 
būčiau taip padariusi. Jūs priva/o:e manimi patikėti. 

Elizabeta Sinski ištiesė rankas ir švelniai suėmė jos delnus. 


— Siena, aš tikiu jumis. Tikiu kiekvienu jūsų žodžiu. 

A“ oro uoste šaltą priešaušrio orą raizgė miglos sruogos. Privatų ter- 
inalą supančią degutbetonio dangą apglėbė retos ūkanos. 

Sedanu atvažiavusius Lengdoną, Sieną ir Sinski lauke pasitiko PSO dar- 
buotojas, kuris atidarė automobilio dureles. 

— Mem, jeigu jūs pasiruošusi, mes galime vykti, — tarė vyriškis vesdamas 
trijulę į kuklų terminalo pastatą. 

— Ponui Lengdonui kelionę suorganizavote? — pasiteiravo Sinski. 

— Privatus lėktuvas parengtas skrydžiui į Florenciją. Laikini jo dokumen- 
tai jau orlaivyje. 

PSO direktorė linktelėjo. 

— O kiti mūsų aptarti reikalai? 

— Juda į priekį. Paketą išsiųsime kaip įmanydami greičiau. 

Sinski padėkojo žmogui ir, jam nužygiavus lėktuvo pusėn, atsigręžė į ame- 
rikietį akademiką. Moters veide nušvito pailsusi šypsena. 

— Jums tikrai nesinori prie mūsų prisidėti? — ji pakėlė rankas ir už ausų 
užkišo žilų plaukų sruogas. 

— Atsižvelgiant į aplinkybes, vargu ar meno istorijos profesorius galėtų 
jums kuo nors pagelbėti, — juokaudamas atsakė Lengdonas. 

— Nenuvertinkit savo pagalbos. Jūs davėte mums daugiau nei įsivaizduo- 
jate. Ką jau kalbėti apie... — Sinski pamojo į Sieną, bet toji spėjo atitolti per 
dvidešimt jardų už nugaros. Jauna moteris stabtelėjo prie didžiulio lango ir nu- 
grimzdusi į mintis įsispoksojo į lūkuriuojantį C-130 lėktuvą. 

— Ačiū, kad ja pasikliaujate, — tyliai tarė Lengdonas. — Gyvenime ji, ko 
gero, nedažnai sulaukdavo pasitikėjimo. 

— Manau, mudviem su Siena Bruks netrūks ko pasimokyti vienai iš ki- 
tos. — Sinski ištiesė delną. — Geros kloties, profesoriau. 

— Jums taip pat, — spausdamas moters ranką palinkėjo Lengdonas. — Ir 
sėkmės Ženevoje. 

— Mums jos prireiks, — atsiliepė PSO direktorė ir linktelėjo Sienos kryp- 
timi. — Trumpam paliksiu judu vienus. Atsiųskite ją, kai būsite pasirengęs. 

Eidama per terminalą Sinski nejučia įkišo pirštus į kišenę, ištraukė skilusio 
talismano puseles ir tvirtai jas sugniaužė delne. 

— Nenusiminkite dėl Asklepijo lazdos, — ją palydėjo Lengdono šūks- 
nis. — Amuletą galima sulipdyti. 

— Dėkui. — Sinski atsakė mostu. — Tikiuosi, pataisysime ir kitką. 


Siena Bruks viena stovėjo prie lango ir žvelgė į kilimo ir tūpimo tako švie- 
sas, kurios vaiduokliškai žėrėjo nusėdusio rūko ir tirštėjančių debesų fone. Ant 
skrydžio valdymo bokšto didingai plevėsavo Turkijos vėliava, raudonas audeklas 
su senoviniais mėnulio pjautuvo ir žvaigždės simboliais — šiuolaikiniame pasau- 


lyje išdidžiai plazdenančiais Osmanų imperijos pėdsakais. 

— Duosiu lirą, jei atskleisi, apie ką rymai, — už nugaros pasigirdo žemas, 
sodrus balsas. 

Siena nepakrutėjo. 

— Artinasi audra. 

— Taip, — tyliai pritarė Lengdonas. 

Po ilgos pauzės ji atsisuko. 

— Kaip aš norėčiau, kad su mumis skristum į Ženevą. 

— Labai malonu iš tavęs girdėti, bet tu būsi užsiėmusi — kalbėsi apie ateitį. 
Tau mažiausiai reikia senamadiško profesoriaus, kuris tave tik pristabdytų. 

— Manai, kad esi man per senas? — sumišusi paklausė Siena. 

Lengdonas prajuko. 

— Aš /ikrai tau per senas! 

Moteris nejaukiai pamindžikavo. 

— Ką gi... bent jau žinosi, kur manęs ieškoti. — Siena patrūkčiojo pečiais 
it mergaitė. — Tai yra... jei užsimanysi susitikti. 

Jis vyptelėjo. 

— Mane džiugintų galimybė vėl su tavimi pasimatyti. 

Sienai kiek pakilo ūpas, bet nūnai tarp jų įsivyravo užsitęsusi tyla, nes nė 
vienas nenutuokė, kaip derėtų atsisveikinti. 

Įbesdama žvilgsnį į amerikietį akademiką, ji pajuto neįprastų pojūčių ant- 
plūdį. Staiga pasistiebė ir įsisiurbė jam į lūpas. Sienai atšlyjant, jos akis suvilgė 
ašaros. 

— Aš tavęs ilgėsiuos, — pakuždomis tarė ji. 

Lengdonas maloniai nusišypsojo ir apglėbė jauną moterį. 

— Aš irgi tavęs pasiilgsiu. 

Jiedu gan ilgai stoviniavo apsikabinę, regis, nenorėdami atsitraukti vienas 
nuo kito. Galų gale Lengdonas tarė: 

— Esu girdėjęs seną posakį... priskiriamą Dantei... — Po pauzės jis pratę- 
sė: — „Atminkite šį vakarą... nes tai amžinybės pradžia.“ 

— Ačiū, Robertai. — Siena apsipylė ašaromis. — Pagaliau jaučiuosi radusi 
gyvenimo tikslą. 

Lengdonas ją stipriau suspaudė glėbyje. 

— Tu sakei, kad nori išgelbėti pasaulį. Štai ir sulaukei progos. 

Siena švelniai šyptelėjo ir nusigręžė. Viena žingsniuodama prie C-130 
transportinio orlaivio, apmąstė praeities įvykius... tikėtiną ateitį... ir visus įma- 


nomus jos variantus. 


DAN BROWN e INFERNO 411 


Atmink šį vakarą, kartojo sau, nes tai amžinybės pradžia. 


Lipdama į lėktuvą Siena mintyse pasimeldė, kad tik Dantė nebūtų suklydęs. 

lyškiai popiečio saulei smengant link Piazza de/ Duomo, jos spinduliai nu- 
blizgino baltas Džoto varpinės plyteles, o nuostabiosios Švč. Mergelės Ma- 
rijos Gėlių katedros sienas aptemdė tįstantys šešėliai. 

Ignacijaus Buzonio laidotuvės vos spėjo prasidėti, kai Robertas Lengdonas 
įsėlino į bažnyčią ir prisėdo pasidžiaugdamas, kad bičiulio gyvenimas bus įjam- 
žintas nesenstančioje bazilikoje, kuria jis rūpinosi tiek daug metų. 

Florencijos katedros fasadas prikaustydavo akis ryškiomis spalvomis, bet 
jos viduje viešpataudavo paprastumas ir tuštuma. Tiesa, dabar asketiškoje šven- 
tovėje sklandė iškilmių atmosfera, nes pagerbti geraširdį žmogų-kalną, kurį visi 
meiliai vadino i/ Duomino, suvažiavo valdžios atstovai, draugai ir kolegos iš meno 
pasaulio. 

Žiniasklaida pranešė, kad Buzonis atsisveikino su gyvybe pasinėręs į mėgs- 
tamiausią veiklą — naktį vaikštinėdamas aplink Duomo. 

Per stebėtinai optimistišką palydėtuvių ceremoniją bičiuliai ir šeimos nariai 
dalijosi juokingais komentarais, o vienas kolega atsiminė, kaip Buzonis teigė, esą 
pasigėrėjimui, kurį jis jaučia Renesanso menui, tegali prilygti žavėjimasis kara- 
meliniu pudingu ir spagečiais su Bolonijos padažu. 

Po pamaldų, kol tarpusavyje susimaišę gedėtojai mainėsi maloniais prisimi- 
nimais apie Ignacijaus gyvenimo epizodus, Lengdonas sukiojosi katedroje ir gro- 
žėjosi meno kūriniais, kuriuos Buzonis taip dievino... Vazario „Paskutiniuoju teis- 
mu“, nutapytu vidinėje kupolo pusėje, Donatelo ir Giberčio vitražais, Učelo laik- 
rodžiu, lankytojams pro akis dažniausiai prasprūstančiomis grindų mozaikomis. 

Profesorius ūmai suprato žiūrįs į pažįstamą Dantės Aligjerio veidą. Legen- 
dinėje Mikelino freskoje didis poetas stovėjo priešais Skaistyklos kalną ir rankoje 
laikė savo šedevrą — „Dieviškąją komediją“, tarsi siūlydamas kuklią auką. 

Lengdonas nejučia įniko svarstyti, ką Dantė galvotų žinodamas, kaip po 
šimtmečių, tolimoje ateityje, kurios florentietis nė nepajėgė įsivaizduoti, epinė 
poema pakeis pasaulį. 

Dantė gyvens amžinai, pamanė Lengdonas atsiminęs, ką senovės Graikijos 

Vakarėjant jis nužingsniavo per Šv. Elzbietos aikštę ir grįžo į elegantišką 
„Brunelleschi“ viešbutį. Užlipo į savo kambarį ir apsidžiaugė radęs jo laukiantį 
didžiulį paketą. 

Galų gale siuntinį pristatė. 

Paketas iš daktarės Sinski. 

Lengdonas paskubomis nuplėšė dėžę užklijavusią juostą, iškėlė vertingą tu- 
rinį ir aprimo įsitikinęs, kad šis apdairiai įsuptas į burbulinę plėvelę. 

Jis nustebo aptikęs dar kelis papildomus objektus. Naudodamasi savo įta- 
ka Elizabeta Sinski atgavo kiek daugiau dalykų nei Lengdonas prašė. Dėžėje 
slypėjo išlyginti švarūs jo drabužiai — marškiniai, rusvai žalsvos spalvos kelnės 
ir aptrintas „Harris Twced“ švarkas. Netgi nublizginti, iš minkštos odos pasiūti 
batai laiveliai. Maloniai nuteikė ir piniginės vaizdas. 

Tačiau paskutinis daiktas privertė jį prunkštelėti. Regint nuosavybę, širdį 
perliejo palengvėjimas... bet tuo pat metu Lengdonas jautėsi kvailokai, kad taip 
ją brangino. 

Laikrodis su Peliuko Mikio atvaizdu. 

Kolekcininkams skirtą gaminį jis nedelsdamas užsisegė ant riešo. Prie odos 
prilipęs nuzulintas odinis dirželis sužadino keistą saugumo jausmą. Apsirengęs ir 
įsispyręs į batus Lengdonas pajuto, kad beveik grįžo į senas vėžes. 

Jis išniro laukan nešinas iš durininko pasiskolintu „Brunelleschi“ viešbučio 
krepšeliu, į kurį įkišo trapųjį paketą. Via dei Calzaiuoli pėsčiųjų bulvaru kulniuo- 
jant link vienišo Senųjų rūmų bokšto, rodės, tartum kelias veda per pasakų šalį, ir 
įspūdį sustiprino stebėtinai šiltas vakaras. 

Nukakęs į Pa/azzo Vecchio, Lengdonas užsuko pas apsauginius ir pranešė, 
kad jo pavardė įtraukta į sąrašą asmenų, ketinančių pasimatyti su Marta Alvarez. 
Jam liepė eiti į Penkių Šimtų salę, kurioje tebeknibždėjo turistai. Lengdonas at- 
vyko sutartu laiku tikėdamasis, kad Marta jį pasitiks prie tarpdurio, tačiau rūmų 
administratorės niekur neišvydo. 

Jis sustabdė praeinantį gidą. 

— Scusi? Dove passo trovare Marta Alvarez?“ 

Vyriškis plačiai išsišiepė. 

— Signora Alvarez? Jos nėra! Ji turi kūdikį! Kataliną! Mo/to bella"* 

Geros naujienos Lengdoną pradžiugino. 


* Atleiskit, kur rasti Martą Alvarez? (Ital.) 
“Labai graži! (Ital.) 

— Aaaa... che bello. Stupendo" 

Gidui nuskubant šalin, profesorius paklausė savęs, ką daryti su atsineštu 
paketu. 

Bemat apsisprendęs jis perėjo lankytojų pilną Penkių Šimtų salę, sau už 
nugaros paliko viršuje iškilusią Vazario freską, ėmė kopti laiptais ir pagaliau nu- 
sigavo iki muziejaus. Sykiu stengėsi nepapulti apsaugai į akis. 

Lengdonas nėrė pro tarpdurį ir veikiai pasiekė siaurą andi/o. Koridorius 
skendėjo prietemoje, kelią užstojo stulpeliai su juosta ir ženklas: CHIUSO/UŽ- 
DARYTA. 

Jis budriai apsidairė, susilenkęs pralindo pro užkardą ir žengė į tamsią 
patalpą. Atsargiai išėmė krepšio turinį ir nulupo burbulinę plėvelę. Vėl išvydo 
Dantės pomirtinę kaukę. Trapus gipsinis eksponatas vis dar tūnojo „Ziplock“ 
maiše, kuris, jo prašymu, Venecijos traukinių stotyje buvo paimtas iš saugoji- 
mo kameros. Artefaktas išliko nepriekaištingos būklės, tik dabar jį papildė viena 
smulkmena — kitoje pusėje elegantiška spirale užrašytas eilėraštis. 

Lengdonas dirstelėjo į senovinį stendą. Dantės kaukė eksponuojama veidu į 
priekį... niekas eilių nepastebės. 

Jis iškrapštė objektą iš „Ziplock“ maišo ir labai švelniai pakabino ant stendo 
vagio. Kaukė susmego į gerai pažįstamą raudono aksomo foną. 

Uždaręs dureles Lengdonas nužvelgė blyškų Dantės veidą, tamsiame kam- 
baryje boluojančią vaiduoklišką csybę. Pagaliau tu namuose. 

Prieš apleisdamas andižo jis nustūmė stulpelius su juosta į šoną ir nuo tarp- 
durio pašalino ženklą. Vėliau vienoje iš galerijų kreipėsi į jauną gidę. 

— Sinjorina, virš Dantės pomirtinės kaukės reikėtų uždegti šviesą. Tamsoje 
ją sunku įžiūrėti. 

— Atleiskit, — tarė moteris, — bet toji ekspozicija uždaryta. Dantės kau- 
kės nebėra rūmuose. 

— Keista, — neva nustebo profesorius. — Aš ką tik ja grožėjausi. 

Gidės veidą sustingdė sąmyšio išraiška. 


Jai nubėgant link andi/o, Lengdonas patyliukais smuko iš muziejaus. 


* Kaip puiku. Nuostabu! (Ital.) 


EPILOGAS 


| šsiruošęs į naktinį reisą, pakilęs į mėnulio apšviestas trisdešimt šešių tūkstan- 
čių pėdų aukštybes, kreiseriniu greičiu skriedamas virš tamsių Biskajos įlankos 
vandenų, „Alitalia“ bendrovės lėktuvas skriejo Bostono kryptimi. 

Robertas Lengdonas sėdėjo orlaivyje, įsitraukęs į minkštais viršeliais aptai- 
sytą „Dieviškosios komedijos“ leidinį. Liūliuojantis tercinų ritmas išvien su reak- 
tyvinių variklių ūžesiu kone hipnotizavo. Dantės žodžiai tarsi pleveno iš puslapių 
ir virpino širdį; atrodė, kad šiuo momentu eilės skirtos vien tik jam. 

Dantės šedevras priminė, jog poema byloja ne tiek apie pragaro kančias, 
kiek apie Žmogaus dvasią, gebančią atlaikyti baisiausius išbandymus. 

Už lango tvieskė kitų dangaus kūnų žvilges; nuslopinusi, akinamai ryški 
pilnatis. Lengdonas pažvelgė į erdvės platybes, mąstydamas apie pastarųjų kelių 
dienų įvykius. 

Tamsiausios pragaro vietos rezervuotos tiems, kurie moralinės krizės metu lai- 
kosi neutraliteto. Tų žodžių reikšmė jam buvo kaip niekad aiški: Pavojingais Jai- 
kais baisiausia nuodėmė yra neveiklumas. 

Lengdonas suvokė pats turįs tokią ydą, kaip ir milijonai kitų žmonių. Kai 
kalbama apie planetos būklę, neigimas tapo visuotine epidemija. Jis prižadėjo sau 
niekada to nepamiršti. 

Lėktuvui švilpiant vakarų pusėn, Lengdonas pagalvojo apie dvi narsias mo- 
teris, jau nukeliavusias į Ženevą, kur joms teks kaktomuša susidurti su ateitimi ir 
išnarplioti pasaulinių permainų painiavą. 

Ties horizontu ėmė juoduoti debesų virtinės, kurios pamažu slinko artyn, 
kol galiausiai aptemdė skaisčią mėnesieną. 

Robertas Lengdonas atsilošė sėdynėje jausdamas, kad atėjo metas numigti. 

Jis išjungė virš galvos tviskančią lemputę ir paskutinį kartą įsmeigė žvilgs- 
nį pro langą. Paniręs į tamsą pasaulis transformavosi. Prieš akis sužibo dangus 

perkelia į klasikinio meno, slaptų koridorių ir mįslingo mokslo labirintą. Pasitelkęs Dantės niaurią epinę poemą 
Lengdonas skubiai ieško atsakymų ir stengiasi suvokti, kuo galima pasikliauti... kol pasaulis nespėjo pavirsti 
tikruoju pragaru. 

„Da Vinčio 
kodo“, vieno iš visų laikų 
sKaitomiausių romanų, taip pat 
tarptautinių bestselerių „Prarastas 
simbolis“, „Angelai ir demonai , 
„Meteoritas“ Ir „Skaitmeninė tvirtovė 
autorius. Kartu Su žmona gyvena 


Naujojoje Anglijoje 


Tarptautiniuose bestseleriuose „Da Vinčio kodas“, 
„Angelai ir demonai“ ir „Prarastas simbolis“ Danas 
Brownas meistriškai supynė istoriją, meną, kodų 
šifravimą ir simbolius. Dėmesį kaustančiame naujame 
trileryje autorius grįžo į savo stichiją ir sukūrė romaną, 
kuriame ant kortos pastatyta daugiau 

+ neikitose jo knygose. 

Robertas Lengdonas, "Harvardo universiteto simbologijos 
profesorius, Italijoje įtraukiamas | šiurpius įvykius, kurie sukasi 
aplink vieną iš oaslaptingiausių ir seniausių literatūros 

šedevrų — Dantės „Pragarą“. 

| 
Tokioje aplinkoje Lengdonas kovoja su gasdinančiu priešininku 
ir bando išspręsti galvosūkį, kuris jį perkelia į klasikinio meno, 


slaptų koridorių ir mįslingo mokslo labirintą. Pasitelkęs Dantės | 


niaurią'epinę poemą, Lengdonas skubiai ieško atsakymų ir 


stengiasi suvokti, kuo galima pasikliauti... kol pasaulis nespėjo | 


; pavirsti tikruoju pragaru. 


TAMSIAUSIOS PRAGARO VIETOS REZERVUOTOS TIEMS, 
KURIE MORALINĖS KRIZĖS METU LAIKOSI NEUVRALTETO, 


